
PRATARMĖ 


Žemė yra gamtos dalis, žmogaus gyvenimo ir veiklos pagrindas, taip pat — ir 
nekilnojamasis turtas, kuriuo disponuojama žemės santykių procese. Todėl žemės 
teisės dalykas gana platus. Žemės santykius reglamentuojantys įstatymai yra susiję 
su dauguma kitų teisės aktų, kurių pagrindu planuojamas teritorijos panaudojimas, 
vykdoma žemės ūkio ar miškų ūkio veikla, statomi pastatai ir įrenginiai, eksploa- 
tuojamos žemės gelmės. Žemės nuosavybės teises, kitas daiktines teises bei žemės 
naudojimo sąlygas reguliuojantys teisės aktai nuolat tikslinami, tobulinami ar ren- 
giami naujai. Dėl šių priežasčių metodinė literatūra žemės teisės klausimais priva- 
lo būti aktuali ir atitikti įstatymų nuostatas. 

Šis vadovėlis buvo rengiamas siekiant susisteminti ir apibendrinti pagrindi- 
nius Lietuvos Respublikos teisės aktus, reglamentuojančius žemės santykius. Lei- 
diniui panaudoti įstatymai, Vyriausybės nutarimai, Aplinkos ministro bei Žemės 
ūkio ministro įsakymais tvirtinamos taisyklės ir metodikos. Dauguma sąvokų pa- 
teiktos aiškinant teisės aktus 1r neatsiejant jų nuo dėstomų dalykų teksto. 

Bendrosios žemės teisės normos išdėstytos Civiliniame kodekse ir Žemės 
įstatyme, kurie parengti vadovaujantis Lietuvos Respublikos Konstitucija, priim- 
ta 1992 m. spalio 25 d. piliečių referendume [1]. Konstitucijos atskiri straipsniai 
nustato žemės nuosavybės ypatumus bei pagrindines žemės naudojimo sąlygas: 

54 straipsnyje nustatytas įpareigojimas tinkamai naudoti, saugoti ir tausoti 
gamtos išteklius (tarp jų — ir žemę): ,, Valstybė rūpinasi natūralios gamtinės aplin- 
kos, gyvūnijos ir augalijos, atskirų gamtos objektų ir ypač vertingų vietovių apsau- 
ištekliai. Įstatymu draudžiama niokoti žemę, jos gelmes, vandenis, teršti vandenis 
ir orą, daryti radiacinį poveikį aplinkai bei skurdinti augaliją bei gyvūniją“. 

47 straipsnyje yra apibrėžiama žemės priklausomybė: „Lietuvos Respubli- 
kai išimtine nuosavybės teise priklauso: žemės gelmės, taip pat valstybinės reikš- 
mės vidaus vandenys, miškai, parkai, keliai, istorijos, archeologijos ir kultūros 
objektai. 

Lietuvos Respublikai priklauso išimtinės teisės į oro erdvę virš jos teritorijos, 
jos kontinentinį šelfą bei ekonominę zoną Baltijos jūroje. 

Žemę, vidaus vandenis ir miškus įsigyti nuosavybėn Lietuvos Respublikoje 
užsienio subjektai gali pagal konstitucinį įstatymą. 

Žemės sklypai nuosavybės teise įstatymų nustatyta tvarka ir sąlygomis gali pri- 
klausyti užsienio valstybei - jos diplomatinėms ir konsulinėms įstaigoms įkurti “. 

46 straipsnyje nustatyta, kad naudojimasis privačia nuosavybe (tarp jų — ir 
žeme) gali būti valstybės tikslingai reguliuojamas ir neturi kenkti visuomenės in- 
teresams: ,, Valstybė remia visuomenei naudingas ūkines pastangas ir iniciatyvą. 
Valstybė reguliuoja ūkinę veiklą taip, kad ji tarnautų bendrai tautos gerovei “. 


Leidinyje daugiausia vietos skirta žemės reformos darbų, žemės nuosavybės 
santykių ir žemės naudojimo sąlygų teisiniam reguliavimui. Visus šiuos veiksmus 
jungia tai, jog jie vykdomi užtikrinant privačių ir viešųjų interesų suderinimą. Bet 
koks teisės aktų nuostatų suabsoliutinimas, pavyzdžiui, iškeliant žemės savininko 
interesus aukščiau visuomenės interesų, ar suteikiant galimybę administraciniais 
sprendimais ignoruoti žemės savininkų ar naudotojų teises, neatitinka teisės pagrin- 
duose įtvirtintų principų. Kaip nurodyta Civiliniame kodekse, civiliniai santykiai 
reglamentuojami vadovaujantis jų subjektų lygiateisiškumo, nuosavybės neliečia- 
mumo, sutarties laisvės, nesikišimo į privačius santykius, teisinio apibrėžtumo, pro- 
porcingumo ir teisėtų lūkesčių, neleistinumo piktnaudžiauti teise ir visokeriopos 
civilinių teisių teisminės gynybos principais. Kai įstatymai nedraudžia civilinių tei- 
sių santykių subjektams šalių susitarimu nusistatyti tarpusavio teisių ir pareigų, šie 
subjektai turi vadovautis teisingumo, protingumo ir sąžiningumo principais [3]. 

Nors įstatymai saugo ir gina žemės savininkų bei žemės naudotojų teises 
ir laisves, tačiau jiems nustato ir atitinkamus įpareigojimus. Lietuvos Respubli- 
kos Konstitucijos 28 straipsnyje nustatytas principas, kad bet kokia veikla negali 
varžyti kitų asmenų teisių: „Įgyvendindamas savo teises ir naudodamasis savo 
laisvėmis, žmogus privalo laikytis Lietuvos Respublikos Konstitucijos ir įstatymų, 
nevaržyti kitų žmonių teisių ir laisvių“. Pagal Pilietybės įstatymą (2002 09 17, 
Nr. IX — 1078) Lietuvos Respublikos piliečiai turi laikytis Lietuvos Respublikos 
Konstitucijos ir įstatymų, vykdyti jų nustatytas pareigas, saugoti Lietuvos Respub- 
likos interesus, padėti stiprinti jos galią ir autoritetą, būti jai ištikimais. 

Žemės teisės klausimai apima žemę administruojančių institucijų ir žemės 
tvarkymą vykdančių asmenų veiksmų bei jų tarpusavio santykių teisinį regulia- 
vimą. 

Dėl išskirtinių žemės savybių ją valdančių ir naudojančių subjektų veikla 
yra labiau reglamentuota, negu kitų turtinių santykių subjektų. Žemės naudojimo 
apribojimai yra neišvengiami jau vien dėl to, kad žemė yra gamtinės aplinkos dalis 
ir netinkama žemės naudotojo veikla gali pažeisti konstitucinius principus — tauso- 
ti bei racionaliai naudoti gamtos išteklius, saugoti juos nuo užteršimo ar kitokio 
jų savybių pablogėjimo. Be to, vykdant veiklą konkrečiame žemės sklype neturi 
būti pažeidžiami ir gretimų žemės sklypų naudotojų bei gyventojų interesai. To- 
dėl ūkinę ar kitokią plėtrą būtina vykdyti pagal viešai su visuomene apsvarstytus 
teritorijų planavimo dokumentus. Leidinyje detaliai aprašytos žemės perleidimo 
procedūros, žemės sklypų ir jų kadastro duomenų teisinio registravimo tvarka, 
disponavimo žeme ir žemės paėmimo visuomenės poreikiams sąlygos ir tvarka. 
Atskirame skyriuje apibūdinti specialieji įstatymai, kurių įgyvendinimas susijęs 
su žemės naudojimo apribojimais. Taip pat pateikiamos Administracinių teisės pa- 
žeidimų kodekse numatytos sankcijos žemės savininkams ir naudotojams už įsta- 
tymų reikalavimų pažeidimus. 

Šiuo metu Lietuvos teisės aktų sistema atitinka viešųjų ir privačių interesų 
derinimu pagrįstą žemės santykių reguliavimo tvarką užsienio šalyse. Lietuvai įsto- 

jus į Europos Sąjungą, į nacionalinę teisę perkeliamos ir svarbiausios ES teisės 
normos. Vadovėlio 10 skyriuje pateikta Vakarų Europos valstybių žemės teisės 
pagrindinių nuostatų apžvalga. 

Rengiant vadovėlį panaudota daug teisės aktų, kurių pagrindiniai autoriai 
yra Žemės ūkio ministerijos darbuotojai bei kiti specialistai - žemėtvarkininkai ir 
teisininkai. Svarbiausi jų rengti teisės aktai — Žemės įstatymas, jo įgyvendinimui 
reikalingi Vyriausybės nutarimai ir žemėtvarkos planavimo dokumentų rengimo 
taisyklės, Žemės reformos įstatymo įgyvendinimui reikalingi Vyriausybės nutari- 
mai, Žemės ūkio ministro įsakymais tvirtinamos žemėtvarkos projektų rengimo ir 
žemės matavimo darbų tvarką nustatančios taisyklės ir metodikos. 

Leidinyje išdėstytos tik galiojančių norminių teisės aktų nuostatos. Jame nėra 
apžvelgta žemės santykius reglamentuojančių įstatymų raida. Lietuvos žemės san- 
tykių ir žemėtvarkos istorija aprašyta Nacionalinės žemės tarnybos bei Valstybinio 
žemėtvarkos instituto darbuotojų ir Žemės ūkio universiteto Žemėtvarkos katedros 
dėstytojų parengtame leidinyje „Žemėtvarka Lietuvoje“ (išleistas 2004 m.). Pagei- 
daujantiems susipažinti su žemės santykių reglamentavimu Lietuvoje socialistiniu 
laikotarpiu, rekomenduotina knyga — A. Marcijono ir S. Stačioko vadovėlis “Tary- 
binė žemės teisė", išleistas 1932 metais, kuriame išsamiai išdėstyti žemės valdy- 
mo pagrindai, esant vien valstybinei žemės nuosavybei, žemės naudojimo plana- 
vimas, valstybinis žemės kadastras, skirtingų kategorijų žemės teisinis režimas, 
piliečių ir juridinių asmenų žemės naudojimo teisės. 

Dauguma teritorijos tvarkymo reglamentų, apimančių žemės naudojimo ap- 
ribojimus ar prievoles žemės naudotojams atlikti tam tikrus būtinus darbus, yra 
nustatyti vadovaujantis teritorijų planavimo dokumentais, kiti - norminiais teisės 
aktais. Siekiant užtikrinti jų laikymąsi, būtina ne tik kvalifikuotai vykdyti teritori- 
jų planavimo darbus, bet ir tinkamai organizuoti valdymo institucijų veiklą. Ap- 
skričių viršininkų ir savivaldybių administracijos darbuotojai, teritorijų planavimo 
dokumentų rengėjai bei žemės ir kitų gamtos išteklių naudojimo valstybinę kon- 
trolę vykdantys pareigūnai privalo gerai išmanyti žemės teisės pagrindus. Todėl 
šio vadovėlio tikslas — padėti juos geriau įsisavinti ne tik kraštotvarkos ir aplinkos 
inžinerijos studijų programų studentams, bet ir savo kvalifikaciją keliantiems ga- 
mybininkams, dirbantiems žemėtvarkos įstaigose ir įmonėse, taip pat kitų sričių 
specialistams, besidomintiems žemės teisės klausimais. 


I SKYRIUS. ŽEMĖS TEISĖS DALYKAS 


1. Bendrosios nuostatos 


Žemės teisės dalyką sudaro visuomeniniai santykiai, kurie susiklosto dėl že- 
mės nuosavybės, naudojimo ir apsaugos. Šių santykių specifiką sudaro ypatinga 
žemės kaip gamtos ištekliaus ir nekilnojamojo turto objekto padėtis. Žemė — tai 
Žemės plutos (litosferos) dalis, apimanti sausumos plotus bei paviršinius vidaus ir 
teritorinius vandenis, ir apibrėžiama gamtinėmis bei ūkinėmis charakteristikomis. 
Tai svarbiausias aplinkos elementas, kuris kartu su saule, oru ir vandeniu sudaro 
žmonijos egzistavimo pagrindą. Kiekvienoje valstybėje žemė yra nacionalinis tur- 
tas. Jos teisinį režimą, disponavimo žeme tvarką, žemės tvarkymo ir naudojimo 
sąlygas reguliuoja įstatymai. 

Žemės teisinių santykių objektas yra konkretus žemės plotas (teritorija), 
naudojama žmogaus ir valstybės bei savivaldybių institucijų veiklai. Ši veikla 
skirtinga saugomose teritorijose, žemės ūkio ir miškų ūkio produkciją išauginan- 
čiose teritorijose, plotuose, kur eksploatuojamos naudingosios iškasenos, durpy- 
nai ir vandens telkiniai, taip pat plotuose, kur žemė reikalinga ne jos gamtinėms 
ir ūkinėms savybėms panaudoti, o tik kaip teritorija statiniams ir įrenginiams 
išdėstyti. 

Tarptautiniuose santykiuose reikalinga apibrėžti tik valstybės teritoriją, — 
tai yra žemės plotą, kuriame valstybė vykdo visas savo suverenias teises. Vals- 
tybės sienos riboja sausumos teritoriją, vidaus vandenis ir teritorinę jūrą. Žemės 
gelmės valstybės teritorijoje (įskaitant teritorinę jūrą) taip pat priklauso valstybei 
išimtinės nuosavybės teise. Be to, tarptautinė teisė numato pakrantės valstybėms 
tam tikras teises į išimtinę ekonominę zoną bei kontinentinį šelfą [123]. 

Vidaus santykiuose teisės aktai reglamentuoja konkrečių valstybės terito- 
rijos dalių —- žemės sklypų — nuosavybę ir naudojimą, bei žemėvaldų tvarkymą 
[28; 37; 49). 

Žemės sklypas — tai teritorijos dalis, turinti nustatytas ribas, kadastro duo- 
menis ir įregistruota Nekilnojamojo turto registre. Žemės sklypas registruojamas 
prieš tai suprojektavus jo ribas, jas paženklinus vietovėje ir parengus žemės sklypo 
planą. Žemės sklypo planas — pagal matavimus vietovėje Vyriausybės įgaliotos 
institucijos nustatyta tvarka parengtas brėžinys, kuriame pažymimos žemės sklypo 
ribos ir kadastro duomenys. 

Atskirais objektais neregistruojami, tačiau perleidžiami nuosavybėn ar nau- 
dojimuisi kartu su žemės sklypu žemės priklausiniai — miškai, vaismedžiai, kito- 
kie medžiai ir krūmai, paviršinio vandens telkiniai, žemės savininkui nuosavybės 
teise priklausantys melioracijos įrenginiai, taip pat, įstatymų nustatytais atvejais, 
statiniai (pastatai ir įrenginiai). Tačiau žemės sklype esantys statiniai dažniausiai 
teisiškai registruojami atskirai, o jų kadastro duomenys (adresas, priklausomybė, 

naudojimo paskirtis) suderinami su žemės sklypo kadastro duomenimis Nekilnoja- 
mojo turto registro duomenų bazėje. 

Žemėvalda — nuosavybės teise valdomas žemės sklypas ar bendra ūkine 
veikla susieti žemės sklypai, priklausantys tam pačiam savininkui — žemės val- 
dytojui. Kai žemėvalda priklauso vienam asmeniui, kuris yra jos naudotojas, ji 
vadinama šio asmens žemėnauda. Paprastai vienai žemėnaudai priskiriami tik tai 
pačiai veiklai naudojami žemės sklypai. Be to, žemėnauda gali apimti ne tik žemės 
naudotojo privačią žemę, bet ir kitą išsinuomotą ar naudojamą panaudos teise tos 
pačios pagrindinės tikslinės žemės naudojimo paskirties žemę. 

Žemės sklypai laikomi nekilnojamaisiais daiktais. Daiktai — tai iš gamtos 
pasisavinti arba gamybos procese sukurti materialaus pasaulio dalykai. Nekilno- 
jamieji daiktai — tai daiktai, kurie yra nekilnojami pagal prigimtį, taip pat pagal 
savo prigimtį kilnojami daiktai, kuriuos nekilnojamaisiais pripažįsta įstatymai. Ne- 
kilnojamieji daiktai pagal prigimtį yra žemės sklypai ir su jais susiję daiktai, kurie 
negali būti perkeliami iš vienos vietos į kitą nepakeitus jų paskirties ir iš esmės 
nesumažinus jų vertės. Kitus Nekilnojamojo turto registre registruojamus daiktus 
sudaro: pastatai (gyvenamieji pastatai, negyvenamieji pastatai), inžineriniai stati- 
niai (susisiekimo komunikacijos, inžineriniai tinklai, kiti statiniai), butai daugiabu- 
čiuose namuose ir patalpos. 

Žemės sklypai apibūdinami kadastro duomenimis, iš kurių pagrindiniai — 
bendras žemės sklypo plotas ir žemės naudmenų sudėtis. Žemės naudmenos - tai 
žemės plotai, nuo kitų plotų besiskiriantys jiems būdingomis gamtinėmis savybė- 
mis arba ūkinio naudojimo ypatumais. Jas sudaro žemės ūkio naudmenos ir kitos 
žemės naudmenos. Žemės ūkio naudmenos — tai žemės plotai, naudojami arba 
galimi naudoti (be papildomų melioracinių priemonių) žemės ūkio produkcijai au- 
ginti. Jos skirstomos į ariamąją žemę, sodus, pievas ir natūralias ganyklas. Kitos 
žemės naudmenos skirstomos į miškus, užstatytas teritorijas, kelius, vandenis, me- 
džių ir krūmų želdinius, pelkes, pažeistą žemę ir nenaudojamą žemę. Žemės sklypo 
bendras plotas ir žemės naudmenų plotai nustatomi pagal parengtą žemės sklypo 
planą, kuriame turi būti sutartiniais ženklais pažymėti žemės naudmenų kontūrai 
ir žemės naudmenų rūšys. Be šių rodiklių, žemės gamtines ir ūkines savybes api- 
būdina žemės melioracinės būklės duomenys (nusausintos ir drėkinamos žemės 
plotai) bei žemės ūkio naudmenų dirvožemių derlingumo santykinis įvertinimas, 
išreikštas žemės našumo balais. 

Žemės teisiniai santykiai atsiranda tarp tam tikrų asmenų, galinčių būti že- 
mės teisinių santykių dalyviais. Jie vadinami žemės teisinių santykių subjektais. 
Žemės teisinių santykių subjektai yra valstybė, savivaldybės, žemės savininkai, 
privačios ir valstybinės žemės naudotojai, žemės naudojimo sąlygas reglamentuo- 
jančios ir žemės santykius reguliuojančios valdymo institucijos. 

Valstybinės žemės disponavimo teisės suteiktos apskričių viršininkams, 
kuriems reikiamą medžiagą sprendimams priimti rengia apskričių viršininkų admi- 
nistracijos Žemės tvarkymo departamentai bei šių departamentų teritoriniai žemė- 

tvarkos skyriai rajonuose (savivaldybėse) ir didžiuosiuose miestuose (toliau — Že- 
mėtvarkos skyriai). 

Savivaldybės valdo jų įsigytą nuosavybės teise žemę, taip pat valstybinę že- 
mę, kuri Lietuvos Respublikos Vyriausybės sprendimais jiems suteikta patikėjimo 
teise. Sprendimus žemės santykių klausimais pagal kompetenciją priima savivaldy- 
bių tarybos arba savivaldybių administracijos direktoriai. 

Privačios žemės savininkais gali būti: 

1) Lietuvos Respublikos piliečiai; 

2) Lietuvos Respublikos nacionaliniai subjektai: savivaldybės, įmonės, pi- 
liečių visuomeninės organizacijos, tradicinės religinės bendruomenės ir 
bendrijos, taip pat kiti Lietuvos Respublikos juridiniai asmenys (išskyrus 
įstaigas bei organizacijas, negalinčias turėti turto nuosavybės teise ir val- 
dančias valstybės ar savivaldybių turtą patikėjimo teise); 

3) užsienio subjektai — įstatymų nustatytais atvejais ir sąlygomis. 


Be to žemę Lietuvoje gali įsigyti nuosavybėn užsienio valstybės, tačiau tik jų 
diplomatinėms ir konsulinėms įstaigoms įkurti. 

Užsienio subjektams, galintiems įsigyti nuosavybėn žemę Lietuvos Respub- 
likos teritorijoje, pagal Konstitucinį įstatymą [21] priskiriami Lietuvos pasirinktos 
europinės ir transatlantinės integracijos kriterijus atitinkantys užsienio valstybių 
piliečiai, juridiniai asmenys ir kitos užsienio organizacijos. Šie užsienio subjektai 
turi būti 1š: 

1) valstybių - Europos Sąjungos narių arba valstybių, sudariusių Europos su- 

tartį (Asociacijos sutartį) su Europos bendrijomis bei jų šalimis narėmis; 

2) valstybių — Ekonominio bendradarbiavimo ir plėtros organizacijos, Šiau- 

rės Atlanto Sutarties Organizacijos narių bei valstybių - Europos ekonomi- 
nės erdvės susitarimo dalyvių. 


Nurodytos valstybės — tai visos Vakarų Europos šalys, nuo 2004 m. gegužės 
1 d. kartu su Lietuva priimtos į Europos Sąjungą šalys (Čekija, Estija, Kipras, Lat- 
vija, Vengrija, Malta, Lenkija, Slovėnija, Slovakija), nuo 2007 m. sausio 1 d. pri- 
imtos į Europos Sąjungą šalys (Rumunija, Bulgarija), taip pat Turkija, Islandija, 
Jungtinės Amerikos Valstijos, Kanada, Meksika, Japonija, Pietų Korėja, Australija 
ir Naujoji Zelandija. 

Be to, užsienio subjektams priskiriami nurodytų valstybių nuolatiniai gyven- 
tojai, taip pat Lietuvos Respublikos nuolatiniai gyventojai, neturintys Lietuvos 
Respublikos pilietybės. 

Privačios ir valstybinės žemės naudotojais Lietuvos Respublikoje gali būti: 

1. Fiziniai asmenys. Tai individai, turintys civilinį teisinį subjektiškumą (t.y. 
galintys dalyvauti civiliniuose teisiniuose santykiuose). Civilinį teisinį subjektišku- 
mą sudaro šių asmenų civilinis teisnumas ir civilinis veiksnumas [120]. Teisnumas — 
tai asmens galėjimas turėti civilines įstatymų suteikiamas teises ir pareigas.Veiks- 
numas - tai fizinio asmens galėjimas savo veiksmais savarankiškai įgyti civilines 

teises ir susikurti civilines pareigas. Civilinis veiksnumas atsiranda sulaukusiems 
aštuoniolika metų fiziniams asmenims, t.y. pilnamečiams. Nepilnamečiai nuo ke- 
turiolikos iki aštuoniolikos metų amžiaus sandorius sudarinėja turėdami tėvų arba 
globėjų (rūpintojų) sutikimą. Už nepilnamečius iki keturiolikos metų sandorius jų 
vardu sudaro tėvai arba globėjai; 

2. Juridiniai asmenys. Tai turinčios savo pavadinimą Lietuvoje registruotos 
įmonės, įstaigos arba organizacijos, kurios gali savo vardu įgyti ir turėti teises ir 
pareigas, būti ieškovu ar atsakovu teisme [120]. Paprastai juridinis asmuo veikia 
pagal patvirtintus bei įregistruotus įstatus ir savo turtą valdo, naudoja bei juo dis- 
ponuoja nuosavybės ar patikėjimo teise. Juridinis asmuo registruojamas juridinių 
asmenų registre ir turi savo unikalų kodą. Sudarant sandorius, juridiniam asmeniui 
atstovauja direktorius (administracijos vadovas) ar kitas jo įgaliotas darbuotojas. 

Valdymo institucijų, žemės savininkų ir žemės naudotojų tarpusavio ryšys 
pateikiamas schemoje (1 pav.). 


Lietuvos Respublikos Lietuvos Respublikos 
Seimas Vyriausybė 


Žemės ūkio Aplinkos Apskričių Savivaldybių 
ministerija ministerija viršininkai administruoj ančios 
1nstituc1jos 


Valstybinės 

Nacionalinė Zemės savininkai gu 

žemės tarnyba (fiziniai ir naudotojai 
prie ZUM juridiniai asmenys) 


Privačios 
žemės 
naudotojai 


1 pav. Žemės santykių subjektai 


Žemės teisinių santykių atsiradimo ir panaikinimo pagrindas yra juridiniai 
faktai. Juridiniai faktai sukelia šiuos teisinius padarinius: subjektinių teisių ir 
pareigų atsiradimą, jų pasikeitimą ir pasibaigimą [124]. Jie skirstomi į veiksmus ir 
įvykius. Veiksmai — tai nuo žmonių valios priklausantys ir jų atliekami, sukeliami 
juridiniai faktai. Teisėti veiksmai skirstomi į teisinius aktus (tai - administraciniai 
aktai, sandoriai) ir poelgius (veiksmai, dėl kurių atsiranda teisiniai padariniai). Ne- 
teisėti veiksmai — tai visų rūšių teisės pažeidimai. Įvykiai — tai reiškiniai, kurie 
atsiranda nepriklausomai nuo žmonių valios. 

Žemės teisės šaltiniai yra įstatymai, kurie kartu su Vyriausybės nutarimais 
ir kitais poįstatyminiais teisės aktais sudaro teisės normų sistemą. Teisės normos — 
tai valstybės nustatytos arba sankcionuotos privalomo elgesio taisyklės. Įstatymas, 
kurį sudaro sistemingas tam tikrą visuomeninių santykių sritį reguliuojančių teisės 

normų rinkinys, vadinamas kodeksu. Žemės santykius reglamentuojančios arba su 
žemės naudojimu susijusios teisės normos išdėstytos 40 įstatymų (žr. 2 pav.). 

Vadovėlyje „Žemės teisė“ nagrinėjamų svarbiausių įstatymų turinys ir jų ry- 

šys su poįstatyminiais teisės aktais: 

1. Piliečių nuosavybės teisių į išlikusį nekilnojamąjį turtą atkūrimo įsta- 

tymas [32]. 

Šiame įstatyme nustatyta: 

1) sąlygos atkurti nuosavybės teises į žemę, ją grąžinant, perduodant ar su- 
teikiant nuosavybėn neatlygintinai ar išperkant įvairiais kompensavimo 
būdais; 

2) prašymų atkurti nuosavybės teises nagrinėjimo ir sprendimų priėmimo 
tvarka. 


Įstatymą detalizuoja Lietuvos Respublikos Vyriausybės 1997 m. rugsėjo 29 d. 
nutarimas Nr. 1057 „Dėl Lietuvos Respublikos piliečių nuosavybės teisių į išlikusį 
nekilnojamąjį turtą atkūrimo įstatymo įgyvendinimo tvarkos ir sąlygų“ [66]. 

2. Žemės reformos įstatymas [52]. Įstatyme nustatyta: 

1) nuosavybės teisių į žemę atkūrimo darbų kaimo vietovėje tvarka; 

2) žemės reformos žemėtvarkos projektų rengimo pagrindinės nuostatos; 

3) valstybinės žemės pardavimo sąlygos žemės reformos metu. 


Įstatymą detalizuojantys teisės aktai: 

- Lietuvos Respublikos Vyriausybės 1992 m. gegužės 12 d. nutarimas 
Nr. 343 „Dėl Specialiųjų žemės ir miško naudojimo sąlygų patvirtinimo“ 
[57]; 

- Lietuvos Respublikos Vyriausybės 1998 m. balandžio 1 d. nutarimas 
Nr. 385 „Dėl žemės reformos vykdymo kaimo vietovėje“ [67]; 

- Lietuvos Respublikos Vyriausybės. 1999 m. vasario 24 d. nutarimas 
Nr. 205 „Dėl žemės įvertinimo tvarkos“ [68]; 

- Žemės ūkio ministro 1998 m. balandžio 23 d. įsakymas Nr. 207 „Dėl Že- 
mės reformos žemėtvarkos projektų kaimo vietovėje rengimo metodikos 
patvirtinimo“ [93]. 

3. Žemės įstatymas [49]. Jame nustatyta: 

1) žemės priklausomybė nuosavybės teise; 

3) žemės savininkų ir kitų naudotojų pareigos; 

4) žemės fondo kategorijos; 

5) specialiosios žemės naudojimo sąlygos ir žemės servitutai; 

6 pagrindinė tikslinė žemės naudojimo paskirtis ir naudojimo būdas; 

7) žemės paėmimas visuomenės poreikiams; 

8) žemę administruojančios įstaigos; žemės informacinė sistema; 

9) žemėtvarkos planavimo darbai ir jų vykdymo tvarka; 

10) žemės naudojimo valstybinė kontrolė. 

Kodeksai 


LIETUVOS RESPUBLIKOS KONSTITUCIJA 


J Civilinis kodeksas 


Įstatymai, 
reglamentuojantys žemės 


Administracinių teisės pažeidimų 
kodeksas 


Piliečių nuosavybės teisių į išlikusį 
nekilnojamąjį turtą atkūrimo įstatymas 


Žemės reformos 
įstatymas 


Įstatymai, 
reglamentuojantys žemės 


| Žemės įstatymas 


Valstybės ir savivaldybių turto valdymo 
naudojimo ir disponavimo juo įstatymas 


įsigijimą, valdymą 
ir naudojimą 


Įstatymai, 
reglamentuojantys 
nekilnojamojo turto 
objektų ir daiktinių teisių 
į juos registravimą 


Įstatymai, 
reglamentuojantys ribų 
nustatymą, teritorijų 
planavimą ir tvarkymą 


Įstatymai, 
reglamentuojantys žemės ir 
kitų gamtos išteklių 
naudojimo sąlygas 


Įstatymai, 
reglamentuojantys su 


laikinasis įstatymas 


Lietuvos Respublikos Konstitucijos 
47 straipsnio 3 dalies įgyvendinimo 
konstitucinis įstatymas 


Nekilnojamojo 


Žemės ūkio paskirties 
| turto registro įstatymas 


Nekilnojamojo turto kadastro 
įstatymas 


žemės įsigijimo 
ai Lietuvos Respublikos val, 


stybės sienos ir jos apsaugos įstatymas 


ir jų ribų įstatymas 


J Pajūrio juostos įstatymas 


Lietuvos Respublikos teritorijos administracinių vienetų 


| Saugomų teritorijų įstatymas 


Teritorijų planavimo įstatymas 


Sodininkų bendrijų įstatymas 


Vandens įstatymas 


Miškų įstatymas 


Žemės gelmių įstatymas 


Aplinkos apsaugos įstatymas 


| Žuvininkystės įstatymas 


Mėgėjiškos žūklės įstatymas 


J Medžioklės įstatymas 


Laukinės gyvūnijos įstatymas 


žeme susijusių objektų 
naudojimą 


Įstatymai, 


Kelių įstatymas , 


Nekilnojamųjų kultūros 
vertybių apsaugos įstatymas 


J Melioracijos įstatymas 


Energetikos įstatymas 


| Statybos įstatymas 


Elektros energetikos įstatymas 


reglamentuojantys žemės 
ūkio veiklą 


Įstatymai, nustatantys 
žemę administruojančių 
institucijų funkcijas ir 
kompetenciją 


Žemės ūkio bendrovių 
įstatymas | 


Kooperatinių bendrovių 
(kooperatyvų) įstatymas 


B Ūkininko ūkio įstatymas 


Žemės ūkio ir kaimo 
plėtros įstatymas 


Vietos savivaldos įstatymas 


J Žemės mokesčio įstatymas 


Įstatymai, 
reglamentuojantys turto 
vertinimą ir 
apmokestinimą 


Mokesčių už valstybinius 
gamtos išteklius įstatymas 


Apskrities valdymo įstatymas 


pagrindų įstatymas 


Turto ir verslo vertinimo 


Nekilnojamojo turto 
mokesčio įstatymas 


2 pav. Pagrindiniai žemės santykius reglamentuojantys įstatymai 


Įstatymą detalizuojantys teisės aktai: 

Lietuvos Respublikos Vyriausybės 1994 m. gruodžio 12 d. nutarimas 
Nr. 1244 „Dėl Žemės naudojimo valstybinės kontrolės nuostatų patvirti- 
nimo“ [59]; 

Lietuvos Respublikos Vyriausybės 1995 m. rugpjūčio 14 d. nutarimas 
Nr. 1116 „Dėl pažeistos žemės rekultivavimo ir derlingojo dirvožemio 
sluoksnio išsaugojimo“ [60]; 

Lietuvos Respublikos Vyriausybės 1995 m. lapkričio 13 d. nutarimas 
Nr. 1428 „Dėl valstybinės žemės suteikimo naudotis tvarkos“ [61]; 
Lietuvos Respublikos Vyriausybės 1999 m. kovo 9 d. nutarimas Nr. 260 
„Dėl naudojamų kitos paskirties valstybinės žemės sklypų pardavimo ir 
nuomos“ [69]; 

Lietuvos Respublikos Vyriausybės 1999 m. birželio 2 d. nutarimas 
Nr. 692 „Dėl naujų kitos paskirties valstybinės žemės sklypų pardavimo 
ir nuomos“ [70]; 

Lietuvos Respublikos Vyriausybės 2002 m. rugsėjo 10 d. nutarimas 
Nr. 1418 „Dėl Valstybinės žemės sklypų perdavimo valdyti patikėjimo 
teise savivaldybėms tvarkos patvirtinimo“ [76]; 

Lietuvos Respublikos Vyriausybės 2004 m. spalio 13 d. nutarimas 
Nr. 1278 „Dėl Pagrindinės tikslinės žemės naudojimo paskirties nusta- 
tymo ir prašymų leisti pakeisti pagrindinę tikslinę žemės naudojimo pa- 
skirtį padavimo, nagrinėjimo ir sprendimų priėmimo taisyklių patvirti- 
nimo“ [85]; 

Lietuvos Respublikos Vyriausybės 2004 m. spalio 14 d. nutarimas 
Nr. 1289 „Dėl Žemės servitutų nustatymo administraciniu aktu taisyklių 
patvirtinimo“ [86]; 

Lietuvos Respublikos Vyriausybės 2005 m. rugpjūčio 25 d. nutarimas 
Nr. 924 „Dėl Prašymų paimti žemę visuomenės poreikiams pateikimo bei 
nagrinėjimo tvarkos ir Žemės paėmimo visuomenės poreikiams projektų 
rengimo ir įgyvendinimo taisyklių patvirtinimo“ [91]; 

Aplinkos ministro ir Žemės ūkio ministro 2005 m. sausio 20 d. įsakymas 
Nr. 3D-37/D1-40 „Dėl pagrindinės tikslinės žemės naudojimo paskirties, 
žemės naudojimo būdo turinio, žemės sklypų naudojimo pobūdžio sąrašo 
ir jų turinio patvirtinimo“ [105]. 


Žemės ūkio paskirties žemės įsigijimo laikinasis įstatymas [55]. Įstaty- 


me nustatytos žemės ūkio paskirties žemės įsigijimo sąlygos, žemės ūkio veiklos 
subjektai, turintys pirmenybės teisę šią žemę įsigyti, bei valstybės rėmimo tvarka 
įsigyjantiems žemę asmenims. 

Įstatymo įgyvendinimą detalizuoja Lietuvos Respublikos Vyriausybės 
2003 m. vasario 18 d. nutarimas Nr. 236 „Dėl valstybinės žemės ūkio paskirties 
žemės sklypų pardavimo ir nuomos“ [78]; 

5. Nekilnojamojo turto registro įstatymas [30]. Jame nustatyta žemės skly- 
pų ir kitų nekilnojamojo turto objektų, taip pat daiktinių teisių ir žemės savininko 
prievolių teisinio registravimo tvarka. 

Įstatymoįgyvendinimą detalizuoja Lietuvos Respublikos Vyriausybės 2002 m. 
liepos 12 d. nutarimas Nr. 1129 „Dėl Nekilnojamojo turto registro nuostatų patvir- 
tinimo“ [75]. 

6. Nekilnojamojo turto kadastro įstatymas [28]. Jame apibūdinamas ne- 
kilnojamojo turto kadastro turinys, registruojamo nekilnojamojo turto objekto ka- 
dastro duomenys, juos nustatančių asmenų teisės, pareigos ir atsakomybė, kadast- 
ro tvarkytojo funkcijos, nekilnojamojo daikto pažymėjimo kadastro žemėlapyje 


tvarka. 


Įstatymą detalizuojantys teisės aktai: 


Lietuvos Respublikos Vyriausybės 2002 m. balandžio 15 d. nutarimas 
Nr. 534 „Dėl Lietuvos Respublikos nekilnojamojo turto kadastro nuosta- 
tų patvirtinimo“ [73]; 

Žemės ūkio ministro 2002 m. gruodžio 30 d. įsakymas Nr. 522 „Dėl Ne- 
kilnojamojo turto objektų kadastrinių matavimų ir kadastro duomenų su- 
rinkimo bei tikslinimo taisyklių patvirtinimo“ [96]. 


7. Civilinis kodeksas [3]. Tai pagrindinis įstatymas, reglamentuojantis dau- 
gumą civilinių santykių. Jeigu yra Civilinio kodekso ir kitų įstatymų prieštaravi- 
mų, taikomos Civilinio kodekso normos, išskyrus atvejus, kai šis kodeksas pirme- 
nybę suteikia kitų įstatymų normoms. 

Civilinio kodekso dalys, susiję su žemės santykiais: 

1) Ketvirtoji knyga „Daiktinė teisė“. Knygoje apibūdinami nekilnojamieji 


2 


3 


—  — 


ir kiti daiktai, daiktinės teisės sąvoka, daikto valdytojas, nuosavybės 
teisė, žemės sklypo savininko teisių turinys, turto patikėjimo teisė, ser- 
vitutai, hipoteka, įkeitimas, daiktų bei daiktinių teisių 1r juridinių faktų 
registravimas; 

Penktoji knyga „Paveldėjimo teisė“. Knygoje apibūdinta: įpėdiniai, pavel- 
dėjimas pagal įstatymą, paveldėjimas pagal testamentą; 

Šeštoji knyga „Prievolių teisė“. Knygoje apibūdinta: pirkimo-pardavimo 
sutartys, daiktų pardavimas aukciono būdu, mainų sutartys, dovanojimo 
sutartys, nuomos sutartys, žemės nuomos sutarties turinys ir sudarymo 
bei nutraukimo tvarka, neatlygintinis naudojimasis daiktu (panauda) ir 
turto patikėjimo sutartys. 


8. Saugomų teritorijų įstatymas [34]. Jame apibūdinamos Lietuvos Res- 
publikos saugomos teritorijos, nustatyti reikalavimai šių teritorijų planavimui, nau- 
dojimui ir apsaugai, jose esančių žemės savininkų ir naudotojų teisės ir pareigos; 

9. Sodininkų bendrijų įstatymas [35]. Jame nustatyti reikalavimai mėgė- 
jiškų sodų teritorijų tvarkymui, sodininkų bendrijų steigimo ir valdymo tvarka, 
bendrijų narių teisės ir pareigos. 

10. Teritorijų planavimo įstatymas [37]. Jame nustatyta tvarka, kaip rengti 
bendruosius, specialiuosius ir detaliuosius planus, šių dokumentų rengimo organi- 
zatoriai ir rengėjai, visuomenės dalyvavimo teritorijų planavimo procese tvarka, 
valstybinė teritorijų planavimo priežiūra; 

Detalizuojant bei įgyvendinant įstatymus, priimami Vyriausybės nutarimai, 
ministerijų ir kitų valstybės institucijų vadovų įsakymai ar kiti norminiai teisės 
aktai (taisyklės, išaiškinimai ir kt.), savivaldybių tarybų sprendimai. Šie poįstaty- 
miniai teisės aktai laikomi norminiais, kadangi juose įtvirtintos bendro pobūdžio 
teisės normos, aiškinant, kaip įstatymų nuostatos turi būti įgyvendinamos prakti- 


koje. 


2. Valdymo institucijų kompetencija reguliuojant 


žemės santykius 


Lietuvos Respublikos Seimas: 


leidžia ir tikslina įstatymus; 

tvirtina administracinių vietovių ribų pakeitimus; 

tvirtina planavimo dokumentus, numatančius šalies teritorijos tvarkymo 
ir naudojimo strategines kryptis. 


Lietuvos Respublikos Vyriausybė: 


priima nutarimus, kurie detalizuoja įstatymų nuostatas valstybinės žemės 
nuosavybės, žemės valdymo, naudojimo, disponavimo ja ir kitais žemės 
santykių reguliavimo klausimais; 

nustato licencijų rengti žemėtvarkos planavimo dokumentus išdavimo 
tvarką; 

nustato žemėtvarkos planavimo dokumentų valstybinės priežiūros 
tvarką; 

priima sprendimus dėl valstybinės žemės perdavimo patikėjimo teise; 
tvirtina gyvenamųjų vietovių ribų pakeitimus; 

tvirtina apskričių teritorijų bendruosius planus ir valstybinių parkų plana- 
vimo schemas; 

tvirtina programas, numatančias šalies ir regionų ūkinės veiklos plėtoji- 
mą ir žemės naudojimo reguliavimą. 


Žemės ūkio ministerija ir Nacionalinė žemės tarnyba prie Žemės ūkio 
ministerijos: 


formuoja valstybės politiką žemės tvarkymo ir administravimo, žemės 
reformos, nekilnojamojo turto kadastro, žemės apskaitos, geodezijos, kar- 
tografijos ir georeferencinių duomenų bazių kūrimo srityje; 

nustato valstybinio geodezinio pagrindo, krašto kartografavimo ir geore- 
ferencinių duomenų bazių strategiją; 

metodiškai vadovauja žemės tvarkymo ir administravimo, žemės refor- 
mos, žemėtvarkos projektavimo, krašto kartografavimo, valstybinio ge- 
odezinio pagrindo tvarkymo, georeferencinių duomenų bazių kūrimo ir 
atnaujinimo, nekilnojamojo turto objektų ribų pažymėjimo kadastro že- 
mėlapyje darbų vykdymui ir kontroliuoja šiuos darbus; 

planuoja valstybės biudžeto lėšomis vykdomus žemėtvarkos, žemės infor- 
macinės sistemos kūrimo, nekilnojamojo turto kadastro, žemės valsty- 
binės apskaitos darbus ir kontroliuoja, kaip jie vykdomi; administruoja 
valstybės biudžeto ir specialiųjų programų, įskaitant Europos Sąjungos, 
lėšas, skiriamas nurodytiems darbams bei kontroliuoja, kaip jos naudo- 
jamos; 

organizuoja šalies žemės fondo būklės ir dirvožemio savybių tyrimus; 
koordinuoja valstybinę žemės naudojimo kontrolę; 

įstatymų nustatytais atvejais atlieka žemėtvarkos planavimo dokumentų 
rengimo valstybinę priežiūrą; 

atstovauja valstybei bylose dėl sprendimų, susijusių su valstybinės žemės 
perleidimu, nuoma ar perdavimu naudotis neatlygintinai, priimtų pažei- 
džiant įstatymų ir kitų teisės aktų reikalavimus, panaikinimo, šių spren- 
dimų pagrindu sudarytų žemės sandorių pripažinimo negaliojančiais bei 
sandorių dėl valstybinės žemės, kai kita šalis nevykdo sandorio sąlygų, 
pripažinimo negaliojančiais ar nutraukimo prieš terminą; 

kaupia informaciją žemės tvarkymo ir administravimo bei žemės refor- 
mos klausimais; 

išduoda licencijas rengti žemėtvarkos planavimo dokumentus; 

teikia pasiūlymus ir rengia medžiagą Vyriausybei dėl žemės santykius re- 
guliuojančių norminių dokumentų tvirtinimo ar tikslinimo; 

tiria fizinių ir juridinių asmenų skundus dėl žemės nuosavybės ar naudo- 
jimo teisių pažeidimo, jeigu šių asmenų netenkina apskričių viršininkų, 
išnagrinėjusių šiuos skundus, atsakymai. 


Apskričių viršininkai (apskrities teritorijoje): 


įgyvendina valstybės politiką teritorijos planavimo, žemės naudojimo ir 
apsaugos srityse; 

įgyvendina žemės reformą, priima sprendimus dėl nuosavybės teisių į 
žemę atkūrimo ir valstybinės žemės perdavimo ar suteikimo nuosavy- 
bėn; 

parduoda ar kitaip perleidžia savivaldybių ir privačion nuosavybėn vals- 
tybinę žemę, išskyrus privatizavimo objektams priskirtus žemės skly- 
pus ir žemės sklypus, perduodamus neatlygintinai savivaldybių nuosa- 
vybėn; 

veikia valstybės vardu įsigyjant privačią žemę valstybės nuosavybėn ir 
valstybei paveldint žemę; 


perduoda neatlygintinai naudotis arba išnuomoja valstybinę žemę, išsky- 
rus žemę, kuri perduota patikėjimo teise savivaldybėms; 

organizuoja žemėtvarkos darbus, kurių reikia formuojant valstybinės že- 
mės sklypus bei ūkių žemėvaldas ir gerinant žemės naudojimą; 

tvirtina žemės reformos žemėtvarkos projektus, žemės sklypų formavimo 
ir pertvarkymo projektus, žemės paėmimo visuomenės poreikiams projek- 
tus ir žemės konsolidacijos projektus; 

atlieka detaliųjų planų ir kitų teritorijų planavimo dokumentų rengimo 
valstybinę priežiūrą; 

sprendžia žemės paėmimo visuomenės poreikiams ir pagrindinės tiksli- 
nės žemės naudojimo paskirties keitimo klausimus; 

nustato žemės servitutus bei specialiąsias žemės ir miško naudojimo są- 
lygas; 

tvirtina paženklintų vietovėje arba patikslintų, atlikus kadastrinius matavi- 
mus, žemės sklypų plotą ir kitus kadastro duomenis; 

teikia duomenis Nekilnojamojo turto registro tvarkytojui valstybinės že- 
mės sklypams įregistruoti; 

kontroliuoja planuojamų darbų, susijusių su žemės naudmenų būklės ir 
žemės naudojimo sąlygų pakeitimu, derinimą su žemėtvarkos planavimo 
dokumentų sprendiniais; 

organizuoja ir vykdo valstybinę žemės naudojimo kontrolę. 


Savivaldybių tarybos arba jų administracijos direktoriai (savivaldybės 
teritorijoje): 


teisės aktų nustatytais atvejais tvirtina ir įgyvendina savivaldybės terito- 
rijai arba jos daliai rengiamus bendruosius planus ir derina arba tvirtina 
žemėtvarkos planavimo dokumentus; 

tvirtina detaliuosius planus; 

teikia sąlygas rengti ir derina savivaldybės lygmens teritorijų planavimo 
dokumentus; 

išnuomoja ir perduoda neatlygintinai naudotis savivaldybei nuosavybės 
teise priklausančius žemės sklypus, taip pat valstybinės žemės sklypus, 
Vyriausybės nutarimais perduotus patikėjimo teise savivaldybei; 

teikia apskrities viršininkui pasiūlymus dėl valstybinės žemės sklypų pardavi- 
mo ir visuomenės poreikiams reikalingų privačios žemės sklypų paėmimo; 
organizuoja nuosavoje žemėje, taip pat valstybinėje žemėje, kuri patikė- 
jimo teise perduota savivaldybei, žemėtvarkos darbus žemės naudojimui 
gerinti. 


Institucijos, kurioms Lietuvos Respublikos Vyriausybė yra perdavusi 
valstybinę žemę patikėjimo teise (miškų urėdijos, rezervatų ir nacionalinių parkų 
administracijos, Klaipėdos valstybinio jūrų uosto direkcija, krašto apsaugos insti- 
tucijos ir kt.): 

- organizuoja valdomos teritorijos planavimo darbus; 

- finansuoja valdomos teritorijos tvarkymo darbus (kelių i1r komunikacijų 
tiesimą, miško sodinimą, melioracijos įrenginių remontą ir kt.); 

- įstatymų nustatytais atvejais ir sąlygomis gali šią žemę išnuomoti. 


Valdymo institucijų sprendimus žemės santykių reguliavimo klausimais ruo- 
šia šių institucijų administracijos darbuotojai - žemėtvarkininkai, teisininkai ir kiti 
specialistai. 

Nacionalinės žemės tarnybos prie Žemės ūkio ministerijos (toliau —- Naciona- 
linės žemės tarnybos) struktūrą sudaro: Žemės tvarkymo departamentas, Kadastrų 
ir GIS departamentas, Teisės skyrius, Finansų ir ekonomikos skyrius ir Bendrųjų 
reikalų skyrius. Tarnybai vadovauja generalinis direktorius. Žemės tvarkymo de- 
partamente yra Žemės reformos, Žemės reformos kontrolės ir Žemėtvarkos sky- 
riai. Kadastrų ir GIS departamente yra Nekilnojamojo turto kadastro, GIS ir karto- 
grafijos, Geodezijos ir Fondų skyriai. 

Apskričių viršininkų administracijose žemėtvarkos funkcijas vykdo Žemės 
tvarkymo departamentai, kurių sudėtyje yra struktūriniai padaliniai apskrityje ir 
teritoriniai padaliniai (žemėtvarkos skyriai) rajonuose bei kitose kaimiškose savi- 
valdybėse ir didžiuosiuose miestuose. Žemės tvarkymo departamentams vadovau- 
ja direktoriai, žemėtvarkos skyriams — skyrių vedėjai. Teritoriniams žemėtvarkos 
skyriams priklauso darbuotojai savivaldybės centre ir po 1-2 žemėtvarkos spe- 
cialistus seniūnijose. Kai kurių savivaldybių administracijos taip pat turėjo savo 
žemėtvarkos specialistus. 

Įgyvendinant Lietuvos Respublikos Vyriausybės 2004-2008 metų programą, 
Vyriausybės nutarimu (2006 03 14, Nr. 249) numatyta, kad per antrąjį centrinių ir 
teritorinių valstybinio administravimo subjektų ir savivaldybių vykdomų funkcijų 
perskirstymo etapą bus atliekamas žemėtvarkos funkcijų perskirstymas tarp savi- 
valdybių ir apskričių viršininkų. Baigus atkurti nuosavybės teises į žemę, savival- 
dybėms numatyta priskirti šias žemėtvarkos funkcijas: 

1) įgyvendinti žemės reformą: finansuoti žemės reformos darbus, atlikti že- 

mės reformos darbų užsakovo funkcijas; 

2) organizuoti žemės konsolidacijos projektų rengimą; 

3) keisti pagrindinę tikslinę žemės naudojimo paskirtį; 

4) organizuoti savivaldybės ir gyvenamosios vietovės lygmens žemėtvarkos 

planavimo dokumentų rengimą ir tvirtinimą. 


Apskričių viršininkams liktų priskirtos šios žemės tvarkymo funkcijos: 

1) organizuoti regioninių žemėtvarkos planavimo dokumentų rengimą; 

2) atlikti žemėtvarkos, geodezijos, topografijos, kartografijos ir geoinforma- 
tikos darbų valstybinę priežiūrą ir kontrolę; 

3) sudaryti valstybinės žemės pirkimo ir pardavimo, nuomos, panaudos ir 
mainų sutartis; 

4) nagrinėti prašymus paimti žemę visuomenės poreikiams, priimti sprendi- 
mus paimti žemę visuomenės poreikiams; 

5) vykdyti žemės naudojimo valstybinę kontrolę. 


Priėmus atitinkamų įstatymų pataisas, apskričių viršininkų administracijos 
Žemės tvarkymo departamentus numatoma reorganizuoti, sumažinant darbuotojų 
skaičių. Atitinkamai savivaldybėms perduotoms funkcijoms, savivaldybių admi- 
nistracijose bus steigiami žemėtvarkos skyriai. 


3. Žemės teisės dalyko sudėtinių dalių sąsajos 


Vadovėlyje „Žemės teisė“ žemės santykius reglamentuojančios teisės nor- 
mos išdėstytos tokiu nuoseklumu: 


II skyrius III skyrius III skyrius 


Žemės Žemės naudojimo Specialiųjų įstatymų nuostatos, 
nuosavybės teisė 


teisinis reguliavimas susijusios su žemės naudojimu 


IV skyrius V skyrius VI skyrius 
Nuosavybės teisių Valstybinės žemės Zemės sklypų ir daiktinių 
į žemę atkūrimas pardavimas ir nuoma teisių registravimas 


VII skyrius VIII skyrius IX skyrius 

Žemės paėmimas Žemės naudojimo Žemės santykių 
visuomenės valstybinė kontrolė reglamentavimas Vakarų 
poreikiams Europos valstybėse 


II skyriuje apibūdinamos pagrindinės sąvokos, žemės priklausomybė nuo- 
savybės teise, bendroji žemės nuosavybė. Pateikti teisės aktų reikalavimai žemės 
sandorių sudarymui, kai ji perleidžiama kitų asmenų nuuosavybėn. Išdėstoma pri- 
vačios žemės nuomos sutarčių sudarymo tvarka, žemės paveldėjimo procesas, že- 
mės perleidimo ir įsigijimo sąlygos. 

Pagal žemės teisinio registravimo duomenis 2007 m. sausio 1 d. Lietuvoje 
valstybinės žemės plotas sudarė 2958,0 tūkst. ha (45,3 proc.), savivaldybių že- 
mės plotas — 0,5 tūkst. ha (0,01 proc.), privačios žemės plotas - 3571,5 tūkst. ha 
(54,7 proc.). Žemės reformos procese, atkuriant nuosavybės teises į žemę bei par- 
duodant valstybinę žemę, privačios žemės plotas nuolat didėja (žr. 3 pav.), o vals- 
tybinės žemės plotas — mažėja. Iš viso per 2005 metus dėl žemės grąžinimo ar 
perdavimo nuosavybėn atkuriant nuosavybės teises valstybinės žemės plotas suma- 
žėjo 179,3 tūkst. ha, per 2006 metus - atitinkamai 158,5 tūkst, ha. Per 2005 metus 
parduota 46,2 tūkst. ha valstybinės žemės, iš to ploto 41,2 tūkst. ha — žemės ūkio 
veiklai, per 2006 metus — atitinkamai 60,2 tūkst. ha, iš jų 55,2 tūkst. ha žemės ūkio 
veiklai. Išnuomotų ir įregistruotų Nekilnojamojo turto registre valstybinės žemės 
sklypų plotas 2007 m. sausio 1 d. sudarė 232,6 tūkst. ha (73,6 tūkst. sutarčių), iš 
to ploto žemės ūkio paskirties žemės — 190,0 tūkst. ha, kitos paskirties žemės — 

41,0 tūkst. ha. Valstybinės žemės, suteiktos naudotis pagal panaudos sutartis, plo- 
tas 2007 m. sausio 1 d. sudarė 27,4 tūkst. ha (5,8 tūkst. sutarčių), iš to ploto žemės 
ūkio paskirties žemės — 10,8 tūkst. ha. Nekilnojamojo turto registre 2007 m. sausio 
1 d. buvo įregistruota 64,1 tūkst. patikėjimo teise valdomų valstybinės žemės skly- 
pų, kurių bendras plotas — 87,0 tūkst. ha. 

3 pav. Privačios žemės ploto augimas Lietuvoje 1992 — 2006 m.(sausio 1 d.) 


Didžiausias galimybes disponuoti žeme turi privačios žemės savininkai (žr. 
1 lentelę). 


1 lentelė. Disponavimo žeme būdai 


Zemės perleidimo ir perdavimo valdyti Valstybinė Savivaldybių Elsa Sai 
ar naudotis būdai žemė žemė 
Žemės pirkimas - pardavimas EE + an 


Žemės suteikimas ar perdavimas nuosavybėn 
neatlygintinai 


Zemės dovanojimas = £ + 


Žemės mainai + 2 NE 


Žemės įkeitimas > . ži 


Žemės suteikimas patikėjimo teise + ž ž 


Zemės nuoma + + + 


Žemė panauda + +* B 


Pastaba“ tik įstatymų nustatytais atvejais 


Kasmet Lietuvoje parduodama ar dovanojama apie 7 proc. privačios žemės 
sklypų. Privačios žemės perleidimą kitų asmenų nuosavybėn daugiausia apspren- 
džia pirkėjų ar kitų būsimų žemės įgijėjų poreikis valdyti žemės sklypus ir juos 
naudoti tam tikrai veiklai (žr. 2 lentelę). 

2 lentelė. Privačios žemės perleidimo apimtys Lietuvoje 2004-2006 metais 


Rodikliai o kis 
2004 2005 2006 metus 

Perleistų nuosavybėn privačios žemės sklypų 
skaičius, tūkst. 82,2 102,5 116,7 6,8-7,2 
Iš jų: 
- sodininkų bendrijų narių sodų sklypų 10,7 10,3 10,2 5,0-5,3 
- kitos žemės ūkio paskirties žemės sklypų 34,6 49,6 58,0 5,4-6,3 
- miškų ūkio paskirties žemės sklypų 8,6 8,8 9,0 6,3 - 7,0 
- namų valdų žemės sklypų 23,5 25,3 17,9 8,8 - 9,8 
- kitų kitos paskirties žemės sklypų 47 2,5 6,2 24-5,7 
- kitų žemės sklypų 0,1 6,0 15,4 X 
Parduotos žemės plotas, tūkst. ha 122,9 158,0 156,0 X 
Dovanotos žemės plotas, tūkst. ha 46,2 53,7 63,1 X 
Iš viso perleista žemės, tūkst. ha 169,1 211,7 219,1 5,6 - 6,4 
Iš to ploto: 
- žemės ūkio paskirties žemė (be sodininkų 

bendrijų sodų sklypų) 126,9 169,3 1774 5,2-6,3 
- miškų ūkio paskirties žemė 35,8 35,3 32,9 6,2 - 6,9 
- kita žemė 6,4 7,1 8,8 8,3 - 8,9 


Šaltinis: VĮ Registrų centro statistiniai duomenys. 


Kiekvieną metų ketvirtį 6—6,5 tūkst. privačios žemės sklypų įkeičiama. Iš jų 
2-2,5 tūkst. sudaro žemės ūkio paskirties žemės sklypai (10-15 tūkst. ha). Nekilno- 
jamojo turto registre 2007 m. sausio 1 d. buvo įregistruota 61,6 tūkst. išnuomotų 
privačios žemės sklypų (418,2 tūkst. ha), iš jų 58,6 tūkst. (415,6 tūkst. ha) žemės 
ūkio paskirties žemės sklypų. 

Bendros sąsajos su V, VI, VII ir VIII skyriais. 

III skyriuje supažindinama su žemės naudojimo sąlygomis, kurios nustato- 
mos žemės naudotojams. Jais gali būti patys žemės savininkai, žemės nuominin- 
kai ar asmenys, naudojantys žemę pagal panaudos sutartis. Skyriuje išdėstytos že- 
mės naudotojų teisės ir pareigos, pateikiamas žemės skirstymas pagal pagrindinę 
tikslinę žemės naudojimo paskirtį, žemės naudojimo būdą ir pobūdį. Pateikiama 
kiekvienos paskirties žemės naudojimo specifika. Apibūdinami žemės naudojimo 
apribojimai, nustatyti atsižvelgiant į aplinkos apsaugos, sanitarinius, statinių apsau- 
gos, derlingojo dirvožemio apsaugos ir kitus reikalavimus. Aprašyti žemės servitutai 
ir išaiškinta jų nustatymo tvarka. Išdėstyti reikalavimai naudojant žemę naudingųjų 
iškasenų eksploatavimui, pastatų ir įrenginių statybai, miško įveisimui, medžioklei. 

Šalies žemės fondo pasiskirstymas pagal kategorijas yra palyginti stabilus 
(žr. 4 pav.). 


Proc. 
70 1 
60 
50 4 
40 1 
30 4 


60,260,660,6 


30,530,130,2 


0,4 0,6 0,6 


Žemės ūkio Miškų ūkio Vandens ūkio Konservacinės Kitos paskirties Laisvos 
paskirties žemė paskirties žemė paskirties žemė paskirties žemė žemė valstybinės žemės 


fondas 


EI 1997.01.01H2002.01.01C0 2007.01.01 


4 pav. Lietuvos Respublikos žemės fondo struktūra pagal kategorijas, proc. 


Šaltinis: VĮ Registrų centro statistiniai duomenys. 


Pagal žemės valstybinės apskaitos statistinius duomenis 2007 m. sausio 1 d. 
Lietuvoje žemės ūkio paskirties žemė užėmė 3954,6 tūkst.ha, iš jos privati žemė — 
2876,2 tūkst.ha (717,3 tūkst. žemės savininkų); miškų ūkio paskirties žemė — 
1972,2 tūkst. ha, iš jos privati žemė — 610,1 tūkst. ha (153,1 tūkst. žemės savinin- 
kų); vandens ūkio paskirties žemė — 176,9 tūkst. ha, iš jos privati žemė — 0,7 tūkst. 
ha (0,3 tūkst. žemės savininkų); konservacinės paskirties žemė — 42,8 tūkst. ha, iš 
jos privati žemė - 0,1 tūkst. ha; kitos paskirties žemė — 378,6 tūkst.ha, iš jos priva- 
ti žemė — 84,4 tūkst.ha (336,1 tūkst. žemės savininkų); laisvos valstybinės žemės 
fondas — 4,9 tūkst.ha. 

Kiekvienoje žemių kategorijoje vyrauja žemės naudojimo paskirtį atitinkan- 
čios žemės naudmenos. Žemės ūkio paskirties žemėje žemės ūkio naudmenos 
sudaro 85,1 proc., miškai — 4,9 proc. Miškų ūkio paskirties žemėje miškai užima 
94,8 proc., žemės ūkio naudmenos — 1,5 proc. Konservacinės paskirties žemėje 
miškai, pelkės ir vandenys užima 88,4 proc. Kitos paskirties žemėje keliai ir už- 
statytos teritorijos bei pažeista žemė užima 58,8 proc., žemės ūkio naudmenos — 
19,5 proc., nenaudojama žemė — 8,7 proc. 

Iš viso Lietuvoje bendras 6530,0 tūkst. ha žemės fondas (be teritorinės jū- 
ros) pagal žemės naudmenas 2007 m. sausio 1 d. pasiskirstė taip: žemės ūkio naud- 
menos — 3468,4 tūkst. ha (iš jų ariamoji žemė — 2928,0 tūkst. ha, sodai — 59,6 
tūkst. ha, pievos ir natūralios ganyklos — 480,8 tūkst. ha), miškai — 2115,2 tūkst. 
ha, keliai — 132,1 tūkst. ha, užstatytos teritorijos — 180,1 tūkst. ha, vandenys — 
262,2 tūkst. ha, medžių ir krūmų želdiniai — 74,9 tūkst. ha, pelkės — 119,9 tūkst. ha, 
pažeista žemė — 23,5 tūkst. ha, nenaudojama žemė — 153,7 tūkst. ha. 

Žemės ūkio paskirties žemės pagrindiniai naudotojai yra ūkininkai, žemės 
ūkio veikla užsiimantys juridiniai asmenys ir asmeninį ūkį turintys kaimo gyven- 
tojai. 

Ūkininkų ūkių registre įregistruotų ūkių skaičius: 2006 m. sausio 1 d. — 
86041, 2007 m. sausio 1 d. - 94452. Ūkininkai 2005 m. deklaravo 1679,4 tūkst. ha sa- 
vo naudojamų žemės ūkio naudmenų, 2006 m. — 1806,4 tūkst. ha. Vidutiniškai vienam 
ūkiui teko 19 ha žemės ūkio naudmenų, iš jų tik apie 45-50 proc. nuosavybės teise 
turimoje žemėje. Ūkininkų ūkių skaičiaus pagal jų dydį pokyčiai pateikti 5 pav. 

Žemės ūkio naudmenų plotas, ha 


5 pav. Ūkininkų ūkių skaičius pagal jų naudojamų (deklaruotų) žemės ūkio naudmenų plotą 
Šaltinis: VĮ Registrų centro statistiniai duomenys. 


Juridiniai asmenys 2005 m. naudojo (deklaravo) apie 338 tūkst. ha žemės 
ūkio naudmenų, iš kurių 43 tūkst. ha buvo įsigiję nuosavybės teise. Daugiau 
kaip 2000 ha žemės naudojo 43 ūkiai, 1001-2000 ha — 78 ūkiai, 501—1000 ha — 
140 ūkių, 51-500 ha -— 161 ūkis. 
Iš viso 2005 m. ūkininkai ir juridiniai asmenys naudojo 2017 tūkst. ha žemės 
ūkio naudmenų, asmeninio ūkio žemės naudotojai ir smulkias žemėvaldas turintys 
žemės savininkai — 554 tūkst. ha žemės ūkio paskirties žemėje esančių žemės ūkio 
naudmenų, sodininkų bendrijų nariai — 16 tūkst. ha. Nenaudojamos (apleistos) vals- 
tybinėje žemėje esančios žemės ūkio naudmenos sudarė 256 tūkst. ha, nedeklaruo- 
tos privačioje žemėje esančios žemės ūkio naudmenos — 522 tūkst. ha, iš jų apie 
400 — 450 tūkst. ha gali būti nenaudojama (apleista). 
Pagal priklausymą nuosavybės teisės subjektams 2006 m. sausio 1 d. žemės 
ūkio paskirties žemė (be mėgėjiškų sodų žemės) pasiskirstė taip: 
- privati fizinių asmenų žemė (2690,0 tūkst. ha). Iš 473,3 tūkst. žemės savi- 
ninkų 233,8 tūkst. valdė iki 3 ha, 173,1 tūkst. — 3,1—10 ha, 63,8 tūkst. — 
10,1-50 ha, 2,4 tūkst. —- 50,1—150 ha, 0,2 tūkst. — daugiau kaip 150 ha; 

- privati juridinių asmenų žemė (46,8 tūkst. ha). Iš 905 žemės savininkų 322 
valdė iki 3 ha, 201 —3,1 — 10 ha, 219 — 10,1 — 50 ha, 82 — 50,1 — 150 ha, 
63 — 150,1 — 500 ha, 18 — daugiau kaip 500 ha; 

- valstybinė žemė (1199,3 tūkst. ha). Iš šio ploto gyventojų asmeninio ūkio 
žemė sudarė 276,8 tūkst. ha, valstybės įmonių, mokslo ir mokymo įstai- 
gų naudojama žemė — 14,1 tūkst. ha, fizinių asmenų nuomojama žemė — 
333,8 tūkst. ha, juridinių asmenų nuomojama žemė - 99,2 tūkst. ha, nesu- 
teikta naudotis ir neišnuomota žemė — 472,4 tūkst. ha. 


Per 2006 metus fiziniams asmenims nuosavybės teise priklausančios žemės 
ūkio paskirties žemės plotas padidėjo 91,4 tūkst. ha, juridinių asmenų privati žemė — 
33,1 tūkst. ha. Iš jos asmeninio ūkio žemės naudotojai (106,2 tūkst.) naudojo 
223,7 tūkst. ha. Nesuteiktos naudotis ir neišnuomotos žemės plotas sudarė 
430,0 tūkst. ha, iš jų 224,9 tūkst. ha žemės ūkio naudmenų. 

Privačią miškų ūkio paskirties žemę naudoja fiziniai ir juridiniai asmenys. 
Iš viso 2006 m. sausio 1 d. Lietuvoje 144935 fiziniai asmenys valdė ir naudojo 
574,7 tūkst. ha, 684 juridiniai asmenys -— 10,7 tūkst. ha privačios miškų ūkio paskir- 
ties žemės. Per 2006 metus fiziniams asmenims nuosavybės teise priklausantis miškų 
ūkio paskirties žemės plotas padidėjo 19,2 tūkst. ha, juridinių asmenų privati žemė — 
5,5 tūkst. ha. 

Bendros sąsajos su VI, VII ir IX skyriais. 

IV skyriuje pateikiamos specialiųjų įstatymų pagrindinės nuostatos, reika- 
lingos: 

- valstybės sienos bei jos apsaugos reikalavimų apibūdinimui; 

- nekilnojamųjų kultūros vertybių tvarkymo apibūdinimui; 

- kelių ir geležinkelių juostų bei apsaugos zonų režimo nustatymui; 

- ūkininkavimo sąlygų nustatymui valstybiniuose ir privačiuose miš- 

kuose; 

- vandens išteklių ir paviršinio vandens telkinių naudojimo apibūdinimui; 

- žemės gelmių išteklių naudojimo tvarkos nustatymui; 

- žemės ir kito nekilnojamojo turto mokesčių apibūdinimui. 

Apie gamtos išteklius, kurių naudojimas susijęs su žemės santykių teisiniu 
reglamentavimu, galima spręsti iš žemiau pateikiamų apimčių. 

Pagal valstybinę miškų apskaitą miško žemė 2005 m. sudarė 2091,2 tūkst. 
ha, iš jos apaugusi mišku 1988 tūkst. ha. I grupės (rezervatiniai) miškai suda- 
rė 25,2 tūkst. ha (1,2 proc.), II grupės (specialios paskirties) miškai — atitinka- 
mai 253,1 tūkst. ha (12,1 proc.), III grupės (apsauginiai) miškai — 3363 tūkst. ha 
(16,1 proc.), IV grupės (ūkiniai) miškai — 1476,6 tūkst. ha (70,6 proc.). II grupėje 
ekosistemų apsaugos miškai užėmė 185,8 tūkst. ha (8,9 proc.), rekreaciniai miš- 
kai — 67,3 tūkst. ha (3,2 proc.). Miškų struktūra pagal vyraujančias medžių rūšis 
pateikta 3 lentelėje. 

Valstybiniuose miškuose, sudarančiuose 2/3 visų miškų, 2004 m. buvo iškirs- 
ta 2612,0 tūkst. m* padarinės medienos, iš to skaičiaus 1871,9 tūkst. m3 — pagrindi- 
nio naudojimo kirtimais. Per 2004 metus atkurta 10 tūkst. ha iškirsto miško, įveista 
miško naujoje vietoje 1,1 tūkst. ha plote. 

3 lentelė. Lietuvos Respublikos miško medynų sudėtis 2005 m. 


Mieayiiai Plotas Medienos tūris 
tūkst. ha proc. tūkst. m3 proc. 
Pušynai 719,3 36,2 170336 43,3 
Eglynai 432,7 21,8 81536 20,7 
Beržynai 409,9 20,6 67617 17,2 
Juodalksnynai 131,8 6,6 25905 6,6 
Baltalksnynai 125,5 6,3 16087 4,1 
Drebulynai 62,9 3,2 12967 3,3 
Uosynai 48,8 245 8308 2,1 
Ąžuolynai 38,6 1,9 7466 1,9 
Kitos medžių rūšys 18,2 0,9 3016 0,8 
Iš viso: 1987,7 100 393238 100 


Šaltinis: Statistikos departamentas. Gamtiniai ištekliai ir aplinkos apsauga. 2004. 


Pagal Vyriausybės nutarimų (1999 06 09, Nr. 757) patvirtintą valstybinės 
reikšmės automobilių kelių sąrašą Lietuvoje yra 17 magistralinių kelių (1850,7 km), 
128 krašto keliai (4927,7 km) ir 1609 rajoniniai keliai (14824,4 km). 

Vyriausybės nutarimais (2003 10 14, Nr. 1268; 2005 03 03, Nr. 240) patvirtin- 
tų valstybinės reikšmės vidaus vandens telkinių plotas Lietuvoje — 167,5 tūkst. ha, 
iš jų Kuršių marios — 41,3 tūkst. ha, ežerai (960) — 75,43 tūkst. ha, tvenkiniai (478) — 
21,66 tūkst. ha, upės (662, ilgis —- 15353 km) — 29,1 tūkst.ha. 2004 metais buvo 
paimta 5450 mln. m? vandens, iš to skaičiaus 157 mln. mž požeminio. Energetikos 
reikmėms suvartota 5411 mln. m? vandens, ūkio ir buities reikmėms - 98,5 mln. m?, 
žuvininkystei — 74,5 mln. m?, pramonės reikmėms — 47,5 mln. m*. Į paviršinio van- 
dens telkinius išleista 5418,6 mln. m? nuotekų, iš jų švarių (nereikalingų valyti) — 
5247,0 mln. m?, užterštų ir išvalytų — 106,4 mln. m, užterštų ir nepakankamai iš- 
valytų — 65,2 mln. m*. 

Išžvalgytų naudingųjų iškasenų ištekliai Lietuvoje 2005 m. sausio 1 d. su- 
darė: naftos — 4,4 mln. t; gydomosios durpės — 1,6 mln. mž, kitos durpės —- 582,5 
mln. mš, klintys — 1101,9 mln. t, dolomitas - 250 mln. m3, opoka — 33,7 mln. t, 
sapropelis — 202,0 mln. t, anhidritas — 101,5 mln. t, gipsas - 25,5 mln. t, kreidos 
mergelis — 17,1 mln. t, klinties tufas — 1,6 mln. t, molis — 248,2 mln. m, smėlis ir 
žvyras — 1700,1 mln. mė. Per 2004 m. naudingųjų iškasenų gavyba sudarė: nafta — 
301,8 tūkst. t, gydomosios durpės — 1,63 tūkst. m?, kitos durpės — 360,7 tūkst. t, 
klintys — 1178 tūkst. t, dolomitas — 1016 tūkst. m*, molis — 261 tūkst. m?, smėlis ir 
žvyras — 7630 tūkst. m?. 

Bendros sąsajos su III ir IX skyriais. 

V skyriuje išdėstyta žemės reformos darbų organizacija ir procedūrų, rei- 
kalingų įteisinant nuosavybėn žemę pretendetams į nuosavybės teisių atkūrimą, 
teisinis reglamentavimas. Atskiruose poskyriuose aptarta: 

- Teikalavimai piliečiams, pageidaujantiems atkurti nuosavybės teises į žemę; 
- dokumentai, pateikiami nuosavybės teisių į žemę atkūrimui; 
- žemė, kuri priskiriama valstybės išperkamai (negrąžinamai natūra) žemei; 


- žemės grąžinimas natūra kaimo vietovėje; 

- žemės perdavimas nuosavvybėn neatlygintinai; 
- nuosavybės teisių atkūrimas į miestų žemę; 

- atlyginimas už valstybės išperkamą žemę. 


Žemės reformos procedūrų dalyvių sąveika pavaizduota 6 paveiksle. 


Pretendentai atkurti nuosavybės teises į žemę 
1. Prašymo ir reikiamų dokumentų pateikimas 
Suprojektuotų žemės sklypų vietos derinimas 


2: 
3. Dalyvavimas paženklinant žemės sklypų ribas 
4. Apskrities viršininko sprendimo atkurti nuosavybės teises projekto derinimas 


Žemės reformos 

žemėtvarkos projektus 

rengianti įmonė: 

1. Projekto rengimas 

2. Patvirtinto projekto 
paženklinimas vietovėje 

3. Paženklintų žemės 
sklypų planų ir kadastro 
duomenų parengimas 


Apskrities viršininko 
administracijos Žemės 
tvarkymo departamentas 

ir jo teritorinis 

žemėtvarkos skyrius: 

1. Dokumantų, reikalingų 
priimti sprendimus dėl 
nuosavybės teisių į žemę 
atkūrimo, komplektavimas 

2. Projekto rengimo kontrolė 

ir viešo svarstymo, derinimo 
bei tvirtinimo organizavimas 

. Žemės sklypų teisinio 

registravimo organizavimas 


= 


Apskrities viršininkas: 
1. Išvadų dėl pretendentų 
turėtos žemės, 
reikalingų žemės 
sklypų perdavimui 
nuosavybėn, atkuriant 
nuosavybės teises, 
tvirtinimas 
2. Teritorijos projektui 
rengti tvirtinimas 
3. Pretendentų gauti žemę 
sąrašo tvirtinimas 
„ Projekto tvirtinimas 
„ Sprendimų dėl 
nuosavybės teisių į žemę 
atkūrimo priėmimas 


(p 


6 pav. Žemės reformos proceso dalyvių funkcijos, atkuriant nuosavybės teises į žemę 


Nuosavybės teisių į žemę atkūrimo darbų apimtys Lietuvos miestuose 
ir kaimo vietovėje pateiktos 7 paveiksle. 

7 pav. Nuosavybės teisių į žemę atkūrimo apimčių pokyčiai 2001 — 2006 m. 


Šaltinis: Nacionalinė žemės tarnyba prie ŽŪM. 

Bendros sąsajos su II, III ir VII skyriais. 

VI skyriuje išdėstyta tvarka, kaip parduodama ir išnuomojama valstybinė 
žemė neaukciono tvarka arba aukciono tvarka. Išskirtos kelios valstybinės žemės 
kategorijos, kur šie darbai vykdomi skirtinga tvarka Tai: 

- naudojamų žemės sklypų pardavimas ir nuoma ne žemės ūkio veiklai; 

- naujų žemės sklypų pardavimas ir nuoma ne žemės ūkio veiklai; 

- žemės ūkio paskirties žemės pardavimas ir nuoma žemės ūkio veiklos 

subjektams; 

- sodininkų bendrijų sodų sklypų pardavimas ir nuoma; 

- žemės pardavimas užsienio subjektams. 


Kartu su nuosavybės teisių į žemę atkūrimu valstybinės žemės pardavimas 
didina privačios žemės plotus. Atliktų žemės privatizavimo darbų apimtys pateik- 
tos 4 lentelėje. 


4 lentelė. Privačios žemės plotų augimo dinamika 


APS) Žemės sklypo Bendras ps 
Žemės sklypų Saras aa ti Privačios 
Ei kaičius, tūkst. vidutinis privačios žemės | Pokyčiai senas 
Rodikliai 5 k plotas, ha plotas, tūkst. ha | per 6 metus, ; 

2001 [200701| 2001 | 2007 | 2001 | 2007 | tūkst. ha ae 
0101 01 0101 | 0101 0101 0101 , 

Žemės ūkio pa- 392,6 | 906,6 | 4,8 3,2 | 1901,9 | 2862,2 + 960,3 3400 

skirties žemė (be 

sodininkų bendri- 

jų sodų) 

Sodininkų ben- 198,3 | 208,3 | 0,067 | 0,067 | 13,3 14,0 +0,7 20 

drijų žemė (sodų 

sklypai) 

Miškų ūkio pa- 771 | 1546 | 4,5 3,9 344,3 | 610,1 + 265,8 800 

skirties žemė 

Namų valdų že- 183,2 | 3264 | 0,20 | 0,23 37,2 74,3 +37,1 110 

mės sklypai 

Kita kitos paskir- | 3,6 13,7 | 0,42 | 0,78 1,5 10,12 +8,6 60 

ties žemė 

Vandens ūkio ir - 0,1 - 8,0 - 0,8 +0,8 10 

konservacinės 

paskirties žemė 

Iš viso: 854,8 |1609,7 | 1,9 1,6 |2298,2 | 35715 | +1273,3 4400 


Šaltiniai: VĮ Registrų centro statistiniai duomenys; knyga „Žemėtvarka Lietuvoje“ [125]. 


Bendros sąsajos su II, III ir VII skyriais. 

VII skyriuje pateikta nekilnojamojo turto kadastro samprata, išdėstyta že- 
mės sklypų kadastrinių matavimų ir teisinio registravimo tvarka. Apibūdintas ne- 
kilnojamojo turto registro turinys ir registravimo tvarka. Išdėstytos nekilnojamojo 

turto registro duomenų teikimo sąlygos. Žemės sklypų, juridinių faktų, daiktinių 
teisių ir Šių teisių suvaržymų registravimo Valstybės įmonėje Registrų centre tarpu- 
savio ryšiai apibūdinti 8 paveiksle. 


Žemės sklypų formavimas, rengiant žemėvaldų projektus ir k— 


Teritorijų planavimo dokumentų patvirtinimas 


Žemės sklypų ribų paženklinimas vietovėje, atliekant kadastrinius 


Žemės sklypų, juridinių faktų ir daiktinių teisių registravimas 
Nekilnojamojo turto registro centriniame duomenų banke. 
Kadastro duomenų ir kitų įrašų pakeitimas 


Pažymų žemės 
sandorių sudarymui 
išdavimas 


Registro išrašų 
išdavimas 


Pažymėjimų apie 
įregistravimą išdavimas 


Zemės sandorių 
sudarymas 


Žemės sklypo kadastro Žemės sklypų 
duomenų pakeitimas pertvarkymo 


projektavimas 


Teisės aktai ir dokumentai, kurių pagrindu teikiami prašymai arba 
priimamai sprendimai įregistruoti daiktinių teisių suvaržymus 


8 pav. Žemės sklypo formavimo (projektavimo), jų teisinio registravimo, 
žemės sandorių sudarymo ir žemės kadastro duomenų pakeitimo schema 


Bendros sąsajos su II, III, V, VI 1r VIII skyriais. 

VIII skyriuje išdėstytos žemės paėmimo visuomenės poreikiams sąlygos ir 
šių darbų teisinės bei techninės procedūros. Žemės paėmimas visuomenės porei- 
kiams pagrįstas Lietuvos Respublikos Konstitucijos 23 straipsniu, Žemės įstatymo 
45-48 straipsniais ir Civilinio kodekso 4. 67 straipsniu. Šių procedūrų principinė 
schema pateikta 9 paveiksle. 

Bendros sąsajos su II, IV ir VII skyriais. 

IX skyriuje pateikiama administracinių teisės pažeidimų apibūdinimas ir že- 
mės naudojimo valstybinės kontrolės organizavimo tvarka. 

Atskiri Administracinių teisės pažeidimų kodekso straipsniai, numatantys at- 
sakomybę už įstatymų pažeidimus: 

1. Užtikrinant žemės nuosavybės teisės, žemės ūkio naudmenų ir dirvože- 

mio apsaugą: 45; 47; 48; 52; 52-1; 52-2; 72; 100; 101; 103; 104; 107. 
2. Naudojant miškus ir miško žemę: 60; 62; 62-1; 63; 64; 65; 68; 70; 72; 78; 
78-1; 162. 

3. Naudojant žemės gelmes ir statinius: 46; 53; 53-1; 51-2; 91; 145; 145-1; 


146; 150; 159; 160; 169-2. 


4. Naudojant vandenis: 55; 57; 58; 87; 87-1; 87-3. 
5. Užtikrinant aplinkos apsaugą: 51; 51-3; 51-9; 51-13; 51-14; 75; 76; 83-1; 

83-2: 85; 86; 89; 161; 161-1. 
Bendros sąsajos su II, III ir IV skyriais. 
X skyriuje pateikiama Vakarų Europos valstybių teisės aktų, reglamentuo- 


Bendros sąsajos su II, III ir VI skyriais. 


Institucija, suinteresuota žemės 

paėmimu 

1. Prašymas paimti žemę 

6. Sutartys su žemės savininkais 
dėl kompensacijos 

9. Kreipimasis į teismą dėl 
atlyginimo dydžio nustatymo 
(nesutinkant savininkui) 

11. Atsiskaitymas su žemės 
savininku (ais) 


13,14 


— 
Nel 


Žemės savininkas (ai) 

4. Kadastrinių matavimų derinimas 

6. Sutartys su institucija dėl 
kompensacijos 

9.,11.,13. Ginčai su institucija, 
kompensacija, pažymėjimai 
apie žemės sklypų ir 
nuosavybės teisių 
registravimo pakeitimus 


a 


Teismas 

10. Nutarimas dėl atlyginimo už 
paimamą žemę dydžio 
nustatymo 


13 

Apskrities viršininkas 

2. Sprendimo dėl žemės 
paėmimo procedūros 
priėmimas 

7. Projekto patvirtinimas 

8. Sprendimo dėl žemės 
paėmimo priėmimas 

12. Duomenų teikimas 
Nekilnojamojo turto registrui 


jančių žemės santykius, apžvalga. Plačiausiai apibūdinta Švedijos, Ispanijos, Vo- 
kietijos, Danijos, Prancūzijos ir Lenkijos teisinė bazė, susijusi su žemės ūkio pa- 
skirties teritorijų tvarkymu. 


Žemės paėmimo visuomenės 

poreikiams projektą rengianti 

įmonė 

3. Projekto rengimas 

4. Žemės sklypų kadastriniai 
matavimai 

5. Žemės vertinimas 

7. Projekto teikimas tvirtinti 


Nekilnojamojo turto registro 

tvarkytojas 

13. Paimto žemės sklypo 
įregistravimas ir pertvarkomų 
žemės sklypų įrašų 
pakeitimas 

14. Daiktinių teisių į valstybinės 
žemės sklypą įregistravimas 


9 pav. Žemės paėmimo visuomenės poreikiams proceso dalyviai 


2,12 

KLAUSIMAI IR UŽDUOTYS 


Kaip apibūdinsite žemės kaip gamtos ištekliaus savybes? 

Kaip apibūdinsite žemę kaip nekilnojamojo turto objektą? 

Kas yra žemės tvarkymo ir administravimo darbai? 

Kokie asmenys gali turėti Lietuvoje žemės sklypus nuosavybės teise? 

Kokie subjektai gali būti privačios ir valstybinės žemės naudotojais? 

Kokios yra pagrindinės institucijos, galinčios priimti norminius teisės ak- 

tus žemės valdymo ir naudojimo klausimais? 

7. Kokios yra Žemės ūkio ministerijos bei jos struktūrinio padalinio funkci- 
jos formuojant ir įgyvendinant žemės politiką? 

8. Kokios yra apskrities viršininko funkcijos reglamentuojant žemės naudo- 
jimo sąlygas ir disponuojant valstybine žeme? 

. Kokie yra žemėtvarkos įstaigų struktūriniai padaliniai, jų sistema? 

10. Kokių įstatymų pagrindu nustatomos žemės ir kitų gamtos išteklių nau- 
dojimo sąlygos? 

11. Užduotis: Pateikite skirtumų analizę tarp sprendimų žemės santykių re- 

guliavimo klausimais, kuriuos priima Lietuvos Respublikos Vyriausybė, 

Nacionalinės žemės tarnybos generalinis direktorius, apskrities viršinin- 

kas ir savivaldybės taryba. 


ALB BMT 


II SKYRIUS. ŽEMĖS NUOSAVYBĖS TEISĖ 


1. Pagrindinės sąvokos 


Daiktinė teisė — tai absoliuti teisė, pasireiškianti teisės turėtojo galimybe 
įgyvendinti valdymo, naudojimo ir disponavimo teises ar tik kai kurias iš šių tei- 
sių [3, 4.20 str.].Yra skiriamos šios žemės savininkų ir naudotojų daiktinės teisės: 
nuosavybės teisė, turto patikėjimo teisė, hipoteka, servitutas, uzufruktas, ilgalaikė 
nuoma ir užstatymo teisė. 

Daiktinės teisės (išskyrus nuosavybės teisę) subjektas su jam priklausančiu 
daiktu gali daryti tai, kas jam tiesiogiai leista, o savininkas su jam priklausančiu 
daiktu — kas jam tiesiogiai neuždrausta. 

Nuosavybės teisė — tai teisė savo nuožiūra, bet nepažeidžiant įstatymų 1r kitų 
asmenų teisių ir interesų, valdyti, naudoti daiktą (nuosavybės teisės objektą) ir juo 
disponuoti. 

Turto patikėjimo teisė — tai valstybės ar savivaldybės įmonės, įstaigos, or- 
ganizacijos teisė savo įstatų (nuostatų), taip pat tam tikros rūšies valstybės ar sa- 
vivaldybės įmonių, įstaigų, organizacijų veiklą reglamentuojančių norminių aktų 
nustatyta apimtimi, tvarka ir sąlygomis, nepažeidžiant įstatymų ir kitų asmenų tei- 
sių ir interesų, valdyti, naudoti atitinkamai valstybės ar savivaldybės jai perduotą 
daiktą, juo disponuoti. 

Hipoteka — tai teisė esamo ar būsimo skolinio įsipareigojimo įvykdymą ap- 
saugoti turto įkeitimu, įkeisto turto savininkui paliekant nuosavybės teisę. 

Servitutas — tai teisė į svetimą nekilnojamąjį daiktą, pasireiškianti teisės 
naudotis tuo svetimu daiktu (tarnaujančiuoju daiktu) suteikimu arba to daikto savi- 
ninko, valdytojo teisių juo naudotis apribojimu siekiant užtikrinti daikto, dėl kurio 
nustatomas servitutas (viešpataujančiojo daikto), tinkamą naudojimą. 

Uzufruktas — tai asmens gyvenimo trukmei ar apibrėžtam terminui, kuris 
negali būti ilgesnis už asmens gyvenimo trukmę, nustatyta teisė (uzufruktoriaus 
teisė) naudoti svetimą daiktą ir gauti iš jo vaisius, produkciją ir pajamas. 

Ilgalaikė nuoma (emphyteusis) — tai teisė naudotis kitam asmeniui priklau- 
sančiu žemės sklypu ar kitu nekilnojamuoju daiktu nepabloginant jo kokybės, ne- 
statant statinių, nesodinant daugiamečių sodinių ir neatliekant kitų darbų, kurie 
iš esmės padidintų naudojamos žemės ar kito nekilnojamojo turto vertę, išskyrus 
atvejus, kai yra nuomotojo sutikimas. 

Užstatymo teisė (superficies) — tai teisė naudotis kitam asmeniui priklau- 
sančia žeme statiniams statyti ar įsigyti bei valdyti nuosavybės teise ar žemės gel- 
mėms naudoti. 

Žemės sklypo valdymas -— tai faktinis šios žemės turėjimas savo žinioje ir 
teisė daryti jai fizinį bei ūkinį poveikį. Tam tikrais atvejais valdymas gali būti kaip 
savarankiška daiktinė teisė. 

Žemės sklypo naudojimas — tai žemės naudojimas pagal paskirtį materia- 
liems ar kitokiems poreikiams tenkinti bei siekiant gauti iš žemės sklypo naudą 
(išauginti produkciją, statyti pastatus ir įrenginius, eksploatuoti naudingąsias iška- 
senas ar vykdyti kitą veiklą) teisės aktų nustatytomis sąlygomis. 

Žemės naudojimo sąlygos — tai reikalavimas žemę naudoti pagal žemės 
sklypams nustatytą pagrindinę tikslinę žemės naudojimo paskirtį, naudojimo būdą 
bei pobūdį, laikantis ūkinę veiklą ribojančių specialiųjų naudojimo sąlygų ir terito- 
rijos tvarkymą nustatančių reglamentų. 

Žemės valdymo apribojimai — tai įstatymų nustatytos sąlygos naudoti že- 
mės savybes tik tam tikriems tikslams. Pavyzdžiui, žemės sklypo savininkas turi 
nuosavybės teisę į sklypo viršutinį žemės sluoksnį bei žemėje esančias naudingą- 
sias iškasenas tiek, kiek ši teisė neprieštarauja įstatymams ir kiek būtina naudoti že- 
mės sklypą pagal paskirtį [3, 4.40 str.]. Žemės ūkio paskirties žemės sklype žemės 
savininkas turi panaudoti derlingąjį dirvožemio sluoksnį žemės ūkio augalų augi- 
nimui, miškų ūkio paskirties žemės sklype — miško auginimui. Kitos paskirties že- 
mės sklypai naudojami pagal teritorijų planavimo dokumentus nustatytai veiklai. 

Disponavimas žeme — tai savininko teisė daryti įtaką teisiniam ir faktiniam 
daikto likimui: teisė žemės sklypą perleisti kitiems asmenims, taip pat teisė per- 
leisti kitiems asmenims dalį savo daiktinių teisių (pvz. naudojimo teisę, kai žemė 
išnuomojama arba perduodama naudotis pagal panaudos sutartis, taip pat kai nu- 
statomas servitutas). 


2.2. Valstybinė žemė 


Valstybinę žemę sudaro: 

1) Lietuvos valstybei išimtine nuosavybės teise priklausanti žemė; 

2) valstybės paveldėta žemė; 

3) žemė, pagal sandorius įgyta valstybės nuosavybėn iš kitų žemės savininkų; 

4) perduota neatlygintinai valstybės nuosavybėn savivaldybei nuosavybės 
teise priklausiusi žemė; 

5) žemė, įstatymų nustatyta tvarka paimta visuomenės poreikiams; 

6) žemė, kuri kaip bešeimininkis turtas teismo sprendimu perduota valsty- 
bės nuosavybėn; 

7) žemė, įstatymų nustatyta tvarka konfiskuota už teisės pažeidimus; 

8) kita žemė, kuri nėra įsigyta savivaldybių ar privačion nuosavybėn. 


Lietuvos valstybei išimtine nuosavybės teise priklauso žemė, įstatymų ir 
Vyriausybės nustatyta tvarka priskirta: 
1) valstybinės reikšmės keliams ir viešojo naudojimo geležinkeliams; 
2) pajūrio juostai (įskaitant Kuršių nerijos nacionalinio parko teritoriją), iš- 
skyrus žemės sklypus, įsigytus privačion nuosavybėn iki Pajūrio juostos 
įstatymo įsigaliojimo; 

3) valstybiniams rezervatams ir rezervatinėms apyrubėms; 

4) valstybinės reikšmės miškams ir parkams; 

5) valstybinės reikšmės istorijos, archeologijos ir kultūros objektams; 
6) valstybinės reikšmės vidaus vandenims; 

7) teritoriniams vandenims (teritorinei jūrai); 

8) Klaipėdos valstybinio jūrų uosto teritorijai; 

9) pasienio juostai. 


Lietuvos valstybei išimtine nuosavybės teise priklausančios žemės įsigyti sa- 
vivaldybių ar privačion nuosavybėn negalima. 

Kita valstybine žeme gali būti disponuojama ją perleidžiant nuosavybėn neat- 
lygintinai, parduodant, mainant (įstatymų nustatytais atvejais), išnuomojant ar per- 
duodant neatlygintinai naudotis, sudarant sandorius dėl žemės servitutų Civilinio 
kodekso, Žemės įstatymo ir kitų įstatymų nustatyta tvarka. 

Valstybine žeme disponuoja apskričių viršininkai, išskyrus šios žemės perda- 
vimą patikėjimo teise. 

Pagal Lietuvos Respublikos Konstitucinio teismo išaiškinimą (2003 09 30) 
valstybė taip pat yra nuosavybės teisės subjektas: ,, Valstybė yra visos visuomenės 
organizacija. Jai nuosavybės teise priklausantis turtas turi būti tvarkomas taip, 
kad jis tarnautų bendrai tautos gerovei, visos visuomenės interesui. Valstybės tur- 
tas yra viena iš priemonių užtikrinti viešąjį interesą, socialinę darną. Pagal Kon- 
stituciją valstybės turtas negali būti valdomas, naudojamas, juo negali būti dispo- 
nuojama taip, kad jis tenkintų tik kurios nors vienos socialinės grupės ar atskirų 
asmenų interesus arba poreikius, jeigu tai neatitinka viešojo intereso, visuomenės 
poreikių. Valstybės turtas nėra savitikslis, jis turi duoti naudą visuomenei. Pa- 
brėžtina valstybės nuosavybės socialinė funkcija. Valstybės institucijos, vadovau- 
damasi visuomenės interesais, turi tarnauti bendram tautos gėriui. Konstitucijos 
23 straipsnio 2 dalies nuostata, jog nuosavybės teises saugo įstatymai, reiškia ir 
tai, kad įstatymai turi saugoti visų savininkų nuosavybės teises, taigi ir valstybės, 
kaip visos visuomenės organizacijos nuosavybės teisę". 

Valstybinės žemės pardavimo bei nuomos sąlygos ir tvarka išdėstyta VI sky- 
riuje. Valstybinė žemė perduodama nuosavybėn žemės reformos metu, atkuriant 
nuosavybės teises į žemę (žr. V skyrių) arba atlyginant už paimamą visuomenės 
poreikiams žemę (žr. VIII skyrių). 

Valstybinė žemė suteikiama nuosavybėn žemės reformos metu, įstatymų 
nustatytais atvejais. Valstybinė žemė perduodama laikinai neatlygintinai naudotis 
(sudarant valstybinės žemės panaudos sutartis) valstybės institucijoms, savival- 
dybėms, miškų urėdijoms, valstybinių rezervatų direkcijoms, valstybinių parkų 
direkcijoms, kitoms iš valstybės ar savivaldybių biudžetų išlaikomoms įstaigoms, 
tradicinėms religinėms bendruomenėms ir bendrijoms, viešosioms įstaigoms, kai 
bent vienas iš jų dalininkų yra valstybės ar savivaldybės institucija, viešosioms 
įstaigoms, turinčioms Švietimo ir mokslo ministerijos leidimus (licencijas) moky- 
ti. Kitiems asmenims, kuriems valstybės turtas (statiniai ar įrenginiai) perduotas 


35 


panaudos pagrindais neatlygintinai naudotis, gali būti perduodami laikinai neatly- 
gintinai naudotis valstybinės žemės sklypai, reikalingi šiems statiniams ar įrengi- 
niams eksploatuoti. 

Vyriausybės nutarimais valstybinės žemės sklypai patikėjimo teise gali 
būti perduodami savivaldybėms, taip pat (valstybinėms funkcijoms atlikti) valsty- 
binius miškus valdančioms miškų urėdijoms, valstybinių rezervatų direkcijoms, 
nacionalinių parkų direkcijoms, kitoms valstybės institucijoms, įstaigoms ir orga- 
nizacijoms bei valstybės įmonėms. 


3. Savivaldybių žemė 


Savivaldybėms nuosavybės teise priklauso: 

1) žemė, kurią valstybė perdavė savivaldybės nuosavybėn neatlygintinai; 

2) pagal sandorius įgyta savivaldybės nuosavybėn žemė; 

3) pagal testamentą savivaldybės paveldėta žemė; 

4) žemė, kaip bešeimininkis turtas teismo sprendimu perduota savivaldybės 
nuosavybėn. 


Savivaldybės nuosavybėn neatlygintinai perduodami valstybinės žemės 

sklypai: 

1) kuriuose yra statiniai ir įrenginiai, savivaldybių įsigyti (įsigyjami) nuosa- 
vybėn pagal įstatymus, perduodant joms valstybės turtą; 

2) kurie pagal teritorijų planavimo dokumentus numatyti statiniams ir įrengi- 
niams, reikalingiems savivaldybių funkcijoms atlikti, statyti bei eksploa- 
tuoti; 

3) jeigu savivaldybėms naujai priskirtoms funkcijoms atlikti perduodami 
nuosavybėn tuose žemės sklypuose esantys statiniai ar įrenginiai. 


Valstybinės žemės sklypai savivaldybių nuosavybėn perduodami Vyriausy- 
bės nutarimais. Sprendimą dėl valstybinės žemės sklypo perdavimo savivaldybės 
nuosavybėn Vyriausybė priima savivaldybės tarybos prašymu. Parengtas Vyriau- 
sybės nutarimo projektas turi būti suderintas su Aplinkos ministerija ir kitomis 
suinteresuotomis institucijomis, po to jį vizuoja Žemės ūkio ministras. Derinimui 
pateikiami šie dokumentai: 

1) sprendimo projekto poveikio vertinimo pažyma; 

2) savivaldybės tarybos sprendimas dėl prašymo perduoti neatlygintinai sa- 

vivaldybės nuosavybėn valstybinės žemės sklypą; 

3) detaliojo plano arba žemėvaldų plano (projekto), pagal kurį suformuotas 

žemės sklypas, kopija; 

4) pažymėjimo apie statinių ar įrenginių (jų dalių), esančių žemės sklype 

ir įsigytų (įsigyjamų) savivaldybės nuosavybėn arba perduotų (perduoda- 
mų) savivaldybės nuosavybėn priskirtoms naujoms funkcijoms atlikti, 

taip pat daiktinių teisių į juos įregistravimą Nekilnojamojo turto registre, 
kopija; 

5) žemės sklypo vertės apskaičiavimas; 

6) apskrities viršininko sprendimo dėl žemės servitutų nustatymo (jeigu yra) 

kopija; 

7) pažymėjimo apie žemės sklypo ir daiktinių teisių į jį įregistravimą Neki1l- 

nojamojo turto registre kopija. 

Sprendimas priimamas gavus apskrities viršininko pateiktus dokumentus, 
kuriuose nurodytos valstybės biudžeto lėšos, panaudotos žemės sklypui įrengti (su- 
tvarkyti) — inžineriniams statiniams įrengti ir kitiems sutvarkymo darbams, taip pat 
dokumentus, patvirtinančius, kad savivaldybė atsiskaitė už žemės sklypo įrengimą 
(sutvarkymą). 

Įsigaliojus Vyriausybės nutarimui, per 15 dienų turi būti pasirašytas žemės 
sklypo perdavimo ir priėmimo aktas. Šį aktą pasirašo apskrities viršininkas arba 
jo įgaliotas apskrities viršininko administracijos darbuotojas ir savivaldybės admi- 
nistracijos direktorius. 

Tokia pat tvarka rengiami ir teikiami dokumentai bei priimami sprendimai 
dėl valstybinės žemės perdavimo savivaldybėms patikėjimo teise. Žemė patikėji- 
mo teise gali būti perduodama savivaldybėms, jeigu šios žemės reikia: 

1) viešosios paskirties rekreacijai ir poilsiui bei viešojo naudojimo poilsio 

objektams; 

2) gatvėms ir vietiniams keliams; 

3) komunaliniams inžineriniams tinklams tiesti ir (ar) eksploatuoti; 

4) gyvenamiesiems namams statyti ir (ar) eksploatuoti, taip pat - ūkinei ko- 

mercinei veiklai. 


Nekilnojamojo turto registre 2007 m. sausio 1 d. buvo įregistruoti 227 žemės 
sklypai (502 ha), priklausantys savivaldybėms nuosavybės teise, ir 42 žemės skly- 
pai (78 ha), savivaldybėms perduoti patikėjimo teise. 

Savivaldybės nuosava žeme gali disponuoti ją perduodant valstybės nuosa- 
vybėn neatlygintinai, perduodant ją valdyti patikėjimo teise, parduodant, išnuomo- 
jant ar perduodant neatlygintinai naudotis, sudarant sandorius dėl žemės servitutų 
Civilinio kodekso, Žemės įstatymo ir kitų įstatymų nustatyta tvarka. Kiti sandoriai 
dėl savivaldybių žemės negali būti sudaromi. 

Savivaldybių tarybos savo sprendimais savivaldybei nuosavybės teise pri- 
klausančius žemės sklypus gali: 

1) perduoti patikėjimo teise savivaldybių įmonėms ir įstaigoms savivaldy- 
bių funkcijoms atlikti. Šie patikėtiniai negali perduotų patikėjimo teise že- 
mės sklypų parduoti ar kitaip perleisti, išnuomoti, perduoti panaudos pa- 
grindais ar perduoti juos naudotis kitu būdu, jų įkeisti ar kitaip suvaržyti 
daiktines teises į juos, jais garantuoti, laiduoti ar kitu būdu užtikrinti savo 
ir kitų asmenų prievolių įvykdymą. Jeigu jie neatlieka funkcijų, kurioms 

įgyvendinti buvo perduotas savivaldybės žemės sklypas, savivaldybės ta- 
ryba priima sprendimą dėl šio subjekto patikėjimo teisės pasibaigimo; 

2) perduoti panaudos pagrindais laikinai neatlygintinai naudotis valstybės 
institucijoms ir kitoms įstaigoms bei organizacijoms — tokiomis pat są- 
lygomis ir tvarka, kaip yra perduodama panaudos pagrindais valstybinė 
žemė. Be to, šiems asmenims savivaldybių tarybos savo sprendimais gali 
perduoti panaudai ir savivaldybių valdomus patikėjimo teise valstybinės 
žemės sklypus, kai jie reikalingi statiniams ar įrenginiams eksploatuoti. 


4. Privati žemė 


Privačią žemę sudaro žemė, sugrąžinta ar kitaip įstatymų nustatyta tvarka įsigy- 
ta fizinių ar juridinių asmenų (išskyrus valstybę ir savivaldybes) nuosavybėn. Tai: 

1) žemė, kuri žemės reformos metu buvo sugrąžinta nuosavybėn natūra arba 
perduota ar suteikta nuosavybėn neatlygintinai, atkuriant nuosavybės tei- 
ses į žemę; 

2) žemė, kuri žemės reformos metu buvo suteikta nuosavybėn neatlygintinai 
įstatymų nustatytais atvejais: Vyčio Kryžiaus ordininkams ar jų sutuokti- 
niams bei vaikams; piliečiams, kurie patys arba jų tėvai ar seneliai, ūkinin- 
kavę privačioje žemėje Lenkijos ir Vokietijos teritorijose, 1939—1944 m. 
buvo iškeldinti į Lietuvos teritoriją; činšo teise naudojantiems žemę mies- 
tuose piliečiams (činšo teisė — tai paveldima teisė naudotis žeme, sutartu 
laiku mokant visam laikui nustatyto dydžio mokestį); taip pat piliečiams, 
išsikeliantiems iš kitiems asmenims grąžinamų gyvenamųjų namų; 

3) žemė, kurią jos savininkai pirko iš valstybės; 

4) žemės reformos metu sugrąžinta ar kitaip privatizuota žemė, kurią jos sa- 
vininkai paveldėjo arba įsigijo nuosavybėn pagal sandorius. 

Galima grąžinti natūra žemė, kai piliečiai pageidauja ją susigrąžinti, tampa 
privačia žeme tik priėmus apskrities viršininko sprendimą dėl nuosavybės teisių 
atkūrimo konkrečiam pretendentui ir šią žemės valdą teisiškai įregistravus Nekilno- 
jamojo turto registre. Iki to laiko šią žemę laikinai valdo valstybė ar kitos valdymo 
institucijos, kurios žemę gali nuomoti fiziniams ir juridiniams asmenims. 

Privačios žemės nuosavybės teisės saugomos nustatyta tvarka paženklinus 
vietovėje žemės sklypų ribas. Žemės sklypų ribų posūkių taškai žymimi ribožen- 
kliais, išskyrus atvejus, kai ribos nustatomos upelių ar griovių viduriu arba kitų 
vandens telkinių krantais. Taip pat žemės sklypai gali būti atskirti tvoromis, me- 
džiais, krūmais, siena ar kitais nekilnojamaisiais daiktais. Jeigu negalima nustatyti, 
kad šie objektai priklauso vienam konkrečiam savininkui, jais turi teisę bendrai 
naudotis abiejų gretimų sklypų savininkai. 

Žemės sklypų ribas žyminčių bendrai naudojamų nekilnojamųjų daiktų vie- 
nas sklypo savininkas negali pašalinti arba pakeisti be kito savininko sutikimo. 

Jeigu sklypų savininkai nesutaria dėl ginčytinų sklypo ribų ir jos nėra aiškios iš 
esamų dokumentų, ribas nustato teismas, atsižvelgdamas į dokumentus, faktiškai 
valdomo sklypo ribas bei kitus įrodymus. Jeigu ribų nustatyti neįmanoma, prie 
kiekvieno žemės sklypo turi būti prijungtos vienodo dydžio ginčytino ploto dalys, 
bet nė vienas tokiu būdu naujai suformuotas sklypas plotu neturi skirtis nuo esamo 
teisiškai įtvirtinto sklypo. 

Žemės sklypo savininkas turi teisę nupjauti ir pasilikti sau kaimyniniame že- 
mės sklype augančių medžių, krūmų, kitų augalų šaknis ir šakas, esančias jo žemės 
sklype, prieš tai įspėjęs kaimyninio žemės sklypo savininką ir nustatęs terminą jas 
pašalinti, bet per nustatytą terminą nesulaukęs jų pašalinimo. Tačiau tokia teisė 
žemės sklypo savininkui nesuteikiama, jeigu šių augalų šaknys ir šakos netrukdo 
naudoti žemės sklypą. 

Privačios žemės savininkai savo žemės sklypus gali parduoti, dovanoti, mai- 
nyti į žemę arba į kitokį turtą, leisti naudotis kitiems asmenims pagal žemės panau- 
dos sutartį, išnuomoti, įkeisti, palikti testamentu. 


5. Bendroji žemės nuosavybė 


Vienas žemės sklypas gali priklausyti vienam ar keliems savininkams. Kai 
yra keli savininkai (bendraturčiai), jie šią žemę valdo bendrosios dalinės nuosavy- 
bės teise (išskyrus sutuoktinius, kurie žemę valdo bendrosios jungtinės nuosavy- 
bės teise). Bendraturčiais gali būti arba vien piliečiai, arba piliečiai ir savivaldybės 
bei užsienio subjektai, arba šie minėti fiziniai bei juridiniai asmenys ir valstybė. 

Bendroji dalinė valstybės ir savivaldybių arba fizinių ar juridinių asmenų 
žemės nuosavybė atsiranda teisės aktų nustatyta tvarka įsigijus iš valstybės ar vals- 
tybei įsigijus iš savivaldybių arba fizinių ar juridinių asmenų namų valdos žemės 
sklypo, kito statinio ar įrenginio užimto žemės sklypo arba vandens telkinio dalį. 
Šiais atvejais valstybės vardu veikia ir bendraturčio teises į žemės sklypą įgyven- 
dina apskrities viršininkas, o jeigu žemės sklypas Vyriausybės nutarimu perduotas 
patikėjimo teise savivaldybei — savivaldybės taryba. 

Esant bendrajai dalinei žemės nuosavybei, Nekilnojamojo turto registro do- 
kumentuose nurodoma kiekvienam bendraturčiui priklausanti žemės sklypo dalis, 
kuri vietovėje, plane ir pagal žemės kadastro duomenų charakteristikas nėra atskir- 
ta. Kiekvienas 1š bendraturčių proporcingai savo daliai turi teisę į gaunamas iš že- 
mės pajamas ir atsako pagal prievoles, susijusias su bendru turtu. Kai bendraturtis 
savo žemės dalį parduoda, pirmumo teisę ją pirkti tomis pačiomis sąlygomis turi 
kiti bendraturčiai (išskyrus pardavimą iš varžytynių). Kai kiti bendraturčiai atsisa- 
ko pasinaudoti savo pirmumo teise arba šios teisės neįgyvendina per vieną mėnesį, 
tai pardavėjas turi teisę parduoti savo dalį bet kuriam asmeniui. 

Bendrosios dalinės nuosavybės teisės objektas valdomas, juo naudojamasi ir 
disponuojama bendraturčių sutarimu. Kai kyla nesutarimas, valdymo, naudojimo- 

si ir disponavimo tvarka nustatoma teismo tvarka pagal bet kurio iš bendraturčių 
ieškinį. 

Kiekvienas bendraturtis turi teisę perleisti kitam asmeniui nuosavybėn, iš- 
nuomoti ar kitu būdu perduoti naudotis, įkeisti ar kitaip suvaržyti visą savo dalį 
ar dalies, turimos bendrosios dalinės nuosavybės teise, dalį. Be to, bendraturtis 
turi teisę reikalauti atidalinti savo dalį iš bendro turto. Atidalijant žemę, rengia- 
mas šiam tikslui skirtas žemės sklypo formavimo ir pertvarkymo projektas arba 
(urbanizuotose teritorijose) detalusis planas. Šių teritorijų planavimo dokumentų 
pagrindu notariškai patvirtinami pagal sudaromą tarpusavio susitarimą asmenims 
priklausantys žemės plotai bei patikslinami Nekilnojamojo turto registro įrašai. 
Nesutarimo atveju bendraturčių ginčai sprendžiami teisme. 


6. Žemės perleidimo sandoriai 


6.1. Bendrosios nuostatos 


Žemės sklypai ar bendrosios nuosavybės teise turimos jų dalys perleidžiami 
kitų asmenų nuosavybėn turint Nekilnojamojo turto registro tvarkytojo išduotą ati- 
tinkamą pažymą ir Žemėtvarkos skyriaus suderintą žemės sklypo planą. Privati 
žemė perleidžiama pagal notariškai patvirtintas pirkimo — pardavimo, dovanojimo 
ar mainų sutartis. Teisėtai sudaryta ir galiojanti sutartis jos šalims turi įstatymo ga- 
lią [3, 6.189 str.]. 

Perleidžiant nuosavybėn žemę, sutartyse turi būti nurodyta: 

1) sutarties šalys — fizinio asmens vardas, pavardė, asmens kodas, juridinio 

asmens (įmonės) pavadinimas ir registro kodas; 

2) žemės sklypo adresas — apskritis, rajonas, miestas (kaimas), kadastro vie- 
tovė, kadastrinis blokas, unikalus kadastrinis numeris; 

3) pagrindiniai žemės kadastro duomenys, apibūdinantys perleidžiamą skly- 
pa: plotas, pagrindinė tikslinė žemės naudojimo paskirtis, žemės naudme- 
nų sudėtis, žemės vertė; 

4) disponavimo žeme apribojimai, nurodyti įstatymų, nustatyti valdymo ins- 
titucijų pagal patvirtintus projektus arba nustatyti šalių susitarimu. 


Sudarius žemės sandorį, jis turi būti įregistruotas Valstybės įmonės Registrų 
centro (toliau — Registrų centro) filialo skyriuje tame rajone ar mieste, kurių teri- 
torijoje yra žemės sklypas. Ši įmonė (Nekilnojamojo turto registro tvarkytojas) 
įregistruoja naują žemės sklypą arba (kai perleidžiamas jau įregistruotas žemės 
sklypas) patikslina įrašus apie šio žemės sklypo priklausomybę. Naujajam žemės 
savininkui ar naudotojui Registrų centras išduoda pažymėjimą apie žemės sklypo 
įregistravimą Nekilnojamojo turto registre. 

Žemės sandoriai tvirtinami notariškai. Notarai yra valstybės įgalioti asme- 
nys, kuriems pagal Notariato įstatymą (2005 11 12, Nr. I - 2882) suteikiama teisė 
juridiškai įtvirtinti neginčijamas fizinių ir juridinių asmenų subjektines teises ir 

juridinius faktus, užtikrinti šių asmenų ir valstybės teisėtų interesų apsaugą, taip 
pat užtikrinti, kad civiliniuose teisiniuose santykiuose nebūtų neteisėtų sandorių ir 
dokumentų. Visus notarinius veiksmus notaras atlieka notaro biure (išskyrus įsta- 
tymo numatytas išimtis), kuris nėra juridinis asmuo. Pagrindiniai notaro vykdomi 
veiksmai — sandorių tvirtinimas; paveldimo turto apsauga; paveldėjimo teisės liu- 
dijimų išdavimas; nuosavybės teisės liudijimų į dalį sutuoktinių bendro turto išda- 
vimas; dokumentų nuorašų ir jų išrašų tikrumo liudijimas; parašo dokumente tik- 
rumo liudijimas; kitų įstatymo numatytų veiksmų atlikimas. Notariniai veiksmai 
paprastai atliekami iš karto, pateikus reikiamus dokumentus ir paėmus nustatyto 
dydžio atlyginimą. 

Atlikdamas notarinius veiksmus, notaras privalo nustatyti fizinių asmenų, jų 
atstovų arba juridinių asmenų atstovų asmenybę. Paprastai asmenybė nustatoma 
pagal pasą. Tvirtinant sandorius, notaras išaiškina fizinių bei juridinių asmenų, da- 
lyvaujančių sandoryje, veiksnumą. Jeigu sandorį sudaro atstovas, notaras patikrina 
jo įgaliojimus. 

Sandorius dėl nekilnojamųjų ir kilnojamųjų daiktų, kuriems privaloma teisi- 
nė registracija, perleidimo kito asmens nuosavybėn, nuomos ar perdavimo naudo- 
tis kitu būdu, įkeitimo arba kitų daiktinių teisių ar jų suvaržymo sandorius notaras 
tvirtina tik nustatęs, kad daiktas nuosavybės teise priklauso teisių perleidėjui. Be 
to, notaras turi patikrinti, ar perleidžiamas turtas nėra areštuotas ar įkeistas. 

Reikalaujama, kad notaras išaiškintų klientams atliekamų notarinių veiksmų 
prasmę bei pasekmes. Tvirtinant sandorius, notaras turi įsitikinti, ar vienai iš šalių 
nebuvo grasinta, taikyta prievarta, ar ji nebuvo apgauta ir panašiai. Notaro tvirti- 
nami sandoriai, taip pat pareiškimai bei kiti dokumentai pasirašomi dalyvaujant 
notarui arba notaras turi įsitikinti parašų tikrumu. 

Notariškai tvirtinami dokumentai turi būti surašyti aiškiai ir tiksliai. Notaras 
netvirtina ir neliudija dokumentų, kuriuose yra ištaisymų, prirašymų, užbrauktų 
žodžių. 

Visi notariniai veiksmai yra registruojami notariniame registre. Užpildyti no- 
tariniai registrai ir kiti notariniai dokumentai yra saugomi notarų biuro archyve. 


6.1. Pirkimo-pardavimo sutartys 


Pirkimo-pardavimo sutartis — tai tokia sutartis, kai viena šalis (pardavėjas) 
įsipareigoja parduoti daiktą (prekę) kitai šaliai (pirkėjui) nuosavybės ar patikėji- 
mo teise, o pirkėjas įsipareigoja priimti daiktą (prekę) ir sumokėti už jį nustatytą 
pinigų sumą (kainą). Nekilnojamojo daikto pirkimo-pardavimo sutartis turi būti 
notarinės formos. 

Parduodant žemės sklypą, kuriame yra pastatų, statinių, įrenginių, sodinių 
ar kitokių objektų, sutartyje turi būti aptartas nuosavybės teisės į juos perėjimo 
klausimas. Jeigu šis klausimas sutartyje neaptartas, laikoma, kad nuosavybės teisė 
į parduotame žemės sklype esančius pastatus, statinius, įrenginius, sodinius ir kito- 
kius objektus perėjo žemės sklypo pirkėjui. 

Jeigu žemės sklypas, kuriame yra pardavėjui nuosavybės teise priklausan- 
čių pastatų ar kitokių nekilnojamųjų daiktų, parduodamas neperduodant pirkėjui 
nuosavybės teisės į tuos nekilnojamuosius daiktus, tai pardavėjui paliekama teisė 
naudotis ta žemės sklypo dalimi, kurią užima nekilnojamieji daiktai ir kuri yra bū- 
tina jų naudojimui užstatymo ar kitokia pirkimo- pardavimo sutartyje numatyta 
teise ir sąlygomis. 

Jeigu pirkimo-pardavimo sutartyje pardavėjo teisė naudotis žemės sklypo 
dalimi ir jos sąlygos neaptartos, tai pardavėjui nustatomas servitutas į tą žemės 
sklypo dalį, kurią užima nekilnojamasis daiktas ir kuri būtina jo naudojimui pagal 
jo paskirtį [3, 6.395 str. ]. 

Nekilnojamojo daikto pirkimo-pardavimo sutartyje privalo būti nurodyti duo- 
menys apie nekilnojamąjį daiktą, kurį pardavėjas privalo pagal sutartį perduoti 
pirkėjui, taip pat nurodyta to daikto vieta atitinkamame žemės sklype arba parduo- 
damo nekilnojamojo daikto vieta kitame nekilnojamajame daikte. Jeigu sutartyje 
nurodytų duomenų nėra, tai sutartis negali būti notaro tvirtinama, o patvirtinta — ne- 
galioja. 

Nekilnojamojo daikto pirkimo-pardavimo sutartyje privalo būti nurodyta 
parduodamo nekilnojamojo daikto kaina. Kai parduodamas žemės sklypas, į jo 
kainą įeina ir jame esančių pastatų, statinių, įrenginių, sodinių ir kitokių objektų 
kaina, jeigu ko kita nenustato įstatymai ar sutartis. 

Nekilnojamojo daikto perdavimas ir jo priėmimas turi būti įformintas parda- 
vėjo ir pirkėjo pasirašytu priėmimo - perdavimo aktu arba kitokiu sutartyje nurody- 
tu dokumentu. Nuosavybės teisė į nekilnojamąjį daiktą pirkėjui pereina nuo daikto 
perdavimo momento. 

Prieš trečiuosius asmenis nekilnojamojo daikto pirkimo-pardavimo sutartis 
gali būti panaudota ir jiems sukelia teisines pasekmes tik tuo atveju, jei ji įstatymų 
nustatyta tvarka įregistruota viešame registre (t.y. Nekilnojamojo turto registre). 


6.2. Dovanojimo sutartys 


Pagal dovanojimo sutartį viena šalis (dovanotojas) neatlygintinai perduoda 
turtą ar turtinę teisę (reikalavimą) kitai šaliai (apdovanotajam) nuosavybės teise ar- 
ba atleidžia apdovanotąjį nuo turtinės pareigos dovanotojui ar trečiajam asmeniui 
[3, 6.465 str. ]. 

Asmuo, dovanodamas turtą, gali nustatyti sąlygą, kad šis turtas turi būti nau- 
dojamas tam tikram tikslui nepažeidžiant kitų asmenų teisių ir teisėtų interesų. 
Jeigu apdovanotasis nevykdo dovanojimo sutartyje nustatytos sąlygos, tai dova- 
notojas teismo tvarka turi teisę reikalauti, kad sąlyga būtų įvykdyta arba kad būtų 
panaikinta sutartis ir turtas grąžintas. 

Apdovanotasis turi teisę bet kada iki dovanos perdavimo jam atsisakyti pri- 
imti dovaną. 

Nekilnojamojo daikto dovanojimo sutartis, taip pat dovanojimo sutartis, ku- 
rios suma didesnė kaip penkiasdešimt tūkstančių litų, turi būti notarinės formos. 

Nekilnojamojo daikto ar daiktinės teisės į jį dovanojimo sutartis teisines 
pasekmes tretiesiems asmenims sukelia tik tuo atveju, jei sutartis įregistruota vie- 
šame registre. 

Turtą, kuris yra bendroji jungtinė nuosavybė, galima dovanoti tik visų ben- 
draturčių rašytiniu sutikimu. 


6.3. Mainų sutartys 


Pagal mainų sutartį viena šalis įsipareigoja perduoti kitai šaliai nuosavybės 
teise vieną daiktą mainais už kitą daiktą. 

Mainų sutarčiai taikomos pirkimo-pardavimo sutartis reglamentuojančios 
normos. Mainų sutarties atveju abi mainų sutarties šalys laikomos ir perduodamos 
prekės pardavėju, ir gaunamos prekės pirkėju [3, 6.432 str. ]. 

Jeigu ko kita nenumato mainų sutartis, preziumuojama, kad daiktų kaina yra 
vienoda ir jais keičiamasi be jokių priemokų, o daiktų perdavimo ir priėmimo išlai- 
das turi apmokėti ta šalis, kuri atitinkamai privalo perduoti ir priimti daiktus. 

Kai sutartyje numatyta, kad mainomų daiktų kaina skiriasi, tai šalis, kuri 
privalo perduoti mažesnės kainos daiktą nei kitos šalies perduodamo daikto kaina, 
neprivalo kitai šaliai mokėti kainų skirtumo, jeigu ko kita nenustato sutartis. 

Abi šalys savo prievolę perduoti daiktus turi įvykdyti kartu, jeigu sutartis 
nenumato ko kita. 


7. Privačios žemės įkeitimas ir hipoteka 


Įkeitimas — tai esamo ar būsimo skolinio įsipareigojimo įvykdymą užtikri- 
nantis nekilnojamojo daikto ar turtinių teisių įkeitimas, kai įkeitimo objektas per- 
duodamas kreditoriui, trečiajam asmeniui ar paliekamas įkaito davėjui. Įkeitimo 
objektu gali būti teisės į žemę, mišką, kitus daiktus, t. y. naudojimo teisė, nuomos 
teisė ir kitos turtinės teisės, išskyrus teises, susijusias su įkeičiamo daikto savinin- 
ko asmenybe, taip pat teises, kurias perleisti draudžia įstatymai ar sutartis. 

Privati žemė įkeičiama sudarant sutartį su banko įstaiga ar kitu kreditorium. 
Skolinio įsipareigojimo įvykdymą garantuoja hipoteka. 

Hipoteka — tai esamo ar būsimo skolinio įsipareigojimo įvykdymą užtikri- 
nantis nekilnojamojo daikto įkeitimas, kai įkeistas daiktas neperduodamas kredi- 
toriui. 

Hipoteka neatima iš daikto savininko teisės valdyti, naudoti įkeistą daiktą 
bei juo disponuoti atsižvelgiant į hipotekos kreditoriaus teises. Paskesnis įkeisto 
daikto įkeitimas leidžiamas, jeigu hipotekos sutartyje (lakšte) nenumatyta kitaip. 

Hipotekos objektu gali būti atskiri viešame registre registruojami, iš civilinės 
apyvartos neišimti nekilnojamieji daiktai, kurie gali būti pateikti parduoti viešose 
varžytynėse. Nekilnojamojo daikto hipoteka neapima iš šio daikto gaunamų paja- 
mų. 

Kai įkeičiamas pagrindinis daiktas, laikoma, kad yra įkeičiami ir esantys bei 
būsimi daikto savininko valia prijungti ar dėl gamtinių įvykių prie pagrindinio daik- 
to prisijungę priklausiniai. 

Įkeičiamas gali būti tik apdraustas daiktas, išskyrus žemę. 

Įkeičiant statinius, kartu turi būti įkeistas ir žemės sklypas, ant kurio stovi 
statiniai, arba šio žemės sklypo nuomos (panaudos) teisė. 

Įkeičiant bendrosios dalinės nuosavybės dalį, kitų bendraturčių sutikimas 
nereikalingas, tačiau įkeičiamoji dalis turi būti tiksliai nustatyta bendraturčių suda- 
ryta ir notaro patvirtinta naudojimosi daiktu tvarkos nustatymo sutartimi. 

Daikto įkeitimas netrukdo perleisti jo kito asmens nuosavybėn. Perleidžiant 
įkeistą daiktą nuosavybėn kitam asmeniui, hipoteka seka paskui daiktą. 

Įkeisto daikto savininkas neturi teisės sunaikinti, sužaloti daiktą ar kitaip 
sumažinti jo vertę, išskyrus daikto normalų nusidėvėjimą ar vertės sumažėjimą 
naudojant jį būtinojo reikalingumo atveju. 

Įkeičiant žemę, kaip priklausiniai įkeičiami ir ant jos esantys statiniai, jei 
hipotekos sutartyje nenustatyta kitaip. Jeigu įkeičiant žemę statiniai neįkeičiami, 
pardavus įkeistą žemę varžytynėse, statinių savininkas įgyja teisę į žemės servitu- 
tą. Jei varžytynėse parduodamas įkeistas žemės sklypas, ant kurio stovi kitam as- 
meniui (ne žemės savininkui) nuosavybės teise priklausantys statiniai, įsigijusiam 
varžytynėse žemę asmeniui pereina buvusio žemės savininko teisės ir pareigos, 
kurias turėjo statinių savininkas. 

Hipoteka užtikrinamas pagrindinio reikalavimo įvykdymas, iš šio reikalavi- 
mo atsirandančių palūkanų, netesybų bei teismo išlaidų, susijusių su hipotekos 
vykdymu, išieškojimas. 

Hipotekos sutartis, įkeičiamo daikto savininko vienašalis pareiškimas įkeisti 
daiktą, taip pat prašymas įregistruoti priverstinę hipoteką įforminami surašant hipo- 
tekos lakštą. Jeigu hipoteka sutartinė, hipotekos lakštą tvirtina notaras. 

Hipotekos sutartį (lakštą) pasirašo skolininkas, kreditorius ir įkeičiamo daik- 
to savininkas (kai skolininkas ir daikto savininkas ne tas pats asmuo). 

Hipoteka registruojama hipotekos registre hipotekos teisėjo sprendimu, patei- 
kus hipotekos lakštą įkeisto daikto buvimo vietos hipotekos įstaigai. 

Hipotekos lakšte turi būti nurodoma: sudarymo vieta ir data, skolininkas, 
kreditorius ir įkeičiamo daikto savininkas (kai skolininkas ir daikto savininkas ne 
tas pats asmuo), jų gyvenamoji vieta (buveinė), įkeičiamas daiktas, jo įkainojimas 
ir buvimo vieta, įkeitimu užtikrinta prievolė, jos konkretus arba maksimalus dydis 
(kai hipoteka sutartinė) ir įvykdymo terminas. Prievolės dydis hipotekos lakšte 
nurodomas įskaitant palūkanas. Jeigu hipoteka priverstinė, hipotekos lakšte nuro- 
domas jos nustatymo pagrindas. 

Jei per hipotekos lakšte nustatytą terminą skolininkas įsipareigojimo neįvyk- 
do, hipotekos kreditorius gali įgyvendinti savo teises kreipdamasis į hipotekos tei- 
sėją ir prašydamas, kad įkeistas daiktas būtų parduotas iš viešųjų varžytynių ir 

iš gautų pinigų visiškai atlyginta jam priklausanti suma, kurią jis turi teisę gauti 
pirmiau už kitus kreditorius, arba kad jam būtų suteikta teisė pradėti administruoti 
įkeistą daiktą. 

Pagal hipotekos kreditoriaus kreipimąsi hipotekos teisėjui areštavus įkeistą 
daiktą ir įspėjus apie tai įkeisto daikto savininką, įkeisto daikto savininkas netenka 
teisės perleisti daiktą kitiems asmenims, taip pat įkeisti, išnuomoti, kitaip suvaržyti 
teisę į daiktą arba mažinti jo vertę.. 

Hipotekos procedūras ir Hipotekos registro tvarkymą reglamentuoja Hi- 
potekos registro steigimo įstatymas (1996 09 24, Nr, I —- 1544), Vyriausybės 
nutarimu (2001 10 18, Nr. 1246) patvirtinti Hipotekos registro nuostatai ir Tei- 
singumo ministro įsakymu (2004 04 22, Nr. 1R — 96) patvirtinta Hipotekos, 
priverstinės hipotekos, įkeitimo ir priverstinio įkeitimo lakštų pildymo instruk- 
cija. 

Vadovaujančioji hipotekos registro tvarkymo įstaiga yra Teisingumo ministe- 
rija. Jai pavaldi Centrinė hipotekos įstaiga, kuri tvarko centrinį hipotekos registrą, 
ir apylinkių teismų hipotekos skyriai. Teisingumo ministerija koordinuoja hipote- 
kos registro tvarkymo įstaigų darbą, metodiškai joms vadovauja ir vykdo darbų 
priežiūrą. 

Norėdamas įregistruoti hipoteką, žemės sklypo savininkas arba kreditorius 
kreipiasi į hipotekos skyrių su raštišku prašymu, pridėdamas Registrų centro pažy- 
mą apie žemės sklypo teisinio registravimo rodiklius, reikalingą žemės sandoriams. 
Hipotekos teisėjui priėmus nutarimą ir įregistravus hipoteką, apie tai informuoja- 
mas Registrų centras, o kreditoriui išduodamas hipotekos lakštas ir pažymėjimas 
apie hipotekos įregistravimą. Nekilnojamojo turto registre žymima gauta informa- 
cija apie hipoteką bei turto areštą. Tokia pačia tvarka, pateikus prašymus, hipoteka 
pakeičiama arba (atsiskaičius su kreditoriumi) baigiama. 

Jeigu skola nustatytu terminu nesumokama, kreditorius gali kreiptis į hi- 
potekos skyrių su pareiškimu dėl priverstinio skolos išieškojimo. Hipotekos 
teisėjas priima nutartį areštuoti įkeistą žemės sklypą, daro apie tai žymą hipo- 
tekos registre ir praneša apie tai Registrų centrui bei įspėja skolininką, kad, 
negrąžinus skolos per vieną mėnesį, įkeistas žemės sklypas bus parduotas iš 
varžytynių. Nuo to momento žemės savininkas neturi teisės šio žemės sklypo 
perleisti kitų asmenų nuosavybėn, taip pat jo įkeisti, išnuomoti, kirsti jame 
augantį mišką. Jeigu iki nustatyto termino skola negrąžinama, kreditorius gali 
kreiptis į hipotekos skyrių pakartotinai, pateikdamas hipotekos lakštą. Hipote- 
kos teisėjas priima nutartį už skolą įkeistą žemės sklypą parduoti iš varžytynių. 
Jeigu per du mėnesius nuo turto arešto kreditorius nesikreipia, įkeisto žemės 
sklypo areštas panaikinamas. 

Žemės pardavimą iš varžytynių vykdo valstybės įgalioti asmenys - antstoliai. 
Antstolių veiklą reglamentuoja Antstolių įstatymas (2002 05 09, Nr. IX - 876). 

8. Zemės nuomos sutartys 


8.1.Bendrieji reikalavimai nekilnojamųjų daiktų nuomai 


Pagal nuomos sutartį viena šalis (nuomotojas) įsipareigoja duoti nuominin- 
kui daiktą laikinai valdyti ir naudotis juo už užmokestį, o kita šalis (nuomininkas) 
įsipareigoja mokėti nuomos mokestį [3, 6.477 str. ]. 

Nuomos sutarties terminas nustatomas šalių susitarimu. Jeigu sutarties ter- 
minas joje nenustatytas, tai laikoma, kad nuomos sutartis neterminuota. 

Įstatymai gali nustatyti kitokius daikto, kuris yra valstybės nuosavybė, nuo- 
mos terminus. 

Jeigu nuomos sutartis yra neterminuota, tai abi šalys turi teisę bet kada nu- 
traukti sutartį įspėjusios apie tai viena kitą prieš vieną mėnesį iki nutraukimo, o kai 
nuomojami nekilnojamieji daiktai, — prieš tris mėnesius iki nutraukimo. Nuomos 
sutartyje gali būti nurodyti ir ilgesni įspėjimo terminai. 

Jeigu pasibaigus sutarties terminui nuomininkas daugiau kaip dešimt dienų 
toliau naudojasi turtu ir nuomotojas tam neprieštarauja, tai laikoma, kad sutartis 
tapo neterminuota. 

Nuomininkas, tvarkingai vykdęs pagal nuomos sutartį prisiimtas pareigas, 
pasibaigus sutarties terminui turi pirmenybės teisę palyginti su kitais asmenimis 
atnaujinti sutartį. 

Sudarant nuomos sutartį naujam terminui, jos sąlygos šalių susitarimu gali 
būti pakeistos. 

Nuomininko pareigos: 

1. Nuomininkas privalo laiku mokėti nuomos mokestį. Jeigu įstatymai ar 
sutartis nenustato ko kita, nuomininkas turi teisę reikalauti atitinkamai sumažinti 
nuomos mokestį, kai dėl aplinkybių, už kurias jis neatsako, sutartyje numatytos 
naudojimosi daiktu sąlygos arba daikto būklė iš esmės pablogėja. 

Jeigu sutartyje nenustatytas konkretus mokesčio dydis ar jo apskaičiavimo 
metodika, tai abi sutarties šalys turi teisę kreiptis į teismą su prašymu paskirti ne- 
priklausomus ekspertus nuomos mokesčio dydžiui nustatyti. 

Nuomos mokestis šalių susitarimu gali būti nustatytas tokiais būdais: 

1) konkrečia pinigų suma, kuri turi būti mokama iš karto arba periodiškai; 

2) iš išnuomoto daikto gaunamos produkcijos, vaisių ar pajamų dalimi; 

3) nuomininko teikiamomis nuomotojui tam tikromis paslaugomis; 

4) nuomininko pareiga savo lėšomis pagerinti išnuomoto daikto būklę; 

5) nuomininko pareiga perduoti sutartyje numatytą daiktą nuomotojui nuosa- 

vybės teise ar jam išnuomoti. 


Šalys gali susitarti dėl mišraus šių nuomos mokesčio nustatymo būdų taiky- 
mo arba gali nustatyti kitokį nuomos mokesčio apskaičiavimo būdą. 

Kai kas kita nenumatyta nuomos sutartyje, nuomos mokestis gali būti šalių 
susitarimu keičiamas jų suderintais terminais, bet ne dažniau kaip du kartus per 
metus, jeigu įstatymai nenustato ko kita. 


46 


Jeigu ko kita nenustato nuomos sutartis ir nuomininkas iš esmės pažeidė 
nuomos mokesčio mokėjimo terminus, tai nuomotojas turi teisę pareikalauti, kad 
nuomininkas per nuomotojo nustatytą terminą iš anksto sumokėtų nuomos mokes- 
tį, tačiau ne didesnį kaip už du mokėjimo terminus iš eilės. 

2. Nuomininkas privalo naudotis išsinuomotu daiktu pagal sutartį ir daikto 
paskirtį. 

Nuomininkas privalo išsinuomotu daiktu naudotis taip, kad netrukdytų juo 
naudotis kitiems teisėtiems to daikto naudotojams. 

Už tai nuomininkas yra atsakingas nuomotojui ir kitiems nuomininkams. Be 
to, nuomininkas yra atsakingas už kitų asmenų, kuriems jis suteikia teisę ar galimy- 
bę naudotis išsinuomotu daiktu, veiksmus. 

Nuomotojas, nepažeisdamas nuomininko teisių, turi teisę tikrinti, ar nuomi- 
ninkas tinkamai naudojasi išsinuomotu daiktu. Be to, nuomotojas turi teisę aprody- 
ti išnuomotą daiktą būsimam nuomininkui ar įgijėjui. 

Nuomininkas turi teisę subnuomoti išsinuomotą daiktą tiktai gavęs rašytinį 
nuomotojo sutikimą, jeigu ko kita nenustato sutartis. Subnuomos sutarties termi- 
nas negali būti ilgesnis už nuomos terminą. 

3. Nuomininkas privalo laikyti išsinuomotą daiktą tvarkingą ir atlyginti daik- 
to išlaikymo išlaidas, savo lėšomis daryti einamąjį jo remontą, jeigu ko kita nenu- 
stato įstatymai arba sutartis. 

Kai išnuomoto daikto nuosavybės teisė iš nuomotojo pereina kitam asme- 
niui, registruotina nuomos sutartis lieka galioti naujam savininkui, jeigu iš nuomos 
sutarties atsiradusios teisės įstatymų nustatyta tvarka buvo įregistruotos viešame 
registre. 

Nuomos sutartis lieka galioti ir tais atvejais, kai daiktas iš vienos valstybinės 
(savivaldybių) institucijos (nuomotojo) pereina kitai. 

Išnuomoto daikto nuosavybės perėjimas iš nuomotojo kitam asmeniui yra 
pagrindas nuomos sutarčiai pasibaigti, jeigu to reikalauja nuomininkas. 

Kai nuomininkas - fizinis asmuo, išsinuomavęs nekilnojamąjį daiktą, miršta, 
jo teisės ir pareigos pereina įpėdiniams, jeigu įstatymai ar nuomos sutartis nenusta- 
to ko kita. Šiais atvejais nuomotojas neturi teisės neleisti mirusio nuomininko įpė- 
diniui perimti nuomininko teises ir pareigas likusiam nuomos terminui, išskyrus 
atvejus, kai nuomos sutarties sudarymas buvo nulemtas nuomininko asmeninių 
savybių. 

Daikto paėmimo visuomenės poreikiams (ekspropriacijos) atveju nuomos su- 
tartis baigiasi nuo to momento, kai eksproprijuotą daiktą pradeda valdyti naujas jo 
savininkas. 

Nuomotojo pareigos: 

1. Nuomotojas privalo per nuomos sutartyje numatytą terminą raštu pra- 
nešti nuomininkui apie šio teisę sudaryti nuomos sutartį naujam terminui, 0 
jeigu toks terminas nenumatytas, — per protingą terminą iki nuomos sutarties 
pabaigos. 

2. Nuomotojas, parduodamas ar kitaip perduodamas nuomojamą daiktą ar- 
ba jį įkeisdamas ar kitaip suvaržydamas nuosavybės teisę, privalo pranešti daik- 
to pirkėjui ar kitokios sutarties šaliai apie nuomos sutartį, o nuomininkui — apie 
numatomą daikto pardavimą ar kitokį perleidimą, ar teisės į jį suvaržymą. Jeigu 
nuomotojas atsisakė sudaryti su nuomininku sutartį naujam terminui, tačiau, pra- 
ėjus ne daugiau kaip vieneriems metams po nuomos sutarties pabaigos, nepranešęs 
buvusiam nuomininkui sudaro to paties daikto nuomos sutartį su kitu asmeniu, tai 
buvęs nuomininkas savo pasirinkimu turi teisę reikalauti arba perduoti jam nuomi- 
ninko teises ir pareigas pagal sudarytą nuomos sutartį, arba atlyginti dėl atsisaky- 
mo sudaryti sutartį naujam terminui atsiradusius nuostolius. 


8.2. Žemės nuoma 


Žemės nuomos sutarties samprata. Pagal žemės nuomos sutartį viena šalis 
(nuomotojas) įsipareigoja perduoti už užmokestį kitai šaliai (nuomininkui) sutarty- 
je nurodytą žemės sklypą laikinai valdyti ir naudotis pagal sutartyje numatytą pa- 
skirtį ir naudojimo sąlygas, o nuomininkas įsipareigoja mokėti sutartyje nustatytą 
žemės nuomos mokestį. 

Žemės nuomos sutarties dalykas yra valstybinės žemės arba privačios žemės 
sklypas (jo dalis), suformuotas pagal žemėtvarkos projektą ar kitą detalų teritorijų 
planavimo dokumentą ir įstatymų nustatyta tvarka įregistruotas viešame registre 
[3, 6.546 str.]. 

Žemės nuomos sutartis turi būti rašytinė. 

Šalys gali panaudoti žemės nuomos sutartį prieš trečiuosius asmenis tik įre- 
gistravusios ją viešame registre įstatymų nustatyta tvarka. 

Prie žemės nuomos sutarties turi būti pridėtas nuomojamo žemės sklypo pla- 
nas, o kai žemė nuomojama iki trejų metų, — žemės sklypo schema. Šie dokumen- 
tai yra žemės nuomos sutarties neatskiriama dalis. 

Sutarties dalyviai. Privačios žemės nuomotojas yra privačios žemės savi- 
ninkas.Valstybinės žemės nuomos sutartis pagal savo kompetenciją gali sudaryti 
apskrities viršininkas, savivaldybės institucija ar kita valstybinės žemės valdytojo 
funkcijas atliekanti institucija. 

Keliems asmenims bendrosios nuosavybės teise priklausantis žemės sklypas 
gali būti išnuomojamas, jeigu visi bendraturčiai raštu sutinka. 

Žemės nuomininku gali būti Lietuvos Respublikos ir užsienio valstybių fizi- 
niai ir juridiniai asmenys. 

Terminai. Privačios žemės nuomos sutarties terminas nustatomas nuomoto- 
jo ir nuomininko susitarimu. Šalys gali sudaryti ir neterminuotą žemės nuomos 
sutartį. 

Valstybinės žemės nuomos sutarties terminas nustatomas nuomotojo ir nuo- 
mininko susitarimu, bet ne ilgiau kaip devyniasdešimt devyneriems metams. Priva- 
čios žemės nuomos (terminuotos ar neterminuotos) sutarties terminas negali būti 
ilgesnis kaip 100 metų. 


48 


Įstatymai gali nustatyti ir trumpesnius maksimalius žemės nuomos sutarties 
terminus (pvz. valstybinę žemės ūkio paskirties žemę galima išnuomoti ne ilges- 
niam kaip 25 metų laikotarpiui). 

Jeigu pagal teritorijų planavimo dokumentus žemės sklypą numatyta naudoti 
visuomenės poreikiams, šis žemės sklypas išnuomojamas tik iki to laiko, kol jis 
bus paimtas naudoti pagal paskirtį. Jeigu sutartis sudaryta ilgesniam terminui, tai 
laikoma, kad ji sudaryta tik iki žemės sklypo paėmimo. 

Sutarties turinys. Žemės nuomos sutartyje turi būti nurodyta: 

1) žemės nuomotojas; žemės nuomininkas; 

2) žemės nuomos objekto duomenys, įrašyti nekilnojamojo turto kadastre; 

3) žemės nuomos terminas; 

4) pagrindinė tikslinė žemės naudojimo paskirtis; 

5) išnuomojamoje žemėje esančių žemės savininkui ar kitiems asmenims 
nuosavybės teise priklausančių statinių ir įrenginių naudojimo sąlygos 
bei naujų pastatų, statinių statybos, kelių tiesimo, vandens telkinių įren- 
gimo ir kitos sąlygos, taip pat kam pastatai ar įrenginiai bus naudojami 
pasibaigus žemės nuomos terminui; 

6) išnuomojamoje žemėje esančių požeminio bei paviršinio vandens, nau- 
dingųjų iškasenų (išskyrus gintarą, naftą, dujas ir kvarcinį smėlį) naudoji- 
mo sąlygos, neprieštaraujančios įstatymams; 

7) žemės naudojimo specialiosios sąlygos; žemės naudojimo apribojimai; 

8) žemės servitutai ir kitos daiktinės teisės; 

9) užmokestis už žemės nuomą. Į jį įskaitomas užmokestis už melioracijos 
įrenginius, kelius, tiltus, inžinerinius įrenginius 1r kita, taip pat mokesčio 
indeksavimas, jeigu nuomojama valstybinė žemė; 

10) kiti su nuomojamo žemės sklypo naudojimu bei žemės sklypo grąžinimu 
pasibaigus žemės nuomos sutarčiai susiję nuomotojo ir nuomininko įsipa- 
reigojimai; 

11) atsakomybė už žemės nuomos sutarties pažeidimus. 

Į žemės nuomos sutartį negali būti įrašyta: 

- įgaliojimas nuomininkui atstovauti žemės savininkui ir disponuoti šio sa- 
vininko privačia žeme bei joje esančiu kitu nekilnojamuoju turtu; 

- privačios žemės nuomininko teisė keisti pagrindinę tikslinę žemės naudo- 

jimo paskirtį. 

Žemės nuomos sutarties sąlygos, nustatančios kaip naudoti išsinuomotą že- 
me, neturi prieštarauti aplinkos apsaugos, gretimų žemės sklypų savininkų ar nau- 
dotojų bei visuomenės interesams. 

Valstybinės žemės nuoma. Valstybinė žemė, išskyrus įstatymų nustatytus 
atvejus, Vyriausybės nustatyta tvarka išnuomojama aukciono būdu asmeniui, kuris 
pasiūlo didžiausią nuomos mokestį. 


49 


Valstybinė žemė išnuomojama ne aukciono būdu, jeigu ji užstatyta fiziniams 
ar juridiniams asmenims nuosavybės teise priklausančiais ar jų nuomojamais pasta- 
tais, statiniais ar įrenginiais, taip pat kitais įstatymų numatytais atvejais. 

Nuomos mokesčio dydis. Privačios žemės nuomos mokesčio dydis nustato- 
mas nuomotojo ir nuomininko susitarimu. 

Valstybinės žemės, nuomojamos ne aukciono būdu, nuomos mokesčio dydis 
nustatomas teisės aktų nustatyta tvarka. 

Subnuoma. Žemės nuomininkas, gavęs rašytinį nuomotojo sutikimą, turi 
teisę išsinuomotą žemę subnuomoti pagal žemės nuomos sutartyje nustatytus rei- 
kalavimus ir sąlygas. 

Žemės ūkio paskirties žemės kitai paskirčiai, negu numatyta žemės nuomos 
sutartyje, subnuomoti negalima. 

Žemės subnuomos sutartis sudaroma laikantis žemės nuomos sutarčiai nusta- 
tytų reikalavimų. 

Teisės ir pareigos. Jeigu įstatymai ar žemės nuomos sutartis nenumato ko ki- 
ta, žemės nuomotojas privalo remontuoti savo lėšomis jam priklausančius meliora- 
cijos įrenginius, kelius, tiltus, kitus inžinerinius įrenginius. Jeigu nuomotojas šios 
pareigos nevykdo ir žemės sklypo negalima naudoti pagal paskirtį, nuomininkas 
turi teisę nutraukti sutartį. 

Jeigu nuomotojas nedaro numatyto remonto, kurį atitinkamos valdymo insti- 
tucijos pripažino būtinu ir neatidėliotinu, tai nuomininkas turi teisę padaryti remon- 
tą ir iš nuomotojo teismo tvarka išieškoti remonto išlaidas, būtinas išnuomoto turto 
funkcionavimui užtikrinti. 

Nuomininkui išsinuomotame žemės sklype draudžiama atlikti veiksmus, ku- 
riais būtų sunaikintas ar užterštas derlingasis dirvožemio sluoksnis. Nuomininkas 
privalo savo lėšomis atlikti nuomotojui priklausančių melioracijos įrenginių, ke- 
lių, tiltų, kitų inžinerinių įrenginių smulkius priežiūros darbus įstatymų nustatyta 
tvarka, saugoti apsauginius ir kitus ženklus, taip pat užtikrinti teritorijos aplinko- 
saugos reikalavimus, jeigu žemės nuomos sutartyje nenumatyta ko kita. Jeigu nuo- 
mininkas šių pareigų nevykdo, nuomotojas turi teisę iš nuomininko išieškoti lėšas 
nurodytiems darbams atlikti bei nuostolius, patirtus dėl šiame straipsnyje nurodytų 
pareigų nevykdymo, ir nutraukti žemės nuomos sutartį. 

Jeigu žemės nuomininkas žemės ūkio naudmenas naudoja netinkamai ir 
dėl to pablogėja jų kokybė, žemės nuomininkas privalo atlyginti nuomotojui atsi- 
radusius nuostolius. Nuomininko išlaidos žemės ūkio paskirties žemei pagerinti 
nuomininkui atlyginamos, kai tai numato žemės nuomos sutartis arba kai abi 
šalys iki žemės pagerinimo darbų pradžios susitaria (papildomu rašytiniu susita- 
rimu) dėl šių darbų pobūdžio, masto ir išlaidų dydžio. Pasibaigus žemės nuomos 
terminui arba nutraukus žemės nuomos sutartį prieš terminą, už pastatytus pasta- 
tus, statinius ir įrenginius, kurių statybos galimybė buvo numatyta žemės nuo- 
mos sutartyje, nuomininkui žemės savininkas kompensuoja, o kai pastatai lieka 
buvusiam žemės nuomininkui nuosavybės teise, šis turi teisę į Žemės servitutą, 

jeigu tai buvo numatyta žemės nuomos sutartyje arba papildomame rašytiniame 
susitarime. 

Jeigu pastatai, statiniai ar įrenginiai pastatyti be leidimo arba pastatyti žemės 
nuomos sutartyje nenumatyti pastatai, statiniai ar įrenginiai, nuomininkas privalo 
juos nugriauti ir sutvarkyti žemės sklypą. Kai nuomininkas to nepadaro, jo lėšomis 
tai padaro nuomotojas arba tie pastatai, statiniai bei įrenginiai pereina nuomotojui 
nuosavybės teise, jeigu jie tenkina teritorijų planavimo dokumentų nustatytus rei- 
kalavimus, ir įteisinami įstatymų nustatyta tvarka. 

Teisių perėjimas. Po žemės nuomininko mirties su nuomos sutartimi susiju- 
sios teisės ir pareigos pereina jo įpėdiniams, jeigu šie jų neatsisako. Jeigu žemės 
nuomininko įpėdiniai žemės nuomos sutarties atsisako, tai jie turi atlyginti nuomo- 
tojui dėl to atsiradusius nuostolius. 

Jeigu žemės nuomininkas yra juridinis asmuo ir jis reorganizuojamas, tai jo 
pagal sutartį turėtos teisės ir pareigos pereina naujam juridiniam asmeniui. 

Kai dėl žemės savininko mirties arba kitu teisiniu pagrindų žemės nuosa- 
vybės teisė pereina kitam savininkui, taip pat kai pasikeičia valstybinės žemės 
nuomotojas, žemės nuomos sutartis galioja naujajam žemės savininkui arba valsty- 
binės žemės nuomotojui, jeigu sutartis buvo įstatymų nustatyta tvarka įregistruota 
viešame registre. 

Prieš parduodamas ar kitaip perleisdamas nuomojamą žemės sklypą arba jį 
įkeisdamas ar kitaip teises į jį suvaržydamas, nuomotojas privalo pranešti žemės 
sklypo įgijėjui ir būsimam įkaito turėtojui apie nuomos sutartį, o nuomininkui — 
apie numatomą žemės sklypo perleidimą, įkeitimą ar kitokį teisių į jį suvaržymą. 

Jeigu įkeistos žemės savininkas sutartyje nustatytu laiku neįvykdo skolinio 
įsipareigojimo ir hipotekos teisėjas priima nutartį areštuoti įkeistą žemę, šią žemę 
draudžiama išnuomoti. 

Žemės nuomos sutarties pasibaigimo pagrindai. Žemės nuomos sutartis 
baigiasi: 

1) kai sueina nuomos terminas; 

2) po žemės nuomininko mirties, jeigu įpėdiniai neperima su nuomos sutarti- 

mi susijusių teisių 1r pareigų arba įpėdinių nėra; 

3) kai juridinis asmuo, kuris buvo žemės nuomininkas, likviduojamas; 

4) kai nuomojama žemė parduodama, padovanojama ar kitaip perleidžiama 

nuomininkui; 

5) kai žemės nuomos sutartis nutraukiama Civilinio kodekso 6.563, 6.564 1r 

6.565 straipsniuose numatytais pagrindais; 

6) šalių susitarimu. 


Kai išnuomota žemė paimama visuomenės poreikiams, žemės nuomos sų- 
tartis nutraukiama ir nuomotojui bei nuomininkui nuostoliai atlyginami įstatymų 
nustatyta tvarka. 

Žemės nuomos sutartis prieš terminą nuomotojo reikalavimu gali būti nu- 
traukta: 


51 


1) jeigu žemės nuomininkas naudoja žemę ne pagal sutartį ar pagrindinę tiks- 
linę žemės naudojimo paskirtį; 

2) jeigu žemės nuomininkas ilgiau kaip tris mėnesius nuo žemės nuomos 
sutartyje nustatyto nuomos mokesčio mokėjimo termino šio mokesčio ne- 
sumoka; 

3) kitais įstatymų nustatytais atvejais. 


Apie žemės nuomos sutarties nutraukimą nuomotojas privalo raštu pranešti 
žemės ūkio paskirties žemės nuomininkams ne vėliau kaip prieš tris mėnesius, o 
kitos paskirties žemės nuomininkams — prieš du mėnesius iki nuomos sutarties 
nutraukimo. 

Jeigu žemės ūkio paskirties žemės nuomos sutartis nutraukiama prieš termi- 
ną nuomotojo reikalavimu, derlių nusiima nuomininkas arba nuomotojas atlygina 
nuomininkui su sutarties nutraukimu susijusius nuostolius. 

Nuomojant žemės ūkio paskirties žemę, žemės nuomos sutartis prieš terminą 
nuomininko reikalavimu gali būti nutraukta apie tai iš anksto pranešus nuomotojui 
ne vėliau kaip prieš tris mėnesius, o kai nuomojama kitokios paskirties žemė, — ne 
vėliau kaip prieš du mėnesius. Tačiau jeigu žemės nuomotojas nevykdo Civilinio 
kodekso 6.555 straipsnyje nurodytų pareigų, nuomininkas turi teisę nutraukti Že- 
mės nuomos sutartį nesilaikydamas šios tvarkos. 

Kai žemės nuomos sutarties terminas pasibaigęs ir kartu su buvusiu nuomi- 
ninku tokiomis pat sąlygomis išsinuomoti žemę pretenduoja ir kiti asmenys, pirmu- 
mo teisę sudaryti naują žemės nuomos sutartį turi buvęs tos žemės nuomininkas, 
jeigu jis tvarkingai vykdė pagal žemės nuomos sutartį prisiimtus įsipareigojimus. 

Žemės nuoma gali būti laikoma daiktine teise tik kai sudaroma ilgalaikės 
nuomos sutartis. Kitais atvejais žemės nuoma, kaip juridinis faktas, registruojama 
Nekilnojamojo turto registre darant atitinkamą žymą. 

Ilgalaikė nuoma (emphyteusis). Ilgalaikė nuoma registruojama kaip daikti- 
nė teisė. Tai teisė naudotis kitam asmeniui priklausančiu žemės sklypu ar kitu ne- 
kilnojamuoju daiktu nebloginant jo kokybės, nestatant statinių, nesodinant dau- 
giamečių sodinių ir neatliekant kitų darbų, kurie iš esmės padidintų naudojamos 
žemės ar kito nekilnojamojo daikto vertę, išskyrus atvejus, kai yra nuomotojo 
sutikimas. 

Ilgalaikė nuoma gali būti terminuota ar neterminuota. Terminuotos ilgalaikės 
nuomos terminas negali būti trumpesnis kaip dešimt metų. 

Pasikeitus nuomotojui ar nuomininkui, ilgalaikė nuoma išlieka, jeigu nuomi- 
ninko teisių perėmėjai tinkamai naudoja išnuomotą nekilnojamąjį daiktą ir vykdo 
kitus ilgalaikę nuomą nustatančiame akte nustatytus įsipareigojimus. 

Pagal Žemės reformos įstatymo 22 straipsnį nustatyti atvejai, kai valstybinės 
žemės naudotojas, dar nesudaręs žemės nuomos sutarties, laikomas nuomininkų 
ir privalo mokėti valstybinės žemės nuomos mokestį: ,, Valstybinės žemės sklypų 
naudotojai, kuriems žemės sklypai suteikti teisės aktų nustatyta tvarka arba ku- 

riems žemę administruojančių institucijų sprendimais leista žeme naudotis žemės 
reformos metu, Vyriausybės nustatyta tvarka už naudojimąsi žeme iki nuomos ar 
pirkimo - pardavimo sutarčių sudarymo moka žemės nuomos mokestį, išskyrus už 


Ti 


žemę, perduotą naudotis panaudai “. 


9. Privačios žemės paveldėjimas 


Paveldėjimas — tai mirusio fizinio asmens turtinių teisių, pareigų ir kai kurių 
asmeninių neturtinių teisių perėjimas jo įpėdiniams pagal įstatymą arba (ir) įpėdi- 
niams pagal testamentą [(3, 5.2 str.]. Paveldėjimo dalykas yra palikimas — mirusio 
asmens turtas, kuris palikėjo mirties momentu priklausė jam nuosavybės teise. Pa- 
likimą sudaro turtinių teisių ir pareigų, taip pat kai kurių asmeninių teisių visuma 
[118]. 

Paveldima pagal įstatymą ir pagal testamentą. Pagal įstatymą paveldima, 
kada tai nepakeista ir kiek nepakeista testamentu. 

Jeigu nėra įpėdinių nei pagal įstatymą, nei pagal testamentą arba nė vienas 
įpėdinis nepriėmė palikimo, arba testatorius iš visų įpėdinių atėmė teisę paveldėti, 
mirusiojo turtas paveldėjimo teise pereina valstybei. 

Įpėdiniais gali būti: 

1) paveldint pagal įstatymą - fiziniai asmenys, kurie buvo gyvi palikėjo mirties 

momentu, palikėjo vaikai, gimę po jo mirties, taip pat Lietuvos valstybė; 

2) paveldint pagal testamentą — fiziniai asmenys, kurie buvo gyvi palikėjo 
mirties momentu, taip pat kurie buvo pradėti jam esant gyvam ir gimė po 
jo mirties arba testamente įvardyti dar nepradėti asmenys, jiems gimus; 
juridiniai asmenys, kurie yra palikėjo mirties momentu arba steigiami 
vykdant palikėjo testamente išreikštą valią, taip pat - valstybė ir savival- 
dybės. 


Testamento sudarymo sąlygos. Testamentą gali sudaryti tik pats turto savi- 
ninkas — testatorius, jeigu jis veiksnus asmuo, kuris suvokia savo veiksmų reikšmę 
ir pasekmes. Testamentas sudaromas laisva valia. 

Testamentas turi būti sudarytas raštu, nurodant jo sudarymo vietą ir laiką, 
paties testatoriaus pasirašomas ir jo akivaizdoje notariškai patvirtintas. 

Testatorius gali testamentu palikti visą savo turtą arba jo dalį vienam ar ke- 
liems asmenims, kurie yra arba nėra įpėdiniai pagal įstatymą, taip pat valstybei, 
savivaldybėms, juridiniams asmenims. Taip pat jis gali testamentu atimti paveldėji- 
mo teisę 1š vieno, kelių ar visų įpėdinių. Tačiau palikėjo vaikai (įvaikiai), sutuokti- 
nis, tėvai (įtėviai), kuriems palikėjo mirties dieną reikalingas išlaikymas, paveldi, 
nepaisant testamento turinio, pusę tos dalies, kuri kiekvienam iš jų tektų paveldint 
pagal įstatymą (privalomoji dalis), jeigu testamentu neskirta daugiau. 

Jeigu testatorius nenurodė, kokią turto dalį palieka kiekvienam iš įpėdinių 
pagal testamentą, turtas tarp jų dalijamas lygiomis dalimis. Jeigu paveldimas tur- 

tas testamente paskirstytas taip, kad visos dalys, kartu paimtos, viršija viso turto 
dydį, kiekvieno įpėdinio dalis atitinkamai sumažinama. Tačiau jeigu dalių suma 
yra mažesnė už viso turto dydį, atsižvelgiant į testamento turinį, įpėdinių pagal 
testamentą paveldimos turto dalys proporcingai didinamos arba likęs turtas pavel- 
dimas pagal įstatymą. 

Testatorius turi teisę įpareigoti įpėdinį pagal testamentą įvykdyti kokią nors 
prievolę (testamentinę išskirtinę) vieno ar kelių asmenų naudai. Šie asmenys įgyja 
teisę reikalauti tą prievolę įvykdyti. Išskirtiniais gavėjais gali būti tiek įpėdiniai 
pagal įstatymą, tiek kiti asmenys. 

Paveldėjimo pagal įstatymą sąlygos. Paveldint pagal įstatymą įpėdiniai ly- 
giomis dalimis yra: 

- pirmos eilės — palikėjo vaikai (tarp jų ir įvaikiai) ir palikėjo vaikai, gimę 

po jo mirties; 

- antros eilės — palikėjo tėvai (įtėviai), vaikaičiai; 

- trečios eilės — palikėjo seneliai tiek iš tėvo, tiek iš motinos pusės, palikėjo 

provaikaičiai; 

- ketvirtos eilės - palikėjo broliai ir seserys, proseneliai ir prosenelės tiek iš 

tėvo, tiek iš motinos pusės; 

- penktos eilės — palikėjo brolio ir sesers vaikai (sūnėnai ir dukterėčios), 

taip pat palikėjo tėvo ir motinos broliai ir seserys (dėdės ir tetos); 

- Šeštos eilės — palikėjo tėvo ir motinos brolių ir seserų vaikai (pusbroliai ir 

pusseserės). 


Antros eilės įpėdiniai paveldi pagal įstatymą tiktai nesant pirmos eilės įpė- 
dinių arba jiems nepriėmus ar atsisakius palikimo, taip pat tuo atveju, kai iš visų 
pirmos eilės įpėdinių atimta paveldėjimo teisė. Trečios, ketvirtos, penktos ir šeštos 
eilės įpėdiniai paveldi, jeigu nėra pirmesnės eilės įpėdinių, jeigu šie įpėdiniai atsi- 
sakė palikimo arba iš jų atimta paveldėjimo teisė. 

Palikėją pergyvenęs sutuoktinis paveldi pagal įstatymą arba su pirmos ar 
antros eilės įpėdiniais (jeigu jų yra). Su pirmos eilės įpėdiniais jis paveldi vieną 
ketvirtadalį palikimo, jeigu įpėdinių ne daugiau kaip trys, neįskaitant sutuoktinio. 
Jeigu įpėdinių daugiau kaip trys, sutuoktinis paveldi lygiomis dalimis su kitais įpė- 
diniais. Jeigu sutuoktinis paveldi su antros eilės įpėdiniais, jam priklauso pusė pali- 
kimo. Nesant pirmos ir antros eilės įpėdinių, sutuoktinis paveldi visą palikimą. 

Palikimo priėmimo tvarka. Kad įgytų palikimą, įpėdinis turi jį priimti. Ne- 
leidžiama palikimą priimti iš dalies arba su sąlyga ar išlygomis. 

Įpėdinis laikomas priėmusiu palikimą, kai jis faktiškai pradėjo paveldimą tur- 
tą valdyti, kreipėsi į palikimo atsiradimo vietos apylinkės teismą dėl turto apyrašo 
sudarymo arba kai įpėdinis padavė palikimo atsiradimo vietos notarui pareiškimą 
apie palikimo priėmimą. Šie veiksmai turi būti atliekami per tris mėnesius nuo 
palikimo atsiradimo dienos. Notaras ar teismas per tris darbo dienas nuo palikimo 
priėmimo dienos privalo pranešti Centrinei hipotekos įstaigai apie palikimo pri- 
ėmimą. 

Testamentinės išskirtinės gavėjas turi teisę testamentinę išskirtinę priimti per 
tris mėnesius nuo tos dienos, kai sužinojo arba turėjo sužinoti, kad jis turi teisę į 
testamentinę išskirtinę. Apie testamentinės išskirtinės priėmimą gavėjas praneša 
testamento vykdytojui (palikimo valdytojui), įpėdiniui, priėmusiam palikimą ir įpa- 
reigotam įvykdyti testamentinę išskirtinę, arba palikimo atsiradimo vietos notarui. 
Jeigu testamentinė išskirtinė yra susijusi su teise į nekilnojamąjį daiktą, prašymas 
visais atvejais paduodamas notarui. Notaras išduoda paveldėjimo teisės liudijimą, 
ir testamentinė išskirtinė registruojama viešame registre. 

Jeigu žemę paveldi įpėdinis, kuris pagal Lietuvos Respublikos įstatymus ne- 
gali turėti nuosavybės teisės į žemę, jis įgyja teisę tik į pinigų sumą, gautą parda- 
vus paveldėtą žemę. Žemė pagal įpėdinio pateiktą paveldėjimo teisės liudijimą 
parduodama Vyriausybės nustatyta tvarka įpėdinio nurodytam pirkėjui arba auk- 
cione. Gauta suma išmokama įpėdiniui, atskaičius pardavimo arba aukciono orga- 
nizavimo išlaidas. 

Paveldimas turtas paveldėjimo teise pereina valstybei, jeigu: 

1) turtas testamentu paliktas valstybei; 

2) palikėjas neturi įpėdinių nei pagal įstatymą, nei pagal testamentą; 

3) nė vienas įpėdinis nepriėmė palikimo; 

4) iš visų įpėdinių atimta paveldėjimo teisė. 

Paveldėjimo teisės liudijimą notaras išduoda įpėdiniams suėjus trims mėne- 
siams nuo palikimo atsiradimo dienos. Tačiau fiziniams asmenims jis gali būti iš- 
duotas ir anksčiau, jeigu notaras turi duomenų, kad be asmenų, prašančių išduoti 
paveldėjimo teisės liudijimą, daugiau įpėdinių nėra. 

Asmenys, paveldėję žemę ir turintys paveldėjimo teisės liudijimą, turi kreip- 
tis į Registrų centrą, kad ši žemė Nekilnojamojo turto registre būtų perregistruota 
jų vardu. Kai žemę paveldi keli įpėdiniai, ji pasidalijama priėmusių palikimą įpė- 
dinių susitarimu pagal priklausančias jiems dalis. Tais atvejais, kai žemės sklypo 
įstatymų nustatyta tvarka padalinti negalima arba jeigu paveldėtojai to pageidauja, 
paveldėta žemė kiekvienam įpėdiniui įteisinama bendrosios dalinės nuosavybės 
teise. Įpėdiniams nesusitarus, paveldėta žemė padalijama teismine tvarka. 

Asmenys, paveldėję asmens, pateikusio prašymą atkurti nuosavybės teisę į 
žemę, turtą, jeigu dar nepriimtas sprendimas dėl nuosavybės teisės atkūrimo arba 
sprendimas priimtas dėl kompensavimo už valstybės išperkamą žemę, tačiau kom- 
pensacija neišmokėta, įgyja teisę susigrąžinti žemę arba gauti kompensaciją tokia 
pat tvarka ir sąlygomis, kaip ir miręs pretendentas. 


10. Privačios žemės perleidimo ir įsigijimo sąlygos 
Kitų asmenų nuosavybėn perleidžiamas visas žemės sklypas, kaip nekilno- 


jamojo turto objektas. Kai norima perleisti tik dalį žemės sklypo, ši dalis turi būti 
atskiriama rengiant teritorijų planavimo dokumentą, tai yra — suformuojama sa- 

varankišku žemės sklypu, atitinkamai pertvarkant ir likusią žemės ploto dalį bei 
patikslinant Nekilnojamojo turto registro įrašus. 

Žemės sklypo galima nedalinti, o turimas nuosavybės teises perleisti į šio 
sklypo dalį atvejais, kai gretimų žemės sklypų ribos pertvarkomos amalgamacijos 
(t. y. ribų patikslinimo) būdu, arba kai perleidžiant statinio ar įrenginio dalį kartu 
perleidžiama nuosavybės teisė į jiems naudoti reikalingą dalį žemės sklype, arba 
kai žemės sklypo bendraturtis perleidžia nuosavybės teisę į dalį bendrąja nuosavy- 
be esančios žemės ar dalį dalies bendrojoje nuosavybėje. 

Amalgamacijos būdu pertvarkant žemės sklypus, nuosavybes teise priklau- 
sančius skirtingiems asmenims, nuosavybės teisė į žemės sklypo dalį (dalis) perlei- 
džiama sudarant notariškai tvirtinamą sutartį. 

Nuosavybės teisę į žemės sklypo, reikalingo statiniui ar įrenginiui eksploa- 
tuoti, dalį bendroje nuosavybėje, reikalingą jo nuosavybės teise turimai statinio 
ar įrenginio daliai eksploatuoti, bendraturtis gali perleisti tik kartu su nuosavybės 
teise į statinio ar įrenginio dalį (butą ar kitą patalpą), ir atvirkščiai. 

Sujungiamų žemės sklypų savininkai, sudarydami sutartį dėl žemės sklypų 
sujungimo, privalo patvirtinti, kad į sujungiamus žemės sklypus tretieji asmenys 
neturi jokių teisių, išskyrus atvejus, kai sujungiamų žemės sklypų savininkai sutin- 
ka tapti žemės sklypo, į kurį tretieji asmenys turi teises, įregistruotas Nekilnojamo- 
jo turto registre, bendraturčiais. 

Areštuoti žemės sklypai arba teisminio ginčo objektu esantys žemės sklypai 
negali būti sujungiami, padalijami, atidalijami ar amalgamacijos būdu pertvarkomi. 

Įsigyjant žemės ūkio paskirties žemę (išskyrus atvejus, kai žemė įsigyjama 
atkuriant nuosavybės teises ar paveldėjimo būdu) vieno asmens nuosavybės teise 
turimos šios paskirties žemės plotas negali būti didesnis kaip nurodyta Žemės ūkio 
paskirties žemės įsigijimo laikinajame įstatyme, tai yra — 500 ha. Be to, vienas as- 
muo iš valstybės negali pirkti daugiau kaip 300 ha žemės ūkio paskirties žemės. 

Parduodant privačią žemę, pirmumo teisę į ją įsigyti turi: 

1) asmenys, kai parduodama žemė, kurią užima nuosavybės teise jiems pri- 
klausantys statiniai ir įrenginiai, taip pat žemę, būtiną naudoti šiems objektams 
pagal paskirtį — ta kaina, kuria ji parduodama, ir kitomis vienodomis sąlygomis, 
išskyrus atvejus, kai žemė parduodama iš viešųjų varžytynių; 

2) valstybė, jei parduodami privačios žemės sklypai yra valstybinių parkų 
konservacinio, ekologinės apsaugos ir rekreacinio prioriteto zonose, valstybiniuo- 
se draustiniuose bei kitose saugomose teritorijose, kurioms suteiktas Natura 2000 
statusas, — tomis pačiomis sąlygomis pardavėjo ir pirkėjo sutarta kaina. Tačiau 
kaina, kurią valstybė gali mokėti už perkamus privačios žemės sklypus, negali 
viršyti šių žemės sklypų vidutinės rinkos vertės, apskaičiuotos atliekant vertinimą 
masiniu būdu. 

Abiem šiais atvejais žemės savininkas apie sprendimą parduoti žemės skly- 
pą bei pardavimo sąlygas privalo registruotu laišku (įteikiant) pranešti atitinkamai 

statinių ir įrenginių, esančių parduodamame žemės sklype, savininkui, o antruoju 
atveju — apskrities viršininkui pagal žemės sklypo buvimo vietą. Statinių ir įren- 
ginių savininkas ar apskrities viršininkas sprendimą pirkti tokį žemės sklypą ar 
atsisakyti pirkti turi priimti per 30 dienų nuo pranešimo gavimo dienos. Statinių ar 
įrenginių savininkui ar apskrities viršininkui raštu atsisakius pirkti žemės sklypą 
arba per nustatytą terminą nepriėmus sprendimo, privačios žemės savininkas gali 
perleisti žemės sklypą kitiems asmenims; 

3) valstybė — kai žemės sklypai parduodami pajūrio juostoje, kuri apima pa- 
gal teritorijų planavimo dokumentus nustatytą 100-500 pločio pakrantės juostą 
nuo Klaipėdos uosto iki Latvijos Respublikos valstybės sienos; 

4) asmenys, kurių žemės sklypai apskrities viršininko sprendimu priskirti 
žemės konsolidacijos projekto teritorijai — pirmumo teisę pirkti šioje teritorijoje 
esantį parduodamą privačios žemės sklypą ta kaina, kuria jis parduodamas, ir ki- 
tomis vienodomis sąlygomis, išskyrus atvejus, kai žemė parduodama iš viešųjų 
varžytynių; 

5) parduodamos privačios žemės sklypo bendraturčiai — savo dalį (bendrąja 
nuosavybe) ta kaina, kuria ji parduodama, ir kitomis tomis pačiomis sąlygomis 
(išskyrus atvejus, kai parduodama iš viešųjų varžytynių). Šiais atvejais pirmumo 
teisės realizavimo tvarka nustatyta Civilinio kodekso 4.79 straipsnyje: 

„Dalies, esančios bendrąja nuosavybe, pardavėjas privalo raštu pranešti ki- 
tiems bendraturčiams apie ketinimą parduoti savo dalį ne bendraturčiui ir kartu 
nurodyti kainą bei kitas sąlygas, kuriomis ją parduoda. Kai parduodama dalis 
nekilnojamojo daikto, į kurį turima bendrosios nuosavybės teisė, apie tai praneša- 
ma per notarą. Kai kiti bendraturčiai atsisako pasinaudoti savo pirmenybės teise 
pirkti arba šios teisės į nekilnojamąjį daiktą neįgyvendina per vieną mėnesį, 0 į 
kitą daiktą - per dešimt dienų nuo pranešimo gavimo dienos, jeigu bendraturčių 
susitarimu nenustatyta kitaip, tai pardavėjas turi teisę parduoti savo dalį bet ku- 
riam asmeniui. 

Jeigu dalis parduota pažeidžiant pirmenybės teisę ją pirkti, kitas bendratur- 
tis turi teisę per tris mėnesius teismo tvarka reikalauti, kad jam būtų perkeltos 
pirkėjo teisės ir pareigos “. 

Kai parduodamas naudojamos privačios žemės ūkio paskirties sklypas — pir- 
mumą jį įsigyjant ta kaina, kuria jis parduodamas, ir kitomis tomis pačiomis sąlygo- 
mis (išskyrus atvejus, kai parduodama iš viešųjų varžytynių) turi šio žemės sklypo 
naudotojas, naudojęs šią žemę žemės ūkio veiklai ne mažiau kaip metus, ir jeigu 
šis naudotojas yra fizinis asmuo, įregistravęs ūkininko ūkį Ūkininko ūkio įstatymo 
nustatyta tvarka, arba juridinis asmuo — žemės ūkio produkcijos gamintojas, kurio 
metinės įplaukos už realizuotą prekinę žemės ūkio produkciją sudaro daugiau kaip 
50 procentų visų gautų pajamų. Šiais atvejais pirmumo teisė realizuojama tokia 
tvarka: 

1. Žemės savininkas apie sprendimą parduoti žemės ūkio paskirties žemės 
sklypą bei pardavimo sąlygas privalo raštu registruotu laišku (su įteikimu) praneš- 


57 


ti parduodamo žemės ūkio paskirties žemės sklypo naudotojui. Šis savo sutikimą 
pirkti žemės sklypą (ar atsisakymą) turi pateikti žemės sklypą parduodančiam as- 
meniui per 15 dienų nuo pranešimo gavimo dienos. 

2. Parduodamo žemės ūkio paskirties žemės sklypo naudotojui atsisakius 
pirkti žemės sklypą arba nustatytu laiku nepateikus sutikimo pirkti, žemės savi- 
ninkas gali perleisti šį žemės sklypą kitiems asmenims. Kai žemės sklypas parduo- 
damas kitiems asmenims už mažesnę kainą ir (ar) kitomis sąlygomis, nei buvo 
nurodyta pirminiame pranešime parduodamo žemės ūkio paskirties žemės sklypo 
naudotojui, pastarajam turi būti pateiktas pakartotinis pranešimas. 

3. Jeigu žemės sklypas parduotas pažeidžiant pirmumo teisę jį pirkti, suinte- 
resuotas asmuo per tris mėnesius nuo sužinojimo dienos ar nuo momento, kai aki- 
vaizdžiai galėjo sužinoti apie žemės pardavimą, turi teisę teismo tvarka reikalauti, 
kad jam būtų perkeltos pirkėjo teisės ir pareigos. 


KLAUSIMAI IR UŽDUOTYS 


Kokia žemė priskiriama valstybinės žemės kategorijai? 
Kokia žeme disponuoja savivaldybės? 

Kaip apibūdinsite privačią žemę ir savininkų teises? 

Kas yra bendroji žemės nuosavybė? 

Kokios yra daiktinių teisių rūšys; jų sąvokos? 

Kokie skirtumai tarp žemės valdymo ir disponavimo sąvokų? 
Kokios yra valstybinės žemės pardavimo ir nuomos sąlygos? 
Kaip apibūdinti žemės sklypus ir jų ribas? 

Kokios yra žemės perleidimo sandorių rūšys? 

. Kokia yra privačios žemės sklypų įkeitimo (hipotekos) tvarka? 

. Kokie yra bendrieji reikalavimai privačios žemės nuomai? 

. Kaip apibūdinti bendruosius reikalavimus valstybinės žemės nuomai? 

„ Kokios yra žemės nuomininkų teisės ir pareigos? 

. Kokia tvarka paveldima žemė pagal testamentą ir pagal įstatymą? 

. Kokios yra privačios žemės ūkio paskirties žemės perleidimo ir įsigijimo 
sąlygos? 

. L užduotis: Žemės savininkas pusę savo sklypo ir namo testamentu paliko 
savo sūnui, pusę — jį iki mirties globojusiam asmeniui. Ar gali į palikimo 
dalį pretenduoti savininko sutuoktinė ir kokius dokumentus ji turi pateikti 
teismui? 

17. II užduotis: Žemės sklypas yra valstybinio parko teritorijoje. Bendras že- 

mės sklypo plotas — 15 ha, iš jo 6 ha užima miškas, 0,2 ha — sodyba. Že- 

mės savininkas dalį žemės sklypo pageidauja parduoti kitam asmeniui. 

Kokius dokumentus reikalinga pateikti notarui ir kuriais atvejais žemės 

pirkimo-pardavimo sutaris gali būti patvirtinta? 


—-———— OL 0111 EF LN 1- 

III SKYRIUS. ŽEMĖS NAUDOJIMO 
TEISINIS REGULIAVIMAS 


1. Žemės naudotojų teisės ir pareigos 


Žemės naudotojų bendrosios teisės: 
1) naudoti teritoriją pagal pagrindinę tikslinę paskirtį ir nustatytai ūkinei bei 


kitai veiklai; 


2) naudoti savo ūkio reikalams leistas eksploatuoti naudingąsias iškasenas 


ir vandenis (jeigu tai neuždrausta žemės suteikimo dokumentuose arba 
žemės nuomos ar panaudos sutartimis); 


3) disponuoti žemės sklype išauginta produkcija ir iš šio sklypo gautomis 


pajamomis. 


Be to, priklausomai nuo žemės naudojimo paskirties ir pobūdžio bei savo 
teisinio statuso žemės naudotojai turi teisę atlikti šiuos teritorijos tvarkymo ir 
statybos darbus (privačioje žemėje arba išsinuomotoje žemėje, jeigu tai numaty- 
ta nuomos sutartyje): 


ūkininkai ir žemės ūkio įmonės — pagal patvirtintus projektus arba gavę 
leidimą statyti ūkines sodybas ir ūkinės reikšmės gamybinius pastatus, 
tiesti kelius, įrengti tvenkinius, sodinti mišką, paversti žemės ūkio naud- 
menomis miškus, pelkes ir krūmus. Ūkininko sodyba — tai nuosavybės 
teise priklausančiame žemės sklype pastatytas vienas gyvenamosios pa- 
skirties pastatas su pagalbinio ūkio ir kitos (fermų, ūkio, šiltnamių) paskir- 
ties pastatais, reikalingais ūkininko veiklai vykdyti; 

asmeninio ūkio žemės naudotojai — pagal parengtus detaliuosius planus 
statyti ūkinius pastatus, taip pat esančiose sodybvietėse statyti naujus gy- 
venamuosius namus (vietoje buvusių); 

miško sklypų naudotojai — pagal parengtą vidinės miškotvarkos projektą 
naudoti žemės sklypą miškui auginti ir šalutiniams miško ištekliams nau- 
doti (šienauti, gyvuliams ganyti, grybauti, uogauti, vaistiniams augalams 
rinkti, rekreacijai), taip pat gavę leidimą kirsti medžius; 

privačių namų valdų žemės naudotojai — statyti naujus gyvenamuosius 
namus (vietoje buvusių), perstatyti ar išplėsti esamus gyvenamuosius na- 
mus ir statyti reikiamus ūkinius bei pagalbinius pastatus. Kitą gyvenamąjį 
namą ar ūkinės — komercinės paskirties pastatą galima statyti tik pagal 
parengtą detalųjį planą. 


Sodininkų bendrijos narys savo sodo sklype turi teisę: 
1) sodinti vaismedžius, vaiskrūmius, auginti daržoves, gėles, laikyti paukš- 


čius, triušius, nutrijas, bites, laikydamasis sanitarijos bei veterinarijos 
taisyklių, nedaryti žalos aplinkai, netrikdyti poilsio ir darbo gretimuose 
sklypuose; 

2) statyti, rekonstruoti, perstatyti jam skirtoje bendrijos sodo vietoje sodo 
namą (vasarnamį), ūkinį pastatą, šiltnamį ir kitus statinius, arba juos nu- 
griauti; 

3) statyti vienbutį gyvenamąjį namą arba pastatytą ar statomą sodo namą 
rekonstruoti į vienbutį gyvenamąjį namą, laikydamasis individualios sta- 
tybos reikalavimų; 

4) keisti jam skirtą žemės sklypą į kitą sklypą, perleisti sodo namą, kitus 
statinius ir pasodintus sodinius ( kartu su tuo naujajam savininkui pereina 
teisė naudotis žemės sklypu ir kitos bendrijos nario teisės). Jeigu naujasis 
savininkas nestoja į bendriją, jis turi sudaryti su bendrijos valdyba sutartį 
dėl naudojimosi bendrosios paskirties objektais. 


Žemės ūkio paskirties naudotojas sodinti vaismedžius ir vaiskrūmius gali be 
leidimo, išskyrus nuomojamus žemės sklypus, kuriuose tokia veikla galima tik jei- 
gu ji numatyta nuomos sutartyje. 

Kitos paskirties žemės naudotojas turi teisę naudoti žemę pagal jos įsigiji- 
mo sąlygose ar nuomos (panaudos) sutartyse nustatytą naudojimo būdą ir pobūdį. 
Paprastai šis naudojimo režimas nustatomas vadovaujantis detaliuoju teritorijų 
planavimo dokumentu. 

Konservacinės paskirties žemės naudotojas turi teisę žemės sklypą naudoti 
šiai saugomai teritorijai ar saugomam objektui prižiūrėti ir tvarkyti. 

Vandens telkinio naudotojas turi teisę šį vandens telkinį naudoti (gavęs lei- 
dimą) poilsiui ar sportui, žuvininkystei, žemės ūkio augalų lietinimui, laivybai, 
hidroenergetikai, pramonės ir kitai ūkinei veiklai, nuotekoms išleisti ar pan. 

Žemės naudotojai žemę sausinti, drėkinti, įrengti joje tvenkinius gali tik pa- 
rengę projektą ir nustatyta tvarka gavę leidimą tokiems darbams atlikti. 

Žemės naudotojų pareigos [50, 21 str.]: 

1) naudoti žemę pagal pagrindinę tikslinę naudojimo paskirtį, naudojimo 

būdą bei pobūdį; 

2) laikytis žemės sklypui nustatytų specialiųjų žemės naudojimo sąlygų ir 
teritorijų planavimo dokumentuose nustatytų reikalavimų;- 

3) racionaliai naudoti ir tausoti žemę, mišką, vandenį, įstatymų nustatyta 
tvarka leistas eksploatuoti naudingąsias iškasenas ir kitus gamtos bei rek- 
reacinius išteklius; 

4) įgyvendinti teisės aktų nustatytas žemės, miško ir vandenų apsaugos nuo 
užteršimo, dirvožemio apsaugos nuo erozijos ir nualinimo, aplinkos ap- 
saugos priemones, kad neblogėtų aplinkos ekologinė būklė; 

5) laikytis teisės aktų nustatytų melioracijos statinių ir kelių priežiūros bei 
eksploatavimo reikalavimų; 

6) vykdydami statybas ir eksploatuodami naudingąsias iškasenas, laikytis 
teisės aktų nustatytų reikalavimų, kad būtų išsaugotas derlingasis dirvo- 
žemio sluoksnis ir rekultivuotos pažeistos žemės; 

7) savo naudojamuose žemės sklypuose vykdydami ūkinę ir kitą veiklą, ne- 
pažeisti gretimų žemės sklypų savininkų ar naudotojų ir gyventojų teisių 
ir įstatymų saugomų interesų; 

8) leisti vykdyti žemės ir jos gelmių bei paviršinio vandens tyrimus ir mata- 
vimus šalims suderinus tyrimų trukmę, tiriamo ploto ribas, darbų atliki- 
mo laiką ir nuostolių kompensaciją, nenaikinti ir nežaloti užkonservuotų 
gręžinių ir mokslo tikslams naudojamų įrenginių; 

9) leisti statyti geodezinius, geofizinius ženklus statiniuose ir žemėje bei 
juos saugoti; 

10) leisti kitiems asmenims prieiti prie paviršinio vandens telkinių nustaty- 
tomis pakrantės apsaugos juostomis, lankyti gamtos ir kultūros paveldo 
teritorinius kompleksus bei objektus ir bendro naudojimo rekreacinius 
objektus (teritorijas); 

11) statyti statinius ir įrenginius tik teisės aktų nustatyta tvarka gavus reika- 
lingus leidimus; 

12) laikytis kitų įstatymų nustatytų reikalavimų. 


Viena iš svarbiausių žemės naudotojų pareigų yra dirvožemio apsauga. Dir- 
vožemis — tai Žemės plutos viršutinis purusis sluoksnis, susidaręs iš gimtosios 
uolienos, veikiant dirvodaros procesams, ir turintis potencialųjį derlingumą. Nuo 
dirvožemio savybių priklauso žemės našumas. Racionaliai naudojant žemę, neturi 
mažėti našių žemės ūkio naudmenų plotai, o jų dirvožemių savybės (sugebėjimas 
aprūpinti augalus maisto medžiagomis ir drėgme, suteikti jų šaknims pakankamai 
oro ir šilumos) dėl melioracijos darbų, tręšimo organinėmis ir mineralinėmis trąšo- 
mis, tinkamo pasėlių kaitaliojimo sėjomainose turi nuolat gerėti. 


2. Pagrindinė tikslinė žemės naudojimo paskirtis ir 
naudojimo būdas 


Pagrindinė tikslinė žemės naudojimo paskirtis — teritorijos gamtinių 
ypatumų, tradicinės žmonių veiklos ir socialinės bei ekonominės plėtros porei- 
kio sąlygota pagrindinio žemės naudojimo kryptis, numatyta teritorijų planavi- 
mo dokumente ir lemianti šios teritorijos planavimo ir žemės naudojimo sąlygas 
[49,2 str.]. 

Pagal pagrindinę tikslinę žemės naudojimo paskirtį Lietuvos Respublikos 
žemės fondas skirstomas į: 

1) žemės ūkio paskirties žemę; 

2) miškų ūkio paskirties žemę; 

3) vandens ūkio paskirties žemę; 

4) konservacinės paskirties žemę; 

5) kitos paskirties žemę. 

Formuojant žemės sklypus žemės reformos metu ir juos pirmą kartą teisiškai 
registruojant, pagrindinė tikslinė žemės naudojimo paskirtis nustatoma vadovau- 
jantis Vyriausybės nutarimu [35] nustatytais reikalavimais. 

Žemės ūkio paskirtis nustatoma sklypams, suformuojamiems esamų ir bu- 
vusių žemės ūkio įmonių žemėje, kuri naudojama arba tinkama naudoti žemės 
ūkio produktų gamybai, tarp jų žemės naudotojui priklausančiais gyvenamaisiais 
namais ir ūkiniais statiniais užstatyti plotai (jeigu jie nesuformuoti atskirais skly- 
pais), kiemai, žemė, tinkama paversti žemės ūkio naudmenomis, žemės plotai, 
užstatyti statiniais, naudojamais veiklai, susijusiai su žemės ūkio produkcijos ga- 
myba. Be to, žemės ūkio paskirtis buvo nustatoma ir miškų urėdijų ar miestų terito- 
rijose formuojamiems žemės sklypams, kuriuos sudaro žemės ūkio naudmenos. 

Miškų ūkio paskirtis nustatoma mišku apaugusiems arba numatomiems ap- 
sodinti mišku žemės sklypams miškų urėdijų valdomose teritorijose, taip pat miš- 
kams, esantiems miestuose, jeigu pagal teritorijų planavimo dokumentus jie numa- 
tyti panaudoti miškų ūkio veiklai. Žemės ūkio įmonių teritorijoje esantys miškai, 
sudarantys didesnius masyvus, taip pat priskiriami formuojamiems miškų ūkio pa- 
skirties žemės sklypams. Nedideli miškeliai gali būti priskiriami ir tai paskirčiai, 
kuri vyrauja toje teritorijoje (dažniausiai - žemės ūkio paskirčiai). Tačiau, žemės 
savininko pageidavimu, 0,1 ha ploto ir didesni žemės sklypai gali būti atskiriami, 
suformuojant miškų ūkio paskirties žemės sklypus, jeigu juose miškas užima dau- 
giau kaip 90 proc. sklypo ploto. 

Vandens ūkio paskirties žemės sklypus sudaro žemės sklypai, kuriuose yra 
vandens telkinys — upės dalis, ežerai, tvenkinys (išskyrus vandens telkinius, įeinan- 
čius į konservacinės paskirties žemę, ir žuvininkystės tvenkinius, kurie priskiriami 
žemės ūkio paskirties žemei). 

Vandens ūkio paskirties žemės sklypo riba dažniausiai sutampa su vandens 
telkinio kranto linija, tačiau į šį sklypą gali būti įjungti tvenkinių pylimai bei grio- 
viai ar užpelkėjusios pakrantės, taip pat prieplaukų, elingų ir kitų vandens ūkio 
objektų, pakrančių bei salų užimta žemė. 

Konservacinė paskirtis nustatoma žemės sklypams, kurie formuojami re- 
zervatuose ir rezervatinėse apyrubėse arba prie nekilnojamųjų kultūros paveldo 
objektų, įregistruotų Lietuvos Respublikos nekilnojamųjų kultūros vertybių regist- 
re, taip pat prie kitų valstybės ir savivaldybių saugomų gamtos ir kultūros paveldo 
objektų, jeigu juose draudžiama ūkinė veikla, nesusijusi su šių objektų ir jų užimtų 
teritorijų specialia priežiūra ir tvarkymu. 

Kita paskirtis nustatoma žemės sklypams, kuriuose yra statiniai ar įrengi- 
niai (išskyrus žemės ūkio veiklai naudojamus pastatus ir žemės ūkio paskirties 
žemės naudotojų sodybas), arba žemės sklypams, kurie buvo suteikti ir naudojami 
įvairioms statyboms, naudingųjų iškasenų eksploatavimui ar kitai specialiai veik- 
lai, nesusijusiai su žemės ir miškų ūkiu, taip pat žemės sklypams, formuojamiems 
pagal detaliojo planavimo dokumentus, kuriuose žemės naudojimas suplanuotas 
ne žemės ūkio ar miškų ūkio veiklai. 

Valstybinė žemė, kuri nėra perduota naudotis (panaudos ar patikėjimo teise) 
arba neišnuomota, ir jos pagrindinė tikslinė žemės naudojimo paskirtis nenustaty- 
ta, priskiriama laisvos valstybinės žemės fondui. 

Formuojant žemės sklypus ir nustatant pagrindinę tikslinę žemės naudojimo 
paskirtį kartu nustatomas ir žemės sklypo naudojimo būdas - pagal teritorijų plana- 
vimo dokumentus numatyta veikla, kurią leidžiama vykdyti teisės aktų nustatyta 
tvarka. Esant poreikiui detaliau reglamentuoti žemės naudotojo veiklą, dar numato- 
mas ir naudojimo pobūdis — žemės sklype leidžiamos vykdyti veiklos specifika. 

Žemės naudojimo būdas ir pobūdis įrašomas kiekvienam žemės sklypui, 
jį registruojant Nekilnojamojo turto registre. 

Pagal žemės naudojimo būdą [105] žemės ūkio paskirties žemė skirstoma į: 

1) mėgėjiškų sodų žemės sklypus ir sodininkų bendrijų bendrojo naudojimo 
žemės sklypus (naudojimo pobūdžiai: mėgėjiškų sodų sklypų; sodininkų 
bendrijų bendrojo naudojimo); 

2) specializuotų sodininkystės, gėlininkystės, šiltnamių, medelynų ir kitų 
specializuotų ūkių žemės sklypus (naudojimo pobūdžiai: tvenkinių žuvi- 
ninkystės ūkių; specializuotų augalininkystės ar gyvulininkystės ūkių); 

3) rekreacinio naudojimo žemės sklypus (naudojimo pobūdžių nėra); 

4) kitus žemės ūkio paskirties žemės sklypus (naudojimo pobūdžių nėra). 


Miškų ūkio paskirties žemė skirstoma į: 

1) ekosistemų apsaugos miškų sklypus (naudojimo pobūdžių nėra); 
2) rekreacinių miškų sklypus (naudojimo pobūdžių nėra); 

3) apsauginių miškų sklypus (naudojimo pobūdžių nėra); 

4) ūkinių miškų sklypus (naudojimo pobūdžių nėra). 


Vandens ūkio paskirties žemė skirstoma į: 

1) ūkinei veiklai naudojamus vandens telkinius (naudojimo pobūdžių nė- 
ra); 

2) rekreacinius vandens telkinius (naudojimo pobūdžių nėra); 

3) ekosistemas saugančius vandens telkinius (naudojimo pobūdžių nėra); 

4) bendrojo naudojimo vandens telkinius (naudojimo pobūdžių nėra). 


Konservacinės paskirties žemė skirstoma į: 

1) gamtinių rezervatų žemės sklypus (naudojimo pobūdžiai: griežtos apsau- 
gos; reguliuojamos apsaugos); 

2) kultūros paveldo objektų žemės sklypus (naudojimo pobūdžių nėra). 

Kitos paskirties žemė skirstoma į: 

1) gyvenamąsias teritorijas (naudojimo pobūdžiai: mažaaukščių gyvenamųjų 
namų statybos; daugiaaukščių ir aukštybinių gyvenamųjų namų statybos); 

2) visuomeninės paskirties teritorijas (naudojimo pobūdžiai: administracinių 
pastatų statybos; religinių bendruomenių pastatų statybos; mokslo ir moky- 
mo, kultūros ir sporto, sveikatos apsaugos pastatų bei statinių statybos); 

3) pramonės ir sandėliavimo objektų teritorijas (naudojimo pobūdžiai: pra- 
monės ir sandėliavimo įmonių statybos; sandėliavimo statinių statybos); 

4) komercinės paskirties objektų teritorijas (naudojimo pobūdžiai: preky- 
bos, paslaugų ir pramogų objektų statybos; laidojimo paslaugų statinių 
statybos; degalinių ir autoservisų statinių statybos); 

5) inžinerinės infrastruktūros teritorijas (naudojimo pobūdžiai: susisiekimo 
ir inžinerinių komunikacijų aptarnavimo objektų statybos; susisiekimo ir 
inžinerinių tinklų koridoriams); 

6) rekreacines teritorijas (naudojimo pobūdžių nėra); 

7) bendro naudojimo teritorijas (naudojimo pobūdžiai: botanikos ir zoologi- 
jos sodų; kapinių; urbanizuotų teritorijų viešųjų erdvių); 

8) naudingųjų iškasenų teritorijas (naudojimo pobūdžiai: naudingųjų iškase- 
nų gavybos atvirų kasinių (karjerų); naudingųjų iškasenų gavybos pože- 
minių kasinių (šachtomis) ir gręžinių); 

9) teritorijas krašto apsaugos tikslams (naudojimo pobūdžiai: specialiųjų 
krašto apsaugos tikslų; valstybės sienos apsaugos tikslų); 

10) atliekų saugojimo, rūšiavimo ir utilizavimo teritorijas (naudojimo pobū- 
džių nėra). 

Vienam žemės sklypui paprastai nustatomas vienas naudojimo būdas ir po- 
būdis. Du ar daugiau naudojimo būdų ir pobūdžių gali būti nustatomi tik jei žemės 
sklype yra kelias skirtingas naudojimo paskirtis turintis statinys, arba toks teritori- 
jos naudojimo režimas numatytas detaliajame plane. 

Žemės savininkai naudoti žemę kitai paskirčiai, negu buvo nustatyta žemę įsi- 
gyjant nuosavybėn, gali tik apskrities viršininkui priėmus sprendimą dėl paskirties 
pakeitimo. Naudojimo paskirtį, būdą ir pobūdį leidžiama keisti tik pagal parengtus 
teritorijų planavimo dokumentus. 

Prašymus dėl konkrečiam žemės sklypui nustatyto žemės naudojimo paskir- 
ties keitimo apskrities viršininkui gali paduoti privačios žemės savininkas, valsty- 
binės žemės valdytojas ar savivaldybės taryba (dėl savivaldybei nuosavybės teise 
priklausančios žemės paskirties pakeitimo). Prašyme nurodomi žemės naudojimo 
paskirties pakeitimo motyvai ir kokią pagrindinę tikslinę žemės naudojimo paskir- 
ti pageidaujama nustatyti naudojamam žemės sklypui, bei nurodomas pageidauja- 
mas žemės sklypo naudojimo būdas ir pobūdis. Prie prašymo pridedami reikalingi 
dokumentai: Nekilnojamojo turto registro pažymėjimas, žemės sklypo planas, teri- 
torijų planavimo dokumento kopija. Prašymą ir pridedamus dokumentus nagrinėja 
žemės sklypo buvimo vietos Žemėtvarkos skyrius, kuris, įvertinęs teisės aktų reika- 
lavimus, informuoja apskrities viršininką apie galimybę tenkinti prašymą. Priėmus 
teigiamą apskrities viršininko sprendimą, jame nurodoma esamo ir numatomo že- 
mės naudojimo paskirtis, būdas ir pobūdis, taip pat paskirties keitimo sąlygos (pa- 
žeistos žemės rekultivavimas, atlyginimas už naikinamus melioracijos statinius, 
kiti įpareigojimai, susiję su pakitusiomis žemės naudojimo sąlygomis). Vadovau- 

jantis apskrities viršininko sprendimais perskaičiuojama žemės sklypo vertė ir pa- 
tikslinami kiti kadastro duomenys bei įrašai Nekilnojamojo turto registre. 

Teritorijų planavimo dokumentai, kurių pagrindu gali būti keičiama pagrin- 
dinė tikslinė žemės naudojimo paskirtis, yra detalieji planai ir žemėvaldų planai 
(projektai). 


3. Zemės ūkio paskirties žemės naudojimas 


Žemės ūkio paskirties žemė turi būti naudojama žemės ūkio veiklai. 

Žemės ūkio veikla laikoma veikla, apimanti žemės ūkio ir maisto produktų 
gamybą ir apdorojimą, savo pagamintų ir apdorotų žemės ūkio ir maisto produk- 
tų perdirbimą ir šių produktų realizavimą, taip pat paslaugų žemės ūkiui teikimą 
bei geros agrarinės ir aplinkosauginės žemės būklės išlaikymą. Žemės ūkio veikla 
nelaikoma maisto produktų gamyba ne iš savo pagamintų ir apdorotų žemės ūkio 
produktų ir šių produktų realizavimas [54]. 

Paslaugoms žemės ūkiui priskiriama: 

- veterinariniai patarnavimai; 

- žemės ūkio technikos remontas; 

- žemės gerinimo darbai, įskaitant melioraciją; 

- žemės ūkio veiklos subjektų aprūpinimas sėklomis, žemės ūkio technika 

ir įrengimais, kuru, trąšomis ir kt.; 

- žemės ūkio veiklai naudojamų pastatų statyba ir remontas; 

- žemės ūkio produktų sandėliavimas bei transportavimas; 

- augalų apsauga nuo ligų, kenkėjų ir piktžolių; 

- žemės ūkio augalų tręšimas; 

- gyvulininkystės paslaugos; 

- kitos Žemės ūkio ministerijos patvirtintos paslaugos. 


Geros agrarinės ir aplinkosauginės žemės būklės reikalavimai, nustatyti 
Žemės ūkio ministro įsakymu (2004 11 03, Nr. 3D - 598); 

1. Ariamoje žemėje turi būti auginami žemės ūkio augalai arba laikomas si- 
deracinis ar juodasis pūdymas. Juodąjį pūdymą reikia periodiškai įdirbti 
arba naudoti chemines priemones, siekiant išnaikinti piktžoles ir pagerin- 
ti dirvožemio kokybę. 

2. Pievos ir ganyklos turi būti geros būklės, naudojamos gyvuliams ganyti 
arba (ir) ne rečiau kaip kartą per metus (iki liepos 15 d.) nušienaujamos. 

3. Šienas ir žalioji masė turi būti sutvarkyti ir išvežti iš lauko iki rugpjūčio 
1 d. Šienas, šiaudų ir augalų liekanos gali būti sudėti į kūgius. 

4. Ariamoje žemėje bei pievų ir ganyklų plotuose neturi būti medžių ir 
krūmų, išskyrus pavienius medžius ir krūmus, kurie yra tradicinio kraš- 
tovaizdžio dalis ir jų laja netrukdo žemės ūkio augalams augti (t. y. jų 

neužgožia) arba neapriboja to ploto panaudojimo kitai žemės ūkio veiklai 
vykdyti (pvz. gyvulius ganyti ar šienauti). 

5. Žemės ūkio naudmenose neturi būti sustabarėjusių, taip pat sėklas subran- 
dinusių arba išsibarsčiusių piktžolių (kiečių, pelynų, usnių, varnalėšų, dil- 
gėlių ir kt.) 

Mėgėjiškų sodų teritorijai priskiriama sodininkų ir sodininkų bendrijų nau- 
dojama žemė, kuri teisės aktais buvo skirta mėgėjiškai sodininkystei plėtoti (iki 
1991 metų - kolektyviniams sodams steigti). Sodininkų bendrijos buvo steigiamos 
nustatyta tvarka organizavus suinteresuotų fizinių asmenų susirinkimus, išrinkus 
bendrijos administraciją ir patvirtinus jos įstatus. Po to sodininkų bendrijai valdy- 
mo institucijos skirdavo žemės sklypą sodui įveisti ir naudoti. Pagal parengtą, sude- 
rintą ir patvirtintą sodo planavimo projektą bendrijos lėšomis buvo rengiama sodo 
infrastruktūra. Sodininkų bendrijų nariai jiems skirtuose naudotis sodo sklypeliuo- 
se (po 0,04-0,12 ha) galėjo sodinti sodą ir statytis sodo namelį. Iš viso Lietuvoje 
1990 metais sodininkų bendrijos jungė 188,3 tūkst. narių. Iki 2006 m. sodininkų 
skaičius padidėjo iki 210 tūkst., sodo sklypelių skaičius — iki 223,5 tūkst. 

Sodininkų bendrijų veiklą reglamentuoja Civilinis kodeksas ir Sodininkų 
bendrijų įstatymas [35]. Mėgėjiška sodininkystė — laisvalaikio veikla, turint tiks- 
14 sodo sklype susikurti aktyvaus poilsio sąlygas, išsiauginti ar pasigaminti žemės 
ūkio produktų (vaisių, uogų, daržovių, gėlių bitininkystės ir kitų produktų), taip 
pat tvarkyti kraštovaizdį ir naudotis juo rekreacijai, puoselėti ir tausoti jo išteklius. 
Sodininkas - fizinis asmuo, bendrijos narys, jos sodo teritorijoje gavęs žemės skly- 
pą sodui įveisti ir užsiimantis mėgėjiška sodininkyste. 

Sodininkų bendrija yra ribotos civilinės atsakomybės pelno nesiekiantis vie- 
šasis juridinis asmuo, kurio tikslas — įgyvendinti sodininkų bendrąsias teises ir 
pareigas, susijusias su mėgėjiško sodo teritorijos ir joje esančių bendrojo naudo- 
jimo objektų valdymu, priežiūra ir naudojimu. Sodininkai savo naudojamus sodo 
sklypus gali pirkti iš valstybės arba išsinuomoti. Sodininkų bendrijos nuomos teise 
valdo tik bendrojo naudojimo žemę, kurią jos gali pirkti iš valstybės. 

Bendrija gali būti steigiama, kai yra bent trys žemės savininkai ar naudoto- 
jai. Sodininkų sklypuose, kuriuos sieja tarpusavyje bendrojo naudojimo inžinerinė 
įranga (keliai, vandentiekio, elektros, telekomunikacijų linijos ir kt), jeigu negali- 
ma jų atskirai eksploatuoti, steigiama tik viena sodininkų bendrija. 

Sodininkų bendriją įsteigia steigiamasis susirinkimas, kurio priimtus bendri- 
jos įstatus patvirtina vietos savivaldybė. Įstatai įsigalioja nuo jų įregistravimo juri- 
dinių asmenų registre. Nuo tada bendrija įgyja savo teises ir pareigas. Sodininkų 
bendrijos valdymo organai yra bendrijos valdyba ir visuotinis bendrijos narių susi- 
rinkimas. 

Vidaus tvarką bendrijos sodo teritorijoje reglamentuoja bendrijos visuotinio 
narių (įgaliotinių) susirinkimo patvirtintos vidaus tvarkos taisyklės. Su asmeni- 
mis, kurie turi žemės sklypus sodo bendrijos teritorijoje ir nėra bendrijos nariai, 

sudaromos individualios sutartys dėl naudojimosi bendrais įrenginiais, statiniais 
ir žeme. 

Sodininkams bendrosios dalinės nuosavybės teise priklauso sodininkų ben- 
dromis lėšomis ar jėgomis pastatyti, įrengti ar įsigyti bendrojo naudojimo objektai: 
bendrojo naudojimo žemė su bendrojo naudojimo pastatais ir įrenginiais (tvoros, 
vartai, poilsio aikštelės, pliažai, miškai, vandens telkiniai ir kt.); bendroji inžineri- 
nė įranga — vandentiekio, kanalizacijos, dujų, elektros, telekomunikacijų ir rodme- 
nų tinklai, melioracijos įrenginiai, keliai, tiltai, lieptai, vamzdynai ir angos, elek- 
tros skydai ir kita bendrojo naudojimo inžinerinė techninė įranga. 

Specializuotų ūkių naudojamus žemės sklypus sudaro žemėvaldos tų ūkių, 
kurie pagal savo įstatus ar kitus dokumentus yra priskirti atitinkamą specializaciją 
turintiems ūkiams. Tai ūkiai, užsiimantys žuvų veisimu, auginimu ir žvejyba žuvi- 
ninkystės tvenkiniuose, arba ūkiai, kurių ne mažiau kaip 50 proc. visos gaminamos 
prekinės produkcijos sudaro specializacijos krypties produkcija (pvz. sodininkys- 
tės, kiaulininkystės ir kt.). 

Rekreacinio naudojimo žemės sklypai nustatomi atsižvelgiant į teritorijos 
planavimo dokumentuose apibrėžtas rekreacines teritorijas. 

Kitiems žemės ūkio paskirties žemės sklypams priskiriama valstybinė že- 
mė, kurią naudoja gyventojai asmeniniam ūkiui ir tarnybinės žemės daloms, pri- 
vati ir valstybinė žemė, kurią naudoja ūkininkai, privati ir valstybinė žemė, ku- 
rią naudoja žemės ūkio bendrovės, bendrijos, akcinės bendrovės, kiti žemės ūkio 
veikla užsiimantys juridiniai asmenys, taip pat kita žemė, kurią naudoja asmenys, 
nepriskirti žemės ūkio veiklos subjektams (t. y. asmenims, kurių žemės naudme- 
nos, pasėliai, gyvuliai ar kiti gamybinės veiklos objektai įregistruoti Žemės ūkio ir 
kaimo verslo registre). 

Asmeninio ūkio žemė — tai žemė kaimo vietovėje, reikalinga fiziniams as- 
menims tenkinant savo šeimos poreikius apsirūpinti žemės ūkio produkcija. Jai 
pagrindą sudarė kaime gyvenančių ar kitų žemdirbių šeimoms po valstiečių ūkių 
žemės suvisuomeninimo (vykdant kolektyvizaciją 1949-1952 m.) leista naudoti 
sodybinė žemė (po 0,50-0,60 ha) bei joms skirti žemės plotai gyvulių ganymui 
ir šienavimui. Visi šie plotai juridiškai įteisinti jų naudotojams pagal 1990 m. lie- 
pos 26 d. priimtą Lietuvos Respublikos Aukščiausiosios Tarybos nutarimą „Dėl 
kaimo gyventojų sodybinių sklypų išplėtimo“. Vadovaujantis teisės aktais, žemę 
asmeniniam ūkiui iki 1994 m. liepos 1 d. savo sprendimais galėjo suteikti kaimo 
apylinkių tarybos. 

Teisę gauti žemės sklypus asmeniniam ūkiui turėjo: 

1. Kaimo vietovėje gyvenantys asmenys: 

1) iki 3 ha žemės ūkio naudmenų vienai šeimai: 
- žemės ūkio įmonių darbuotojai ir pensininkai, dirbę šiose įmonėse iki 
išėjimo į pensiją; 
- kiti asmenys, 1991 m. lapkričio 1 d. dirbę to rajono žemės ūkio įmo- 
nėse; 

2) iki 2 ha žemės ūkio naudmenų vienai šeimai: 

- dirbantys kaimo vietovėje (jais laikomi asmenys, kurių darbo vieta 
yra įmonėse, įstaigose ir organizacijose, esančiose už miestų administ- 
racinių ribų, arba kai pagrindinė darbo vieta ištisus metus arba sezono 
metu yra kaime); 

- dirbantys arba iki išėjimo į pensiją dirbę kaimo gyventojus aptarnau- 
jančiose įmonėse, įstaigose ir organizacijose; 

- kiti asmenys, turintys ūkinius pastatus gyvuliams laikyti ir 1993 m. 
liepos 1 d. naudoję žemę asmeniniam ūkiui (sodybinę žemę); 

3) iki 0,3 ha žemės ūkio naudmenų vienai šeimai — kiti kaimo vietovėje gy- 
venantys asmenys; 

2. Miestuose gyvenantys asmenys: 

1) iki 2 ha žemės ūkio naudmenų vienai šeimai: 

- asmenys, iki išėjimo į pensiją arba 1991 m. lapkričio 1 d. dirbę to ra- 
jono žemės ūkio įmonėse, taip pat asmenys, kurie ne vėliau kaip nuo 
1993 m. sausio 1 d. dirbo to rajono žemės ūkio įmonėse (išskyrus gy- 
venančius didžiuosiuose miestuose ir miestuose — rajonų centruose); 

- kiti asmenys, savo namų valdose turintys pastatų gyvuliams laikyti, 
bet ne daugiau negu jie naudojo žemės asmeniniam ūkiui (sodybinės 
žemės), suteiktos iki 1993 m. liepos 1 d.; 

2) iki 1 ha žemės ūkio naudmenų vienai šeimai - asmenys, gyvenantys mies- 
tuose — rajonų centruose (išskyrus didžiuosius miestus), turintys ūkinius 
pastatus gyvuliams laikyti ir iki išėjimo į pensiją arba 1991 m. lapkričio 1 
d. dirbę, taip pat ne vėliau kaip nuo 1993 m. sausio 1 d. dirbantys to rajo- 
no žemės ūkio įmonėse; 

3) iki 0,5 ha žemės ūkio naudmenų vienai šeimai — kiti asmenys, gyvenantys 
rajono pavaldumo miestuose, neturintys ūkinių pastatų gyvuliams laikyti 
ir iki išėjimo į pensiją arba 1991 m. lapkričio 1 d. dirbę, taip pat ne vėliau 
kaip nuo 1993 m. sausio 1 d. dirbantys to rajono žemės ūkio įmonėse; 

4) iki 0,3 ha žemės ūkio naudmenų vienai šeimai — kiti asmenys, gyvenantys 
miestuose — rajonų centruose (išskyrus didžiuosius miestus), neturintys 
ūkinių pastatų gyvuliams laikyti ir kiti išėjimo į pensiją arba 1991 m. lap- 
kričio 1 d. dirbę, taip pat ne vėliau kaip nuo 1993 m. sausio 1 d. dirbantys 
to rajono žemės ūkio įmonėse. 


Iš viso asmeninio ūkio žemę 1994 metais buvo gavę 341 tūkst. šeimų 
(748 tūkst. ha). Iš jų privatizavo žemę 1994 - 1997 metais 49 tūkst. asmenų, 1998 — 
2005 metais — 155 tūkst. asmenų. Nuo 2006 m. liko privatizuoti ar sudaryti vals- 
tybinės žemės nuomos sutartis 247 tūkst. ha žemės plotui (137 tūkst. šios žemės 
naudotojų). 

Privatizuota asmeninio ūkio žemė laikoma ne asmeninio ūkio žeme, o ūkinin- 
kavimui įsigyta žemės ūkio paskirties žeme. 

Tarnybinės žemės dalos buvo suteikiamos tokiems pat tikslams, kaip ir as- 
meninio ūkio žemė. Teisę į tarnybinės žemės dalas turėjo kaimo vietovėje esančių 
miškų urėdijų, nacionalinių parkų, geležinkelio ruožo įmonių, autotransporto įmo- 
nių darbuotojai, neturintys privačios žemės ūkio paskirties žemės arba asmeninio 
ūkio žemės, arba jos turintys mažiau negu nustatytas maksimalus tarnybinės že- 
mės dalos dydis. Šių institucijų administracija savo įsakymais iš jos valdomoje teri- 
torijoje esančios žemės galėjo suteikti naudotis žemę tarnybinėms žemės daloms. 
Skirtingai nuo asmeninio ūkio žemės, tarnybinės žemės dalos buvo suteikiamos 
tik darbo šiose įmonėse laikotarpiui. Asmenys, atleisti iš darbo, netekdavo teisės 
naudotis tarnybinėmis dalomis, išskyrus: 

- darbuotojus, pasitraukusius iš darbo dėl senatvės ar invalidumo pensijos; 

- šeimas darbuotojų, pašauktų į tikrąją krašto apsaugos tarnybą, taip pat 

pasiųstų mokytis — paliekant teisę naudotis tarnybinėmis dalomis visu šių 
darbuotojų tarnybos ar mokymosi laiku; 

- mirusių darbuotojų šeimas. Šiuo atveju toje vietovėje gyvenančiam su- 

tuoktiniui ir nedarbingiems tėvams naudotis tarnybinėmis dalomis buvo 
paliekama iki gyvos galvos, o vaikams — iki jie taps pilnamečiais. 


Suteikiamo žemės ploto maksimali norma sudarė: 

- asmenims, gyvenantiems kaimo vietovėje — iki 3 ha žemės ūkio naudmenų; 

- asmenims, gyvenantiems miestuose ir turintiems ūkinių pastatų gyvuliams 
laikyti — iki 2 ha, kitiems asmenims — iki 0,5 ha žemės ūkio naudmenų. 


Tarnybinių žemės dalų įsigyti privačion nuosavybėn negalima. 

Ūkininkų žemėvaldoms priskiriama žemė, priklausanti ūkininkui nuosavy- 

bės ar nuomos teise. 
Ūkininkas — tai fizinis asmuo, kuris vienas arba su partneriais verčiasi žemės 
ūkio veikla ir miškininkyste, o jo ūkis yra įregistruotas Ūkininkų ūkio registre [40]. 

Ūkininko partneriai - fiziniai asmenys (ūkininko sutuoktinis, pilnamečiai šei- 
mos nariai ar kiti fiziniai asmenys), kurie kartu su ūkininku verčiasi žemės ūkio 
veikla pagal sudarytą jungtinės veiklos (partnerystės) sutartį. 

Ūkininkas arba jo partneris (partneriai) turi turėti Žemės ūkio ministerijos 

nustatytą profesinį pasirengimą ūkininkauti. 

Ūkininko ūkis turi būti įregistruotas Ūkininkų ūkių registre, kurį tvarko savi- 

valdybių administracijos žemės ūkio skyriai. 

Asmuo, pateikdamas prašymą įregistruoti ūkį, turi pridėti: 

1) ūkininku registruojamo asmens žemės nuosavybės ar kitais pagrindais 
naudojamos žemės valdymo ir naudojimo teisę suteikiančių dokumentų 
kopijas; 

2) registruojamo asmens nuosavybės teise turimo ar kitais pagrindais naudo- 
jamo žemės sklypo plano arba schemos kopiją; 

3) dokumento, patvirtinančio asmens profesinį pasirengimą ūkininkauti, ko- 
Piją. 

Jeigu ūkininkas žemės ūkio veikla verčiasi kartu su kitais asmenimis (part- 
neriais), turi būti papildomai pateikiama jungtinės veiklos (partnerystės) sutarties 
kopija ir kiti dokumentai. 

Ūkininkai turi lengvatines sąlygas gauti valstybės paramą, įsigyjant nuosavy- 
bėn valstybinę ir privačią žemę bei palankesnes sąlygas statyti ūkininko sodybą. 
Pagal Vyriausybės 2006 m. parengtas ir Lietuvos Respublikos Seimui pateiktas 
Ūkininkų ūkio įstatymo pataisas siūloma, jog ūkininko sodybą, nerengiant detalio- 
jo plano, galima statyti nuosavybės teise priklausančiame žemės ūkio paskirties 
žemės sklype, ne mažesniame kaip 1 ha. Statyti pagalbinius ūkio ir kitos (fermų, 
ūkio, šiltnamių) paskirties pastatus be detaliojo plano galima ūkininkui nuosavy- 
bės teise priklausančiame žemės sklype, ne mažesniame kaip 0,5 ha. Šiais atve- 
jais ūkininko pajamos iš žemės ūkio veiklos turi sudaryti ne mažiau kaip 50 proc. 
metinių verslo pajamų, o jeigu ūkyje vykdoma ir alternatyvi žemės ūkio veikla, 
pajamos iš žemės ūkio veiklos ir alternatyvios žemės ūkiui veiklos taip pat turi su- 
daryti ne mažiau kaip 50 proc. metinių verslo pajamų, iš jų iš žemės ūkio veiklos — 
ne mažiau kaip 25 proc. Šie reikalavimai netaikomi jauniesiems (iki 40 metų) ūki- 
ninkams, statantiems ūkininko sodybą ar pagalbinio ūkio ir kitos (fermų, ūkio, 
šiltnamių) paskirties pastatus pirmaisiais ūkininko ūkio įregistravimo metais ir ati- 
tinkantiems Europos Komisijos ir Lietuvos Respublikos Vyriausybės nustatytos 
paramos įsikūrimui gauti kriterijus. 

Žemės ūkio bendrovė — fizinių asmenų pagal Žemės ūkio įmonių turto pri- 
vatizavimo įstatymą privatizuota buvusi žemės ūkio įmonė, kurios darbuotojai pa- 
sirinko šią ūkininkavimo formą , arba sudarius steigimo sandorį fizinių ir juridinių 
asmenų įsteigta įmonė, turinti ne mažiau kaip 2 narius. Tai gamybinei ir komerci- 
nei veiklai įsteigta įmonė, kurioje pajamos per ūkinius metus už žemės ūkio pro- 
dukciją ir suteiktas paslaugas žemės ūkiui sudaro daugiau kaip 50 procentų visų 
realizavimo pajamų [53]. 

Žemės ūkio kooperatinė bendrovė (kooperatyvas) — tai kooperatinė ben- 
drovė (kooperatyvas), kuris daugiau kaip 70 procentų narių, įrašytų į jos narių 
registrą, yra fiziniai ir (ar) juridiniai asmenys, kurių pajamos iš žemės ūkio veiklos 
sudaro daugiau kaip 50 procentų visų gautų pajamų, o pajų vertė — daugiau kaip 
70 procentų visų narių pajų vertės, Vyriausybės nustatyta tvarka pripažinta žemės 
ūkio kooperatine bendrove (kooperatyvu) [17]. 

Šie juridiniai asmenys, taip pat kiti žemės ūkio veikla užsiimantys juridiniai 
asmenys (tikrosios ūkinės bendrijos, komanditinės ūkinės bendrijos, akcinės ben- 
drovės, uždarosios akcinės bendrovės ir kt.), jeigu iš žemės ūkio veiklos jie gauna 
daugiau kaip 50 procentų pajamų per metus, turi lengvatines sąlygas gauti valsty- 
bės paramą bei įsigyti nuosavybėn valstybinę ir privačią žemę. 

Žemės ūkio paskirties žemės naudotojai privalo: 

1) saugoti našias žemės ūkio naudmenas ir melioruotą žemę nuo jų plotų su- 

mažėjimo; 

2) laikytis teisės aktais patvirtintų geros ūkininkavimo praktikos reikalavi- 
mų; 

3) įgyvendinti priemones dirvožemių apsaugai nuo erozijos ir nualinimo; 

4) laikytis teisės aktais nustatytų žemės ūkio naudmenų geros agrarinės būk- 
lės reikalavimų; 

5) teisės aktų nustatyta tvarka tinkamai naudoti ir prižiūrėti melioracijos sta- 
tinius bei kelius; 

6) laikytis bendrųjų reikalavimų racionaliam žemės naudojimui ir žemės, 
kitų gamtos išteklių bei aplinkos apsaugai. 


Apie nurodytų reikalavimų laikymąsi sprendžiama iš žemės naudotojų veik- 
los gerinant žemės ūkio naudmenų dirvožemių savybes. Geros ūkinės vertės dirvo- 
žemiai turi pakankamai augalams įsavinamų maisto medžiagų (judriojo fosforo ir 
kalio), yra nerūgštūs, juose sureguliuotas drėgmės ir oro režimas, yra humusingi. 
Humusas — tai organinė dirvožemio dalis, susidaranti dėl augalų ir gyvūnų liekanų 
biocheminio kitimo; puvenos; juose yra svarbiausi maisto elementai; juos dėl mik- 
roorganizmų veiklos įsisavina augalai. Humuso kiekis smėlio granuliometrinės su- 
dėties dirvožemiuose turi būti daugiau kaip 1,5—2 proc., kituose dirvožemiuose — 
daugiau kaip 2—3 proc. 


4. Miškų ūkio paskirties žemės naudojimas 


Miškų ūkio paskirties žemei priskiriami: 

1) mišku apaugęs plotas (medynai); 

2) neapaugęs mišku plotas: kirtavietės, žuvę medynai, miško aikštės, me- 
delynai, daigynai, miško sėklinės plantacijos ir žaliaviniai krūmynai bei 
plantacijos; 

3) žemė, kurią užima miško keliai, kvartalų, technologinės ir priešgaisrinės 
linijos, medienos sandėlių bei kitų su mišku susijusių įrenginių užimti plo- 
tai, poilsio aikštelės, žvėrių pašarų aikštelės; 

4) žemė, kurioje suplanuota įveisti mišką; 

5) miško valdose įsiterpusios kitos žemės naudmenos, tarp jų atskirais Že- 
mės sklypais nesuformuotos žemės ūkio naudmenos. 


Valstybinę miškų ūkio paskirties žemę naudoja miškų urėdijos, valstybinių 
parkų direkcijos ir kiti juridiniai asmenys. Šie žemės naudotojai privalo įgyvendin- 
ti valstybinių miškų atkūrimo, priežiūros ir apsaugos priemones. 

Miškai tvarkomi, naudojami ir atkuriami pagal miškotvarkos projektus. Vidi- 
nės miškotvarkos projektai sudaromi visoms privačioms miško valdoms. Privalo- 
mos vykdyti miškotvarkos projekto dalys yra šios: pagrindinių kirtimų dešimtmečio 
norma (ją viršyti draudžiama), miško atkūrimas ir aplinkosaugos reikalavimai. 

Ekosistemų apsaugos ir rekreaciniuose miškuose blogos sanitarinės būklės, 
stichinių ar biotinių veiksnių pažeisti medynai kertami neplynais arba plynais sa- 

nitariniais kirtimais. Gamtinę brandą pasiekę medynai gali būti kertami pagrindi- 
niais neplynais kirtimais. Rekreaciniuose miškuose leidžiami visų rūšių ugdymo, 
sanitariniai ir kraštovaizdžio formavimo kirtimai. 

III miškų grupės miškuose leidžiami neplyni ir nedidelio ploto (iki 5 hektarų) 
plyni pagrindiniai, ugdymo ir sanitariniai kirtimai. Kai gretimose miško valdose 
plynų pagrindinių kirtimų biržės susisiekia, bendras jų plotas negali būti didesnis 
kaip 5 hektarai. 

IV miškų grupės miškuose leidžiami visi kirtimai. Leidžiamas plynų pagrin- 
dinių kirtimų vienos biržės plotas — ne daugiau kaip 8 hektarai. Kai plynų kirtimų 
biržės susisiekia, bendras jų plotas negali būti didesnis kaip 8 hektarai. 

Privačių miškų savininkai privalo laikytis dešimtmečiui nustatytos miško kir- 
timo normos. Pavyzdžiui, jeigu dešimtmečio kirtimo norma yra 6,1—10 hektarų, 
turi būti kertama ne mažiau kaip 3 kartus ir per pirmuosius 5 metus iškertama ne 
daugiau kaip pusė dešimtmečio kirtimo normos. 

Privačiuose III-IV grupių miškuose, kuriuose nėra brandžių ir perbrendu- 
sių medynų, miškų savininkams pastatų remontui arba naujų pastatų statybai gali 
būti leidžiami pribręstančių medynų pagrindiniai (plyni ir neplyni) kirtimai (pušų, 
uosių minimali amžiaus riba — 81 metai, eglių — 61 metai, beržų, juodalksnių — 51 
metai), iškertant miško valdoje plyną biržę, kurios bendras plotas — iki 0,5 hektaro. 
Taip pat gali būti leidžiami ta pačia tvarka rinktiniai pagrindiniai kirtimai, iškertant 
brandžius ir perbrendusius medžius nebrandžiuose medynuose, o jeigu jų nėra, — 
nebrandžius medžius pribręstančiuose medynuose. 

Leidimus kirsti mišką savininkams išduoda regionų aplinkos apsaugos depar- 
tamentai. 

Privataus miško savininkas turi teisę [25, 65]: 

1) pagal tarpusavio susitarimą parduoti ar kitaip leisti naudoti nenukirstą 
mišką fiziniams ir juridiniams asmenims, jeigu yra leidimas kirsti mišką 
arba vykdomi kirtimai, kuriems leidimo nereikia; 

2) ganyti gyvulius savo miškuose, išskyrus kirtavietes ir jaunuolynus iki 20 
metų; 

3) miškuose įrengti poilsio aikšteles, rekreacinius ir pažintinius takus, atlikti 
kraštovaizdžio formavimo kirtimus, jeigu tai neprieštarauja teritorijų pla- 
navimo dokumentams ir teisės aktams. 


Privataus miško savininkas privalo: 

1) saugoti mišką nuo gaisrų, kenkėjų ir ligų, neteisėto kirtimo, miško naudo- 
jimo tvarkos pažeidimų ir kitų veiksmų, darančių žalą miškui ir aplinkai; 

2) laikytis teisės aktais patvirtintų miškų priešgaisrinės apsaugos reikalavi- 
mų bei miško sanitarinės apsaugos reikalavimų; 

3) želdintinas kirtavietes ir degavietes dirbtiniu būdu atkurti ne vėliau kaip 
per 3 metus, o paliekant žėlimui — vėliau kaip per 4 metus; žuvusius želdi- 
nius ir žėlinius atkurti ne vėliau kaip per 2 metus; 


72 


4) atlikti miško naudojimo, atkūrimo ir priežiūros darbus tais būdais ir prie- 
monėmis, kurie turi mažiausią neigiamą poveikį aplinkai, išsaugo dirvo- 
žemio našumą ir biologinę įvairovę; 

5) atlikti miško želdinių ir žėlinių priežiūros ir apsaugos darbus, šviesinimo 
ir valymo kirtimus; 

6) laikytis privalomų vykdyti miškotvarkos projekto dalių; 

7) užtikrinti riboženklių priežiūrą, ribinių linijų prakirtimą ir atnaujinimą; 

8) netrukdyti fiziniams asmenims laisvai lankytis privačiuose miškuose, 
rinkti juose vaistažoles ir vaistinę žaliavą (išskyrus augalus tų rūšių, ku- 
rių sąrašą tvirtina Aplinkos ministerija), skinti vaisius, riešutauti, uogauti 
ir grybauti. Ši teisė kitiems asmenims lankytis miškuose gali būti apri- 
bojama tik dėl svarbių priežasčių (didelis miško gaisrų pavojus, miško 
kirtimai, specializuoto ūkio plotai, saugomi objektai, būtinumas išsaugoti 
miško išteklius, miško verslai ir panašiai). Apriboti ar uždrausti gali tik 
savivaldybių administracijos miškų urėdijų ir valstybinių parkų direkcijų 
ar miško savininkų teikimu. Priėmus sprendimą, miško savininkas turi 
teisę pastatyti informacinį ženklą apie lankymosi miške draudimą ar apri- 
bojimus. 


Rekreacinių miškų sklypuose galimas žemės sklypų naudojimas rekreacijai 
pagal teritorijų planavimo dokumentus, Turizmo įstatymo ir Aplinkos ministerijos 
nustatytą tvarką bei laikantis specialiosiose žemės ir miško naudojimo sąlygose 
nustatytų reikalavimų. 

Miškų ūkio paskirties žemėje bei kitų paskirčių žemėje augančių miškų deta- 
lesnė naudojimo, priežiūros ir apsaugos tvarka pateikta IV skyriuje. 


5. Vandens ūkio paskirties žemės naudojimas 


Vandens ūkio paskirties žemės sklypus sudaro paviršiniai vandens telkiniai, 
esantys valstybės, savivaldybių ir privačioje žemėje. Iš 177,7 tūkst. ha šios paskir- 
ties žemės 2006 m. sausio 1 d. privatūs vandens telkiniai sudarė tik 326 ha (35 
sklypai); per 2006 metus įregistruoti 48 privatūs vandens ūkio paskirties žemės 
sklypai (422 ha). 

Paviršinis vandens telkinys — tai identifikuota reikšminga vandens aplinkos 
dalis, esanti žemės paviršiuje: upė ar jos dalis, kanalas, ežeras, tvenkinys, kūdra, 
rekultivuotas į vandens telkinį karjeras. Šių vandens telkinių naudotojai yra fiziniai 
ir juridiniai asmenys. Vandens telkiniai gali būti naudojami vandeniui išgauti, nuo- 
tekoms išleisti, rekreacijai, laivybai, žuvininkystei, žvejybai bei kitoms reikmėms 
arba kitokiu būdu darant poveikį vandens telkinio būklei. 

Kad vandens telkinius būtų galima naudoti vandeniui išgauti, nuotekoms iš- 
leisti, žvejoti, reikalingas leidimas. Leidimo nereikalaujama, jeigu vandens nau- 
dojimas daro nereikšmingą poveikį vandens telkinio fizinėms, cheminėms ir bio- 

loginėms savybėms. Vandens naudojimo ir (arba) poveikio ribas, kurias pasiekus 
reikalingas leidimas, nustato institucija, kuriai įstatymas suteikia teisę reglamen- 
tuoti leidimų išdavimą. 

Paviršinio vandens telkiniai rekreacijai ir sportui gali būti naudojami vado- 
vaujantis Vandens įstatymo Teritorijų planavimo įstatymo, Turizmo įstatymo bei 
Saugomų teritorijų įstatymo nustatytais reikalavimais. 

Fiziniai ir juridiniai asmenys, vandens telkiniuose naudojantys plaukiojimo 
priemones, privalo užtikrinti, kad šios priemonės neleistinai neterštų vandens, near- 
dytų krantų, negadintų hidrotechnikos statinių bei komunikacijų, nekeltų pavojaus 
žmonėms ir aplinkai. 

Vandens telkiniuose gali būti statomi hidrotechnikos statiniai, reikalingi van- 
dens apsaugai, jo naudojimui ir aplinkai nuo žalingo vandens poveikio saugoti, 
hidroenergetikai bei kitoms reikmėms. Tvenkiniai įrengiami ir kiti hidrotechnikos 
statiniai statomi vadovaujantis Vandens įstatymu, Statybos įstatymu, Teritorijų pla- 
navimo įstatymu, Saugomų teritorijų įstatymu ir Planuojamos ūkinės veiklos aplin- 
kai vertinimo įstatymu. 

Vandens naudotojai privalo [45]: 

1) naudoti vandenį mažiausią poveikį vandens telkiniui darančiomis priemo- 

nėmis ir būdais; 

2) taupiai naudoti vandenį, neviršyti nustatytų vandens naudojimo limitų bei 
į gamtinę aplinką išleidžiamų teršalų ribinių verčių, neleistinai nebloginti 
vandens telkinių būklės; 

3) kiek įmanoma veiksmingiau naudoti įrenginius ir priemones, skirtas ma- 
žinti poveikį vandens būklei, bei didinti tokių įrenginių efektyvumą; 

4) teisės aktų nustatyta tvarka tvarkyti vandens naudojimo apskaitą ir vykdy- 
ti veikos poveikio aplinkai stebėseną (monitoringą); 

5) diegti teisės aktuose numatytas vandens telkinių apsaugos priemones; 

6) užtikrinti ypač saugomų vandens augalų ir gyvūnų rūšių, jų buveinių, ra- 
daviečių, augaviečių apsauga, neprastinti ekosistemų gyvavimo sąlygų, 
vandens telkiniuose introdukuojant, neintrodukuojant ar perkeliant lauki- 
nius gyvūnus ir augalus laikytis įstatymų ir kitų teisės aktų reikalavimų; 

7) nepažeisti kitų vandens naudotojų teisių ir teisėtų interesų. 


Valstybinės ir privačios žuvininkystės bei žuvivaisos įmonės vandens telki- 
nius — žuvininkystės tvenkinius, taip pat kitus vidaus vandenis naudoja žuvininkys- 
tės produktų gamybai, kuri priskiriama žemės ūkio veiklai. 

Žuvininkystės tvenkinys - tai hidrotechninis statinys (pylimai, krantų stipri- 
nimo įrenginiai, vandens padavimo, nuleidimo ir dugno sausinimo kanalai, įleistu- 
vai, išleistuvai, šliuzai, slenksčiai, pralaidos), įrengtas žemės paviršiuje, jo įdaubo- 
je, iškasoje arba upės vagoje ir naudojamas žuvims auginti ir veisti [56]. 

Yra skiriama verslinė žvejyba (žvejyba verslinės žvejybos įrankiais pagal nu- 
statytą tvarką) ir mėgėjiška žvejyba (žvejyba mėgėjiškos žvejybos įrankiais pagal 
nustatytą tvarką). 

Verslinė žvejyba valstybiniuose vidaus vandenyse fiziniai ir juridiniai asme- 
nys gali užsiimti gavę Aplinkos ministerijos ar jos įgaliotos institucijos išduotus 
leidimus. Leidimus užsiimti versline žvejyba privačiuose vandens telkiniuose iš- 
duoda šių telkinių savininkai. 

Verslinei ir mėgėjiškai žvejybai nenuomojami vandens telkiniai, esantys re- 
zervatuose, kituose vertinguose gamtiniuose kompleksuose, taip pat ypač svarbūs 
žuvų migracijai, nerštui, rekreacijai ir žuvivaisai vandens telkiniai. Išnuomojant 
vandens telkinius žvejybai žemė po vandeniu neišnuomojama. Valstybiniai van- 
dens telkiniai išnuomojami aukciono tvarka, išskyrus anksčiau sudarytų nuomos 
sutarčių pratęsimą. 

Iki 50 ha vandens telkiniai nuomojami tik mėgėjiškai žvejybai. Kartu su nuo- 
mos sutartimi patvirtinamos vandens telkinio žuvų išteklių naudojimo, atkūrimo 
ir apsaugos priemonių planas. Sprendimą dėl valstybinių vandens telkinių nuomos 
žvejybai priima apskrities viršininkas arba savivaldybės taryba (jei savivaldybė 
valdo vandens telkinius patikėjimo teise). Privačius vandens telkinius žvejybai 
nuomoja šių vandens telkinių savininkai. 

Leidimai užsiimti mėgėjiška žvejyba valstybiniuose žvejybai neišnuomotuo- 
se žuvininkystės vandens telkiniuose išduodami Aplinkos ministerijos nustatyta 
tvarka [24]. 

Privačiuose arba išnuomotuose žuvininkystės vandens telkiniuose leidimus 
užsiimti mėgėjiška žvejyba įstatymų ir kitų teisės aktų nustatyta tvarka išduoda šių 
telkinių savininkai arba nuomininkai. 

Žvejoti mėgėjiškos žūklės priemonėmis be žūklės leidimų gali žemės savi- 
ninkai (jiems nuosavybės teise priklausančiuose vandens telkiniuose), žūklės plotų 
naudotojai (turėdami leidimus verslinei žvejybai), vaikai iki 16 metų, pensininkai 
ir kiti asmenys, Vyriausybės nustatyta tvarka turintys nemokamą žvejybos teisę. 
Mėgėjiška žūklė privačiuose vandens telkiniuose turi būti suderinta su šių telkinių 
savininkais. Detalesnę šios žūklės tvarką nustato Aplinkos ministerija. 


6. Kitos paskirties žemės naudojimas 


Kitos paskirties žemei priskiriamos užstatytos teritorijos (išskyrus priskirtas 
žemės ūkio paskirties žemei), pagal detaliuosius planus numatomos užstatyti terito- 
rijos, taip pat naudingųjų iškasenų eksploatavimui ar kitiems specialiems tikslams 
nustatyta tvarka leisti naudotis žemės sklypai. Nekilnojamojo turto registre 2006 m. 
sausio 1 d.buvoįregistruota354,6tūkst.kitospaskirtiesžemėssklypų(15 1,9tūkst.ha), 
išjų 311,5 tūkst. privačios žemės sklypų (76,0 tūkst. ha). Per 2006 metus įregistruo- 
ta 28,6 tūkst. privačių kitos paskirties žemės sklypų (8,9 tūkst. ha). 

Kitos paskirties žemė naudojama pagal teritorijų planavimo dokumentuose 
nustatytą naudojimo būdą ir pobūdį. Šios žemės naudotojai yra žemės sklypuose 
esančių gyvenamųjų namų valdų (sodybų) savininkai, kitų pastatų ir įrenginių sa- 

vininkai, kiti fiziniai ir juridiniai asmenys, turintys teisę žemės sklypuose vykdyti 
įstatymų nustatytą atitinkamą veiklą. 

Detaliuose planuose kitos paskirties žemei priskirta teritorija suplanuojama 
atsižvelgiant į jos tvarkymo ir naudojimo režimą. Šiose zonose leidžiama tik numa- 
tytam naudojimo pobūdžiui atitinkančių statinių statyba ar kita veikla. 

Nustatytas kitos paskirties žemės naudojimo būdas ir pobūdis (skliausteliuo- 
se nurodomas jų žymėjimas raidėmis detaliųjų planų brėžiniuose) : 

1. Gyvenamosios teritorijos: sodybinio užstatymo (G); mažaaukščių statinių 
(G,), daugiaaukščių statinių (G,). 

2. Visuomeninės paskirties teritorijos: mokymo, mokslo, švietimo įstaigoms 
statyti ir patalpoms esamuose bei projektuojamuose statiniuose įrengti (V ); svei- 
katos apsaugos ir socialinės rūpybos įstaigoms statyti ir patalpoms esamuose bei 
projektuojamuose statiniuose įrengti (V,); bažnyčioms, vienuolynams ir kitokiems 
religinių bendruomenių objektams statyti ir patalpoms esamuose bei projektuoja- 
muose statiniuose įrengti (V,); valstybės valdžios ir savivaldos institucijoms ir įstai- 
goms statyti ir patalpoms esamuose bei projektuojamuose statiniuose įrengti (V ,); 
kultūros įstaigoms (bibliotekos, muziejai ir kitos nekomercinės kultūros įstaigos) sta- 
tyti ir patalpoms esamuose bei projektuojamuose statiniuose įrengti (V.); ritualinių 
paslaugų įstaigoms statyti ir patalpoms esamuose bei projektuojamuose statiniuose 
įrengti (V,); nepelno siekiančioms biudžetinėms įmonėms ir organizacijų būstinėms 
statyti ir patalpoms esamuose bei projektuojamuose statiniuose įrengti (V.,). 

3. Pramonės ir sandėliavimo objektų teritorijos: teritorijos gamybos įmonėms 
statyti ir eksploatuoti (P); teritorijos šilumos, naftos ir dujų ūkio įmonėms ir objek- 
tams statyti, patalpoms įrengti ir eksploatuoti (P,); teritorijos statybinių medžiagų 
pramonės ir statybos įmonėms statyti, patalpoms įrengti ir eksploatuoti (P.); terito- 
rijos prekybos urmu ir kitokiems sandėliams statyti, įrengti ir eksploatuoti (P). 

4. Komercinės paskirties ir smulkaus verslo objektų teritorijos: teritorijos 
prekybos, smulkios gamybos įmonėms statyti, įrengti ir eksploatuoti (K); teritori- 
jos finansinėms įstaigoms statyti ir eksploatuoti (K); teritorijos poilsio ir turizmo 
informacijos, pramogų centrams, koncertų, parodų, teatrų ir kitiems komerciniams 
objektams statyti, įrengti ir eksploatuoti (K,); teritorijos viešbučiams, restoranams, 
radijo ir televizijos studijoms statyti, įrengti ir eksploatuoti (K,). 

5. Infrastruktūros teritorijos: teritorijos gatvių ir kelių tinklui įrengti ir eks- 
ploatuoti (I); teritorijos geležinkeliams įrengti ir eksploatuoti (1,); teritorijos susi- 
siekimo sistemą aptarnaujantiems objektams įrengti ir eksploatuoti (I,); teritorijos 
inžinerinės infrastruktūros tinklams, objektams įrengti ir eksploatuoti (I); teritori- 
jos nuotėkų valymo įrenginiams įrengti ir eksploatuoti (I.); teritorijos inžinerinės 
infrastruktūros aptarnavimo įmonėms statyti ir eksploatuoti (I;). 

6. Bendrojo naudojimo teritorijos: teritorijos bendro naudojimo želdynams 
įrengti ir eksploatuoti, skverams, parkams, aikštelėms bei apsauginiams želdynams 
(B,); teritorijos botanikos ir zoologijos sodams įrengti ir eksploatuoti (B,); teritori- 
jos kapinėms įrengti ir eksploatuoti (B,). 

7. Naudingųjų iškasenų teritorijos: teritorijos vandenvietėms ir gręžiniams 
įrengti ir eksploatuoti (N,); teritorijos naudingųjų iškasenų karjerams, durpių eks- 
ploatavimo įmonėms įrengti ir eksploatuoti (N,). 

8. Rekreacinės teritorijos: teritorijos moteliams, poilsio namams, kempin- 
gams ir kitiems apgyvendinimo objektams, sporto kompleksams statyti, įrengti ir 
eksploatuoti (R); teritorijos paplūdimiams, jachtų, valčių prieplaukoms, poilsio 
aptarnavimo objektams statyti, įrengti ir eksploatuoti (R,). 

9. Teritorijos krašto apsaugos tikslams (A). 

10. Teritorijos atliekų saugojimui, rūšiavimui ir utilizavimui (sąvartynai) (S). 

Detalesnė kitos paskirties žemės naudojimo ir ūkinės veiklos joje tvarka 1š- 
dėstyta kituose skyriuose: pastatų projektavimo ir statybos tvarka — III skyriaus 
12 poskyryje, naudingųjų iškasenų eksploatavimo ir pažeistų žemių rekultivavimo 
tvarka — III skyriaus 10 ir 11 poskyriuose bei IV skyriaus 7 poskyryje. 


7. Žemės naudojimo apribojimai 
saugomose teritorijose 


7.1. Bendrosios nuostatos 


Saugomos teritorijos — tai sausumos ir (ar) vandens plotai nustatytomis aiš- 
kiomis ribomis, turintys pripažintą mokslinę, ekologinę, kultūrinę ir kitokią vertę, ir 
kuriems teisės aktais nustatytas specialus apsaugos ir naudojimo režimas (tvarka). 

Saugomų teritorijų tvarkymas — veiksmai, kuriais siekiama išsaugoti, racio- 
naliai naudoti ir atkurti pažeistus gamtos ir kultūros paveldo teritorinius komplek- 
sus bei objektus (vertybes), pritaikyti saugomas teritorijas pažintiniam turizmui. 

Saugomų teritorijų apsauga — procesas, susidedantis iš saugomų teritorijų 
planavimo bei projektavimo, konkrečių apsaugos ir tvarkymo priemonių įgyvendi- 
nimo, kontrolės, taip pat aplinkosauginio švietimo. 

Saugomų teritorijų individualūs apsaugos reglamentai — Vyriausybės įga- 
liotų institucijų patvirtinti teisės aktai, nustatantys specialius saugomų teritorijų 
apsaugos, projektavimo ir statybų šiose teritorijose reikalavimus bei tvarkymo ir 
naudojimo ypatumus. Laikinieji reglamentai — Vyriausybės įgaliotų institucijų pa- 
tvirtinti teisės aktai, nustatantys specialius saugomų teritorijų apsaugos, projektavi- 
mo ir statybų šiose teritorijose reikalavimus bei tvarkymo ypatumus ir galiojantys 
ne ilgiau kaip 1 metus. 

Saugomų teritorijų tipiniai apsaugos reglamentai — Vyriausybės patvirtin- 
ti kraštovaizdžio tvarkymo zonų, nustatomų rengiant saugomų teritorijų tvarkymo 
planus (planavimo schemas), kraštovaizdžio apsaugos naudojimo ir tvarkymo rei- 
kalavimai. 

Kraštovaizdis — žemės paviršiaus gamtinių (paviršinių uolienų, požemio 
oro, paviršinių ir gruntinių vandenų, dirvožemio, gyvųjų organizmų) ir (ar) antro- 
pogeninių komponentų (archeologinių liekanų, statinių, inžinerinių įrenginių, Že- 

mės naudmenų bei informacinio lauko), susijusių medžiaginiais, energetiniais ir 
informaciniais ryšiais, teritorinis junginys. 

Ekosistemos — augalų, gyvūnų ir mikroorganizmų bendrijų, taip pat jas su- 
pančios negyvosios aplinkos dinamiškas kompleksas. 

Biologinė įvairovė — visų gyvų organizmų ekosistemos ir ekologiniai kom- 
pleksai. 

Racionalus (stabilus) naudojimas — biologinės įvairovės komponentų nau- 
dojimas tokia tvarka ir tokiais tempais, kurie perspektyvoje nesukelia biologinės 
įvairovės skurdinimo, tuo pačiu išlaikant jos pajėgumą tenkinti dabarties ir ateities 
kartų poreikius ir siekius. 

Saugomų teritorijų sistemą [34, 4 str.] sudaro šios saugomų teritorijų kate- 
gorijos: 

1) konservacinės apsaugos prioriteto teritorijos. Joms priskiriami rezervatai, 

draustiniai ir paveldo objektai; 

2) atkuriamosios apsaugos prioriteto teritorijos. Joms priskiriami šie saugo- 

mų teritorijų tipai: atkuriamieji sklypai, genetiniai sklypai; 

3) ekologinės apsaugos prioriteto teritorijos. Joms priskiriamos ekologinės 

apsaugos Zonos; 

4) kompleksinės saugomos teritorijos. Šiai kategorijai priskiriami valstybiniai 

parkai — nacionaliniai ir regioniniai parkai, taip pat biosferos stebėsenos 
(monitoringo) teritorijos — biosferos rezervatai ir biosferos poligonai. 


Veiklą saugomose teritorijose reglamentuoja: 

1) Saugomų teritorijų įstatymas, Aplinkos apsaugos įstatymas, Nekilnojamų- 
jų kultūros vertybių apsaugos įstatymas, Miškų įstatymas, Teritorijų pla- 
navimo įstatymas, Statybos įstatymas bei kiti įstatymai; 

2) saugomų teritorijų nuostatai; 

3) saugomų teritorijų planavimo dokumentai; 

4) saugomų teritorijų, jų zonų, teritorijos dalių ar paveldo objektų tipiniai ir 
(ar) individualūs apsaugos, taip pat saugomų teritorijų regioniniai archi- 
tektūriniai reglamentai, įskaitant laikinus reglamentus; 

5) apsaugos sutartys, kurios gali būti sudaromos dėl veiklos apribojimų sau- 
gomose teritorijose, konkrečių žemės, miško bei vandens telkinio naudo- 
jimo sąlygų nustatymo. 


Saugomų teritorijų tipinius apsaugos reglamentus tvirtina Vyriausybė savo 
įgaliotos institucijos teikimu. Individualius apsaugos reglamentus tvirtina Vyriau- 
sybė arba jos įgaliotos institucijos. 

Apsaugos sutartis dėl veiklos apribojimų, konkrečių žemės, miško bei van- 
dens telkinio naudojimo sąlygų su žemės, miškų ar vandens telkinių savininkais 
ir valdytojais, kurių žemė, miškas ar vandens telkinys yra saugomoje teritorijoje, 
gali sudaryti Vyriausybės įgaliotos institucijos. Šios sutartys turi būti įregistruotos 
Nekilnojamojo turto registre. Jose nustatyti veiklos apribojimai turi atitikti veiklą 

saugomose teritorijose reglamentuojančių dokumentų reikalavimus. Sutarčių suda- 
rymo tvarką ir formas tvirtina Vyriausybė. 


7.2. Rezervatai 


Rezervatai — tai saugomos teritorijos, įsteigtos išsaugoti bei tirti moksliniu 
požiūriu ypač vertingus gamtinius ar kultūrinius teritorinius kompleksus, užtikrin- 
ti natūralią gamtinių procesų eigą arba kultūros vertybių autentiškumo palaikymą, 
propaguoti gamtos ir kultūros paveldo teritorinių kompleksų apsaugą [34, 6 ir7 
str.]. Šiose teritorijose nustatoma konservacinė pagrindinė tikslinė žemės naudoji- 
mo paskirtis, nutraukiant Jose ūkinę veiklą. 

Rezervatų steigimo pagrindiniai tikslai: 

1) užtikrinti natūralią gamtinių procesų eigą arba kultūros paveldo teritori- 

nių kompleksų ir objektų (vertybių) autentiškumo palaikymą; 

2) išsaugoti tipišką arba unikalų gamtinį arba kultūrinį kraštovaizdį ir jame 

esančius paveldo objektus; 

3) išsaugoti vertingas natūralias ekosistemas, buveines, laukinių augalų, gry- 

bų ir gyvūnų rūšių genofondą; 

4) organizuoti nuolatinius mokslinius tyrimus ir stebėjimus, propaguoti gam- 

tos ir kultūros vertybes. 


Lietuvoje yra trys valstybiniai gamtiniai rezervatai (Čepkelių 11212 ha, Ka- 
manų — 3935 ha, Viešvilės -3216 ha; Žuvinto biosferos rezervatas priskirtas prie 
kitų saugomų teritorijų) ir du valstybiniai kultūriniai rezervatai (Kernavės - 199 ha 
ir Pilių — 360 ha). Be to, yra 34 valstybinių parkų gamtiniai rezervatai ir Dubravos 
rezervatinė apyrubė (120 ha). 

Gamtinių rezervatų teritorijose galima: 

- atkurti gamtos kompleksus bei objektus, pažeistus ūkinės ar kitokios 

veiklos; 

-  1mtis priešgaisrinių ir sanitarinių priemonių; 

- statyti statinius, reikalingus rezervato steigimo tikslams įgyvendinti. 

Kultūrinių rezervatų teritorijose galima: 

- atkurti kultūros kompleksus bei objektus, pažeistus ūkinės ar kitokios 

veiklos; 

- remontuoti, restauruoti ir konservuoti kultūros kompleksus bei objektus; 

- eksponuoti, pritaikyti lankymui kultūros ir gamtos kompleksus bei ob- 
jektus; 
statyti statinius, reikalingus rezervato steigimo tikslams įgyvendinti. 


7.3. Draustiniai 


Draustiniai — tai saugomos teritorijos, įsteigtos išsaugoti moksliniu bei pažin- 
tiniu požiūriu vertingas gamtos ir (ar) kultūros vietoves, jose esančius gamtos ir 
kultūros paveldo teritorinius kompleksus ir objektus (vertybes), kraštovaizdžio ir 

biologinę įvairovę bei genetinį fondą [34, 8-9 str.]. Šiose teritorijose esančių verty- 
bių išsaugojimas užtikrinamas nenutraukiant jose ūkinės veiklos. 


Draustinių steigimo pagrindiniai tikslai: 

1) išsaugoti gamtos ir kultūros paveldo teritorinius kompleksus (vertybes) 
bei vietoves; 

2) užtikrinti kraštovaizdžio ir biologinę įvairovę bei ekologinę pusiausvyrą; 

3) išsaugoti laukinių augalų, gyvūnų bei grybų buveines ir rūšis, genetiniu 
požiūriu vertingas jų populiacijas. 


Pagal saugomų gamtos ir kultūros paveldo teritorinių kompleksų (vertybių) 


pobūdį draustiniai skirstomi į gamtinius, kultūrinius ir kompleksinius. 

Gamtiniai draustiniai yra: 

1) geologiniai - žemės gelmių struktūrų, tipiškų sluoksnių atodangų, uolie- 
nų ar fosilijų kompleksams saugoti; 

2) geomorfologiniai — tipiškiems bei unikaliems reljefo formų komplek- 
sams saugoti; 

3) hidrografiniai — tipiškiems bei unikaliems hidrografinio tinklo elementų 
(upių, ežerų, tvenkinių) pavyzdžiams saugoti; 

4) pedologiniai — natūraliems dirvožemiams saugoti; 

5) botaniniai - retoms bei nykstančioms laukinių augalų ir grybų rūšims bei 
jų bendrijoms ir buveinėms saugoti; 

6) zoologiniai — retoms bei nykstančioms laukinių gyvūnų rūšims, jų ben- 
drijoms ir buveinėms saugoti; šioje draustinių grupėje gali būti išskirtos 
teriologinių, ornitologinių, herpetologinių, ichtiologinių, entomologinių 
ir kitos draustinių rūšys; 

7) botaniniai-zoologiniai - retoms bei nykstančioms laukinių augalų, grybų 
ir gyvūnų rūšims, jų bendrijoms ar buveinėms saugoti; 

8) genetiniai — genetinę vertę turinčioms laukinių augalų ir gyvūnų rūšių 
populiacijoms saugoti; 

9) telmologiniai - tipiškiems bei unikaliems pelkių kompleksams saugoti; 

10) talasologiniai — vertingoms jūrų ekosistemoms saugoti. 


Kultūriniai draustiniai yra: 

1) archeologiniai — vietovėms, kurių teritorijos savitumą lemia archeologi- 
nių objektų sankaupos ar kompleksai, saugoti; 

2) istoriniai — vietovėms, susijusioms su istoriniais įvykiais, istoriškai reikš- 
mingomis išlikusiomis ar sunykusiomis gyvenvietėmis, žymiais asmeni- 
mis ar jų veikla, taip pat tokių vietų sankaupa pasižyminčioms teritori- 
joms saugoti; 

3) etnokultūriniai — vietovėms, kuriose yra tradicinės architektūros ar kitais 
etnokultūriniais ypatumais išsiskiriančių gyvenviečių ar jų dalių, sakrali- 
nėms ir ritualinėms vietovėms, mitais, legendomis ir padavimais sureikš- 
mintų objektų ar vietų sankaupa išsiskiriančioms vietovėms saugoti; 


4) urbanistiniai (architektūriniai) — urbanistiniu požiūriu išsiskiriančioms is- 
torinėms miestų dalims, miesteliams, vietovėms, kuriose yra architektūriš- 
kai vertingų pastatų ir statinių ansamblių ar kompleksų, saugoti. 


Kompleksiniai draustiniai yra: 

1) kraštovaizdžio — vertingo gamtinio ir (ar) kultūrinio kraštovaizdžio vieto- 
vėms saugoti; 

2) kartografiniai — ypatingas geografines koordinates turinčioms vietovėms 
saugoti. 


Pagal steigimo ir veiklos organizavimo ypatumus skiriami: valstybiniai 
draustiniai, savivaldybių draustiniai ir draustiniai, esantys valstybiniuose parkuo- 
se ar biosferos stebėsenos (monitoringo) teritorijose. 

Lietuvoje 2005 m. buvo 254 valstybiniai draustiniai: 10 geologinių (0,6 tūkst. 
ha), 40 geomorfologinių (23,0 tūkst.ha), 34 hidrografiniai (12,8 tūkst.ha), 11 pedo- 
loginių (1,3 tūkst.ha), 32 botaniniai (5,1 tūkst. ha), 1 teriologinis, 6 ornitologiniai 
(2,4 tūkst.ha), 3 herpetologiniai (0,1 tūkst.ha), 10 ichtiologinių (5,8 tūkst.ha), 6 en- 
tomologiniai (0,5 tūkst.ha), 14 botaninių-zoologinių (16,9 tūkst.ha), 39 telmologi- 
niai (23,8 tūkst.ha) ir 48 kraštovaizdžio (buv.landšaftiniai) draustiniai (54,8 tūkst. 
ha). Be to, 101 savivaldybių draustinis užėmė 11,2 tūkst.ha plotą. 

Valstybinius draustinius steigia, jų ribas tvirtina ir keičia Vyriausybė Aplin- 
kos ministerijos teikimu. Savivaldybių draustinius, suderinus su Aplinkos ministe- 
rija, steigia savivaldybių tarybos. 

Gamtiniuose ir kompleksiniuose draustiniuose draudžiama: 

1) naikinti ar žaloti reljefo formas bei saugomus objektus; 

2) kasti durpes ir ežerų nuosėdas (sapropelį), išskyrus pradėtas kasti iki 

draustinio įsteigimo; 

3) rengti naujus naudingųjų iškasenų karjerus ir šachtas, taip pat naujus 
gręžinius naftos ir dujų žvalgybai bei gavybai, statyti pramonės įmones, 
kurioms reikalingi taršos integruotos prevencijos ir kontrolės leidimai, 
aerodromus, vėjo jėgaines, išskyrus atstatomus vėjo malūnus, rengti są- 
vartynus, kitus aplinką teršiančius, įskaitant vizualiai, statinius; 

4) rinkti, sprogdinti, pjaustyti ar kitaip naikinti didesnius kaip 0,5 kubinio 
metro natūraliai juose esančius akmenis; 

5) tvenkti ir reguliuoti natūralias upes, keisti jų vagas ir natūralų ežerų van- 
dens lygį. Atstatyti buvusias užtvankas, kitus hidrotechninius statinius, 
tvirtinti krantus, valyti vagas, įrengti dirbtinius vandens telkinius, atlikti 
kitus darbus galima tik tais atvejais, kai tai reikalinga draustinyje esan- 
tiems kultūros paveldo objektams (nekilnojamosioms kultūros verty- 
bėms) atkurti bei tvarkyti ir vykdant prevencines priemones miestuose, 
miesteliuose ir kaimuose stichinėms nelaimėms išvengti; 

6) įrengti naujus su draustinio paskirtimi nesusijusius, didesnius kaip 0,1 
hektaro vandens telkinius; 


81 


7) sausinti ir keisti į kitas žemės naudmenas pelkes ir jų apypelkius; 

8) statyti su draustinio steigimo tikslais nesusijusius statinius, išskyrus pasta- 
tus esamose ir buvusiose sodybose (kai yra išlikę buvusių statinių ir (ar) 
sodų liekanų arba kai sodybos yra pažymėtos vietovės ar kituose planuo- 
se, taip pat nustatant juridinį faktą), taip pat vietas, nustatytas draustinių 
tvarkymo planuose ar projektuose ir bendrojo planavimo dokumentuose, 
statyti pastatus ar didinti jų tūrius šlaituose, kurių nuolydis didesnis kaip 
15 laipsnių, taip pat arčiau kaip 50 metrų nuo šių šlaitų viršutinės apati- 
nės briaunos; 

9) sodinti želdinius, užstojančius istorinę, kultūrinę bei estetinę vertę turin- 
čias panoramas; 

10) įrengti išorinę reklamą, išskyrus miestų ir miestelių teritorijas, nesusiju- 
sią su draustinyje saugomais kompleksais ir objektais (vertybėmis); 

11) atlikti kitą veiklą, kuri gali pakenkti saugomiems kompleksams bei objek- 
tams (vertybėms). 


Kultūriniuose draustiniuose draudžiama: 

1) naikinti ar žaloti kultūros paveldo kompleksus ir objektus (vertybes), nai- 
kinti jų autentiškumą; 

2) iš esmės pakeisti kultūros paveldo objektų aplinką, mažinant kultūros pa- 
veldo objektų vertę. 


Leistinas ir rekomenduojamas statinių formas, dydžius, teritorijos užstatymo 
procentą, atstumus nuo vandens telkinių ir šlaitų nustato saugomų teritorijų apsau- 
gos reglamentai ir (ar) statybų saugomose teritorijose regioniniai architektūriniai 
reglamentai. Juose gali būti sugriežtinti anksčiau išvardyti reikalavimai bei nusta- 
tyti papildomi reikalavimai. 

Draustiniuose skatinama veikla, puoselėjanti, išryškinanti ir propaguojanti 
saugomus kompleksus ar objektus (vertybes), atkurianti tradicinius gamtinės ar 
kultūrinės aplinkos elementus, taip pat pažintinis turizmas. 

Draustiniuose, kuriuos steigiant buvo numatyta atkurti pažeistus kraštovaiz- 
džio kompleksus ar jų dalis, išskiriami atkuriamieji sklypai. 

Savivaldybių draustiniams, taip pat valstybiniuose parkuose ir biosferos ste- 
bėsenos (monitoringo) teritorijose esantiems draustiniams taikomas valstybiniams 
draustiniams nustatytas veiklos reglamentavimas. Atsižvelgiant į draustiniuose 
saugomų kompleksų ir objektų (vertybių) ypatumus, draustinių nuostatai, apsau- 
gos reglamentai, kiti veiklą saugomose teritorijose reglamentuojantys dokumentai, 
taip pat draustinių tvarkymo planai ir projektai gali papildomai riboti kraštovaiz- 
džio tvarkymą, gamtos išteklių naudojimą, statinių statybą, teritorijos lankymą. 


7.4. Paveldo objektai 


Paveldo objektai — tai atskiri arba tankias grupes sudarantys gamtos ir kultū- 
ros paveldo objektai - kraštovaizdžio elementai, kuriems dėl jų vertės teisės aktais 
nustatytas specialus apsaugos ir naudojimo režimas [34, 10 ir 11 str.]. 

Skiriami gamtos paveldo objektai (saugomi gamtinio kraštovaizdžio objek- 

tai) ir kultūros paveldo objektai (nekilnojamosios kultūros vertybės). 

Gamtos paveldo objektai yra: 

1) geologiniai — išskirtinių dydžių rieduliai, uolos, smegduobės ir olos, ti- 
piškos arba unikalios, moksliniu požiūriu vertingos atodangos, fosilijų ir 
mineralų radvietės; 

2) geomorfologiniai — išskirtinių dydžių 1r išvaizdos reljefo formos: kalvos, 
gūbriai, atragiai, daubos, raguvos, dubakloniai ir kitos reljefo formos; 

3) hidrogeologiniai — išskirtinio debito ir ypatingų savybių šaltiniai ir ver- 
smės; 

4) hidrografiniai -išskirtinių dydžių rėvos, senvagės, salos, kriokliai ir kiti 
hidrografinio tinklo elementai; 

5) botaniniai — išskirtinio amžiaus, matmenų, formų ar dendrologiniu bei es- 
tetiniu požiūriu vertingi medžiai, krūmai, saugomų augalų ir grybų rūšių 
augavietės (buveinės), unikalios ir nykstančios augalų bendrijos, dendro- 
loginiai rinkiniai, dendrologinę vertę turintys parkai ir skverai; 

6) zoologiniai —- saugomų gyvūnų rūšių radavietės (veisimosi ir maitinimosi 
vietos), gyvūnų kolonijos, unikalūs paukščių lizdai, kitos gyvūnų veiklos 
retenybės. 


Kultūros paveldo objektai (nekilnojamosios kultūros vertybės) yra: arche- 
ologiniai, mitologiniai (sakraliniai), istoriniai (memorialiniai), architektūriniai (in- 
žineriniai ir dailės). 

Saugomus objektus skelbia Vyriausybė ar jos įgaliota institucija. Savivaldy- 
bės gali skelbti savivaldybių saugomus objektus. Vertingiausi saugomi objektai Vy- 
riausybės nutarimu skelbiami gamtos ir kultūros paminklais. Visi saugomi objektai 
turi savo teritorijas, kurios nustatomos bei jų ribos tvirtinamos skelbiant objektus. 

Paveldo objektų teritorijose draudžiama: 

1) naikinti ir žaloti paveldo objektus ar jų vertės požymius; 

2) kasti, arti žemę, perkelti į kitą vietą riedulius, išskyrus atvejus, kai šie dar- 

bai susiję su paveldo objektų eksponavimu, naudojimu ir tvarkymu; 

3) statyti statinius, nesusijusius su paveldo objektų eksponavimu ar tvarky- 

mu. 

Paveldo objektų apsaugos ir tvarkymo ypatumus nustato Saugomų teritorijų 
įstatymas, Nekilnojamųjų kultūros vertybių apsaugos įstatymas, paveldo objektų 
nuostatai, nekilnojamųjų kultūros vertybių apsaugos reglamentai. 


7.5. Valstybiniai parkai 


Valstybiniai (nacionaliniai ir regioniniai) parkai — tai didelio ploto saugomos 
teritorijos, įsteigtos gamtiniu, kultūriniu ir rekreaciniu požiūriais sudėtingose, ypač 
vertingose teritorijose, kurių apsauga ir tvarkymas siejamas su teritorijos funkcinių 
bei kraštovaizdžio tvarkymo zonų nustatymu [34, 12-13 str.]. 

Valstybinių parkų steigimo pagrindiniai tikslai: 

1) išsaugoti gamtiniu ir kultūriniu požiūriais vertingą kraštovaizdį; 

2) išsaugoti tipiškas arba unikalias ekosistemas; 

3) atkurti sunaikintus ir pažeistus gamtinius bei kultūrinius kompleksus ir 
objektus (vertybes); 

4) sudaryti sąlygas moksliniams tyrimams gamtos ir kultūros paveldo apsau- 
gos srityse; 

5) propaguoti ir remti Lietuvos regionų etnokultūros tradicijas; 

6) sudaryti sąlygas rekreacijai, pirmiausia pažintiniam turizmui. 


Valstybiniai parkai skirstomi į nacionalinius ir regioninius. 

Nacionaliniai parkai įsteigti nacionalinės svarbos gamtinio ir kraštovaizdžio 
kompleksams, reprezentuojantiems šalies etnokultūrinių sričių gamtinius bei kul- 
tūrinius savitumus, saugoti, tvarkyti ir jų naudojimui reguliuoti. Tai Aukštaitijos 
(40,0 tūkst. ha), Dzūkijos (55,9 tūkst.ha), Kuršių nerijos (26,4 tūkst.ha), Trakų isto- 
rinis (8,3 tūkst. ha) ir Žemaitijos (21,7 tūkst. ha) nacionaliniai parkai. 

Regioniniai parkai įsteigti gamtiniu, kultūriniu ir rekreaciniu požiūriais regio- 
ninės svarbos kraštovaizdžio kompleksams ir ekosistemoms saugoti, jų rekreaci- 
niam bei ūkiniam naudojimui reguliuoti. Lietuvoje yra 30 regioninių parkų (438,5 
tūkst. ha). 

Valstybinių parkų direkcijos atsako už saugomų kraštovaizdžio kompleksų 
ir objektų apsaugą, organizuoja jų priežiūrą ir tvarkymą, skatina pažintinį turizmą, 
racionalų gamtos išteklių naudojimą, kartu su vietos savivaldos institucijomis nu- 
stato parko teritorijos lankymo tvarką. 

Valstybinių parkų ir jų zonų ribų planuose išskiriamos šios funkcinio priori- 
teto zonos: konservacinio (rezervatai ir draustiniai), ekologinės apsaugos, rekreaci- 
nio prioriteto, ūkinio prioriteto ir kitos paskirties zonos. Valstybinių parkų tvarky- 
mo planuose išskiriamos kraštovaizdžio tvarkymo zonos, kuriose reguliuojamas 
teritorijos naudojimas ir apsauga. Jos nustatomos pagal tipinius apsaugos regla- 
mentus. 

Valstybiniai parkai Lietuvoje apima daugiausia natūralias arba Žmogaus 
veiklos mažiau pakeistas teritorijas. Šių teritorijų struktūra pagal žemės naudmenų 
sudėtį (nacionaliniai parkai / regioniniai parkai), proc: miškai — 63/48; vandens 
telkiniai — 17/11; pelkės — 2/4; žemės ūkio naudmenos — 12/28; kitos žemės naud- 
menos — 6/9. Teritorijų struktūra pagal funkcinių prioritetų zonas: konservacinė — 
45,7/47,3; apsauginė — 12,0/16,9; rekreacinė — 3,0/5,2; miškų ūkio — 20,9/13,4; že- 
mės ūkio - 4,4/8,1 gyvenamoji — 0,6/1,5; kitos teritorijos — 13,4/7,6. 

Valstybiniuose parkuose draudžiama arba ribojama veikla, galinti pa- 
kenkti saugomiems kompleksams ir objektams (vertybėms), taip pat rekreaciniams 
ištekliams. Valstybiniuose parkuose draudžiama: 

1) rengti naujus naudingųjų iškasenų karjerus ir šachtas, taip pat naujus 
gręžinius naftos ir dujų žvalgybai bei gavybai, statyti pramonės įmones, kurioms 

reikalingi taršos integruotos prevencijos ir kontrolės leidimai, aerodromus, vėjo 
jėgaines, išskyrus atstatomus vėjo malūnus, tiesti tranzitinius inžinerinius tinklus, 
keisti reljefo formas, hidrografinio tinklo natūralius elementus, naikinti ir keisti 
istoriškai susiformavusio kultūrinio kraštovaizdžio pobūdžio, urbanistinių ir archi- 
tektūrinių jo elementų bei kitų saugomų kompleksų ir objektų (vertybių) vertės 
požymius; 

2) mechaniškai ardyti natūralių pelkių augalinę dangą, kasti jose durpes, taip 
pat sausinti ir keisti į žemės ūkio naudmenas bei vandenis aukštapelkes, tarpinio 
tipo pelkes ir jų apypelkius bei žemapelkes, kurių plotas didesnis kaip 0,5 hektaro, 
o durpių sluoksnis didesnis kaip 1 metras, ir jų apypelkius; 

3) tvenkti ir reguliuoti natūralias upes, keisti jų vagas ir natūralių ežerų 
vandens lygį. Atstatyti buvusias užtvankas, kitus hidrotechninius statinius, tvirtin- 
ti krantus, valyti vagas, įrengti dirbtinius vandens telkinius, atlikti kitus darbus 
galima tik tais atvejais, kai tai reikalinga draustinyje esantiems kultūros paveldo 
objektams (nekilnojamosioms kultūros vertybėms) atkurti bei tvarkyti ir vykdant 
prevencines priemones miestuose, miesteliuose ir kaimuose stichinėms nelaimems 
išvengti; 

4) statyti statinius valstybinių parkų tvarkymo planuose (planavimo schemo- 
se) ir bendrojo planavimo dokumentuose nenustatytose vietose; 

5) statyti naujus gyvenamuosius namus, ūkininko ūkio ir kitus pastatus ar 
didinti jų tūrius šlaituose, kurių nuolydis didesnis kaip 15 laipsnių, taip pat arčiau 
kaip 50 metrų nuo šių šlaitų viršutinės bei apatinės briaunos; 

6) statyti statinius, mažinančius kraštovaizdžio estetinę vertę, ir sodinti želdi- 
nius, užstojančius istorinę, kultūrinę bei estetinę vertę turinčias panoramas; 

7) įrengti išorinę reklamą, išskyrus miestų ir miestelių teritorijas, nesusijusią 
su valstybiniuose parkuose saugomais kompleksais ir objektais (vertybėmis). 

Statiniai valstybiniuose parkuose projektuojami, statomi ar rekonstruojami 
vadovaujantis teisės aktais, valstybinių parkų tvarkymo planų (planavimo schemų) 
sprendiniais, atsižvelgiant į miestelių ir kaimų architektūros, kraštovaizdžio ypatu- 
mus, paveldo objektų apsaugos reikalavimus. Leistinas ir rekomenduojamas stati- 
nių formas, dydžius, teritorijos užstatymo procentą, atstumus nuo vandens telkinių 
ir šlaitų nustato valstybinių parkų individualūs apsaugos reglamentai ir (ar) statybų 
saugomose teritorijose regioniniai architektūriniai reglamentai. Juose gali būti su- 
griežtinti aukščiau išvardyti reikalavimai bei nustatyti papildomi reikalavimai. 

Valstybiniuose parkuose esantys miestai ir miesteliai tvarkomi pagal pareng- 
tus ir patvirtintus jų bendruosius bei detaliuosius planus, kurių sprendiniai neprieš- 
tarauja valstybinių parkų tvarkymo planų (planavimo schemų) sprendiniams. 

Valstybiniuose parkuose skatinama veikla, puoselėjanti, išryškinanti ir pro- 
paguojanti saugomus kraštovaizdžio kompleksus ar objektus (vertybes) bei atku- 
rianti tradicinius gamtinės ar kultūrinės aplinkos elementus, taip pat pažintinis 
turizmas, teritorijos pritaikymas lankymui atsižvelgiant į saugomų kompleksų ir 
objektų (vertybių) išsaugojimo reikalavimus. 

7.6. Kitos saugomos teritorijos 


Kitas saugomas teritorijas sudaro biosferos stebėsenos (monitoringo) teritori- 
jos, atkuriamų gamtos išteklių sklypai, ir ekologinės apsaugos zonos. 

Biosferos stebėsenos (monitoringo) teritorijos steigiamos siekiant stebėti, 
kontroliuoti ir prognozuoti gamtinių sistemų pokyčius, vykdyti biosferos naudoji- 
mo eksperimentus bei tyrimus. Pagal reikšmę ir organizavimo ypatumus jos skiria- 
mos į biosferos rezervatus ir biosferos poligonus. Lietuvoje yra Žuvinto biosferos 
rezervatas (18,5 tūkst. ha) ir 13 biosferos poligonų (145,5 tūkst. ha). 

Atkuriamų gamtos išteklių sklypų steigimo pagrindinis tikslas yra atkurti 
ūkinės veiklos nuskurdintas gamtos išteklių rūšis (sėklinių medynų, uogynų, gryby- 
nų, vaistažolių, medžiojamosios formos, durpynų, požeminio vandens ištekliams 
atkurti ir pagausinti). Šiuose sklypuose ribojama veikla, mažinanti gamtos ištek- 
lius, taip pat žemės, miškų ir vandenų naudojimas, naudingųjų išteklių eksploatavi- 
mas. Iki 2005 m. įsteigtų 3 atkuriamųjų sklypų plotas — 0,9 tūkst. ha. 

Ekologinės apsaugos zonos [34, 18 str. |] nustatomos siekiant : 

1) užtikrinti bendrąją ekologinę kraštovaizdžio pusiausvyrą; 

2) izoliuoti saugomus objektus ir teritorijas nuo neigiamo žmogaus veiklos 

poveikio; 

3) sumažinti neigiamą ūkinių objektų ir kompleksų poveikį žmogui ir gam- 
tai bei garantuoti normalų šių objektų funkcionavimą. 

Pagal apsaugos pobūdį ekologinės apsaugos zonos yra: 

1) bendrosios ekologinės apsaugos — miestų ir kurortų, pajūrio ir laukų ap- 
saugos, požeminių vandenų (vandenviečių), paviršinio vandens telkinių, 
agrarinių takoskyrų bei intensyvaus karsto apsaugos zonos; 

2) buferinės apsaugos - valstybinių rezervatų, valstybinių parkų ir valstybi- 
nių draustinių, paveldo objektų buferinės apsaugos zonos; 

3) fizinės apsaugos — paveldo objektų, valstybinio geodezinio pagrindo 
punktų, elektros linijų, dujotiekių ir naftotiekių, ryšių linijų bei kitų infra- 
struktūros objektų fizinės apsaugos zonos; 

4) vizualinės (regimosios) apsaugos — paveldo objektų, astronomijos obser- 
vatorijų, aerodromų bei kitų infrastruktūros objektų vizualinės (regimo- 
sios) apsaugos zonos; tai plotai, kuriuose aplinkos keitimas gali pakenkti 
šių objektų aplinkai ar trukdyti juos apžvelgti; 

5) sanitarinės apsaugos — gamybinių ir komunalinių objektų, žemės ūkio įmo- 
nių bei kitų ūkio ir infrastruktūros objektų sanitarinės apsaugos zonos; 

6) rezervuojančios apsaugos — perspektyvių naudingųjų iškasenų plotų ap- 
saugos Zonos. 

Apsaugos zonose žemės naudojimo apribojimus nustato Vyriausybės nutari- 
mais tvirtinamos Specialiosios žemės ir miško naudojimo sąlygos (žr. 8 poskyrį). 
Pagrindiniai jų reikalavimai yra susiję su vandens telkinių apsauga nuo teršimo ir 
statybų ar kitos intensyvios veiklos šiose teritorijose apribojimais. 

Apie naujų saugomų teritorijų steigimą turi būti informuojami žemės savi- 
ninkai. Jei steigiant saugomą teritoriją nustatomas veiklos apribojimas sumažina 
žemės savininko arba naudotojo gaunamą naudą, jiems už patirtus nuostolius išmo- 
kamos kompensacijos. 

Viena iš svarbių bendrosios ekologinės apsaugos zonų yra paviršinių van- 
dens telkinių apsaugos zonos ir buferinės apsaugos zonos. 

Kad į vandens telkinius nepatektų pavojingų medžiagų, vandens telkinių 
krantai būtų apsaugoti nuo erozijos, būtų užtikrintas vandens telkinių pakrančių 
ekosistemų stabilumas, saugomas vandens telkinių pakrančių gamtinis kraštovaiz- 
dis bei jo estetinės vertybės, sudarytos palankios sąlygos rekreacijai, išskiriamos 
paviršinio vandens telkinių ekologinės apsaugos zonos, o šių zonų dalyse prie van- 
dens telkinio nustatomos pakrantės apsaugos juostos. 

Paviršinio vandens telkinių apsaugos zonose draudžiama: 

1) lieti srutas arba skystą mėšlą neįterpiant į gruntą; 

2) įrengti kapines, sąvartynus; 

3) statyti pastatus potvynių užliejamose teritorijose (išskyrus jose esančias 
sodybas) bei vandens telkinių šlaituose, kurių nuolydis didesnis kaip 10 
laipsnių; 

4) keisti esamą užstatymo liniją, rekonstruojant ar perstatant statinius esamo- 
se ir buvusiose sodybose (kai yra išlikę buvusių statinių ir (ar) sodų lieka- 
nų arba kai sodybos yra pažymėtos vietovės ar kituose planuose, taip pat 
nustatant juridinį faktą), išskyrus atvejus, numatytus teritorijų planavimo 
dokumentuose; 

5) statyti vagonėlius paežerėse, paupiuose, miškuose, kitose vietose. 


Vandens telkinių pakrantės apsaugos juostoje draudžiama: 

1) tverti tvoras, išskyrus atvejus, kai aptverti numatyta normatyviniuose do- 
kumentuose dėl eksploatavimo saugumo; 

2) naudoti trąšas, pesticidus ir kitus chemikalus; 

3) dirbti žemę, ardyti velėną, išskyrus kultūrinių pievų atsėjimą, arčiau kaip 
2 metrai nuo kranto ganyti gyvulius; 

4) statyti autotransporto priemones arčiau kaip 25 metrai nuo vandens telki- 
nio kranto. 


Pakrantės apsaugos juostoje leidžiama statyti tik hidrotechninius statinius, 
vandens paėmimo ir išleidimo į vandens telkinius įrenginius, vandenvietes, tiltus, 
prieplaukas, rekreacinėse zonose — paplūdimių įrangą, jachtų ir valčių elingus, ki- 
tus rekreacinius įrenginius, draustiniuose — su draustinio steigimo tikslais susiju- 
sius statinius. 

Esamose sodybose už pakrantės apsaugos juostos ribų, teritorijų planavimo 
dokumentuose numatytose vietose, gali būti statoma tik po vieną ne didesnio kaip 
25 kvadratinių metrų bendrojo ploto su priklausiniais ir ne aukštesnę kaip 4 metrų 
(aukštis skaičiuojamas nuo užstatomo sodybos ploto žemės paviršiaus vidurkio) 

asmeninio naudojimo pirtį be rūsio. Kitų statinių dydžiai nustatomi apsaugos reg- 
lamentuose. 

Buferinės apsaugos zonos nustatomos siekiant sumažinti neigiamą veiklos 
poveikį valstybiniams rezervatams, valstybiniams parkams, biosferos rezervatams 
bei paveldo objektams ir išsaugoti šių teritorijų regimąją aplinką. Be to, šios zonos 
gali būti nustatomos ir valstybiniams draustiniams. 

Buferinės apsaugos zonos nustatomos tvirtinant saugomų teritorijų specialio- 
jo planavimo dokumentus (ribų planus). 

Gamtinių rezervatų buferinėse apsaugos zonose draudžiama: 

1) įrengti naujus naudingųjų iškasenų karjerus; 

2) keisti hidrologinį režimą; 

3) naudoti trąšas ir pesticidus ne žemės ūkio naudmenose; 

4) kirsti mišką pagrindinio naudojimo plynuoju kirtimu 300 metrų pločio 

juostoje aplink rezervatą. 


Paveldo objektų buferinės apsaugos zonose nustatomos skirtingo apsaugos ir 
naudojimo režimo fizinės ir vizualinės (regimosios) apsaugos pozoniai. 

Paveldo objektų fizinės apsaugos pozoniuose draudžiama: 

1) kasti žemę ir atlikti kitus darbus, galinčius sukelti grunto deformaciją ir 
vibraciją, arti žemę, perkelti 1 kitą vietą riedulius, išskyrus atvejus, kai šie 
darbai susiję su paveldo objektų eksponavimu, naudojimu ar tvarkymu; 

2) statyti statinius, nesusijusius su paveldo objektų eksponavimu ar tvarkymu; 

3) laikyti aktyvias chemines, degias bei sprogstamąsias medžiagas; 

4) statyti užtvankas bei keičiančius vandens lygį hidrotechninius statinius, 
tiesinti ir gilinti šaltinių ir upių vagas, išskyrus atvejus, kai atkuriami ir 
tvarkomi kultūros paveldo objektai (nekilnojamosios kultūros vertybės). 

Paveldo objektų vizualinės (regimosios) apsaugos pozoniuose draudžiami 
darbai, trukdantys apžvelgti paveldo objektus. 

Valstybinių parkų, valstybinių rezervatų ir draustinių bei biosferos rezervatų 
buferinės apsaugos zonose draudžiama statyti statinius, jeigu jie blogina paveldo 
objektų eksponavimo sąlygas, didina teritorijos vizualią (regimąją) taršą. Valstybi- 
nių parkų buferinės apsaugos zonų hidrologinės įtakos dalyse gali būti nustatyti 
bendrieji ekologinės apsaugos pozoniai. 

Atskiroms kultūros paveldo objektų (nekilnojamųjų kultūros vertybių) rū- 
šims pagal Vyriausybės patvirtintas taisykles yra nustatomi fizinės bei regimosios 
(vizualinės) apsaugos pozoniai, kurių tvarkymo režimas nustatomas pagal Nekilno- 
jamųjų kultūros vertybių apsaugos įstatymo reikalavimus. 


7.7. Žemės valdymo ir naudojimo reglamentavimas 
saugomose teritorijose 


Ypač saugomos teritorijos yra priskirtos konservacinės paskirties žemei. Šios 
žemės plotas 2006 m. sausio 1 d. sudarė 41,7 tūkst. ha, iš jų valstybinių rezervatų 

ir valstybinių parkų rezervatų žemė — 37,7 tūkst. ha, saugomų gamtos ir kultūros 
paveldo objektų žemė — 4,0 tūkst. ha (iš jos 0,1 tūkst. ha privačioje žemėje). 

Rezervatų ir Kuršių nerijos nacionalinio parko žemė yra išimtinė valstybės 
nuosavybė. Kitose saugomose teritorijose žemės nuosavybė yra valstybinė ir (ar) 
privati. 

Rezervatams steigti žemė Žemės įstatymo nustatyta tvarka gali būti paima- 
ma iš privačios žemės savininkų arba prieš terminą nutraukiama valstybinės žemės 
naudojimo teisė bei valstybinės žemės nuomos sutartis. 

Žemė, reikalinga specialioms gamtos ir kultūros paveldo teritorinių komplek- 
sų or objektų (vertybių) apsaugos programoms įgyvendinti bei visuomenės porei- 
kiams tenkinti (poilsiavietėms, specialiems poilsio parkams, pažintiniams takams, 
rekreacinei infrastruktūrai ir kt. įrengti), iš privačios žemės savininkų gali būti 
paimama arba tam tikslui valstybinės žemės naudojimo teisė bei valstybinės žemės 
nuomos sutartis prieš terminą nutraukiama Žemės įstatymo nustatyta tvarka. 

Valstybinių rezervatų, valstybinių parkų ir biosferos rezervatų direkcijos val- 
do ir naudoja joms suteiktą valstybinę žemę patikėjimo teise. 

Saugomose teritorijose nuosavybės teisės į žemę, miškus ir vandens telki- 
nius gali būti atkuriamos, žemės sandoriai sudaromi tik laikantis įstatymų nustaty- 
tų žemės, miškų ir vandens telkinių naudojimo apribojimų, sąlygų ir reikalavimų, 
saugomų teritorijų nuostatų ir šių teritorijų tvarkymo planų (planavimo schemų). 

Valstybinių draustinių, valstybinių parkų ir biosferos stebėsenos (monitorin- 
g0) teritorijų draustinių, taip pat rekreacinių zonų valstybinė žemė, miškai, vande- 
nys, krūmai, pelkės, akmenynai ir kita nenaudojama žemė neparduodama, išskyrus 
namų valdų, asmeninio ūkio ir sodininkų bendrijų žemę bei iki 5 hektarų ploto 
sklypus, įsiterpusius į žemės ūkio naudmenas ir esančius tarp privačios žemės val- 
dų [34, 31 ir 32 str.]. 

Žemės savininkai, valdytojai ir naudotojai savo teisėmis, nustatytoms Žemės 
įstatymo ir kitų įstatymų, saugomose teritorijose gali naudotis tiek, kiek jos nepri- 
eštarauja Saugomų teritorijų įstatymui. 

Žemės savininkai, valdytojai bei naudotojai, kurių žemės valdose numatoma 
steigti saugomą teritoriją, keisti esamų saugomų teritorijų statusą, nustatyti apribo- 
jimus arba pakeisti esamus, apie tai turi teisę gauti informaciją. Jie informuojami 
teritorijų planavimo įstatymo nustatyta tvarka rengiant saugomų teritorijų ribų pla- 
nus arba kitus teritorijų planavimo dokumentus, kuriais nustatomi reglamentai. 

Žemės ir kito nekilnojamojo turto savininkai bei valdytojai turi teisę preten- 
zijas dėl pasiūlymų steigti saugomas teritorijas, keisti esamų saugomų teritorijų 
statusą, nustatyti ar keisti veiklos apribojimus Vyriausybės įgaliotos institucijos nu- 
statyta tvarka pareikšti institucijai, teikiančiai pasiūlymus dėl saugomos teritorijos 
steigimo, objektų skelbimo saugomais, esamos saugomos teritorijos statuso arba 
nustatyto apsaugos ir naudojimo reikalavimų pakeitimo. 

Žemės savininkams bei valdytojams, kurių žemės valdose steigiama nauja 
saugoma teritorija, keičiamas esamos saugomos teritorijos statusas arba nustatyti 

veiklos apribojimai realiai sumažina gaunamą naudą arba uždraudžia anksčiau vyk- 
dytą veiklą, Vyriausybės nustatyta tvarka išmokamos kompensacijos. 

Kai saugomą teritoriją steigia, esamos saugomos teritorijos statusą keičia, 
veiklos apribojimus nustato arba keičia valstybės institucija, kompensacija moka- 
ma iš valstybės biudžeto lėšų, o kai saugomą teritoriją steigia, esamos saugomos 
teritorijos statusą keičia, veiklos apribojimus nustato arba keičia savivaldybės tary- 
ba, kompensacija mokama iš savivaldybės biudžeto. 

Jeigu saugomos teritorijos įsteigtos, paveldo objektai paskelbti saugomais, 
esamų saugomų teritorijų statusas pakeistas, veiklos apribojimai nustatyti ar pa- 
keisti neatsižvelgus į žemės savininkų bei valdytojų pretenzijas, jie turi teisę kreip- 
tis į teismą. 

Jeigu žemės savininkas, valdytojas ir naudotojas sutinka dėl saugomos teri- 
torijos steigimo, esamos saugomos teritorijos statuso keitimo, nustatytų veiklos 
apribojimų ar jų pakeitimo, bet nesutinka dėl kompensacijos dydžio, jis gali kreip- 
tis į teismą. 

Asmenys, gyvenantys saugomose teritorijose, gali verstis veikla, nepriešta- 
raujančia saugomos teritorijos steigimo tikslams, turi teisę gauti finansinę ir kito- 
kią paramą už gamtos ir kultūros paveldo teritorinių kompleksų ir objektų (verty- 
bių) priežiūrą. 

Saugomose teritorijose žemės savininkams ir valdytojams gali būti teikia- 
mos žemės mokesčio bei kitos lengvatos (įstatymų nustatytais atvejais ir Vyriausy- 
bės nustatyta tvarka). 

Saugomose teritorijose žemės ir kito nekilnojamojo turto savininkai, naudo- 
tojai bei valdytojai, kiti juridiniai bei fiziniai asmenys privalo laikytis teritorijų 
planavimo dokumentuose toms teritorijoms nustatytų, taip pat nekilnojamojo turto 
registre įregistruotų veiklos apribojimų ir reikalavimų. 

Jeigu, suteikiant naudotis, perleidžiant ar parduodant žemę arba atkuriant 
nuosavybės teises į žemę saugomose teritorijose, į nekilnojamojo turto registro 
duomenis nebuvo įrašyti teisės aktų ar teritorijų planavimo dokumentų nustatyti 
veiklos apribojimai ar kiti reikalavimai, susiję su saugoma teritorija, juos į šio 
registro duomenis Vyriausybės įgaliotos institucijos teikimu įrašo Nekilnojamojo 
turto registro tvarkytojas. 

Už gamtos ir kultūros paveldo teritorinių kompleksų ir objektų (vertybių) 
išsaugojimą atsako jų savininkai, valdytojai ir naudotojai. 

Žemės savininkai, naudotojai bei valdytojai negali trukdyti įstatymų ar kitų 
teisės aktų numatytais tikslais lankyti arba tvarkyti saugomų kompleksų bei objek- 
tų (vertybių), poilsiaviečių, takų, regyklų, kitų rekreacinių objektų. 

Savivaldybių institucijos atsako už savo valdomų gamtos ir kultūros paveldo 
teritorinių kompleksų bei objektų (vertybių) išsaugojimą, rūpinasi, kad saugomų 
vertybių savininkai, naudotojai ir valdytojai galėtų tinkamai jas saugoti. 

Žemės naudojimo ir žemės savininkų, valdytojų bei naudotojų veiklos, su- 
sijusios su teritorijų planavimo dokumentuose nustatytais apribojimais, kontrolę 

saugomose teritorijose pagal kompetenciją vykdo valstybiniai aplinkos apsaugos 
inspektoriai, valstybiniai saugomų teritorijų pareigūnai, valstybiniai miškų pareigū- 
nai, valstybiniai žemės tarnybų pareigūnai, teritorijų planavimo ir statybos priežiū- 
ros pareigūnai ir nekilnojamųjų kultūros paveldo vertybių apsaugos pareigūnai. 

Vyriausybės įgaliotos institucijos vykdo: 

1) saugomų teritorijų kontrolę; 

2) valstybinių rezervatų, valstybinių parkų ir biosferos rezervatų direkcijų 
veiklos užtikrinant nustatyto kraštovaizdžio apsaugos ir naudojimo reži- 
mo laikymąsi, kraštovaizdžio apsaugos ir tvarkymo, kitų tikslinių progra- 
mų įgyvendinimą, kontrolę bei valstybinių saugomų teritorijų apsaugos ir 
naudojimo režimo valstybinę kontrolę; 

3) saugomų teritorijų žemės naudojimo ir žemės savininkų, valdytojų ir nau- 
dotojų veiklos, susijusios su teritorijų planavimo dokumentuose nustaty- 
tais apribojimais, kontrolę. 


Juridiniai ir fiziniai asmenys, padarę žalą saugomoms teritorijoms, privalo 
atlyginti žalą kiek įmanoma natūra (atkurti pirminę objekto ar teritorijos būklę), be 
to, atlyginti padarytus tiesioginius ir netiesioginius nuostolius. Kai ta pačia veika 
pažeidžiami visuomenės interesai ir padaroma žala fizinių ar juridinių asmenų tur- 
tui, pažeidimą padarę asmenys privalo atlyginti tiek saugomoms teritorijoms, tiek 
fizinių ar juridinių asmenų turtui padarytą žalą. Nuostoliai nustatomi pagal Vyriau- 
sybės įgaliotos institucijos patvirtintą metodiką. 


7.8. Gamtinis karkasas 


Be saugomų teritorijų, tam tikrus reikalavimus teritorijų planavimui ir kraš- 
tovaizdžio tvarkymui nustato gamtinis karkasas — vientisas gamtinio ekologinio 
kompensavimo teritorijų tinklas, užtikrinantis ekologinę kraštovaizdžio pusiausvy- 
rą, gamtinius ryšius tarp saugomų teritorijų, kitų aplinkosaugai svarbių teritorijų ar 
buveinių, taip pat augalų ir gyvūnų migraciją tarp jų [34, 21 ir 22 str.. 

Gamtinio karkaso nustatymo tikslai: 

1) sukurti vientisą gamtinio ekologinio kompensavimo teritorijų tinklą, užtik- 
rinantį kraštovaizdžio geoekologinę pusiausvyrą ir gamtinius ryšius tarp 
saugomų teritorijų, sudaryti prielaidas biologinei įvairovei išsaugoti; 

2) sujungti didžiausią ekologinę svarbą turinčias buveines, jų aplinką bei 
gyvūnų ir augalų migracijai reikalingas teritorijas; 

3) saugoti gamtinį kraštovaizdį ir gamtinius rekreacinius išteklius; 

4) didinti šalies miškingumą; 

5) optimizuoti kraštovaizdžio urbanizacijos bei technogenizacijos ir žemės 
ūkio plėtrą. 

Gamtinis karkasas jungia įvairias teritorijas: rezervatus, draustinius, valstybi- 

nius parkus, atkuriamuosius ir genetinius sklypus, ekologinės apsaugos zonas, taip 
pat miškų ūkio, gamtines rekreacines ir ekologiškai svarbias agrarines teritorijas. 

Gamtinį karkasą sudaro šios teritorijos: 

1) geoekologinės takoskyros — teritorijos juostos, jungiančios ypatinga eko- 
logine svarba bei jautrumu pasižyminčias vietoves: upių aukštupius, van- 
denskyras, aukštumų ežerynus, kalvynus, aukštapelkynus, priekrantes, 
požeminių vandenų intensyvaus maitinimo ir karsto paplitimo plotus. Jos 
skiria stambias gamtines geosistemas ir palaiko bendrąją gamtinio krašto- 
vaizdžio ekologinę pusiausvyrą; 

2) geosistemų vidinio stabilizavimo arealai — teritorijos, galinčios transfor- 
muoti gamtinės migracijos srautus, taip pat reikšmingos biologinės įvairo- 
vės požiūriu. Tai želdinių masyvai ir grupės, natūralios pievos, pelkės bei 
kiti vertingi stambiųjų geosistemų ekotopai. Šios teritorijos kompensuoja 
neigiamą ekologinę įtaką gamtinėms geosistemoms; 

3) migraciniai koridoriai — slėniai, raguvynai, dubakloniai bei kitos teritori- 
jos, kuriais vyksta intensyvi medžiagų, energijos ir gamtinės informacijos 
srautų apytaka ir augalų bei gyvūnų rūšių migracija. 


Pagal svarbą gamtinio karkaso struktūros elementai skiriami į tarptautinės, 
nacionalinės, regioninės ir vietinės reikšmės. 

Gamtinis karkasas nustatomas tvirtinant bendrojo arba specialiojo teritorijų 
planavimo dokumentus. 

Gamtinio karkaso rekreacinės, miškų ūkio ir agrarinės paskirties teritorijose 
draudžiama statyti pramonės įmones, kurioms reikalingi taršos integruotos preven- 
cijos ir kontrolės leidimai, ir gyvenamuosius kvartalus. Leidžiama tokia veikla, ku- 
ri užtikrina kraštovaizdžio ekologinę pusiausvyrą ir ekosistemų stabilumą, atkuria 
pažeistas ekosistemas, ir yra vykdoma pagal teritorijų planavimo dokumentus. 

Rengiant teritorijų planavimo dokumentus, gamtinio karkaso teritorijos pa- 
prastai išskiriamos į zonas, kuriose rekomenduojamas tausojamasis ūkininkavi- 
mas, miškų įveisimas ne miško žemėje bei kitos kraštovaizdžio ekologinę įvairo- 
vę didinančios priemonės. Zonose, kuriose vyrauja miškai, teritorijos tvarkymo 
priemonėmis siekiama išsaugoti ir saugoti natūralų kraštovaizdžio pobūdį. Kitose 
teritorijose su mišria miškų ir žemės ūkio naudmenų mozaika planuojamos priemo- 
nės, galinčios palaikyti ir didinti kraštovaizdžio ekologinę įvairovę, jų tarpe — tau- 
sojamasis ūkininkavimas. Ekologiškai nuskurdintose teritorijose, ypač esančiose 
geoekologinėse takoskyrose ir migraciniuose koridoriuose, turi būti gausinami 
kraštovaizdžio natūralumą atkuriantys elementai; jose rekomenduojama planuoti 
mažiau statinių, skatinti ne per daug intensyvų, gyvulininkystės krypties arba miš- 
rios specializacijos ūkininkavimą, įveisti naujus miško želdinius. 


7.9. Kompensacija už žemės naudojimo apribojimus 


Žemės savininkams ir valdytojams, kurių žemės valdos įeina į naujai stei- 
giamas saugomas teritorijas arba kai keičiamas esamos saugomos teritorijos statu- 
sas, kompensacijų mokėjimo tvarką nustato Vyriausybės nutarimai (2006 11 10, 
Nr. 1100ir 2004 12 03, Nr. 1578). Kompensacijos mokamos tuo atveju, jeigu nusta- 

tyti veiklos apribojimai realiai sumažina gaunamą naudą arba uždraudžia anksčiau 
vykdytą veiklą. 

Žemės ūkio paskirties žemės savininkams ir valdytojams numatytos kompen- 
sacinės išmokos už žemės ūkio naudmenas saugomose teritorijose, kuriose apribo- 
ta ar uždrausta tokia veikla: 

1) pievas ar ganyklas paversti ariama žeme arba persėti jas kultūrinėmis žo- 

lėmis; 

2) įrengti sausinimo ar drėkinimo sistemas; 

3) naudoti trąšas, augalų apsaugos priemones ar kalkinti žemės ūkio naudme- 

nas; 

4) ganymas arba šienavimas (apribotas vieno hektaro žemės plote ganomų 

gyvulių skaičius, nustatyti ganymo ar šienavimo terminai). 


Saugomų teritorijų ar atskirų jų dalių, kuriose pagal jose galiojančias specia- 
liąsias žemės ir miško naudojimo sąlygas, saugomų teritorijų tvarkymo planus, 
saugomų teritorijų individualius nuostatus ar reglamentus apribota ar uždrausta 
nurodyta veikla, sąrašą sudaro Aplinkos ministerija. Ji taip pat parengia į sąrašą 
įtrauktų vietovių ribų elektroninių duomenų bazę ir perduoda ją Nacionalinei mo- 
kėjimo agentūrai prie Žemės ūkio ministerijos (toliau — Nacionalinė mokėjimo 
agentūra), administruojančiai kompensacines išmokas. Kompensacija žemės sa- 
vininkams ir valdytojams mokama kasmet už kiekvieną deklaruotą žemės ūkio 
veiklai naudojamų žemės ūkio naudmenų hektarą saugomoje teritorijoje, kurioje 
apribota ar uždrausta veikla. Nustatant žemės plotus, vadovaujamasi žemės savi- 
ninko ar valdytojo pateiktos paraiškos skirti tiesiogines išmokas už žemės ūkio 
naudmenų ir pasėlių plotus duomenimis. 

Nacionalinė mokėjimo agentūra gautas paraiškas patikrina ir išmoka kom- 
pensacijas. 

Kompensacinių išmokos atitinka išmokas už žemės ūkio naudmenas, paten- 
kančias į Europos ekologinio tinklo „Natura 2000“ teritorijas. Pagal Lietuvos kai- 
mo plėtros 2007-2013 metų programos priemones numatomas šių išmokų dydis 
yra 40 eurų vienam hektarui kiekvienais metais. Tačiau kompensacijos nemoka- 
mos, jeigu žemės ūkio veiklos subjektas gauna paramą pagal kitas agrarinės aplin- 
kosaugos programas arba paramą už paukščių apsaugai svarbių teritorijų priežiūrą 
ir tinkamą naudojimą. 

Privataus miško savininkams ir valdytojams numatytos kompensacinės išmo- 
kos jeigu nustatyti šie apribojimai: 

1) uždraudžiami pagrindiniai miško kirtimai, kai privataus miško savininkas 
ar valdytojas patiria nuostolius, prilygstančius brandaus medyno likvidi- 
nės medienos vertei; 

2) nustatomas papildomas reikalavimas visam laikui palikti neiškirstą tam 
tikrą dalį brandaus medyno likvidinės medienos, kai privataus miško savi- 
ninkas ar valdytojas patiria nuostolius, prilygstančius paliekamos neiškirs- 
tos likvidinės medienos vertei; 

3) padidinamas pagrindinių miško kirtimų amžius, kai vėlesniam laikui ati- 
dedamas brandaus medyno likvidinės medienos iškirtimas ir pajamų už 
parduotą medieną gavimas ir tolesnis investavimas; 

4) uždraudžiamas pagrindinio plyno miško kirtimo būdas arba sumažinamas 
leistinas pagrindinio plyno miško kirtimo biržės plotas ar plotis, kai dalis 
brandaus medyno likvidinės medienos turi būti paliekama neiškirsta ir 
vėlesniam laikui atidedamas pajamų už šią medienos dalį gavimas ir toles- 
nis investavimas. 


Prašymai išmokėti kompensaciją už pagrindinių miško kirtimų uždraudimą 
arba pagrindinių miško kirtimų amžiaus padidinimą pateikiami, kai medynas pasie- 
kia pagrindinių kirtimų amžių arba galiojusį iki apribojimų nustatymo pagrindinių 
miško kirtimų amžių, jeigu nustatant apribojimus toks amžius padidintas. 

Prašymai išmokėti kompensaciją už pagrindinio plyno miško kirtimo būdo 
uždraudimą, leistino pagrindinio plyno miško kirtimo biržės ploto ar pločio suma- 
žinimą arba nustatytą papildomą reikalavimą visam laikui palikti neiškirstą tam 
tikrą dalį brandaus medyno likvidinės medienos pateikiami, kai įvykdomi miško 
kirtimai, laikantis nustatytų naujų veiklos apribojimų. 

Privataus miško savininkas ar valdytojas, siekiantis gauti kompensaciją už 
miško valdai nustatytus veiklos apribojimus, turi turėti šiai valdai parengtą ne se- 
nesnį kaip 10 metų miškotvarkos projektą, kuriame nustatyti kompensacijai apskai- 
čiuoti būtini duomenys. 

Prašymas išmokėti kompensaciją pateikiamas regiono aplinkos apsaugos de- 
partamentui pagal miško valdos buvimo vietą. Kartu su prašymu išmokėti kompen- 
saciją privataus miško savininkas ar valdytojas turi pateikti Nekilnojamojo turto 
registro centrinio duomenų banko informacinį išrašą, miško valdymo teisę patvirti- 
nantį dokumentą ir patvirtintą miško valdos, kurioje nustatyti veiklos apribojimai, 
miškotvarkos projektą. 

Kompensacija dėl nustatytų apribojimų apskaičiuojama dabartine verte pa- 
gal susidarančius pajamų nuostolius: 

1) kaip vienkartinė kompensacija — už nustatytą draudimą vykdyti pagrindi- 
nius miško kirtimus arba nustatytą papildomą reikalavimą visam laikui 
palikti neiškirstą tam tikrą dalį brandaus medyno likvidinės medienos, 
kompensuojant negautas už likvidinę medieną pajamas, kurios būtų gau- 
tos realizavus šią medieną, jeigu apribojimai nebūtų nustatyti; 

2) kaip kasmetinė kompensacija — už pagrindinių miško kirtimų amžiaus 
padidinimą, pagrindinio plyno kirtimo būdo uždraudimą ar leistino pa- 
grindinio plyno kirtimo biržės ploto ar pločio sumažinimą, apskaičiuojant 
ją kaip vidutines komercinių bankų už ilgalaikius terminuotus indėlius 
mokamas palūkanas, kurios būtų gautos komerciniame banke laikant lė- 
šas, gautas už realizuotą medieną, jeigu apribojimai nebūtų nustatyti. Kas- 
metinė kompensacija mokama tiek metų, kiek metų atidedamas medienos 
brandžiame medyne iškirtimas. 

Kompensacijos išmokamos iš valstybės biudžeto (jeigu veiklos apribojimus 
saugomoje teritorijoje nustato Lietuvos Respublikos Seimas, Vyriausybė ar Aplin- 
kos ministerija) arba iš savivaldybės biudžeto (jeigu veiklos apribojimus saugomo- 
je teritorijoje nustato savivaldybės taryba). 


8. Specialiosios žemės naudojimo sąlygos 


Vadovaudamasi Aplinkos apsaugos įstatymu bei kitais įstatymais, Vyriausy- 
bė turi teisę apriboti žemės naudojimą, kai tai susiję su aplinkos apsauga ar jei tai 
būtina reguliuojant žmogaus ūkinę veiklą. Lietuvos Respublikos Konstitucinio 
teismo nutarimuose konstatuojama, jog valstybė turi teisę nustatyti žemės naudoji- 
mo apribojimus, reikalingus siekiant gamtinės aplinkos, žemės ūkio naudmenų ir 
kito visuomenės narių sukurto turto apsaugos: 

„Žemės, kaip riboto ištekliaus, tinkamas naudojimas yra žmogaus ir visuo- 
menės išlikimo ir raidos sąlyga, tautos gerovės pagrindas; jos, kaip gamtos ištek- 
liaus, racionalaus naudojimo užtikrinimas yra viešasis interesas, kurį garantuoti 
yra valstybės konstitucinė priedermė“ (2005 05 13; 2006 03 14; 2006 03 30). 

„Konstitucijoje įtvirtinta valstybės pareiga rūpintis natūralios gamtinės ap- 
linkos, atskirų gamtos objektų, ypač vertingų vietovių apsauga, aiškinama Konsti- 
tucijos nuostatų, įtvirtinančių nuosavybės teisių apsaugą, visuomenės ir asmens 
interesų derinimą, teisėtumą ir teisingumą, kontekste, įpareigoja įstatymų leidėją 
numatyti teisinę atsakomybę už nustatytų ribojimų, draudimų nepaisymą, natūra- 
lios gamtinės aplinkos, atskirų gamtos objektų, ypač vertingų teritorijų teisinio 
režimo pažeidimus “ (2006 03 14). 

„Žemės ūkio paskirties žemė yra išskirtinės vertės ribotas gamtos išteklius, 
jos kokybė ir plotai su derlinguoju dirvožemiu nuolat mažėja dėl pramoninio povei- 
kio, urbanistinės veiklos, kitų veiksnių. Idant būtų išsaugomos žemės ūkio paskirv- 
ties žemės naudingosios savybės, įstatymų leidėjas turi pareigą nustatyti aiškius 
žemės ūkio paskirties žemės keitimo į kitos paskirties žemę kriterijus, keičiant pa- 
skirtį turi būti paisoma ir viešojo intereso“ (2006 03 30). 

„Pagal Konstituciją nuosavybės teisė nėra absoliuti, ji gali būti įstatymu 
ribojama dėl nuosavybės objekto pobūdžio, dėl padarytų teisei priešingų veikų ir 
(arba) dėl visuomenei būtino ir konstituciškai pagrįsto poreikio. Ribojant nuosa- 
vybės teises visais atvejais turi būti laikomasi šių sąlygų: ji gali būti ribojama tik 
remiantis įstatymu; ribojimai turi būti būtini demokratinėje visuomenėje siekiant 
apsaugoti kitų asmenų teises bei laisves, Konstitucijoje įtvirtintas vertybes, visuo- 
menei būtinus konstituciškai svarbius tikslus, turi būti paisoma proporcingumo 
principo“ (2006 03 14). 

Vyriausybės nutarimu [57] yra patvirtintos Specialiosios žemės ir miško nau- 
dojimo sąlygos bei numatyta, kad šios konkretaus žemės sklypo sąlygos nustato- 
mos priimant sprendimus dėl nuosavybės teisių į žemę atkūrimo, žemės suteikimo 

nuosavybėn neatlygintinai, taip pat sudarant valstybinės žemės pirkimo — parda- 
vimo, nuomos ir panaudos sutartis. Šias sąlygas privaloma nustatyti formuojant 
žemės sklypus žemėvaldų planuose (projektuose) ir jos turi būti įrašomos į žemės 
sklypų teisinio registravimo dokumentus. 

Specialiąsias žemės ir miško naudojimo sąlygas savo sprendimais nustato 
apskričių viršininkai, vadovaudamiesi žemės reformos žemėtvarkos projektais ar 
kitais nuosavybės teisių į žemę atkūrimui ir valstybinės žemės pardavimui ar nuo- 
mai parengtais dokumentais. Šių sąlygų pagrindinių nuostatų apibūdinimas pateik- 
tas 2 priede. 

Specialiosios žemės naudojimo sąlygos, nustatytos Žemės įstatymo 22 
straipsnyje: 

1) ariamoji žemė, kurios dirvožemio našumas didesnis už vidutinį šalyje, 
taip pat žemė, kurioje yra eksploatuojamos melioracijos sistemos, turi 
būti naudojama taip, kad nesumažėtų jos plotas, išskyrus ekologiškai nu- 
skurdintose gamtinio karkaso teritorijose, ir nepablogėtų dirvožemio sa- 
vybės; 

2) žemės ūkio naudmenos, kurių dirvožemis yra veikiamas vėjo ir vandens 
erozijos, turi būti naudojamos taikant antierozinių priemonių komplek- 
są; 

3) žemės naudmenų plotai, kuriuos sudaro dirvožemio ir vandens apsauginę 
reikšmę turintys ir ekologiškai vertingi miškai bei medžių ir krūmų želdi- 
niai, taip pat pelkės, akmenynai, natūralios pievos ir ganyklos, pažymėti 
teritorijų planavimo dokumentuose, turi būti naudojami atsižvelgiant į 
kraštovaizdžio formavimo ir aplinkos apsaugos reikalavimus. 


Specialiųjų žemės naudojimo sąlygų įregistravimas. Konkrečiam žemės 
sklypui taikomos specialiosios žemės naudojimo sąlygos įrašomos į Nekilnojamo- 
jo turto kadastro duomenis registruojant suformuotus naujus žemės sklypus (teri- 
torijose, kuriose iki teritorijų planavimo dokumentų patvirtinimo jie nebuvo sufor- 
muoti) arba pertvarkytus pagal teritorijų planavimo dokumentus žemės sklypus. 
Jei patvirtinus naują teritorijų planavimo dokumentą ar jo patikslinimą Nekilno- 
jamojo turto registre įregistruotam žemės sklypui (ar jo daliai) turi būti taikomos 
papildomos specialiosios žemės naudojimo sąlygos arba panaikinamos anksčiau 
sklypui taikytos sąlygos, teritorijų planavimo dokumento ar jo patikslinimo rengi- 
mo organizatorius per 10 dienų nuo teritorijų planavimo dokumento ar jo patiksli- 
nimo patvirtinimo apie tai raštu praneša žemės sklypo savininkui arba valstybinės 
ar savivaldybės žemės naudotojui, nurodydamas konkrečias taikytinas ar panaiki- 
namas specialiąsias žemės naudojimo sąlygas, ir įstatymų nustatyta tvarka pateikia 
Nekilnojamojo turto registro tvarkytojui informaciją apie žemės sklypų kadastro 
ir registro duomenų pakeitimą. Žemės savininkai ir naudotojai, nesilaikantys nu- 
statytų specialiųjų žemės naudojimo sąlygų, įstatymų nustatyta tvarka traukiami 
atsakomybėn ir privalo atlyginti kitiems asmenims, savivaldybėms ar valstybei 


padarytą žalą. 

9. Žemės servitutai 


Žemės servitutas — tai teisė į svetimą žemės sklypą ar jo dalį, suteikiama nau- 
dotis tuo svetimu žemės sklypu ar jo dalimi (tarnaujančiuoju daiktu), arba žemės sa- 
vininko teisės naudotis žemės sklypu apribojimas siekiant užtikrinti daikto, dėl kurio 
nustatomas servitutas (viešpataujančiojo daikto), tinkamą naudojimą [49, 2 ir 23 str.]. 

Atitinkami reikalavimai taikomi nustatant ir kitus servitutus — kelio servitu- 
tą, vandens servitutą, komunikacijų servitutą ir kt. 

Servitutas gali būti nustatomas nekilnojamajam daiktui, kuris savo pastovio- 
mis savybėmis neterminuotam laikui gali užtikrinti viešpataujančiojo daikto tinka- 
mą naudojimą. 

Nustačius servitutą viešpataujančiuoju ir tarnaujančiuoju tampantys daiktai 
nebūtinai privalo turėti bendrą ribą. Svarbiausia, kad dėl nustatyto servituto tarnau- 
jančiuoju tampantis daiktas savo pastoviomis savybėmis teiktų viešpataujančiuoju 
tampančiam daiktui servituto nustatymu siekiamą nuolatinę naudą [3, 4.128 str.]. 

Servitutą gali nustatyti įstatymai, sandoriai ir teismo sprendimas, o įstatymo 
numatytais atvejais — administracinis aktas. Iš servituto kylančios teisės ir parei- 
gos subjektams atsiranda tik įregistravus servitutą, išskyrus atvejus, kai servitutą 
nustato įstatymai. 

Nustatant servitutus, visais atvejais turi būti ir dėl servitutų nustatymo vieš- 
pataujančiuoju tampančio daikto savininko valia, išskyrus atvejus, kai servitutą 
nustato įstatymai ar teismo sprendimas. 

Sandoriais nustatyti servitutus turi teisę tik pats tarnaujančiuoju tampančio 
daikto savininkas. 

Teismo sprendimu servitutas nustatomas, jeigu savininkai nesusitaria, 0 ne- 
nustačius servituto nebūtų įmanoma normaliomis sąnaudomis daikto naudoti pagal 
paskirtį. 

Dėl servituto nustatymo atsiradę nuostoliai atlyginami įstatymų nustatyta 
tvarka. Įstatymais, sutartimis, teismo sprendimu ar administraciniu aktu gali būti 
nustatyta viešpataujančiojo daikto savininko prievolė mokėti vienkartinę ar peri- 
odinę kompensaciją tarnaujančiojo daikto savininkui. 

Jeigu tarnaujančiojo daikto savininkas ar valdytojas trukdo servituto turėto- 
jui įgyvendinti servituto suteikiamas teises, tai servituto turėtojas turi teisę reikalau- 
ti atlyginti dėl trukdymo atsiradusius nuostolius. 

Jeigu servituto turėtojas netinkamai įgyvendina servituto suteiktas tarnaujan- 
čiojo daikto naudojimo teises ir tuo pažeidžia tarnaujančiojo daikto savininko tei- 
ses, tai tarnaujančiojo daikto savininkas turi teisę reikalauti pašalinti bet kokius 
pažeidimus, bet ir nesusijusius su valdymo netekimu. 

Servitutas baigiasi: 

1) jo atsisakius; 

2) tam pačiam asmeniui tapus ir viešpataujančiojo, ir tarnaujančiojo daikto 

savininku; 

3) žuvus viešpataujančiajam ar tarnaujančiajam daiktui; 
4) pablogėjus tarnaujančiojo daikto būklei; 

5) išnykus servituto būtinumui; 

6) suėjus senaties terminui. 


Servitutas baigiasi (išskyrus kelio servitutą suteikiantį teisę naudotis taku ar 
keliu, vedančiu į kapines), suėjus senaties terminui, jeigu turintis teisę juo naudotis 
asmuo savanoriškai dešimt metų pats ar per kitus asmenis nesinaudojo servituto 
suteikiamomis teisėmis. Sprendimą dėl servituto pabaigos suėjus senaties terminui 
priima teismas. 

Reikalavimai kelio servituto nustatymui [3, 4.117 — 4.121 str.]: 


l. 


2 

Kelio servitutu gali būti nustatoma teisė naudotis pėsčiųjų taku, antžemi- 
nėms transporto priemonėms skirtu keliu ar taku galvijams varyti. 

Kai kelio servitutu suteikiama teisė naudotis pėsčiųjų taku, papildomai ne- 
nustatant galimybės pasinaudoti juo kitais tikslais ir nenustatant naudojimo- 
si juo apribojimų, laikoma, kad tokiu pėsčiųjų taku gali eiti pėstieji, važiuo- 
ti dviračiai, neturintys variklių, ir gali būti vedami už pasaito galvijai. 
Jeigu nustatant kelio servitutą, suteikiantį teisę naudotis pėsčiųjų taku, 
nenustatomas pėsčiųjų tako plotis ir jo neįmanoma nustatyti pagal anks- 
čiau buvusį taką, jei toks buvo, laikoma, kad galima naudotis vieno metro 
pločio taku. 

Kai kelio servitutu suteikiama teisė važiuoti transporto priemonėmis, pa- 
pildomai nenustatant galimybės pasinaudoti juo kitais tikslais ir nenusta- 
tant naudojimosi juo apribojimų, laikoma, kad tokiu keliu galima važiuoti 
įvairiomis transporto priemonėmis ir naudotis kaip pėsčiųjų taku. 


. Jeigu nustatant kelio servitutą, suteikiantį teisę važiuoti transporto prie- 


monėmis, nenustatomas kelio plotis ir jo neįmanoma nustatyti pagal anks- 
čiau buvusį kelią, jei toks buvo, laikoma, kad galima naudotis keturių 
metrų pločio keliu. Tais atvejais, kai tikėtina, kad toks kelias gali būti nau- 
dojamas važiuoti specialiomis plačių gabaritų mašinomis, žemės sklypo, 
kuriam nustatytas kelio servitutas, suteikiantis teisę važiuoti transporto 
priemonėmis, savininkas neturi teisės sodinti krūmų ir medžių arčiau kaip 
trys metrai nuo kelio kraštų. 

Kai kelio servitutu suteikiama teisė varyti galvijus, papildomai nenusta- 
tant galimybės naudotis juo kitais tikslais bei nenustatant naudojimosi juo 
apribojimų, laikoma, kad tokiu keliu (taku) galima tik varyti galvijus bei 
servituto turėtojui naudotis juo kaip pėsčiųjų taku. 

Kelio servituto suteikta teisė varyti galvijus nesuteikia teisės ganyti galvi- 
jus šalikelėse ar ant tako ir šalia jo. 

Jeigu nustatant kelio servitutą, suteikiantį teisę varyti galvijus, nenustato- 
mas kelio (tako) plotis ir jo neįmanoma nustatyti pagal anksčiau buvusį 
kelią (taką), jei toks buvo, laikoma, kad galima naudotis keturių metrų 
pločio keliu (taku). 


9. Kai kelio servitutu suteikiama teisė naudotis pėsčiųjų taku, antžeminėms 
transporto priemonėms skirtu keliu ar taku galvijams varyti, nenustatant 
kelio (tako) vietos ir krypties, laikoma, kad suteikiama teisė naudotis esa- 
mu keliu (taku), o jei jo nėra, — anksčiau buvusiu keliu (taku), o jei jo 
nebuvo arba negalima nustatyti jo vietos ir krypties, kelio (tako) vietą ir 
kryptį turi teisę parinkti daikto savininkas, esant galimybei laikydamasis 
nuostatos, kad parenkama vieta kiek įmanoma labiau atitiktų kelio (tako) 
reikalavimus. 


Pagal Elektros energetikos įstatymą [12] elektros energetikos objektų ir 
įrenginių, esančių kitų asmenų žemėje, eksploatavimui, aptarnavimui, remontui 
bei naudojimui užtikrinti šiuo įstatymu nustatomi žemės ir kitų nekilnojamųjų daik- 
tų servitutai šių objektų ir įrenginių apsaugos zonų ribose. Perdavimo sistemos ope- 
ratoriai ir skirstomųjų tinklų operatoriai turi teisę nekliudomai prieiti, privažiuoti 
ar kitaip patekti prie jiems priklausančio ar jų eksploatuojamo energetikos objekto, 
esančio kito savininko ar naudotojo teritorijoje, teisės aktų nustatyta tvarka atlikti 
jų remonto, techninės priežiūros, eksploatavimo ar modernizavimo darbus. Be ope- 
ratoriaus raštiško sutikimo elektros energetikos objektų apsaugos zonose draudžia- 
ma atlikti statybos, kasybos, melioravimo darbus, sodinti ar kirsti medžius, atlikti 
kitus teisės aktuose numatytus ribojamus darbus ar veiksmus. 

Atitinkami įstatyminiai servitutai gali būti numatyti ir kituose įstatymuose. 

Sandoriais ir administraciniais aktais gali būti nustatyti žemės servitutai, 
taip pat Civiliniame kodekse numatyti statinių servitutai, servitutai, suteikiantys 
teisę tiesti požemines ir antžeminės komunikacijas, aptarnauti jas bei jomis naudo- 
tis, taip pat kiti servitutai. 

Apskrities viršininko sprendimu — administraciniu aktu — nustatomi žemės 
servitutai: 

1. Valstybinės žemės sklypams, kurie pagal teritorijų planavimo dokumen- 
tus numatomi grąžinti, perduoti ar suteikti nuosavybėn neatlygintinai, par- 
duoti ar kitaip perleisti. 

2. Valstybinės žemės sklypams, kurie pagal teritorijų planavimo dokumen- 
tus numatomi išnuomoti ar perduoti neatlygintinai naudotis. 

3. Išnuomotiems ar perduotiems neatlygintinai naudotis valstybinės žemės 
sklypams, taip pat savivaldybių ir privačios žemės sklypams, kai pagal 
teritorijų planavimo dokumentus numatomas kelio servitutas, suteikian- 
tis teisę įvairiomis transporto priemonėmis privažiuoti ar, naudojantis juo 
kaip pėsčiųjų taku, prieiti prie kapinių, rekreacinių ir kitų gyventojų ben- 
dram naudojimui skirtų teritorijų bei gamtos ir kultūros paveldo teritori- 
nių kompleksų ir objektų. 

4. Išnuomotiems ar perduotiems neatlygintinai naudotis valstybinės žemės 
sklypams, taip pat savivaldybių ir privačios žemės sklypams, kai pagal 
teritorijų planavimo dokumentus numatomas servitutas, suteikiantis tei- 
sę tiesti centralizuotus (bendrojo naudojimo) inžinerinės infrastruktūros 

tinklus (požemines ir antžemines komunikacijas), kelius bei takus, jais 
naudotis ir juos aptarnauti. 


Kai servitutą reikia nustatyti 1 ir 2 punktuose nurodytais atvejais, teritorijų 

planavimo dokumento rengėjai projektuoja šiuos servitutus: 

1) kelio servitutą, suteikiantį teisę naudotis pėsčiųjų taku, antžeminėms 
transporto priemonėms skirtu keliu ir taku galvijams varyti; 

2) kelio servitutą, suteikiantį teisę naudotis pėsčiųjų taku; 

3) kelio servitutą, suteikiantį teisę važiuoti transporto priemonėmis; 

4) kelio servitutą, suteikiantį teisę varyti galvijus; 

5) vandens telkinio servitutą, užtikrinantį piliečių teisę maudytis, girdyti gy- 
vulius ar kitaip naudotis privačiais vandens telkiniais; 

6) servitutą, suteikiantį teisę tiesti centralizuotus (bendrojo naudojimo) inži- 
nerinės infrastruktūros tinklus (požemines ir antžemines komunikacijas), 
kelius bei takus, jais naudotis ir juos aptarnauti; 

7) kitus servitutus, kuriuos numato įstatymai ir Vyriausybės nutarimai. 


Teritorijų planavimo dokumento rengėjas apie suprojektuotą servitutą raštu 
informuoja viešpataujančiuoju tampančio daikto savininką arba patikėjimo teisės 
subjektus arba valstybės ar savivaldybės institucijų, atsakingą už valstybinės že- 
mės, gamtos ir kultūros paveldo teritorinių kompleksų ir objektų apsaugą, arba 
centralizuotų (bendrojo naudojimo) inžinerinės infrastruktūros tinklų (požeminių 
ir antžeminių komunikacijų), kelių ir takų tiesimo užsakovus ir siūlo išreikšti savo 
valią dėl siūlomo servituto pagal parengtą teritorijų planavimo dokumentą nusta- 
tymo. 

Servitutas nustatomas tvirtinant teritorijų planavimo dokumentą arba (kai jį 
tvirtina ne apskrities viršininkas) — šio dokumento pagrindu. 

Kai servitutą reikia nustatyti 3 1r 4 punktuose nustatytais atvejais, jie projek- 
tuojami viešpataujančiuoju tampančio daikto savininkui pateikus apskrities virši- 
ninkui adresuotą prašymą dėl žemės servituto pagal teritorijų planavimo dokumen- 
tą nustatymo. Šį prašymą Žemėtvarkos skyriui pagal tarnaujančiuoju tampančio 
žemės sklypo buvimo vietą pateikia: 

1) jei prašoma nustatyti servitutą išnuomotiems ar perduotiems neatlyginti- 
nai naudotis valstybinės žemės sklypams, taip pat savivaldybių ir priva- 
čios žemės sklypams, kad būtų galima privažiuoti ar prieiti prie kapinių, 
rekreacinių ir kitų gyventojų bendram naudojimui skirtų teritorijų bei 
gamtos ir kultūros paveldo teritorinių kompleksų ir objektų, taip pat cen- 
tralizuotiems (bendrojo naudojimo) inžinerinės infrastruktūros tinklams 
(požeminėms ir antžeminėms komunikacijoms), keliams ir takams tiesti, 
jais naudotis bei juos aptarnauti — esamų statinių, prie kurių reikia prieiti 
ar privažiuoti, savininkai arba patikėjimo teisės subjektai, o jei rekreacinė- 
se bei kitose gyventojų bendram naudojimui skirtose teritorijose gamtos 
ir kultūros paveldo teritorinių kompleksų ir objektų teritorijose statinių 

nėra — šiose teritorijose esančių žemės sklypų savininkai arba valstybinės 
žemės patikėtiniai; 

2) jei žemės sklype numatoma tiesti centralizuotus (bendrojo naudojimo) 
inžinerinės infrastruktūros tinklus (požemines ir antžemines komunikaci- 
jas), kelius 1r takus — šių darbų užsakovas; 

3) Jei siūloma nustatyti servitutą prieiti ar privažiuoti prie gamtos ir kultūros 
paveldo teritorinių kompleksų ir objektų, įrašytų į Vyriausybės įgaliotos 
institucijos patvirtintą sąrašą — valstybės ar savivaldybės institucija, atsa- 
kinga už šių kompleksų ir objektų apsaugą. 


Teritorijų planavimo dokumentas, kuriame projektuojamas žemės servitutas 
bei žemės sklypo planas, rengiamas prašymą dėl žemės servituto nustatymo patei- 
kusio asmens lėšomis. 

Teritorijų planavimo dokumento rengėjas suprojektuoja tokio dydžio, ploto 
ir ribų servitutą, kuris užtikrintų viešpataujančiojo daikto tinkamą naudojimą ir bū- 
tų kuo mažiau apribojamos tarnaujančiojo žemės sklypo savininko teisės naudotis 
žemės sklypu. 

Žemėtvarkos skyriui pateikus reikiamus dokumentus, sprendimą dėl servitu- 
to nustatymo priima apskrities viršininkas. Jame nurodoma: žemės sklypas, jo sa- 
vininkas, servituto data, ribos, plotas ir rūšis, naudojimosi servitutu teisė, sąlygos 
ir laikas, nuostolių dėl servituto atlyginimo sąlygos, servituto galiojimo laikas ir 
sąlygos, prievolės žemės savininkui ir suinteresuotajam servituto nustatytu asme- 
niui atlikti darbus, kurie būtini servituto teisėmis įgyvendinti bei tinkamai išlaikyti 
žemės sklypą, sąlyga įregistruoti servitutą per tris mėnesius nuo sprendimo priėmi- 
mo Nekilnojamojo turto registre. 

Nuostoliai dėl administraciniu aktu nustatytų žemės servitutų apskaičiuoja- 
mi Vyriausybės nutarimu (2004 12 02, Nr. 1541) nustatyta tvarka. Jų dydis priklau- 
so nuo žemės rinkos vertės ir nuo gaunamų pajamų iš tos žemės ploto dalies, kuriai 
nustatomas servitutas. Pavyzdžiui, nuostoliai dėl galimybės naudoti žemės sklypą 
pagal nustatytą paskirtį, būdą ar pobūdį praradimo apskaičiuojami pagal formulę: 


N-15x5S,xV,xKxkK, 


čia: S, - žemės plotas (hektarais), kuriame nustatomas žemės servitutas, iš- 
skyrus žemės ūkio paskirties žemėje esančias žemės ūkio naudmenas; 

V, - vidutinė žemės rinkos vertė, apskaičiuojama pagal žemės verčių žemėla- 
pius, parengtus pagal Žemės verčių žemėlapių sudarymo taisykles [95] ; 

K. - kapitalizacijos normos rodiklis, nustatomas atlikus tos vietovės priva- 
čios žemės rinkos tyrimus ir išreiškiamas vidutinių pajamų iš žemės nuomos santy- 
kiu su vidutine parduotos žemės kaina; 

K. — žemės sklypo, kuriame nustatomas žemės servitutas, naudojimo pagal 
pagrindinę tikslinę žemės naudojimo paskirtį, naudojimo būdą ir (ar) pobūdį laips- 
nis. Kai žemės servitutu naudojasi tik viešpataujančiojo daikto savininkas ar vals- 
tybinės žemės patikėtinis, K. lygus 1. Kai žemės servitutu naudojasi tiek viešpa- 

taujančiojo daikto savininkas ar valstybinės žemės patikėtinis, tiek tarnaujančiojo 
daikto savininkas ar valstybinės žemės patikėtinis, K. lygus 0,5. 

Nuostoliai dėl žemės ūkio paskirties žemėje sunaikinamų žemės ūkio naud- 
menų (N,„„) apskaičiuojami pagal formulę: 

N-,=1558x K, 

čia: 

S — žemės sklypo dalyje, kuriai nustatomas žemės servitutas, esnčių žemės 
ūkio naudmenų plotas (hektarais); 
K,- metinė pajamų norma hektarui žemės ūkio naudmenų, kuri tvirtinama 
Zemės ūkio ministro įsakymu. 

Už administraciniu aktu nustatytą servitutą žemės savininkui gali būti kom- 
pensuojama kiekvienais metais, arba išmokama vienkartinė kompensacija. 


10. Naudingųjų iškasenų naudojimo reglamentavimas 


Kitos paskirties žemės sklypai, esantys naudingųjų iškasenų teritorijose, gali 
būti naudojami šių iškasenų eksploatavimui tik gavus leidimą naudoti žemės gel- 
mių išteklius ir ertmes bei sudarius su valstybės institucijomis naudojimo sutartį 
[50]. Leidimus išduodanti institucija apie tai turi informuoti savivaldybę, Žemė- 
tvarkos skyrių ir visuomenę. 

Leidimų nereikia žemės savininkui ar naudotojui naudoti savo ūkio reik- 
mėms žemės sklype esančias plačiai paplitusias naudingąsias iškasenas. 

Gavęs leidimą, fizinis ar juridinis asmuo įgyja teisę šį žemės sklypą išsinuo- 
moti iš valstybės. Jeigu tai nėra laisvo valstybinio fondo žemė, suinteresuotojo 
asmens lėšomis turi būti rengiamas žemės paėmimo visuomenės poreikiams žemė- 
tvarkos projektas, kompensuojant už išperkamą žemę jos savininkui ar už kitus 
nuostolius — valstybinės žemės naudotojui. Po to šie žemės sklypai įregistruojami 
kaip laisvo valstybinio fondo žemė, leidžiant pakeisti paskirtį į kitos paskirties že- 
mą, ir nustatyta tvarka išnuomojami leidimus gavusiems asmenims. 

Pradėti naudoti žemės gelmių išteklius ir ertmes galima tik turint jų naudoji- 
mo projektą. 

Leidimas naudoti žemės gelmių išteklius gali būti atšauktas, jei naudotojas: 

1) pažeidžia naudojimo sutartyje ar naudojimo projekte numatytus reikalavi- 

mus ar darbų atlikimo terminus ir pažeidimų nepašalina naudojimo sutar- 
tyje nustatytu laiku; 

2) pažeidžia aplinkos apsaugos ir darbų saugos reikalavimus; 

3) pažeidžia įstatymų ir kitų norminių aktų reikalavimus. 


Zemės savininkai ar naudotojai gali kasti plačiai paplitusias naudingąsias 
iškasenas savo ūkio reikmėms (ne pardavimui) neturėdami šios rūšies ūkinės 
veiklos leidimo ir atskirai suformuoto, Nekilnojamojo turto registre įregistruoto 

kitai paskirčiai skirto žemės sklypo, jeigu tai neprieštaraus žemėtvarkos projekto 
ar kito teritorijų planavimo dokumento sprendiniams. Šiam tikslui jie privalo tu- 
rėti mažojo karjero, skirto ūkio reikmėms, pasą ir vadovautis jame nurodytomis 
taisyklėmis. 

Įrengti mažuosius karjerus draudžiama rezervatuose, draustiniuose ir valsty- 
biniuose parkuose, taip pat kitose vietose, kur tai draudžia Vyriausybės patvirtintos 
Specialiosios žemės ir miško naudojimo sąlygos. Mažojo karjero sklypą vietovėje 
pagal suinteresuotojo asmens prašymą turi parinkti Žemėtvarkos skyrius arba miš- 
kų urėdija. Šių institucijų specialistai pažymi mažojo karjero ribas ir parengia ma- 
žojo karjero pasą. Žemėtvarkos skyriai ir Aplinkos apsaugos departamento agentū- 
ros mažuosius karjerus registruoja karjerų registracijos žurnaluose. 

Reikalavimai mažųjų karjerų parinkimui, įrengimui ir eksploatavimui: 

1) rezervatuose, draustiniuose ir valstybiniuose parkuose, išskyrus jų ūkines 

zonas, įrengti mažuosius karjerus draudžiama; 

2) mažojo karjero plotas neturi viršyti 0,5 ha, gylis — 2 metrų, šlaitų nuolydis 

gavybos metu - 459; 

3) kasinėjimai po viršutiniu žemės sluoksniu ir sprogdinimo darbai drau- 

džiami; 

4) derlingasis dirvožemio sluoksnis turi būti nukastas, saugomas atskirai ir 

naudojamas karjerui rekultivuoti; 

5) karjeras turi būti aptvertas, prie jo pastatyti įspėjamieji ženklai; 

6) naudingosios iškasenos turi būti naudojamos tik savo ūkio reikmėms (ne 

parduoti). 


Baigęs naudoti mažąjį karjerą, žemės savininkas, valdytojas ar naudotojas 
turi jį rekultivuoti savo lėšomis per dvejus metus. Rekultivuoto karjero šlaitų nuo- 
lydis neturi viršyti 15“ (miške — 25“), o dugnas turi būti išlygintas. Rekultivuotą 
mažąjį karjerą priima komisija, kurioje dalyvauja Žemėtvarkos skyriaus ir Aplin- 
kos ministerijos regiono departamento atstovai. 

Mažųjų karjerų naudojimo taisyklių pažeidimus žemės gelmių eksploatavi- 
mo darbus kontroliuojantys pareigūnai pažymi mažojo karjero pase ir karjerų re- 
gistracijos žurnale. Esant pažeidimų, karjero naudojimo teisė gali būti nutraukta 
apskrities viršininko ar Aplinkos ministro įsakymu. 


11. Pažeistų žemių rekultivavimas 


Pažeistoji žemė — žemė, dėl technogeninės veiklos (pvz. naudingųjų iškase- 
nų gavybos) praradusi dirvožemio sluoksnį, o durpynuose — durpių sluoksnį, ir 
neužimta statinių bei įrenginių. 

Žemių rekultivavimas — techninių, inžinerinių, statybos ir biologinių darbų, 
kuriais siekiama pažeistąją žemę padaryti tinkamą žmogaus ūkinei veiklai, visuma 
[106]. 

Techninis rekultivavimas — pažeistųjų žemių paruošimas tolesniam naudoji- 
mui techninėmis priemonėmis. 

Biologinis rekultivavimas — geotechninių ir fitomelioracinių priemonių vi- 
suma pažeistųjų žemių derlingumui atkurti, dirvožemiui apsaugoti nuo erozijos ir 
defliacijos. 

Naudingųjų iškasenų karjerų ir durpynų rekultivavimas vykdomas pagal 
telkinio naudojimo — rekultivavimo projektą. Šiame projekte numatoma rekultiva- 
vimo kryptis, darbų vykdymo tvarka, derlingojo dirvožemio sluoksnio ir dangos 
uolienų (grunto) kaupų (sandėliavimo) vietos, taip pat dalinis rekultivavimas ir 
priemonės naudingųjų iškasenų likučio apsaugai, kai laikinai ar visiškai nutraukia- 
mas telkinio naudojimas. 

Derlingasis dirvožemio sluoksnis saugomas kaupuose (voluose). Jiems pa- 
renkamos sausos vietos, kuo arčiau rekultivuojamo ploto. Kaupų aukštis neturi 
viršyti 10 m, o šlaitų nuolydis — 30 laipsnių. Jeigu derlingojo dirvožemio sluoksnio 
kaupai išbus daugiau kaip dvejus metus, jie apsaugomi nuo erozijos ir defliacijos 
apsėjant daugiamečių žolių mišiniais. Derlingasis dirvožemio sluoksnis kaupuose 
gali būti laikomas ne ilgiau kaip 20 metų. 

Rekultivavimas galimas į: 

1) žemės ūkio naudmenas, kai karjere yra priesmėlio, priemolio ir molio 
gruntai, o derlingojo dirvožemio pakanka plotui padengti 0,2-0,3 m 
storio (po suslūgimo) sluoksniu. Iškastuose durpynuose turi būti palik- 
tas ne plonesnis kaip 0,5 m storio priedugninis žemapelkinių durpių 
sluoksnis; 

2) mišką, kai karjere yra lengvos mechaninės sudėties (smėlis, žvyras) grun- 
tai, o sukaupto derlingojo dirvožemio pakanka plotui padengti 0,1 m (po 
suslūgimo) sluoksniu. Durpynuose miškui sodinti turi būti paliktas 0,3 m 
storio priedugninis durpių sluoksnis; 
vandens telkinius (vandens saugyklas, žuvininkystės, rekreacinius ir kitos 
paskirties tvenkinius), kai juos galima įrengti ne seklesnius kaip 2 m. Dur- 
pynuose, numatomuose rekultivuoti į žuvininkystės tvenkinius, turi būti 
paliktas 0,15 m storio priedugninis durpių sluoksnis; 

4) statybai skirtus plotus, kai juose teritorinio planavimo dokumentai numa- 
to gyvenamąją ar pramoninę statybą; 

5) kitos paskirties plotus, kai yra poreikis įrengti autolenktynių trasas, spor- 
to aikštynus, sąvartynus ir kt. 


3 


— 


Techninis rekultivavimas pradedamas naudingųjų iškasenų gavybos metu. 
Pirmiausiai išlyginamas karjero ir durpyno dugnas. Jis gali būti formuojamas su po- 
linkiu, priklausomai nuo vietovės reljefo. Rekultivuojant į žemės ūkio naudmenas, 
išlyginto karjero (durpyno) dugno polinkis neturi viršyti: 

1) įariamąją žemę — 29, kalvotame reljefe — 59, išimtiniais atvejais (šlaituo- 

se) — 8 laipsnių; 

2) į kultūrines pievas ir ganyklas — 8“, išimtiniais atvejais (šlaituose) — 14 
laipsnių; 
3) į sodus - 11 laipsnių. 


Aukštuose ir stačiuose šlaituose kas 5—7 m įrengiamos ne mažiau kaip 2 m 
pločio pakopos (terasos), kurios padidina šlaitų atsparumą erozijai. Pakopų (tera- 
sų) paviršius formuojamas su nežymiu (apie 2 laipsnius) polinkiu šlaito kilimo 
kryptimi. Rekultivuoti šlaitai turi būti stabilūs, atsparūs erozijai ir defliacijai bei 
grunto slinkimui (nuogriuvoms, nuošliaužoms ir kt.). 

Jei kaupuose esančio derlingojo dirvožemio kiekio nepakanka pažeistų že- 
mių rekultivavimui, jis gali būti atvežamas iš kitų objektų. Taip pat gali būti pa- 
naudotas vandens valymo įrenginių dumblas, atitinkantis nustatytus kokybės reika- 
lavimus. 

Derlingasis dirvožemio sluoksnis neskleidžiamas teritorijose, projektuojamo- 
se rekultivuoti į vandens telkinius, statybai skirtus ir kitos paskirties plotus. 

Pašlapusiuose plotuose atliekama sausinamoji melioracija. Teritorijos sausi- 
nimas atvirais grioviais taikomas tik tais atvejais, kai sausinti drenažu neįmanoma 
arba ekonomiškai netikslinga. 

Sausinamasis tinklas durpynuose įrengiamas maksimaliai panaudojant senus 
magistralinius ir kitus griovius. Iškastuose durpių gavybos laukuose kaip papildo- 
mą sausinimo tinklą galima panaudoti barelių griovius, kurie išdėstyti kas 40 m 
žemutinio tipo durpynuose ir kas 20 m aukštutinio ir tarpinio tipo durpynuose. 

Biologinis rekultivavimas. Rekultivuojant į žemės ūkio naudmenas, pažeis- 
ta žemė suariama iki 0,5 m gylio. Po to paskleidžiamas derlingasis dirvožemis ir 
žemė apsėjama augalais, sutvirtinančiais paviršius dirvožemio sluoksnį ir pratur- 
tinančiais jį azotu. Tai — ankštinės žolės (lubinai, liucernos, dobilai, esparcetas, 
garždenis) bei varpiniai augalai; jie auginami 1-3 metus. 

Rekultivuojant į mišką išlyginto karjero (durpyno) dugno ir šlaitų polinkis 
neturi viršyti 15 laipsnių, išimtiniais atvejais (karjero šlaite) — 25 laipsnių. Spyg- 
liuočių masyvuose būtina grupėmis pasodinti lapuočių (taip sukuriamas įvairesnis 
biotopas). Želdinių pakraščiuose numatoma pasodinti 3—5 m pločio krūmų ir antro 
ardo medžių juostą, apsaugančią nuo vėjų. 

Šlaitų apsaugai nuo erozijos naudojami lengvai prigyjantys, greitai išaugi- 
nantys tvirtas šaknų sistemas augalai. Tai - daugiametės žolės, krūmai, gluosniai, 
ievos, baltalksniai ir kt. 

Vandens telkiniai gali būti įrengiami karjeruose, kuriuose naudingųjų iškase- 
nų gavyba buvo vykdoma žemiau gruntinio vandens lygio, ir durpynuose, kuriuose 
po gavybos pakeliamas vandens lygis. Juos įrengiant numatomos priemonės greti- 
mų plotų užpelkėjimui išvengti, vandens telkinio šlaitai po vandeniu formuojami 30 
laipsnių nuolydžiu. Rekreaciniuose vandens telkiniuose įrengiamas ne mažiau kaip 
20 m pločio atabradas 5-6 laipsnių nuolydžiu. Vandens gylis atabrade negali viršyti 
2 metrų. Kranto šlaitų nuolydis paplūdimių zonose formuojamas 4—11 laipsnių. 

Gamtosauginiai vandens telkiniai, skirti vandens paukščių biotopų sukūri- 
mui, įrengiami toliau nuo gyvenamųjų vietų ir kelių, kur yra minimali žmogaus 
invazijos galimybė. Jie gali būti seklesni negu 2 metrai. 

Rekultivuojant karjerus į statybai skirtus ir kitos paskirties plotus, numato- 
mas atlikti tik techninis rekultivavimas. 

Vandens apsaugai labai reikšminga pakrantės vandenyje auganti šiurkščioji 
vandens augmenija (paprastoji nendrė, siauralapis švendras ir ežerinis meldas). Ji 
sodinama siauroje juostoje prie vandens ir vėliau paplinta savaime. 


12. Statybų reglamentavimas 


Statyba - tai veikla, kurios tikslas yra pastatyti (suremontuoti, nutiesti) nau- 
ją, rekonstruoti, remontuoti ar griauti esamą statinį. Ši sąvoka taip pat apima kul- 
tūros paveldo statinių tvarkomuosius statybos darbus ar statinių statybą kultūros 
paveldo objektų teritorijose [36]. 

Statinys — visa tai, kas sukurta statybos darbais naudojant statybos produk- 
tus ir yra tvirtai sujungta su žeme. Tai pastatai (gyvenamieji, pramoniniai, komerci- 
niai, biurai, sveikatos apsaugos, švietimo, poilsio, žemės ūkio ir kiti) ir inžineriniai 
statiniai ar mišrios rūšies statiniai (su inžineriniais statiniais sujungti pastatai), taip 
pat statinių priestatai, antstatai ir jų dalys, įrenginių, technologinių inžinerinių sis- 
temų ir statinio inžinerinių sistemų statybinės konstrukcijos. 

Inžineriniai tinklai — statinio statybos sklype (išskyrus statinio vidų) ir už 
jo ribų nutiesti komunaliniai ar vietiniai vandentiekio, nuotekų šalinimo, šilumos, 
dujų, naftos ar kito kuro, technologiniai vamzdynai, elektros perdavimo, energijos 
bei nuotolinio ryšio (telekomunikacijų) linijos su jų maitinimo šaltiniais ir įrengi- 
niais. 

Statyti galima privačios žemės sklypuose (jų savininkams), taip pat patikėji- 
mo teise, nuomos ar panaudos teise valdomuose žemės sklypuose, kai tai numato 
teisės aktai arba žemės suteikimo ir sutarties sąlygos. Dažniausiai statyti galima 
kitos paskirties žemės sklypuose. Žemės ūkio paskirties žemėje galima statyti tik 
ūkininko sodybą arba ūkinius pastatus, o esamose namų valdose — naujus gyvena- 
muosius namus vietoje buvusio namo. 

Palankesnes sąlygas statyboms numato Turizmo įstatymas [38]: 

1) rekreacinėse teritorijose, nepaisant to, kokia pagrindinė tikslinė žemės 
naudojimo paskirtis, gali būti įrengiamos stovyklavietės turistinės stovyk- 
los paslaugoms teikti; 

2) privačios žemės sklypuose, esančiuose kaimo gyvenamosiose vietovėse, 
gali būti vykdoma naujų statinių statyba kaimo turizmo paslaugoms teikti 
ir esamų individualių gyvenamųjų pastatų bei sodybų rekonstrukcija ir jų 
pritaikymas kaimo turizmo poreikiams pagal teisės aktų nustatyta tvarka 
parengtus ir patvirtintus projektus. 

Žemės savininkas ar naudotojas, pageidaujantis pradėti statybą, turi parengti 
statinio projektą ir gauti leidimą statybai. 

Statinio projektas pradedamas rengti gavus projektavimo sąlygas. 

Statinio projektavimo sąlygos — tai privalomieji reikalavimai, jeigu jie 
nenustatyti ar nepakankamai išsamiai nurodyti teritorijų planavimo dokumentuo- 
se: tiesti komunalinius ir vietinius inžinerinius tinklus, prijungti prie jų statinio ir 
technologines inžinerines sistemas, taip pat statybos sklypo inžinerinius tinklus; 
nutiesti susisekimo komunikacijas, prijungti prie jų statybos sklypo susisiekimo 
komunikacijas. Į projektavimo sąlygas įeina savivaldybės administracijos direk- 
toriaus nustatyti statinio architektūros ir statybos sklypo tvarkymo urbanistiniai 
reikalavimai, atitinkantys teisės aktuose bei detaliuosiuose planuose nustatytus 
reglamentus. Taip pat, esant reikalui, pridedami aplinkos apsaugos institucijos nu- 
statyti gamtos išteklių naudojimo reikalavimai (arba planuojamos ūkinės veiklos 
poveikio aplinkai vertinimo dokumentai), nekilnojamosios kultūros paveldo verty- 
bės apsaugos reglamentas, saugomos teritorijos reglamentas. 

Statinio projektavimo sąlygų sąvadui gauti statytojas (užsakovas) pateikia sa- 
vivaldybės administracijos direktoriui (jo įgaliotam savivaldybės administracijos 
valstybės tarnautojui) prašymą, pridėdamas: 

1) duomenis apie statinį (pagal nustatytą formą); 

2) žemės sklypo nuosavybės teisę ar kitą valdymo ir naudojimo teisę patvir- 

tinančius dokumentus, taip pat žemės sklypo bendraturčių sutikimą, jei 
žemės sklypas priklauso jiems bendrosios nuosavybės teise. 


Savivaldybės pareigūnas per 3 dienas pateikia paraišką statinio projektavimo 
sąlygoms parengti (pagal kompetenciją): 

1) inžinerinių tinklų bei susisiekimo komunikacijų savininkams ar naudoto- 

jams; 

2) aplinkos apsaugos institucijai; 

3) už nekilnojamųjų kultūros paveldo vertybių apsaugą atsakingai įgaliotai 
institucijai (kai projektavimo sąlygos nustatomos nekilnojamosios kultū- 
ros paveldo vertybės tvarkymo statybos darbų projektui rengti); 

4) už saugomos teritorijos apsaugą atsakingai institucijai (kai projektavimo 
sąlygos nustatomos statinio, statomo saugomoje teritorijose, projektui 
rengti). 

Gavusi reikiamą informaciją, savivaldybės administracija parengia statinio 
projektavimo sąlygų sąvadą. Šis sąvadas galioja tol, kol galioja statybos leidimas. 
Jei per 3 metus nuo statinio projektavimo sąlygų sąvado gavimo minėtas leidimas 
nebuvo išduotas, savivaldybės administracija projektavimo sąlygų sąvadą tvirtina 
iš naujo. 

Parengus statinio projektą, turi būti gautas leidimas statybai. Leidimas vykdy- 
ti naujo statinio statybą, statinio rekonstravimą, statinio remontą bei nekilnojamo- 
sios kultūros vertybės tvarkymo statybos darbus privalomas, išskyrus: 

1) nesudėtingų statinių statybą. Šių statinių sąrašą tvirtina Vyriausybės įga- 
liota institucija; 

2) statinio paprastąjį remontą. 

Statybos leidimą išduoda: 

1) statiniui kelių savivaldybių valdomoje teritorijoje, statiniui, kurio statyto- 
jas (užsakovas) yra savivaldybė, statiniui, skirtam krašto apsaugos reik- 
mėms (įrašytam į Vyriausybės nustatyta tvarka tvirtinamą sąrašą) - apskri- 
ties viršininko administracija; 

2) kitam bet kuriam statiniui — savivaldybės administracijos direktorius (jo 
įgaliotas savivaldybės administracijos valstybės tarnautojas). 


Leidimui gauti statytojas turi pateikti: 

1) nustatytos formos prašymą; 

2) sutartį su žemės savininku dėl sklypo laikino naudojimo statybos metu, 
dėl šio sklypo servitutų naudojant pastatytą statinį ir kompensacijų už nau- 
dojimąsi žemės sklypu bei žalą (jeigu ji padaroma) tais atvejais, kai pagal 
statinio projektavimo sąlygas sąvadą inžineriniai tinklai arba susisiekimo 
komunikacijos numatomi tiesti statytojui (užsakovui) nepriklausančiame 
žemės sklype ar kai tokio sklypo dalį numatoma panaudoti statybvietei 
įrengti; 

3) statinio projektą; 

4) kitus konkrečiu atveju privalomus dokumentus: statinio projekto eksper- 
tizės išvadas; statinio projekto patvirtinimo dokumentą; atsakingos ins- 
titucijos sprendimą dėl planuojamos ūkinės veiklos pasirinktoje vietoje 
leistinumo poveikio aplinkai požiūriu; dokumentą dėl statinio statybos 
techninės priežiūros vadovo paskyrimo; statinio kadastrinių matavimų ir 
teisinės registracijos pažymėjimą (kai statinys rekonstruojamas ar kapita- 
liškai remontuojamas). 


Statybos leidime nurodomi kiekvieno statinio normatyvinių statybos techni- 
nių dokumentų nustatyti techniniai rodikliai ir naudojimo paskirtis. 

Pastatytas, rekonstruotas ar kapitališkai suremontuotas statinys (jo dalis, kuri 
gali būti naudojama neatsižvelgiant į tai, ar likusių dalių statyba užbaigta) pripa- 
žįstamas tinkamu naudoti atlikus statinio (jo dalies) projekte numatytus statybos 
darbus ir įvykdžius to statinio (jo dalies) projektavimo sąlygas, atlikus nutiestų 
inžinerinių tinklų ir susisiekimo komunikacijų (reikalingų pripažįstamam tinkamu 
naudoti statiniui ar jo daliai funkcionuoti) bandymus ir padarius geodezines nuo- 
traukas. Statinį pripažįsta tinkamu naudoti Vyriausybės įgaliotos institucijos nusta- 
tyta tvarka sudaryta komisija. 

Statybos metu ir užbaigus statybą vykdomas statybos sklypo tvarkymas - tai 
sklypo reljefo formavimas (pažeminimas, paaukštinimas, lyginimas), sklypo inži- 
nerinių tinklų ir sklypo susisiekimo komunikacijų tiesimas, žaidimų ar kitų aikšte- 
lių įrengimas, tvorų tvėrimas, apželdinimas. 

Nugriovęs statinį, savininkas (naudotojas) privalo: 

1) sutvarkyti žemės sklypą pagal nugriovimo projekto (nugriovimo techno- 
logijos aprašymo) reikalavimus, o jeigu jie nenurodyti — pagal leidime 
nugriauti statinį įrašytas sąlygas; 

2) nedelsdamas pranešti apie statinio nugriovimą inspekcijos tarnybai (sa- 
vivaldybės merui) bei Registrų centrui ir užsakyti nekilnojamojo turto 
registracijos pakeitimus. 


Nugriovus statinį, kuriam griauti reikalingas leidimas, apskrities viršininko 
paskirta komisija patikrina projekte (technologijos aprašyme) ir leidime nurodytų 
sąlygų įvykdymą bei sklypo sutvarkymą, ir apie tai surašo aktą. 


13. Miško įveisimas ne miško žemėje 


Miškas gali būti įveisiamas kitos paskirties žemėje (kai tai numatyta pagal 
pažeistos žemės rekultivacijos projektą ar pagal detalųjį planą), konservacinės pa- 
skirties žemėje (kai tai numatyta pagal specialųjį planą) ir žemės ūkio paskirties 
žemėje. Pagal Žemės įstatymo 25 straipsnį savininkas ar valstybinės žemės naudo- 
tojas Vyriausybės nustatytais atvejais gali apsodinti žemės ūkio paskirties žemę 
mišku nekeisdamas pagrindinės tikslinės žemės naudojimo paskirties. 

Teritorijos, kuriose gali būti įveisiamas miškas žemės ūkio paskirties že- 
mėje[101]: 

1. Mažiau palankių ūkininkauti vietovių žemės ūkio naudmenų plotai, jeigu 

jie atitinka šiuos kriterijus: 

1) mažo našumo žemės ūkio naudmenų, įvertintų ne daugiau kaip 32 na- 
šumo balais, plotas sudaro daugiau kaip 23 proc. nuo bendro ploto; 

2) grūdinių augalų derlingumas mažesnis kaip 2,18 t/ha; 

3) kaimo gyventojų tankumas mažesnis kaip 15,4 gyventojo 1 kmž; 

4) vidutinis metinis gyventojų skaičiaus regresas yra 0,5 proc. ir dau- 
giau; 

5) darbingo amžiaus gyventojų, užimtų žemės ūkyje, medžioklėje ir miš- 
kininkystėje, dalis didesnė negu 15 proc. 

2. Žemės ūkio naudmenų plotai, kurių dirvožemio našumas ne didesnis kaip 

32 balai. 

3. Žemės ūkio naudmenų plotai, kurių dirvožemio našumas didesnis kaip 32 

balai, jeigu miškas įveisiamas: 

3.1.požeminio vandens, kraštovaizdžio rekreacinių išteklių, gamtinio kar- 
kaso, karstinio regiono apsaugos zonose, teritorijose erozijai sustab- 
dyti bei kitose teritorijose atsižvelgiant į gretimų teritorijų ekologinį 
stabilumą 1r miškų išdėstymo žemėtvarkos schemas; 

3.2. žemės ūkio naudmenų plotuose, įsiterpusiuose tarp miškų, vandens 
telkinių, prie kurių nėra privažiavimo; 


109 


3.3. apleistuose, t.y. daugiau kaip penkerius metus neįdirbtuose, nešienau- 
jamuose, nenuganomuose, taip pat besiribojančiuose su miškais, me- 
džių ir krūmų želdiniais, pelkėmis ir pradėjusiuose savaime apaugti 
medžiais ir krūmais žemės ūkio naudmenų plotuose. 

4. Žemės ūkiui netinkamos ir nenaudojamos žemės, kurios yra ne žemės 
ūkio naudmenų plotuose, pagal gamtines sąlygas ir teritorinį išsidėstymą 
tinkamuose miškams įveisti (smėlynuose, žvyrynuose, eroduojamuose 
šlaituose, išgraužose ir baigtuose eksploatuoti karjeruose). 

5. Žemės ūkio paskirties ar kitos paskirties žemės sklypai, esantys urbani- 
zuotose teritorijose, kuriose pagal parengtus detaliuosius planus numato- 
mas miškų įveisimas. 


Miškus įveisti draudžiama: 

1) teritorijose, kuriose įveisti miškus draudžiama pagal Vyriausybės patvir- 
tintas Specialiąsias žemės ir miško naudojimo sąlygas; 

2) į Lietuvos Respublikos nekilnojamųjų kultūros vertybių registrą įrašytų 
ar saugomų objektų teritorijose ir jų apsaugos zonose, išskyrus atvejus, 
kai miško įveisimą suderina Kultūros vertybių apsaugos departamentas 
prie Kultūros ministerijos; 

3) detaliai išžvalgytuose ir naudojamuose naudingųjų iškasenų telkiniuose; 

4) pievose ir ganyklose, esančiose botaniniuose, entomologiniuose, teriolo- 
giniuose, herpetologiniuose draustiniuose; 

5) žemės sklypuose, kuriuos pagal patvirtintus ar pradėtus rengti teritorijų 
planavimo dokumentus numatoma naudoti visuomenės poreikiams; 

6) žemės sklypuose, kurie pagal patvirtintus detaliuosius planus numatyti 
užstatyti arba kitaip panaudoti ne miškų ūkio veiklai; 

7) Vyriausybės nutarimu (2004 04 08, Nr.399) patvirtintose paukščių ap- 
saugai svarbiose teritorijose, jeigu jose aptinkama europinės svarbos sau- 
gomų rūšių paukščių, kurių apsaugai taikomi reikalavimai pagal Vyriau- 
sybės nutarimu (2004 03 15, Nr. 276) patvirtintus Bendrųjų buveinių ir 
paukščių apsaugai svarbių teritorijų nuostatus; 

8) vietovėse, atitinkančiose gamtinių buveinių apsaugai svarbių teritorijų at- 
rankos kriterijus, kuriose randamos europinės svarbos augalų ar gyvūnų 
rūšių natūralios buveinės, ir jų apsaugai svarbiose teritorijose pagal Vy- 
riausybės nutarimu (2004 03 15, Nr.276) patvirtintus reikalavimus; 

9) kitose saugomų gyvūnų, augalų, grybų rūšių ir jų bendrijų (įrašytų į Lietu- 
vos raudonąją knygą) radvietėse ir vertingose gamtinėse buveinėse. 

Miškai įveisiami pagal savivaldybių teritorijų miškų išdėstymo žemėtvarkos 

schemas, o kai jų nėra — pagal savivaldybės administracijos direktoriaus patvirtin- 
tus kaimo plėtros žemėtvarkos projektus miškui įveisti ne miško žemėje (miškų 
įveisimo žemėtvarkos projektus) arba pagal žemės sklypų planus su įveisiamo miš- 
ko ribomis. 

Tuo atveju, kai savivaldybės teritorijos miškų išdėstymo žemėtvarkos sche- 
ma neparengta, 2, 3, 4 ir 5 punktuose nurodytuose žemės plotuose bei 1 punkte 
nurodytų vietovių žemės plotuose, kurių dirvožemio našumas ne didesnis kaip 39 
balai ir šie plotai yra nemelioruoti arba tuose plotuose melioracijos sistemos teisės 
aktų nustatyta tvarka nurašytos, miškas gali būti įveisiamas parengus žemės skly- 
pų planus su įveisiamo miško ribomis, kituose žemės plotuose — parengus miškų 
įveisimo žemėtvarkos projektus. 

Žemės savininkas, norintis ne miško žemės sklype įveisti mišką, Žemėtvarkos 
skyriui pateikia prašymą, prie jo pridėdamas žemės sklypo plano M 1:10 000 su pa- 
žymėtomis ribomis, pagal kurias jis pageidauja įveisti mišką, ir pažymėjimo apie 
Nekilnojamojo turto registre įregistruotą žemės sklypą ir teises į jį kopijas. 

Jeigu mišką pageidaujama įveisti 5 punkte numatytoje teritorijoje, prideda- 
ma detalaus plano kopija. 

Žemėtvarkos skyrius, gavęs žemės savininko prašymą leisti įveisti mišką, 
jo žemės sklype, jei tai numatyta savivaldybės teritorijos miškų išdėstymo žemė- 
tvarkos schemoje, pažymi žemės savininko pateiktame žemės sklypo plane nu- 
matomo įveisti miško ribas bei plotą ir išduoda žemės savininkui leidimą įveisti 
mišką. 

Jeigu savivaldybės teritorijos miškų išdėstymo žemėtvarkos schema nepa- 
rengta, Žemėtvarkos skyrius, gavęs žemės savininko prašymą įveisti mišką ir nu- 
statęs, kad reikia parengti kaimo plėtros žemėtvarkos projektą miškui įveisti ne 
miško žemėje, grąžina žemės sklypo savininkui prašymą ir kitus dokumentus, nu- 
rodydamas, kad reikia parengti kaimo plėtros žemėtvarkos projektą miškui įveisti 
ne miško žemėje. 

Žemės savininkas patvirtintą miško įveisimo žemėtvarkos projektą kartu su 
kitais dokumentais pateikia Žemėtvarkos skyriui, kuris jų pagrindu išduoda žemės 
savininkui leidimą įveisti mišką. 

Jeigu savivaldybės teritorijos miškų išdėstymo schema neparengta, Žemė- 
tvarkos skyrius, gavęs prašymą įveisti mišką 2, 3.2, 4 ir 5 punktuose nurodytuose 
žemės plotuose bei 1 punkte nurodytų vietovių nemelioruotuose žemės plotuose, 
kurių dirvožemio našumas ne didesnis kaip 39 balai, ir reikiamus dokumentus, pa- 
rengia žemės sklypo planą su įveisiamo miško ribomis, kuriame pažymi įveisiamo 
miško ribas bei plotą ir išduoda žemės savininkui leidimą įveisti mišką. Prašymas 
išnagrinėjamas ir leidimas išduodamas per 30 darbo dienų. 

Jeigu Žemėtvarkos skyrius priima sprendimą neišduoti leidimo įveisti mišką, 
šis sprendimas gali būti skundžiamas įstatymu nustatyta tvarka. 

Žemės sklypo savininkas, gavęs iš Žemėtvarkos skyriaus leidimą įveisti miš- 
ką ne miško žemės sklype, turi užsakyti miško želdinimo projektą, kurį patvirtina 
miškų urėdo pavaduotojas. Projekte nurodoma želdinimo sklypo ribos ir plotas, 
želdinių rūšinė sudėtis ir tankumas, atstumai tarp sodinukų, jų išdėstymas ir kiekis 
pagal medžių ir krūmų rūšis, miško želdinimo ir dirvos ruošimo būdai ir želdinių 
apsaugos priemonės. 

Kai savininkas pageidauja įveisti mišką žemės sklypo plotuose, įtrauktuose 
į melioruotos žemės apskaitą, Žemėtvarkos skyrius žemės sklypo savininko pra- 
šymą ir gautus dokumentus perduoda savivaldybės vykdomajai institucijai, kuri 
juos išnagrinėja ir įvertina miško įveisimo galimybes šiame plote, nepažeidžiant 
gretimų nusausintų ar drėkinamų žemės sklypų naudotojų interesų. Esant galimy- 
bei melioruotą plotą apsodinti mišku, savivaldybės administracija išduoda drenažu 
arba grioviais nusausinto ploto plano M 1:2000 ištrauką ir technines sąlygas dėl 
šio ploto apsodinimo. 

Mišką gali būti leidžiama sodinti paliekant neapsodintus ruožus 15 m nuo 
griovio briaunos ir po 15 m į abi puses nuo valstybei nuosavybės teise priklausan- 
čių arba į juos įsijungiančių kito naudotojo drenažo rinktuvų. 

Žemės savininkas, įveisęs mišką ne miško žemėje, ne anksčiau kaip po vie- 
nerių metų apie tai praneša Žemėtvarkos skyriui, kuris kartu su regiono aplinkos 
apsaugos departamento arba jo struktūrinio padalinio atstovu per 10 darbo dienų 
nuo pranešimo gavimo surašo įveisto miško patikrinimo pažymą, taip pat žemės 
sklypo plane pažymi įveisto miško ribas ir parengia žemės sklypo kadastro duome- 
nų formą. 

Įveisto miško patikrinimo pažymą ir patikslintą žemės sklypo planą bei že- 
mės sklypo kadastro duomenų formą žemės savininkas pateikia Registrų centrui 
žemės sklypo kadastro duomenims patikslinti. 

Tuo atveju, kai įveistas miškas yra melioruotoje žemėje, Žemėtvarkos sky- 
rius pateikia įveisto miško patikrinimo pažymos ir įveisto miško ribų plano kopijas 
savivaldybės administracijai dėl žemės ploto išbraukimo iš melioruotų žemių ir 
melioracijos statinių apskaitos. 


14. Melioruotos žemės naudojimas 


Melioracija — tai dirvožemio gerinimas hidrotechninėmis, kultūrtechninė- 
mis, agromelioracinėmis ir kitomis priemonėmis, siekiant sureguliuoti dirvože- 
mio vandens, šilumos ir oro režimą, sudaryti geresnes sąlygas žemdirbystei, iš- 
saugoti ir padidinti dirvos derlingumą, formuoti racionalią ūkio žemėvaldą [23]. 
Melioracijos darbai apima pelkių ir šlapių žemių sausinimą, tvenkinių įrengimą, 
sausų žemių drėkinimą, pievų ir ganyklų kultūrinimą, rūgščių dirvožemių kalkini- 
mą, krūmų naikinimą, priemonių prieš dirvožemio eroziją įgyvendinimą. 

Melioracijos statiniai — melioracijai naudojami įvairūs statiniai (grioviai, 
slenksčiai, greitvietės, vandens pralaidos, drenažo rinktuvai ir sausintuvai, siurbli- 
nės, tvenkinių žemės užtvankos, pylimai, drėkinimo vamzdynai, šuliniai, vandens 
nuleistuvai ir kiti). 

Melioruota žemė - žemės sklypas su įrengta ir veikiančia melioracijos siste- 
ma bei įgyvendintomis kultūrtechninėmis, agromelioracinėmis ir kitomis priemo- 
nėmis, sudarančiomis palankias sąlygas žemdirbystei vystyti. 

Žemės sklype esantys melioracijos statiniai yra žemės sklypo priklausiniai 
ir nuosavybės teise priklauso žemės sklypo savininkui, jeigu sutartis nenustato 
kitaip, išskyrus valstybei nuosavybės teise priklausančius melioracijos ir hidrotech- 
nikos statinius. 

Valstybei nuosavybės teise priklauso: sureguliuoti upeliai, grioviai, nuvedan- 
tys vandenį nuo daugiau kaip vieno žemės savininko ar kito naudotojo sklypo, 
juose esantys melioracijos statiniai, tvenkiniai, kurie ribojasi su dviejų ir daugiau 
žemės savininkų ar kitų naudotojų žeme, hidrotechnikos statiniai, polderiai ir kitos 
melioracijos sistemos, jeigu jose mechaniškai keliamas vanduo, kanalizuoti grio- 
viai ir drenažo rinktuvai, jeigu jų skersmuo yra 12,5 cm ir didesnis ir jeigu jie yra 
pastatyti už valstybės lėšas, nepaisant to, kas yra žemės sklypo, kuriame yra šie 
melioracijos statiniai, savininkas. 

Melioracijos darbų ir melioracijos statinių naudojimo valstybinę priežiūrą 
atlieka apskrities viršininko administracija. 

Valstybei nuosavybės teise priklausančius melioracijos statinius patikėjimo 
teise valdo ir naudoja savivaldybės. 

Naujų melioracijos statinių, išskyrus priklausančius valstybei, statybą esamų 
rekonstravimą, remontą ir priežiūrą organizuoja žemės savininkai. 

Žemės savininkai ar kiti naudotojai turi leisti statyti, prižiūrėti, remontuoti 
bei rekonstruoti jų žemėje melioracijos statinius, reikalingus kitų savininkų žemei 
melioruoti. Žemės savininkams ir kitiems naudotojams dėl to padaryti nuostoliai 
atlyginami įstatymų nustatyta tvarka. 

Žemės savininkai ar kiti naudotojai turi teisę: 

1) nemokamai gauti informaciją iš valstybės ir savivaldybių institucijų apie 
melioracijos programų, finansuojamų valstybės lėšomis, įgyvendinimą, 
taip pat informaciją ir techninius dokumentus apie jų žemėje esančius me- 
lioracijos statinius; 

2) dalyvauti valstybės ir savivaldybių institucijose svarstant melioracijos 
programas ir projektus, susijusius su jų interesais; 

3) reikalauti melioracijos statinių projekto ir jo ekspertizės, jei jų Žemėje 
statomi nauji ar rekonstruojami valstybei nuosavybės teise priklausantys 
melioracijos statiniai; 

4) reikalauti atlyginti nuostolius, jiems padarytus kitų asmenų atliekant me- 
lioracijos darbus bendro naudojimo ar valstybei nuosavybės teise priklau- 
sančiose melioracijos sistemose arba atsiradusius ne dėl jų kaltės sugedus 
bendro naudojimo melioracijos sistemų statiniams ar valstybei nuosavy- 
bės teise priklausantiems melioracijos statiniams; 

5) steigti juridinius asmenis ar sudaryti jungtinės veiklos (partnerystės) su- 
tartis ūkinėms ir bendro naudojimo melioracijos sistemoms statyti ar jų 
veikimui užtikrinti. 

Melioruotos žemės savininkai ar kiti naudotojai privalo: 

1) melioracijos statinius, nuosavybės teise priklausančius žemės savininkui, 
naudoti pagal paskirtį, prižiūrėti ir skubiai remontuoti, jei dėl jų gedimo ga- 
li būti padaryta žalos kitų asmenų ar valstybės turtui bei gamtinei aplinkai; 

2) valstybinę priežiūrą atliekančioms ir patikėjimo teise juos valdančioms 
bei eksploatuojančioms institucijoms leisti tikrinti valstybei nuosavybės 
teise priklausančius melioracijos statinius, o mokymo ir mokslo įstaigų 
specialistams — leisti nepadarant žalos tirti bei rinkti duomenis apie šių 
statinių būklę; 

3) pagal iš anksto suderintą su statytoju darbų grafiką leisti atlikti valstybei 
nuosavybės teise priklausančių melioracijos statinių priežiūros, remonto 
arba rekonstravimo darbus; 

4) derinti žemės kasimo darbus su asmenimis, kurių turtui ar interesams gali 
būti padaryta žala (žemės savininkais ir institucijomis, patikėjimo teise 
valdančiomis valstybei nuosavybės teise priklausančius melioracijos stati- 
nius); 

5) atlyginti valstybei ar kitam savininkui nuosavybės teise priklausantiems 
melioracijos statiniams neteisėtais veiksmais padarytą žalą. 


Netinkamu melioracijos įrenginių naudojimu laikoma: 

- gyvulių ganymas melioracijos kanalų bei užtvankų pašlaitėse ir kanalų 
apsauginėse juostose; 

- važiavimas transporto priemonėmis ir mechanizmais bei jų vežimas per 
užtvankas ir kanalus nenustatytose vietose; 

- kanalų ir užtvankų velėninių sutvirtinimų, tiltų, šliuzų, įspėjamųjų Žen- 
klų, drenažo žiočių, krantų sutvirtinimų ir kitų melioracijos įrenginių ga- 
dinimas; 

- žemės arimas arčiau nustatyto nuotolio nuo kanalo krašto arba užtvankos 
papėdės; 

- kanalų užtvenkimas ir užgriozdinimas; 

- buitinių ar pramoninių nuotekų suleidimas į drenažo sistemas; 

- krūmų ar medžių sodinimas virš drenažo rinktuvų; 

- priemonių prieš drenažo apaugimą medžių, krūmų ir piktžolių šaknimis 
nesiėmimas; 

- kanalų ir apsauginių juostų šiukšlinimas; 

- karjerų įrengimas naudingoms iškasenoms kasti arčiau nustatyto nuotolio 
nuo kanalų ir užtvankų, taip pat laužų kūrenimas pylimuose ir nusausin- 
tuose durpynuose; 

- statinių statyba melioruotoje žemėje neturint melioracijos eksploatavimo 
ar melioracijos eksploatavimo priežiūros įstaigų išduotų specialiuosius 
reikalavimus nustatančių dokumentų, arba šiuose dokumentuose nurody- 
tų sąlygų statiniams melioruotoje žemėje projektuoti ir statyti nesilaiky- 
mas; 


- griovių šlaitų ir apsauginių juostų nešienavimas arba pavėluotas šienavi- 
mas; 

- krūmų ir jų atžalų šlaituose nenaikinimas, sąnašų iš vandens nuleidimo 
latakų nevalymas, į griovius patekusių kliuvinių (kelmų, medžių ir krūmų 
liekanos, akmenų ir kt.) nešalinimas; 

- sniego nenukasimas ir ledo nenukapojimas prieš pavasario polaidį nuo 
vandens nuleistuvų; 

-  pavėluotas sąnašų ir kitų kliuvinių valymas iš drenažo Žiočių; 

- pavėluotas išgraužų bei išplovų išlyginimas prie paviršinio vandens nu- 
leistuvų ir drenažo šulinių; 

-  pavėluotas sąnašų valymas iš vandens nuleistuvų ir aplink įrengtų sodin- 
tuvų; 

- sausinimo sistemų gedimo vietų (grunto įsiurbimų, vandens išsiliejimo į 
paviršių, didelių išgraužų ir kt.) nepažymėjimas ir informacijos neperda- 
vimas melioracijos eksploatavimo priežiūros įstaigoms. 


15. Žemės naudojimas medžioklei 


Gyvūnija — tai ekosistemos dalis, turinti įtakos medžiagų ir energijos apy- 
takai, dirvodarai, kraštovaizdžio formavimui, augalijos egzistavimui, žmogaus 
dvasiniam gyvenimui [121]. Laisvėje gyvenantys laukiniai gyvūnai, jų tarpe ir me- 
džiojamieji gyvūnai nuosavybės teise priklauso valstybei. Teisę naudoti laukinės 
gyvūnijos išteklius turi Lietuvos Respublikos piliečiai ir juridiniai asmenys, užsie- 
nio piliečiai bei asmenys be pilietybės. Pagal Laukinės gyvūnijos įstatymą [19] 
visi asmenys, planuojantys ūkinę veiklą ar ja besiverčiantys, privalo užtikrinti, kad 
dėl jų veiklos nebus neigiamo poveikio laukinei gyvūnijai arba jis bus minimalus. 

Šių išteklių naudotojai privalo: 

1) laikytis teisės aktuose nustatytų laukinės gyvūnijos apsaugos ir jos ištek- 
lių naudojimo reikalavimų; 

2) įgyvendinti privalomas laukinės gyvūnijos apsaugos ir jos išteklių atkūri- 
mo priemones, nurodytas leidime naudoti laisvėje gyvenančios laukinės 
gyvūnijos išteklius; 

3) įstatymų nustatyta tvarka ir atvejais atlyginti žemės, miško, vandens tel- 
kinių savininkams, valdytojams ir naudotojams žalą, atsiradusią dėl lauki- 
nės gyvūnijos išteklių naudojimo. 

Pagrindinės laukinės gyvūnijos išteklių naudojimo rūšys yra žvejojimas ir 
medžiojimas. Žvejojimą reglamentuoja Žuvininkystės įstatymas [56] ir Mėgėjiš- 
kos žūklės įstatymas [24] bei poįstatyminiai teisės aktai. Medžiojimą reglamen- 
tuoja Medžioklės įstatymas [22], Aplinkos ministerijos tvirtinamos Medžioklės 
Lietuvos Respublikos teritorijoje taisyklės bei kiti teisės aktai. 

Medžiojamieji gyvūnai — laukiniai gyvūnai, kurie yra medžiojami dėl savo 
vertės ir atsižvelgiant į šalies medžioklės tradicijas (stambioji medžiojamoji fauna 
ir smulkioji medžiojamoji fauna). 

Medžiojimas — laukinės gyvūnijos išteklių naudojimo rūšis, kai siekiama 
panaudoti laisvėje gyvenančių medžiojamųjų gyvūnų išteklius, šiuos gyvūnus se- 
kant, tykojant, persekiojant, šaudant arba gaudant. 

Medžioklė —- medžiojamųjų gyvūnų apsauga ir racionalus naudojimas, vado- 
vaujantis Medžioklės įstatymu, kitais medžioklę reglamentuojančiais teisės aktais, 
bei atsižvelgiant į ekologines medžioklės plotų sąlygas, etikos normas ir šalies 
kultūros tradicijas. 

Medžioklės plotai —- žemės, miškų ir vandens telkinių plotai, kuriuose gali 
būti medžiojama Medžioklės įstatymo nustatyta tvarka. 

Medžioklės plotų naudojimas — medžiojimas ir su juo susijusi veikla me- 
džioklės plotuose, taikant biotechnines priemones, statant ir eksploatuojant me- 
džioklės įrenginius, įgyvendinant medžiojamųjų gyvūnų daromos žalos prevenci- 
jos priemones, vykdant medžiojamųjų gyvūnų apsaugą nuo neteisėto naudojimo. 

Medžioklės plotų naudotojas - fizinis ar juridinis asmuo, galintis būti lau- 
kinės gyvūnijos išteklių naudotojui pagal Laukinės gyvūnijos įstatymą ir nusta- 
tyta tvarka įgijęs teisę naudoti medžiojamųjų gyvūnų išteklius medžioklės plotų 
vienete. 

Medžioklės plotų vienetas — vientisa medžioklės plotų teritorija, kuri suda- 
ryta vadovaujantis medžioklėtvarkos principais, kurioje planuojamas ir organizuo- 
jamas medžiojamųjų gyvūnų išteklių naudojimas. 

Laisvėje esantys medžiojamieji gyvūnai, kurie laikantis Medžioklės įstaty- 
mo ir kitų teisės aktų buvo pagauti ar nušauti, tampa juos pagavusio ar nušovusio 
medžioklės plotų naudotojo nuosavybe, išskyrus medžioklės trofėjus, kurie nuosa- 
vybės teise priklauso medžiojamąjį gyvūną sumedžiojusiam asmeniui. 

Teisę naudoti laisvėje esančių medžiojamųjų gyvūnų išteklius suteikia Ap- 
linkos ministerijos regionų aplinkos apsaugos departamentai, išduodami leidimą 
naudoti medžiojamųjų gyvūnų išteklius medžioklės plotų vienete. 

Medžiojamųjų gyvūnų, laikomų ir naudojamų nelaisvėje pagal Aplinkos mi- 
nisterijos ir Valstybinės maisto ir veterinarijos tarnybos patvirtintas Laukinių gy- 
vūnų laikymo nelaisvėje taisykles, išteklių naudojimo teisė priklauso šių gyvūnų 
savininkui. 

Sodybose ir negyvenamuose pastatuose bei jų priklausiniuose šių objektų 
savininkai, valdytojai ir naudotojai turi teisę, nepaisydami Medžioklės Lietuvos 
Respublikos teritorijoje taisyklėse nustatytų medžioklės terminų, naudodami šio- 
se taisyklėse numatytas leistinas gaudymo priemones, gaudyti šiose taisyklėse nu- 
matytas leistinas gaudymo priemones, gaudyti bei pasiimti tų rūšių plėšruosius 
medžiojamuosius žvėris ir varninius paukščius, kuriems minėtose taisyklėse yra 
nustatytas leistinas jų medžioklės terminas. Ši veikla nelaikoma medžiojimu, ir ją 
vykdantis asmuo neprivalo būti medžiotojas. 

Privačios žemės sklypo savininkas turi teisę uždrausti medžioti jam priklau- 
sančioje žemėje medžioklės ploto vieneto sudarymo ar jo ribų pakeitimo metu, 
taip pat bet kuriuo metu vėliau. Raštišką sprendimą dėl medžiojimo jam priklau- 
sančioje žemėje uždraudimo arba tokio draudimo panaikinimo, kartu su žemės 
sklypo nuosavybės teisę patvirtinančio dokumento bei žemės sklypo plano kopijo- 
mis žemės savininkas turi pateikti atitinkamos savivaldybės komisijai, sudarančiai 
medžioklės ploto vienetus ir keičiančiai jų ribas. 

Medžioti draudžiama: 

1) kapinėse, urbanizuotose teritorijose, valstybiniuose rezervatuose, rezerva- 
tuose, esančiuose valstybiniuose parkuose ir biosferos rezervatuose, re- 
zervacinėse apyrubėse ir kitose teritorijose, kuriose šią veiklą draudžia 
įstatymai ir kiti teisės aktai; 

2) žemės sklypuose, esančiuose medžioklės plotuose, jeigu jų savininkai už- 
draudė medžioti juose Medžioklės įstatymo nustatyta tvarka; 

3) kitose teritorijose, kuriose atsižvelgiant į vietos sąlygas negali būti me- 
džiojama ir kurias nustato institucijos, sudarančios medžioklės plotų vie- 
netus. 


Medžioklės plotų vienetai sudaromi ir jų ribos keičiamos vadovaujantis 
medžioklėtvarkos principais, užtikrinant racionalų medžiojamųjų gyvūnų popu- 
liacijų valdymą, tinkamą medžiojamųjų gyvūnų apsaugą ir tvarkingą bei saugų 
medžiojimą, taip pat kad būtų išvengta didesnės medžiojamųjų gyvūnų daromos 
žalos žmogaus ūkinės veiklos objektams. Medžioklės plotų vienetas turi apimti 
ne mažiau kaip 1000 ha vientisą medžioklės plotą, išskyrus atvejus, kai mažesni 
medžioklės plotų vienetai sudaromi Aplinkos ministerijos siūlymu mokslo ir mo- 
kymo tikslams arba kai tokie vienetai sudaromi Žemės ūkio ministerijos siūlymu 
žuvininkystės tvenkinių teritorijose. 

Medžioklės plotų vieneto vientisumo kriterijus ir reikalavimus medžioklės 
plotų vienetų riboms nustatyti tvirtina Aplinkos ministerija, vadovaudamasi šiais 
principais: 

1) medžioklės plotų vienetų ribos turi eiti aiškiomis gamtinėmis arba dirbti- 
nėmis ribomis, gerai matomomis vietovėje, tačiau negali būti nustatomos 
pamiške; 

2) keliai, geležinkelių ruožai, elektros perdavimo linijos, natūralūs bei dirb- 
tiniai vandens srautai ir kiti panašūs objektai, jeigu jų forma, dydis bei 
statiniai ar įrenginiai juose netrukdo organizuoti medžioklės, nesuardo 
medžioklės plotų vienetų vientisumo. Tačiau jie negali būti laikomi išilgi- 
ne jungtimi tarp atskirų nutolusių medžioklės plotų vieneto dalių. 

Medžioklės plotų vienetų sudarymo ir jų ribų pakeitimo projektus kiekvieno- 
je savivaldybėje rengia šios savivaldybės mero sudaryta komisija. 

Žuvininkystės tvenkiniams, kuriuose medžioklė plėtojama ribotai, priskiria- 
mi pramoniniai žuvininkystės tvenkiniai, kurių teritorijų sąrašą bei plotus tvirtina 

Vyriausybė, taip pat kiti žuvininkystės tvenkiniai, kurių vientisas plotas ne ma- 
žesnis kaip 150 ha. Šiose teritorijose Žemės ūkio ministerijos siūlymu gali būti 
sudaromi specialūs medžioklės plotų vienetai, kuriuose žuvininkystės tvenkinių 
naudotojai reguliuoja žuvilesių paukščių gausą ir medžioja smulkiuosius medžio- 
jamuosius gyvūnus. 

Komisija, parengusi preliminarų medžioklės plotų vieneto sudarymo arba 
jo ribų pakeitimo projektą, paskelbia apie tai šalies bei vietinėje spaudoje ir nuro- 
do 1 mėnesio terminą, per kurį žemės sklypų savininko atitinkamos savivaldybės 
komisijai raštu gali pateikti reikalavimus, o kiti suinteresuoti fiziniai ar juridiniai 
asmenys — siūlymus dėl medžioklės plotų vieneto sudarymo ar jo ribų pakeitimo 
projekto. Tokie rašytiniai siūlymai ir reikalavimai pateikiami komisijai tiesiogiai 
arba per seniūnijas, kuriose yra siūlymus ir reikalavimus pateikiantiems asmenims 
priklausantys žemės sklypai. Pasikeitus žemės sklypo savininkui, toks pareiškimas 
gali būti pateikiamas per seniūniją, kurioje yra šis žemės sklypas, per 1 mėnesį po 
nuosavybės teisės įregistravimo Nekilnojamojo turto registre. Teritorijas, kuriose 
medžioklė draudžiama iki šiuos reikalavimus nustatančių asmenų nurodyto termi- 
no, komisija pažymi medžioklės plotų vieneto plane. 

Pasibaigus nustatytam terminui, komisija medžioklės plotų vienetams su- 
daryti bei jų riboms pakeisti, išnagrinėjusi gautus reikalavimus ar siūlymus rei- 
kalavimus, priima sprendimą, ar tikslinga atsižvelgti į gautus siūlymus, prireikus 
koreguoja medžioklės plotų vieneto sudarymo ar ribų pakeitimo projektą, ir šį pro- 
jektą pateikia tvirtinti atitinkamos apskrities viršininkui. Neatsiejamos tvirtinamo 
medžioklės plotų vieneto sudarymo arba jo ribų pakeitimo projekto dalys yra me- 
džioklės plotų vieneto planas su pažymėtomis teritorijomis, kuriose leidžiama me- 
džioti ir kuriose medžioklė yra uždrausta. 

Visiems sudarytiems medžioklės plotų vienetams ne rečiau kaip kas 10 metų 
turi būti parengiami medžioklėtvarkos projektai, kuriuose nustatoma: 

1) pagrindinės medžiojamųjų gyvūnų išteklių naudojimo sąlygos (didžiau- 
sias ir mažiausias leistinas medžiojamųjų gyvūnų gausumas, privalomos 
įgyvendinti biotechninės priemonės bei kitos sąlygos; 

2) siūlymai pakeisti medžioklės plotų vienetų ribas, jeigu tai yra būtina sie- 
kiant užtikrinti racionalų medžiojamųjų gyvūnų išteklių naudojimą bei 
atsižvelgiant į įvykusius teritorijos naudojimo pokyčius; 

3) patikslinti už medžiojamųjų gyvūnų išteklių naudojimą mokėtini mokes- 
čiai, atsižvelgiant į medžioklės plotų bioekologinių savybių pasikeitimą. 

Medžioklės plotų naudotojai turi teisę: 

1) leidime naudoti medžiojamųjų gyvūnų išteklius medžioklės plotų vienete 
nurodytomis sąlygomis medžioti ir kitomis Laukinės gyvūnijos įstatyme 
nustatytomis laukinės gyvūnijos naudojimo rūšimis naudoti medžiojamų- 
jų gyvūnų išteklius; 

2) saugoti medžiojamųjų gyvūnų išteklius, gausinti juos, gerinti medžioja- 
mųjų gyvūnų gyvenamosios aplinkos sąlygas; 

3) susitarę su žemės sklypų savininkais ir valdytojais, vykdyti jų žemėje bio- 
technines priemones, statyti ir eksploatuoti medžioklės įrenginius, įrengti 
aptvarus medžiojamiems gyvūnams laikyti; 

4) gauti finansinę pagalbą medžiojamųjų gyvūnų gyvenamosios aplinkos są- 
lygoms gerinti ir kitiems tikslams; 

5) pratęsti leidimą naudoti medžiojamųjų gyvūnų išteklius medžioklės plotų 
vienete. 


Medžioklės plotų naudotojai privalo: 

1) racionaliai naudoti medžiojamųjų gyvūnų išteklius, globoti medžiojamuo- 
sius gyvūnus ir saugoti medžiojamųjų gyvūnų išteklius nuo neteisėto nau- 
dojimo; 

2) naudodami medžiojamųjų gyvūnų išteklius, laikytis Medžioklės įstatymo 
bei kitų teisės aktų, reglamentuojančių medžiojimą ir medžioklę, reikala- 
vimų, taip pat leidime naudoti medžiojamųjų gyvūnų išteklius medžiok- 
lės plotų vienete nustatytų sąlygų; 

3) gauti žemės sklypo savininko sutikimą ar valdytojo leidimą arba sudaryti 
su juo atitinkamą sutartį dėl biotechninių priemonių taikymo ir staciona- 
rių įrenginių statymo bei eksploatavimo jo žemėje; 

4) Medžioklės Lietuvos Respublikos teritorijoje taisyklių nustatyta tvarka 
vykdyti medžiojamųjų gyvūnų išteklių tyrimo darbus; 

5) Aplinkos ministerijos nustatyta tvarka teikti medžiojamųjų gyvūnų ištek- 
lių panaudojimo ataskaitas; 

6) Mokesčių už valstybinius gamtos išteklius įstatymo ir kitų teisės aktų nu- 
statyta tvarka mokėti mokesčius už medžiojamųjų gyvūnų išteklių naudo- 
jimą; 

7) užtikrinti privačios žemės sklypo savininko teisę medžioti. Privačios že- 
mės sklypo savininkas, turintis medžiotojo bilietą, turi teisę, susitaręs su 
medžioklės plotų naudotojais, kartu su medžioklės plotų naudotojais me- 
džioti visuose medžioklės plotų vienetuose, į kuriuos patenka jam nuosa- 
vybės teise priklausantis žemės sklypas. 


Laisvėje gyvenančių medžiojamųjų gyvūnų padarytą žalą žemės, miško ir 
vandens telkinių sklypų savininkams, valdytojams ir naudotojams atlygina me- 
džioklės plotų naudotojai arba valstybės vardu kitos institucijos, jeigu neįrodoma, 
kad žala atsirado dėl nenugalimos jėgos, nukentėjusio asmens tyčios ir kitų Civili- 
nio kodekso 6.253 straipsnyje nurodytų veiksmų. 

Laisvėje gyvenančių medžiojamųjų gyvūnų padarytą žalą pagal Aplinkos ir 
Žemės ūkio ministerijų parengtą metodiką apskaičiuoja atitinkamos savivaldybės 
mero sudaryta nuostolių skaičiavimo komisija. 

Laisvėje gyvenančių medžiojamųjų gyvūnų padarytą žalą žemės, miško ir 
vandens telkinių sklypų, kuriuose nėra uždrausta medžioti, savininkams, valdyto- 
jams ir naudotojams dėl žemės ūkio pasėlių, miško ir hidrotechnikos įrenginių 
pakenkimo atlygina medžioklės plotų naudotojas šiais atvejais, kai: 

1) žalos žemės ūkio pasėliams ar hidrotechnikos įrenginiams padaro kanopi- 

niai žvėrys ar bebrai, jeigu juos medžioti nėra uždrausta ištisus metus; 

2) kanopiniai žvėrys ar bebrai padaro žalos miškui, jeigu juos medžioti nėra 

uždrausta ištisus metus ir jeigu pagal metodiką apskaičiuota stipriai pa- 
žeistų bei žuvusių tikslinės rūšies medelių jaunuolynuose dalis viršija 20 
procentų arba vyresnio amžiaus medynuose stipriai pažeistų perspektyvių 
tikslinės rūšies medžių dalis viršija 10 procentų ir jeigu neįvykdomi žvė- 
rių, kurių sumedžiojimas yra limituojamas, sumedžiojimo limitai. 

Žemės, miško ir vandens telkinių sklypų, kuriuose nėra uždrausta medžioti, 
savininkai, valdytojai ir naudotojai apie laisvėje gyvenančių medžiojamųjų gyvū- 
nų padarytą žalą nedelsdami privalo pranešti atitinkamai seniūnijai, ne vėliau kaip 
per 3 darbo dienas nuo žalos pastebėjimo išsiųsdami rašytinį prašymą dėl žalos 
įvertinimo ir atlyginimo. Seniūnijos seniūnas, gavęs pranešimą apie padarytą žalą, 
privalo tą pačią dieną pranešti medžioklės plotų naudotojui ir per 7 dienas organi- 
zuoti žalos įvertinimą, išskyrus atvejus, kai dėl žalos pobūdžio jos dydį įmanoma 
nustatyti tik praėjus daugiau negu 7 dienoms. 

Lėšos už laisvėje gyvenančių medžiojamųjų gyvūnų padarytą žalą turi būti 
sumokėtos per vieną mėnesį nuo žalos dydžio apskaičiavimo dienos. Šalis, nesutin- 
kanti su apskaičiuotu žalos dydžiu, turi teisę Administracinių bylų teisenos įstaty- 
mo nustatyta tvarka nuostolių skaičiavimo komisijos sprendimą apskųsti teismui. 

Medžiojamųjų gyvūnų padaryta žala neatlyginama, jeigu ji padaryta žemės 
sklypuose, kuriuose jų savininkas nustatyta tvarka uždraudė medžioti. 

Medžiojamųjų gyvūnų padaryta žala žemės sklypų savininkams, valdyto- 
jams ir naudotojams, kurių žemės ūkio pasėliams buvo padaryta žalos, atlyginama, 
jeigu žemės ūkio pasėlių savininkas augina pasėlius pagal agrotechninius reikalavi- 
mus ir vykdo pasėlių apsaugojimo nuo medžiojamųjų gyvūnų daromos žalos prie- 
mones, patvirtintas Medžiojamųjų gyvūnų padarytos žalos žemės ūkio pasėliams 
ir miškui apskaičiavimo metodikoje. 

Už gamtos išteklius - medžiojamuosius gyvūnus medžioklės plotų naudoto- 
jai moka metinį mokestį, kuris apskaičiuojamas nuo medžioklės ploto ir sudaro: už 
miškus (priklausomai nuo jų vietos ir rūšinės sudėties) - 0,45-1,80 Lt/ha, už laukus 
— 0,25-0,30 Lt/ha, už vandens telkinius — 0,10 Lt/ha. Sumokėtos lėšos paskirsto- 
mos taip: 70 proc. - į savivaldybės biudžetą, 30 proc. - į valstybės biudžetą. 


KLAUSIMAI IR UŽDUOTYS 


1. Kaip skistoma žemė pagal pagrindinę tikslinę naudojimo paskirtį? 

2. Kaip skirstoma žemės ūkio paskirties žemė pagal naudojimo būdą ir po- 
būdį? 

3. Kokie reikalavimai žemės ūkio paskirties žemės naudojimui ir tvarky- 
mui? 

27. 
28. 


Kaip skirstoma miškų ūkio ir vandens ūkio paskirties žemė pagal naudo- 
jimo būdą? 

Kaip skirstoma kitos paskirties žemė pagal naudojimo būdą ir pobūdį? 
Kokios yra kitos paskirties žemės naudotojų teisės naudoti žemę ir joje 
vykdyti ūkinę ar kitą veiklą? 

Kaip apibūdinsite bendrąsias žemės naudotojų pareigas? 

Kas tai yra žemės ūkio veikla ir kokie reikalavimai žemės ūkio paskir- 
ties žemės naudojimui? 

Kas tai yra mėgėjiškos sodininkystės veikla ir kokie reikalavimai sodų 
tvarkymui? 


. Kokios žemės skyrimo gyventojų asmeniniam ūkiui ir tarnybinėms že- 


mės daloms sąlygos ir tvarka? 


. Kas tai yra ūkininko ūkis ir kaip reglamentuojama jo veikla? 
. Kas tai yra juridinių asmenų ūkiai? 
„ Kaip reglamentuojamas miškų ūkio paskirties žemės bei miškų tvarky- 


mas ir naudojimas? 


„ Kokios yra vandens telkinių naudojimo sritys ir sąlygos? 


Kokios yra saugomų teritorijų kategorijos? 


„ Kaip apibūdinti bendruosius veiklos apribojimus valstybiniuose parkuo- 


se ir draustiniuose? 
Kas tai yra ekologinės apsaugos zonos? 


. Kokius reikalavimus nustato specialiosios žemės naudojimo sąlygos, su- 


sijusios su gamtos išteklių apsauga? 


. Kokius reikalavimus nustato specialiosios žemės naudojimo sąlygos, su- 


sijusios su statinių, įrenginių ir gyventojų sveikatos apsauga? 


. Kaip apibūdinti servitutus ir kokiomis sąlygomis jie nustatomi privačio- 


je žemėje? 


. Kaip žemės servitutai nustatomi administraciniu aktu? 
. Kokia tvarka ir sąlygomis įrengiami mažieji karjerai? 
„ Kokie reikalavimai derlingojo dirvožemio išsaugojimui ir pažeistos Že- 


mės rekultivavimui? 


. Kokios yra pastatų projektavimo ir statybos sąlygos bei priėmimo naudo- 


tis tvarka? 


. Kokia tvarka įveisiamas miškas ne miško žemėje? 
„ Kokios yra melioruotos žemės savininkų ar kitų naudotojų teisės ir parei- 


gos? 

Kokia tvarka nustatomi ir naudojami medžioklės plotai? 

I užduotis: Pilietis nusipirko žemę ir ją įregistravo Ūkininkų ūkių regist- 
re. Žemė nusausinta, vidutinis našumo balas — 45. Patikrinus deklaruoja- 
mas žemės ūkio naudmenas nustatyta, kad iš 20 ha 5 ha neatitinka geros 
agrarinės būklės reikalavimų, iš jų 2 ha pievų savaime apaugę krūmais. 
Kokius teisės aktus ūkininkas pažeidė ir ką jis privalo daryti? 

29, 


30. 


31. 


II užduotis: Miško savininkui grąžintoje 5 ha ploto žemėje yra 0,2 ha 
mišku neapaugęs plotas, kuriame savininkas pageidauja statyti gyvena- 
mąjį namą. Kokius veiksmus savininkas turi atlikti, kad gautų leidimą 
statybai? 

III užduotis: Žemė yra valstybinio parko rekreacinėje zonoje, prie ežero. 
Žemės savininkas nori buvusio sodybos ūkinio pastato vietoje, vandens 
telkinio pakrantės apsaugos juostoje pastatyti pirtį. Kokiomis sąlygomis 
galima išduoti leidimą statybai? 

IV užduotis: Žemės sklypo bendras plotas — 6 ha. Žemės savininkas ke- 
tina apsodinti mišku dalį (4 ha) nusausintos ariamosios žemės, kurios 
našumo balas — 50. Kokius veiksmus jis turi atlikti, norėdamas gauti 
leidimą įveisti mišką? 


IV SKYRIUS. 
SPECIALIŲJŲ ĮSTATYMŲ NUOSTATOS, 
SUSIJUSIOS SU ŽEMĖS NAUDOJIMU 


1. Lietuvos Respublikos valstybės siena ir jos apsauga 


Valstybė kaip tarptautinės teisės subjektas privalo turėti šiuos požymius: nuo- 
latinius gyventojus; apibrėžtą teritoriją; vyriausybę; galimybę užmegzti santykius 
su kitomis valstybėmis. Savo suverenias teises valstybė vykdo valstybės sienų ri- 
bose. 

Lietuvos Respublikos valstybės siena (toliau — valstybės siena) — tai lini- 
ja ir šia linija einantis vertikalus paviršius, apibrėžiantis Lietuvos Respublikos 
teritorijos ribas sausumoje, žemės gelmėse, oro erdvėje, vidaus vandenyse, terito- 
rinėje jūroje ir jos gelmėse [43]. Be savo teritorijos, Lietuva turi išimtines teises 
žvejoti, medžioti jūroje, atlikti jūros mokslinius tyrimus, nustatyti gamtosaugos 
taisykles, eksploatuoti naudingąsias iškasenas nustatytoje pakrantės ekonominė- 
je zonoje; jos plotis negali viršyti 200 jūrmylių ribos. Kitos valstybės teritorinėje 
jūroje turi tranzito teisę (jų laivams leidžiama nesustojus praplaukti), o išimtinė- 
je ekonominėje zonoje — laivybos ir skraidymo teisę, bei teisę tiesti kabelius 1r 
vamzdynus. Virš valstybės teritorijos esanti oro erdvė valstybei priklauso tiek, 
kiek leidžiama kontroliuoti aviacijos veiklą (paprastai iki žemiausios žemės pa- 
lydovo orbitos). 

Valstybės siena nustatoma ir keičiama Lietuvos Respublikos tarptautinėmis 
sutartimis, kai jas ratifikuoja 4/5 visų Seimo narių. Sutartyje atribojamos abiejų 
valstybių teritorijos, aprašant sieną tarp jų ir pažymint ją žemėlapyje (t. y. ją deli- 
mituojant). Po to valstybės sudaro komisiją sienos pažymėjimui vietovėje (t, y. jos 
demarkacijai). 

Valstybės siena, jeigu kitaip nenustatyta Lietuvos Respublikos tarptautinėse 
sutartyse su gretimomis valstybėmis, eina: 

1) sausuma ir vietomis, kur valstybės siena kerta upes, ežerus ir kitus vidaus 
vandenis, pereidama nuo vieno kranto į kitą, linijomis, jungiančiomis gre- 
timus valstybės sienos ženklus; 

2) laivybine upe pagal pagrindinio farvaterio (laivakelio) arba upės deltos vi- 
durį, nelaivybine upe (upeliu) pagal jos (jo) vidurį arba pagrindinės vagos 
vidurį; 

3) tiltais arba kitomis konstrukcijomis, einančiomis per upę (upelį), ežerą ar- 
ba kitą vandens telkinį pagal šio statinio vidurį arba pagal jo technologinę 
ašį, neatsižvelgiant į tai, kaip valstybės siena eina vandeniu. 


Valstybės siena sausumoje ir vidaus vandenyse žymima aiškiai matomais 
valstybės sienos ženklais. 

Teritorinė jūra atribojama vidurio linijos principu, kai krantai yra priešais, ir 
trumpiausių lygių atstumų principu, kai krantai yra šalia vienas kito. Šie principai 
nėra privalomi atribojant ekonominę zoną, kur reikia vadovautis abiejų šalių teisė- 
tų interesų derinimo principu, įvertinant gamtos išteklius, proporcingumą ir pan. 

Pasienio juosta — prie valstybės sienos esanti pasienio ruožo žemės ar vi- 
daus vandenų dalis, skirta valstybės sienos ženklams, pasienio patrulio takui, inži- 
nerinėms užtvaroms, signalizacijos sistemoms (kompleksams), kitiems valstybės 
sienos apsaugos objektams bei įrenginiams statyti ir prižiūrėti. 

Pasienio juostos plotis turi būti ne mažesnis kaip 5 metrai į Lietuvos Respub- 
likos teritorijos gilumą: 

1) nuo valstybės sienos, kai ji eina sausuma, Kuršių mariomis ar upe, perei- 

dama nuo vieno upės kranto į kitą; 

2) nuo upės kranto, kai valstybės siena eina laivybine upe; 

3) nuo upės (upelio) kranto arba nuo valstybės sienos, apimant pasienio juos- 
tai priklausančią upės (upelio) vagos dalį ir žemės juostą krante, kai vals- 
tybės siena eina nelaivybine upe (upeliu); 

4) nuo kranto, kai valstybės siena eina ežeru ar kitokiu vandens telkiniu. 


Papildomai gali būti nustatoma pasienio juosta vandenyse prie valstybės 
sienos. 

Pasienio juostos ribas Vidaus reikalų ministro teikimu tvirtina Vyriausybė. 
Žemė ir vandenys, kuriais eina pasienio juosta, yra valstybės nuosavybė. Lietuvos 
Respublikos įstatymų ir kitų teisės aktų nustatyta tvarka žemė ir vandenys, kuriais 
eina pasienio juosta, perduodami naudotis Valstybės sienos apsaugos tarnybai. 

Jei valstybės siena eina miškais arba krūmais, pasienio juostoje iškertama 
proskyna. Ji tvarkoma taip, kad aiškiai matytųsi valstybės sienos ženklai ir greta 
valstybės sienos esantys jos apsaugą užtikrinantys objektai ir įrenginiai. 

Pasienio ruožas — nuo valstybės sienos į Lietuvos Respublikos teritorijos 
gilumą einanti sausumos ir (ar) vidaus vandenų paženklinta juosta, kurioje galioja 
pasienio teisinis režimas. 

Pasienio ruožo teritorijoje (apimant vidaus vandenis) Vyriausybė gali nusta- 
tyti valstybės sienos apsaugos zoną. 

Asmenys valstybės sienos apsaugos zonoje gali būti tik su Valstybės sienos 
apsaugos tarnybos išduotais vienkartiniais terminuotais leidimais. Asmenims, gy- 
venantiems ar dirbantiems valstybės sienos apsaugos zonoje, bei žemės ir kito 
nekilnojamojo turto savininkams ar naudotojams gali būti išduoti nuolatiniai lei- 
dimai. 

Į valstybės sienos apsaugos zonos teritoriją transporto priemonės gali įva- 
žiuoti, įplaukti ar įskristi tik su Valstybės sienos apsaugos tarnybos leidimu. 

Ūkinė, komercinė ir kitokia asmenų veikla valstybės sienos apsaugos zonoje 
galima tik su Valstybės sienos apsaugos tarnybos leidimu. 

Lietuvos Respublikos teritorinė jūra (toliau — teritorinė jūra) — tai Lietuvos 
Respublikos pakrantės 12 jūrmylių pločio (apie 22,2 km) Baltijos jūros teritorijos 

dalis, kurios ribas su gretimomis valstybėmis nustato Lietuvos Respublikos tarptau- 
tinės sutartys ir visuotinai pripažinti tarptautinės teisės principai bei normos. 

Užsienio valstybių laivai naudojasi taikaus plaukimo teise Lietuvos Respub- 
likos teritorine jūra. Plaukimas laikomas taikiu, jeigu jis nekelia grėsmės taikai, 
Lietuvos Respublikos saugumui ar nustatytai tvarkai. Toks plaukimas turi atitikti 
visuotinai pripažintus tarptautinės teisės principus ir normas. 

Orlaiviai ir kiti skraidymo aparatai gali kirsti valstybės sieną oro skrydžiams 
nustatytais oro keliais Vyriausybės patvirtinta tvarka. Kirsti valstybės sieną nenu- 
statytais oro keliais galima tik gavus Vyriausybės įgaliotos institucijos leidimą. 

Valstybės sienos kirtimo tvarkos pažeidimais nelaikomi atvejai, kilę dėl nenu- 
matytų aplinkybių: nelaimingo įvykio, avarijos, stichinės nelaimės, grėsmės laivo 
(orlaivio) saugumui, sugedusių laivų buksyravimo, neatidėliotinos medicinos pagal- 
bos suteikimo, išgelbėtų žmonių pristatymo arba dėl kitų priverstinių priežasčių. 

Pasienio ruože ir teritorinėje jūroje galioja pasienio teisinis režimas. Pasie- 
nio ruožas gali būti nustatomas iki 5 km pločio į Lietuvos Respublikos teritorijos 
gilumą nuo valstybės sienos, einančios sausuma ir pasienio vandenimis. Pasienio 
ruožo ribas tvirtina Vyriausybė Vidaus reikalų ministro teikimu. 

Pasienio teisinio režimo taisykles tvirtina Vyriausybė. Draudimai ir apribo- 
jimai asmenims vietose, kur galioja pasienio teisinis režimas, nustatomi vadovau- 
jantis įstatymais bei Lietuvos Respublikos tarptautinėmis sutartimis su gretimomis 
valstybėmis dėl valstybės sienos teisinio režimo. 

Pasienio režimo kontrolę atlieka Valstybės sienos apsaugos tarnyba. 


2. Nekilnojamosios kultūros vertybės ir jų apsauga 


Pagrindinės sąvokos [27]: 

Nekilnojamosios kultūros vertybės — kultūrinės vertės ir visuomeninės 
reikšmės statiniai, jų priklausiniai bei kompleksai, ansambliai ir vietovės, įregist- 
ruoti įstatymo nustatyta tvarka. 

Nekilnojamųjų kultūros vertybių apsauga — šių vertybių valstybinė ap- 
skaita ir visi saugojimo darbai. 

Kultūros paminklai — reikšmingiausios nekilnojamosios kultūros vertybės, 
įstatymo nustatyta tvarka paskelbtos kultūros paminklais. 

Statiniai — architektūros, monumentaliosios dailės, technologinės paskirties 
ir kiti nekilnojamieji žmogaus kūriniai, jų dalys ar liekanos. 

Statinių priklausiniai - kompoziciškai, funkciškai ar istoriškai su statiniais 
susieti kilnojamieji kūriniai. 

Statinių kompleksai — funkciniais ryšiais susietų statinių ir kitų kūrinių vi- 
suma. 

Ansambliai — vientisos architektūrinės kompozicijos statinių ir kitų kūrinių 
visuma. 

Kultūrinė vertė — archeologinė, antropologinė, etnologinė, mitologinė, me- 
morialinė, religinė, architektūrinė, techninė ir technologinė, urbanistinė ar kitokia 
istorinė, meninė arba mokslinė vertė ir reikšmė. 

Visuomeninė reikšmė — visuomenės poreikis išsaugoti kultūrinę vertę turin- 
čius statinius, jų priklausinius bei kompleksus, ansamblius ir vietoves kaip tautos 
savastį ir tęstinumą. 

Nekilnojamųjų kultūros vertybių teritorijos — šių vertybių užimami bei su 
jomis funkciškai, kompoziciškai ar istoriškai susieti sklypai, kuriems nustatomos 
specialios naudojimo sąlygos. 

Nekilnojamųjų kultūros vertybių apsaugos zonos — už šių vertybių terito- 
rijų esantys plotai, kuriems nustatomos specialios naudojimo sąlygos. 

Kultūros paveldas - karta iš kartos paveldimos, perimamos, sukurtos ir per- 
duodamos kultūros vertybės, svarbios etniniu, istoriniu, estetiniu ar moksliniu po- 
žiūriu. 

Kultūros paveldo objektai — pavieniai ar į kompleksą įeinantys objektai, re- 
gistruoti kaip nekilnojamosios kultūros vertybės. Tai yra, žemės sklypuose, sklypų 
dalyse, vandens, miško plotuose ar jų dalyse esantys statiniai ar kiti nekilnojamieji 
daiktai, kurie turi vertingųjų savybių ir kartu su jiems priskirta teritorija yra atskiri 
daiktinės teisės objektai ar gali jais būti. 

Kultūros paveldo objekto teritorija — kultūros paveldo objekto užimamas 
ir jam naudoti reikalingas žemės sklypas ar kitas plotas, kuriam nustatyti paveldo- 
saugos reikalavimai. 

Nekilnojamasis kultūros paveldas — kultūros paveldo dalis, kurią sudaro 
pracities kartų pastatytos, įrengtos, sukurtos ar istorinių įvykių sureikšmintos 1išli- 
kusios ar neišlikusios medžiaginės kultūros vertybės, tiesiogiai susijusios su užima- 
ma ir joms naudoti reikalinga teritorija. 

Kultūros vertybių apsaugos valstybės valdymo institucija yra Kultūros minis- 
terijos Kultūros vertybių apsaugos departamentas (toliau — Kultūros vertybių ap- 
saugos departamentas). Šis departamentas renka informaciją apie objektus, kurie 
gali turėti kultūrinę vertę ir visuomeninę reikšmę. 

Nustatytos ir įvertintos nekilnojamosios kultūros vertybės registruojamos įra- 
šant jas į Lietuvos Respublikos nekilnojamųjų kultūros vertybių registrą (toliau — 
Registrą). Savivaldybės gali turėti vietinius nekilnojamųjų kultūros vertybių re- 
gistrus. 

Kultūros paveldo objekto teritorijos ribos nustatomos taip, kad sutaptų su 
sklypų ar jų dalių, kurie yra daiktinės teisės objektai, ribomis. Tais atvejais, kai ty- 
rimais pagrįstos, vertinimo tarybos nustatytos kultūros paveldo objekto teritorijos 
ribos neatitinka daiktinės teisės objektų ribų, institucija, atsakinga už šio objekto 
apsaugą ar inicijavusi objekto paskelbimą saugomu, organizuoja ir finansuoja skly- 
po dalies ar sklypų dalių, kaip naujų daiktinės teisės objektų, įteisinimą. 

Visus objektus į Registrą įrašo Kultūros vertybių apsaugos departamentas. 
Objektai, kurie nebuvo įrašyti į Registrą, savivaldybių sprendimu gali būti įrašyti 

į vietinius nekilnojamųjų kultūros vertybių registrus, o apie tai pranešta Kultūros 
vertybių apsaugos departamentui. 

Valstybinės reikšmės istorijos, archeologijos ir kultūros objektų sąrašą Vy- 
riausybės teikimu tvirtina Lietuvos Respublikos Seimas. 

Reikšmingiausias nekilnojamąsias kultūros vertybes, pasiūlius Kultūros ver- 
tybių apsaugos departamentui ir pritarus Valstybinei paminklosaugos komisijai, 
Kultūros ministro teikimu Vyriausybė skelbia kultūros paminklais. 

Kad nekilnojamosios kultūros vertybės būtų paskelbtos kultūros paminklais, 
reikalingas jų savininkų sutikimas. Be savininko sutikimo skelbiama, jei: 

1) vertybės savininkas yra valstybė arba savivaldybė; 

2) yra pakankamas pagrindas manyti, kad vertybei gresia sunykimas arba 

sunaikinimas; 

3) vertybė priklauso objektams, kurie yra sudėtinė sukaupto Lietuvos Res- 

publikos nacionalinio turto dalis. 


Nekilnojamąsias kultūros vertybes, paskelbtas kultūros paminklais, pasiūlius 
Kultūros vertybių apsaugos departamentui ir Valstybinei paminklosaugos komisi- 
jai pritarus, Kultūros ministro teikimu iš Registro išbraukia Vyriausybė, o visas 
kitas nekilnojamąsias kultūros vertybes — Kultūros vertybių apsaugos departamen- 
tas, jeigu: 

1) yra nustatytas jų sunykimo ar sunaikinimo faktas; 

2) vertybės yra praradusios požymius, apibrėžiančius jų vertę; 

3) išnyko visuomeninė reikšmė. 

Už nekilnojamųjų kultūros vertybių išsaugojimą atsako jų savininkai ir val- 
dytojai. 

Savivaldybės atsako už jų valdomų, taip pat jų teritorijose esančių, bet kon- 
krečių savininkų ar valdytojų neturinčių nekilnojamųjų kultūros vertybių išsaugo- 
jimą, rūpinasi, kad kitų nekilnojamųjų kultūros vertybių savininkai ir valdytojai 
galėtų tinkamai saugoti šias vertybes. 

Į vietinius nekilnojamųjų kultūros vertybių registrus įrašyti objektai saugomi 
savivaldybių nustatyta tvarka. 

Nekilnojamojo kultūros paveldo apsaugos specialiųjų teritorijų planavimą 
organizuoja Kultūros paveldo departamentas arba savivaldybės administracijos di- 
rektorius. 

Skiriami šie nekilnojamojo turto kultūros paveldo apsaugos specialiųjų pla- 
nų tipai: 

1. Kultūros paveldo tinklų schemos — rengiamos kultūros paveldo objektų, 
jų teritorijų, apsaugos zonų, vietovių, jų apsaugos zonų sistemos arba jos 
dalių plėtros bendrajai strategijai nustatyti; 

2. Kultūros paveldo teritorijų ir apsaugos zonų ribų planai — rengiami skel- 
biamų saugomais kultūros paveldo objektų ir steigiamų saugomomis vie- 
tovių teritorijų, apsaugos zonų riboms nustatyti ar pakeisti; 

3. Saugomų vietovių ir apsaugos zonų tvarkymo planai (planavimo sche- 
mos) — rengiami saugomų vietovių, jų apsaugos zonų paveldo saugos rei- 
kalavimams nustatyti ar pakeisti; 

4. Saugomų objektų ir vietovių žemėvaldų planai — rengiami žemės skly- 
pams formuoti, istorinėms posesijoms įteisinti, pertvarkyti, paimti, konso- 
liduoti, taip pat naudojimo sąlygoms (tikslinei paskirčiai, apribojimams, 
servitutams ir pan.) nustatyti; 

5. Saugomų objektų paveldotvarkos projektai - rengiami paveldosaugos rei- 
kalavimams ir konkrečių tvarkymo priemonių sistemai kultūros paveldo 
objektuose, jų dalyse ir apsaugos zonose nustatyti ar pakeisti. 


Nekilnojamosioms kultūros vertybėms taikomas toks tvarkymo režimas: 

1) konservavimo - išsaugantis esamą vertybės sudėtį ir apimtį; 

2) konservavimo — restauravimo - išsaugantis esamą vertybės sudėtį ir apim- 
tį restauruojant atskirus jos elementus; 

3) restauravimo — vertybės restauravimas ir pritaikymas; 

4) restauravimo — atkūrimo — valstybės restauravimas ir pritaikymas, praras- 
tų elementų atkūrimas. 


Nekilnojamosios kultūros vertybėms taikomas toks naudojimo režimas: re- 
zervinis (ūkinis naudojimas draudžiamas), riboto naudojimo ir universalus (nau- 
dojimas neribojamas). Saugomiems nekilnojamojo kultūros paveldo objektams ir 
jų teritorijoms gali būti nustatyti šie saugojimo režimai: rezervinis, autentiškos 
paskirties ir tausojamo naudojimo. 

Rezervinis režimas taikomas tiems kultūros paveldo objektams, kuriuos tiks- 
linga išsaugoti, kad ateityje būtų galima juos ištirti panaudojant didesnes mokslo 
galimybes. Šiuose objektuose draudžiama mokslinius objektus galinti sunaikinti 
veikla - ardomieji tyrimai, tvarkybos darbai, ūkinė veikla. Objektų, kuriems taiko- 
mas rezervinis režimas, sąrašą tvirtina Kultūros ministras. 

Autentiškos paskirties režimas nustatomas tiems kultūros paveldo objek- 
tams, kurių naudojimas pirminiu ar istoriškai susiklosčiusiu būdu užtikrintų jų 
priežiūrą ir geriau nei kitoks naudojimas atskleistų saugomo objekto vertingąsias 
savybes. 

Tausojamo naudojimo režimas nustatomas tiems kultūros paveldo objek- 
tams, kuriems išsaugoti tikslinga parinkti tokį naudojimo būdą ir pritaikymą, kad 
mažiausiai būtų sužalotos objekto vertingosios savybės, o valdytojas būtų suintere- 
suotas jį prižiūrėti. 

Kultūros paveldo objektams ir teritorijoms autentiškos paskirties ar tausoja- 
mo naudojimo režimą nustato institucija, paskelbusi objektą saugomu. 

Konkretūs nekilnojamųjų kultūros vertybių saugojimo reikalavimai nustato- 
mi jų apsaugos reglamentuose. 

Nekilnojamųjų kultūros vertybių apsaugos reglamentus sudaro ir nustato 
Kultūros vertybių apsaugos departamentas. 

Kad statiniai bei jų kompleksai, ansambliai ir vietovės, įrašyti į Registrą, 
būtų apsaugoti nuo išorinio poveikio bei išsaugota jų aplinka, Kultūros vertybių 
apsaugos departamentas nustato individualias (tarpines) apsaugos zonas. Tarpinė 
apsaugos zona gali turėti vieną arba abu šiuos skirtingo apsaugos ir naudojimo re- 
žimo pozonius: 

1) apsaugos nuo fizinio poveikio pozonį — už kultūros paveldo objekto teri- 
torijos esantys žemės sklypai ar jų dalys su ten esančiais kitais nekilnoja- 
maisiais daiktais, taip pat miško ir vandens plotai, kuriems taikomi teisės 
aktų reikalavimai, draudžiantys šiame pozonyje veiklą, galinčią fiziškai 
pakenkti kultūros paveldo objekto vertingosioms savybėms. 
vizualinės apsaugos pozonį — už kultūros paveldo objekto teritorijos ar 
apsaugos nuo fizinio poveikio pozonio esantys žemės sklypai ar jų dalys 
su ten esančiais kitais nekilnojamaisiais daiktais, kuriems taikomi teisės 
aktų reikalavimai, draudžiantys šiame pozonyje veiklą, galinčią trukdyti 
apžvelgti kultūros paveldo objektą. 

Nekilnojamųjų kultūros vertybių savininkai, norėdami parduoti ar kitaip per- 
leisti šias vertybes, privalo įspėti būsimus savininkus apie šių vertybių statusą ir 
apsaugos reglamento reikalavimus. 

Naujiems nekilnojamųjų kultūros vertybių savininkams pereina visos Nekil- 
nojamųjų kultūros vertybių apsaugos įstatymu nustatytos pareigos ir teisės. 

Už veiklos apribojimus skelbiamų valstybės saugomais nekilnojamojo kultū- 
ros paveldo objektų valdytojams gali būti mokamos kompensacijos, jeigu nustatyti 
ar sugriežtinti veiklos apribojimai draudžia anksčiau vykdytą veiklą arba realiai 
sumažina objekto valdytojo gaunamą naudą. Prašymus išmokėti kompensaciją ne- 
kilnojamojo kultūros paveldo objektų valdytojai teikia Kultūros paveldo departa- 
mentui. Prašymai nagrinėjami, rengiant kitų metų programą. 

Kartu su prašymu pateikiami šių dokumentų originalai ir kopijos: 

1) valdymo ar nuosavybės teisę patvirtinantis dokumentas; 

2) kultūros paveldo objekto apsaugos sutartis; 

3) kultūros paveldo objekto apsaugos reglamentas; 

4) turto vertintojų parengta turto vertinimo ataskaita, įrodanti, kad nustatyti 
ar sugriežtinti veiklos apribojimai, draudžiantys anksčiau vykdytą veiklą, 
realiai sumažina valdytojo gaunamą naudą; 

5) dokumentas, patvirtinantis gautą naudą iš kultūros paveldo objekto naudo- 
jimo už praėjusius 2 metus. 


Kultūros paveldo departamento direktoriaus įsakymu sudaryta darbo grupė, 
kuri išnagrinėja kiekvieno prašymo pagrįstumą ir nustato valdytojo teisę gauti kom- 
pensaciją. Departamento direktorius, atsižvelgdamas į darbo grupės išvadas, pri- 
ima sprendimą įtraukti kompensacijai išmokėti reikalingų lėšų poreikį į kitų metų 
programą arba prašymą atmesti, kaip nepagrįstą. Kultūros ministrui įsakymu pa- 

tvirtinus programą, departamento direktorius per 20 darbo dienų nuo šio įsakymo 
įsigaliojimo dienos priima sprendimą išmokėti kompensaciją. 

Kompensacija valstybės skelbiamų saugomais kultūros paveldo objektų 
valdytojams išmokama iš valstybės biudžete Kultūros paveldo departamentui 
numatytų lėšų, o kompensacija savivaldybės skelbiamų saugomais kultūros pa- 
veldo objektų valdytojams išmokama iš savivaldybių biudžetuose numatomų 
tikslinių lėšų. 


3. Laisvosios ekonominės zonos 


Laisvoji ekonominė zona (toliau — zona) — tai ūkinei - komercinei ir finan- 
sinei veiklai skirta teritorija, kurioje yra įstatymo nustatytos ūkio subjektams spe- 
cialios ekonominės ir teisinės funkcionavimo sąlygos [18]. Šioje teritorijoje neturi 
būti nuolatinių gyventojų. 

Laisvoje ekonominėje zonoje gali būti plėtojama prekybos, gamybos ir eks- 
porto, verslo, bankininkystės ar kita veikla. 

Zonos teritorija įstatymų nustatyta tvarka išnuomojama zonos valdymo ben- 
drovei, kuri organizuoja šioje zonoje veiklą. 

Zonos valdymo bendrovė yra juridinis asmuo. Zonos valdymo bendrovėje 
privačios nuosavybės teise fiziniams ir juridiniams asmenims priklausanti akcijų 
dalis turi būti ne mažesnė kaip suteikianti 51 procentą balsų. 

Zonos įmonė — toje zonoje esanti ir įregistruota pagal Įmonių rejestro įstaty- 
mo reikalavimus bet kokios nuosavybės formos ir rūšies įmonė. 

Zonoje leidžiama įmonės steigimo dokumentuose nustatyta ūkinė - komerci- 
nė veikla, nesuvaržyta Lietuvos Respublikos įmonių įstatymo bei atitinkamų įmo- 
nių rūšių įstatymų. Mažmeninė prekyba laisvosiose teritorijose leidžiama tik jų 
vidaus poreikiams tenkinti. 

Zonoje įmonėms draudžiamos tam tikros kapitalo investavimo sritys, susiju- 
sios su valstybės saugumo ir gynybos užtikrinimu, sveikatos apsauga, kita pavojin- 
ga gyvybei ir sveikatai veikla. 

Zonos valdymo bendrovė turi teisę: 

1) laikydamasi zonos funkcionavimo tikslų, jos investicinio verslo projekto, 
zonos statuso bei zonos valdymo bendrovės įstatų, priimti sprendimą 1š- 
duoti leidimą ūkio subjekto veiklai zonoje; 

2) subnuomoti zonos valdymo bendrovei išnuomotą žemę ir nekilnojamąjį 
turtą zonos įmonėms, įregistruotoms šioje zonoje; 

3) nustatyti zonos vidaus tvarką; 

4) steigti zonoje aptarnavimo įmones; 

5) zonos įmonių ir zonos valdymo bendrovės sutartyse nustatyti žemės ir 
kito nekilnojamojo turto subnuomos ir savitarpio paslaugų teikimo finan- 
sines sąlygas. 

Zonos valdymo bendrovė už nuomojamą valstybinę žemę moka lengvatinį — 
50 procentų mažesnį žemės nuomos mokestį. Valstybinės žemės nuomos sutar- 
tyje gali būti numatyta, kad visas valstybinės žemės nuomos mokestis sumoka- 
mas iš karto už visą nuomos laikotarpį. Tokiu atveju sukauptos lėšos už laisvųjų 
ekonominių zonų teritorijoje išnuomotą žemę skiriamos žemei, paimamai visuo- 
menės poreikiams iš žemės savininkų šioje teritorijoje išpirkti. Zonos valdymo 
bendrovės ir zonos įmonių privatus kapitalas, investuotas į zonos infrastruktūrą, 
į žemės vertę nustatant jos nuomos mokestį neįskaičiuojamas. Jei zonos valdymo 
bendrovė iš anksto sumokėjo visą žemės nuomos mokestį už įstatymo numatytą 
nuomos laikotarpį, o vėliau pasikeitė žemės vertė, pagal kurią skaičiuojamas že- 
mės mokesčio dydis, ar žemės mokesčio tarifas, žemės nuomos mokesčio dydis 
nekeičiamas. 

Lietuvos Respublikoje yra Klaipėdos ir Kauno laisvosios ekonominės zonos. 
Detalesnę jų naudojimo tvarką reglamentuoja atskiri įstatymai. 


4. Keliai ir geležinkeliai 


Kelias — tai inžinerinis statinys, skirtas transporto priemonių ir pėsčiųjų 
eismui. Kelią sudaro žemės sankasa, važiuojamoji dalis, kelkraščiai, skiriamoji 
juosta, kelio grioviai, sankryžos, autobusų sustojimo aikštelės, poilsio aikštelės, 
pėsčiųjų ir dviračių takai, kelio statiniai, techninės eismo reguliavimo priemonės, 
želdynai, esantys kelio juostoje, kelio oro sąlygų stebėjimo ir transporto eismo ap- 
skaitos, apšvietimo bei kiti įrenginiai su šių objektų užimama žeme [16]. 

Keliai, atsižvelgiant į transporto priemonių eismo pralaidumą, socialinę 
ir ekonominę jų reikšmę, skirstomi į valstybinės reikšmės ir vietinės reikšmės 
kelius. 

Valstybinės reikšmės keliai — tai keliai, kuriais vyksta tarptautinis, tranziti- 
nis, turistinis ir vietinis intensyvus transporto priemonių eismas. Jie skirstomi į: 

1) magistralinius kelius. Tai pagrindiniai Lietuvos keliai ir jų tęsiniai — gat- 
vių važiuojamoji dalis, kuriais vyksta intensyviausias transporto priemo- 
nių eismas. Jiems priskiriami ir visi į Europos tarptautinį kelių tinklą įtrau- 
kiami valstybinės reikšmės keliai; 

2) krašto kelius. Jie sudaro pagrindinio kelių tinklo dalį. Tai keliai ir jų tę- 
siniai — gatvių važiuojamoji dalis, kuriais vyksta intensyvus transporto 
priemonių eismas tarp Lietuvos Respublikos teritorijos administracinių 
vienetų centrų, taip pat tranzitinio ir turistinio transporto priemonių eis- 
mas; 

3) rajoninius kelius. Tai keliai, naudojami teritorijos administracinių viene- 
tų teritorijose esančių juridinių ar fizinių asmenų susiekimo reikmėms ir 
jungiantys miestų ir kaimų gyvenamąsias vietoves su pagrindinių kelių 
tinklu. 

Vietinės reikšmės keliai naudojami vietiniam susisiekimui ir skirstomi į: 

1) viešuosius kelius. Tai keliai, jungiantys rajoninius kelius, gyvenamąsias 
vietoves, sąvartynus, rekreacijos objektus, lankomus gamtos, kultūros 
paminklus, bei gatvės gyvenamosiose vietovėse ir kiti keliai, nepriskirti 
valstybinės reikšmės keliams; 

2) vidaus kelius. Tai juridinių ir (ar) fizinių asmenų reikmėms naudojami 
keliai (miškų, nacionalinių parkų, valstybės saugomų teritorijų, pasienio, 
karjerų, privažiavimo prie hidrotechninių įrenginių, ribotų teritorijų — kie- 
mų keliai ir visi kiti keliai, nepriskirti viešiesiems keliams). 


Valstybinės reikšmės kelių kategorijas nustato Lietuvos automobilių kelių 
direkcija prie Susisiekimo ministerijos. Vietinės reikšmės viešųjų kelių kategorijas 
nustato savivaldybės, o vidaus kelių - juridiniai ar fiziniai asmenys, kuriems nuosa- 
vybės teise priklauso šie keliai. 

Vietinės reikšmės viešieji keliai ir gatvės nuosavybės teise priklauso savi- 
valdybėms, o vidaus keliai — valstybei, savivaldybėms, kitiems juridiniams ir (ar) 
fiziniams asmenims. 

Kelio juosta — žemės juosta, kurioje nutiestas arba tiesiamas kelias. 

Valstybinės reikšmės kelių juostos minimalus plotis pagal kelio kategorijas 
yra: automagistralių ir I kategorijos kelių - 39 metrai; II kategorijos kelių - 28 met- 
rai; III kategorijos kelių - 22 metrai; IV kategorijos kelių - 19 metrų; V kategorijos 
kelių - 18 metrų. 

Vietinės reikšmės kelių juostos minimalus plotis yra: I kategorijos kelių - 15 
metrų; II kategorijos kelių — 12 metrų; III kategorijos kelių — 10 metrų. 

Keliai numeruojami ir pavadinimai jiems suteikiami sudarant kelių sąrašus. 

Keliai vadinami pagal tų gyvenamųjų vietovių arba objektų, kuriuose jie pra- 
sideda ir baigiasi, pavadinimus. Prireikus kelio pavadinime gali būti ir tarpinių 
gyvenamųjų vietovių ar kitų objektų vardai. 

Valstybinės reikšmės kelių sąrašą Susisiekimo ministerijos teikimu tvirtina 
Vyriausybė. 

Vietinės reikšmės kelių sąrašus tvirtina savivaldybių tarybos. 

Kelio apsaugos zona — abipus kelio nustatyto pločio žemės juosta, kurioje 
ribojama ūkinė veikla. 

Kelio apsaugos zonos plotis pagal kelio reikšmę yra (nuo kelio briaunų į abi 
puses): magistralinių kelių — 70 m, krašto kelių — 50 m, rajoninių kelių — 20 m, 
vietinės reikšmės kelių - 10 metrų (kelio briauna — kelkraščio ir žemės sankasos 
šlaito plokštumų susikirtimo linija). 

Kelio apsaugos zonas miestuose ir kaimo gyvenamosiose vietovėse įstatymų 
nustatyta tvarka gali tikslinti Teritorijų planavimo įstatyme numatyti planavimo or- 
ganizatoriai, turintys teisę tvirtinti teritorijų planavimo dokumentus (bendruosius, 
detaliuosius ar specialiuosius planus). 

Kelio savininkas Vyriausybės nustatyta tvarka gali laikinai apriboti, nutrauk- 
ti eismą ar uždaryti kelią dėl avarijų, stichinių nelaimių, per polaidį, esant itin 

karštiems orams, kai dėl to gali būti sugadintas kelias, kelio tiesimo ar taisymo 
(remonto) priežiūros darbų metu, kilus grėsmei saugiam eismui. 

Geležinkelio kelias — inžinerinis statinys, kurį sudaro žemės sankasa, vir- 
šutinė kelio konstrukcija (balasto sluoksnis, pabėgiai, bėgiai) ir kiti inžineriniai 
įrenginiai [5]. 

Geležinkelių infrastruktūra — geležinkeliai, statiniai, žemė, pastatai, pagrin- 
dinė įranga ir įrenginiai, būtini eismui organizuoti ir valdyti bei eismo saugai už- 
tikrinti. 

Geležinkelių linijos, atsižvelgiant į traukinių eismo intensyvumą, geopoliti- 
nę, socialinę ir ekonominę jų reikšmę, skirstomos į valstybinės reikšmės magistra- 
lines geležinkelių linijas ir regioninės reikšmės geležinkelių linijas. Vyriausybės 
nutarimu (2004 10 05, Nr. 1244) Lietuvoje patvirtintos 9 valstybinės reikšmės ma- 
gistralinių geležinkelių linijos. 

Viešoji geležinkelių infrastruktūra — tai valstybei nuosavybės teise priklau- 
santi geležinkelių infrastruktūra, skirta visuomenės ir ūkio subjektų poreikiams 
tenkinti — keleiviams, bagažui ir (ar) kroviniams vežti. 

Viešoji geležinkelių infrastruktūra yra Lietuvos valstybės nuosavybė. Viešoji 
geležinkelių infrastruktūra neprivatizuojama. 

Kiti geležinkelių transporto objektai nuosavybės teise gali priklausyti Lietu- 
vos valstybei, savivaldybėms, Lietuvos Respublikos ir kitų valstybių fiziniams 1r 
juridiniams asmenims. 

Geležinkelio keliams ir jų įrenginiams yra nustatomos apsaugos zonos, ku- 
rios skirstomos į viešosios geležinkelių infrastruktūros kelių ir jų įrenginių apsau- 
gos, privažiuojamųjų geležinkelio kelių ir jų įrenginių apsaugos bei geležinkelio 
želdinių apsaugos zonas. 

Geležinkelio kelius ir įrenginius aptarnaujančios įmonės techniniai darbuotojai 
ir jų įgalioti asmenys turi teisę laisvai vaikščioti šių kelių ir jų įrenginių apsaugos zo- 
noje, atlikti remonto, statybos ar kitus darbus, susijusius su geležinkelių transporto 
objektų naudojimu, važinėti, kasti žemę, tiesti vamzdynus, kabelius, oro elektros ir 
ryšių linijas. Apie tai ši įmonė turi informuoti žemės savininkus ar naudotojus ir įsta- 
tymų nustatyta tvarka atlyginti jiems padarytus nuostolius. Likviduojant avarijas ir 
jų padarinius arba siekiant išvengti avarijų, leidžiama privažiuoti prie geležinkelių 
transporto objektų taip, kaip reikia pagal situaciją, o žemės savininkui ar naudotojui 
padaryti nuostoliai atlyginami įstatymų nustatyta tvarka. Jeigu geležinkelio apsau- 
gos zonoje ne miško paskirties žemėje augantys medžiai, jų grupės, krūmai kelia pa- 
vojų eismo saugumui, žmonėms ar statiniams, jie nukertami ar kitaip pertvarkomi be 
atskiro savivaldybės institucijų leidimo ir želdinių vertė neatlyginama. Geležinkelio 
kelių ir jų įrenginių apsaugos zonoje augantys medžiai ar krūmai negali būti aukštes- 
ni už atstumą nuo medžio ar krūmo iki pirmojo bėgio. 

Geležinkelio kelių ir jų įrenginių apsaugos zonoje draudžiama: 

1) statyti ir rekonstruoti pastatus, nesusijusius su geležinkelių transporto 

reikmėmis; 

2) naudoti žemę ne pagal paskirtį. 

Geležinkelio kelių ir jų įrenginių apsaugos zonoje be viešosios geležinkelių 
infrastruktūros valdytojo ar savininko rašytinio sutikimo draudžiama: 

1) kasti žemę giliau kaip 0,3 metro, mechanizuotai lyginti gruntą, atlikti 
sprogdinimo ir melioravimo darbus; 

2) tiesti kelius, vamzdynus, kabelius, oro elektros ir ryšių linijas; 

3) sodinti ar kirsti medžius ir krūmus; 

4) įrengti pervažas; 

5) statyti naujus ir rekonstruoti esamus pastatus bei statinius, skirtus geležin- 
kelių transporto reikmėms. 


Geležinkelio kelių ir įrenginių apsaugos zonų ribas nustato Vyriausybė. 


5. Miškų naudojimas 


Miškas - ne mažesnis kaip 0,1 hektaro žemės plotas, apaugęs medžiais, ku- 
rių aukštis natūralioje augavietėje brandos amžiuje siekia ne mažiau kaip 5 met- 
rus, kita miško augalija, taip pat išretėjęs ar dėl žmogaus veiklos bei gamtinių 
veiksnių netekęs augalijos (kirtavietės, degavietės, aikštelės) [25]. Laukuose, pa- 
kelėse, prie vandenų telkinių, gyvenamosiose vietovėse bei kapinėse esančios 
medžių grupės, iki 10 metrų pločio medžių juostos, gyvatvorės, pavieniai me- 
džiai bei krūmai ir miestuose bei kaimo vietovėse esantys žmogaus įveisti parkai 
nelaikomi mišku. Šių želdinių priežiūros, apsaugos ir naudojimo tvarką nustato 
Aplinkos ministerija. 

Medynas —- miško dalis, kurioje sumedėjusios augalijos ardų sandara yra vie- 
noda, vyrauja tam tikra medžių rūšis, augalija yra panašaus amžiaus, turi bendrą 
augavietę ir ši miško dalis šiais rodikliais skiriasi nuo gretimų miško dalių. 

Miško žemė — apaugęs miškų (medynai) ir neapaugęs mišku (kirtavietės, 
žuvę medynai, miško aikštelės, medelynai, daigynai, miško sėklinės plantacijos ir 
žaliaviniai krūmynai bei plantacijos) plotas. Miško žemei taip pat priskiriami tame 
pačiame plote esantys miško keliai, kvartalų, technologinės ir priešgaisrinės lini- 
jos, medienos sandėlių bei kitų su mišku susijusių įrenginių užimti plotai, poilsio 
aikštelės, žvėrių pašarų aikštelės, taip pat žemė, skirta miškui įveisti. 

Pagal priklausomybę skiriami valstybinės reikšmės miškai (jų privatizuoti 
negalima), privatūs miškai, kiti valstybės ir savivaldybių miškai. 

Vyriausybės nutarimais (1997 10 23, Nr. 1154; 2002 05 28, Nr. 750; 2004 11 03, 
Nr. 1370; 2005 12 02, Nr. 1299) patvirtintas valstybinės reikšmės miškų plotas 
Lietuvoje - 1095,71 tūkst. ha. Be to, apskričių viršininkams pavesta, patvirtinus že- 
mės reformos žemėtvarkos projektus, teikti Aplinkos ministerijai pasiūlymus dėl 
laisvos valstybinės žemės fondo miškų plotų priskyrimo valstybinės reikšmės miš- 
kams. Šios ministerijos teikimu sprendimus dėl valstybinės reikšmės miškų plotų 
sąrašo papildymo priima Vyriausybė. Vyriausybės nutarimu (2006 05 17, Nr. 474) 
pavesta: 

— valstybinėms įmonėms miškų urėdijoms — valstybinės reikšmės miškuo- 
se vykdyti kompleksinę miškų ūkio veiklą: atkurti, prižiūrėti, saugoti miš- 
kus, racionaliai naudoti miškų išteklius ir prekiauti mediena bei miško 
ištekliais; 

— apskričių viršininkams — suformuoti valstybinės reikšmės miškų valsty- 
binės miško žemės sklypus, rengiant ar keičiant žemės reformos žemė- 
tvarkos projektus, ir įregistruoti šiuos sklypus Nekilnojamojo turto regist- 
re valstybės vardu. 


Šiuo nutarimu valstybinės reikšmės miškai patikėjimo teise numatyti perduo- 
ti miškų urėdijoms valstybinėms funkcijoms atlikti po to, kai jie bus įregistruoti 
Nekilnojamojo turto registre. Perdavimo aktus turi pasirašyti apskričių viršinin- 
kai ir miškų urėdai. 

Pagal ūkininkavimo tikslus, ūkininkavimo režimą ir pagrindinę funkcinę pa- 
skirtį miškai skirstomi į šias grupes: 

I grupė - rezervatiniai miškai. Tai — valstybinių rezervatų, valstybinių par- 
kų bei biosferos monitoringo teritorijose esančių rezervatų ir rezervatinių apyrubių 
miškai. Ūkininkavimo tikslas — palikti miškus natūraliai augti. Miško kirtimai, 
išskyrus Saugomų teritorijų įstatyme ir rezervatų nuostatuose numatytus atvejus, 
neatliekami. 

II grupė - specialios paskirties miškai: 

IIA- ekosistemų apsaugos miškai. Tai- kraštovaizdžio, telmologinių, pedo- 
loginių, botaninių, miško genetinių, zoologinių, botaninių — zoologinių draustinių 
ir šių rūšių draustinių, esančių valstybiniuose parkuose bei biosferos monitoringo 
teritorijose, miškai, saugomų gamtos išteklių sklypų, priešeroziniai ir kiti miškai. 
Ūkininkavimo tikslas - išsaugoti arba atkurti miško ekosistemas ar atskirus jų kom- 
ponentus; 

IIB - rekreaciniai miškai. Tai - miško parkai (intensyviai rekreacijai naudo- 
jami ne mažesnio kaip 3 hektarų ploto miškai su atitinkama rekreacine įranga bei 
infrastruktūra), miestų miškai, valstybinių parkų rekreacinių zonų miškai, rekreaci- 
niai miško sklypai ir kiti poilsiui skirti miškai. Ūkininkavimo tikslas — formuoti ir 
išsaugoti rekreacinę miško aplinką. 

III grupė - apsauginiai miškai. Tai - geologinių, geomorfologinių, hidrog- 
rafinių, kultūrinių draustinių, šių rūšių draustinių, esančių valstybiniuose parkuose 
bei biosferos monitoringo teritorijose, miškai, taip pat apsaugos zonų ir kiti miškai. 
Ūkininkavimo tikslas — formuoti produktyvius medynus, galinčius atlikti dirvože- 
mio, oro, vandens, žmogaus gyvenamosios aplinkos apsaugos funkcijas. 

IV grupė - ūkiniai miškai. Tai visi kiti miškai, nepriskirti I-III miškų gru- 
pėms. Ūkininkavimo tikslas — laikantis aplinkosaugos reikalavimų, formuoti pro- 
duktyvius medynus, nepertraukiamai tiekti medieną. Leidžiami visi kirtimai. Ply- 
nų kirtimų biržės negali būti didesnės kaip 8 hektarų. 

Fiziniai asmenys turi teisę laisvai lankytis miškuose, išskyrus rezervatų ir 
specialios paskirties objektų (pasienio zona, kariniai objektai ir kt.) miškus bei miš- 

kus, kuriuose tai apriboja kiti įstatymai. Visi asmenys valstybiniuose ir privačiuose 
miškuose gali rinkti vaisius, vaistažoles ir vaistinę žaliavą, išskyrus augalų rūšis, 
kurių sąrašą tvirtina Aplinkos ministerija, riešutauti, uogauti ir grybauti, valstybi- 
niuose miškuose laikyti bites aviliuose ir bitidėse, laikydamiesi Miškų įstatymo, 
Aplinkos apsaugos įstatymo bei kitų teisės aktų reikalavimų. 

Savivaldybių vykdomosios institucijos miškų urėdijų ir valstybinių parkų 
direkcijų ar privačių miškų savininkų teikimu, o miestų miškuose — be šio teikimo, 
kai yra svarbių priežasčių, gali visuose miškuose uždrausti ar apriboti fizinių asme- 
nų lankymąsi bei vaistažolių, grybų, uogų ir kitų miško išteklių naudojimą. 

Miško žemė gali būti paverčiama kitomis naudmenomis tik išimtiniais atve- 
jais, Vyriausybės nustatyta tvarka, derinant valstybės, miško savininko ir visuo- 
menės interesus. Nustatyta, kad miško žemė paverčiama kitomis naudmenomis 
tik įgyvendinant patvirtintus bendruosius arba specialiuosius planus [74]. Reikala- 
vimai surengti teritorijų planavimo dokumentus miško žemės pavertimą kitomis 
naudmenomis netaikomi, kai iškertami iki 10 metų amžiaus neinventorizuoti miš- 
ko žėliniai, savaime užaugę buvusiose žemės ūkio naudmenose. Miško pavertimas 
kitomis naudmenomis negali būti projektuojamas: 

- I grupės miškuose; 

- II grupės ekosistemų apsaugos miškuose; 

- III grupės draustinių miškuose; 

- kituose miškuose, esančiose iki 1 km atstumu nuo Baltijos jūros ir Kuršių 
marių, išskyrus atvejus, kai formuojamos žemės juostos komunikacinių 
koridorių, inžinerinių tinklų ir susisiekimo komunikacijų įrengimui (šios 
žemės juostos turi būti nnumatytos bendrojo arba specialiojo teritorijų 
planavimo dokumentuose); 

- vandens telkinių pakrančių apsaugos juostose; 

- paveldo objektų fizinės apsaugos zonose. 


Rekreaciniuose miškuose bei įeinančiuose į saugomas teritorijas miškuose 
miško žemę galima projektuoti paversti kitomis naudmenomis tik tais atvejais, kai 
tai susiję su saugomų teritorijų tvarkymu arba rekreacinių teritorijų naudojimu ir 
yra numatyta saugomų teritorijų planavimo dokumentuose. 

Miško savininkas ar valdytojas, norintis paversti miško žemę kitomis naud- 
menomis, pateikia prašymą Žemėtvarkos skyriui, pridėdamas žemės sklypo planą, 
pažymėjimą apie žemės sklypo ir daiktinių teisių į jį įregistravimą Nekilnojamojo 
turto registre, teritorijų planavimo dokumento kopiją ir Miškų valstybės kadastro 
išduotą pažymą apie miško žemės sklypo taksacines ir grafines charakteristikas. 
Žemėtvarkos skyrius, išnagrinėjęs prašymą, parengia apskrities viršininkui moty- 
vuotą išvadą. Apskrities viršininko įsakyme paversti miško žemę kitomis naudme- 
nomis nurodoma: žemės sklypo savininkas; žemės sklypo plotas, pagrindinė tiks- 
linė žemės naudojimo paskirtis ir miško plotas; miško žemės pavertimo kitomis 
naudmenomis sąlygos, įskaitant miško kirtimo ir medienos naudojimo tvarką. 

Miško iškirtimas technologinėms ir gamybinėms miško ūkio reikmėms (dai- 
gynams įrengti, miško ūkiniams keliams tiesti, priešgaisrinėms juostoms, technolo- 
giniams proskiebiams, poilsio aikštelėms ir medienos sandėliams įrengti, nustatyta 
tvarka žvyrui bei smėliui kasti ūkio reikmėms ir kt.) nėra miško žemės pavertimas 
kitomis naudmenomis. 

Visose miško valdose atliekama valstybinė miškų inventorizacija. Remiantis 
valstybinės miškų inventorizacijos duomenimis, tvarkoma miškų apskaita ir suda- 
romas valstybinis miškų kadastras. Šis kadastras apima visumą duomenų apie miš- 
kus, jų priklausomybę, miško išteklių kiekį bei kokybę ir ekonominę vertę. 

Miškai turi būti tvarkomi, naudojami ir atkuriami pagal miškotvarkos projek- 
tus, kurie turi būti sudaromi visoms miško valdoms. 

Miško apsaugos uždaviniai - saugoti mišką ir jo išteklius nuo neteisėtų veiks- 
mų: savavališko miško kirtimo, miško naudojimo tvarkos pažeidimų, miško ištek- 
lių grobstymo, miško teršimo, šiukšlinimo, miško padegimo, naminių gyvulių da- 
romos žalos; taip pat saugoti mišką nuo žvėrių daromos žalos, gaisrų, ligų, kenkėjų 
ir kitų stichinių nelaimių, miško dirvožemio ir medžių mechaninių pažeidimų. 

Visų šalies miškų būklės, naudojimo, atkūrimo ir apsaugos kontrolę vykdo 
Valstybinė aplinkos apsaugos inspekcija prie Aplinkos ministerijos ir jos teritori- 
niai miškų kontrolės padaliniai. Atliekant šią valstybinę kontrolę, tikrinama: 

- ar laikomasi nustatytosios pagrindinių miško kirtimų normos, ar kirtimo 

būdai 1r biržių išdėstymas atitinka miškotvarkos projektą; 

- ar teisingai atrinkti kirtimui medžiai, ar pagrįstai jie iškirsti; 

- arlaikomasi leidime kirsti mišką nurodytų sąlygų; kaip išvalytos kirtavietės; 

- kokia sanitarinė miškų apsaugos būklė; 

- ar laikomasi želdintinų kirtaviečių ir degimviečių atkūrimo termino, ko- 

kia šio darbo kokybė, ar jos atkuriamos privalomųjų rūšių medžiais; 

- priešgaisrinės miškų apsaugos būklė; 

- ar laikomasi specialiųjų žemės ir miško naudojimo sąlygų, nurodytų že- 

mės nuosavybės dokumente ir miškotvarkos projekte, taip pat kitų aplin- 
kosaugos reikalavimų. 


Asmenys, padarę žalą miško savininkų, valdytojų ar naudotojų miškui, tur- 
tui ir interesams bei pažeidę privalomus Miškų įstatymo reikalavimus, traukiami 
atsakomybėn įstatymų nustatyta tvarka. Padaryta žala privalo būti atlyginta. Jei yra 
galimybė, turi būti atstatyta iki pažeidimo buvusi būklė. 


6. Vandens naudojimas 


Vanduo - aplinkos dalis, apimanti Lietuvos Respublikos paviršiniuose ir po- 
žeminiuose vandens telkiniuose esantį vandenį [45]. 

Vandens naudojimas — bet kokia veikla, daranti poveikį vandens telkinio 
ir jame esančio vandens būklei, pavyzdžiui, vandens telkinio naudojimas vande- 

niui išgauti, nuotekoms išleisti, rekreacijai, laivybai, žuvininkystei, žvejybai bei 
kitiems tikslams. Vandens naudojimu taip pat laikoma hidrotechnikos statinių sta- 
tyba ir naudojimas. 

Vidaus vandens telkiniai skirstomi į valstybinės reikšmės (jų privatizuoti 
negalima), privačius ir kitus, galimus privatizuoti valstybinėje bei savivaldybių 
žemėje esančius vandens telkinius. Pagal Aplinkos ministro įsakymu (2001 05 21, 
Nr. 276) patvirtintus kriterijus valstybinės reikšmės vidaus vandens telkiniams pri- 
skiriami : 

1) ežerai ir tvenkiniai, kurių plotas didesnis kaip 50 ha; 

2) upės, kurių baseino plotas didesnis kaip 5000 ha; 

3) kiti vandens telkiniai, esantys saugomose teritorijose: 

- valstybiniuose rezervatuose ir valstybinių parkų rezervatuose; 

- svarbūs vertingų gamtinių kompleksų ir biologinės įvairovės išsaugo- 
jimo požiūriu; 

- svarbūs rekreacijos požiūriu: prie jų yra įrengtos arba pagal teritorijų 
planavimo dokumentus numatytos įrengti poilsiavietės bei kiti gyven- 
tojų bendrojo naudojimo objektai; 

- jungiantys vandens turizmo trasas į bendrą sistemą; 

4) vandens telkiniai, svarbūs kaip retų bei nykstančių augalų bei gyvūnų rū- 
šių radvietės, šių gyvūnų migracijos keliai, susibūrimo vietos ir kt.; 

5) valstybinėje žemėje esantys arba su ja besiribojantys ir rekreacijai (turiz- 
mui) svarbūs vandens telkiniai, kurie įteisinti ar bus įteisinami šiems tiks- 
lams pagal teritorijų planavimo dokumentus; 

6) žuvininkystės tvenkinius maitinančios saugyklos. 


Vandens telkinių savininkai pagal galimybes privalo saugoti ir gerinti van- 
dens telkinių būklę, nedaryti žalos aplinkai, nepažeisti kitų asmenų teisių bei 
teisėtų interesų ir siekti įgyvendinti Vandens įstatymo nustatytus vandensaugos 
tikslus. 

Vanduo gali būti naudojamas, jeigu yra numatytos priemonės, užtikrinančios, 
kad vanduo bus naudojamas racionaliai, vandens telkiniai bus tinkamai apsaugoti 
nuo užteršimo ir nebus pablogintos vandens ekosistemų gyvavimo sąlygos. 

Planuojant, projektuojant, statant ir eksploatuojant ūkinės ar kitos veiklos 
objektus, galinčius neigiami veikti vandens telkinių būklę, turi būti numatytos prie- 
monės, užtikrinančios racionalų vandens naudojimą, vandens apsaugą nuo terši- 
mo, vandens telkinio hidromorfologinės ir biologinės būklės apsaugą bei vandens 
naudojimo apskaitą; turi būti laikomasi pažangaus ūkininkavimo praktikos ir die- 
giamos švaresnės gamybos bei taršos mažinimo technologijos. 

Norint vandens telkinius naudoti vandeniui išgauti, nuotekoms išleisti, juose 
plaukioti plaukiojimo priemonėmis, žvejoti, reikia gauti leidimą. Leidimo nereika- 
laujama, jeigu vandens naudojimas daro nereikšmingą poveikį vandens telkinio 
fizinėms, cheminėms ir biologinėms savybėms. Vandens naudojimo ir (arba) povei- 

kio ribas, kurias pasiekus reikalingas leidimas, nustato institucija, kuriai įstatymas 
suteikia teisę reglamentuoti leidimų išdavimą. 

Leidimų naudoti vandens telkinius vandeniui išgauti ir vandens išgavimo 
normavimo tvarką nustato Aplinkos ministras, išskyrus Žemės gelmių įstatyme 
nurodytus atvejus. 

Paviršinio vandens telkiniai rekreacijai ir sportui gali būti naudojami vado- 
vaujantis Vandens įstatymo, Teritorijų planavimo įstatymo, Turizmo įstatymo bei 
Saugomų teritorijų įstatymo nustatytais reikalavimais. 

Paviršiniai vandenstelkiniaipriskiriamirekreaciniams ištekliams vadovaujan- 
tis Lietuvos Respublikos teritorijos bendruoju planu, apskričių ir savivaldybių teri- 
torijų planavimo dokumentais. 

Fiziniai ir juridiniai asmenys, vandens telkiniuose naudojantys plaukiojimo 
priemones, privalo užtikrinti, kad šios priemonės neleistinai neterštų vandens, ne- 
ardytų krantų, negadintų hidrotechnikos statinių bei komunikacijų, nekeltų pavo- 
jaus žmonėms ir aplinkai. Aplinkosaugos sąlygas plaukioti vandens telkiniuose 
plaukiojimo priemonėmis nustato ir leidimų išdavimą reglamentuoja Aplinkos mi- 
nistras. Draudžiama plaukioti savaeigėmis plaukiojimo priemonėmis: 

1) saugomose teritorijose esančiuose vandens telkiniuose, kurių plotas ma- 
žesnis kaip 50 ha, o didesniuose kaip 50 ha - plaukiojimo priemonėmis, 
kurių variklių galingumas viršija 4 kW (5,4 AJ), išskyrus Aplinkos minist- 
ro patvirtintas išimtis; 

2) kituose vandens telkiniuose, kurių plotas mažesnis kaip 10 ha; 

3) visuose vandens telkiniuose, išskyrus vidaus vandenų keliams priskirtus 
vandens telkinių ruožus, - nuo navigacijos sezono pradžios iki liepos 1 d. 
Šis draudimas netaikomas vidaus vandenų telkiniuose nustatyta tvarka 
verslinę žvejybą vykdantiems asmenims, organizuoto vandens turizmo 
(ekskursijų) grupėms, taip pat sporto tikslams naudojantiems vandens tel- 
kinius asmenims. 


Draudžiama ne lėta eiga (t. y. daugiau kaip 6 km/val.) plaukioti savaeigėmis 
plaukiojimo priemonėmis arčiau kaip 50 m nuo krantų (išskyrus upes ir vidaus 
vandenų keliams priskirtus vandens telkinių ruožus) bei paplūdimių ir maudyklų 
teritorijų. 

Saugomose teritorijose esančiuose vandens telkiniuose vandens sporto įstai- 
goms ir organizacijoms leidžiama plaukioti plaukiojimo priemonėmis vandens 
sporto tikslais teritorijų planavimo dokumentuose nustatytose akvatorijose visą na- 
vigacijos sezoną, tačiau tik nustatytai sporto rūšiai ir šviesiuoju paros metu. 
nius, privalo: 

1) nepažeisti Aplinkos ministro patvirtinta tvarka nustatyto vandens lygio 

svyravimo režimo; 

2) užtikrinti, kad hidrotechnikos statiniai praleistų vandens ne mažiau už Ap- 

linkos ministro nustatyta tvarka apskaičiuotą gamtosauginį debitą; 

3) Aplinkos ministro nustatyta tvarka tvarkyti tekančio vandens apskaitą ir 
teikti apskaitos duomenis; 

4) imtis priemonių erozijos procesams tvenkinių krantuose mažinti; 

5) Aplinkos ministro nustatyta tvarka įrengti ir naudoti veiksmingas žuvisau- 
gos priemones bei užtikrinti galimybę žuvims migruoti. 


Draudžiama statyti užtvankas saugomų žuvų rūšių apsaugai svarbiose upėse 
ar jų ruožuose. 

Fiziniai ir juridiniai asmenys, naudojantys žvejybai vandens telkinius, priva- 
lo laikytis įstatymuose, kituose teisės aktuose ir nuomos sutartyse nustatytų žuvų 
išteklių apsaugos ir atkūrimo sąlygų. Valstybiniai vandens telkiniai, į kuriuos ne- 
išduodami leidimai naudoti žūklės plotus, patvirtinti Vyriausybės nutarimu (2005 
04 07, Nr. 382). Tai vandens telkiniai arba jų dalys, priskirti ichtiologiniams ar 
kitiems draustiniams, rezervatams, valstybiniams parkams, juose yra Europos 
Bendrijos svarbos gyvūnų rūšys ar buveinės, hidroelektrinės, arba jie svarbūs rek- 
reacijai, žuvivaisai, žuvų migracijai ir nerštui. Taip pat draudžiama žvejoti vidaus 
vandenų kelių farvaterių ribose. 

Geriamojo vandens gavybą bei tiekimą ir vandens naudojimą nuotekų išlei- 
dimui reglamentuoja Geriamojo vandens įstatymas (2001 07 10, Nr. IX —- 433) 
ir Geriamojo vandens tiekimo ir nuotekų tvarkymo įstatymas (2006 07 13, 
Nr. X - 764). 

Geriamojo vandens gavyba — tai vandens, kuris atitinka teisės aktų nusta- 
tytus geriamojo vandens saugos ir kokybės reikalavimus arba kuris tinka šitokiam 
vandeniui paruošti, surinkimas iš vandens sluoksnio ar natūralaus šaltinio specia- 
liais įrenginiais (kaptažais). 

Nuotekos - tai buityje, ūkio ar gamybinėje veikloje naudotas arba pertekli- 
nis (kritulių, paviršinis, drenažinis ar pan.) vanduo, kurį jo turėtojas, naudodamasis 
nuotekų tvarkymo infrastruktūra, išleidžia į gamtinę aplinką arba į kitiems asme- 
nims priklausančią nuotekų tvarkymo infrastruktūrą. 

Nuotekų tvarkymas — tai nuotekų surinkimas, transportavimas, valymas, 
apskaita, tyrimas, išleidimas į aplinką ir valymo metu susidariusio dumblo ir kitų 
atliekų tvarkymas. Nuotekos turi būti renkamos ir valomos naudojant geriausias 
prieinamas technologijas, o šalinamos taip, kad būtų daroma mažiausia įtaka ap- 
linkai. Nuotekų išleidimo sąlygų nustatymo ir leidimų išdavimo tvarką nustato 
Aplinkos ministras. 

Išleidžiamose į paviršinius vandens telkinius nuotekose negali būti viršytos 
Aplinkos ministro patvirtinta tvarka nustatytos teršalų ribinės vertės. 

Bendras vandensaugos tikslas paviršiniams vandens telkiniams yra pasiekti 
gerą paviršinio vandens būklę, dirbtiniams ir labai pakeistiems vandens telkiniams — 
pasiekti gerą cheminę vandens būklę ir gerą ekologinį potencialą, požeminiams 
vandens telkiniams — pasiekti gerą požeminio vandens būklę. 

7. Žemės gelmių naudojimas 


Žemės gelmės — žemės plutos (litosferos) dalis, pradedant podirvio uolienų 
paviršiumi sausumoje ir dugno nuosėdų paviršiumi vidaus vandenyse, kontinenti- 
niame šelfe ir ekonominėje zonoje Baltijos jūroje [50]. 

Žemės gelmių išteklių telkinys — nustatytose ribose esančios naudingosios 
iškasenos, požeminis vanduo ar žemės gelmių šiluminė energija, kurių kiekis ir 
kokybė yra ištirti ir kurių išgavimas vadovaujantis nustatytais aplinkos apsaugos 
reikalavimais yra ar gali būti ateityje ekonomiškai naudingas. 

Naudingosios iškasenos — žemės gelmėse esančios gamtinės mineralinės 
medžiagos, kurias galima naudoti gamyboje ar kitoms reikmėms: angliavandeni- 
liai, metalų rūdos, nemetalinės naudingosios iškasenos ir vertingieji mineralai. 

Požeminis vanduo — žemės gelmėse natūraliai susikaupęs ar dirbtinai infil- 
truotas šių rūšių vanduo: geriamasis gėlas, mineralinis, pramoninis ir gamybinis. 

Žemės gelmių naudojimas — veikla, kurios metu gaunami duomenys apie 
žemės gelmes arba išgaunami žemės gelmių ištekliai bei panaudojamos žemės gel- 
mių savybes. Žemės gelmių naudojimo rūšys yra: 

1) žemės gelmių tyrimas; 

2) žemės gelmių išteklių naudojimas; 

3) žemės gelmių ertmių naudojimas. 


Detaliai išžvalgyti žemės gelmių ištekliai — tai telkinio arba jo dalies nau- 
dingųjų iškasenų ištekliai, kurių kiekis, kokybė, technologinės savybės, hidrogeo- 
loginės, kasybos ir kitos slūgsojimo sąlygos yra ištirti detalumu, pakankamu suda- 
ryti telkinio naudojimo projektą. 

Parengtiniai išžvalgyti žemės gelmių ištekliai — tai telkinio arba jo dalies 
naudingųjų iškasenų ištekliai, kurie yra ištirti detalumu, pakankamu atlikti pirminį 
poveikio aplinkai vertinimą ir apskaičiuoti ekonominę jų vertę. 

Prognoziniai žemės gelmių ištekliai — tai tikėtini perspektyvių teritorijų ar- 
ba plotų naudingųjų iškasenų ištekliai. Jie skirstomi į spėjamus ir aptiktus. Spėja- 
mi prognoziniai ištekliai — tai potencialiai galėjęs susidaryti tam tikro geologinio 
pramoninio tipo naudingosios iškasenos kiekis. Aptikti prognoziniai ištekliai — tai 
ribotuose plotuose aptikta naudingoji iškasena, kurios kiekis ir kokybė yra nusta- 
vienu tiesioginio ir (arba) distancinio geologinio tyrimo parametru. 

Parengtiniai išžvalgytų, o ypač prognozinių išteklių kiekio ir kokybės pati- 
kimumas yra mažesnis, o jų slūgsojimo ir kasybos sąlygos dažnai sudėtingesnės, 
nes pirmiausia detaliau buvo tiriama geresnės kokybės bei palankesnes kasybos 
sąlygas turintys ištekliai. Naudoti (eksploatuoti) galima tik detaliai išžvalgytus 
išteklius. Šie ištekliai įrašomi į Naudingųjų iškasenų išteklių balansą. Parengti- 
niai išžvalgytus ir prognozinius išteklius prieš jų naudojimą reikia detaliai išžval- 
gyti. 

Visa informacija apie naudingųjų iškasenų išteklius — jų telkinius ir perspek- 
tyvius plotus kaupiama Valstybinės geologinės informacinės sistemos (VGIS) duo- 
menų bazėje, kurios tvarkytojas — Lietuvos geologijos tarnyba prie Aplinkos mi- 
nisterijos (toliau — Lietuvos geologijos tarnyba). 

Leidimus tirti žemės gelmes išduoda Lietuvos geologijos tarnyba. Visų rūšių 
žemės gelmių tyrimai turi būti registruojami Lietuvos geologijos tarnyboje jos nusta- 
tyta tvarka, išskyrus netiesioginius tyrimus, atliekamus ne valstybės lėšomis. 

Registruojamų žemės gelmių tyrimų vieta arba plotas turi būti suderinti su že- 
mės savininkais ir naudotojais. Prieš pradėdamas tiesioginį žemės gelmių tyrimą, 
leidimo turėtojas apie tai turi pranešti vietos savivaldybės vykdomajai institucijai, 
kurios teritorijoje numatomi tyrimai. 

Leidimus naudoti žemės gelmių išteklius išduoda: 

1. Vyriausybė arba jos įgaliota institucija: 

1) naudoti angliavandenilių, metalų, vertingųjų mineralų, monominerali- 
nio kvarcinio smėlio išteklius; 

2) naudoti natūralias žemės gelmių ertmes pramoninėms atliekoms laido- 
ti (išskyrus radioaktyviąsias ir toksiškas medžiagas); 

3) įrengti ir naudoti dirbtines žemės gelmių ertmes radioaktyviosioms ir 
toksiškoms medžiagoms laikyti; 

4) naudoti natūralias žemės gelmių ertmes naftai, dujoms ar kitoms me- 
džiagoms laikyti. 

2. Aplinkos ministerija - leidimus naudoti geriamąjį gėlą ir gamybinį pože- 

minį vandenį bei žemės gelmių šiluminę energiją. 

3. Lietuvos geologijos tarnyba — leidimus naudoti klinčių, dolomito, kreidos 

mergelio, opokos, gipso, anhidrito, akmens druskos, molio, smėlio, žvy- 
ro, sapropelio, durpių išteklius. 


Žemės savininkas ar naudotojas nuosavybės teise priklausančiame, suteikta- 
me naudoti ar nuomojamame žemės sklype savo ūkio reikmėms (ne pardavimui) 
turi teisę be leidimo naudoti žemės gelmių išteklius kitų įstatymų bei teisės aktų 
nustatyta tvarka. 

Norint eksploatuoti žemės gelmes (išskyrus požeminį geriamąjį gėlą ir gamy- 
binį vandenį, šiluminę energiją arba kai žemės gelmių išteklius žemės savininkas 
ar naudotojas numato naudoti savo ūkio reikmėms), reikalinga parengti žemės gel- 
mių išteklių arba ertmių naudojimo projektą. 

Naudojimo projekte turi būti numatyta: 

1) išteklių naudojimo būdas ir priemonės; 

2) žemės rekultivavimo ir būtinos kitų aplinkos elementų atkūrimo priemo- 

nės; 

3) išteklių naudojimo metu pažeistos žemės rekultivavimo ir žemės gelmių 

išteklių, likusių telkinyje, apsaugos nuo išsekimo ir kokybės blogėjimo 
priemonės, kai laikinai ar visiškai nutraukiamas jų naudojimas. 

Naudojimo projektas turi būti suderintas su savivaldybės administracijos di- 
rektoriumi, apskrities viršininku ir Valstybine darbo inspekcija. Projektą tvirtina 
Aplinkos ministerija arba jos įgaliota institucija. 

Išduodant leidimą, jo priedas yra naudojimo sutartis, kurioje nurodytam ter- 
minui nustatomos naudingųjų iškasenų, požeminio pramoninio bei mineralinio 
vandens išteklių ir žemės gelmių ertmių naudojimo (arba žvalgybos, paieškos) 
konkrečiame objekte sąlygos. 

Naudojimo sutartyje nurodoma: 

1) sutarties galiojimo terminas; 

2) išteklius aprobavusios įstaigos pavadinimas, dokumento numeris ir data; 

3) aprobuotų išteklių kiekis ir jų likutis; 

4) išteklių naudojimo paskirtis; 

5) išteklių naudojimo ribos (skirtas, skiriamas kasybos sklypas, išteklių nau- 

dojimo gylis, eksploatacinis vandeningasis horizontas ir kita); 

6) galimi išteklių gavybos kiekio apribojimai; 

7) naudojimo projekto parengimo data; 

8) gavybos apskaita, jos periodiškumas, ataskaitų pateikimas; 

9) objekto pažeistų žemių rekultivavimas; 

10) atsakomybė už išteklių apsaugą; 

11) išteklių išbraukimo iš Žemės gelmių registro sąlygos; 

12) naujo objekto naudojimo pradžia (ne vėliau kaip 5 metai nuo leidimo iš- 

davimo dienos); 

13) įsipareigojimas vykdyti žemės gelmių monitoringą ir kitos sąlygos; 

14) ginčų sprendimas. 


Žemės sklypas, reikalingas žemės gelmių ištekliams ar ertmėms naudoti, per- 
kamas, paimamas visuomenės poreikiams ar išsinuomojamas Žemės įstatymo ir 
kitų teisės aktų nustatyta tvarka. 

Leidimas naudoti (atlikti žvalgybą, paiešką) vertingųjų mineralų (gintaro ir 
kt.), monomineralinio kvarcinio smėlio, metalų rūdų išteklius, natūralias žemės 
gelmių ertmes pramoninėms atliekoms (išskyrus radioaktyviąsias ir toksiškas me- 
džiagas) laidoti arba naftai, dujoms ir kitoms medžiagoms laikyti išduodamas kon- 
kurso būdu. 

Leidimas naudoti klinčių, dolomito, kreidos mergelio, opokos, gipso, anhid- 
rito, akmens druskos, molio, smėlio, žvyro, sapropelio, durpių, požeminio pramo- 
ninio bei mineralinio vandens išteklius išduodamas be konkurso. 

2004 metais Lietuvoje buvo šie naudingųjų iškasenų telkinių kasybos sklypai, 
kurių naudojimui buvo gauti leidimas (iškasenos pavadinimas: sklypų skaičius — 
skirtas plotas, ha — pažeistas plotas, ha): žvyro ir smėlio — žvyro: 234 — 4915 — 
2157; smėlio: 63 — 723 — 365; molio: 12 — 448 — 194; dolomitų: 13 — 972 - 171; 
klinčių: 1 — 504 — 115; kvarcinio smėlio: 1 — 50 — 15; opokos, kreidos mergelio ir 
klinties tufo: 3 — 3 — 16. Durpėms eksploatuoti buvo skirtas 51 kasybos sklypas. 

Iš jų vyksta gavyba 6984 ha plote, užleista — 2851 ha, nenaudojamas plotas — 
2223 ha, ruošiamasi naudojimui — 1243 ha, leista žvalgyti — 371 ha. 

Išnaudotų karjerų (be durpynų) rekultivavimo galimybės: į žemės ūkio naud- 
menas — 24 proc., į mišką — 68 proc., į vandens telkinius — 6 proc., panaudoti 
statyboms ir rekreacijai — 2 proc. 

Už naudojamus valstybinius gamtos išteklius privalo būti mokami mokesčiai 
į valstybės biudžetą. Mokesčių tarifai nustatomi įstatymu [26]. Žemės naudotojai, 
ūkiniams reikalams (ne pardavimui) naudojantys statybinių medžiagų žaliavas ir 
vandenį, nuo mokesčio atleidžiami. 


8. Žemės ir kito nekilnojamojo turto apmokestinimas 


Privačios žemės savininkai moka žemės mokestį. Pagal Žemės mokesčio 
įstatymą [51] žemės mokesčio tarifas metams — 1,5 procento žemės kainos. Žemės 
kaina Vyriausybės nutarimu prilyginta jos vertei, apskaičiuotai pagal žemės refor- 
mai ir žemės privatizavimui taikomą žemės įvertinimo metodiką [68]. 

Žemės mokesčiu neapmokestinami bendrojo naudojimo keliai ir miško 
žemė, taip pat žemės sklypai, nuosavybės teise priklausantys užsienio valsty- 
bių diplomatinėms arba konsulinėms įstaigoms (pariteto pagrindais). Įstatymas 
numato mokesčio lengvatas už žemę su aplinkosauginiais apribojimais. Nuo 
žemės mokesčio gali būti atleidžiami pensininkai ir nepilnamečiai, kai šių sa- 
vininkų šeimose nėra darbingų asmenų ir jiems priklausančio žemės sklypo dy- 
dis neviršija savivaldybės tarybos nustatyto neapmokestinamo dydžio. Žemės 
mokesčio nereikia mokėti savininkams, jei žemės mokestis už visus sklypus 
neviršija 5 litų. 

Žemės mokestis mokamas į savivaldybės, kurioje yra apmokestintas žemės 
sklypas, biudžetą. Informaciją apie žemės savininkus, jiems nuosavybės teise pri- 
klausančius žemės sklypus bei jų vertę Valstybinei mokesčių inspekcijai pateikia 
Registrų centras. 

Valstybinės žemės naudotojai (išskyrus naudojančius žemę panaudos pagrin- 
dais) moka žemės nuomos mokestį. Valstybinės žemės nuomos tarifas metams yra 
ne mažiau kaip 1,5 proc. ir ne daugiau kaip 4 proc. žemės vertės, kuri apskaičiuo- 
jama pagal tą pačią metodiką, kaip ir privačiai žemei. Konkretų žemės nuomos 
mokesčio tarifą nustato savivaldybių tarybos. Jos turi teisę savo biudžeto sąskaita 
mažinti žemės mokestį ar visai nuo jo atleisti. Žemės nuomos mokesčio už valsty- 
binės žemės sklypų naudojimą tvarka nustatyta Vyriausybės nutarimu (2003 11 10, 
Nr. 1387). Valstybinės žemės nuomos mokestis mokamas į atitinkamos savivaldy- 
bės biudžetą. 

Žemės nuomos mokestis apskaičiuojamas panaudojant Nekilnojamojo turto 
registro duomenis apie įregistruotų valstybinės žemės sklypų vertę bei sudarytas 
ir įregistruotas nuomos sutartis. Taip pat panaudojami Žemėtvarkos skyrių pateikti 

Registrų centrui duomenys apie žemės sklypus ir jų naudotojus, kurie naudoja vals- 
tybinę žemę pagal trumpalaikės nuomos sutartis arba kuriems žemė buvo suteikta 
naudotis teisės aktų nustatyta tvarka (asmeninio ūkio žemės sklypų, tarnybinių 
žemės dalų, sodų sklypų, namų valdų žemės sklypų naudotojai ir kt.). Duomenų 
reikalingų žemės apmokestinimui, parengimo ir teikimo tvarka nustatyta Vyriausy- 
bės nutarimu (2003 11 04, Nr. 133) patvirtintose Kadastro duomenų, kurių reikia 
nekilnojamojo turto mokesčiams apskaičiuoti ir kitiems tikslams, rengimo, teiki- 
mo ir atsiskaitymo už juos taisyklėse. 

Pagal Nekilnojamojo turto mokesčio įstatymą [29] nekilnojamieji daiktai, 
už kuriuos reikia mokėti nekilnojamojo turto mokestį, yra ekonominei ar indivi- 
dualiai veiklai naudojamos patalpos, inžineriniai ir kiti statiniai. 

Ekonomine veikla laikoma veikla, kurią vykdant siekiama gauti bet kokių 
pajamų, išskyrus valstybės ir savivaldybių veiklą. Individuali veikla — tai savaran- 
kiška veikla, kuria versdamasis gyventojas siekia gauti pajamų ar kitokios ekono- 
minės naudos per tęstinį laikotarpį. 

Nekilnojamojo turto mokesčiu neapmokestinami statiniai, kurie naudojami 
žemės ūkio veiklai, švietimo, socialinės globos ir rūpybos bei kitai visuomenei nau- 
dingai veiklai. Taip pat šio mokesčio nereikia mokėti už fiziniams asmenims pri- 
klausančius gyvenamosios, sodų, garažų, fermų, šiltnamių, ūkio, pagalbinio ūkio, 
mokslo, religinės, poilsio paskirties statinius (patalpas), žuvininkystės statinius, in- 
žinerinius statinius, jeigu jie nėra ekonominei bei individualiai veiklai naudojamas 
nekilnojamasis turtas arba nėra neterminuotai ar ilgesniam kaip vieno mėnesio 
laikotarpiui perduoti naudotis juridiniams asmenims. 

Nekilnojamojo turto mokesčio tarifas — nuo 0,3 proc. iki 1 proc. nekilnojamo- 
jo turto mokestinės vertės. Konkretų mokesčio tarifą nustato savivaldybės taryba. 
Apskaičiuojant statinių vertę, vadovaujamasi Vyriausybės nutarimu (2005 09 29, 
Nr. 1049) patvirtintomis Nekilnojamojo turto vertinimo taisyklėmis. Nekilnojamo- 
jo turto (t. y. statinių ir patalpų) mokestine verte laikoma šio nekilnojamojo turto 
vidutinė rinkos vertė, kuri nustatoma atlikus masinį vertinimą (ne rečiau kaip kas 
5 metai) arba atkuriamosios vertės (kaštų) metodu, įvertinant fizinio nusidėvėjimo 
procentą. Šį vertinimą atlieka Registrų centras. Atliekant nekilnojamojo turto ma- 
sinį vertinimą, rengiami Nekilnojamojo turto verčių žemėlapiai, kuriuose verčių 
zonos atitinka nuo 2003 metų kasmet rengiamų Žemės verčių žemėlapių verčių 
zonas. 


KLAUSIMAI IR UŽDUOTYS 


1. Kokia Baltijos jūros dalis yra priskirta Lietuvos Respublikos teritorijai? 

2. Kas tai yra pasienio juosta ir pasienio ruožas? 

3. Kaip apibūdinti Nekilnojamąsias kultūros vertybes ir kultūros paveldo 
objektus? 

Kas yra Nekilnojamųjų kultūros paveldo objektų apsaugai rengiami spe- 
cialieji planai ir koks šių objektų teritorijos naudojimo režimas? 

Kokios sąlygos nustatytos Laisvųjų ekonominių zonų tvarkymui ir nau- 
dojimui? 

Kaip apibūdinti valstybinės 1r vietinės reikšmės kelius? 

Kokie reikalavimai nustatyti geležinkelių kelių ir įrenginių apsaugai? 
Kokie yra kelių juostų ir kelių apsaugos zonų pločiai? 

Kokios yra miškų grupės ir kokie reikalavimai ūkininkavimui atskirų gru- 
pių miškuose? 


. Kokie reikalavimai nustatyti miškų būklei, naudojimui, atkūrimui bei ap- 


saugai? 


. Kuriais atvejais reikalingi leidimai naudoti vandenį (vandens išteklius)? 
. Kokia yra leidimų tirti žemės gelmes ir naudoti žemės gelmių išteklius 


išdavimo tvarka? 


. Koks yra žemės gelmių išteklių naudojimo sutarties ir naudojimo projek- 


to turinys? 


. Kaip organizuojamas žemės ir kito nekilnojamojo turto apmokestini- 


mas? 


. Užduotis: Žemės savininko sodyba yra per 20-70 metrų nuo valstybi- 


nio magistralinio kelio. Kokius apribojimus reikia nustatyti formuojamo 
namų valdos žemės sklypo naudojimui ir disponavimui nekilnojamuoju 
turtu? 


V SKYRIUS. NUOSAVYBĖS TEISIŲ Į ŽEMĘ 
ATKŪRIMAS 


1. Bendrosios nuostatos 


Nuosavybės teisių į žemę atkūrimas yra žemės reformos darbų sudėtinė da- 
lis. Atkūrus Lietuvos Respublikos nepriklausomybę, pagrindinis valstybės žemės 
politikos siekis, kaip ir tarpukario laikotarpiu, buvo atlikti žemės reformą. Tačiau 
jos tikslai iš esmės skyrėsi: jeigu 1922 m. Žemės reformos įstatymas buvo skir- 
tas ūkininkų ūkių stiprinimui ir kaimo žmonių aprūpinimui žeme, tai 1991 me- 
tais svarbiausias tikslas buvo nuosavybės teisių 1 žemę atkūrimas ir valstybinės 
žemės pardavimas reorganizuotiems žemės ūkio subjektams. 1922 m. balandžio 
3 d. paskelbto Žemės reformos įstatymo tikslai: „Įstatymas leidžiamas bežemiams 
ir mažažemiams žeme aprūpinti, žemės valdymui taip sutvarkyti, kad būtų tinka- 
mos sąlygos žemės ūkiui ir visų pirma smulkiajam ir vidutiniajam ūkiui tarpti, 
ir suvalstybinti tiems žemės turtams, kuriuos valstybė gali tikslingiau naudoti ir 
saugoti, negu privatiniai asmenys “. 1991 m. liepos 25 d. įsigaliojusio Žemės refor- 
mos įstatymo 2 straipsnio redakcija: „Žemės reformos tikslai: įgyvendinti Lietuvos 
piliečių teisę į žemės nuosavybę, įstatymų nustatyta tvarka ir sąlygomis grąžinant 
nusavintą žemę ir perkant ją; sudaryti teisines, organizacines ir ekonomines prie- 
laidas plėtoti žemės ūkio gamybą laisvai pasirenkant ūkininkavimo formas“. 1991 
metais pradėtas ir žemės ūkio įmonių turto privatizavimas. Šiuos procesus buvo sie- 
kiama suderinti tarpusavyje, pertvarkant kolūkius ir valstybinius ūkius į ūkininkų 
ūkius ir žemės ūkio bendroves. Žemės ūkio paskirties žemę buvo galima grąžinti 
ar parduoti tik žemės ūkyje dirbantiems ar pasirengusiems ūkininkauti asmenims. 
Tačiau jau 1997 metų pradžioje žemės reformos vykdymas buvo sustabdytas. Po 
to įstatymuose iš esmės pakeista žemės reformos kryptis. 

1997 m. liepos 2 d. priimto Žemės reformos įstatymo 2 straipsnio 2002 m. pa- 
tikslinta redakcija: „Žemės reformos tikslai: užtikrinant gamtos išteklių apsaugą, 
įgyvendinti asmenų teisę į žemės nuosavybę bei naudojimą įstatymų nustatyta tvar- 
ka ir sąlygomis grąžinant neteisėtai nusavintą žemę, perduodant ar suteikiant ne- 
atlygintinai nuosavybėn bei parduodant pageidaujantiems ją pirkti, išnuomojant 
ar suteikiant naudotis valstybinę žemę, sudaryti teisines ir ekonomines prielaidas 
žemės rinkai plėtotis, įgyvendinti socialinį teisingumą privatizuojant valstybinę že- 
mę“. Tokiu būdu, žemė jau traktuojama tik kaip rinkos objektas, o žemės reforma 
nesiejama su naujų ūkinių struktūrų, pagrįstų privačia žemės ir kitų gamybos prie- 
monių nuosavybe, formavimu. Pertvarkytuose įstatymuose dominuoja turėtos iki 
1940 metų nuosavybės gerbimas. Po 1997 metų pretendentams į nuosavybės teisių 
atkūrimą suteiktas prioritetas gauti valstybinę žemę prieš ją naudojančius ūkinei 
veiklai kaimo vietovėje asmenis (išskyrus asmeninio ūkio žemės naudotojus, ku- 
rių teises privatizuoti jiems skirtą žemę apgynė Konstitucinis teismas). Atsisakyta 

daugelio apribojimų žemės grąžinimui, kurie iki tol buvo nustatyti tikintis žemės 
reformos metu restruktūrizuoti žemės ūkį, sukurti konkurencingų ūkių žemėval- 
das, ar išsaugoti (paliekant neprivatizuotas) vertingas teritorijas miestų plėtrai bei 
rekreacijai. 

Bendras žemės plotas, kuriame vykdoma žemės reforma, — 4,4 mln. ha, iš jo 
prašoma gauti nuosavybėn atkuriant nuosavybės teises 3,4 mln. ha. Iki 2007 metų 
pradžios iš 3,6 mln. ha privačios žemės apie 3,2 mln. ha sudarė žemė, grąžinta na- 
tūra arba gauta kompensuojant valstybine žeme kitoje vietoje, 0,3 mln. ha - pirkta 
iš valstybės asmeninio ūkio žemė ir tik 0,1 mln. ha - kita pirkta iš valstybės žemė, 
reikalinga žemės ūkio veiklai plėtoti. 

Nagrinėjant žemės santykių pertvarkymo teisinius aspektus, būtina žinoti 
įstatymus ir kitus teisės aktus, kuriais buvo keičiama žemės reformos vykdymo 
tvarka. Žemės reformos ekonominės pasekmės analizuotinos palyginant duomenis 
apie žemės naudojimą ir žemės ūkio gamybos būklę nuo žemės reformos pradžios 
iki šių dienų. 

Žemės reformos vykdytojams tenka spręsti problemas arba teikti motyvuo- 
tus argumentus dėl buvusios privačios žemės grąžinimo sąlygų, kompensavimo 
už valstybės išperkamą (negrąžinamą buvusioje vietoje) turėtą žemę dydžio ir tvar- 
kos, taip pat dėl valstybinės žemės apsaugos nuo iššvaistymo, kai ji privatizuojama 
pažeidžiant lygiavertiškumo principą ar visuomenės interesus. Žemės reformos 
procese dalyvavusių valstybės tarnautojų ir kitų asmenų veiksmai vertinami pagal 
tai, kiek parengti dokumentai ir priimti sprendimai atitinka darbus reglamentuojan- 
čių teisės aktų reikalavimus. 

Rengiant įstatymus ir teisinius išaiškinimus, vadovaujamasi Lietuvos Res- 
publikos Konstitucinio teismo nutarimais. Svarbiausios šių nutarimų nuostatos 
žemės teisės klausimais (skliausteliuose nurodyta nutarimo priėmimo data): 

„Vertinant piliečio, kuris siekia atstatyti neteisėtai nutrauktas nuosavybės 
teises, statusą, esminę reikšmę turi tai, nuo kada jis įgyja teisę konkretų turtą val- 
dyti, juo naudotis ir disponuoti. Iki turto grąžinimo ar atitinkamos kompensacijos 
išmokėjimo buvusio savininko subjektinės teisės į konkretų turtą dar nėra atstaty- 
tos. Įstatymas, kol nėra pritaikytas konkrečiam subjektui dėl konkretaus turto grą- 
žinimo, pats savaime subjektinių teisių nesukuria. Esant tokiai situacijai, valstybės 
įgaliotos institucijos sprendimas grąžinti turtą natūra ar kompensuoti jį turi tokią 
juridinę reikšmę, kad tik nuo to momento buvęs savininkas įgyja savininko teises į 
tokį turtą“ (1994 05 27). 

„Nuosavybės teisių į žemę atstatymas nėra vienintelis agrarinės reformos 
tikslas, nes kartu turi būti garantuotas ir racionalus žemės naudojimas. Konstituci- 
jos 47 ir 54 straipsniuose žemė traktuojama kaip visuotinė vertybė, turinti socialinę 
funkciją - tarnauti tautos gerovei. Visuomenei ne tas pats, kaip žemė naudojama, 
nes išsaugoti racionalų žemės naudojimą pagal paskirtį yra visuotinis poreikis. 
Todėl valstybės teisė reguliuoti nuosavybės teisių į žemę atstatymo sąlygas yra ne- 
išvengiama būtinybė“ (1995 03 08). 

„Konstitucijos 23 straipsnio trečiojoje dalyje nuosavybės paėmimas visuome- 

nės poreikiams suprantamas kaip kiekvienu atveju individualus įstatymų nustatyta 
tvarka priimamas sprendimas dėl privačioje nuosavybėje turimo turto paėmimo. 
Vykdant restituciją, žemės ar kito nekilnojamojo turto išpirkimas valstybės reik- 
mėms iš piliečių, kuriems atstatomos nuosavybės teisės, yra kiek kitokio pobūdžio 
teisės aktas. Šiems asmenims priklausiusį turtą faktiškai valdo valstybė. Kol atitin- 
kamos valstybės institucijos nėra priėmusios sprendimo dėl nuosavybės teisių at- 
statymo, tokie asmenys realiai neturi subjektinių teisių į turėtąjį turtą, todėl negali 
tiesiogiai pasinaudoti konstitucine nuosavybės teisių garantija. Konstitucinis teis- 
mas 1994 m. gegužės 27 d. nutarime konstatavo, kad jei nėra galimybės išlikusio 
turto grąžinti natūra, teisinga kompensacija taip pat užtikrina nuosavybės teisių 
atstatymą. Kartu Konstitucinis teismas pažymi, kad valstybės išperkamo turto kom- 
pensavimo teisinį reguliavimą, be kitų veiksnių, sąlygojo ir ribotos materialinės 
finansinės valstybės galimybės. Kai valstybė įstatymu priima atitinkamą įsipareigo- 
jimą, jis turi būti paremtas materialiniais ir finansiniais ištekliais, kitaip įstatymas 
tampa neveiksmingas. Todėl atsižvelgiant į valstybės galimybes gali būti nustatyti 
atitinkami kompensacijų už valstybės išperkamą turtą dydžiai. Beje, visų visuome- 
nės narių lygiateisiškumo kontekste reikšminga yra tai, kad įstatymu prisiimta prie- 
volė mokėti tam tikrai asmenų kategorijai atitinkamas kompensacijas už valstybės 
išperkamą turtą iš esmės tenka kitiems visuomenės nariams “ (1998 06 18). 


2. Nuosavybės teisių į žemę atkūrimui 
reikalingi dokumentai 


Nuosavybės teisės į žemę ir kitą išlikusį nekilnojamąjį turtą [32] gali būti 

atkuriamos šiems Lietuvos Respublikos piliečiams: 

1) turto savininkui; 

2) asmenims, kuriems miręs turto savininkas testamentu paliko savo turtą, 
nepaisant to, kad testamente nėra duomenų apie žemės ar kito nekilnoja- 
mojo turto palikimo faktą, o šiems mirus, — jų sutuoktiniui, tėvams (įtė- 
viams), vaikams (įvaikiams) ar šių asmenų sutuoktiniui bei vaikams; 

3) turto savininko, kuris mirė ir nepaliko testamento ar okupacijos metais 
(1939-1990 metais) emigravo į užsienį ir ten, netekdamas Lietuvos Res- 
publikos pilietybės, priėmė kitos šalies pilietybę, sutuoktiniui, tėvams (įtė- 
viams), vaikams (įvaikiams), jei šie asmenys yra Lietuvos Respublikos 
piliečiai, — į jiems tenkančią išlikusio nekilnojamojo turto dalį; 

4) turto savininko vaiko (įvaikio), kuris yra miręs, sutuoktiniui, vaikams 
(įvaikiams) — į mirusiajam tenkančią išlikusio nekilnojamojo turto dalį; 

5) asmenims, kuriems turtas perleistas nesilaikant įstatymo nustatytos for- 
mos ir tvarkos testamentu (naminiu testamentu) arba sutartimis (pirkimo — 
pardavimo, dovanojimo ar kitokiu rašytiniu dokumentu), taip pat asme- 

nims, kuriems nuosavybės teisių perėmėjai testamentu paliko turtą. No- 
rintys atkurti nuosavybės teises piliečiai turi kreiptis į teismą dėl juridinę 
reikšmę turinčio fakto nustatymo. 


Jeigu 1, 2, 3, 4 punktuose nurodyti asmenys, kurie nustatytu laiku buvo pa- 
davę prašymus atkurti nuosavybės teises, yra mirę, nuosavybės teisės atkuriamos 
mirusiojo vardu ir perduodamos įpėdiniui, jeigu šis yra Lietuvos Respublikos pi- 
lietis. 

Nurodyti asmenys teisę atkurti nuosavybės teises į išlikusį nekilnojamąjį tur- 
tą iki 2001 m. gruodžio 31 d. galėjo perleisti notariškai patvirtinta sutartimi savo 
vaikams (įvaikiams), tėvams (įtėviams), sutuoktiniui bei vaikaičiams, jeigu šie yra 
Lietuvos Respublikos piliečiai. Neatsižvelgiant į piliečių, kurie pagal sutartį dėl 
teisės perleidimo įgijo teisę atkurti nuosavybės teises į miesto žemę, skaičių, šios 
teisės jiems atkuriamos tokiomis pat sąlygomis ir tvarka, kaip jos būtų atkuriamos 
šių teisių perleidėjui. 

Visi asmenys, kuriems galėjo būti atkurtos nuosavybės teisės į žemę, prašy- 
mus dėl nuosavybės teisių atkūrimo galėjo paduoti iki 2001 m. gruodžio 31 d.; pra- 
leidusieji šį terminą, neteko teisių į nuosavybės teisių atkūrimą. Tačiau piliečiams, 
praleidusiems nustatytą terminą dėl priežasčių, kurias teismas pripažįsta svarbio- 
mis, praleistas terminas gali būti atnaujinamas. Šiems asmenims turėta žemė, kuri 
jau yra privatizuota arba kurioje suprojektuoti žemės sklypai atkurti nuosavybės 
teises kitiems asmenims, perduodant neatlygintinai lygiaverčiu plotu, natūra negrą- 
žinama (t. y. priskiriama valstybės išperkamai žemei). 

Prie prašymų pridedami dokumentai, patvirtinantys buvusių savininkų nuo- 
savybės teises į žemę, taip pat giminystės ryšį patvirtinantys dokumentai ir preten- 
dentų susitarimai. 

Nuosavybės teises patvirtinantys dokumentai yra išrašai iš hipotekos knygų, 
o Jeigu šių nėra — turto perleidimo sutartys, teismų sprendimai, turto nacionali- 
zavimo aktai, taip pat valstybinių archyvų išduoti pažymėjimai ir piliečių turimi 
dokumentai, nurodantys savininko nuosavybės teisėmis turėtą turtą, ir testamentai. 
Be to, nuosavybės teises patvirtinančiais dokumentais, nepriklausomai nuo jų išda- 
vimo (sudarymo) datos, yra [66]: 

1) žemės perleidimo aktai ar sutartys, ištraukos iš kaimų ir dvarų žemės iš- 
skirstymo viensėdžiais projektų planų, Kauno notarinio archyvo apskričių notarų 
pripažinimo aktų knygų ankstesnieji įrašai, hipotekos įstaigų pripažinimo aktų kny- 
gų ankstesnieji išrašai, teismų sprendimai, notarų patvirtinti testamentai, išrašai iš 
notarų aktų knygų ir kiti piliečių išsaugoti dokumentai, jeigu juos išdavė Lietuvos 
Respublikos įstaigos, tvarkiusios žemės reformos, turto apskaitos ir padalijimo rei- 
kalus, taip pat valstybinių archyvų pažymėjimai, nuorašai bei išrašai. 

Valstybinių archyvų pažymėjimams prilyginami ir iš valstybinių archyvų gau- 
ti bei buvusioms agrarinės reformos tarnyboms ir kitoms žemės reformą vykdan- 
čioms institucijoms pateikti įvairių dokumentų — kaimų skirstymo viensėdžiais, 

dvarų parceliavimo, žemės dalijimo ir kitų žemės nuosavybę patvirtinančių planų, 
apskričių žemės rūšiavimo komisijų sudarytų sąrašų, kurių reikia žemei apmokes- 
tinti pagal rūšis, arba žemės tyrimo žiniaraščių, Žemės tvarkymo departamento 
kaimų skirstymo viensėdžiais, žemės tvarkymo projektų pateikimo protokolų, ap- 
skričių žemės ūkio komisijų nutarimų arba suvestinių apie žemės paėmimą 1940 
metais į valstybinį žemės fondą, valsčių savivaldybių pateiktų apskričių žemės 
ūkio komisijoms ūkių sąrašų, turto nacionalizavimo aktų nuorašai bei išrašai, kiti 
Vyriausybės nutarimuose (1993 05 20, Nr. 349 ir 1993 06 10, Nr. 407) nurodyti 
dokumentai; 

2) įstatymų nustatyta tvarka sudaryti testamentai, nors juose ir nebūtų duo- 
menų apie žemės ar kito nekilnojamojo turto palikimo faktą, jeigu testatorius mirė 
iki įstatymo “Dėl piliečių nuosavybės teisių į išlikusį nekilnojamąjį turtą atstatymo 
tvarkos ir sąlygų“ įsigaliojimo dienos (1991 m. rugpjūčio 1 d.). Jeigu yra keli to 
paties turto savininko testamentai, nuosavybės teisės atkuriamos pagal vėliausiai 
sudarytą testamentą. 

Giminystės ryšį patvirtinančiais dokumentais laikomi gimimo liudijimai, san- 
tuokos liudijimai, savininko ar jo vaikų mirties liudijimai, 0 jų nesant — išrašai iš 
bažnyčios dokumentų. Nereikia pateikti mirties faktą patvirtinančio dokumento, 
jeigu asmenys buvo gimę iki 1897 metų. 

Prie prašymo taip pat gali būti pridėtas piliečių susitarimas, nurodantis, į 
kurias to paties turto dalis jie pageidauja atkurti nuosavybės teises. Šiuo atveju pi- 
liečių parašai turi būti patvirtinti notariškai. 

Nuosavybės teises ir giminystės ryšį patvirtinančius dokumentus piliečiai tu- 
rėjo pateikti ne vėliau kaip iki 2003 m. gruodžio 31 dienos. 

Piliečių prašymai pateikiami Žemėtvarkos skyrių vadovams arba savivaldy- 
bių teritorijoje dirbantiems šių skyrių darbuotojams pagal žemės valdos buvimo 
vietą. 

Sprendimus dėl nuosavybės teisių į žemę atkūrimo priima apskričių virši- 
ninkai. 

Nuosavybės teisės atkuriamos į savininko turėtą žemę, bet ne didesnio kaip 
150 ha ploto, įskaitant miškus ir vandens telkinius. 

Nuosavybės teisių atkūrimo būdai: 

1) žemės grąžinimas natūra; 

2) žemės perdavimas lygiaverčiu plotu; 

3) žemės suteikimas nuosavybėn neatlygintinai; 

4) atlyginimas (išpirkimas) pinigais ir vertybiniais popieriais. 

Nuosavybės teisės atkuriamos, grąžinant žemę natūra, tik jeigu žemė nėra 
priskirta valstybės išperkamai žemei ir jeigu pretendentas žemės grąžinimo toje 
vietoje pageidauja. 

Kiti nuosavybės teisių atkūrimo būdai taikomi tik įstatymų nustatytomis są- 
lygomis ir tik pagal pretendentų prašymuose išreikštą valią dėl nuosavybės teisių 

atkūrimo būdo, taip pat dėl jiems perduodamo arba suteikiamo žemės sklypo vie- 
tos. Gali būti kompensuojama pretendento naudojamu žemės sklypu prie jam nuo- 
savybės teise priklausančio gyvenamojo namo ar kito pastato, suteiktos naudotis 
asmeninio ūkio žemės sklypais, taip pat žemės sklypais iš laisvo fondo valstybinės 
žemės. Laisvos žemės fondas — tai žemės, miško ir vandens telkinio plotai, kurie 
nepriskirti valstybės paimtai ir išperkamai žemei ir kurių susigrąžinti natūra pi- 
liečiai nepageidauja, taip pat žemės, miško ir vandens telkinio plotai, kurie lieka 
atkūrus nuosavybės teises į pagal įstatymą grąžintinus maksimalius žemės, miško 
ir vandens telkinio plotus. 

Piliečiai, kuriems nepriimtas sprendimas dėl nuosavybės teisių atkūrimo, iki 
2003 m. balandžio 1 d. galėjo pareikšti arba pakeisti valią dėl būdo, kuriuo atkuria- 
mos nuosavybės teisės į nekilnojamąjį turtą. Iki nurodytos datos nepateikus valios 
dėl nuosavybės teisių atkūrimo būdo, sprendimai priimami pagal paskutiniame pra- 
šyme nurodytą nuosavybės teisių atkūrimo būdą. Kai prašyme nurodytas nuosavy- 
bės teisių atkūrimo būdas nenumatytas Piliečių nuosavybės teisių į išlikusį nekilno- 
jamąjį turtą atkūrimo įstatyme arba nurodytuoju būdu pagal šį įstatymą negalima 
atkurti nuosavybės teisių, prašymus nagrinėjančios institucijos privalėjo raštu iki 
2003 m. kovo 1 d. pasiūlyti piliečiui kitus šiame įstatyme numatytus nuosavybės 
teisių atkūrimo būdus. Kai iki 2003 m. balandžio 1 d. pilietis nepareiškė valios dėl 
nuosavybės teisių atkūrimo būdo, nuosavybės teisės atkuriamos prašymus nagrinė- 
jančios institucijos parinktu būdu. 


3. Valstybės išperkama buvusi privati žemė 


Valstybės išperkamai žemei priskiriama žemė, kuri yra: 

1) užimta valstybės ir savivaldybės kelių; aerodromų (jų sąrašą ir žemės plo- 
tus tvirtina Vyriausybė); užimta karinių dalinių ir skirta valstybės sienos 
apsaugai (žemės plotus ir jų ribas tvirtina Vyriausybė); yra naudingųjų 
iškasenų naudojamų telkinių teritorijoje; 

2) kaimo vietovėje ir po 1995 m. birželio 1 d. miestams priskirtoje teritorijo- 
je pagal įstatymus yra užimta: namų valdų (sodybų) sklypų; valstybinių 
įstaigų ir organizacijų bei visuomeninės paskirties pastatams ir įrengi- 
niams (statomiems arba pastatytiems) eksploatuoti reikalingų sklypų, 1š- 
skyrus poilsiaviečių pastatų 1r statinių užimtus žemės sklypus; kitų visuo- 
menės poreikiams naudojamų teritorijų (gatvių, aikščių, skverų, kapinių, 
vandenviečių, paplūdimių ir kt.); yra suteikta individualių gyvenamųjų 
namų statybai. Šių žemės sklypų (teritorijų) plotai ir ribos nustatomi že- 
mėtvarkos projektuose; 

iki 1995 m. birželio 1 d. buvo miestams nustatyta tvarka priskirtose teri- 

torijose ir pagal įstatymus nustatyta tvarka patvirtintuose detaliuosiuose 

planuose yra: 


3 


— 

9) 


- užimta pastatams, statiniams ar įrenginiams (statomiems arba pastaty- 
tiems) eksploatuoti reikalingų žemės sklypų; 

- užimta kitų naudojamų ar naujų infrastruktūros objektų — įvairių veik- 
los sričių, aptarnaujančių ūkį ir gyventojus, užtikrinančių krašto, gy- 
ventojų saugumą, gamtos ir kultūros vertybių apsaugą, komplekso 
(energetika, transportas, ryšiai, statyba, švietimas, sveikatos apsauga, 
rekreacija bei turizmas, gamtos ir kultūros vertybių apsauga bei atlie- 
kų sutvarkymas, krašto, civilinė ir priešgaisrinė sauga) teritorijų; 

- žemės sklypai, numatomi naudoti: uostams ir jų įrenginiams, vals- 
tybiniams geležinkeliams, magistraliniams vamzdynams, aukštos 
įtampos elektros linijoms tiesti, svarbioms valstybinės reikšmės staty- 
boms, bendroms gyventojų reikmėms, visuomeninei statybai bei rek- 
reacijai; valstybinių geodezinių, gravimetrinių ir astronominių tinklų 
punktams įtvirtinti; gamtos, archeologijos ir istorijos kompleksų bei 
objektų apsaugos reikmėms; savivaldybių funkcijoms vykdyti reika- 
lingų komunalinio ūkio, socialinių, švietimo, kurortinio gydymo, rek- 
reacijos, reabilitacijos, poilsio tikslams skirtų objektų, kurių svarbą 
vietos bendruomenei savo sprendimu pripažįsta savivaldybės taryba, 
eksploatacijai ir bendram (viešam) naudojimui; 

- suplanuota įgyvendinti valstybei svarbius ekonominius projektus, 
kurių valstybinę svarbą savo sprendimu pripažįsta Seimas arba Vy- 
riausybė; 

- žemės sklypai, numatomi perduoti individualiai statybai nuosavybėn 
neatlygintinai asmenims pagal Piliečių nuosavybės teisių į išlikusį ne- 
kilnojamąjį turtą atkūrimo įstatymą, jeigu jie jau suprojektuoti grąžin- 
tinoje piliečiui žemėje; 

užimta sodininkų bendrijų sodų; 

yra valstybinių rezervatų, nacionalinių ir regioninių parkų rezervatų, Kur- 

šių nerijos nacionalinio parko teritorijoje; 

pagal įstatymus įsigyta privačion nuosavybėn; 

pagal įstatymus suteikta ir naudojama gyventojų asmeniniam ūkiui, taip 

pat suteikta tarnybinėms daloms; 

suteikta kaimo vietovėje mokslo ir mokymo, valstybinėms socialinės 

globos bei rūpybos įstaigoms; perduota valstybiniams specializuotiems 

sėklininkystės, veislininkystės ūkiams, specialiosios paskirties veislinin- 
kystės bendrovėms. Šios žemės naudotojų sąrašą ir jų naudojamų žemės 
sklypų dydžius nustato Vyriausybė; 

yra su įrengtais tvenkiniais, pramoninės žuvininkystės tvenkiniais (įskai- 

tant užtvankos įrenginių užimtą žemę); 

naudotojui buvo leista pirkti ir už ją sumokėti pinigai ar valstybės vien- 

kartinės išmokos; 

11) yra valstybinių parkų ir valstybinių draustinių teritorijose, ypač vertingo- 
se ekologiniu, archeologiniu ir rekreaciniu požiūriais. Šių teritorijų ribas 
nustato Aplinkos ministerija, suderinusi su savivaldybės administracija 
ir apskrities viršininku; 

12) užimta gyvenamųjų namų, jų dalių, butų, kurie pagal įstatymą priskirti 
valstybės išperkamiems; 

13) Vyriausybės nutarimais priskirta valstybinės reikšmės vandens telki- 
niams; 

14) Vyriausybės nutarimais priskirta valstybinės reikšmės miškams; 

15) priskirta miestų miškams, miestų sanitarinės apsaugos pirmajai zonai. 
Išvardytų miškų sąrašus su juose nurodytais miškų plotais tvirtina Vyriau- 
sybė; 

16) priskirta miško genetiniams draustiniams, valstybiniams miško medely- 
nams, valstybiniams miško daigynams ir miško sėklinėms plantacijoms; 

17) priskirta miškų mokslinio tyrimo ir mokymo bei selekcinės sėklininkys- 
tės objektams. Šių miškų plotus tvirtina Vyriausybė; 

18) tai valstybinės reikšmės miškai, esantys 7 km pločio juostoje nuo Balti- 
jos jūros ir Kuršių marių. 

Žemė, kurioje įveisti pramoniniai sodai, uogynai bei medelynai, piliečiams 
grąžinama natūra. Jeigu žemės savininkai pageidauja ir atsiskaito su naudotojais 
už medžius ir vaiskrūmius (nesusitarus kitaip), šios žemės naudotojai privalo ją 
palaisvinti per 3 metus. Sugrąžintos žemės savininkai su tos žemės naudotojais už 
medžius ir vaiskrūmius atsiskaito Vyriausybės nustatyta tvarka. 

Kaimo vietovėje esanti žemė, kurią naudoja arba nuomoja fiziniai ar juridi- 
niai asmenys nuosavybės teise turimiems pastatams ir statiniams (statomiems ar 
pastatytiems), taip pat poilsiaviečių pastatams ir statiniams (statomiems ar pasta- 
tytiems) eksploatuoti ir kuri pagal Piliečių nuosavybės teisių į išlikusį nekilnoja- 
mąjį turtą atkūrimo įstatymo 12 straipsnį nepriskirta valstybės išperkamai žemei, 
grąžinama natūra. Apskrities viršininkui priėmus sprendimą dėl nuosavybės teisių 
atkūrimo, teisės ir pareigos pagal valstybinės žemės nuomos sutartį pereina žemės 
savininkui, jeigu šalys nesutaria kitaip. Šių žemės sklypų plotai ir ribos nustatomi 
žemės reformos žemėtvarkos projektuose. 

Žemė, kurioje nutiestos komunikacijos, arba esanti ištirtų naudingųjų iškase- 
nų telkinių teritorijoje, taip pat esanti prie gyvulininkystės kompleksų su įrengto- 
mis drėkinimo sistemomis, nėra priskirta valstybės išperkamai žemei ir gali būti 
grąžinama natūra, tačiau jai nustatomos atitinkamos specialiosios žemės naudoji- 
mo sąlygos, užtikrinančios šių objektų eksploatavimą, priežiūrą ir apsaugą. 

Jeigu dalis turėtos žemės valdos priskirta valstybės išperkamai žemei, o liku- 
sioje dalyje lieka mažiau kaip 3 ha žemės ūkio naudmenų arba ūkį atkurti netikslin- 
ga, pretendentui pageidaujant, apskrities viršininko sprendimu už visą žemės valdą 
galima kompensuoti taip, kaip už valstybės išperkamą žemę. 

4. Žemės grąžinimas natūra kaimo vietovėje 


Žemė, kuri nėra priskirta valstybės išperkamai žemei, pretendentui pagei- 
daujant, gali būti grąžinama natūra iki žemės reformos žemėtvarkos projekto 
parengimo. 

Piliečiui pageidaujant susigrąžinti žemę natūra kaimo vietovėje, jeigu ji nėra pri- 
skirta valstybės išperkamai žemei, žemės reformos darbai vykdomi tokia tvarka [93]: 

1) žemėtvarkos skyriaus darbuotojai seniūnijose parengia pažymą žemės re- 
formos žemėtvarkos projektus rengiančios įmonės specialistui (projekto autoriui), 
patvirtinančią, kad yra visi reikiami dokumentai, leidžiantys pradėti rengti žemės 
reformos bylą nuosavybės teisėms atkurti; 

2) jeigu pretendentas pageidauja atgauti žemę anksčiau, nei bus parengtas 
žemės reformos žemėtvarkos projektas, projekto autorius suformuoja plane grą- 
žinamos natūra žemės valdos ribas, atsižvelgdamas į metodinius jų projektavimo 
reikalavimus. Po to žemės sklypas matuojamas ir ženklinamas vietovėje, dalyvau- 
jant pretendentui, dabartiniam teisėtam šios žemės naudotojui (nuomininkui) ir 
gretimų žemės sklypų savininkams bei naudotojams. Parengiamas žemės sklypo 
paženklinimo-parodymo aktas, kurį pasirašo projekto autorius, Žemėtvarkos sky- 
riaus specialistas ir dalyvavę kviestieji asmenys. Būsimam žemės savininkui (arba 
jo įgaliotam asmeniui) paaiškinama, kad savo parašu jis išreiškia sutikimą su su- 
formuoto žemės sklypo ribomis, nustatytais žemės servitutais ir specialiosiomis 
žemės ir miško naudojimo sąlygomis, taip pat yra supažindinamas su atsakomybe 
už riboženklių apsaugą. Prie akto pridedamas žemės sklypo abrisas. Lauko darbų 
metu turi būti patikslinama turima kartografinė medžiaga; 

3) projekto autorius, koreguodamas parengia žemės sklypo planą, apskaičiuo- 
ja žemės sklypo plotą, sudaro žemės naudmenų eksplikaciją, apskaičiuoja vidutinį 
žemės ūkio naudmenų našumo balą, žemės sklypo kainą ir kitus kadastro duome- 
nis, reikalingus žemės sklypo teisiniam registravimui. Parengtoje medžiagoje turi 
būti įrašyti ir reikiami veiklos apribojimai. Su medžiaga supažindinamas preten- 
dentas, kuris ją suderina; 

4) sukomplektuota byla perduodama Žemėtvarkos skyriui, kuris ją patiksli- 
na ir perduoda apskrities viršininkui sprendimui priimti. Pretendentas kviečiamas 
dalyvauti parengtų bylų svarstyme, kurį organizuoja apskrities viršininko administ- 
racijos žemės tvarkymo departamentas, ir turi suderinti apskrities viršininko spren- 
dimo projektą; 

5) priėmus apskrities viršininko sprendimą, Žemėtvarkos skyrius bylą per- 
duoda Registrų centro teritoriniam padaliniui, kuris žemės sklypą teisiškai įregist- 
ruoja ir žemės savininkui parengia pažymėjimą apie jo žemės sklypo įregistravimą. 
Žemės sklypo ribos kartografuojamos Nekilnojamojo turto kadastro žemėlapyje 
pagal žemėtvarkos byloje parengtą žemės sklypo planą. Planą turi būti patikrinęs 
Registrų centro regioninis GIS skyrius, tvarkantis Nekilnojamojo turto kadastro že- 
mėlapius. Po patikslinimo žemės sklypo plane įrašomas jo unikalus numeris; 

6) žemės savininkas iš rajono žemėtvarkos skyriaus gauna apskrities viršinin- 
ko sprendimą ir žemės sklypo planą. 

Teisę naudoti grąžinamą natūra žemę jos savininkas įgyja žemės sklypo pa- 
ženklinimo- parodymo akte nustatytomis sąlygomis (kai nėra teisėto šios žemės 
naudotojo, kuriam nutraukiama žemės nuomos sutartis — nuo žemės sklypo pažen- 
klinimo akto surašymo, kai jį pasirašo Žemėtvarkos skyriaus darbuotojas). 

Piliečiui grąžinamos natūra žemės, miško plotą arba perduodamą neatlygin- 
tinai nuosavybėn lygiavertį turėtajam žemės, miško sklypui plotą įskaitomas tokio 
pat dydžio jo privatizuojamas namų valdos (išskyrus tas namų valdas, už kurias 
nustatytąja tvarka buvo įmokėtos įmokos) žemės sklypas ir jo naudojamas asmeni- 
niam ūkiui žemės sklypas. 

Piliečiams, kurie nepageidauja natūra susigrąžinti mišku apaugusios žemės, 
gali būti perduodamas neatlygintinai nuosavybėn lygiavertis miško plotas iš laisvo 
miško fondo, jeigu šie piliečiai gyvena apskrityje, kurioje yra perduodamas nuosa- 
vybėn miškas. 


5. Nuosavybės teisių į žemę atkūrimas 
perduodant lygiaverčius žemės sklypus 


Žemės reformos žemėtvarkos projektai rengiami, kai žemė yra kaimo vieto- 
vėje, arba tai teritorija, prijungta miestams po 1995 m. birželio 1 d. Maksimalus 
vieno projekto apimamas teritorijos plotas — kadastro vietovė, minimalus — vieno 
kaimo teritorija. Projektuose suformuojami žemės sklypai: 

1) asmenims, kuriems žemė bus grąžinama natūra (jeigu šie darbai neatlikti 
iki projekto parengimo, 4 poskyryje nustatyta tvarka), taip pat į vienkiemius neiš- 
skirstytų kaimų teritorijose; 

2)asmenims, kuriems žemė bus suteikiama nuosavybėn neatlygintinai vieto- 
je kitur turėtos žemės. Prie šių asmenų prašymų turi būti pridėtos apskričių (kur 
buvo turėtoji žemė) viršininkų išvados apie piliečiui priklausančios žemės vertę ir 
dokumentus, kurių pagrindu jam gali būti atkurta nuosavybės teisė į žemę; 

3) asmenims, kuriems bus parduodama laisvo fondo žemė, taip pat parduoda- 
ma jų naudojama asmeninio ūkio žemė; 

4) asmenims, kuriems bus nuomojama likusi neprivatizuota laisvo fondo že- 
mė, taip pat jų naudojama asmeninio ūkio žemė. 

Projekto autoriui Žemėtvarkos skyrius pateikia medžiagą apie prašymus pa- 
davusius pretendentus, kuriems galima projektuoti žemės sklypus. Be to, projekto 
autorius privalo gauti arba parengti šią pagalbinę kartografinę medžiagą: 

1) turėtų žemės valdų planą (reikalingą tiksliam grąžintos natūra žemės skly- 
pų vietos nustatymui); 

2) asmeninio ūkio žemės suvestinį planą (reikalingą šios valstybės išperka- 
mos, tačiau galimos privatizuoti jos naudotojams, žemės sklypų faktiškam išsidės- 
tymui nustatyti); 

3) valstybės išperkamos ir neprivatizuojamos žemės planą (reikalingą priim- 
ti projektinius sprendimus) su pažymėtais laisvo fondo žemės sklypais; 

4) specialiųjų žemės naudojimo sąlygų nustatymo arba ūkinės veiklos apribo- 
jimų planą, kurio pagrindu nustatomos suprojektuotų žemės sklypų specialiosios 
žemės naudojimo sąlygos; 

5) žemės vertinimo planą (kur įrašomas kiekvieno dirvožemio kontūrui nusta- 
tytas žemės ūkio naudmenų našumo balas), reikalingą suprojektuotų žemės sklypų 
vidutiniam našumo balui apskaičiuoti. 

Teritoriją žemės reformos žemėtvarkos projektui rengti patvirtina apskrities 
viršininkas įsakymu, nurodydamas terminą, iki kada galima paduoti prašymus šio- 
je teritorijoje gauti žemę (t.y. projektavimo darbų pradžios terminą) ir kada pro- 
jektas turi būti pateiktas svarstyti bei tvirtinti. Šiuo įsakymu taip pat tvirtinamos 
pretendentų gauti žemę eilės, kurias suformuoja Žemėtvarkos skyrius, vadovauda- 
masis Žemės reformos įstatymo 10 straipsnio 1 dalimi. Šio įstatymo nuostatos rei- 
kalauja projektuoti žemės sklypus nustatyta eilės tvarka. Tai žemės sklypai, kurie: 

1) sugrąžinami buvusiems savininkams arba pretendentams į turėtą nuosavy- 
bės teise žemę natūra; 

2) suteikiami nuosavybėn neatlygintinai piliečiams, kurių šeimos po 1939 
metų buvo įkeldintos į Lietuvos Respublikos teritoriją iš nuosavybės teise turėtų 
ūkių Lenkijos 1r Vokietijos tuometinėse teritorijose, - tie žemės sklypai, į kuriuos 
šios šeimos buvo įkeldintos jų perkėlimo į Lietuvos Respubliką metu; 

3) perduodami nuosavybėn neatlygintinai lygiaverčiu turėtiesiems (padidin- 
ti iki 100 procentų) žemės sklypai tos apskrities teritorijoje piliečiams, kurie yra 
1918-1920 m. nepriklausomybės kovų kariai savanoriai, pasipriešinimo (rezisten- 
cijos) dalyviai, politiniai kaliniai, tremtiniai, Vyčio Kryžiaus ordinu apdovanoti as- 
menys, taip pat jų sutuoktiniams, tėvams (įtėviams), vaikams (įvaikiams), jeigu jų 
norima susigrąžinti žemė patenka į asmeniniam ūkiui ar valstiečio ūkiui skirtą teri- 
toriją ir šie sklypai yra toje apskrityje, kurioje buvo nuosavybės teise turėta žemė; 

4) perduodami nuosavybėn neatlygintinai lygiaverčiai šiuo metu naudoja- 
miems (padidinti iki 30 procentų) žemės sklypai piliečiams, sutinkantiems palais- 
vinti asmeniniam ūkiui ar valstiečio ūkiui naudojamą žemę, kurią pageidauja susi- 
grąžinti natūra jos savininkai; 

5) perduodami nuosavybėn neatlygintinai lygiaverčiai turėtiesiems (padidin- 
ti iki 30 procentų) žemės sklypai toje pat kadastrinėje vietovėje piliečiams, kurių 
norima susigrąžinti žemė patenka į asmeniniam ūkiui ar valstiečio ūkiui skirtą te- 
ritoriją; 

6) perduodami nuosavybėn neatlygintinai lygiaverčiai turėtiesiems naudoja- 
mi žemės sklypai šią žemę naudojantiems ūkininkams ar šią žemę naudojančių 
žemės ūkio bendrovių nariams, jeigu minėti ūkininkai ir bendrovės žemę naudojo 
ne mažiau kaip dvejus metus iki 1997 metų liepos mėn. 

7) perduodami nuosavybėn neatlygintinai arba parduodami įstatymų nustaty- 
ta tvarka suteikti asmeniniam ūkiui žemės sklypai šiuos žemės sklypus naudojan- 
tiems asmenims; 

8) perduodami nuosavybėn neatlygintinai lygiaverčiai turėtiesiems žemės 
sklypai, miškas ir vandens telkiniai piliečiams, gyvenantiems savivaldybės seniū- 
nijos, kurioje yra perduodamas sklypas, teritorijoje, jeigu jų turėti žemė, miškas, 
vandens telkiniai priskirti valstybės išperkamiems pagal Piliečių nuosavybės tei- 
sių į išlikusį nekilnojamąjį turtą atkūrimo įstatymą arba jeigu jų turėtas miškas ar 
vandens telkiniai neišliko, taip pat perduodami nuosavybėn neatlygintinai žemės 
sklypai piliečiams, kurių šeimos po 1939 metų buvo įkeldintos į Lietuvos Respubli- 
kos teritoriją iš nuosavybės teise turėtų ūkių Lenkijos ir Vokietijos tuometinėse teri- 
torijose ir gyvenantiems savivaldybės seniūnijos, kurioje yra perduodamas žemės 
sklypas, teritorijoje, jeigu jų žemės sklypai, į kuriuos šios šeimos buvo įkeldintos, 
priskirti valstybės išperkamai žemei; 

9) perduodami nuosavybėn neatlygintinai lygiaverčiu turėtiesiems žemės 
sklypai, miškas ir vandens telkiniai kitiems, šio straipsnio 1 dalies 8 punkte nenuro- 
dytiems, piliečiams, kurių turėti žemė, miškas, vandens telkiniai pagal Piliečių nuo- 
savybės teisių į išlikusį nekilnojamąjį turtą atkūrimo įstatymą priskirti valstybės 
išperkamiems arba kurių turėtas miškas ar vandens telkiniai neišliko; perduodami 
nuosavybėn neatlygintinai piliečiams, kurių šeimos po 1939 metų buvo įkeldintos 
į Lietuvos Respublikos teritoriją iš nuosavybės teise turėtų ūkių Lenkijos ir Vokie- 
tijos tuometinėse teritorijose, — tokio pat ploto žemės sklypai, kokius nuosavybės 
teise jie turėjo Lenkijos ir Vokietijos teritorijose, išskaičius tą žemės sklypo plotą, 
kurį jie gavo pagal šio straipsnio 1 dalies 2 ir 8 punktus, taip pat perduodami nuo- 
savybėn neatlygintinai padidinti iki 100 procentų žemės sklypai piliečiams, kurie 
yra 1918-1920 m. nepriklausomybės kovų kariai savanoriai, pasipriešinimo (rezis- 
tencijos) dalyviai, politiniai kaliniai, tremtiniai, Vyčio Kryžiaus ordinu apdovanoti 
asmenys, taip pat jų sutuoktiniams, tėvams (įtėviams), vaikams (įvaikiams), jeigu 
jų norima natūra susigrąžinti žemė yra kitos apskrities teritorijoje ir užimta asmeni- 
nio ūkio ar valstiečio ūkio; 

10) perduodami nuosavybėn neatlygintinai lygiaverčiai turėtiesiems žemės 
sklypai, miškas ir vandens telkiniai kitiems piliečiams; 

11) parduodami žemės ūkio paskirties žemės sklypai asmenims, šiuose že- 
mės sklypuose nuosavybės teise turintiems žemės ūkio veiklai naudojamus stati- 
nius ar įrenginius, kai jie reikalingi šiems statiniams ar įrenginiams eksploatuoti; 

12) parduodami žemės ūkio paskirties žemės sklypai valstybės paramos įsi- 
gyjant žemės ūkio paskirties žemę subjektams, ne mažiau, kaip metus naudojan- 
tiems šiuos žemės sklypus; 

13) parduodami žemės ūkio paskirties žemės sklypai valstybės paramos įsi- 
gyjant žemės ūkio paskirties žemę subjektams, nuosavybės teise turintiems žemės 
sklypus, kurie ribojasi su parduodamu žemės sklypu. Kai tą patį žemės ūkio paskir- 
ties žemės sklypą pageidauja pirkti keli vienodą pirmumo teisę turintys asmenys, 
pirmenybė teikiama jauniesiems ūkininkams iki 40 metų amžiaus, Ūkininko ūkio 
įstatymo nustatyta tvarka įregistravusiems ūkininko ūkį; 


158 


14) parduodami žemės ūkio paskirties žemės sklypai fiziniams asmenims 
iki 40 metų amžiaus, Ūkininko ūkio įstatymo nustatyta tvarka įregistravusiems 
ūkininko ūkį ir naudoję ne mažesnį, nei 1 ha žemės sklypą žemės ūkio veiklai ne 
mažiau, kaip metus; 

15) parduodami žemės ūkio paskirties žemės sklypai kitiems fiziniams asme- 
nims, Ūkininko ūkio įstatymo nustatyta tvarka įregistravusiems ūkininko ūkį, kurie 
neatitinka šios dalies 12, 13, 14 punktuose nustatytų reikalavimų, naudojantiems 
ne mažesnį, nei 1 ha žemės sklypą žemės ūkio veiklai ne mažiau, kaip metus; 

16) parduodami žemės sklypai, išskyrus žemės ūkio paskirties žemės skly- 
pus, fiziniams asmenims, gyvenantiems toje kadastrinėje vietovėje, arba asme- 
nims, kurie toje kadastrinėje vietovėje įsigijo nuosavybėn gamybinius pastatus, 
šiems pastatams eksploatuoti reikalingi žemės sklypai; 

17) parduodami aukcione žemės ūkio paskirties žemės sklypai; 

18) parduodami žemės sklypai, išskyrus žemės ūkio paskirties žemės skly- 
pus, kitiems asmenims. 

Kiekvienai pretendentų grupei organizuojami susirinkimai (prioriteto tvar- 
ka), kuriuose sprendžiama kuriuos žemės sklypus šie asmenys pasirenka ir sutinka, 
kad jie nurodytoje vietoje būtų projektuojami. Susirinkimuose svarstomi klausi- 
mai ir susirinkimų nutarimai protokoluojami. 

Suformuotų žemės sklypų vietą ir ribas pretendentai turi suderinti raštiškai. 
Dėl įvairių priežasčių nesuderinę žemės sklypų arba atsisakę šio projekto teritorijo- 
je gauti žemę asmenys į projekto dokumentus neįtraukiami. 

Projektuojama nuomoti tik asmeninio ūkio žemės sklypus (kai jų nepagei- 
daujama privatizuoti) arba likusią laisvo fondo žemę, kai po pakartotinio žemės 
reformos žemėtvarkos projekto parengimo nėra pageidaujančių į ją atsikelti kitur 
turėtą žemę arba ją pirkti iš valstybės. 

Parengus projektą, jis suderinamas su valstybės institucijomis, kontroliuojan- 
čiomis aplinkos apsaugą, pasienio zonas, kultūros vertybių apsaugą, naudingųjų iš- 
kasenų apsaugą, miškų naudojimą. Po to projektas pateikiamas viešam visuomenės 
svarstymui. Apie tai informuojama vietinėje spaudoje, nurodant, kad projektas 2 sa- 
vaites bus eksponuojamas seniūnijoje. Per tą laikotarpį su juo gali susipažinti visi 
suinteresuotieji asmenys ir pareikšti savo pastabas bei pretenzijas raštu. Po to organi- 
zuojamas projekto viešo svarstymo rezultatų aptarimas, į kurį kviečiami pretenzijas 
dėl projekto pareiškę asmenys, nesutikę su žemės sklypų išdėstymu pretendentai, 
projektą derinę ir pareiškę pastabas valstybės valdymo institucijų atstovai, savivaldy- 
bės atstovai. Susirinkimo metu projekto autorius paaiškina, kokiais norminiais doku- 
mentais vadovaujantis buvo parengtas projektas ir kaip atsižvelgta į gautas pastabas 
bei pretenzijas. Taip pat apibūdinami suprojektuoti žemės servitutai, kitokie veiklos 
apribojimai ir bendrojo naudojimo kelių tinklas (neprivatizuotini keliai). Jeigu sus1- 
rinkimas pritaria parengtam projektui, jis perduodamas apskrities viršininkui tvirtin- 
ti. Nepritariantys asmenys gali projekto sprendimus per 15 dienų apskųsti apskrities 
viršininkui. Apskrities viršininkas, pritaręs projektui, jį patvirtina įsakymu. Prie įsa- 

kymo pridedami sąrašai asmenų, kuriems šiuo projektu suformuoti žemės sklypai, 
nurodant žemės plotą, sklypo numerį ir kitus duomenis. 

Po žemės reformos žemėtvarkos projekto patvirtinimo projekto autorius da- 
lyvaujant pretendentams ženklina vietovėje sklypų ribas ir surašo paženklinimo — 
parodymo aktus. Parengiami kiekvienos žemės valdos (žemės sklypo) dokumen- 
tai, reikalingi priimti sprendimus dėl žemės įteisinimo ir juos įregistruoti Nekilno- 
jamojo turto registre (žemės sklypo planas, žemės vertės skaičiavimai, kadastro 
duomenys). Parengtos bylos perduodamos Žemėtvarkos skyriui. 

Žemėtvarkos skyrius, gavęs bylas, teikia apskrities viršininkui duomenis, rei- 
kalingus priimti sprendimams; 

- dėl nuosavybės teisių į žemę atkūrimo, grąžinant žemę natūra; 

- dėl nuosavybės teisių į žemę atkūrimo, suteikiant nuosavybėn nustatyto 

ploto lygiavertį žemės sklypą; 

- dėl nuosavybės teisių atkūrimo, žemę (jos dalį) išperkant; 

- dėl leidimo parduoti valstybinę žemę (nurodant piliečius, žemės plotą ir 

kainą); 

- dėl leidimo išnuomoti valstybinę žemę (nurodant asmenis ir žemės plotą). 


Su asmenimis, kuriems leista žemę pirkti ar nuomoti iš valstybės, Žemė- 
tvarkos skyrius sudaro valstybinės žemės pirkimo — pardavimo ar valstybinės že- 
mės nuomos sutartis. 

Visi asmenys, žemę susigrąžinę, gavę nuosavybėn neatlygintinai, pirkę arba 
išsinuomoję iš valstybės, šiuos žemės sklypus ne vėliau kaip per 3 mėnesius turi 
įregistruoti Nekilnojamojo turto registre kartu su savo nuosavybės ar naudojimo 
teisių įregistravimu. 

Atkuriant nuosavybės teises valstybiniuose parkuose ir draustiniuose, že- 
mė perduodama neatlygintinai nuosavybėn lygiaverčiu turėtajam žemės sklypu pi- 
liečiams: 

- kurių turėtoji šiuose parkuose ir draustiniuose žemė priskirta valstybės 

išperkamai žemei; 

- šiose teritorijose naudojantiems žemę asmeniniam ūkiui, 

- kurie patys, arba jų tėvai ar vaikai iki 2001 m. rugpjūčio 17 d. gyveno ir 
turėjo nuosavybės teise gyvenamuosius namus ar butus, jų dalis valsty- 
biniame parke ir valstybiniame draustinyje bei su jais besiribojančiuose 
kaimuose ir miesteliuose (jeigu nors dalis kaimo ar miestelio teritorijos 
yra valstybinio parko ar draustinio teritorijoje arba jie turi bendrą ribą su 
valstybinio parko ar draustinio teritorijos ribomis), taip pat iki 2001 m. 
rugpjūčio 17 d. šiose teritorijose gyvenusiems piliečiams, kurių sutuokti- 
niai šiose saugomose teritorijose ar su jomis besiribojančiuose kaimuose 
ir miesteliuose turėjo gyvenamąjį namą ar butą, jų dalį. Jeigu žemė grąži- 
nama bendrosios nuosavybės teise perduodant nuosavybę neatlygintinai, 
šios sąlygos taikomos visiems piliečiams, turintiems teisę į nuosavybės 
teisių atkūrimą. 

Be to, valstybiniuose parkuose ir draustiniuose laisvos valstybinės žemės 
sklypai, besiribojantys su ūkininkams nuosavybės teise priklausančiais žemės skly- 
pais, gali būti projektuojami ir perduodami šių ūkininkų nuosavybėn (atkuriant 
nuosavybės teises lygiaverčiu plotu). 

Nemuno deltos regioniniame parke, taip pat Šilutės ir Pagėgių savivaldybėse 
atkurti nuosavybės teises, perduodant valstybinės žemės sklypus lygiaverčiu plotu 
nuosavybėn, galima tik šiose savivaldybėse gyvenantiems asmenims. 

Visuose valstybiniuose parkuose ir draustiniuose, atkuriant nuosavybės teises 
į žemę, perduodami nuosavybėn žemės, miško sklypai ir vandens telkiniai formuo- 
jami neskaidant jų į dalis (išimtis taikoma tik asmeninio ūkio žemės sklypams). 

Tais atvejais, kai į projektuojamą perduoti neatlygintinai nuosavybėn tą patį 
žemės sklypą pretenduoja keli asmenys, turintys vienodą pirmumo teisę, žemės 
sklypas perduodamas nuosavybėn neatlygintinai jį nuomojančiam piliečiui. Jeigu 
žemės sklypas, kurį pageidauja gauti nuosavybėn neatlygintinai keli vienodą pir- 
mumo teisę turintys asmenys, nebuvo išnuomotas, žemės sklypas perduodamas 
nuosavybėn neatlygintinai tam asmeniui, kurio nuosavybės teise priklausantis že- 
mės sklypas ribojasi su perduodamu nuosavybėn neatlygintinai žemės sklypu, o 
jeigu tokių asmenų yra keletas arba jų nėra, - asmeniui, kuris pirmiau pateikia 
prašymą perduoti nuosavybėn neatlygintinai lygiavertį žemės sklypą (išvadą dėl 
žemės sklypo perdavimo neatlygintinai nuosavybėn). 

Grąžinant žemę natūra arba žemės sklypus perduodant nuosavybėn neatly- 
gintinai piliečiams, nustatomi žemės servitutai ir specialiosios žemės naudojimo 
sąlygos pagal žemės reformos žemėtvarkos projektus. 

Vandens telkiniai, išskyrus valstybinės reikšmės vidaus vandenis, priskirtus 
valstybės išperkamiems vandens telkiniams, grąžinami natūra piliečiui arba pilie- 
čiams bendrosios nuosavybės teise. Už neišlikusį vandens telkinį piliečiams gali 
būti atlyginama perduodant neatlygintinai nuosavybėn lygiavertį turėtajam van- 
dens telkinio plotą. 

Už vandens telkinius, priskirtus valstybinės reikšmės vidaus vandenims, pi- 
liečiams nuosavybės teisės atkuriamos atlyginant teisės aktų nustatytais būdais. 

Teritorijose, kurios po 1995 metų birželio 1 dienos buvo priskirtos miestams, 
galimas tik žemės grąžinimas natūra ir naudojamos asmeninio ūkio žemės bei na- 
mų valdų žemės sklypų privatizavimas. Valstybinės žemės sklypų perduoti nuosa- 
vybėn lygiaverčiu plotu šiose teritorijose negalima. 


6. Nuosavybės teisių atkūrimas į miestų žemę 


Nuosavybės teisės į žemę, iki 1995 m. birželio 1 d. buvusią miestams nusta- 
tytąja tvarka priskirtose teritorijose, atkuriamos [66]: 

1) grąžinant natūra laisvą (neužstatytą) žemę turėtoje vietoje piliečiui ar pilie- 
čiams bendrosios nuosavybės teise, taip pat piliečiui, nuosavybės teise turinčiam 
pastatus, jo naudojamą teritorijų planavimo dokumentuose nustatytų ribų žemės 

sklypą, išskyrus žemę, priskirtą valstybės išperkamai žemei, ir žemę, kurios susi- 
grąžinti turėtoje vietoje pilietis nepageidauja; 

2) perduodant neatlygintinai nuosavybėn piliečiams, turintiems nuosavybės 
teise gyvenamuosius namus ar kitus pastatus, ne jų nuosavybės teise turėtoje žemė- 
je, jų naudojamą teritorijų planavimo dokumentuose nustatytų ribų žemės sklypą 
prie šių statinių arba teritorijų planavimo dokumentuose numatytą jų naudojamą 
žemės sklypą kitai paskirčiai (daržui, sodui ir kitai veiklai), išskyrus Kuršių neri- 
jos nacionalinio parko teritoriją, bet ne didesnį kaip 0,2 hektaro Vilniuje, Kaune, 
Klaipėdoje, Šiauliuose, Panevėžyje, Alytuje, Marijampolėje, Druskininkuose, Pa- 
langoje, Birštone ir ne didesnį kaip 0,3 hektaro kituose miestuose. Šių perduodamų 
neatlygintinai nuosavybėn naudojamų žemės sklypų plotu yra atitinkamai mažina- 
mas grąžinamos natūra ar išperkamos žemės plotas; 

3) perduodant neatlygintinai nuosavybėn piliečiui naują Vyriausybės nustaty- 
ta tvarka įrengtą arba neįrengtą žemės sklypą, Vyriausybei patvirtinus jo dydį tame 
mieste, kuriame buvo turėtoji žemė, išskyrus Kuršių nerijos nacionalinio parko te- 
ritoriją, arba piliečių pageidavimu — mieste, kuriame jie gyvena (išskyrus 2 punkte 
nurodytus miestus ir Kuršių nerijos nacionalinio parko teritoriją). Miestų teritori- 
jų dalyse, kurios įrašytos į Lietuvos Respublikos nekilnojamųjų kultūros vertybių 
registrą (kultūrinių vietovių sąrašą), nauji žemės sklypai individualiai statybai ir 
kitai paskirčiai nuosavybėn neperduodami (išskyrus tuos atvejus, kai šioje terito- 
rijoje pagal teritorijų planavimo dokumentus piliečiui nuosavybės teise turėtoje 
žemėje numatoma individuali statyba). 

Neatlygintinai nuosavybėn perduodami naudojami žemės sklypai tik tiems 
asmenims, kuriems šiose miestų teritorijų dalyse nuosavybės teise priklauso gy- 
venamieji namai arba kiti pastatai. Jeigu pilietis atsisako jam perduodamo neat- 
lygintinai nuosavybėn naujo įrengto arba neįrengto (pasirinktinai) žemės sklypo 
individualiai statybai, jam kompensuojama (jo pageidavimu) vidutinė Vyriausybės 
nustatyto dydžio žemės sklypo tame mieste vertės pinigų suma. 

Grąžinamos natūra laisvos (neužstatytos) žemės plotas sumažinamas iki 1 
hektaro žemės sklypo dydžio, jeigu jame yra iki 2002 m. balandžio 19 d. pagal de- 
taliuosius planus suformuoti žemės sklypai, perduodami neatlygintinai piliečiams 
individualiai statybai ir jų negalima suprojektuoti kitose miesto teritorijose dėl lais- 
vos (neužstatytos) žemės šiame mieste stokos. Grąžinant piliečiams žemę natūra 
tokiose teritorijose, pilietis turi teisę buvusioje žemės valdoje pasirinkti pageidau- 
jamą grąžintino žemės sklypo vietą. 

Kai prie statinių esantis naudojamas žemės sklypas yra nuosavybės teise tu- 
rėtoje žemėje ir yra didesnis kaip 0,2 arba 0,3 hektaro, piliečio pageidavimu jam 
grąžinamas natūra šis didesnis prie statinių naudojamo žemės sklypo plotas, taip 
pat prie šio naudojamo žemės sklypo išlikę savininko turėtas laisvas (neužstatytas) 
žemės sklypo plotas. Kai yra keli piliečiai, turintys teisę atkurti nuosavybės teises 
į šią žemę, - jų pageidavimu neatlygintinai bendrojon arba šių statinių savininko 
nuosavybėn perduodamas prie statinių naudojamo žemės sklypo išlikęs laisvos (ne- 
užstatytos) žemės sklypo plotas. 

Grąžinama laisva (neužstatyta) žemė suformuojama atskirais žemės skly- 
pais, turinčiais pagal miestų teritorijų bendruosius planus nustatytą pagrindinę tiks- 
linę žemės naudojimo paskirtį ir, jeigu parengti detalieji planai, - pagal detaliuose 
planuose nustatytą teritorijos tvarkymo režimą. 

Piliečiams perduodamo neatlygintinai nuosavybėn naujo žemės sklypo, esan- 
čio miesto teritorijai priskirtoje žemėje, dydį kiekviename mieste tvirtina Vyriau- 
sybė miesto ar rajono savivaldybės pasiūlymu. Minimalus perduodamo neatlygin- 
tinai nuosavybėn naujo žemės sklypo dydis — 0,04 hektaro (išskyrus nuosavybės 
teise turėtą mažesnį žemės sklypą). Maksimalus perduodamo neatlygintinai nuosa- 
vybėn žemės sklypo plotas turi būti ne didesnis kaip 0,2 hektaro 2 didžiuosiuose 
bei kurortiniuose miestuose ir ne didesnis kaip 0,3 hektaro kituose miestuose. 

Piliečiams nauji žemės sklypai individualiai statybai ar kitai paskirčiai per- 
duodami neatlygintinai nuosavybė šia eilės tvarka: 

1) piliečiams - pasirinktoje jų turėtos žemės vietoje, kai šie sklypai toje vie- 
tovėje yra numatyti detaliajame plane; 

2) piliečiams, kurie yra 1918-1920 metų nepriklausomybės kovų kariai sa- 
vanoriai, pasipriešinimo (rezistencijos) dalyviai, politiniai kaliniai, tremtiniai ar 
Vyčio Kryžiaus ordinu apdovanoti asmenys, jų sutuoktiniai, tėvai (įtėviai), vaikai 
(1vaikiai), - pagal jų prašymų atkurti nuosavybės teises padavimo datą; 

3) piliečiams, turintiems teisę į valstybės paramą pagal Lietuvos Respublikos 
gyventojų apsirūpinimo gyvenamosiomis patalpomis įstatymą, taip pat piliečiams, 
iškeliamiems iš savininkams grąžintų gyvenamųjų namų ir piliečiams — buvusiems 
gyvenamųjų namų savininkams, kai jiems namai negrąžinami, — pagal jų prašymų 
atkurti nuosavybės teises padavimo datą; 

4) kitiems piliečiams — pagal jų prašymų atkurti nuosavybės teises padavimo 
datą; 

5) piliečiams, kurie atsisakė grąžinamos žemės turėtoje vietoje, — pagal jų 
prašymų atkurti nuosavybės teises padavimo datą. 

Lygiaverčiai žemės sklypai suteikiami piliečiams tokia pat eilės tvarka ir tik 
po to, kai piliečiams bus suteikti nauji žemės sklypai individualiai statybai ar kitai 
paskirčiai. 

Naujų žemės sklypų, perduodamų neatlygintinai piliečiams, eilę tvirtina ap- 
skričių viršininkai. 

Pilietis turi teisę susipažinti su eilės sąrašu apskrities viršininko nustatyta 
tvarka. 

Piliečiui atsisakius siūlomo žemės sklypo, šis sklypas siūlomas kitam pilie- 
čiui pagal patvirtintą eilę. Atsisakius siūlomo žemės sklypo, piliečiui išlieka pirmu- 
mo teisė ne daugiau kaip du kartus rinktis žemės sklypą kitoje detaliajame plane 
numatytoje vietoje. Pilietis, kuris iš viso tris kartus atsisako siūlomo žemės sklypo, 
įrašomas į eilę paskutiniuoju. Siūlomo žemės sklypo atsisakymas pateikiamas raš- 
tu išdėstant motyvus. 

Apskrities viršininkas sprendimą atkurti nuosavybės teises į žemę, esančią 
miestuose, perduodant neatlygintinai nuosavybėn piliečiams, turintiems nuosavy- 
bės teise gyvenamuosius namus ar kitus pastatus, jų naudojamą žemės sklypą prie 
šių statinių, taip pat jų naudojamus žemės sklypus kitai paskirčiai (daržui, sodui ir 
kitoms panašioms reikmėms), priima gavęs savivaldybės administracijos direkto- 
riaus pasiūlymą dėl piliečiui suteikiamo žemės sklypo ploto ir ribų, o sprendimą 
atkurti nuosavybės teises į žemę, esančią miestuose, perduodant neatlygintinai nuo- 
savybėn piliečiui naują žemės sklypą individuliai statybai, taip pat daržui, sodui 
ar kitiems tikslams, priima pagal detalųjį teritorijos (kvartalo) planą, piliečiui pasi- 
rinkus žemės sklypą pagal nustatytąjį eiliškumą. Apskrities viršininkas sprendimą 
atkurti nuosavybės teises į žemę, iki 1995 m. birželio 1 d. buvusią miestams nusta- 
tytąja tvarka priskirtose teritorijose, natūra priima pagal savivaldybės administraci- 
jos direktoriaus patvirtintus žemės sklypų planus. 

Piliečių prašymus dėl nuosavybės teisių atkūrimo į miestuose esančią žemę 
nagrinėja Žemėtvarkos skyriai, vadovaudamiesi: 

1) kadastro duomenimis apie piliečiams, pageidaujantiems atkurti nuosavy- 
bės teises į žemę ar mišką, nustatytąja tvarka suteiktus ir naudojamus 
žemės sklypus miestuose; 

2) savivaldybės administracijos direktoriaus pateiktais individualiai statybai 
ir kitai paskirčiai suprojektuotų privatizuotinų žemės sklypų miestuose 
detaliaisiais planais; 

3) savivaldybės administracijos direktoriaus patvirtintais žemės sklypų pla- 
nais, kai piliečiams grąžinama natūra laisva (neužstatyta) žemė, iki 1995 m. 
birželio 1 d. buvusi miestams nustatytąja tvarka priskirtose teritorijose. 

Savivaldybės administracijos direktorius per mėnesį nuo Žemėtvarkos sky- 
riaus prašymo pateikimo šiam skyriui pagal nustatytąja tvarka patvirtintus teritori- 
jos detaliuosius planus pateikia informaciją kartografinėje medžiagoje apie laisvą 
(neužstatytą) žemę, kuri nepriskirta valstybės išperkamai žemei, o tuo atveju, kai 
teritorijos detalusis planas nepatvirtintas arba jo nėra, — apie detaliaisiais planais 
nesuplanuotas miesto teritorijas. 

Žemėtvarkos skyrius, gavęs informaciją apie laisvą (neužstatytą) žemę, per 
mėnesį šioje kartografinėje medžiagoje pažymi turėtų žemės sklypų ribas, remda- 
masis turima (išlikusia) arba kartografuota planine medžiaga. 

Turėtos žemės sklypo ribos kartografuojamos vadovaujantis Žemės ūkio 
ministerijos patvirtintais metodiniais nurodymais dėl žemės valdymo nuosavybės 
teisėmis faktą įrodančių papildomų dokumentų nagrinėjimo tvarkos (įsakymai: 
1997 1031, Nr. 634; 2003 1031, Nr. 3D - 463). 

Žemės sklypai nekartografuojami toje miesto teritorijos dalyje, kurioje buvo 
rėžinė sistema; čia nustatoma tik kaimo riba, plotas ir savininkų skaičius. Laisva 
(neužstatyta) žemė šioje teritorijoje grąžinama natūra piliečiams proporcingai liku- 
siam grąžinti žemės plotui bendrosios nuosavybės teise, jeigu pretendentai nesusi- 
taria kitaip. 

Tais atvejais, kai piliečiai nesusitaria dėl natūra grąžinamos laisvos (neužsta- 
tytos) žemės dalių, apskrities viršininkas natūra grąžinamos žemės sklypo dalis 
nustato proporcingai kiekvienam bendraturčiui likusios grąžinti žemės plotui. 

Jeigu nustatytos turėto žemės sklypo ribos pagal teritorijos detalųjį planą su- 
tampa su jau suprojektuotomis žemės sklypo ribomis arba pagal teritorijos detalųjį 
planą suprojektuotas žemės sklypas yra piliečio turėtos žemės vietoje, šis žemės 
sklypas grąžinamas piliečiui ar piliečiams bendrosios nuosavybės teise. Jeigu į 
jau suprojektuotą pagal teritorijos detalųjį planą žemės sklypą (išskyrus jau supro- 
jektuotus žemės sklypus individualiai statybai) patenka tik dalis turėtos žemės, 
piliečiui grąžinama nustatyta žemės sklypo dalis arba dalys, likusią žemės sklypo 
dalį suteikiant piliečiui nuosavybėn neatlygintinai pagal nustatytą eilę arba regist- 
ruojant šį žemės sklypą bendrosios dalinės nuosavybės teise kartu su valstybe. 

Žemėtvarkos skyrius, miesto nesuplanuotų arba jau suprojektuotų pagal te- 
ritorijos detaliuosius planus teritorijų kartografinėje medžiagoje pažymėjęs turėtų 
žemės sklypų ribas, pateikia ją savivaldybės administracijos direktoriui, išskyrus 
kartografinę medžiagą tos miesto teritorijos, kurioje buvo likusi rėžių sistema. Be 
to, pateikiamas piliečių rašytinis susitarimas dėl žemės sklypo dalių, įsigyjamų ben- 
drosios dalinės nuosavybės teise. Ten, kur likusi rėžių sistema, nurodomos kartog- 
rafuoto kaimo ribos, plotas ir piliečiams tenkančios proporcingai turėtajam žemės 
plotui žemės dalys. Pateikdamas šiuos dokumentus, Žemėtvarkos skyrius prašo 
savivaldybės administracijos direktoriaus: 

1) suformuoti žemės sklypus, organizuoti jų kadastrinius matavimus (nusta- 
tant žemės sklypų ribų posūkio taškus ir riboženklių koordinates valstybi- 
nėje geodezinių koordinačių sistemoje) bei, atlikus žemės sklypo kadastri- 
nius matavimus, patvirtinti parengtus žemės sklypų planus; 

2) pasiūlyti žemės sklypų specialiąsias žemės ir miško naudojimo sąlygas; 

3) pasiūlyti urbanistinius — architektūrinius apribojimus ir sąlygas; 

4) nustatyti žemės sklypų pagrindinę tikslinę žemės naudojimo paskirtį, nau- 
dojimo būdą ir pobūdį; 

5) pateikti pasiūlymą dėl žemės servitutų nustatymo. 

Savivaldybės administracijos direktorius, gavęs iš Žemėtvarkos skyriaus kar- 
tografinę medžiagą, kurioje pažymėtos savininko turėtų žemės sklypų ribos miesto 
nesuplanuotose teritorijose, savo įsakymu paskiria atsakingus savivaldybės admi- 
nistracijos valstybės tarnautojus natūra grąžinamos laisvos (neužstatytos) žemės 
sklypų riboms formuoti. Šios ribos formuojamos Žemėtvarkos skyriaus pateiktoje 
kartografinėje medžiagoje, atsižvelgus į savininko turėtos žemės ribas. Suformuoti 
žemės sklypai turi būti tinkami naudoti pagal bendrajame plane nustatytą paskirtį 
ir naudojimo būdą. 

Suformavus natūra grąžinamos laisvos (neužstatytos) žemės sklypus mies- 
to nesuplanuotose teritorijose ir teritorijose, kuriose yra parengti detalieji planai, 
žemės sklypų planai rengiami atlikus kadastrinius matavimus. Savivaldybės admi- 

nistracijos direktorius organizuoja žemės sklypų formavimą ir kadastrinių matavi- 
mų rengimą bei patvirtina šių žemės sklypų planus ne vėliau kaip per 3 mėnesius 
nuo Žemėtvarkos skyriaus prašymo pateikimo dienos. Šie žemės sklypų planai 
kartu su kitais dokumentais (duomenimis) pateikiami Žemėtvarkos skyriui. Terito- 
rijose, kuriose buvo rėžių sistema, minėti darbai turi būti atliekami ne vėliau kaip 
per 6 mėnesius. 

Žemėtvarkos skyrius, gavęs iš savivaldybės administracijos direktoriaus do- 
kumentus (duomenis): 

1) pakviečia pretendentus susipažinti su savivaldybės administracijos direk- 

toriaus pateiktais dokumentais (duomenimis); 

2) parengia apskrities viršininko įsakymo dėl žemės servitutų nustatymo ir 

sprendimo dėl nuosavybės teisių atkūrimo į žemę projektus. 

Grąžinant laisvą (neužstatytą) žemę natūra, kai detaliojo plano nėra, spren- 
dime atkurti nuosavybės teises įrašoma sąlyga, kad norint plėtoti veiklą šiame že- 
mės sklype, būtina parengti detalųjį planą Teritorijų planavimo įstatymo nustatyta 
tvarka. 

Sprendimas dėl nuosavybės teisių atkūrimo į miesto žemę turi būti priimami 
ne vėliau kaip per 6 mėnesius nuo žemės sklypų planų patvirtinimo ar žemės skly- 
po vietos suderinimo su pretendentu. 

Apskrities viršininko administracija ne vėliau kaip prieš 10 dienų iki posė- 
džio, kuriame priimamas apskrities viršininko sprendimas dėl nuosavybės teisių 
atkūrimo, raštu praneša piliečiui posėdžio vietą ir laiką. Kai posėdyje pilietis ne- 
dalyvauja, sprendimą dėl nuosavybės teisių atkūrimo apskrities viršininkas priima 
savo nuožiūra. 


7. Atlyginimas už valstybės išperkamą 
buvusią privačią žemę 


Už valstybės išperkamą žemę, miškus ir vandens telkinius valstybė pilie- 
čiams atlygina šiais būdais: 

1) perduodama lygiavertį žemės, miško ar vandens telkinio plotą. Už miesto 
teritorijoje esančią žemę (išskyrus už miesto teritorijoje turėtą mišką) mišku neat- 
lyginama; 

2) įstatymu panaikindama piliečio pinigines prievoles valstybei, atsiradusias 
po nekilnojamojo turto nusavinimo iki sprendimo dėl nuosavybės teisių atkūrimo 
dienos; 

3) vertybiniais popieriais; 

4) perduodama neatlygintinai nuosavybėn lygiavertį turėtajam naują žemės 
sklypą individualiai statybai miestuose ir kaimo vietovėse, kur buvo turėtoji žemė, 
taip pat lygiavertį turėtajam žemės sklypą prie nuosavybės teise turimų pastatų 
(nepriklausomai nuo turėtos žemės vietos). Vyriausybės nustatyta tvarka piliečio 

pageidavimu lygiavertis turėtajam naujas žemės sklypas individuliai statybai gali 
būti perduotas neatlygintinai nuosavybėn kituose, negu buvo turėtas žemės skly- 
pas, miestuose bei kaimo vietovėse, išskyrus Vilniaus, Kauno, Klaipėdos, Šiaulių, 
Panevėžio, Alytaus, Marijampolės, Druskininkų, Palangos, Birštono ir Neringos 
miestus; 

5) pinigais — išpirkdama kaimo vietovėje žemę, mišką, išskyrus nurodytus 
atvejus, taip pat išskyrus atvejį, kai privačion nuosavybėn iš laisvos žemės fondo 
yra įsigyta žemė, kurios susigrąžinti piliečiai nepageidavo. Atlyginimo pinigais 
dydis apskrities viršininko sprendimu pagal Žemėtvarkos skyriaus išvadą padidi- 
namas 15 procentų, jeigu išperkama žemė, į kurią nuosavybės teisės yra atkurtos 
arba atkuriamos piliečiams — 1918-1920 metų nepriklausomybės kovų kariams 
savanoriams, pasipriešinimo (rezistencijos) dalyviams, politiniams kaliniams, 
tremtiniams ar Vyčio Kryžiaus ordinu apdovanotiems asmenims, jų sutuoktiniams, 
tėvams (įtėviams), vaikams (įvaikiams), ir jeigu ta žemė yra priskirta valstybės 
išperkamai žemei ir naudojama asmeniniam arba valstiečių ūkiui, tarnybinėms da- 
loms; 

6) pinigais — išpirkdama žemę, kuri Lietuvos Respublikos Vyriausybės nusta- 
tyta tvarka buvo priskirta miestų teritorijoms nuo 1991 m. rugpjūčio 1 d. iki 1995 m. 
birželio 1 dienos; 

7) pinigais —- Lietuvos Respublikos piliečiams politiniams kaliniams ir tremti- 
niams, sugrįžusiems iš tremties po šio įstatymo įsigaliojimo 1r nepageidaujantiems 
susigrąžinti žemės, miško ir vandens telkinių kaimo vietovėse natūra; 

8) pinigais piliečiams, atsisakiusiems jiems perduodamo neatlygintinai nuo- 
savybėn naujo žemės sklypo individuliai statybai miestuose, kompensuojant Vy- 
riausybės nustatyto dydžio žemės sklypo tame mieste vidutinės vertės sumą; 

9) perduodama neatlygintinai nuosavybėn lygiavertį turėtajam vandens telki- 
nį — už išperkamą arba neišlikusį vandens telkinį. 

Valstybės išperkamos žemės vertė apskaičiuojama pagal Vyriausybės nutari- 
mu [68] patvirtintą Valstybės išperkamos žemės, miško ir vandens telkinių vertės 
bei lygiavertiškumo nustatymo metodiką. Žemės, naudotos žemės ūkio ir miškų 
ūkio veiklai, vertė priklauso nuo jos rūšiavimo duomenų (žemės apmokestinimo 
tikslams) tarpukario laikotarpiu: 1 rūšies žemė įkainota 1700 Lt/ha, II rūšies — 
1450 Lt/ha, III rūšies - 1050 Lt/ha, IV rūšies - 650 Lt/ha. Vidutinė neindeksuota šios 
žemės vertė yra apie 1000 Lt/ha, arba 1/3 mažesnė, nei grąžinamos natūra, perduoda- 
mos nuosavybėn ar valstybės parduodamos žemės vertė, apskaičiuota pagal kitą tuo 
pačiu Vyriausybės nutarimu patvirtintą metodiką, kadangi vertinant gaunamą žemę 
įvestas jos vertės padidėjimas dėl valstybės lėšomis atliktų melioracijos ir kitų 
žemės pagerinimo darbų. Jei žemė iki 1940 m. buvo naudojama kitai paskirčiai, ne- 
indeksuota valstybės išperkamos žemės vertė kaimo vietovėje — 3000 Lt/ha, mies- 
tuose — 6000 Lt/ha. Be to, miestų ribose esančiai žemei taikomas vertę didinantis 
koeficientas, kuris, priklausomai nuo miesto dydžio yra nuo 2 iki 8. Tai atitinka 
iki 1940 m. buvusį miestuose ir kaimo vietovėje parduodamos žemės kainos san- 

tykį. Dabartinis žemės vertės padidėjimas, susidaręs dėl valstybės ir savivaldybių 
lėšomis atliktų žemės pagerinimo darbų, sukurtos infrastruktūros ir miesto įtakos 
gyventojų aptarnavimo sąlygų pagerinimui, į kompensuojamą vertę neįtrauktas. 

Tai, kad valstybės išperkamos turėtos žemės vertės dydis negali būti skai- 
čiuojamas tokiu pat principu, kaip šiuo metu paimant privačią žemę visuomenės 
poreikiams, pagrįsta Konstitucinio teismo nutarimų nuostatomis: „Viena iš svarbių 
sąlygų atstatant nuosavybės teises yra ta, kad kompensuojant valstybės išperkamą 
turtą yra atskaitomos jo pagerinimo išlaidos. Konstitucinis Teismas šsiame nutari- 
me jau argumentavo, kad turto pagerinimo išlaidų atskaitymas yra suderinamas su 
konstituciniais nuosavybės apsaugos reikalavimais. Kartu Konstitucinis Teismas 
pažymi, kad valstybės išperkamo turto kompensavimo teisinį reguliavimą be kitų 
veiksnių, sąlygojo ir ribotos materialinės finansinės valstybės galimybės. Todėl 
atsižvelgiant į valstybės galimybes gali būti nustatyti atitinkami kompensacijų už 
valstybės išperkamą turtą dydžiai. “ (1998 06 18); „Pažymėtina, kad nuosavybės 
teisių į išlikusį nekilnojamąjį turtą atkūrimas, taip pat ir tokiu būdu, kai yra mo- 
kama piniginė kompensacija už turtą, kuris yra valstybės išperkamas, negali būti 
tapatinamas su Konstitucijos 23 straipsnio 3 dalyje įtvirtintu nuosavybės paėmimu 
teisingai atlyginant — šių teisinių institutų prigimtis ir paskirtis yra skirtinga.“ 
(2005 08 23). 

Kompensuojant už valstybės išperkamą žemę pinigais ar vertybiniais popie- 
riais, apskaičiuota žemės vertė indeksuojama, dauginant iš 1,6. 

Atkuriant nuosavybės teises piliečio pasirinktu atlyginimo būdu (išskyrus 
lygiaverčio turėtajam žemės, miško sklypo, vandens telkinio ar individualiai staty- 
bai skiriamo naujo žemės sklypo perdavimą neatlygintinai nuosavybėn), laikomasi 
šios tvarkos: 

1) Žemėtvarkos skyriaus darbuotojai seniūnijose išnagrinėja piliečių prašy- 
mus, nuosavybės teisę ir giminystės ryšį patvirtinančius dokumentus, per mėnesį 
nuo atlyginimo būdo suderinimo su piliečiu parengia nuosavybės teisių atkūrimo 
bylą ir perduoda ją žemės reformos žemėtvarkos projektą rengiančiam specialistui; 

2) žemės reformos žemėtvarkos projektą rengiantis specialistas pagal Vyriau- 
sybės patvirtintą žemės įvertinimo metodiką apskaičiuoja valstybės išperkamos 
žemės vertę bei parengia kitus reikiamus dokumentus ir pateikia juos apskrities 
viršininkui. 

Sprendimą dėl nuosavybės teisių atkūrimo ne vėliau kaip per 30 dienų nuo 
jo priėmimo institucija įteikia pasirašytinai arba išsiunčia registruotu laišku su įtei- 
kimu suinteresuotam piliečiui. 

Žemėtvarkos skyrių darbuotojai, organizuodami sprendimų įgyvendinimą, 
įrašo piliečius į atitinkamą eilę kompensacijai gauti (kai atlyginama pinigais), ar- 
ba paaiškina jiems tvarką, kaip galima gauti kompensaciją valstybės vertybiniais 
popieriais. 

Atlyginimo piliečiams už valstybės išperkamą žemę tvarka nustatyta Lietu- 
vos Respublikos kompensacijų už valstybės išperkamą nekilnojamąjį turtą dydžio, 

šaltinių, mokėjimo terminų bei tvarkos, taip pat garantijų ir lengvatų, numatytų Pi- 
liečių nuosavybės teisių į išlikusį nekilnojamąjį turtą atkūrimo įstatyme, įstatyme 
(1998 06 16, Nr. VIII-792) bei atitinkamame Vyriausybės nutarime (2002 07 12, 
Nr. 1130). 

Apskaičiuojant kompensacijas Lietuvos Respublikos piliečiams 1918-1920 
m. nepriklausomybės kovų kariams savanoriams, pasipriešinimo (rezistencijos) 
dalyviams, politiniams kaliniams, tremtiniams ir Vyčio Kryžiaus ordinu apdova- 
notiems asmenims, jų sutuoktiniams, tėvams (įtėviams), vaikams (įvaikiams), 
kuriems atkurtos arba atkuriamos nuosavybės teisės į žemę, priskirtą valstybės 
išperkamai žemei ir naudojamą asmeniniam arba valstiečių ūkiui, tarnybinėms da- 
loms, apskrities viršininko sprendimu atlyginimo dydis pinigais padidinamas 15 
procentų. 

Atlyginant už valstybės išperkamą išlikusį nekilnojamąjį turtą valstybei nuo- 
savybės teise priklausančiais vertybiniais popieriais (akcijomis), pagal piliečių 
prašymus ir pateiktus dokumentus, sprendimus dėl atlyginimo įmonių akcijomis 
priima valstybės įmonė Valstybės turto fondas. Valstybės turto fondas sudaro pi- 
liečių, kuriems atlyginama valstybei priklausančioms akcijoms, eilę — sąrašą ir 
jame nurodo: sprendimo dėl nuosavybės teisių atkūrimo priėmimo datą, jo gavimo 
datą, įmonės, kurių akcijas pilietis pageidauja gauti, pavadinimą, akcijų skaičių 
ir bendrą atlyginimui skiriamų akcijų vertę. Sąrašą tvirtina Valstybės turto fondo 
generalinis direktorius. Piliečiai arba jų įgalioti asmenys, gavę akcijų perdavimo 
ir priėmimo aktus, juos privalo pasirašyti per 30 kalendorinių dienų ir vieną eg- 
zempliorių grąžinti Valstybės turto fondui, kuris piliečio vardu atidaro vertybinių 
popierių sąskaitą ir joje įrašo piliečio nuosavybėn perleistas akcijas. 

Iki 2006 m. buvo kompensuojama šių įmonių akcijomis: AB „Lietuvos te- 
lekomas“, AB „Lietuvos jūrų laivininkystė“, AB „Rytų skirstomieji tinklai“, AB 
„Vakarų skirstomieji tinklai“, AB „Lietuvos energija“ ir AB „Lietuvos elektrinė“. 


KLAUSIMAI IR UŽDUOTYS 


1.  Kokiems asmenims gali būti atkurtos nuosavybės teisės į žemę? 

2. Kokius dokumentus reikia pateikti norint priimti sprendimą atkurti nuo- 
savybės teises į žemę? 

3. Kokie yra nuosavybės teisių atkūrimo būdai ir procedūros? 

Kaip apibūdinti žemės grąžinimo natūra kaimo vietovėje tvarką? 

5. Kokie yra žemės, esančios miestams priskirtose teritorijose, grąžinimo 
natūra ypatumai? 

6. Kokia žemė priskiriama valstybės išperkamai (negrąžintinai natūra) 
žemei? 

7. Kaip vykdomas nuosavybės teisių atkūrimas perduodant lygiaverčius 
žemės sklypus kaimo vietovėje asmenims, nepageidaujantiems arba ne- 
galintiems žemės susigrąžinti natūra? 


> 

11. 


12. 


Kokia yra žemės sklypų suteikimo nuosavybėn tvarka miestuose, atku- 
riant nuosavybės teises į žemę? 

Kokia yra atlyginimo už valstybės išperkamą žemę tvarka? 

Kaip užtikrinamas Žemės reformos įstatyme nustatytas asmenų, pagei- 
daujančių įsigyti žemę nuosavybėn, prašymų tenkinimo eiliškumas? 

I užduotis: Pretendentas į buvusio savininko žemę pageidauja žemę 
grąžinti natūra, nors ji naudojama vietos gyventojų asmeniniam ūkiui. 
Kokius dokumentus, patvirtinančius šios žemės priskyrimą valstybės iš- 
perkamai žemei reikia turėti, ir kokiais atvejais žemę galima grąžinti 
prašymą pateikusiam piliečiui? 

II užduotis: Kauno miesto savivaldybės teritorijoje sodybos savininkas 
naudoja 1,5 ha valstybinės žemės ir už ją moka nuomos mokestį. Iš šio 
ploto namų valda užima 0,1 ha, asmeniniam ūkiui apylinkės tarybos 
skirta žemė — 1,0 ha, laisvo fondo valstybinė žemė — 0,4 ha. Teritorija 
numatyta miesto gyvenamųjų kvartalų plėtrai. Sodybos savininko turėta 
privati žemė (2 ha) yra kitoje vietoje, užimta statiniais ir priskirta valsty- 
bės išperkamai žemei. Ar turi teisę sodybos savininkas gauti savo naudo- 
jamą žemę nuosavybėn neatlygintinai, atkuriant nuosavybės teises? 


VI SKYRIUS. VALSTYBINĖS ŽEMĖS 
PARDAVIMAS IR NUOMA 


1. Bendrosios nuostatos 


Valstybinės žemės pardavimas. Valstybinė žemė kaimo vietovėje parduo- 
dama aukcione arba ne aukciono tvarka. Ne aukciono tvarka žemė parduodama 
Žemės ūkio paskirties žemės įsigijimo laikinajame įstatyme ir Žemės reformos įsta- 
tymo 10 straipsnyje nurodytiems asmenims, kuriems pagal jų prašymus pageidau- 
jami įsigyti žemės sklypai buvo suformuoti rengiant žemės reformos žemėtvarkos 
projektus. 

Valstybinės žemės sklypai parduodami be aukciono miestuose bei kaimo 
vietovėje ir šiais atvejais: 

1) jeigu jie užstatyti fiziniams ir juridiniams asmenims nuosavybės teise pri- 
klausančiais statiniais ar įrenginiais, išskyrus žemės sklypus, kuriuose yra 
pastatyti laikini statiniai, nutiesti tik inžineriniai tinklai ar (ir) pastatyti tik 
neturintys aiškios funkcinės priklausomybės ar apibrėžto naudojimo arba 
ūkinės veiklos pobūdžio statiniai, kurie tarnauja pagrindiniam statiniui ar 
įrenginiui arba jo priklausiniui. Valstybinės žemės sklypai parduodami 
tokio dydžio, kuris būtinas statiniams ar įrenginiams eksploatuoti pagal 
Nekilnojamojo turto kadastre įrašytą jų tiesioginę paskirtį; 

2) jeigu teisės aktų nustatyta tvarka jie suteikti sodininkų bendrijoms, šių 
bendrijų nariams, taip pat mėgėjiško sodo teritorijoje esantys žemės skly- 
pai — juos naudojantiems asmenims; 

3) Jeigu teisės aktų nustatyta tvarka jie suteikti individualiems gyvenamie- 
siems namams statyti miesto ir kaimo gyvenamosiose vietovėse ir už 
šiuos žemės sklypus nustatyta tvarka įmokėtos įmokos pinigais ar valsty- 
bės vienkartinėmis išmokomis; 

4) jeigu jie įsiterpę tarp privačių žemės sklypų ir neviršija įstatymų ar Vyriau- 
sybės nustatyto dydžio — šių sklypų savininkams; 

5) kitais įstatymų nustatytais atvejais. 


Visais kitais atvejais valstybinė žemė gali būti parduodama tik aukcionuose. 
Parduodamos valstybinės žemės kaina apskaičiuojama šiais būdais: 
1. Pagal Vyriausybės patvirtintą Žemės įvertinimo metodiką [68] (išskyrus 
teisės aktų nustatytus atvejus, kai reikalaujama individualaus vertinimo): 
- mėgėjiškų sodų teritorijoje esantiems žemės sklypams; 
- namų valdų žemės sklypams; 
- garažų statybos ir eksploatavimo bendrijų garažų bei individualių ga- 
ražų žemės sklypams; 
- miško žemės sklypams, parduodamiems ne aukciono tvarka; 

- žemės sklypams su vandens telkiniais, parduodamiems ne aukciono 
tvarka. 

2. Pagal žemės verčių žemėlapius [95] (išskyrus teisės aktų nustatytus atve- 
jus, kai reikalaujama individualaus vertinimo): 

- asmeniniam ūkiui suteiktiems ir naudojamiems žemės sklypams. Ta- 
čiau jeigu šių sklypų vertė apskaičiuota pagal žemės verčių žemėla- 
pius, yra didesnė už šių žemės sklypų vertę, apskaičiuotą pagal Žemės 
įvertinimo metodiką, priimama pagal šią metodiką nustatyta žemės 
vertė; 

- žemės sklypams, suformuotiems prie žemės ūkio veiklai naudojamų 
statinių ir įrenginių; 

- aukcione parduodamiems žemės ūkio paskirties žemės sklypams (tei- 
sės aktų nustatytais atvejais); 

- kitos paskirties žemės sklypams (išskyrus nurodytus 1 ir 3 punktuose). 

3. Pagal individualų žemės vertinimą atlikusių licencijuotų turto vertintojų 
išvadas: 

- žemės sklypams prie statinių ir įrenginių, kurie privatizuoti pagal Vals- 
tybinio turto pirminio privatizavimo įstatymą ir Valstybės ir savivaldy- 
bių turto privatizavimo įstatymą; 

- neužstatytiems žemės sklypams Vilniuje, Kaune, Klaipėdoje, Šiauliuo- 
se, Panevėžyje, Alytuje, Marijampolėje, Druskininkuose, Palangoje ir 
Birštone, kurie parduodami aukcione, ir aukciono tvarka parduoda- 
miems žemės sklypams kaimo vietovėje; 

- žemės sklypams, priskirtiems privatizuojamiems objektams; 

- teisės aktų nustatytais atvejais — žemės ūkio paskirties žemės skly- 
pams, parduodamiems ne aukciono tvarka; 

- užsienio valstybių diplomatinėms atstovybėms ir konsulinėms įstai- 
goms parduodamiems žemės sklypams. 


Parduodamų valstybinės žemės sklypų individualų verinimą organizuoja 
apskrities viršininko administracija. Pirkėjai, nesutinkantys su nustatyta žemės 
sklypo verte, gali užsisakyti individualų turto vertinimą savo lėšomis. Šiuo atve- 
ju žemės sklypas parduodamas už individualiu vertinimu nustatytą žemės vertę. 
Tačiau, jeigu žemės vertės skirtumas sudaro daugiau kaip 20 procentų nuo žemės 
sklypo vidutinės rinkos vertės, apskaičiuotos pagal žemės verčių žemėlapius, ap- 
skrities viršininkas gali užsakyti ekspertinį individualų vertinimą, ir žemės sklypas 
parduodamas pagal rinkos vertę, nustatytą ekspertiniu vertinimu. Jei ginčas dėl 
žemės vertės nagrinėjamas teisme, šis žemės sklypas parduodamas pagal teismo 
nustatytą vertę. 

Parduodant valstybinę kitos paskirties žemę (naudojamus ir naujus žemės 
sklypus ne žemės ūkio veiklai) pardavimo kaina laikoma turto vertintojų nustatyta 
žemės sklypo vertė, pridėjus išlaidas detaliojo plano parengimui, išlaidas kadast- 

riniams matavimams bei žemės sklypo plano parengimui ir individualaus turto 
vertinimo išlaidas. 

Valstybinės žemės sklypų pirkimo-pardavimo ar kitas valstybinės žemės per- 
leidimo privačion nuosavybėn sutartis sudaro bei perleistų žemės sklypų perda- 
vimo-priėmimo aktus pasirašo apskrities viršininkas arba jo paskirtas apskrities 
viršininko administracijos darbuotojas. Parduodant ar kitaip privačion nuosavybėn 
perleidžiant valstybinės žemės sklypus, priskirtus privatizavimo objektams, sutartį 
sudaro šios žemės patikėtinis — valstybės turto privatizavimo institucija. 

Aukcione valstybinė žemė parduodama siekiant gauti realią rinkos kainą. 
Tokiais atvejais parduodami nauji (neužstatyti) žemės sklypai, esantys paklausiose 
vietose, kuriuos pretenduoja įsigyti du ar daugiau asmenų. Žemė aukcione parduo- 
dama asmeniui, kuris pasiūlo už parduodamą žemės sklypą didžiausią kainą. 

Įstatymų nustatytais atvejais galimi valstybinės žemės mainai į privačią že- 
mę ir kitus nekilnojamuosius daiktus. Iki 2006 m. liepos 13 d. priimtos Žemės 
įstatymo pataisos, numatančios nuo 2007 m. sausio 1 d. panaikinti teisę mainyti 
valstybinę žemę į privačius nekilnojamuosius daiktus, valstybinės žemės mainus 
buvo galimi vykdyti šia teisės aktų nustatyta tvarka: 

1. Sprendimus mainyti laisvos valstybinės žemės fondo žemę į savivaldy- 
bėms ir kitiems fiziniams ar juridiniams asmenims nuosavybės teise pri- 
klausantį lygiavertį arba iki 5 procentų vertės besiskiriantį žemės sklypą 
ar kitus nekilnojamuosius daiktus priima apskrities viršininkas, jeigu: 

1) vykdomas žemės sklypų konsolidavimas pagal parengtą teritorijos že- 
mės konsolidacijos projektą; 

2) privačios žemės sklypo ar jo dalies arba kito nekilnojamojo daikto rei- 
kia visuomenės poreikiams; 

3) privačios žemės sklypo ar jo dalies arba kito nekilnojamojo daikto rei- 
kia valstybinėms funkcijoms atlikti. 

2. Apskrities viršininkas, pagal teritorijų planavimo dokumentus nustatęs, 
kad 2 ir 3 punktuose nurodytiems tikslams reikia konkretaus žemės skly- 
po arba kito nekilnojamojo daikto, gali kreiptis į žemės sklypo ar kito 
nekilnojamojo daikto savininką su pasiūlymu sudaryti mainų sutartį, nu- 
statydamas vieno mėnesio terminą, per kurį žemės sklypo ar kito nekil- 
nojamojo daikto savininkas turi pateikti atsakymą dėl sutikimo sudaryti 
mainų sutartį. Žemės sklypo ar kito nekilnojamojo daikto savininkui nu- 
statytu terminu sutikus, su juo sudaroma valstybinės žemės ir privačios 
žemės ar kito nekilnojamojo daikto mainų sutartis. 

3. Mainomas valstybinės žemės sklypas ir kitos mainų sutarties šalies že- 
mės sklypas ar kitas nekilnojamasis daiktas įvertinami taikant Turto ir 
verslo vertinimo pagrindų įstatyme [39] nustatytus turto vertinimo meto- 
dus. Abiejų šalių mainomas turtas turi būti vertinamas tuo pačiu metodu. 
Mainomų žemės sklypų ar valstybinės žemės sklypo ir kito nekilnojamo- 

jo daikto vertės skirtumas turi būti atlyginamas pinigais mainų sutartyje 
nustatyta tvarka, tačiau šis skirtumas negali būti didesnis kaip 5 procentai 
žemės vertės. 


Valstybinės žemės nuoma. Valstybinė žemė, kurios nepageidaujama įsigyti 
nuosavybėn, arba kurios negalima įsigyti nuosavybėn, išnuomojama aukcione ar- 
ba be aukciono. 

Valstybinė žemė išnuomojama be aukciono, jeigu: 

1) ji užstatyta fiziniams ir juridiniams asmenims nuosavybės teise priklau- 
sančiais ar jų nuomojamais statiniais ar įrenginiais, išskyrus laikinuosius 
statinius, inžinerinius tinklus bei neturinčius aiškios funkcinės priklauso- 
mybės ar apibrėžto naudojimo arba ūkinės veiklos pobūdžio statinius, ku- 
rie tarnauja pagrindiniam statiniui ar įrenginiui arba jo priklausiniui. Že- 
mės sklypai, užstatyti fizinių ar juridinių asmenų nuomojamais statiniais 
ar įrenginiais, išnuomojami tik šių statinių ar įrenginių nuomos terminui. 
Žemės sklypai išnuomojami teritorijų planavimo dokumentuose nustaty- 
to dydžio, kuris būtinas statiniams ar įrenginiams eksploatuoti pagal Ne- 
kilnojamojo turto kadastre įrašytą jų tiesioginę paskirtį; 

2) Žemės gelmių įstatymo nustatyta tvarka gautas leidimas naudoti žemės 
gelmių išteklius ir ertmes; 

3) jos reikia įgyvendinti valstybei svarbiems ekonominiams ar kultūriniams 
projektams, kurių valstybinę svarbą savo sprendimu pripažįsta Seimas 
arba Vyriausybė; 

4) Vyriausybės nustatyto dydžio neviršijantys žemės sklypai yra įsiterpę 
tarp išnuomotų valstybinės žemės sklypų ir išnuomojami šių valstybinės 
žemės sklypų nuomininkams; 

5) tai žemės ūkio paskirties žemės sklypai kaimo vietovėje, formuojami pa- 
gal žemės reformos žemėtvarkos projektus; 

6) tai žemės sklypai, suteikti asmeniniam ūkiui, valstiečio ūkiui steigti, tar- 
nybinėms daloms ar sodininkystei. 


Pirmumo teisę išsinuomoti 5 punkte nurodytus žemės sklypus turi: 

1) fiziniai asmenys, įregistravę ūkininko ūkį Ūkininko ūkio įstatymo nustaty- 
ta tvarka arba turintys Vyriausybės įgaliotos institucijos nustatytą pasiren- 
gimą ūkininkauti; 

2) juridiniai asmenys — žemės ūkio produkcijos gamintojai, kurių metinės 
įplaukos iš prekinės žemės ūkio produkcijos realizavimo sudaro daugiau 
kaip 50 procentų visų gaunamų pajamų. 


Jeigu keli vienodą pirmumo teisę turintys asmenys pageidauja išsinuomoti tą 
patį valstybinės žemės ūkio paskirties žemės sklypą, žemės sklypas išnuomojamas 
tam asmeniui, kurio nuosavybės teise turimas ar iš valstybės nuomojamas žemės 
ūkio paskirties žemės sklypas ribojasi su pageidaujamu išsinuomoti žemės ūkio 
paskirties žemės sklypu. Jeigu tokių asmenų nėra arba jų yra keletas, žemės ūkio 

paskirties žemės sklypas išnuomojamas asmeniui, anksčiau pateikusiam prašymą 
išsinuomoti valstybinės žemės ūkio paskirties žemės sklypą. Tais atvejais, kai yra 
keli asmenys, turintys pirmumo teisę išsinuomoti tą patį valstybinės žemės ūkio 
paskirties žemės sklypą, šis žemės sklypas jiems išnuomojamas aukcione. 

Su žemės sklypų naudotojais, kuriems teisės aktų nustatyta tvarka šie žemės 
sklypai suteikti asmeniniam ūkiui, valstiečio ūkiui steigti, tarnybinėms daloms ar 
sodininkystei, valstybinės žemės nuomos sutartys sudaromos be aukciono Vyriau- 
sybės nustatyta tvarka. 

Valstybinės žemės nuomos mokestis apskaičiuojamas nuo žemės sklypo ver- 
tės, kuri nustatoma tokia pat tvarka, kaip ir parduodamų valstybinės žemės sklypų 
vertė. 

Rengiant aukcionus valstybinės žemės nuomai, šie žemės sklypai išnuomoja- 
mi asmeniui, kuris pasiūlo didžiausią nuomos mokestį. 

Žemės nuomos terminas nustatomas nuomotojo ir nuomininko susitarimu, 
bet ne ilgiau kaip 99 metams. Kai išnuomojama žemės ūkio paskirties žemė, že- 
mės nuomos terminas negali būti ilgesnis kaip 25 metai. Žemės sklypai laikiniems 
statiniams statyti ir eksploatuoti išnuomojami Statybos įstatymo nustatytam tokių 
statinių naudojimo terminui. Visais kitais atvejais žemės sklypų, išnuomojamų sta- 
tiniams ar įrenginiams eksploatuoti arba statyti ir eksploatuoti, nuomos terminas 
nustatomas atsižvelgiant į ekonomiškai pagrįstą statinio ar įrenginio naudojimo 
trukmę. 

Valstybinės žemės pirkimo-pardavimo sutarties, valstybinės žemės sklypo 
perdavimo ir priėmimo akto bei valstybinės žemės nuomos sutarties formų pavyz- 
džiai pateikti 6-8 prieduose. 

Valstybinės žemės panauda. Valstybės ir savivaldybių institucijoms, pelno 
nesiekiančioms organizacijoms valstybinė žemė ne išnuomojama, o perduodama 
naudotis pagal panaudos sutartis. 

Valstybinė žemė gali būti perduodama laikinai neatlygintinai naudotis vals- 
tybės institucijoms, savivaldybėms, miškų urėdijoms, valstybinių rezervatų di- 
rekcijoms, valstybinių parkų direkcijoms, kitoms iš valstybės ar savivaldybių 
biudžetų išlaikomoms įstaigoms, tradicinėms religinėms bendruomenėms ir ben- 
drijoms, viešosioms įstaigoms, veikiančioms pagal Viešųjų įstaigų įstatymą, kai 
bent vienas iš jų dalininkų yra valstybės ar savivaldybės institucija, viešosioms 
įstaigoms, turinčioms Švietimo ir mokslo ministerijos leidimus (licencijas) mo- 
kyti, sudarant valstybinės žemės panaudos sutartis. Kitiems asmenims, kuriems 
valstybės turtas (statiniai ar įrenginiai) perduotas panaudos pagrindais neatly- 
gintinai naudotis, gali būti perduodami laikinai neatlygintinai naudotis valstybi- 
nės žemės sklypai, reikalingi šiems statiniams ar įrenginiams eksploatuoti. Tuo 
atveju, jeigu panaudos pagrindais perduodamas žemės sklypas yra reikalingas 
panaudos pagrindais perduotiems statiniams ar įrenginiams eksploatuoti, žemės 
panaudos sutarties terminas negali būti ilgesnis už statinių ar įrenginių panaudos 
sutarties terminą [56]. 

Valstybinė žemė šiems aukščiau nurodytiems subjektams, išskyrus tradicines 
religines bendruomenes ir bendrijas, perduodama neatlygintinai naudotis tik vals- 
tybės ir savivaldybių funkcijoms atlikti. Jeigu perduotas naudotis žemės sklypas 
naudojamas ne pagal panaudos sutartyje nurodytas sąlygas arba panaudos gavėjas 
neatlieka funkcijų, kurioms buvo perduotas valstybinės žemės sklypas, laikoma, 
kad perduotas neatlygintinai naudotis žemės sklypas naudojamas ne pagal paskirtį, 
ir panaudos davėjas turi nutraukti panaudos sutartį prieš terminą [61]. 

Sprendimus perduoti neatlygintinai naudotis valstybine žeme priima: 

1) savivaldybės taryba, kai valstybinės žemės sklypai Vyriausybės nutari- 

mais perduoti patikėjimo teise savivaldybėms; 

2) apskrities viršininkas — visais kitais atvejais. 


2. Naudojamų kitos paskirties valstybinės žemės 
sklypų pardavimas ir nuoma 


Naudojami žemės sklypai parduodami jų naudotojams ne aukciono tvarka. 
Naudojamus kitos paskirties žemės sklypus [69] sudaro: 

1) namų valdų žemės sklypai. Jiems taip pat priskiriami žemės sklypai prie 
daugiabučių namų. Šie žemės sklypai parduodami bendrosios dalinės 
nuosavybės teise pagal detaliuosius planus, o jeigu tokie planai nepareng- 
ti - pagal nekilnojamojo daikto kadastro duomenų byloje esančius žemės 
sklypų planus arba žemėvaldų projektus (kaimo vietovėje). Jeigu ne visi 
daugiabučio namo butai privatizuoti, vienas žemės sklypo, suformuoto 
prie tokio namo, bendraturtis yra valstybė. 

žemės sklypai prie individualių automobilių garažų ar garažų statybos ir 
eksploatavimo bendrijų garažų (išskyrus žemės sklypus prie metalinių 
garažų). 

Prie nustatytąja tvarka leistų statyti individualių automobilių garažų par- 
duodami ne didesni kaip 0,01 ha žemės sklypai vieno individualaus auto- 
mobilio garažui; 

žemės sklypai, suteikti iki 1992 m. vasario 7 d. miestuose ir iki 1992 m. ko- 
vo 15 d. - kitose vietovėse žemės sklypus individualiems gyvenamiesiems 
namams statyti, taip pat suteikti apylinkių tarybų sprendimu iki 1993 m. 
liepos 28 d. individualiems gyvenamiesiems namams statyti kaimo gyvena- 
mosiose vietovėse, kuriuose nėra asmenims nuosavybės teise priklausančių 
statinių ar įrenginių (statomų ar pastatytų) ir už kuriuos iki 2004 m. vasario 
21 d. įmokėtos įmokos valstybės vienkartinėmis išmokomis ar pinigais. Šie 
žemės sklypai gali būti tik parduodami, bet ne išnuomojami; 

žemės sklypai, kurių reikia įsigytiems ar įsigyjamiems statiniams ir įren- 
giniams eksploatuoti pagal Nekilnojamojo turto kadastre įrašytą jų tiesio- 
ginę paskirtį. 


2 


— 


2 

4 


— 


176 


Prie nuosavybės teise priklausančių statinių ir įrenginių parduodami tik tie 
žemės sklypai, kurių ribos ir plotai pažymėti detaliuosiuose planuose, žemėvaldų 
projektuose (kaimo vietovėje) arba nekilnojamojo daikto kadastro duomenų bylo- 
se esančiuose žemės sklypų planuose, kai parduodami namų valdų žemės sklypai, 
ir tik tokio dydžio, kuris būtinas esamiems statiniams ir įrenginiams eksploatuoti 
pagal Nekilnojamojo turto kadastre įrašytą jų tiesioginę paskirtį. Namų valdų že- 
mės sklypai gali būti parduodami pagal nekilnojamojo daikto kadastro duomenų 
bylose esančius žemės sklypų planus, jei nekilnojamojo daikto kadastro duomenų 
byloje nurodytos žemės sklypo ribos atitinka namų valdos eksploatavimo reikala- 
vimus. Naudojami valstybinės žemės sklypai, suformuoti pagal žemės sklypų ribų 
specialiuosius planus, parduodami ar išnuomojami, jeigu šie specialieji planai pa- 
tvirtinti iki 2004 m. gegužės 1 d. 

Kaimo vietovėse ir po 1995 m. birželio 1 d. miestams priskirtose teritorijose 
parduodami ne didesni kaip 2 ha namų valdos žemės sklypai. Jeigu namų valdos 
naudojamo žemės sklypo plotas ir ribos nebuvo nustatyti pagal įstatymus ir nėra 
parengtų nekilnojamojo daikto kadastro duomenų bylų, parduodama namų valdos 
žemė, kurią užima statiniai, sodas, kiti sodybos želdiniai, kiemas ir sodyboje nuo- 
lat daržui naudojamas žemės sklypas. Parduodamas žemės sklypas paprastai turi 
būti sodybos teritorijoje, atitikti namų valdos eksploatavimo reikalavimus, jo ribos 
turi būti nustatytos naujai parengtame detaliajame plane arba žemėvaldų projekte 
(kaimo vietovėje). 

Miestuose ir iki 1995 m. birželio 1 d. miestams priskirtose teritorijose, iš- 
skyrus Neringos miestą, parduodami namų valdų žemės sklypai, kurie yra pažy- 
mėti namų valdos nekilnojamojo daikto kadastro duomenų bylose ir kurių ribos 
nustatytos detaliuosiuose planuose arba nekilnojamojo daikto kadastro duomenų 
bylų žemės sklypų planuose, tačiau šie žemės sklypai negali būti didesni kaip 
0,2 ha Vilniuje, Kaune, Klaipėdoje, Šiauliuose, Panevėžyje, Alytuje, Marijam- 
polėje, Druskininkuose, Palangoje, Birštone ir ne didesni kaip 0,3 ha — kituose 
miestuose. 

Kai naudojamas namų valdos žemės sklypas mieste yra didesnis kaip atitin- 
kamai 0,2 ha ir 0,3 ha, gyvenamojo namo savininko (bendraturčių) pageidavimu 
parduodamo namų valdos žemės sklypo plotas apskrities viršininko sprendimu 
padidinamas, bet ne daugiau kaip atitinkamai iki 0,3 ha ir iki 0,4 ha, jeigu tos 
žemės sklypo dalies, pagal detalųjį planą suformavus atskirą atidalijimą žemės 
sklypą, nenumatoma panaudoti individualiai statybai, miesto ūkio ar visuomenės 
poreikiams. Kai gyvenamojo namo bendraturčiai naudoja didesnį kaip atitinkamai 
0,5 ha ir 0,3 ha namų valdos žemės sklypą, jų pageidavimu parduodamo žemės 
sklypo plotas apskrities viršininko sprendimu padidinamas iki naudojamo namų 
valdos žemės sklypo viso ploto, bet negali būti didesnis kaip atitinkamai 0,2 ha 1r 
0,3 ha kiekvienam gyvenamojo namo bendraturčiui, jeigu tos žemės sklypo dalies, 
pagal detalųjį planą suformavus atskirą atidalijimą žemės sklypą, nenumatoma pa- 
naudoti individualiai statybai, miesto ūkio ar visuomenės poreikiams. 

Kiekvieno gyvenamojo namo ar kito statinio arba įrenginio bendraturčio per- 
kama žemės sklypo dalis bendrojoje nuosavybėje nustatoma remiantis rašytiniu gy- 
venamojo namo ar kito statinio arba įrenginio bendraturčių susitarimu. Bendratur- 
čiams nesusitarus, parduodamų bendrosios dalinės nuosavybės teise žemės sklypo 
dalių dydis nustatomas apskrities viršininko sprendimu, atsižvelgiant į kiekvienam 
bendraturčiui priklausančią gyvenamojo namo ar kito statinio arba įrenginio dalį, į 
kurią neįskaitomos gyvenamojo namo ar kito statinio (pagrindinio daikto) priklau- 
sinių bendraturčių nuosavybės teise turimos dalys. 

Kai keliems savarankiškai funkcionuojantiems statiniams ar įrenginiams 
(Nekilnojamojo turto registre įregistruotiems atskirais objektais), eksploatuoti su- 
formuotas vienas valstybinės žemės sklypas, šių statinių ar įrenginių savininkams 
(jų bendraturčiams) parduodamos žemės sklypo dalys, reikalingos kiekvienam at- 
skiram statiniui ar įrenginiui eksploatuoti. Parduodamų žemės sklypo dalių dydis 
nustatomas pagal teritorijų planavimo dokumentą ir jo pagrindu parengtą parduo- 
damo žemės sklypo planą. 

Kai gyvenamojo namo priklausiniai (ūkiniai sandėliukai, malkinės ir kitos 
pagalbinės patalpos), įregistruoti Nekilnojamojo turto registre atskirais objektais 
ir nuosavybės teise priklausantys gyvenamojo namo savininkui, yra kitame žemės 
sklype negu gyvenamasis namas, šių statinių užimti ir jiems eksploatuoti reikalin- 
gi žemės sklypai prilyginami namų valdos žemės sklypui ir parduodami ta pačia 
tvarka kaip ir namų valdos žemės sklypas, tačiau tik tuo atveju, jeigu tai numatyta 
žemės sklypo, kuriame yra nurodytieji gyvenamojo namo priklausiniai, detaliaja- 
me plane arba žemėvaldų projekte. 

Asmenys, pageidaujantys ir turintys teisę pirkti naudojamus žemės sklypus, 
Žemėtvarkos skyriui pagal žemės sklypų buvimo vietą pateikia: 

1) prašymą pirkti žemės sklypą. Jeigu žemės sklypą pageidauja pirkti du 
ar keletas asmenų bendrosios (dalinės ar jungtinės) nuosavybės teise, jie 
pateikia prašymą, pasirašytą visų arba vieno 1š jų, turinčio notariškai pa- 
tvirtintą įgaliojimą atstovauti kitiems asmenims; 

2) dokumentą, kurio pagrindu asmuo naudojasi žemės sklypu (jeigu žemės 
sklype nėra statinių ir įrenginių); 

3) naudojamo žemės sklypo plano kopiją iš techninės apskaitos bylos, jeigu 
prašoma pirkti namų valdos žemės sklypą. Kitais atvejais turi būti patei- 
kiamas pagal patvirtintus teritorijų planavimo dokumentus asmenų, pagei- 
daujančių pirkti žemės sklypą, lėšomis parengtas žemės sklypo planas; 

4) statinių ir įrenginių, esančių žemės sklype, teisinio registravimo doku- 
mentus; 

5) esant reikalui - pastatų bendraturčių rašytinį susitikimą dėl žemės sklypo 
dalių, įsigyjamų bendrosios dalinės nuosavybės teise. 


Prašyme turi būti nurodytas atsiskaitymo su valstybe už perkamą žemės skly- 
pą būdas — iš karto ar išsimokėtinai (iki 15 metų). 

Žemėtvarkos skyrius gautų dokumentų kopijas pateikia savivaldybės admi- 

nistracijai ir prašo: 

1) parengti parduodamo žemės sklypo planą (kai pateikta tik žemės sklypo 
plano kopija iš techninės apskaitos bylos); 

2) pasiūlyti parduodamo žemės sklypo specialiąsias žemės ir miško naudoji- 
mo sąlygas; 

3) pateikti pasiūlymą dėl žemės servitutų nustatymo; 

4) apskaičiuoti parduodamo žemės sklypo vertės priedą dėl inžinierinių 
statinių; 

5) apskaičiuoti žemės sklypo vertę (išskyrus esamų privačių namų valdų, ga- 
ražų statybos ir eksploatavimo bendrijų garažų, individualių automobilių 
garažų ir sodininkų bendrijų sodų žemės sklypus, kurių vertę apskaičiuo- 
ja pats Žemėtvarkos skyrius); 

6) nustatyti žemės sklypo naudojimo būdą ir pobūdį pagal teritorijų planavi- 
mo dokumentą. 


Parduodamų žemės sklypų dydžius savivaldybės administracija nustato įver- 
tinusi teisinius žemės sklypo suteikimo dokumentus, žemės sklype esančio nekil- 
nojamojo turto teisinio registravimo dokumentus ir patikrinusi detaliajame plane 
statiniams numatytą, bet tam nepanaudotą žemės sklypo plotą. Prireikus savivaldy- 
bės administracija organizuoja detaliojo plano patikslinimą ir pagal jį atitinkamai 
nustato žemės sklypo plotą. 

Gavęs iš savivaldybės administracijos reikiamus dokumentus Žemėtvarkos 
skyrius: 

1) nustato parduodamų žemės sklypų vertę, prireikus užsako jų individualų 

vertinimą; 

2) prireikus organizuoja žemės sklypo ribų kadastrinius matavimus; 

3) parengia valstybinės žemės pirkimo-pardavimo sutarties projektą. 


Parengtą valstybinės žemės pirkimo-pardavimo sutarties projektą Žemė- 
tvarkos skyrius suderina su pirkėju, kuris raštu patvirtina, kad sutinka su perkamo 
žemės sklypo kaina ir kitomis sutarties projekte išdėstytomis žemės sklypo pir- 
kimo sąlygomis. Suderintą sutarties projektą kartu su prašymu nusipirkti žemės 
sklypą ir kitais dokumentais Žemėtvarkos skyrius pateikia apskrities viršininkui, 
kuris priima sprendimą parduoti žemės sklypą arba prašymo netenkinti, tai įfor- 
mindamas įsakymu. Jeigu priimamas sprendimas žemės sklypą parduoti, įsakyme 
nurodoma, kad žemės sklypą leidžiama parduoti valstybinės žemės pirkimo-par- 
davimo sutarties projekte nurodytomis sąlygomis (arba su atitinkamais tų sąlygų 
papildymais ir pakeitimais). Sutarties projektas ir kiti dokumentai pridedami prie 
įsakymo kaip neatskiriamas priedas. 

Žemėtvarkos skyrius per 5 darbo dienas po apskrities viršininko sprendimo 
parduoti žemės sklypą priėmimo praneša pirkėjui, kad jis turi sumokėti valstybinės 
žemės pirkimo-pardavimo sutarties projekte nurodytą žemės sklypo kainą sutarty- 

je nurodytoje banko įstaigoje (skyriuje, filiale), taip pat nurodo sąskaitos numerį, 
sutarties pasirašymo vietą ir laiką. 

Pirkėjas, sumokėjęs nurodytą sumą arba jos dalį, jeigu žemės sklypas per- 
kamas išsimokėtinai, su apmokėjimą patvirtinančiu banko įstaigos dokumentu at- 
vyksta sutartu laiku į Žemėtvarkos skyriaus pasiūlyta vietą pasirašyti valstybinės 
žemės pirkimo-pardavimo sutarties. 

Valstybinės žemės pirkimo-pardavimo sutartį pasirašo apskrities viršininkas 
arba jo paskirtas apskrities viršininko administracijos darbuotojas. Sutartis tvirti- 
nama notarų biure. Kartu su pasirašyta sutartimi žemės sklypo pirkėjui įteikiamas 
šio sklypo planas. Jeigu žemės sklypą nusiperka du ar daugiau asmenų bendrosios 
nuosavybės teise, valstybinės žemės pirkimo-pardavimo sutarties egzempliorius 
įteikiamas kiekvienam asmeniui. Valstybinės žemės pirkimo-pardavimo sutartyje 
nurodoma, kad pirkėjas per 3 mėnesius nuo žemės sklypo perdavimo dienos pri- 
valo įregistruoti nuosavybės teisę į žemės sklypą Nekilnojamojo turto registre. 
Valstybinės žemės pirkimo-pardavimo sutarties sudarymo išlaidas, įskaitant nota- 
ro patvirtinimą, apmoka pirkėjas. 

Nuosavybės teisė į žemės sklypą pirkėjui pereina nuo žemės sklypo perda- 
vimo dienos. Žemės sklypo perdavimas ir jo priėmimas įforminamas apskrities 
viršininko (arba jo paskirto apskrities viršininko administracijos darbuotojo) ir pir- 
kėjo pasirašytu perdavimo ir priėmimo aktu. Žemės sklypo perdavimo ir priėmimo 
aktas pasirašomas ne vėliau kaip per 3 darbo dienas nuo valstybinės žemės pirki- 
mo-pardavimo sutarties sudarymo. 

Naudojami valstybinės žemės sklypai kitai paskirčiai išnuomojami laikantis 
šių reikalavimų: 

1) jeigu pagal teritorijų planavimo dokumentus žemės sklypą numatyta nau- 
doti visuomenės poreikiams, šis žemės sklypas išnuomojamas tik iki tol, 
kol jis bus pradėtas naudoti šiems tikslams; 

2) jeigu išnuomojamame žemės sklype yra valstybei ar savivaldybei nuosa- 
vybės teise priklausančių statinių ar įrenginių, žemės nuomos terminas 
gali būti nustatomas ne ilgesnis kaip iki šių statinių ar įrenginių privatiza- 
vimo sandorių sudarymo dienos; 

3) žemės sklypai, užstatyti Nekilnojamojo turto registre įregistruotais kios- 
kais, gatvių prekybos, programų ar parodos paviljonais, parodos ekspo- 
natais, palapinės dangomis ar pneumatiniais apvalkalais, vagonėliais, kon- 
teineriais, įvairios paskirties aikštelėmis su dirbtine danga, statybininkų, 
tyrėjų ar kitos terminuotos veiklos reikmėms skirtais statiniais, išnuomo- 
jami Statybos įstatymo nustatytam statinio naudojimo terminui. Valstybi- 
nės žemės nuomos sutartyse turi būti nurodoma, kad šiuose išnuomotuose 
žemės sklypuose draudžiama statyti naujus statinius ir įrenginius, taip pat 
rekonstruoti esamus. 

Šių žemės sklypų nuomos sutartis gali būti pratęsiama, bet ne ilgiau kaip 
sutartyje nustatytam nuomos terminui, jeigu pagal teritorijų planavimo 

dokumentus šio žemės sklypo nenumatoma panaudoti kitoms reikmėms. 
Pasibaigus žemės nuomos terminui, visi šiame žemės sklype esantys stati- 
niai ir įrenginiai turi būti nukelti nuomininko lėšomis, o jeigu visų statinių 
ir įrenginių ar jų dalies nukelti neįmanoma, neperkeltieji statiniai ir įrengi- 
niai perleidžiami valstybės nuosavybėn, už juos atlyginant nuomotojo ir 
nuomininko susitarimu, o jiems nesusitarus — pagal teismo sprendimą; 

4) kitais atvejais žemės nuomos terminas nustatomas nuomotojo ir nuominin- 
ko susitarimu atsižvelgiant į valstybės interesus ir žemės sklype esančio 
statinio ar įrenginio ekonomiškai pagrįstą naudojimo trukmę, kuri nustato- 
ma pagal patvirtintus statinio ar įrenginio statybos projekto dokumentus, 
o statinių ar įrenginių, pastatytų iki 1996 m. sausio 1 d.,- pagal nekilno- 
jamojo daikto kadastro duomenų byloje nurodytus statinio ar įrenginio 
nusidėvėjimo duomenis, Aplinkos ministerijos nustatyta tvarka, bet ne 
ilgesniam kaip 99 metų laikotarpiui. Žemės sklypai, reikalingi fizinių ir 
juridinių asmenų nuomojamiems statiniams ir įrenginiams eksploatuoti, 
išnuomojami tik šių statinių ar įrenginių nuomos terminui. 


Išnuomotuose žemės sklypuose naujų statinių ar įrenginių statyba ir esamų 
rekonstrukcija galima tik tuo atveju, jeigu šių statinių ir įrenginių statyba ar re- 
konstrukcija numatyta nuomos sutartyje, arba gavus nuomotojo sutikimą, ir jeigu 
tokia statyba ar rekonstrukcija neprieštarauja nustatytam teritorijos tvarkymo reži- 
mui. Nuomos sutartyje nenumatytus ar be nuomotojo sutikimo pastatytus statinius 
arba įrenginius nuomininkas privalo nugriauti ir sutvarkyti žemės sklypą. 

Žemės nuomininkas ne vėliau kaip prieš tris mėnesius iki valstybinės žemės 
nuomos sutartyje nustatyto nuomos termino pabaigos gali pateikti valstybinės že- 
mės nuomotojui prašymą pratęsti žemės nuomos terminą. Valstybinės žemės nuo- 
motojas sprendimą dėl valstybinės žemės nuomos termino pratęsimo gali priimti, 
jeigu pagal teritorijų planavimo dokumentą šio žemės sklypo nenumatyta naudoti 
kitoms reikmėms ir nėra pasibaigęs šiame žemės sklype esančių statinių ir įrengi- 
nių ekonomiškai pagrįstos naudojimo trukmės terminas (naudojimo terminas) arba 
šis terminas nustatyta tvarka pratęstas bei nuomininkas tvarkingai vykdė pagal že- 
mės nuomos sutartį prisiimtus įsipareigojimus. Žemės nuomos terminas gali būti 
pratęsiamas tik iki statinio ar įrenginio, esančio žemės sklype, naudojimo termino 
pabaigos. Valstybinės žemės nuomotojui priėmus sprendimą pratęsti žemės nuo- 
mos terminą, šalių susitarimu patikslinama valstybinės žemės nuomos sutartis. 

Pasibaigus valstybinės žemės nuomos sutarties terminui, jeigu pagal teritori- 
jų planavimo dokumentą žemės sklypo nenumatoma naudoti kitoms reikmėms ir 
šiame žemės sklype esančių statinių ar įrenginių ekonomiškai pagrįstos naudojimo 
trukmės terminas nėra pasibaigęs arba nustatyta tvarka pratęstas bei buvęs nuomi- 
ninkas tvarkingai vykdė pagal žemės nuomos sutartį prisiimtus įsipareigojimus, bu- 
vusio nuomininko prašymu pagal šią tvarką gali būti sudaroma nauja valstybinės 
žemės nuomos sutartis. 

Prašymus išsinuomoti naudojamus valstybinės žemės sklypus pateikimo ir 
nagrinėjimo tvarka yra tokia pati, kaip ir teikiant bei nagrinėjant prašymus dėl šių 
žemės sklypų pirkimo. 

Valstybinės žemės nuomos sutartyje be kitų privalomų punktų, turi būti 
įrašyta: 

1) nuomotojo teisė kas 3 metus Vyriausybės nustatyta tvarka perskaičiuoti 
išnuomoto be aukciono žemės sklypo vertę, nuo kurios skaičiuojamas že- 
mės nuomos mokestis; 

2) nuostata, kad sutartis prieš terminą nutraukiama nuomotojo reikalavimu, 
jeigu žemės nuomininkas naudoja žemę ne pagal sutartyje numatytą pa- 
grindinę tikslinę žemės naudojimo paskirtį, būdą ar pobūdį arba yra kei- 
čiama pagrindinė tikslinė žemės naudojimo paskirtis, būdas ar pobūdis, iš- 
skyrus atvejus, kai sąlyga dėl žemės sklypo naudojimo būdo ir pobūdžio 
keitimo yra numatyta nuomos sutartyje. 


Valstybinės žemės nuomos sutartys sudaromos tokia pat tvarka, kaip ir pirki- 
mo-pardavimo sutartys, tačiau jų tvirtinti notarų biure nereikia. 

Valstybinės žemės nuomos sutartis per 3 mėnesius nuo jos sudarymo nuomi- 
ninko lėšomis turi būti įregistruota Nekilnojamojo turto registre. 

Kai išnuomojant žemės sklypą atliekamas individualus žemės sklypo vertini- 
mas, vertinimo išlaidas nuomininkas privalo sumokėti iki valstybinės žemės nuo- 
mos sutarties pasirašymo. 


3. Naujų kitos paskirties valstybinės žemės sklypų 
pardavimas ir nuoma 


Naujais valstybinės žemės sklypais, galimais parduoti ar išnuomoti kitai 
paskirčiai, laikomi pagal detaliuosius planus suformuoti kitai paskirčiai ir Nekilno- 
jamojo turto registre įregistruoti valstybinės žemės sklypai [70], kuriuose: 

1) nėra fiziniams ir juridiniams asmenims nuosavybės teise priklausančių 

statinių arba tai žemės sklypai, kuriuose nutiesti tik inžineriniai tinklai ar 
(1r) pastatyti tik kiemo įrenginiai; 

2) yra fiziniams ir juridiniams asmenims nuosavybės teise priklausančių lai- 
kinųjų statinių, kurių naudojimo laikas pasibaigęs; 

3) yra valstybei arba akcinėms bendrovėms, kurių 100 procentų akcijų nuosa- 
vybės teise priklauso valstybei, nuosavybės teise priklausančių pastatų, sta- 
tinių ir įrenginių, numatomų iškelti pagal patvirtintus detaliuosius planus. 

Nauji žemės sklypai gali būti tik išnuomojami: 

1) jeigu jie suplanuoti teritorijose, kuriose išimtine nuosavybės teise priklau- 
so tik Lietuvos Respublikai, arba teritorijose, kuriose pagal įstatymus yra 
draudžiamas valstybinės žemės perleidimas privačion nuosavybėn; 

2) jeigu jie suplanuoti teritorijose, kurios pagal patvirtintus teritorijų plana- 
vimo dokumentus yra numatytos valstybės, savivaldybių reikmėms ar 
visuomenės bendrojo naudojimo objektų statybai. 


Nauji valstybinės žemės sklypai parduodami ar išnuomojami aukcione, 
išskyrus įstatymų numatytus atvejus. Tais atvejais, kai pagal patvirtintąjį teritorijos 
detalųjį planą joje nenumatyta (negalima) suformuoti naujų žemės sklypų, laisvos 
valstybinės žemės sklypai, įsiterpę tarp privačių žemės sklypų ir neviršijantys 0,04 
ha teritorijose, kuriose pagal teritorijų planavimo dokumentus numatyta gyvena- 
mųjų namų statyba, arba 0,05 ha — teritorijose, kuriose tokia statyba nenumatyta, 
savivaldybių valdyboms pritarus, apskrities viršininko sprendimu gali būti parduo- 
dami ne aukciono būdu greta jų esančių Nekilnojamojo turto registre įregistruotų 
privačios žemės sklypų savininkams, jeigu jie sutinka su žemės sklypų pardavimo 
kaina. Valstybinės žemės pirkimo-pardavimo sutartyje turi būti nurodyta, kad par- 
duodamas įsiterpęs žemės sklypas per 6 mėnesius nuo sutarties sudarymo turi būti 
sujungtas su pagrindiniu žemės sklypu į vieną žemės sklypą. 

Jeigu nauji žemės sklypai ne žemės ūkio (veiklai) pagal teritorijų planavi- 
mo dokumentus suplanuojami žemės ūkio ar miško ūkio paskirties valstybinėje 
žemėje, prieš juos parduodant ar išnuomojant turi būti nustatoma arba keičiama 
pagrindinė tikslinė jų naudojimo paskirtis, taip pat padaryti atitinkami įrašai Nekil- 
nojamojo turto registre. 

Kai naują žemės sklypą parduoda ar išnuomoja apskrities viršininkas, savi- 
valdybės administracija: 

1) parengia žemės sklypo detalųjį teritorijų planavimo dokumentą; 

2) parengia žemės sklypo planą, pasiūlo specialiąsias žemės ir miško naudo- 

jimo sąlygas, nurodo žemės sklypo naudojimo būdą ir pobūdį; 

3) atsižvelgdama į gretimų žemės sklypų rinkos kainas, esamos inžinerinės 
infrastruktūros būklę ir poreikį, apskaičiuoja ir sprendimu patvirtina že- 
mės sklypo pradinę pardavimo kainą arba pradinio metinio žemės nuo- 
mos mokesčio dydį, jeigu žemės sklypas išnuomojamas. 


Žemės sklypo detaliojo plano kopija su nurodytais žemės sklypo tvarkymo 
režimo reikalavimais, taip pat sprendimu įformintą pasiūlymą dėl žemės sklypo 
pradinės pardavimo kainos (arba pradinio metinio žemės nuomos mokesčio dy- 
džio) savivaldybės administracija pateikia apskrities viršininkui. 

Apskrities viršininkas priima sprendimą (įforminamą įsakymu) parduoti ar 
išnuomoti žemės sklypą, patvirtina žemės sklypo pradinę pardavimo kainą arba 
pradinį metinio žemės nuomos mokesčio dydį, specialiąsias žemės ir miško naudo- 
jimo sąlygas, žemės servitutus (kai jie siūlomi) ir įsakymo kopiją perduoda savival- 
dybės administracijai. Sprendime išnuomoti žemės sklypą apskrities viršininkas 
turi nurodyti numatomą žemės nuomos terminą, kuris nustatomas atsižvelgiant į 
valstybės interesus ir pagal teritorijų planavimo dokumentus numatomų statyti sta- 
tinių saugaus naudojimo terminą. 

Prieš parduodant ar išnuomojant naują žemės sklypą, jis turi būti įregistruo- 
jamas Nekilnojamojo turto registre. Kai žemės sklypas yra teritorijoje, perduotoje 
valdyti patikėjimo teise savivaldybei, žemės sklypą įregistruoja savivaldybės admi- 
nistracija. Kitais atvejais žemės sklypą įregistruoja apskrities viršininkas. Po to pri- 
imamas sprendimas dėl žemės sklypo pardavimo ar nuomos aukciono organizavimo 
ir aukciono komisijos sudėties. Kai žemės sklypas yra mieste, sprendimą priima savi- 
valdybės administracija. Kai žemės sklypas yra kaimo vietovėje, sprendimą priima 
apskrities viršininkas. Aukciono komisija sudaroma ne mažiau kaip iš 3 asmenų, jų 
tarpe Žemėtvarkos skyriaus vedėjas ir savivaldybės administracijos specialistas. 

Jeigu naują žemės sklypą išnuomoja savivaldybės taryba, savivaldybės admi- 
nistracija parengia detalųjį planą ir žemės sklypo planą bei nustato teritorijos tvar- 
kymo režimą. Savivaldybės administracijos prašymu apskrities viršininkas nustato 
žemės servitutus. Gavusi šiuos dokumentus, savivaldybės taryba priima sprendimą 
išnuomoti žemės sklypą ir patvirtinti pradinį žemės nuomos mokesčio dydį bei 
nustatytą žemės nuomos terminą. Savivaldybės administracija įregistruoja žemės 
sklypą Nekilnojamojo turto registre ir priima sprendimą dėl žemės sklypo nuomos 
aukciono paskelbimo ir aukciono komisijos sudėties. 

Naujų valstybinės žemės sklypų vertė (žemės sklypų kaina) apskaičiuojama 
1 poskyryje nustatyta tvarka — atlikus individualų turto vertinimą arba pagal žemės 
verčių žemėlapius. Ši vertė, įskaitant individualaus vertinimo išlaidas bei išlaidas 
detaliajam planui parengti ir žemės sklypo planui parengti, laikoma žemės sklypo 
pradine kaina. 

Apie naujų žemės sklypų pardavimą arba nuomą aukciono komisija skelbia 
Informaciniame privatizavimo biuletenyje, kurį leidžia valstybės įmonė Valstybės 
turto fondas. Informaciniame privatizavimo biuletenyje turi būti nurodoma: 

1) duomenys apie parduodamą žemės sklypą (kadastrinis numeris, adresas, 
plotas, pagrindinė tikslinė naudojimo paskirtis, naudojimo būdas ir po- 
būdis, žemės naudojimo apribojimai, žemės sklypo pradinė pardavimo 
kaina), o jeigu žemės sklypas išnuomojamas — ir pradinis žemės nuomos 
mokesčio dydis metams; taip pat numatomas žemės nuomos terminas; 

2) aukciono vieta, data ir laikas; 

3) darbuotojo, atsakingo už aukciono organizavimą ir vykdymą, rekvizitai; 

4) aukciono dalyvių registravimo vieta, registravimo pradžios ir pabaigos 
data bei tikslus laikas; 

5) banko įstaigos (skyriaus, filialo), kurioje atidaryta sąskaita atsiskaityti už 
įsigyjamą aukcione žemės sklypą, pavadinimas, kodas, adresas ir sąskai- 
tos numeris; 

6) kita informacija ir papildomi reikalavimai, kurie bus privalomi aukciono 
laimėtojui. 

Aukciono komisijos privalo teikti informaciją apie skirtus parduoti ir išnuo- 

moti žemės sklypus visiems to pageidaujantiems asmenims ir supažindinti juos su 
aukciono sąlygomis. 

Prieš atvykdamas registruotis aukciono dalyviu, pretenduojantis pirkti ar 1š- 
sinuomoti valstybinę žemę asmuo arba jų įgalioti asmenys turi pervesti į aukciono 
komisijos nurodytą banko sąskaitą pradinį įnašą - 5 procentus norimo pirkti žemės 
sklypo pradinės kainos arba vienerių metų pradinio žemės nuomos mokesčio dy- 
džio sumą. 

Aukciono dalyvius registruoja aukciono komisija, asmeniui pateikus paraišką 
ir prie jos pridedamus privalomus dokumentus ir duomenis (užklijuotame voke). 

Vokai su aukciono dokumentais turi būti registruojami pažymoje apie vals- 
tybinės žemės sklypų pardavimo ar nuomos ne žemės ūkio veiklai aukciono daly- 
vius. Pažymoje nurodoma aukciono dalyvių eilės numeriai, vokų priėmimo data ir 
tikslus laikas (valanda ir minutės). 

Aukciono komisija iki aukciono pradžios neturi teisės atplėšti vokų ir supa- 
žindinti kitų asmenų su duomenimis apie įregistruotus aukciono dalyvius. 

Aukciono dalyvis iki Informaciniame privatizavimo biuletenyje nurodyto auk- 
ciono dokumentų registravimo termino pabaigos turi teisę atsisakyti dalyvauti auk- 
cione, pateikdamas aukciono komisijai prašymą grąžinti voką su aukciono dokumen- 
tais, arba atšaukti pateiktą paraišką ir pateikti naują paraišką bei dokumentus. 

Jeigu pasibaigus nustatytajam registracijos laikui negaunama nė vienos pa- 
raiškos dalyvauti aukcione, aukciono komisija privalo pakartotinai skelbti aukcio- 
ną šiuose nuostatuose nurodyta tvarka. 

Aukcionas vykdomas, jeigu dalyvauti jame įregistruojamas bent vienas 
asmuo. 

Aukcionas turi būti surengtas ne anksčiau kaip po 20 kalendorinių dienų ir ne 
vėliau kaip po 35 kalendorinių dienų nuo informacijos apie žemės sklypų pardavi- 
mą ar nuomą paskelbimo Informaciniame privatizavimo biuletenyje. 

Dalyvauti aukcione turi teisę tik nustatyta tvarka įsiregistravę asmenys. 

Pageidaujantys būti aukciono žiūrovais asmenys į salę įleidžiami nemo- 
kamai. 

Aukciono metu pildomas valstybinės žemės sklypo pardavimo ar nuomos ne 
žemės ūkio (veiklai) aukciono protokolas. 

Vykdydamas aukcioną, aukciono komisijos vedėjas privalo apibūdinti par- 
duodamą ar išnuomojamą žemės sklypą ir paskelbti Informaciniame privatizavi- 
mo biuletenyje nurodytą žemės sklypo pradinę pardavimo kainą arba pradinį me- 
tinį žemės nuomos mokesčio dydį. Paskui aukciono komisija atplėšia užklijuotus 
vokus su aukciono dokumentais. Aukciono komisija patikrina kiekviename voke 
esančius dokumentus, ir, jeigu jie atitinka šių nuostatų reikalavimus, aukciono ko- 
misijos vedėjas skelbia aukciono dalyvio siūlomą aukciono objekto pirkimo kainą 
arba metinį žemės nuomos mokestį, nenurodydamas asmens rekvizitų. 

Atplėšus užklijuotus vokus, aukciono komisijos vedėjas paskelbia asmenų, 
aukciono komisijos pripažintų aukciono dalyviais, registracijos numerius ir vokuo- 
se nurodytą didžiausią žemės sklypo pardavimo kainą (ji laikoma žemės sklypo 
pradine pardavimo kaina) arba didžiausią metinį žemės nuomos mokestį, kuris lai- 

komas pradiniu metiniu žemės nuomos mokesčiu. Aukciono dalyviams suteikiama 
teisė toliau varžytis — didinti žemės sklypo pirkimo kainą ar žemės nuomos mokes- 
ti, ir plaktuko dūžiu aukciono komisijos vedėjas fiksuoja aukciono pradžią. 

Jeigu asmenys, kurie buvo pateikę aukciono dalyvio registracijos dokumentus 
užklijuotuose vokuose, pageidauja didinti aukciono kainą, jie turi pateikti aukcio- 
no komisijai dalyvio tapatybę patvirtinančius dokumentus, o aukciono komisija — 
išduoti jiems korteles su tuo pačiu numeriu, kuris nurodytas ant šių asmenų pateik- 
to voko ir įrašytas pažymoje apie aukciono dalyvius. Išdavus šiems asmenims kor- 
teles su aukciono dalyvio numeriais, aukciono komisijos vedėjas pakartoja vokuo- 
se nurodytą didžiausią žemės sklypo pardavimo kainą arba metinį žemės nuomos 
mokestį ir pasiūlo aukciono dalyviams šią sumą didinti, fiksuodamas tai plaktuko 
dūžiu. Intervalas tarp plaktuko dūžių turi būti ne trumpesnis kaip 3 minutės. Mini- 
malus paskelbtos pardavimo kainos ir žemės nuomos mokesčio didinimo interva- 
las — 1 procentas vokuose nurodytos didžiausios sumos. 

Aukciono dalyviai, siūlydami kainą arba žemės nuomos mokestį, turi pakel- 
ti korteles su numeriais, nukreiptais į aukciono komisijos vedėjo pusę, ir garsiai 
skelbti savo siūlomą kainą arba žemės nuomos mokestį. Aukciono komisijos vedė- 
jas pakartoja kiekvieną pasiūlytą sumą, fiksuodamas ją plaktuko dūžiu. Jeigu nė 
vienas iš dalyvių didesnės kainos arba žemės nuomos mokesčio nebesiūlo, aukcio- 
no komisijos vedėjas skelbia galutinę kainą arba žemės nuomos mokestį, didžiau- 
sią žemės sklypo kainą arba žemės nuomos mokestį pasiūliusio dalyvio numerį ir 
pasiūlytą sumą pakartoja 3 kartus, fiksuodamas 3 plaktuko dūžiais. Nuskambėjus 
trečiajam plaktuko dūžiui, laikoma, jog objektas parduotas arba išnuomotas, o di- 
džiausia pasiūlyta pardavimo kaina arba žemės nuomos mokestis ir juos pasiūliu- 
sio dalyvio kortelės numeris įrašomi į aukciono protokolą. 

Jeigu nė vienas iš asmenų, pateikusių aukciono dalyvio registracijos doku- 
mentus užklijuotame voke, nepareiškia noro didinti voke pasiūlytą žemės sklypo 
pirkimo kainą arba žemės nuomos mokestį, aukciono laimėtoju pripažįstamas auk- 
ciono dalyvis, užklijuotame voke pasiūlęs didžiausią žemės sklypo pirkimo kainą 
arba žemės nuomos mokestį. Jeigu vokuose vienodą didžiausią žemės sklypo pirki- 
mo kainą arba žemės nuomos mokestį pasiūlo du ar keletas aukciono dalyvių ir nie- 
kas iš aukciono dalyvių nepareiškia noro didinti žemės sklypo pirkimo kainą arba 
žemės nuomos mokestį, laimėtoju pripažįstamas dalyvis, anksčiausiai įregistravęs 
voką su aukciono dokumentais. Šiais atvejais 3 plaktuko dūžiais fiksuojama auk- 
ciono pabaiga. 

Didžiausią kainą arba žemės nuomos mokestį pasiūlęs aukciono dalyvis auk- 
ciono komisijai turi nedelsdamas pateikti savo registracijos pažymėjimą ir parašu 
patvirtinti, kad galutinė kaina arba žemės nuomos mokestis, nurodyti aukciono 
protokole, atitinka jo pasiūlytuosius. 

Kai aukcioną laimi dalyvis, pasiūlęs voke didžiausią sumą, bet į aukcioną 
neatvykęs, jis ne vėliau kaip per 7 darbo dienas po aukciono komisijos pranešimo 
apie aukciono rezultatus įteikimo turi atvykti pasirašyti aukciono protokolą. 


186 


Aukciono dalyviams, nelaimėjusiems žemės sklypo pardavimo ar nuomos 
aukcione, aukciono komisija per 7 darbo dienas po aukciono grąžina pradinius 
įnašus (be atskaitymų) į jų sąskaitas, nurodytas pažymoje apie aukciono daly- 
vius. 

Mieste esančio žemės sklypo aukciono rezultatus aukciono komisijos teiki- 
mu per 5 darbo dienas po aukciono patvirtina savivaldybės administracijos direk- 
torius, o kaimo vietovėje esančio žemės sklypo - apskrities viršininkas. Nepatvirti- 
nus aukciono rezultatų, laikoma, kad aukcionas neįvyko. 

Patvirtinus žemės sklypo pardavimo ar nuomos aukciono rezultatus, aukcio- 
no komisija parengia valstybinės žemės sklypo pirkimo-pardavimo sutarties arba 
valstybinės žemės nuomos sutarties projektą. 

Už aukcione perkamus naujus žemės sklypus turi būti atsiskaitoma iš karto 
arba išsimokėtinai. Perkant žemės sklypą išsimokėtinai, už žemės sklypo deta- 
liojo plano ir žemės sklypo ribų plano (su geodezinių matavimų duomenimis) 
parengimą turi būti sumokėta iki žemės sklypo pirkimo-pardavimo sutarties pa- 
sirašymo. 

Galutinai neatsiskaitęs su valstybe asmuo perleisti šį sklypą kitam asmeniui 
gali tik tais atvejais, jeigu naujasis žemės savininkas sutinka perimti buvusiojo 
savininko prievoles valstybei pagal valstybinės žemės sklypo pirkimo-pardavimo 
sutartį. Ši prievolė valstybei įrašoma žemės sklypo perleidimo sutartyje. Nuosavy- 
bės teisės apribojimai šį žemės sklypą įkeisti arba perleisti įregistruojami Nekilno- 
jamojo turto registre. 

Apskrities viršininkas, gavęs žemės sklypo pirkimo-pardavimo ar žemės 
nuomos sutarties projektą, ne vėliau kaip per 5 darbo dienas raštu praneša žemės 
sklypo pirkėjui (ar nuomininkui), kur ir kada jis turi atvykti pasirašyti valstybinės 
žemės pirkimo-pardavimo ar žemės nuomos sutarties. Valstybei atstovauja ir vals- 
tybinės žemės pirkimo-pardavimo sutartį pasirašo apskrities viršininkas arba jo 
įgaliotas apskrities viršininko administracijos atstovas. 

Sutartyse turi būti numatyta, kad valstybinės žemės pirkimo-pardavimo ir 
valstybinės žemės nuomos sutartys per 3 mėnesius nuo jų sudarymo turi būti įre- 
gistruotos Nekilnojamojo turto registre. 

Savivaldybės patikėjimo teise valdomos žemės nuomos sutartis sudaro pagal 
savivaldybės tarybos nustatytą tvarką. 

Parduodamo ar išnuomojamo žemės sklypo naudojimo sąlygos, veiklos ap- 
ribojimai, papildomi įsipareigojimai bei įvykdymo terminai, atsakomybė už jų pa- 
žeidimą ar nevykdymą turi būti numatomi valstybinės žemės sklypų pirkimo-par- 
davimo ar nuomos sutartyse. 

Valstybės institucija, teisės aktų nustatyta tvarka įgaliota parduoti ar išnuo- 
moti valstybinę žemę, turi kontroliuoti, kaip valstybinės žemės sklypų pirkėjai 1r 
nuomininkai vykdo sąlygas, numatytas valstybinės žemės sklypų pirkimo-pardavi- 
mo ar nuomos sutartyse, o nustačiusi pažeidimus — reikalauti juos pašalinti arba 
inicijuoti šių sutarčių nutraukimą ir kreiptis dėl nuostolių atlyginimo. 

4. Valstybinės žemės ūkio paskirties žemės sklypų 
pardavimas ir nuoma 


Valstybinės žemės ūkio paskirties žemės sklypus parduoda ir išnuomoja ap- 
skričių viršininkai. 

Parduodami ir išnuomojami žemės reformos žemėtvarkos projektuose ar ki- 
tuose teritorijų planavimo dokumentuose suformuoti ir Nekilnojamojo turto regist- 
re įregistruoti valstybinės žemės sklypai, naudojami žemės ūkio paskirčiai (veik- 
lai), nustatytąja tvarka suteikti asmeniniam ūkiui ir valstiečio ūkiui steigti, taip pat 
kiti žemės ūkio paskirties žemės sklypai [78]. 

Jeigu asmenys yra sumokėję už nustatytąja tvarka ir sąlygomis leistą pirkti 
žemę pagal mokamuosius pranešimus pinigais ir (arba) valstybės vienkartinėmis iš- 
mokomis, tačiau valstybinės žemės pirkimo-pardavimo sutartys nebuvo sudarytos, 
šios sutartys sudaromos neperskaičiuojant žemės kainos. Jeigu perkamas žemės 
sklypas rengiant žemės reformos žemėtvarkos projektą suformuotas kitoje vietoje, 
negu buvo leistas pirkti žemės sklypas, pinigais arba iki 1998 m. gruodžio 31 d. 
vienkartinėmis išmokomis sumokėta suma įskaitoma sudarant valstybinės žemės 
pirkimo-pardavimo sutartį. 


4.1. Valstybinės žemės pardavimas 


Kai žemės sklypas perkamas išsimokėtinai, pirkėjas dalį nustatytosios žemės 
kainos turi sumokėti iš karto, o kitą sumą — valstybinės žemės pirkimo-pardavi- 
mo sutartyje nustatytais terminais. Atsiskaitymo už įsigytą žemės sklypą terminų 
sąlygos, kontrolė ir sankcijos už jų nevykdymą numatomos valstybinės žemės pir- 
kimo-pardavimo sutartyje. Šioje sutartyje numatytos sumos turi būti sumokamos 
atitinkamai ne vėliau kaip iki kitų metų sausio 15 dienos. Jeigu žemės sklypą išsi- 
mokėtinai perka asmuo, turintis teisę į valstybės paramą, už žemės sklypą jis pra- 
deda mokėti antraisiais metais, sumokėdamas iš karto 10 procentų žemės sklypo 
kainos, o jaunasis ūkininkas (iki 40 metų amžiaus) — 5 procentus žemės sklypo 
kainos. 

Valstybinių parkų ir valstybinių draustinių teritorijose tarp privačių žemės 
sklypų įsiterpę žemės ūkio veiklai tinkami naudoti ne didesni kaip 5 hektarų žemės 
sklypai privačion nuosavybėn parduodami tik gretimų žemės sklypų savininkams. 
Jeigu yra keli gretimų žemės sklypų savininkai, pageidaujantys pirkti šį žemės 
sklypą, žemės sklypas parduodamas jį nuomojančiam piliečiui. Jeigu gretimų že- 
mės sklypų savininkai šio žemės sklypo nenuomoja, žemės sklypas gretimų žemės 
sklypų savininkams parduodamas uždaro aukciono būdu. 

Kai tą patį žemės sklypą pageidauja pirkti keli asmenys ir nė vienas iš jų netu- 
ri pirmumo teisės jį pirkti, šis žemės sklypas parduodamas atviro aukciono būdu. 

Jeigu pilietis mirė, teisę pirkti iš valstybės jo naudotą asmeninio ūkio žemę 
įgyja jo įpėdiniai Civilinio kodekso nustatyta tvarka. Asmeninio ūkio naudotojo 
įpėdiniams, pagal anksčiau galiojusius įstatymus neturėjusiems teisės šį žemės 

sklypą pirkti iš valstybės, nustatytąja tvarka suteiktas ir paženklintas asmeninio 
ūkio žemės sklypas parduodamas tokia pat tvarka, kaip ir asmeninio ūkio žemės 
naudotojams. 
Žemės ūkio paskirties žemės įsigijimo laikinajame įstatyme nurodyti asme- 
nys turi teisę gauti valstybės paramą žemės pirkimui. Valstybės parama teikiama: 
1) fiziniams asmenims, turintiems profesinių įgūdžių ir kompetencijos. To- 
kiais laikomi ne anksčiau kaip metais, einančiais prieš paraiškos gauti 
paramą pateikimą, žemės ūkio naudmenas ir (ar) pasėlius deklaravęs ir 
buhalterinę apskaitą tvarkantis fizinis asmuo, kuris turi praktinio ūkinin- 
kavimo patirties ir Ūkininko ūkio įstatymo nustatyta tvarka yra įregistra- 
vęs ūkininko ūkį, arba turi praktinio ūkininkavimo patirties ir žemės ūkio 
išsimokslinimo diplomą arba dokumentą, patvirtinantų profesinį pasiren- 
gimą ūkininkauti. Asmenims parama teikiama, jeigu Vyriausybės įgaliota 
institucija patvirtina, kad paramos suteikimo metu ūkyje buvo laikomasi 
minimalių aplinkosaugos, higienos ir gyvūnų gerovės normų; 
2) juridiniams asmenims — žemės ūkio produkcijos gamintojams, kurių meti- 
nės įplaukos už realizuotą žemės ūkio produkciją sudaro daugiau kaip 50 
procentų visų gautų pajamų ir kurių ekonominis gyvybingumas gali būti 
įrodytas Žemės ūkio ministerijos nustatyta tvarka įvertinus juridinio as- 
mens perspektyvas. Pagrindiniai ekonominio gyvybingumo dydžio rodik- 
liai: grynasis pelningumas — ne mažiau kaip 3 proc., ir skolos rodiklis — 
ne daugiau kaip 0,50. Šiuos rodiklius (praėjusiems ataskaitiniams me- 
tams, einamiesiems metams ir prognoziniams metams) įvertina Lietuvos 
žemės ūkio konsultavimo tarnybos rajonų biurai. 


Parama teikiama įsigyjant valstybinę arba privačią žemę. Perkant valstybi- 
nę žemę, mokama jos rinkos kaina, kuri apskaičiuojama pagal Turto ir verslo 
vertinimo pagrindų įstatymą. Kai žemę perkantis jaunasis ūkininkas (iki 40 metų 
amžiaus) yra ne mažiau kaip vienus metus naudojęs žemę ir sumoka už žemę iš 
karto, apskaičiuotai kainai taikomas koeficientas 0,6, o kai perka išsimokėtinai, 
taikomas koeficientas 0,75. Įsigyjant privačią žemę, parama teikiama, jeigu tai leis 
sustambinti žemėvaldą arba suformuoti glaustą žemės ūkio valdą. Laikoma, kad že- 
mėvalda sustambinama, jeigu įsigyjamas žemės sklypas ribojasi su ūkio žemėval- 
da. Laikoma, kad glausta žemės ūkio valda suformuojama, jeigu įsigyjamas žemės 
sklypas ir pirkėjo nuosavybės teise turimas žemės sklypas yra greta vienas kito ir 
juos skiria tik keliai ar grioviai, arba jie yra nutolę ne toliau kaip 2 kilometrus nuo 
žemės sklypo, kuriame yra ūkiniai pastatai arba didžiausias žemės ūkio naudmenų 
plotas. Paramos pobūdis — valstybė apmoka visas arba dalį palūkanų už kreditus, 
paimtus privačiai žemei įsigyti. Parama žemės ūkio paskirties žemei įsigyti teikia- 
ma įsigyjant ne daugiau kaip 300 ha žemės ūkio "paskirties Žž žemės. 

Žemės sklypų pardavimą organizuoja Žemėtvarkos skyrius, turėdamas 
šiuos dokumentus: 

1) 


2) 


3) 


4) 


3) 


6) 


7) 


8) 

žemės reformos žemėtvarkos projektą ar žemėvaldų planą patvirtinantį 
apskrities viršininko įsakymą, kurio priede nurodytas projekte suformuo- 
to parduoti žemės sklypo numeris, plotas, jį pageidavusio pirkti piliečio 
vardas ir pavardė; 

žemės reformos žemėtvarkos projekto ar žemėvaldos plano rengėjo pa- 
rengtą parduodamo žemės sklypo planą ir šį žemės sklypą apibūdinan- 
čius kadastro duomenis; 

jei žemės sklypą pageidauja pirkti fizinis asmuo — prašymą pirkti že- 
mės sklypą. Kai žemės sklypą pageidauja pirkti du ar daugiau asmenų 
bendrosios (dalinės, jungtinės) nuosavybės teise, jie pateikia prašymą, 
pasirašytą visų pirkėjų (arba vieno iš jų, turinčio notariškai patvirtintą 
įgaliojimą atstovauti kitiems pirkėjams). Prašyme turi būti nurodytas at- 
siskaitymo su valstybe už perkamą žemės sklypą būdas — iš karto arba 
išsimokėtinai; 

asmens tapatybę patvirtinančio dokumento patvirtintą kopiją (kai žemės 
sklypą pageidauja pirkti fizinis asmuo); 

ūkininko ūkio įregistravimo pažymėjimo arba žemės ūkio išsilavinimo 
diplomo jo neturint — dokumento, patvirtinančio profesinį pasirengimą 
ūkininkauti arba dokumento, patvirtinančio praktinio ūkininkavimo pa- 
tirtį (pasėlių deklaracijų kopijas, duomenis apie laikomus (laikytus) gy- 
vulius, periodiškai parduotą žemės ūkio produkciją ir kitus su žemės 
ūkio veikla susijusius dokumentus), kopijas (kai fizinis asmuo pageidau- 
ja pirkti žemės sklypą pirmumo teise); 

juridinio asmens arba kitos užsienio organizacijos paskutiniųjų metų ba- 
lansą ir pažymą apie žemės ūkio veiklos subjekto pajamas per praėju- 
sius kalendorinius metus, sudarytą pagal Žemės ūkio veiklos pajamų 
dalies, gaunamos iš žemės ūkio veiklos, įvertinimo metodiką, patvirtintą 
Žemės ūkio ministro įsakymu (2003 02 26, Nr. 3D-66) — kai juridinis 
asmuo arba kita užsienio organizacija pageidauja pirkti žemės sklypą 
pirmumo teise; 

nuosavybės teise valdomo žemės sklypo, kuris yra ne mažesnis kaip 1 
ha ir kurį asmuo naudoja ne mažiau kaip vienerius metus, plano ir pažy- 
mėjimo apie Nekilnojamojo turto registre įregistruotą žemės sklypą ir 
teises į jį kopijas, arba žemės sklypo, kuris yra ne mažesnis kaip 1 ha ir 
kurį asmuo naudoja ne mažiau kaip vienerius metus, naudojimo teisę su- 
teikiančių dokumentų (žemės sklypo nuomos, panaudos ar kitais žemės 
sklypo naudojimo teisę suteikiančias pagrindais sudarytos sutarties) bei 
šio žemės sklypo plano kopijas (kai asmuo pageidauja pirkti žemės skly- 
pa pirmumo teise); 

dokumentą, kurio pagrindu asmuo naudojasi žemės sklypu (jeigu šis 
sklypas jam buvo suteiktas asmeniniam ūkiui ar valstiečio ūkiui steig- 
ti); 


9) statinių ir įrenginių, esančių žemės sklype, teisinio registravimo doku- 
mentus (kai asmuo pageidauja pirkti žemės ūkio veiklai naudojamiems 
statiniams ir įrenginiams eksploatuoti reikalingą žemės sklypą); 

10) paveldėjimo teisės liudijimą (kai žemės sklypą pageidauja pirkti miru- 
sio asmeninio ūkio naudotojo įpėdinis arba asmens, kuris už suteiktą ir 
naudojamą žemės sklypą nustatyta tvarka įmokėjo įmokas pinigais arba 
valstybės vienkartinėmis išmokomis, įpėdinis); 

11) dokumentą, patvirtinantį, kad fizinis asmuo sumokėjo už nustatytąja tvar- 
ka ir sąlygomis leistą pirkti žemės ūkio paskirties žemę pinigais ir/arba 
valstybės vienkartinėmis išmokomis (kai fizinis asmuo yra sumokėjęs 
už leistą pirkti žemę pagal mokamuosius pranešimus); 

12) nuosavybės teise valdomo žemės sklypo, kuris ribojasi su parduodamu 
žemės sklypu, plano ir pažymėjimo apie Nekilnojamojo turto registre įre- 
gistruotą žemės sklypą ir teises į jį kopijas (kai asmuo pageidauja pirkti 
žemės sklypą pirmumo teise). 

Kai prašoma pirkti asmeninio ūkio žemė, pagrindinis jos naudojimo teisę 
patvirtinantis dokumentas yra apylinkės tarybos sprendimas dėl žemės suteikimo 
asmeniniam ūkiui. Jeigu asmeninio ūkio žemės suteikimo neišliko arba asmeninio 
ūkio žemės suteikimas apylinkės teritorijoje 1990 m. liepos 26 d. - 1994 m. liepos 
1 d. laikotarpiu apylinkės tarybos sprendimu buvo įformintas kaip žemės nuoma, ar- 
ba apylinkės taryba priėmė sprendimą dėl asmeninio ūkio žemės suteikimo 1994 m. 
liepos 1 d. - 1995 m. kovo 26 d. laikotarpiu, šią žemę gavusiems ir naudojantiems 
asmenims žemės naudojimo teisę patvirtinantys dokumentai turėjo būti parengia- 
mi vadovaujantis Žemės reformos įstatymo 15 straipsnio nuostatomis [52]. 

Gavęs reikiamus dokumentus pirkti žemės ūkio paskirties Žemę, Žemė- 
tvarkos skyrius atlieka šiuos darbus: 

1) Nekilnojamojo turto registro centriniame duomenų banke patikrina, ar as- 
meniui perkant žemės sklypą nebus viršytas Žemės ūkio paskirties žemės 
įsigijimo laikinajame įstatyme nustatytas maksimalus įsigyjamos nuosa- 
vybės teise žemės ūkio paskirties žemės plotas; 

2) įregistruoja žemės sklypą Nekilnojamojo turto registre; 

3) parengia valstybinės žemės pirkimo-pardavimo sutarties projektą. 

Valstybinės žemės pirkimo-pardavimo sutartyje nurodoma: 

1) žemės sklypo pardavėjas ir pirkėjas; 

2) perkamo žemės sklypo plotas. Jeigu žemės sklypą pageidauja pirkti du 
ar keletas piliečių bendrosios nuosavybės teise, nurodomas kiekvienam 
piliečiui numatomos parduoti žemės sklypo dalies plotas; 

3) žemės sklypo kaina. Jeigu žemės sklypą pageidauja pirkti du ar keletas 
asmenų bendrosios nuosavybės teise, nurodoma kiekvieno bendraturčio 
pageidaujamos pirkti žemės sklypo dalies kaina; 

4) atsiskaitymo už įsigytą žemės sklypą terminai, sąlygos ir kontrolė; 


191 


5) pagrindinė tikslinė žemės sklypo naudojimo paskirtis ir žemės sklypo 
naudojimo būdas; 

6) specialiosios žemės ir miško naudojimo sąlygos; 

7) Žemės servitutai; 

8) pirkėjo įsipareigojimai ir atsakomybė už jų nevykdymą, sutarties įsigalio- 
jimo terminas ir sąlygos; 

9) pirkėjo įsipareigojimas už skolos likutį mokėti 2 procentus metinių palū- 
kanų, nurodant, kad nustatytu laiku nesumokėjus metinės skolos sumos 
ir palūkanų skaičiuojami delspinigiai — 0,05 procento privalomos mokėti 
sumos už kiekvieną pradelstą dieną; 

10) pirkėjo pareiga savo lėšomis per 3 mėnesius nuo žemės sklypo perdavi- 
mo dienos įregistruoti nuosavybės teisę į žemės sklypą Nekilnojamojo 
turto registre, nurodant, kad pirkėjui neįregistravus nuosavybės teisių per- 
ėjimo fakto, apskrities viršininkas kreipsis į teismą su prašymu dėl valsty- 
binės žemės pirkimo-pardavimo sutarties įregistravimo ir dėl nuostolių, 
patirtų dėl sutarties neįregistravimo, atlyginimo; 

11) kitos sąlygos ir apribojimai. 


Jeigu žemės sklypą perka asmenys, pagal Žemės ūkio paskirties žemės įsigi- 
jimo laikinąjį įstatymą pasinaudodami pirmumo teise pirkti žemės sklypą, valstybi- 
nės žemės pirkimo-pardavimo sutarties projekte nurodoma, kad teisę keisti pagrin- 
dinę tikslinę žemės naudojimo paskirtį jie įgyja ne anksčiau kaip praėjus 5 metams 
nuo žemės sklypo perdavimo dienos. Valstybinės žemės pirkimo-pardavimo su- 
tarties projekte įrašoma sąlyga, kad asmens, pasinaudojusio pirmumo teise įsigy- 
ti žemės sklypą, prašymu arba nustačius, kad tokiu būdu įsigytas žemės sklypas 
naudojamas ne pagal pagrindinę tikslinę žemės naudojimo paskirtį, valstybė įgyja 
teisę atpirkti šį sklypą. Valstybinę žemę perkantiems asmenims, kurie pasinaudojo 
žemės kainos lengvatomis (jauniesiems ūkininkams) atitinkamai nustatoma sąlyga 
šios žemės neperleisti kitiems asmenims per 5 metus nuo įsigijimo dienos. 

Žemėtvarkos skyrius parengtą valstybinės žemės pirkimo-pardavimo sutar- 
ties projektą derina su pirkėju, kuris raštu patvirtina, kad sutinka su perkamo že- 
mės sklypo kaina ir kitomis sutarties projekte išdėstytomis žemės sklypo pirkimo 
sąlygomis. Suderintą su pirkėju sutarties projektą kartu su prašymu ir kitais doku- 
mentais Žemėtvarkos skyrius pateikia apskrities viršininkui, kuris priima spren- 
dimą parduoti žemės sklypą arba prašymo netenkinti, tai įformindamas įsakymu. 
Kai priimamas sprendimas parduoti žemės sklypą, Žemėtvarkos skyrius praneša 
pirkėjui, kad jis turi sumokėti valstybinės žemės pirkimo-pardavimo sutarties pro- 
jekte numatytą žemės sklypo kainą sutartyje nurodytoje kredito įstaigoje, sutarties 
pasirašymo vietą ir laiką. 

Pirkėjas, sumokėjęs nurodytą sumą (arba jos dalį, jeigu žemės sklypas per- 
kamas išsimokėtinai), su dokumentu, patvirtinančiu, kad nurodyta suma (arba jos 
dalis), sumokėta, atvyksta sutartu laiku į Žemėtvarkos skyriaus pasiūlytą vietą pa- 
sirašyti valstybinės žemės pirkimo-pardavimo sutarties. 

Jeigu žemės sklypą perka du ar daugiau piliečių bendrosios (dalinės, jungti- 
nės) nuosavybės teise, valstybinės žemės pirkimo-pardavimo sutartį pasirašo visi 
pirkėjai (arba vienas 1š jų, pateikęs notariškai patvirtintą įgaliojimą atstovauti ki- 
tiems pirkėjams). 

Valstybinės žemės pirkimo-pardavimo sutartį pasirašo apskrities viršininkas 
arba jo įgaliotas apskrities viršininko administracijos atstovas. Ši sutartis tvirtina- 
ma notariškai. Kartu su pasirašyta sutartimi žemės sklypo pirkėjui įteikiamas šio 
žemės sklypo planas. Jeigu žemės sklypą nusiperka du ar daugiau asmenų bendro- 
sios nuosavybės teise, valstybinės žemės pirkimo-pardavimo sutarties egzemplio- 
rius įteikiamas kiekvienam asmeniui. 

Nuosavybės teisė į žemės sklypą pirkėjui pereina nuo žemės sklypo perdavi- 
mo, kuris įforminamas apskrities viršininko arba jo įgalioto apskrities viršininko 
administracijos atstovo ir pirkėjo pasirašytu valstybinės žemės sklypo perdavimo 
ir priėmimo aktu. Šis aktas pasirašomas per 3 darbo dienas nuo pirkimo-pardavimo 
sutarties sudarymo. 

Turint šiuos dokumentus, Nekilnojamojo turto registre įregistruojama nuosa- 
vybės teisė į žemės sklypą ir apribojimai jį įkeisti ar perleisti. 

Jeigu žemės sklypas parduodamas uždarame arba atvirame aukcione, aukcio- 
nas organizuojamas pagal Vyriausybės nutarimu patvirtintas Valstybinės žemės ūkio 
paskirties žemės sklypų pardavimo ir nuomos aukcionų organizavimo taisykles. 


4.2. Valstybinės žemės nuoma 

Žemės ūkio paskirčiai (veiklai) išnuomojami: 

1) asmeninio ūkio žemės sklypai, kurių šie asmenys nepageidauja arba netu- 
ri teisės pirkti — jų naudotojams, ne aukciono tvarka; 

2) valstiečių ūkiui steigti suteikti ir naudojami žemės sklypai, kurių šie asme- 
nys nepageidauja arba neturi teisės pirkti — jų naudotojams, ne aukciono 
tvarka; 

3) tarnybinėms daloms suteikti žemės sklypai — jų naudotojams, ne aukcio- 
no tvarka; 

4) kiti žemės ūkio paskirties žemės sklypai, išskyrus mėgėjiško sodo terito- 
rijoje esančius sklypus, suformuoti pagal žemės reformos žemėtvarkos 
projektus ar kitus teritorijų planavimo dokumentus ir įregistruoti Nekilno- 
jamojo turto registre. Šiame punkte nurodyti žemės sklypai išnuomojami 
be aukciono: 

- fiziniams asmenims, nustatyta tvarka įregistravusiems ūkininko ūkį 
arba turintiems kvalifikacinį pasirengimo ūkininkauti pažymėjimą; 

- juridiniams asmenims — žemės ūkio produkcijos gamintojams, kurių 
metinės įplaukos iš prekinės žemės ūkio produkcijos realizavimo suda- 
ro daugiau kaip 50 procentų visų gaunamų pajamų. 


Jeigu keli vienodą pirmumo teisę nuomoti žemę ne aukciono tvarka turintys 
asmenys pageidauja išsinuomoti tą patį žemės sklypą, žemės sklypas išnuomoja- 

mas tam asmeniui, kuris pastarųjų trejų metų laikotarpiu ne mažiau kaip dvejus 
metus iš eilės naudojo išnuomojamą žemės sklypą arba kurio nuosavybės teise tu- 
rimas ar iš valstybės nuomojamas žemės sklypas ribojasi su pageidaujamu išsinuo- 
moti žemės sklypu. Jeigu tokių asmenų nėra arba jų yra keletas, žemės sklypas iš- 
nuomojamas asmeniui, anksčiau pateikusiam prašymą išsinuomoti žemės sklypą. 

Jeigu yra keli asmenys, neturintys pirmumo teisės nuomoti žemę ne aukciono 
tvarka, pageidaujantys išsinuomoti tą patį žemės sklypą, šis žemės sklypas jiems 
išnuomojamas uždarame aukcione. 

Neužstatyti žemės sklypai, kuriuos numatoma grąžinti pagal įstatymus, reg- 
lamentuojančius piliečių nuosavybės teisių į išlikusį nekilnojamąjį turtą atkūrimą, 
iki jos sugrąžinimo privačion nuosavybėn gali būti išnuomojami be aukciono pilie- 
čiams, kuriems į šią žemę turi būti atkurtos nuosavybės teisės, o jiems atsisakius, 
šis žemės sklypas gali būti išnuomojamas be aukciono kitiems asmenims. 

Žemės sklypai išnuomojami laikantis šių reikalavimų: 

1) žemės nuomos terminas nustatomas nuomotojo ir nuomininko susitari- 

mu, bet ne ilgesniam kaip 25 metų laikotarpiui; 

2) jeigu pagal teritorijų planavimo dokumentus žemės sklypą numatyta nau- 
doti visuomenės poreikiams (ar ne žemės ūkio veiklai), šis žemės skly- 
pas išnuomojamas tik iki to laiko, kol jis bus pradėtas naudoti šiems tiks- 
lams. 


Žemės sklypus išnuomoja ir valstybinės žemės nuomos sutartis pasirašo ap- 
skrities viršininkas arba jo įgaliotas atstovas. Žemės sklypų nuomą organizuoja 
Žemėtvarkos skyrius. 

Pasibaigus žemės nuomos sutarties terminui, jeigu pagal teritorijų planavi- 
mo dokumentą žemės sklypo nenumatoma naudoti kitoms reikmėms, nuominin- 
kas tvarkingai vykdęs pagal šią sutartį prisiimtus įsipareigojimus ir pageidaujantis 
ją atnaujinti bei prieš 3 mėnesius iki sutarties termino pabaigos pateikęs prašymą 
atnaujinti sutartį, turi pirmenybės teisę ją atnaujinti nesilaikant nustatytos pirmu- 
mo teisės išsinuomoti žemės sklypą. Sprendimą atnaujinti žemės nuomos sutartį 
apskrities viršininkas priima per mėnesį nuo prašymo gavimo dienos. 

Kai valstybinės žemės ūkio paskirties žemės sklypai parduodami ar išnuo- 
mojami aukcione, aukcionus organizuoja ir vykdo apskrities viršininko sudaryta 
aukciono komisija. 

Asmuo, pageidaujantis dalyvauti aukcione, raštu informuoja apie tai aukcio- 
ną vykdantį Žemėtvarkos skyrių ne vėliau kaip likus 3 darbo dienoms iki aukcio- 
no, sumoka pradinį įnašą — 5 procentus pradinės žemės sklypo pardavimo kainos 
arba pradinio metinio žemės nuomos mokesčio dydžio, ir užklijuotame voke patei- 
kia aukciono komisijai paraišką bei kitus reikiamus dokumentus. 

Aukcionas vykdomas, jeigu įregistruojami bent 2 dalyviai, tokia pat tvarka, 
kaip ir parduodant aukcionuose žemę ne žemės ūkio veiklai. Aukciono laimėtoju 
pripažįstamas dalyvis, pasiūlęs didžiausią žemės sklypo kainą arba didžiausią me- 
tinį žemės nuomos mokestį. 

Žemės sklypo pardavimo aukciono laimėtojo sumokėtas pradinis įnašas įskai- 
tomas į žemės sklypo pirkimo kainą, o žemės nuomos aukciono laimėtojo sumokė- 
tas pradinis įnašas — į einamųjų metų žemės nuomos mokestį. 

Žemės sklypo pirkėjas arba nuomininkas, sumokėjęs nurodytą sumą, su 
kredito įstaigos (skyriaus, filialo) dokumentu, patvirtinančiu, kad nurodyta suma 
sumokėta, sutartu laiku atvyksta į apskrities viršininko pasiūlytą vietą pasirašyti 
valstybinės žemės pirkimo-pardavimo ar nuomos sutarties. Tais atvejais, kai Že- 
mės sklypą nuomoja juridinis asmuo, jam atstovaujantis asmuo turi pateikti jo 
įgaliojimą patvirtinantį dokumentą. 

Valstybinės žemės pirkimo-pardavimo ar nuomos sutarties sudarymo išlai- 
das, įskaitant sutarties notarinį patvirtinimą, apmoka pirkėjas arba nuomininkas. 
Išnuomojamo žemės sklypo plano parengimo išlaidas apmoka nuomininkas. 


4.3. Žemės pardavimas ir nuoma mėgėjiško 
sodo teritorijoje 


Sodininkų bendrijų naudojama žemė ir sodininkų bendrijų narių sodų skly- 
pai parduodami ar išnuomojami tokia pat tvarka, kaip ir naudojami žemės sklypai 
ne žemės ūkio veiklai, su tam tikrais jos patikslinimais [88]: 

Sodo teritorijoje ne aukciono būdu parduodami ir išnuomojami valstybinės 
žemės sklypai, suteikti sodininkų bendrijoms, šių bendrijų nariams, taip pat kitiems 
šioje teritorijoje esančių žemės sklypų naudotojams. Be to, ne aukciono būdu ga- 
li būti parduodama žemė, kurios rengiant žemėtvarkos projektą ar detalųjį planą 
neįmanoma suformuoti atskirais sodo sklypais, taip pat žemė, kuri nebus priskirta 
naudoti sodininkų bendrijos poreikiams, tačiau tik asmenims, kurių sodo sklypai 
tiesiogiai ribojasi su galima parduoti žeme. Jeigu jie atsisako šiuos įsiterpusius 
(besiribojančius) žemės sklypus pirkti, organizuojamas uždaras aukcionas, o jam 
neįvykus, šie sklypai parduodami atvirojo aukciono būdu. 

Žemės sklypais, kurių neįmanoma suformuoti atskirais individualiais mėgė- 
jiško sodo sklypais, laikomi valstybinės žemės sklypai, įsiterpę tarp suformuotų 
valstybinės ar privačios žemės sklypų ir neviršijantys 0,04 ha, taip pat tie vals- 
tybinės žemės sklypai, prie kurių pagal žemėtvarkos projektą ar detalųjį planą 
neįmanoma suprojektuoti privažiavimo kelio. 

Sodininkų bendrijos poreikiams naudojama žeme laikoma mėgėjiško sodo 
teritorijoje esanti bendrojo naudojimo žemė, naudojama rekreacijai ir kitoms reik- 
mėms. 

Rekreacijai naudojama žeme laikoma gamtines ar kultūrines aplinkos sa- 
vybes ir sąlygas žmonių visaverčiam fiziniam bei dvasiniam poilsiui organizuoti 
turinti teritorija, kurios ribos, žemės naudojimo būdas, pobūdis ir rekreacinio 
naudojimo prioritetas nustatytas teritorijų planavimo dokumentuose ar teisės ak- 
tuose. 

Kitoms reikmėms naudojama žeme laikoma žemė, naudojama sodininkams 
bendrosios dalinės nuosavybės teise priklausantiems sodininkų bendromis lėšomis 

ar bendromis sutelktomis jėgomis pastatytiems, įrengtiems ar kitaip įsigytiems ben- 
drojo naudojimo objektams eksploatuoti. 

Sodininkų bendrijos poreikiams žemė numatoma naudoti sodininkų bendri- 
jos valdymo organų sprendimu, visuomenės poreikiams — apskrities viršininko 
sprendimu. 

Sodo teritorijoje parduodami ne didesni kaip 0,12 ha ploto valstybinės žemės 
sklypai, išskyrus tuos atvejus, kai parduodamas tiesiogiai su pirkėjui nuosavybės 
teise priklausančiu žemės sklypu besiribojantis sklypas, kurio neįmanoma sufor- 
muoti atskiru individualiu mėgėjiško sodo sklypu. 

Sodo teritorijos žemės plotai, pagal sodo išplanavimo projektą numatyti mė- 
gėjiškai sodininkystei plėtoti, bet nesuformuoti atskirais žemės sklypais, projektuo- 
jami bei parduodami ir išnuomojami pagal patvirtintą žemėtvarkos projektą arba 
detalųjį planą. 

Žemėtvarkos projektas sodininkų bendrijos valdymo organų sprendimu ren- 
giamas visai sodo teritorijai arba tai sodo teritorijos daliai, kurioje formuojami ar 
pertvarkomi valstybinės žemės sklypai. 

Detaliojo plano rengimo teritorija sodininkų bendrijos valdymo organų spren- 
dimu gali būti parenkama tik tada, kai sodininkų bendrija yra sudariusi sutartį su 
savivaldybe dėl detaliojo teritorijų planavimo organizatoriaus teisių ir pareigų per- 
davimo. 

Kai mėgėjiško sodo teritorijoje žemės sklypą, kurio neįmanoma suformuoti 
atskiru sodo sklypu, pageidauja pirkti dviejų ar kelių tiesiogiai su juo besiribojan- 
čių sodų sklypų savininkai, parduodamos žemės dalys nustatomos pagal rašytinį 
jų susitarimą. Šiems sodų sklypų savininkams nesusitarus, žemė parduodama ly- 
giomis dalimis. 

Kiekvienam pirkėjui, pagal jam tenkančią parduodamos žemės dalį, formuo- 
jamas atskiras žemės sklypas. 

Per 30 kalendorinių dienų nuo sodininkų bendrijos valdymo organų sprendi- 
mo, patvirtinančio, kad žemės sklypą, kurio neįmanoma suformuoti atskiru sodo 
sklypu, nenumatoma naudoti sodininkų bendrijos poreikiams, pateikimo. Žemė- 
tvarkos skyrius praneša sodų sklypų, kurie tiesiogiai ribojasi su parduodamu skly- 
pu, savininkams registruotu laišku arba pasirašytinai apie šio sklypo pardavimą 
ne aukciono būdu, nurodydamas parduodamo žemės sklypo kainą, plotą, adresą, 
daiktinių teisių suvaržymus, jeigu jie nustatyti šiam žemės sklypui. Pranešime taip 
pat nurodomas adresas, kuriuo pageidaujantys pirkti parduodamą žemės sklypą as- 
menys per 30 kalendorinių dienų nuo pranešimų išsiuntimo dienos gali pateikti jų 
pirmumo teisę pirkti žemės sklypą patvirtinančius dokumentus, nuosavybės teise 
valdomo žemės sklypo, besiribojančio su parduodamu žemės sklypu, planą ir nuo- 
savybės teisę į jį patvirtinantį dokumentą. 

Jeigu per nurodytą terminą nė vienas iš minėtų asmenų nepateikia prašymo 
pirkti žemės sklypo ne aukciono būdu, per 30 kalendorinių dienų nuo nustatyto 
kreipimosi termino pirkti šią žemę ne aukciono būdu pasibaigimo dienos Žemė- 

tvarkos skyrius apie žemės sklypo pardavimą uždarojo aukciono būdu paskelbia 
vietinėje spaudoje ir registruotu laišku arba pasirašytinai praneša sodininkų bendri- 
jos valdymo organams. 

Sodininkų bendrijos valdymo organai per 5 kalendorines dienas nuo Žemė- 
tvarkos skyriaus pranešimo gavimo apie žemės sklypo pardavimą uždarojo aukcio- 
no būdu paskelbia mėgėjiško sodo teritorijoje. 

Apie žemės sklypo pardavimą atvirojo aukciono būdu per 30 kalendorinių 
dienų nuo neįvykusio uždarojo aukciono dienos Žemėtvarkos skyrius paskelbia 
vietinėje spaudoje ir registruotu laišku arba pasirašytinai praneša sodininkų bendri- 
jos valdymo organams, kurie per 5 kalendorines dienas nuo šio pranešimo gavimo 
apie žemės sklypo pardavimą atvirojo aukciono būdu paskelbia mėgėjiško sodo 
teritorijoje. 

Uždarasis arba atvirasis aukcionas turi būti surengtas ne anksčiau kaip po 20 
kalendorinių dienų ir ne vėliau kaip po 35 kalendorinių dienų nuo paskelbimo apie 
žemės sklypo pardavimą aukciono būdu vietinėje spaudoje. 

Aukcionas žemės sklypų pardavimui mėgėjiško sodo teritorijoje rengiamas 
tokia pat tvarka, kaip ir parduodant laisvos valstybinės žemės ūkio paskirties Že- 
mės sklypus. 

Jeigu parduodamame žemės sklype esantis statinys bendrosios dalinės nuosa- 
vybės teise priklauso dviem ar keliems asmenims (bendraturčiams), žemės sklypas 
statinio bendraturčiams parduodamas bendrosios dalinės nuosavybės teise. Tokiu 
atveju mokėjimo suma bendraturčiams paskirstoma proporcingai kiekvieno jų per- 
kamai žemės sklypo daliai. 

Kiekvieno bendraturčio prie statinio (statinių) perkamo žemės sklypo dalis 
bendrojoje dalinėje nuosavybėje nustatoma pagal rašytinį statinio (statinių) ben- 
draturčių susitarimą. Bendraturčiams nesusitarus, parduodamų bendrosios dalinės 
nuosavybės teise žemės sklypo dalių dydį, atsižvelgdamas į kiekvienam bendra- 
turčiui priklausančią dalį, nustato apskrities viršininkas, priimdamas sprendimą 
parduoti žemės sklypą. 

Tais atvejais, kai parduodamame žemės sklype esantis statinys dviem ar 
keliems asmenims (bendraturčiams) priklauso bendrosios jungtinės nuosavybės 
teise, žemės sklypas statinio bendraturčiams parduodamas bendrosios jungtinės 
nuosavybės teise. Tokiu atveju mokėjimo suma bendraturčiams paskirstoma pagal 
rašytinį bendraturčių susitarimą. 

Kai asmenys už perkamą valstybinės žemės sklypą pageidauja atsiskaityti iš 
karto, kredito įstaigoje (skyriuje, filiale) jie sumoka valstybinės žemės pirkimo-par- 
davimo sutarties projekte nurodytą žemės sklypo pardavimo kainą. 

Kai asmenys žemės sklypą perka išsimokėtinai (per ne ilgesnį kaip 15 metų 
laikotarpį) ne mažiau kaip 10 procentų nustatytosios žemės kainos jie turi sumokė- 
ti iš karto, o kitą sumą — valstybinės žemės pirkimo-pardavimo sutartyje nustaty- 
tais terminais. 

Asmenys, įsigiję žemės sklypą išsimokėtinai, jį gali perleisti kitam asmeniui 
tik tada, jeigu naujasis žemės savininkas sutinka perimti buvusiojo savininko prie- 
voles valstybei pagal valstybinės žemės sklypo pirkimo-pardavimo sutartį. Ši prie- 
volė valstybei įrašoma žemės sklypo perleidimo sutartyje. 

Jeigu asmuo mirė, teisę pirkti iš valstybės jam suteiktą ir naudotą žemės skly- 
pa igyja jo įpėdiniai Civilinio kodekso nustatyta tvarka. 

Sodininkų bendrijų nariai ir kiti fiziniai asmenys, mėgėjiško sodo teritorijoje 
pageidaujantys pirkti jų naudojamus žemės sklypus, Žemėtvarkos skyriui pagal 
žemės sklypų buvimo vietą pateikia šiuos dokumentus: 

1) prašymą pirkti žemės sklypą; 

2) asmens tapatybę ir pilietybę patvirtinantį dokumentą; 

3) dokumentą, kurio pagrindu asmuo naudojasi žemės sklypu, jeigu jame 

nėra statinių; 

4) savo lėšomis parengtą parduodamo naudojamo žemės sklypo planą (išsky- 
rus aukciono būdu parduodamus žemės sklypus, kurių planus parengia 
Žemėtvarkos skyrius); 

5) statinių, esančių parduodamame žemės sklype, teisinio registravimo doku- 
mentus. 

Sodininkų bendrijos, mėgėjiškoje sodo teritorijoje pageidaujančios pirkti 
bendrojo naudojimo valstybinės žemės sklypus, naudojamus rekreacijai ir kitoms 
reikmėms, Žemėtvarkos skyriui pagal žemės sklypų buvimo vietą pateikia: 

1) dokumentus, nurodytus 1, 3, 4 ir 5 punktuose; 

2) dokumentą, patvirtinantį, kad parduodamame žemės sklype esantis stati- 
nys (statiniai) priklauso bendrijai ir kitiems asmenims bendrosios nuosa- 
vybės teise; 

3) sodininkų bendrijos registravimo dokumentą. 

Kaimo gyvenamajai vietovei priskirtoje teritorijoje parduodamo žemės skly- 
po planas parengiamas pagal sodininkų bendrijos valdybos patvirtintą sodo išplana- 
vimo projektą ar žemėtvarkos projektą, paženklinus vietovėje žemės sklypo ribas 
ir analitiškai (digitalizuojant analoginius planus) nustačius žemės sklypo ribų posū- 
kio taškų koordinates. 

Miestui priskirtoje teritorijoje parduodamo žemės sklypo planas parengia- 
mas pagal sodo išplanavimo projektą ar detalųjį planą, paženklinus vietovėje že- 
mės sklypo ribas ir nustačius žemės sklypo ribos posūkio taškų koordinates pagal 
kadastrinių matavimų duomenis. 

Gavęs prašymą ir prie jo pridedamus dokumentus, Žemėtvarkos skyrius jų ko- 
pijas su lydraščiu pateikia savivaldybės administracijos direktoriui tokia pat tvarka, 
kaip ir parduodant naudojamus kitos paskirties žemės sklypus. Gavęs 1š savivaldy- 
bės administracijos reikiamus duomenis, Žemėtvarkos skyrius apskaičiuoja parduo- 
damo žemės sklypo vertę, įregistruoja žemės sklypą Nekilnojamojo turto registre ir 
parengia apskrities viršininko įsakymo parduoti žemės sklypą projektą bei valstybi- 
nės žemės pirkimo-pardavimo sutarties projektą, kuris suderinamas su pirkėju. 

Apskrities viršininkui priėmus sprendimą, sutartis sudaroma ir notariškai pa- 
tvirtinama, žemės sklypas perduodamas (aktu) ir pirkėjo nuosavybės teisės į jį įregist- 
ruojamas tokia pat tvarka, kaip ir parduodant kitus valstybinės žemės sklypus. 

Asmenims, nepageidaujantiems pirkti mėgėjiško sodo teritorijoje esančių 
sodo naudojamų žemės sklypų, šie sklypai išnuomojami ne aukciono tvarka. Do- 
kumentų pateikimo ir nagrinėjimo bei sprendimų priėmimo tvarka išnuomojant 
šiuos sklypus yra tokia pati, kaip ir juos parduodant. Valstybinės žemės nuomos 
sutartis notariškai netvirtinama, tačiau ji turi būti įregistruota Nekilnojamojo turto 
registre. 


5. Žemės pardavimas užsienio subjektams 


Užsienio subjektai — užsieniečiai ir užsienio juridiniai asmenys, taip pat ki- 
tos užsienio organizacijos. 

Užsieniečiai — užsienio valstybių piliečiai ir užsienio valstybių nuolatiniai 
gyventojai, taip pat Lietuvos Respublikos nuolatiniai gyventojai, neturintys Lietu- 
vos Respublikos pilietybės. 

Užsienio juridinis asmuo — užsienio valstybėje įsteigta įmonė, įstaiga ar 
organizacija, kuri gali savo vardu įgyti ir turėti teisių bei pareigų, būti ieškovu ar 
atsakovu teisme. 

Kitos organizacijos — užsienio valstybėse įsteigtos organizacijos, neturin- 
čios juridinio asmens statuso, tačiau turinčios civilinį teisnumą pagal tų valstybių 
įstatymus. 

Užsienio subjektai, pageidaujantys įsigyti nuosavybėn žemę Lietuvos Res- 
publikoje, turi atitikti Lietuvos pasirinktus europinės ir transatlantinės integracijos 
kriterijus [21]. Šiuos kriterijus atitinka: 

1. Užsienio juridiniai asmenys, taip pat kitos užsienio organizacijos, įsteigti: 

- valstybėse —- Europos Sąjungos narėse, arba valstybėse, sudariusiose 
Europos sutartį (Asociacijos sutartį) su Europos bendrijomis bei jų ša- 
limis narėmis; 

- valstybėse — Ekonominio bendradarbiavimo 1r plėtros organizacijos, 
Šiaurės Atlanto Sutarties Organizacijos narėse, bei valstybėse, kurios 
yra Europos Ekonominės Erdvės susitarimo dalyvės. 

2. Aukščiau nurodytų valstybių piliečiai ir šių užsienio valstybių nuolatiniai 

gyventojai, taip pat Lietuvos Respublikos nuolatiniai gyventojai, neturin- 

tys Lietuvos Respublikos pilietybės. 


Visi užsienio subjektai Lietuvos Respublikoje turi teisę įsigyti nuosavybės 
teise žemę, vidaus vandenis ir miškus ta pačia tvarka ir tomis pačiomis sąlygomis, 
kaip ir Lietuvos Respublikos piliečiai bei juridiniai asmenys, išskyrus žemės ūkio 
paskirties ir miškų ūkio paskirties žemės įsigijimą. Vadovaujantis Lietuvos Respub- 
likos stojimo į Europos Sąjungą sutartimi, žemės ūkio paskirties žemės ir miškų 

ūkio paskirties žemės užsienio subjektai Lietuvos Respublikoje negalės įsigyti per 
nustatytą 7 metų pereinamąjį laikotarpį (skaičiuojant nuo 2004 m. gegužės mėn.). 
Ši sąlyga netaikoma tiems šių užsienio valstybių piliečiams, kurie ne mažiau kaip 
3 metus Lietuvoje nuolat gyveno ir vertėsi žemės ūkio veikla, taip pat šių užsienio 
šalių juridiniams asmenims bei kitoms organizacijoms, įsteigusioms Lietuvoje at- 
stovybes ar filialus. 

Nustatytų integracijos kriterijų neatitinkantiems užsienio subjektams drau- 
džiama įsigyti nuosavybės teise žemę, vidaus vandenis ir miškus, tačiau šį turtą 
jie gali valdyti ar naudoti Lietuvos Respublikos įstatymų nustatyta tvarka. 

Norėdamas pirkti žemės sklypą, užsienio subjektas turi pateikti dokumen- 
tus, patvirtinančius jo atitikimą Konstitucinio įstatymo nustatytoms sąlygoms. Iki 
Lietuvos įstojimo į Europos Sąjungą užsienio subjektas gauti apskrities viršininko 
leidimą ir galėjo pirkti tik ne žemės ūkio paskirties žemę. Vyriausybės nutarimu 
(1998 12 10, Nr. 1423; 2003 10 30, Nr. 1349) patvirtintoje Prašymų leisti įsigyti 
nuosavybės ne žemės ūkio paskirties žemės sklypus Lietuvos Respublikos Konsti- 
tucijos 47 straipsnio 3 dalies įgyvendinimo konstitucinio įstatymo nustatytiems 
užsienio subjektams pateikimo, nagrinėjimo ir leidimų išdavimo tvarkoje buvo nu- 
matyta: 

1. Užsienio subjektai gali paduoti prašymus leisti įsigyti nuosavybės tik 
tuos Konstituciniame įstatyme nurodytus ne žemės ūkio paskirties žemės 
sklypus, kurie yra suformuoti pagal detaliuosius planus ar kitus teritorijų 
planavimo dokumentus, įregistruoti Nekilnojamojo turto registre ir yra 
reikalingi užsienio subjekto steigimo dokumentuose nurodytai veiklai 
skirtiems esamiems pastatams ir įrenginiams eksploatuoti arba tokiems 
pastatams ir įrenginiams statyti ir eksploatuoti. Užsienio subjektai neturi 
teisės įsigyti nuosavybės valstybinės žemės sklypų, reikalingų tik inžine- 
riniams tinklams tiesti ir eksploatuoti arba tik kiemo įrenginiams statyti 
ar eksploatuoti, taip pat tų žemės sklypų, kuriuose esančių laikinų statinių 
naudojimo laikas yra pasibaigęs. 

2. Prie prašymo turėjo būti pridedama: 

1) savo lėšomis parengtas ir savivaldybės institucijos patvirtintas pagei- 
daujamo įsigyti nuosavybėn žemės sklypo planas. (Kai prašoma įs1- 
gyti nuosavybėn naują žemės sklypą pastatams ir įrenginiams statyti, 
žemės sklypo planą rengia ir tvirtina savivaldybės institucija); 

2) Nekilnojamojo turto registro tvarkytojo išduoto pažymėjimo apie įre- 
gistruotą nekilnojamąjį turtą ir teises į jį kopiją arba dokumento, pa- 
tvirtinančio teisę naudotis žemės sklypu, kopija; 

3) užsienio juridiniams asmenims arba kitoms užsienio organizacijoms — 
įregistravimo pažymėjimo arba jį atitinkančio pažymėjimo, patvirti- 
nančio, kad juridinis asmuo (arba organizacija) įregistruotas Konstitu- 
cinio įstatymo reikalavimus atitinkančioje valstybėje, kopija ir steigi- 
mo dokumentų kopija. Jeigu prašoma leisti įsigyti naują žemės sklypą, 

papildomai pridedamas dokumentas, patvirtinantis užsienio juridinio 
asmens arba kitos užsienio organizacijos organo sprendimą investuoti 
bei auditoriaus patikrintą metinę finansinę atskaitomybę; 

4) užsieniečiams (fiziniams asmenims) — Konstitucinio įstatymo nusta- 
tytus kriterijus atitinkančios užsienio valstybės pilietybę patvirtinan- 
čio dokumento kopija arba dokumento, patvirtinančio, kad asmuo yra 
šios užsienio valstybės arba Lietuvos Respublikos nuolatinis gyvento- 
jas, kopija. Jeigu prašoma leisti įsigyti naują žemės sklypą, pridedama 
pajamų deklaracija ar kitas dokumentas, patvirtinantis asmens finansi- 
nę būklę ar turtines galimybes. (Juridinę galią turinčiais dokumentais 
laikomi užsienio banko ar Lietuvoje įregistruoto komercinio banko 
pažyma apie turimą sąskaitą ir joje esamas lėšas, arba muitinės dekla- 
racija apie pinigų įvežimą į Lietuvos Respubliką). 

3. Visais atvejais, kai prašoma leisti įsigyti naują žemės sklypą, prašyme 
turėjo būti nurodomas įsipareigojimas iki Statybos įstatymo nustatyto ar- 
ba statybos leidime nurodyto termino pabaigos baigti statyti pastatus ir 
įrenginius ir iki verslo plane nustatyto termino pradėti steigimo dokumen- 
tuose numatytą ūkinę veiklą. Taip pat pridedamas verslo planas ar kitas 
dokumentas, apibūdinantis konkrečius investuojamo kapitalo duomenis 
ir ūkinės veiklos Lietuvoje planus, kuriamas darbo vietas. 

4. Paduotą prašymą apskrities viršininkas turėjo išnagrinėti ne vėliau kaip 
per 20 darbo dienų nuo prašymo įregistravimo dienos. Jeigu pateikti ne- 
tinkamai parengti dokumentai, apie tai prašymą pateikusiam užsienio sub- 
jektui pranešama raštu, nurodant 5 — 10 darbo dienų terminą trūkumams 
pašalinti. 

5. Priimtas sprendimas įforminamas apskrities viršininko įsakymu. Apie 
sprendimą išduoti leidimą įsigyti nuosavybėn pageidaujamą ne žemės 
ūkio paskirties žemės sklypą užsienio subjektas informuojamas per 3 die- 
nas nuo įsakymo priėmimo. Be to, paprašoma pateikti mokėjimo pavedi- 
mą su banko žymomis arba kvitą, patvirtinantį, kad už leidimo išdavimą 
sumokėta valstybės rinkliava. 

6. Išduodami leidimai registruojami Leidimų įsigyti nuosavybėn ne žemės 
ūkio paskirties žemės sklypus registravimo žurnale. Leidimai įsigyti nuo- 
savybėn žemės sklypus su statiniais ir įrenginiais galioja iki šių sklypų 
pirkimo-pardavimo sutarties sudarymo. Leidimai įsigyti naujus Žemės 
sklypus pastatams ir įrenginiams statyti galioja 3 mėnesius nuo jų išdavi- 
mo ir gali būti pratęsti dar 3 mėnesiams. Leidimas galioja tik tam užsienio 
subjektui, kuriam jis išduotas. 


Ši tvarka galiojo iki 2004 m. gegužės I dienos. Po to Konstituciniame įstaty- 
me nurodytų užsienio subjektų teises įsigyti žemę Lietuvoje riboja tik išimtis dėl 
žemės ūkio paskirties ir miškų ūkio paskirties žemės įsigijimo: Lietuvos pasi- 

rinktos europinės ir transatlantinės integracijos kriterijus atitinkantys užsienio sub- 
jektai, išskyrus tuos užsieniečius, kurie ne mažiau kaip 3 metus Lietuvoje nuolat 
gyveno ir vertėsi žemės ūkio veikla, ir užsienio juridinius asmenis bei kitas užsie- 
nio organizacijas, įsteigusius Lietuvoje atstovybes ar filialus, negali įsigyti žemės 
ūkio paskirties ir miškų ūkio paskirties žemės iki Lietuvos Respublikos stojimo į 
Europos Sąjunga sutartyje apibrėžto 7 metų pereinamojo laikotarpio pabaigos. 


Organizuojant valstybinės žemės pardavimą ir nuomą užsienio subjektams, 


taip pat sudarant privačios ir valstybinės žemės sandorius su užsienio subjektais, 
reikalinga laikytis šių papildomų sąlygų: 

1. Užsienio subjektų pageidavimu valstybinės žemės pirkimo-pardavimo 


arba nuomos sutartis gali būti surašoma dviem kalbomis: lietuviškai ir 
viena iš užsienio kalbų. Jeigu dėl sutarties teksto kyla ginčų, juos spren- 
džiant vadovaujamasi lietuvišku tekstu. 


. Prie prašymų pirkti žemę užsienio subjektai turi pateikti juridinio asmens 


arba kitos užsienio organizacijos įregistravimo pažymėjimo arba jį atitin- 
kančio dokumento, patvirtinančio, kad užsienio juridinis asmuo arba kita 
užsienio organizacija įsteigti Lietuvos pasirinktos europinės ir transatlan- 
tinės integracijos kriterijus atitinkančioje užsienio valstybėje, įstatymų 
nustatyta tvarka patvirtintą kopiją (kai žemės sklypą pageidauja pirkti 
juridinis asmuo arba kita užsienio organizacija), arba atitinkamus doku- 
mentus, reikalingus pateikti užsienio valstybių piliečiams ar šių valstybių 
nuolatiniams gyventojams. 


. Prie prašymų pirkti žemės ūkio paskirties žemę užsienio subjektai turi 


papildomai pateikti: 

1) dokumentų, patvirtinančių teisėtą nuolatinį gyvenimą pastaruosius 3 
metus Lietuvos Respublikoje, patvirtintas kopijas; 

2) dokumentus, patvirtinančius, kad užsienietis 3 metus Lietuvoje vertė- 
si žemės ūkio veikla (pasėlių deklaracijų kopijas, duomenis apie laiko- 
mus (laikytus) gyvulius, periodiškai parduotą žemės ūkio produkciją 
ir kitus su žemės ūkio veikla susijusius dokumentus); 

3) filialo arba atstovybės, kurią Lietuvoje įsteigė užsienio juridinis as- 
muo ar kita užsienio organizacija, įregistravimo pažymėjimo kopiją 
(kai žemės sklypą pageidauja pirkti užsienio juridinis asmuo arba kita 
užsienio organizacija). 


„ Užsienio valstybėse išduoti užsienio juridinių asmenų ar kitų užsienio or- 


ganizacijų dokumentai turi būti legalizuoti pagal Konsulinio dokumentų 
legalizavimo instrukciją, patvirtintą Užsienio reikalų ministerijos 1997 m. 
liepos 21 d. įsakymu Nr.39 (Žin., 1997, Nr. 78-2001), išskyrus doku- 
mentus, patvirtintus pažyma (Apostille), numatyta 1961 metų Hagos 
konvencijoje dėl užsienio valstybėse išduotų dokumentų legalizavimo 
panaikinimo ir kitais Lietuvos Respublikos tarptautinių sutarčių numa- 
tytais atvejais. 


. Užsienio kalba surašyti dokumentai turi būti pateikiami kartu su vertimu 


į lietuvių kalbą. Dokumentų vertimo iš vienos kalbos į kitą tikrumas arba 
asmens, atlikusio dokumentų vertimą, parašas turi būti paliudytas notari- 
ne forma. 


KLAUSIMAI IR UŽDUOTYS 


l. 


2. 


10. 
11. 


12. 


Kokie yra valstybinės žemės pardavimo ar nuomos aukciono tvarka atve- 
jai? 

Kokia tvarka organizuojami valstybinės žemės pardavimo ir nuomos auk- 
cionai? 

Kokie yra apskrities viršininko administracijos atliekami darbai, parduo- 
dant naudojamus kitos paskirties valstybinės žemės sklypus? 

Kokia yra naudojamų kitos paskirties valstybinės žemės sklypų nuomos 
tvarka? 

Kokios yra savivaldybės administracijos funkcijos, parduodant ar išnuo- 
mojant naujus kitos paskirties valstybinės žemės sklypus? 

Kokia tvarka vykdomi apskrities viršininko administracijos darbai, par- 
duodant ar išnuomojant naujus kitos paskirties valstybinės žemės skly- 
pus ne žemės ūkio veiklai? 

Kokios žemės ūkio paskirties valstybinės žemės pardavimo sąlygos ir 
tvarka? 

Kaip išnuomojama valstybinė žemės ūkio paskirties žemė? 

Kokia tvarka vykdomas valstybinės žemės pardavimas ir nuoma mėgėjiš- 
ko sodo teritorijoje? 

Kokios yra žemės pardavimo užsienio subjektams sąlygos ir tvarka? 

I užduotis: Asmuo pageidauja pirkti arba išsinuomoti valstybinę žemę, 
esančią kaimo vietovėje, ketindamas ją panaudoti ne žemės ūkio veik- 
lai (sandėlių ar dirbtuvių statybai). Kokiais atvejais tai galima ir kokius 
veiksmus turi atlikti būsimasis žemės naudotojas bei apskrities viršinin- 
ko administracija? 

II užduotis: Sodininkas pageidauja nusipirkti greta jo sklypo esantį 0,03 ha 
laisvą valstybinės žemės plotą ir taip padidinti savo sodo sklypą. Tačiau 
to paties pageidauja ir kito besiribojančio žemės sklypo savininkas. Ko- 
kius veiksmus reikia atlikti privatizuojant šią valstybinę žemę? 

VII SKYRIUS. ŽEMĖS SKLYPŲ IR DAIKTINIŲ 


TEISIŲ REGISTRAVIMAS 


1. Nekilnojamojo turto kadastras 


Kiekvienas suformuotas žemės sklypas teisinių santykių objektu tampa tik jį 
įregistravus Nekilnojamojo turto kadastre. 

Nekilnojamojo turto kadastras — tai susistemintas ir metodiškai sutvarky- 
tas nekilnojamųjų daiktų grafinių 1r atributinių duomenų rinkinys (valstybinėje ko- 
ordinačių sistemoje), saugomas kompiuterių laikmenose [28]. Šio kadastro tvarky- 
tojas yra Registrų centras. 

Nekilnojamojo turto kadastre įrašomi kadastro duomenys ir šio turto objek- 
tas pažymimas kadastro žemėlapyje. 

Nekilnojamojo daikto kadastro duomenys — duomenys, apibūdinantys ne- 
kilnojamojo daikto dislokaciją, žemės gamtines ir ūkines savybes, statinių geomet- 
rinius parametrus bei nekilnojamųjų daiktų naudojimo sąlygas. 

Registruojant žemės sklypą, įrašomi šie kadastro duomenys: 


1) 


2) 


kadastro vietovės pavadinimas ir kodas, kadastro bloko kodas, žemės 
sklypo bloke numeris (žemės sklypo kadastro numeris), kurį suteikia ka- 
dastro tvarkytojas; 

unikalus žemės sklypo numeris, kurį suteikia kadastro tvarkytojas ir ku- 
ris nekinta visą žemės sklypo egzistavimo laiką; 

pagrindinė tikslinė žemės naudojimo paskirtis; 

žemės naudojimo būdas ir pobūdis; 

žemės sklypo plotas; 

žemės ploto sudėtis pagal žemės naudmenų rūšis; 

žemės plotas su melioracijos įrenginiais; 

žemės ūkio naudmenų kokybės įvertinimas, išreikštas našumo balu; 
žemės naudojimo specialiosios sąlygos ir saugomų teritorijų apsaugos 
reglamentai; 


10) saugomos teritorijos, kurioje yra kultūros paminklų ir kultūros vertybių, 


duomenys; 


11) žemės sklypo vertės, nustatytos Vyriausybės nustatyta tvarka; verčių nu- 


statymo datos; 


12) įsigijimo kaina ir įsigijimo data; 
13) žemės sklypo ribų posūkio taškų koordinatės valstybinėje koordinačių 


sistemoje; 


14) žemės sklypo kadastro duomenų nustatymo data; 
15) kiti teisės aktų nustatyti duomenys. 

Registruojant pastatą, inžinerinį statinį, butą ar kitą patalpą, įrašomi šie 
kadastro duomenys: 

1) objekto apibūdinimas ir jo unikalus numeris; 

2) statinio pagrindinė tikslinė naudojimo paskirtis ir pavadinimas; 

3) statinio parametrai (plotas, tūris, ilgis, plotis 1r kt.); 

4) statinio statybinė medžiaga; 

5) statinio vidaus įrangos charakteristikos; 

6) statinio fizinio nusidėvėjimo ir baigtumo procentas; 

7) įsigijimo kaina ir įsigijimo data; 

8) statybos (rekonstravimo) pradžios ir pabaigos metai; duomenys apie sta- 
tybos būklę; 

9) žemės sklypo, kuriame yra statinys, unikalus numeris; 

10) patalpos, suformuotos kaip atskiras objektas, buvimo vieta pastate (pa- 
stato unikalus numeris); 

11) statinio aukštų skaičius, patalpų skaičius, kambarių skaičius gyvenamo- 
se patalpose; 

12) kultūros paminklo ir kultūros vertybės duomenys; 

13) statinio kontūrų skaitmeninė grafinė informacija ir statinio vidaus išpla- 
navimo skaitmeniniai grafiniai duomenys; 

14) kiti teisės aktų nustatyti duomenys. 


Prašymą įrašyti nekilnojamojo daikto kadastro duomenis į Nekilnojamojo 
turto kadastrą ar juos pakeisti paduoda nekilnojamojo daikto savininkas ar patikė- 
jimo teise valdantis nekilnojamąjį daiktą asmuo, išskyrus šiuos atvejus, kai nekil- 
nojamojo turto kadastre įrašyti duomenys keičiami valstybės valdžios ar valdymo 
institucijų teikimu: 

1) įgyvendinant Vyriausybės sprendimus dėl nekilnojamųjų daiktų vertės 

perskaičiavimo; 

2) vykdant teismų sprendimus dėl nekilnojamojo turto kadastre įrašytų duo- 

menų patikslinimo; 

3) patikslinant nekilnojamųjų daiktų kadastro duomenis, kai šie nekilnoja- 

mieji daiktai ar jų dalys paimami visuomenės poreikiams; 

4) kitais teisės aktų nustatytais atvejais. 

Nekilnojamojo turto kadastre įrašyti žemės sklypų kadastro duomenys turi 
būti keičiami, jei žemės sklype buvo pastatyti, rekonstruoti, kapitaliai remontuoti 
statiniai ar atlikti nekilnojamosios kultūros paveldo vertybės tvarkymo statybos 
darbai, nutiesti keliai, iškasti tvenkiniai, įrengti valymo ar melioracijos ir kiti že- 
mės sklypo įrenginiai, taip pat atlikti kiti veiksmai, pakeitę kadastro duomenis, 
bei įstatymų nustatyta tvarka nustačius, kad dėl gamtinių procesų pakito žemės 
naudmenų sudėtis. 

Į kadastrą įrašyti duomenys kaupiami ir saugomi Nekilnojamojo turto regist- 
ro centriniame duomenų banke (toliau — centriniame duomenų banke). 

Nekilnojamojo turto kadastro žemėlapis (toliau - kadastro žemėlapis) — 
tai nekilnojamojo turto kadastro grafinė dalis, kurioje parodoma nekilnojamojo 
turto kadastre įrašytų nekilnojamųjų daiktų vieta ir ribos valstybinėje koordinačių 
sistemoje. Ši informacija pateikiama skaitmenimis ir grafiniais elementais. 

Kadastro žemėlapis apima visą Lietuvos Respublikos teritoriją. Jį sudaro šie 
pagrindiniai grafiniai sluoksniai [73]: 

1) georeferencinių duomenų: vektorinė ar rastrinė kartografinė medžiaga; 
valstybinio ir vietinio geodezinio pagrindo taškų, susietų su valstybine ko- 
ordinačių sistema, koordinatės ir kita šiuos taškus apibūdinanti atributinė 
informacija; 

2) administracinių vienetų ribų, pavadinimų ir kodų; 

3) gyvenamųjų vietovių ribų, pavadinimų ir kodų; 

4) kadastro vietovių ribų, pavadinimų ir kodų; 

5) kadastro blokų ribų, pavadinimų ir kodų; 

6) žemės sklypų ribų, šių ribų posūkio taškų koordinačių valstybinėje koor- 
dinačių sistemoje ir jų unikalių bei kadastro numerių; 

7) pastatų kontūrų ar centro taškų koordinačių valstybinėje koordinačių sis- 
temoje ir unikalių numerių; 

8) inžinerinių statinių (tiesinių) kontūrų ar ašinių linijų, jų pradžios, pabai- 
gos ir posūkio taškų koordinačių valstybinėje koordinačių sistemoje ir 
unikalių numerių; 

9) nekilnojamojo daikto rinkos verčių, nustatytų masinio vertinimo būdu, 
zonų, pavadinimų ir kodų. 


Nekilnojamojo turto kadastro žemėlapis rengiamas ir tikslinamas naudojan- 
tis georeferencinių duomenų bazėmis, nekilnojamojo turto rengimo duomenimis 
bei naudojantis žemės sklypo planu ir kitais nekilnojamojo daikto formavimo pro- 
cese sudarytais dokumentais, kurie yra pateikiami nekilnojamojo daikto kadastro 
duomenims įrašyti. 

Kadastro vietovė — tai pagrindinis nekilnojamojo turto kadastro teritorinis 
vienetas, skirtas nekilnojamųjų daiktų apskaitai ir žymėjimui, turintis nustatytas 
ribas, plotą, pavadinimą ir unikalų skaitmeninį kodą. Kadastro vietovė skaidoma į 
kadastro blokus, kurie turi nustatytas ribas ir kodus. 

Nekilnojamojo daikto ribas kadastro žemėlapyje pažymi kadastro tvarkyto- 
jo darbuotojai valstybinėje geodezinių koordinačių sistemoje, naudodami geogra- 
finių informacinių sistemų (GIS) programines priemones ir naujausią kartografinę 
medžiagą. 

Kadastro tvarkytojo padaliniai kadastro žemėlapyje pažymi: 

1) žemės sklypo ribų posūkio taškų koordinates valstybinėje koordinačių siste- 

moje, nustatytas kadastrinių matavimų metu arba vektorizuojant planus; 

2) pastatų kontūrų ar pastatų centrų taškų koordinates valstybinėje koordina- 

čių sistemoje; 

3) inžinerinių statinių kontūrų ar ašinių linijų, jų pradžios, pabaigos ir posū- 
kio taškų koordinates valstybinėje koordinačių sistemoje. 


Kadastro tvarkytojo padalinys, pažymėdamas nekilnojamojo daikto ri- 
bas kadastro žemėlapyje, įrašo kiekvieno nekilnojamojo daikto identifikavi- 
mo kodą. 

Prieš pažymėdami kadastro žemėlapyje nekilnojamojo daikto ribas, kadastro 
tvarkytojo padaliniai patikrina, ar nėra aplinkybių, trukdančių pažymėti nekilno- 
jamojo daikto ribas. Jeigu žemės sklypo ribos, išmatuotos kadastrinių matavimų 
metu valstybinėje koordinačių sistemoje, nesutampa (yra tarpas arba persidengi- 
mas) su jau pažymėtomis kadastro žemėlapyje kitų žemės sklypų ribomis, taip pat 
išmatuotomis valstybinėje koordinačių sistemoje, kadastro žemėlapyje žymimos 
naujos ribos, jeigu nesutapimas ne didesnis kaip: miestuose — 0,1 metro, urbani- 
zuotose kaimo vietovėse — 0,2 metro, kitose kaimo vietovėse — 0,6 metro. Jeigu 
pateikto pažymėti kadastro žemėlapyje žemės sklypo ribos nesutampa su administ- 
racinių vietovių, kadastro vietovių ir blokų, kitų žemės sklypų ribomis, ir pagal 
ortofotografinio žemėlapio situaciją aiškiai matomas ribų persislinkimas stabilių 
kontūrų (kelių, vandens telkinių ir kt.) atžvilgiu, tikslinama riba, kuri buvo nusta- 
tyta mažesniu tikslumu. Jeigu po šio ribų patikslinimo ploto paklaida sumažėja iki 
leistinos ir žemės sklypo konfigūracija nepasikeičia, žemės sklypo ribos pažymi- 
mos kadastro žemėlapyje. 

Pažymint kadastro žemėlapyje žemės sklypų ribas, taip pat tikslinant kadast- 
ro vietovių ir blokų ribas vadovaujamasi Nacionalinės žemės tarnybos generalinio 
direktoriaus įsakymu (2006 01 09, Nr. 1P-3) patvirtintais Nekilnojamojo daikto 
ribų žymėjimo Nekilnojamojo turto kadastro žemėlapyje ir kadastro žemėlapio 
tikslinimo techniniais reikalavimais. 

Tais atvejais, kai kadastro tvarkytojas negali sklypo ribų pažymėti kadastro 
žemėlapyje, jis parengia išvadą, pridėdamas kadastro žemėlapio ištrauką, dėl že- 
mės sklypo plano patikrinimo. Išvadoje privaloma nurodyti nustatytą nesutapimą 
(tarpą arba persidengimą) tarp žymimų ir jau pažymėtų žemėlapyje ribų bei leisti- 
ną nesutapimą. Kai kadastro žemėlapyje gretimų žemės sklypų ribos buvo pažy- 
mėtos digituojant (skaitmeninant) mažesnio tikslumo kartografinę medžiagą nei 
pateiktas pažymėti žemės sklypo planas, šių žemės sklypų ribas patikslina kadast- 
ro tvarkytojas. Tikslinimui naudojama medžiaga: gretimų žemės sklypų posūkio 
taškų ir riboženklių koordinatės; ortofotografinių žemėlapių situacija; žemės skly- 
pų planai; lauko matavimo brėžiniai (abrisai); Lietuvos teritorijos georeferencinio 
pagrindo duomenys. 

Kai pagal šią medžiagą kadastro žemėlapio patikslinti negalima, kinta žemės 
sklypo konfigūracija arba gaunama neleistina ploto paklaida, kadastro tvarkytojas 
apie tai informuoja Žemėtvarkos skyrių. Žemėtvarkos skyrius privalo patikrinti vie- 
tovėje kadastro žemėlapio ištraukoje pažymėtų žemės sklypo ribų atitikimą žemės 
reformos žemėtvarkos projekte suformuotoms riboms ir surašyti žemės sklypo ka- 

dastro duomenų patikslinimo aktą. Šio akto pagrindu turi būti parengiamas naujas 
žemės sklypo planas. Jei Žemėtvarkos skyrius nustato, kad žemės sklypo planas 
buvo parengtas teisingai, duomenys netikslinami, o kadastro tvarkytojas, gavęs Že- 
mėtvarkos skyriaus vedėjo išvadą raštu, privalo pažymėti šio žemės sklypo ribas 
kadastro žemėlapyje. 

Apie nekilnojamojo daikto ribų pažymėjimą kadastro žemėlapyje liudija ka- 
dastro tvarkytojo padalinio spaudas nekilnojamojo daikto plane. 

Kadastro tvarkytojo padalinys, gavęs patvirtinimą, kad nekilnojamojo daikto 
kadastro duomenys įrašyti į centrinį duomenų banką, spausdina kadastro tvarkyto- 
jo nustatytos formos išrašą apie kadastro duomenų bazėje įrašytus nekilnojamojo 
daikto kadastro duomenis. 

Įrašius nekilnojamojo daikto kadastro duomenis į kadastrą ar juos pakeitus, 
sudaroma šio daikto dokumentų archyvinė byla, kurioje saugomi dokumentai apie 
prašymus įrašyti ar pakeisti kadastro duomenis, sprendimai dėl šių prašymų tenki- 
nimo, dokumentai arba jų nuorašai, pagal kuriuos kadastro duomenys buvo įrašyti 
ar pakeisti. 

Žemės sklypų kadastro duomenys nustatomi įgyvendinant teritorijų planavi- 
mo dokumentus, tai yra atlikus suplanuotų žemės sklypų ribų paženklinimą vieto- 
vėje. 

Kai žemės sklypai formuojami Žemės reformos įstatymo nustatyta tvarka, 
žemės sklypų kadastro duomenis nustato asmenys, turintys apskričių viršininkų iš- 
duotus kvalifikacinius leidimus dirbti žemės reformos žemėtvarkos darbus. Darbų 
turinį rengiant kadastro duomenis nustato žemės reformos žemėtvarkos projektų 
kaimo vietovėse rengimo metodika ir kiti žemės reformos darbus reglamentuo- 
jantys teisės aktai. Kitais atvejais žemės kadastro duomenys parengiami atlikus 
kadastrinius matavimus, kuriuos gali vykdyti tik asmenys, turintys Nacionalinės 
žemės tarnybos išduotą licenciją vykdyti nekilnojamojo turto objektų geodezinius 
matavimus (arba — kadastrinius matavimus). 

Pagal 2007 m. priimtas įstatymų pataisas žemės sklypų ir kitų nekilnojamų- 
jų daiktų kadastrinius matavimus galės atlikti tik matavimo specialistai, turintys 
matininko arba matininko eksperto statusą. Matininkas — tai nekilnojamųjų daiktų 
kadastro duomenis nustatantis fizinis asmuo, turintis Vyriausybės įgaliotos institu- 
cijos išduotą matininko kvalifikaciją patvirtinantį pažymėjimą ir esantis juridinio 
asmens, turinčio Nacionalinės žemės tarnybos išduotą licenciją vykdyti nekilno- 
jamųjų daiktų kadastro duomenų nustatymo darbus, darbuotojas, dirbantis pa- 
gal darbo ar kitą civilinę sutartį, taip pat individualios įmonės savininkas arba 
asmuo, jungtinės veiklos sutarties pagrindu susivienijęs į ūkinę bendriją, turin- 
čią licenciją vykdyti nekilnojamųjų daiktų kadastro duomenų nustatymo darbus. 
Matininkas ekspertas — tai nekilnojamųjų daiktų kadastro duomenis nustatantis 
fizinis asmuo, turintis Vyriausybės įgaliotos institucijos išduotą matininko eksper- 
to kvalifikaciją patvirtinantį pažymėjimą, taip pat Vyriausybės ar jos įgaliotos insti- 

tucijos nustatyta tvarka atliekantis kadastro duomenų nustatymo kokybės kontrolę 
bei valstybinę ekspertizę. 

Licencija vykdyti nekilnojamųjų daiktų kadastro duomenų nustatymo darbus 
išduodama juridiniams asmenims bei juridinių asmenų, įsisteigusių Europos Eko- 
nominės Erdvės susitarimą pasirašiusiose valstybėse, filialams Lietuvos Respubli- 
koje, kurių matininkai ar matininkai ekspertai turi aukštesnįjį, aukštąjį arba aukš- 
tąjį universitetinį geodezijos, statybos inžinieriaus, architektūros, žemėtvarkos 
(kraštotvarkos) arba hidrotechnikos išsimokslinimą, arba aukštąjį ar aukštąjį uni- 
versitetinį nekilnojamojo turto kadastro išsimokslinimą ir atitinka Vyriausybės nu- 
statytus kvalifikacinius reikalavimus. 

Nekilnojamojo daikto kadastriniai matavimai (toliau - kadastriniai mata- 
vimai) — tai veiksmai, kuriais identifikuojamas nekilnojamasis daiktas, nustatomos 
žemės sklypo ribų posūkio taškų ir statinių fizinių ribų koordinatės, nekilnojamųjų 
daiktų geometriniai ir techniniai parametrai, apskaičiuojami žemės sklypo bei ja- 
me esančių žemės naudmenų plotai ir kiti šį daiktą apibūdinantys faktiški kadastro 
duomenys. Šių matavimų tvarką nustato Žemės ūkio ministro patvirtintos Nekil- 
nojamojo turto objektų kadastrinių matavimų ir kadastro duomenų surinkimo bei 
tikslinimo taisyklės [96]. Paženklinant žemės sklypų ribas, vadovaujamasi Nacio- 
nalinės žemės tarnybos generalinio direktoriaus įsakymu (2005 11 10, Nr. 1P-209) 
patvirtintais riboženklių standartais ir žemės sklypų ribų ženklinimo taisyklėmis. 

Kadastrinių matavimų darbus kontroliuoja apskričių viršininkų administra- 
cijos Žemės tvarkymo departamentai ir jų teritoriniai skyriai. Geodezijos ir karto- 
grafijos įstatymas numato, kad atlikdamas savivaldybių teritorijų planavimo vals- 
tybinę priežiūrą, apskrities viršininkas Vyriausybės įgaliotos institucijos nustatyta 
sklypų kadastro duomenų nustatymą ir organizuoja nekilnojamųjų daiktų kadastri- 
nių matavimų valstybinę ekspertizę. 


2. Nekilnojamojo turto registras 


Nekilnojamojo turto registre registruojami: žemės sklypai ir kiti nekilnoja- 
mieji daiktai, daiktinės teisės į įregistruotus nekilnojamuosius daiktus, su šiomis 
teisėmis ar teisių suvaržymais susiję juridiniai faktai [30]. 

Nekilnojamojo turto registro tvarkytojas yra Registrų centras. Registro duo- 
menys kaupiami ir saugomi viename registro centriniame duomenų banke. Regist- 
ro centrinį duomenų banką sudaro registro duomenų bazė, kurioje kaupiami ir sau- 
gomi aktualūs registro duomenys, ir archyvinių nekilnojamųjų daiktų kadastro ir 
registro duomenų bazė 

Nekilnojamojo daikto įregistravimu nekilnojamojo turto registre yra laiko- 
mas Nekilnojamojo turto kadastro įstatymo nustatyta tvarka to daikto duomenų įra- 
šymas į nekilnojamojo turto kadastrą. Registruojami nekilnojamieji daiktai: žemės 
sklypai, statiniai, butai daugiabučiuose namuose, patalpos. 

Nekilnojamojo turto registre registruojamos šios daiktinės teisės į įregistruo- 
tus nekilnojamuosius daiktus: 

1) nuosavybės teisė; 

2) turto patikėjimo teisė; 

3) valdymas kaip savarankiška daiktinė teisė; 

4) servitutas; 

5) uzufruktas; 

6) užstatymo teisė; 

7) ilgalaikė nuoma. 


Pagal Civilinį kodeksą daiktine teise nelaikomas žemės naudojimas pagal že- 
mės nuomos (išskyrus ilgalaikę žemės nuomą) ir panaudos sutartis. Šios sutartys 
registruojamos kaip juridiniai faktai. 

Įregistruojant daiktinę teisę, turi būti padarytos žymos apie daiktinės teisės 
suvaržymus, jeigu tokie suvaržymai nustatyti tame pačiame dokumente, kurio pa- 
grindu registruojama daiktinė teisė. Kitos žymos daromos tik teisės aktų nustaty- 
tais atvejais. 

Nekilnojamojo turto registre registruojami šie su nekilnojamaisiais daiktais, 
daiktinėmis teisėmis į juos ir šių teisių suvaržymais susiję juridiniai faktai: 

1) sandoriai ir sprendimai, kurie keičia registruojamo nekilnojamojo daikto 
teisinį statusą ar iš esmės keičia jo valdymo, naudojimo ir disponavimo 
juo galimybes; 

2) registruojamo nekilnojamojo daikto bendraturčių sutartys dėl bendro daik- 
to valdymo; 

3) registruoto nekilnojamojo daikto paveldėjimas; 

4) registruoto nekilnojamojo daikto areštas; 

5) registruoto nekilnojamojo daikto (dydžio, paskirties ir pan.) pakitimai, 
taip pat daiktines teises į jį turinčių fizinių asmenų vardo, pavardės, juridi- 
nių asmenų pavadinimo pasikeitimai; 

6) civilinės bylos dėl registruojamo nekilnojamojo daikto teisinio statuso 
iškėlimas; 

7) 1siteisėję teismo sprendimai ir teismo nutartys, turintys įtakos registruoja- 
mo nekilnojamojo daikto teisiniam statusui; 

8) turto administravimas; 

9) naujo nekilnojamojo daikto suformavimas ar buvusio nekilnojamojo daik- 
to išnykimas. 

Atitinkamo nekilnojamojo daikto registro įraše gali būti daromos žymos apie 

šiuos juridinius faktus: 

1) pirkimo-pardavimo, mainų, dovanojimo, nuomos, panaudos, rentos su- 
tartis; 

2) bendrąją jungtinę nuosavybę; 

3) nekilnojamojo daikto priskyrimą šeimos turtui; 

4) sugyventinių turto bendrą naudojimą; 

5) nekilnojamojo daikto bendraturčių susitarimą dėl naudojimosi nekilnoja- 
muoju daiktu; 

6) įsiteisėjusius teismo sprendimus ir teismo nutartis, turinčius įtakos įre- 
gistruoto nekilnojamojo daikto teisiniam statusui; 

7) civilinių bylų dėl įregistruoto nekilnojamojo daikto teisinio statuso iškė- 
limą; 

8) hipoteką; 

9) sandoriuose numatytus daiktinių teisių į nekilnojamuosius daiktus suvar- 
žymus; 

10) išlaikymo iki gyvos galvos sutartis; 

11) įregistruoto nekilnojamojo daikto, nuosavybės teisės į jį arba atskirų šios 
teisės sudedamųjų dalių — valdymo, naudojimo ar disponavimo areštą; 

12) nekilnojamojo daikto įrašymą į nekilnojamųjų kultūros vertybių registrą; 

13) nekilnojamojo daikto buvimą nekilnojamųjų kultūros vertybių teritorijo- 
je arba jų apsaugos zonoje; 

14) nekilnojamosios kultūros vertybės apsaugos reglamento ar specialių nau- 
dojimo sąlygų nustatytus daiktinių teisių į nekilnojamąjį daiktą suvaržy- 
mus; 

15) kitus juridinius faktus, jei jų registravimą Nekilnojamojo turto registre 
numato įstatymai. 

Prašymą įregistruoti nuosavybės teisę į nekilnojamąjį daiktą paduoda jį įg1- 
jęs asmuo, o kai registruojamos kitos daiktinės teisės, taip pat šių teisių į nekilno- 
jamuosius daiktus suvaržymai, - šių teisių turėtojas arba asmuo, suinteresuotas jų 
įregistravimu. Prašymą įregistruoti juridinius faktus paduoda įgaliota institucija ar 
jų įregistravimu suinteresuotas asmuo. Prašymą asmuo paduoda pats arba per savo 
atstovą, turintį įstatymų nustatyta tvarka išduotą įgaliojimą. 

Prašymą įregistruoti nekilnojamąjį daiktą ir (ar) nuosavybės teises į jį paduo- 
da daiktą įgijęs asmuo teritoriniam registratoriui. Tais atvejais, kai asmuo nuosavy- 
bės teisę į nekilnojamąjį daiktą įgyja nuo sandorio patvirtinimo, asmens rašytinį 
prašymą dėl nuosavybės teisės įregistravimo iš notaro biuro nuotolinio ryšio prie- 
monėmis gali pateikti notaras, patvirtinęs nekilnojamojo turto sandorį. Prašymas 
įregistruoti nekilnojamąjį daiktą, daiktinę teisę, daiktinių teisių suvaržymus ir juri- 
dinius faktus gali būti pateikiamas asmeniškai arba paštu. Prašymas pateikti regist- 
ro duomenis gali būti pateikiamas asmeniškai, paštu arba naudojantis nuotolinio 
ryšio priemonėmis, leidžiančiomis identifikuoti pareiškėją. Pareiškėjo pasirašytas 
prašymas, perduotas paštu, faksimilinio ryšio ar kitokiais telekomunikacijų gali- 
niais įrenginiais, yra pateiktas, jeigu prašyme nurodyta įsipareigojimas apmokėti 
už atliktus darbus, parengtų dokumentų atsiėmimo vieta arba jų pateikimo būdas, 
užtikrinta teksto apsauga ir galima identifikuoti pareiškėjo parašą. 

Kartu su prašymu turi būti pateikiami dokumentai, patvirtinantys prašomų 
įregistruoti daiktinių teisių, šių teisių suvaržymų, juridinių faktų atsiradimą. Do- 

kumentai turi būti pateikti dviem egzemplioriais; vienas iš jų turi būti dokumento 
originalas arba jo nuorašas. Šiais patvirtintais dokumentais laikomi: 

1) valstybės institucijos sprendimas; 

2) teismo sprendimas, nutartis, nutarimas, nuosprendis; 

3) įstatymų nustatytų institucijų ar pareigūnų sprendimas areštuoti turtą, 0 
įsigaliojus Turto arešto aktų registro įstatymui — turto arešto aktų regist- 
ro dokumentai; 

4) nekilnojamojo daikto savininko santuokos, ištuokos, vardo, pavardės pa- 
keitimo, mirties liudijimas; 

5) paveldėjimo teisės liudijimas; 

6) teismo pranešimas apie civilinės bylos dėl Nekilnojamojo turto registre 
įregistruoto nekilnojamojo daikto teisinio statuso iškėlimą; 

7) rašytiniai sandoriai; 

8) nekilnojamojo daikto pardavimo varžytynėse ar aukcione sutartis (ak- 
tas); 

9) kitų valstybės kadastrų ir registrų dokumentai; 

10) kiti įstatymų nustatyti dokumentai. 


Daiktinė teisė įregistruojama įrašant nekilnojamojo daikto registro įraše 
daiktinės teisės pavadinimą, daiktinės teisės turėtoją ir dokumento, patvirtinančio 
įregistruojamas teises, pavadinimą, datą ir numerį. Kai registruojamos daiktinės 
teisės asmenims, atkuriantiems nuosavybės teises į išlikusį nekilnojamąjį turtą, pa- 
gal apskričių viršininkų administracijų pateiktus dokumentus, registro tvarkytojas 
atitinkamame nekilnojamojo daikto registro įraše įrašo požymį „Daiktinės teisės 
neįregistruotos“. Šį požymį registro tvarkytojas išbraukia, kai dėl nekilnojamojo 
daikto ir daiktinių teisių į jį įregistravimo kreipiasi nekilnojamąjį daiktą ir daikti- 
nes teises į jį įgijęs asmuo. 

Įregistruojant daiktinę teisę, turi būti padarytos žymos apie daiktinės teisės 
suvaržymus ir juridinius faktus, jeigu tokie suvaržymai ir juridiniai faktai nustatyti 
tame pačiame dokumente, kurio pagrindu registruojama daiktinė teisė. 

Kai tuo pačiu metu priimamas sprendimas įregistruoti nekilnojamąjį daiktą 
ir daiktinę teisę ar daiktinę teisę, daiktinių teisių suvaržymus ir juridinius faktus ir 
šio sprendimo pagrindu nekilnojamasis daiktas, daiktinės teisės, šių teisių suvaržy- 
mai ir juridiniai faktai įregistruojami, prašymą pateikusiam asmeniui išduodamas 
registro centrinio duomenų banko duomenų pagrindu parengtas pažymėjimas. Pa- 
žymėjime įrašyti duomenys atspindi nekilnojamojo daikto, daiktinių teisių į jį, šių 
teisių suvaržymų ir įstatymų nustatytų juridinių faktų kadastro ir registro duomenų 
būklę jų įregistravimo registre momentu. Šis dokumentas nėra pagrindas notari- 
niams nekilnojamojo turto sandoriams sudaryti. 

Kai priimamas sprendimas įregistruoti tik daiktinių teisių suvaržymus ir ju- 
ridinius faktus ir šio sprendimo pagrindu daiktinių teisių suvaržymai ir juridiniai 
faktai įregistruojami, prašymą pateikusiam asmeniui išduodamas registro išrašas. 

Kai asmens prašymas įregistruoti nuosavybės teises teritoriniam registrato- 
riui pateikiamas iš notaro biuro, kuriame buvo patvirtintas nekilnojamojo turto san- 
doris, pažymėjimas parengiamas elektroninio dokumento pavidalu, kurį notaras 
išspausdina, patvirtina ir įteikia nekilnojamąjį turtą ir teises į jį įgijusiam asmeniui. 
Asmens pageidavimu pažymėjimą teritorinis registratorius gali išsiųsti paštu. 

Daiktinės teisės išregistruojamos, kai daiktinės teisės turėtojas netenka savo 
daiktinės teisės ar ją perleidžia ir įregistruojamas kitas daiktinės teisės turėtojas, 
arba žūva (išnyksta) pats nekilnojamasis daiktas. Kai priimamas sprendimas iš- 
registruoti nekilnojamąjį daiktą ar daiktinę teisę, prašymą pateikusiam asmeniui 
išduodamas dokumentas, patvirtinantis nekilnojamojo daikto ar daiktinės teisės 
išregistravimą. Apie priimtą sprendimą daiktinės teisės turėtojas ir kiti suinteresuo- 
tieji asmenys turi būti raštiškai informuoti ne vėliau kaip per 3 dienas. 

Nekilnojamojo daikto, daiktinių teisių į jį įregistravimo ar išregistravimo mo- 
mentu laikomas automatinis centrinio duomenų banko patvirtinimas teritoriniam 
registratoriui, kad registro centrinio duomenų banko duomenys atnaujinti. Regist- 
ro įrašai apie buvusį daiktinės teisės turėtoją registro duomenų bazėje pažymimi 
kaip archyviniai ir neterminuotai saugomi centriniame duomenų banke. 

Reikiama informacija Nekilnojamojo turto registrui gaunama iš kitų kadastrų 
ir registrų: Teritorijų planavimo dokumentų registro, Gyventojų registro, Juridinių 
asmenų registro, Valstybinio miškų kadastro, Žemės gelmių registro, Saugomų te- 
ritorijų kadastro, Nekilnojamųjų kultūros vertybių registro, Adresų duomenų bazės 
(registro), Turto arešto aktų registro ir Hipotekos registro. 

Notaras, patvirtinęs nuosavybės teisės į nekilnojamąjį daiktą perleidimo san- 
dorį, ne vėliau kaip per 24 valandas nuo sandorio patvirtinimo privalo perduoti 
Nekilnojamojo turto registro tvarkytojui šio sandorio pagrindimus žymai registre 
padaryti. Apie civilinės bylos dėl įregistruoto nekilnojamojo daikto teisinio statuso 
iškėlimą Nekilnojamojo turto registro tvarkytojui praneša teismas, ne vėliau kaip 
kitą darbo dieną po bylos iškėlimo. 

Centrinis hipotekos registras duomenis apie nekilnojamojo daikto įkeitimo 
(hipotekos) įregistravimą ne vėliau kaip per 24 valandas perduoda Nekilnojamojo 
turto registro tvarkytojui. Nekilnojamojo turto registro centrinis duomenų bankas, 
pasikeitus įkeisto nekilnojamojo daikto duomenims nekilnojamojo turto registre, 
taip pat gavęs hipotekos teisėjo arba Centrinio hipotekos registro paklausimą, ne 
vėliau kaip per 24 valandas perduoda duomenis apie nekilnojamojo daikto ir daik- 
tinių teisių į jį statuso pasikeitimą Centriniam hipotekos registrui. 

Nekilnojamojo turto registro centrinio duomenų banko išrašai ar kiti doku- 
mentai, parengti remiantis šio duomenų banko duomenimis, yra vienintelė oficiali 
informacija, įrodanti nekilnojamojo daikto, daiktinių teisių į jį, šių teisių suvaržy- 
mų bei juridinių faktų įregistravimo nekilnojamojo turto registre faktą. 

Fizinis ar juridinis asmuo turi teisę sužinoti šią registre saugomą informa- 
ciją: 

1) registro numerį; registravimo (paskutinio registro įrašo tikslinimo) datą; 

2) 
3) 


4) 


nekilnojamojo daikto kadastrinį adresą (kadastro vietovė, blokas, kadast- 
rinis numeris); 

nekilnojamojo daikto pašto adresą — pagal administracinį teritorijos su- 
skirstymą (pagal nekilnojamojo daikto registravimo datą); 
nekilnojamojo daikto savininką, nuomininką ar naudotoją, bendratur- 
čius (kiekvieno iš jų valdomą dalį ir nuomos ar panaudos sutarčių galio- 
jimo terminus, jeigu jos sudarytos); 

žemės sklypo plotą; 

žemės sklypo apmokestinamąją vertę; 

duomenis apie statinius ir kitus inžinerinius įrenginius, patalpas, butus 
(jų tipą); 

statinio, inžinerinio įrenginio savininką, nuomininką ar naudotoją, jeigu 
jie nesutampa su žemės sklypo savininku, valstybinės žemės nuominin- 
ku ar naudotoju; 

kitas daiktines teises; daiktinių teisių apribojimus; 


10) žemės sklypo ar statinio, buto, patalpos planą (jo ribas, gretimybes, pa- 


statų ir statinių kontūrus, žemės sklypo kadastrinius numerius) ir kitus 
geoinformacijos duomenis; 


11) žemės sklypo, statinio, buto, patalpos ar inžinerinio įrenginio kadastro 


duomenis; 


12) civilinės bylos dėl registruojamo daikto teisinio statuso iškėlimo faktą. 


Duomenys gaunami pateikus prašymą, kuriame nurodomas jų panaudojimo 
tikslas, arba pagal Centrinio registratoriaus ir duomenų gavėjo sutartį. Gautų regist- 
ro duomenų negalima perduoti kitiems asmenims. 

Duomenys apie visą asmens turimą turtą pateikiami tik valstybės teisėsaugos 
ir nacionalinį saugumą užtikrinančių institucijų, kredito įstaigų, bankų vindikacijų 


tarnybų 


skolų išieškojimo įmonių, draudimo įstaigų, notarų, antstolių, įstatymų 


nustatytą teisę gauti duomenis apie asmenų turimą turtą turinčių juridinių asmenų 
prašymu, kuriame turi būti nurodytas tų duomenų naudojimo tikslas ir pasižadėji- 
mas jų neatskleisti tretiesiems asmenims. 

Registro duomenys teikiami registro centrinio duomenų banko duomenų 
pagrindu parengiant ir išduodant: 


1) 


2) 

pažymą sandoriui apie įregistruotus nekilnojamuosius daiktus ir daiktines 
teises į juos, šių teisių suvaržymus ir juridinius faktus. Ši pažyma skirta 
nekilnojamojo turto notariniams sandoriams sudaryti ir atspindi kadastro 
ir registro duomenų, įrašytų į registro centrinį duomenų banką, būklę pa- 
žymos parengimo momentu; 

registro išrašą. Registro išrašas gali būti išduodamas nekilnojamojo daik- 
to savininko ar kito suinteresuoto asmens prašymu gauti informaciją apie 
įregistruotą nekilnojamąjį daiktą, daiktines teises į jį, šių teisių suvaržy- 
mus ir juridinius faktus; 


3) pažymėjimą. Pažymėjimas išduodamas tik įregistravus nuosavybės ar ki- 
tas daiktines teises; 

4) duomenų bazės išrašą, apimantį visus duomenų bazėje saugomus aktu- 
alius duomenis arba jų dalį. Duomenų bazės išrašas teikiamas sutarčių 
pagrindu tarp registro tvarkymo įstaigos ir duomenų gavėjo. Archyviniai 
registro duomenys teikiami tik nekilnojamojo daikto savininkui, daikti- 
nės teisės turėtojui ar jų įgaliotam asmeniui bei valstybės teisėsaugos ir 
nacionalinį saugumą užtikrinančioms institucijoms tiek sutarčių pagrindu 
tarp registro tvarkymo įstaigos ir duomenų gavėjo, tiek vienkartinio pa- 
klausimo atveju; 

5) žemės sklypo plano, statinio plano (taip pat ir jį išspausdinant), kitų regist- 
ro ir kadastrinių matavimų bylose esančių dokumentų kopijas; 

6) kadastrinio žemėlapio ištrauką; 

7) kitus informacinius išrašus, suformuotus pagal specializuotus paklausi- 
mus. 

Registro centrinio duomenų banko duomenų pagrindų parengti duomenys 
gali būti teikiami duomenų gavėjams, turintiems teisę gauti šiuos duomenis, asme- 
niškai, paštu ar naudojantis nuotolinio ryšio priemonėmis. 

Pažymos apie registre įregistruotus nekilnojamuosius daiktus ir daiktines tei- 
ses į juos, šių teisių suvaržymus ir įstatymų nustatytus juridinius faktus, skirtos ne- 
kilnojamojo turto notariniams sandoriams sudaryti (toliau — pažymos sandoriui), 
išduodamos fizinių ar juridinių asmenų prašymu. Registro tvarkytojas, turimų do- 
kumentų ar duomenų pagrindu nustatęs, kad nekilnojamojo daikto kadastro ar re- 
gistro duomenys, įrašyti registro centriniame duomenų banke, neatitinka faktinių 
nekilnojamojo daikto kadastro ir registro duomenų, pažymą apie registre įregist- 
ruotą nekilnojamąjį daiktą, daiktines teises į jį, šių teisių suvaržymus ir įstatymų 
nustatytus juridinius faktus prašymą pateikusiam asmeniui parengia ir išduoda tik 
po to, kai registro tvarkytojas nustatyta tvarka duomenis patikslina. 

Pažymos sandoriui rengiamos tik notarų užsakymu ir spausdinamos notarų 
biuruose specialia registro tvarkymo įstaigos parengta programine įranga ir naudo- 
jantis dokumentų gavėjo autentifikavimo sistema. 

Pažymos sandoriui nerengiamos, kai nekilnojamojo daikto kadastro duome- 
nys, įrašyti registro centriniame duomenų banke, neatitinka faktinių nekilnojamojo 
daikto kadastro duomenų, kurie užfiksuoti kadastro duomenų byloje, taip pat kai 
registre padaryta žyma apie įregistruoto nekilnojamojo daikto, nuosavybės teisių 
į jį arba atskirų šios teisės sudedamųjų dalių — valdymo, naudojimo ar dispona- 
vimo — areštą. 

Registro tvarkymo įstaiga, turimų dokumentų ar duomenų pagrindu nusta- 
čiusi, kad nekilnojamojo daikto kadastro duomenys, įrašyti registro centriniame 
duomenų banke, neatitinka faktinių nekilnojamojo daikto kadastro duomenų, ku- 
rie užfiksuoti nekilnojamojo daikto kadastro duomenų byloje, ar prašymo išduoti 
pažymą padavimo dieną yra pasikeitę nekilnojamojo daikto vidutinės rinkos vertę 

sąlygojantys veiksniai, turintys įtakos nekilnojamojo daikto vidutinės rinkos vertei 
nustatyti, užsakymą pateikusiam notarui parengia pažymą sandoriui tik po to, kai 
šie duomenys nustatyta tvarka patikslinami. 

Pažymos neišduodamos, jeigu registre padaryta žyma apie įregistruoto nekil- 
nojamojo daikto, nuosavybės teisių į jį arba atskirų šios teisės sudedamųjų dalių — 
valdymo, naudojimo ar disponavimo - areštą. 

Pažymas nekilnojamojo turto notariniams sandoriams sudaryti parengia ir 
išduoda Registrų centro teritoriniai registratoriai. Šios pažymos galioja 30 kalendo- 
rinių dienų nuo jų išdavimo. Jos yra griežtos atskaitomybės — turi unikalų numerį 
ir apsauginį kinegraminį ženklą, be to, yra registruojamos Centrinio registratoriaus 
nustatyta tvarka. 


KLAUSIMAI IR UŽDUOTYS 


1. 
2. 


11. 


12. 

Kas tai yra nekilnojamojo turto objektai? 

Kaip apibūdininti matininkus, matininkus ekspertus, kokios jų teisės bei 
pareigos? 

Kokie kadastro duomenys apibūdina žemės sklypus? 

Kokie kadastro duomenys apibūdina pastatus, patalpas ar inžinerinius 
statinius? 

Kokios yra žemės ūkio naudmenų rūšys ir jų požymiai? 

Kokios yra ne žemės ūkio naudmenų rūšys ir jų požymiai? 

Koks yra nekilnojamojo turto kadastro žemėlapio turinys ir jo tikslinimo 
(papildymo) tvarka? 

Kokie dokumentai parengiami nekilnojamojo turto objektų kadastrinių 
matavimų metu? 

Kas tai yra Nekilnojamojo turto registre registruojamos daiktinės teisės, 
šių teisių suvaržymai ir juridiniai faktai? 


„ Kokios yra nekilnojamųjų daiktų ir daiktinių teisių registravimo proce- 


dūros? 

Kokie yra Nekilnojamojo turto registro išduodami dokumentai ir kam 
jie panaudojami? 

Užduotis: Žemės savininkas, deklaruodamas žemės ūkio naudmenas ir 
pasėlius, pastebėjo, kad faktiškas jų plotas neatitinka Nekilnojamojo tur- 
to registre įregistruoto žemės sklypo kadastro duomenų - ariamosios že- 
mės ir kitų žemės ūkio naudmenų plotų. Kokius veiksmus jis gali atlikti, 
norėdamas patikslinti žemės sklypo kadastro duomenis Nekilnojamojo 
turto registre? Kuriais atvejais ir kokiu pagrindu jis privalo prašyti Re- 
gistrų centrą, kad būtų patikslinti žemės sklypo kadastro duomenys? 


VIII SKYRIUS. ŽEMĖS PAĖMIMAS 
VISUOMENĖS POREIKIAMS 


1. Zemės paėmimo visuomenės poreikiams procesas 


Lietuvos Respublikos Konstitucijos 23 straipsnyje nustatyta, kad tam tikrais 
atvejais privatus turtas gali būti paimamas visuomenės poreikiams: „Nuosavybė 
gali būti paimama tik įstatymo nustatyta tvarka visuomenės poreikiams ir teisingai 
atlyginama “. 

Valstybei paimti daiktą iš savininko visuomenės poreikiams teisingai atlygi- 
nant, taip pat valstybei neatlygintinai paimti daiktą, kaip sankciją už teisės pažeidi- 
mą, leidžiama tik įstatymų numatytais atvejais ir tvarka (CK 4.67 str.). Tai atitinka 
Europos žmogaus teisių ir pagrindinių laisvių apsaugos konvencijos pirmojo proto- 
kolo 1 straipsnio nuostatas: ,, Kiekvienas fizinis ar juridinis asmuo turi teisę dispo- 
nuoti savo nuosavybe. Iš nieko negali būti atimta jo nuosavybė, nebent visuomenės 
interesais ir tik pagal įstatymo nustatytas sąlygas ir bendruosius tarptautinės teisės 
principus". Konstitucinis nuosavybės neliečiamumo principas įkūnija žmogaus tei- 
sių apsaugos doktriną ir yra visų žmogaus teisių užtikrinimo pagrindas [117]. Tačiau 
šios nuostatos negali riboti valstybės teisės leisti įstatymus, kuriuos ji mano esant 
būtinus, kad galėtų kontroliuoti nuosavybės naudojimą visuomenės interesais ar kad 
užtikrintų mokesčių ar kitų rinkliavų ar baudų mokėjimą. Išlyga, kad turtas gali būti 
valstybės nusavintas pagal bendruosius tarptautinės teisės principus reiškia, kad savi- 
ninkui turi būti suteikta tikra, visiška ir greita kompensacija. Kompensacija turi būti 
suteikta pinigais ir atitikti realią nusavinto turto kainą [119]. 

Lietuvos Respublikos Konstitucijos 23 straipsnio 3 dalyje nurodyti visuome- 
nės poreikiai, kuriems paimama nuosavybė - tai visos visuomenės ar jos dalies in- 
teresai, kuriuos valstybė, vykdydama savo funkcijas, yra konstituciškai įpareigota 
užtikrinti ir tenkinti. Valstybė (jos institucijos) turi veikti visuomenės interesais, 
todėl valstybės institucijų veiklos sąlygų užtikrinimas, vykdant jų funkcijas, taip 
pat yra visuomenės poreikis. 

Žemė visuomenės poreikiams iš privačios žemės savininkų gali būti paima- 
ma arba tam tikslui valstybinės žemės nuomos ir panaudos sutartys prieš terminą 
nutraukiamos tik išimties atvejais apskrities viršininko sprendimu pagal valstybės 
institucijų ar savivaldybės tarybų prašymą, kai ši žemė pagal teritorijų planavimo 
dokumentus reikalinga [49, 45 str. ]: 

1) krašto ir valstybės sienos apsaugai; 

2) valstybiniams aerodromams, uostams ir jų įrenginiams; 

3) viešojo naudojimo geležinkeliams ir keliams, magistraliniams vamzdy- 
nams, aukštos įtampos elektros linijoms tiesti, taip pat jiems eksploatuoti 
reikalingiems valstybei ar savivaldybei nuosavybės teise priklausantiems 
visuomenės reikmėms skirtiems inžineriniams statiniams; 

4) socialinei infrastruktūrai plėsti, tai yra valstybei ar savivaldybei nuosa- 
vybės teise priklausantiems švietimo ir mokslo, kultūros, sveikatos ap- 
saugos ir priežiūros, aplinkos apsaugos, socialinės apsaugos, viešosios 
tvarkos užtikrinimo, kūno kultūros ir sporto plėtojimo objektams statyti 
(įrengti) ir eksploatuoti; 

5) viešosios paskirties rekreacijai ir poilsiui; 

6) išžvalgytų naudingųjų iškasenų ištekliams eksploatuoti; 

7) komunalinių atliekų tvarkymo objektams (sąvartynams) statyti (įrengti) 
ir eksploatuoti; 

8) kapinėms ir jų priežiūrai užtikrinti reikalingų objektų statybai ir eksploa- 
tacijai; 

9) gamtos ir kultūros paveldo teritorinių kompleksų ir objektų (vertybių) 
apsaugos reikalams; 

10) valstybei svarbiems ekonominiams projektams, kurių svarbą visuome- 
nės poreikiams savo sprendimu pripažįsta Seimas arba Vyriausybė, įgy- 
vendinti. 


Teikiant prašymą, reikia pridėti aiškinamąjį raštą, kuriame turi būti motyvuo- 
tai pagrįsta: 

1) kad yra objektyvus konkretus visuomenės poreikis, kuriam numatoma pa- 
naudoti paimamus žemės sklypus ar jų dalis ir kad jis negalės būti paten- 
kintas, jeigu nebus paimti šie žemės sklypai ar jų dalys; 

2) vieta ir plotas, reikalingi konkrečiam objektui visuomenės poreikiams sta- 
tyti (įrengti). 

Visuomenės poreikiams reikalingam konkrečiam objektui statyti (įrengti) 
konkrečios vietos ir ploto motyvuotas pagrindimas turi būti pateiktas kartu su teri- 
torinio planavimo dokumentu. 

Valstybės institucija ar savivaldybės taryba, pateikdama apskrities viršinin- 
kui prašymą paimti žemę visuomenės poreikiams, kartu raštu praneša žemės savi- 
ninkui apie tokio prašymo pateikimą ir nurodo konkrečius tikslus, kuriems numato- 
ma panaudoti paimamą visuomenės poreikiams žemę. 

Apskrities viršininkas, išnagrinėjęs valstybės institucijos ar savivaldybės ta- 
rybos prašymą paimti žemę visuomenės poreikiams, priima motyvuotą sprendimą 
pradėti žemės paėmimo visuomenės poreikiams procedūrą arba prašymo netenkin- 
ti ir žemės paėmimo visuomenės poreikiams procedūros nepradėti. 

Apskrities viršininkas, nustatęs, kad prašymas paimti žemę visuomenės po- 
reikiams pagrįstas, nurodo Žemėtvarkos skyriui per 10 darbo dienų parengti žemės 
paėmimo visuomenės poreikiams projekto teritorijos ribų planą, kurio pagrindu 
bus rengiamas žemės paėmimo visuomenės poreikiams projektas. Apie priimtą 
sprendimą pradėti žemės paėmimo visuomenės poreikiams procedūrą per 5 darbo 
dienas nuo sprendimo priėmimo raštu informuojami: 

1) projekto teritorijos žemės savininkai ar kiti žemės naudotojai (registruotu 

laišku su įteikimu), kartu nurodant, kad sprendimas pateikiamas ir Ne- 

kilnojamojo turto registro tvarkytojui, kuris padarys žymą, kad pradėta 
žemės sklypo paėmimo visuomenės poreikiams procedūra ir žemės savi- 
ninkas neturės teisės jo perleisti, įkeisti ar kitaip suvaržyti daiktinių teisių 
į šį žemės sklypą, taip pat pertvarkyti (padalyti, atidalyti, sujungti, atlikti 
amalgamaciją) šį žemės sklypą. Žemės savininkams taip pat pateikiama 
informacija apie laisvos valstybinės žemės plotus ir, jeigu yra, pagal te- 
ritorijų planavimo dokumentus suformuotus valstybinės žemės sklypus, 
kuriais numatoma atlyginti už paimamą visuomenės poreikiams žemę; 

2) suinteresuota institucija, kartu pateikiant projekto teritorijos ribų plano 
kopiją; 

3) Nekilnojamojo turto registro tvarkytojas, kartu pateikiant apskrities virši- 
ninko sprendimą, kurio pagrindu nurodytiems žemės sklypams Nekilno- 
jamojo turto registre prašoma padaryti žymą, kad pradėta žemės sklypo 
paėmimo visuomenės poreikiams procedūra. 


Apskrities viršininko sprendimas gali būti skundžiamas teismui. 

Apskrities viršininkui priėmus sprendimą pradėti žemės paėmimo visuome- 
nės poreikiams procedūrą, rengiamas žemės paėmimo visuomenės poreikiams pro- 
jektas. 

Žemė, į kurią piliečiai yra padavę prašymus atkurti nuosavybės teises ir joje 
yra suprojektuoti skirti perduoti neatlygintinai nuosavybėn žemės sklypai, jeigu 
žemės reformos žemėtvarkos projektas yra apsvarstytas viešai su visuomene iki ap- 
skrities viršininko sprendimo pradėti žemės paėmimo visuomenės poreikiams pro- 
cedūrą priėmimo dienos, taip pat žemė, kurią galima grąžinti natūra, bei asmeninio 
ūkio žemės sklypais užimta žemė, kuri perduodama neatlygintinai nuosavybėn už 
turėtą žemę, visuomenės poreikiams paimama tik atkūrus į šią žemę nuosavybės 
teises [91]. 

Paimant privačios žemės sklypą visuomenės poreikiams, žemės savininkui 
turi būti teisingai atlyginama lygiaverčiu valstybinės žemės sklypu arba pinigais 
rinkos kaina. Taip pat žemės savininkui ar kitam naudotojui atlyginama paimamo- 
je visuomenės poreikiams žemėje sodinių, miško medynų tūrio, negauto derliaus 
bei įdėtų lėšų žemės ūkio produkcijos ir miško auginimui vertė, bei statomų ar jau 
pastatytų statinių vertė. Šių turto objektų vertė apskaičiuojama atliekant individu- 
alų turto vertinimą, taikant Turto ir verslo vertinimo pagrindų įstatymo nustatytą 
lyginamosios vertės metodą, išskyrus paimamo žemės ūkio paskirties žemės skly- 
pus, kurie įvertinami taikant naudojimo pajamų vertės metodą. Paimamo žemės 
sklypo vertė apskaičiuojama pagal pagrindinę tikslinę žemės naudojimo paskirtį, 
nustatytą iki sprendimo paimti žemę visuomenės poreikiams. Jeigu visuomenės 
poreikiams paimamas statiniais užstatomas ar užstatytas žemės sklypas, tai už jau 
pastatytus ar statomus žemės sklype asmenims nuosavybės teise priklausančius sta- 
tinius turi būti atlyginama pinigais rinkos kaina, kuri apskaičiuojama pagal Turto ir 
verslo vertinimo pagrindų įstatymu nustatytą lyginamosios vertės metodą. 

Apskrities viršininkas sprendimą paimti žemės sklypą visuomenės porei- 
kiams priima pagal patvirtintą žemės paėmimo visuomenės poreikiams projektą 
bei sutartį dėl atlyginimo būdo ir dydžio, sudarytą tarp privačios žemės savininko 
ar kito žemės naudotojo ir prašymą paimti žemę visuomenės poreikiams pateiku- 
sios institucijos [91]. Sprendime paimti žemę visuomenės poreikiams nurodoma 
paimamo žemės sklypo vertė ir su žemės paėmimu susiję nuostoliai bei atlyginimo 
būdas. 

Jeigu žemės savininkas ar kitas žemės naudotojas susitaria ir pasirašo su 
suinteresuota institucija sutartį, atlyginimo būdas, atlyginimo dydis ir su žemės 
paėmimu susijusių nuostolių dydis nurodomi pagal pasirašytą sutartį. Šiuo atveju 
sutarties kopija yra neatskiriama apskrities viršininko sprendimo paimti žemę vi- 
suomenės poreikiams dalis. 

Apskrities viršininkas apie sprendimą paimti žemę visuomenės poreikiams 
per 5 darbo dienas nuo jo priėmimo informuoja raštu suinteresuotą instituciją 1r 
Nekilnojamojo turto registro tvarkytoją, taip pat žemės savininką ar kitą žemės nau- 
dotoją (registruotu laišku su įteikimu). Nekilnojamojo turto registro tvarkytojas 
Nekilnojamojo turto registre padaro žymą, kad priimtas sprendimas paimti žemę 
visuomenės poreikiams. 

Nuostolius, patirtus dėl žemės sklypo ir ant jo statomų ar jau pastatytų stati- 
nių, žemės sklype esančių sodinių paėmimo visuomenės poreikiams, taip pat kitus 
nuostolius privačios žemės savininkams ir kitiems žemės naudotojams atlygina 
prašymą paimti žemę visuomenės poreikiams pateikusi institucija tarpusavio su- 
tartyje nustatytomis sąlygomis ir terminais. Sutartis pridedama prie apskrities vir- 
šininko sprendimo paimti žemę visuomenės poreikiams. Joje nustatytų nuostolių, 
patirtų dėl žemės sklypo ir ant jo statomų ar jau pastatytų statinių, žemės sklype 
esančių sodinių paėmimo visuomenės poreikiams, taip pat kitų atlyginimų nuosto- 
lių dydis negali būti didesnis negu apskaičiuotas atliekant individualų turto verti- 
nimą. Sutartyje taip pat turi būti aptartas klausimas dėl daiktinių teisių, nustatytų 
į paimamą visuomenės poreikiams žemės sklypą, panaikinimo ir atsiskaitymo su 
daiktinių teisių turėtojais. 

Kai su visuomenės poreikiams paimamos žemės savininku ar kitu žemės nau- 
dotoju atsiskaitoma pagal sutartį, kurioje atlyginamų nuostolių dydžiai nurodyti 
pagal projekte esančią vertinimo ataskaitą, su kuria sutinka žemės savininkas arba 
kitas žemės naudotojas, suinteresuota institucija pinigų sumą sutartyje nurodytais 
terminais perveda į sutartyje su žemės savininku ar kitu žemės naudotojų nurodytą 
sąskaitą. 

Jeigu žemės savininkas ar kitas žemės naudotojas pasirašo su suinteresuo- 
ta institucija sutartį, kurioje atlyginamų nuostolių dydžiai nurodyti pagal projekte 
esančią vertinimo ataskaitą ir žemės savininko ar kito žemės naudotojo pateiktą 
vertinimo ataskaitą, apskrities viršininko sprendime paimti žemę visuomenės po- 
reikiams nurodoma, kad atlyginimo būdas — kompensacija pinigais, o atlyginimo 
dydis — abu sutartyje nurodyti atlyginamų nuostolių dydžiai. Jeigu žemės savinin- 

ko ar kito žemės naudotojo pateiktoje vertinimo ataskaitoje nurodytas atlyginamų 
nuostolių dydis viršija projekte esančioje vertinimo ataskaitoje nurodytą atlygina- 
mų nuostolių dydį ne daugiau kaip 20 procentų, suinteresuota institucija visą pini- 
gų sumą, nurodytą žemės savininko ar kito žemės naudotojo vertinimo ataskaitoje, 
sutartyje nurodytais terminais perveda į sutartyje su žemės savininku ar kitu naudo- 
toju nurodytą sąskaitą. 

Jeigu žemės savininkas ar kitas žemės naudotojas nesusitaria su prašymą 
pateikusia institucija dėl atlyginimo už paimamą visuomenės poreikiams žemę 
būdo ir dydžio (sutartis nepasirašoma), apskrities viršininkas pagal patvirtintą Žže- 
mės paėmimo visuomenės poreikiams projektą priima sprendimą paimti žemę 
visuomenės poreikiams, kuriame nustato paimamo žemės sklypo vertę ir su žemės 
paėmimu susijusius nuostolius, apskaičiuotus pagal individualaus turto vertintojo 
parengtą išvadą, ir nurodo atlyginimo būdą — kompensaciją pinigais. 

Kai žemės savininko ar kito naudotojo pateiktoje turto vertinimo ataskaitoje 
nurodytas atlygintinų nuostolių dydis yra daugiau kaip 20 procentų didesnis, nei 
žemės paėmimo visuomenės poreikiams projekte parengtoje vertinimo ataskaitoje, 
žemės paėmimu suinteresuota institucija į žemės savininko ar kito žemės naudo- 
tojo sąskaitą perveda projekto ataskaitoje nurodytą atlygintinų nuostolių dydį, o 
skirtumą tarp šios ataskaitos ir žemės savininko ar naudotojo pateiktoje ataskai- 
toje nurodytos sumos perveda į notaro, banko ar kitos kredito įstaigos depozitinę 
sąskaitą. Šia atlyginimo dalimi žemės savininkas ar kitas naudotojas įgyja teisę 
disponuoti tik praėjus 3 mėnesiams nuo apskrities viršininko sprendimo paimti že- 
mę visuomenės poreikiams gavimo dienos ir tik tuo atveju, jeigu žemės paėmimų 
suinteresuota institucija per 3 mėnesius nuo sprendimo priėmimo dienos nepateikė 
teismui prašymo dėl atlyginimo dydžio nustatymo. Kai buvo kreiptasi į teismą, Že- 
mės savininkui ar kitam naudotojui atlyginama tik tokia suma, kuri buvo nustatyta 
teismo sprendimų. 

Ginčai dėl žemės paėmimo visuomenės poreikiams nagrinėjami teisme. 

Jeigu sprendimas paimti žemę visuomenės poreikiams priimamas ne sutar- 
ties tarp suinteresuotosios institucijos ir žemės savininko pagrindu, laikoma, kad 
tarp žemės paėmimu suinteresuotos institucijos ir žemės savininko ar kito naudoto- 
jo yra ginčas, ir institucija, pateikusi prašymą paimti žemę visuomenės poreikiams, 
per 3 mėnesius nuo sprendimo paimti žemę visuomenės poreikiams gavimo dienos 
turi kreiptis į teismą dėl sprendimo paimti žemę visuomenės poreikiams teisėtumo, 
atlyginimo už paimamą visuomenės poreikiams žemę dydžio nustatymo bei daikti- 
nių teisių, nustatytų į paimamą visuomenės poreikiams žemės sklypą, panaikinimo 
ir atsiskaitymo su tokių daiktinių teisių turėtojais. 

Teismas, išsprendęs klausimą dėl sprendimo paimti žemę visuomenės po- 
reikiams teisėtumo ir nustatęs, kad sprendimas priimtas teisėtai, bet neišsprendęs 
ginčo pagal žemės paėmimu suinteresuoto asmens prašymą ir atsižvelgdamas į 
paimto visuomenės poreikiams žemės sklypo panaudojimo tikslų, nurodytų spren- 
dime paimti žemę visuomenės poreikiams, svarbą, pasibaigus teismo sprendimo 

dėl apskrities viršininko sprendimo paimti žemę visuomenės poreikiams teisėtumo 
apskundimo terminui, gali leisti žemės paėmimu suinteresuotai institucijai iki gin- 
čo dėl atlyginimo dydžio išsprendimo: 

- pervesti sprendime paimti žemę visuomenės poreikiams nurodytą pinigų 
sumą į žemės savininko ar kito naudotojo vardu atidarytą sąskaitą arba, 
jeigu tokia sąskaita nežinoma ir žemės paėmimu suinteresuotas asmuo 
negali atidaryti kitos sąskaitos paimamo žemės sklypo savininko ar kito 
naudotojo vardu, - į notaro, banko ar kitos kredito įstaigos depozitinę są- 
skaitą; 

- įregistruoti paimtą visuomenės poreikiams žemės sklypą Nekilnojamojo 
turto registre valstybės vardu bei pradėti šį žemės sklypą naudoti sprendi- 
me paimti žemę visuomenės poreikiams nurodytiems tikslams. 


Jei teismas nustato kitą paimamo žemės sklypo, statinių bei sodinių vertę 
bei patirtų nuostolių dydį, nei nurodyta sprendime paimti žemę visuomenės porei- 
kiams, už paimtą visuomenės poreikiams žemę, taip pat su daiktinių teisių, nusta- 
tytų į paimtą visuomenės poreikiams žemės sklypą, turėtojais atsiskaitoma teismo 
sprendime nurodytomis sąlygomis. 

Kai keli žemės savininkai už paimamą visuomenės poreikiams žemės sklypą 
(ar jo dalį) pageidauja gauti tą patį lygiavertį žemės sklypą (ar jo dalį), jiems šis že- 
mės sklypas suteikiamas bendrosios dalinės nuosavybės teise proporcingai pagal 
projekte esančioje vertinimo ataskaitoje apskaičiuotą paimamo žemės sklypo (ar 
jo dalies) vertę, jeigu jie nesusitaria kitaip. 

Prašymą paimti žemę visuomenės poreikiams pateikusiai institucijai atsiskai- 
čius su paimamos žemės savininku ar kitu naudotoju pagal sutartį dėl atlyginimo 
būdo ir dydžio už žemę, apskrities viršininkas paimamą visuomenės poreikiams 
žemės sklypą įregistruoja Nekilnojamojo turto registre kaip valstybinę žemę. Jei- 
gu ginčas dėl sprendimo paimti žemę visuomenės poreikiams teisėtumo ir atly- 
ginimo dydžio nagrinėjamas teisme, apskrities viršininkas paimamą visuomenės 
poreikiams žemės sklypą Nekilnojamojo turto registre kaip valstybinę žemę gali 
įregistruoti tik po to, kai prašymą paimti žemę visuomenės poreikiams pateikusi 
institucija teismo sprendime nurodytomis sąlygomis atsiskaito su paimamo visuo- 
menės poreikiams žemės sklypo savininku ar kitu naudotoju, išskyrus atvejus, kai 
teismas savo sprendimu leidžia paimtą visuomenės poreikiams žemės sklypą įre- 
gistruoti Nekilnojamojo turto registre kaip valstybinę žemę iki ginčo dėl atlygini- 
mo dydžio už paimamą visuomenės poreikiams žemę išsprendimo. Nuosavybės 
teisė į visuomenės poreikiams paimamą žemę pereina valstybei nuo žemės sklypo 
įregistravimo Nekilnojamojo turto registre momento. 

Visuomenės poreikiams paimtas žemės sklypas, Nekilnojamojo turto regist- 
re įregistruotas kaip valstybinė žemė, perduodamas neatlygintinai naudotis arba 
išnuomojamas teisės aktų nustatyta tvarka ir tik tokioms reikmėms, kokioms šis 
žemės sklypas buvo paimtas visuomenės poreikiams. 


222 


Jeigu išnuomota arba perduota neatlygintinai naudotis valstybinė žemė nu- 
matoma naudoti visuomenės poreikiams, valstybinės žemės nuomos ar panaudos 
sutartis nutraukiama prieš terminą, žemės nuomininkams ar kitiems naudotojams 
atlyginama žemės sklype esančių statinių bei sodinių vertė ir dėl žemės paėmimo 
visuomenės poreikiams patirti nuostoliai. Valstybinės žemės nuomos ar panaudos 
sutartis nutraukiama tik nustatyta tvarka atsiskaičius su žemės nuomininku ar kitu 
naudotoju. 


2. Žemės paėmimo visuomenės poreikiams projektai 


Apskrities viršininko sprendime pradėti žemės paėmimo visuomenės porei- 
kiams procedūrą kartu patvirtinama žemės paėmimo visuomenės poreikiams pro- 
jektui rengti teritorija, į kurią įtraukiami: 

1) žemės sklypai, kuriuos reikia pertvarkyti, visus sklypus arba jų dalis pa- 

imant visuomenės poreikiams; 

2) laisvos valstybinės žemės sklypai, kuriais numatoma atlyginti už paima- 

mą visuomenės poreikiams žemę. 


Tuo atveju, kai projektui rengti parinkta teritorija patenka į žemės reformos 
žemėtvarkos projekto teritoriją, apskrities viršininkas sprendimu kartu patikslina 
žemės reformos žemėtvarkos projekto teritoriją. 

Žemės paėmimo visuomenės poreikiams projektų rengimą savo lėšomis orga- 
nizuoja valstybės ar savivaldybių institucija ar įstaiga, pateikusios apskrities virši- 
ninkui prašymą paimti žemę visuomenės poreikiams (planavimo organizatorius). 

Apskrities viršininkas, priėmęs sprendimą pradėti žemės paėmimo visuomenės 
poreikiams procedūrą, planavimo organizatoriui per 20 darbo dienų nuo šio sprendi- 
mo priėmimo dienos išduoda planavimo sąlygas žemės paėmimo visuomenės porei- 
kiams projektui rengti, jeigu paimamas visuomenės poreikiams žemės sklypas nebu- 
vo suformuotas detaliajame ar specialiajame teritorijų planavimo dokumente. 

Planavimo organizatorius projekto rengėją parenka Viešųjų pirkimų įstaty- 
mo nustatyta tvarka. Projekto rengėjas [91]: 

1) parengia projekto pagrindinį brėžinį, kuriame numato paimamo visuome- 
nės poreikiams žemės sklypo ribas, kitų pertvarkomų žemės sklypų ribas, 
servitutus, naujus kelius ir specialiųjų žemės ir miško naudojimo sąlygų 
pakeitimą; 

2) atlieka pagal projektą numatomų paimti visuomenės poreikiams bei numa- 
tomų padalinti ar naujai suformuoti žemės sklypų kadastrinius matavimus; 

3) parengia visuomenės poreikiams paimamame žemės sklype esančių stati- 
nių ir įrenginių sąrašą bei nurodo savininkus ar kitus naudotojus; 

4) apskaičiuoja visuomenės poreikiams paimamo žemės sklypo, ant jo stato- 
mų ar pastatytų pastatų ar statinių bei sodinių vertę, taip pat kitus nuosto- 
lius, atsiradusius dėl šio žemės sklypo paėmimo visuomenės poreikiams. 

5) su žemės savininkais ir naudotojais aptaria projekto sprendinius — žemės 
sklypų pertvarkymą, servitutus, naujus kelius; 

6) kartu su planavimo organizatorium ir žemės savininkais bei naudotojais 
aptaria atlyginimo už žemę ir kitą turtą būdą ir dydį; 

7) parengia ir pateikia pasirašyti žemės savininkams bei naudotojams ir pro- 
jekto organizatoriui sutartis dėl visuomenės poreikiams paimamo žemės 
sklypo, ant jo statomų ar pastatytų pastatų ar statinių bei sodinių vertės, 
taip pat kitų nuostolių, atsiradusių dėl šio žemės sklypo paėmimo visuo- 
menės poreikiams atlyginimo būdo ir dydžio; 

8) projektuoja lygiavertį žemės sklypą ir atlieka jo kadastrinius matavimus, 
kai sutartyje yra numatytas atlyginimo būdas lygiaverčiu žemės sklypu 
(jeigu tokį atlyginimo būdą numato įstatymai). 


Kai žemės savininkas ar naudotojas nepasirašo sutarties arba nesutinka su 
pasiūlymais dėl įstatymų numatytais atvejais lygiaverčių žemės sklypų suteikimo 
ar kitokio žemės sklypų pertvarkymo, ir iki projekto baigiamojo etapo nesutikimo 
priežastis atsisako nurodyti raštu, projekto rengėjas kartu su Žemėtvarkos skyriaus 
darbuotoju surašo atitinkamą aktą dėl žemės savininkų ar kitų naudotojų atsisaky- 
mo pasiūlytiems atlyginimo būdams. 

Žemės paėmimo visuomenės poreikiams projekto svarstymą su visuomene 
organizuoja planavimo organizatorius. Tuo atveju, kai šis projektas rengiamas 
anksčiau parengto detaliojo arba specialiojo plano pagrindu, projekto svarstymas 
vykdomas supaprastinta tvarka. Žemės paėmimo visuomenės poreikiams projek- 
tas derinamas su: 

1) valstybinės žemės patikėtiniais (kai projekto teritorija suteikta patikėjimo 

teise savivaldybei ar kitoms institucijoms); 

2) Regioniniu aplinkos apsaugos departamentu (kai projektas rengiamas sau- 

gomose teritorijose); 

3) Kultūros vertybių apsaugos departamentu (kai projekto teritorijoje yra 

istorijos ir kultūros paminklai arba jų apsaugos zonos); 

4) miškų urėdija (kai projekto teritorijoje yra miškų ūkio paskirties žemės); 

5) Lietuvos geologijos tarnyba (kai projekto teritorijoje yra ištyrinėti naudin- 

gųjų iškasenų telkiniai); 

6) apskrities viršininko administracija; 

7) žemės reformos žemėtvarkos projekto rengėju. 

Ginčus, kilusius derinimo procedūros metu, nagrinėja valstybinę žemė- 
tvarkos planavimo priežiūrą atliekanti Nacionalinė žemės tarnyba. Ši institucija 
parengtą projektą patikrina ir parengia išvadą dėl jo tvirtinimo tikslingumo. 

Žemės paėmimo visuomenės poreikiams projektą patvirtina apskrities virši- 
ninkas. Apskrities viršininko sprendime nurodoma: 

- kiekvieno paimamo žemės sklypo ar jo dalies kadastro duomenys, savi- 

ninkas ar naudotojas; 

suformuoto visuomenės poreikiams žemės sklypo kadastro duomenys; 
pertvarkytų kitų žemės sklypų kadastro duomenys; 

atlyginimo būdas ir dydis pagal pasirašytą sutartį tarp suinteresuotojo as- 
mens ir žemės savininko ar naudotojo; 

atlyginimas asmenims, atsisakiusiems pasirašyti sutartį. 


Apie projekto patvirtinimą raštu informuojamas planavimo organizatorius ir 
skelbiama vietinėje spaudoje. Projektas įregistruojamas teritorijų planavimo doku- 
mentų registre. 

Žemės paėmimo visuomenės poreikiams projektas įgyvendinamas priėmus 
sprendimą dėl žemės paėmimo. Apskrities viršininkas per 10 darbo dienų nuo 
įsakymo patvirtinti projektą dienos pateikia kadastro tvarkytojui duomenis apie 
projekte suformuotus ir pertvarkytus žemės sklypus. Kadastro tvarkytojas įrašo 
duomenis į Nekilnojamojo turto kadastrą Nekilnojamojo turto kadastro nuostatų 
nustatyta tvarka. 


KLAUSIMAI IR UŽDUOTYS 


1. 


2. 
. Kokia yra nuostolių už paimamą visuomenės poreikiams žemę apskaičia- 


9. 


Kaip derinami privačios nuosavybės neliečiamumo ir viešojo intereso pri- 
oriteto principai? 
Kokios yra žemės paėmimo visuomenės poreikiams sąlygos? 


vimo ir atlyginimo tvarka? 
Kokia yra žemės paėmimo visuomenės poreikiams projekto rengimo tvarka? 


„ Kaip vykdomas žemės paėmimas visuomenės poreikiams, kai žemės savi- 


ninkas nesutinka su nustatytu nuostolių dydžiu? 


. Kokie yra žemės paėmimu visuomenės poreikiams suinteresuotų instituci- 


jų veiksmai, teikiant prašymą apskrities viršininkui ir derinant atlyginimo 
klausimus su žemės savininkais? 


. Kaip vykdoma žemės paėmimo visuomenės poreikiams projekto rengimo 


valstybinė priežiūra ir tvirtinimas? 


. Kokiomis sąlygomis galima pradėti naudotis visuomenės poreikiams pa- 


imtu žemės sklypu? 
Kokia yra žemės paėmimo visuomenės poreikiams tvarka, nutraukiant 
valstybinės žemės nuomos ar panaudos sutartis? 


10.Užduotis: Žemės sklypas nuosavybės teise priklauso dviems bendratur- 


čiams lygiomis dalimis. Pagal rengiamą projektą šio sklypo dalį (mažiau 
kaip 50 proc.) numatoma paimti visuomenės poreikiams. Su žemės skly- 
po įvertinimu vienas bendraturtis sutinka, kitas — ne ir reikalauja didesnės 
kompensacijos. Kokie suinteresuotos žemės paėmimu institucijos, Nacio- 
nalinės žemės tarnybos ir apskrities viršininko veiksmai, sprendžiant šio 
žemės sklypo dalies paėmimą? 

IX SKYRIUS. 
Zemės naudojimo valstybinė kontrolė 


1. Administraciniai teisės pažeidimai 


Už žemės teisės pažeidimus gali būti taikoma baudžiamoji atsakomybė, 
drausminė atsakomybė, žemės naudojimo teisės nutraukimas, taip pat - administ- 
racinė atsakomybė [122]. Administraciniu teisės pažeidimu (nusižengimu) lai- 
komas priešingas teisei, kaltas (tyčinis arba neatsargus) veikimas arba neveikimas, 
kuriuo kėsinamasi į valstybinę arba viešąją tvarką, nuosavybę, piliečių teises ir 
laisves, į nustatytą valdymo tvarką, už kurį įstatymai numato administracinę atsa- 
komybę [2]. 

Administracinis teisės pažeidimas laikomas padarytu tyčia, jeigu jį padaręs 
asmuo suprato priešingą teisei savo veikimo arba neveikimo pobūdį, numatė žalin- 
gas jo pasekmes ir jų norėjo arba nors ir nenorėjo šių pasekmių, bet sąmoningai 
leido joms kilti. 

Administracinis teisės pažeidimas laikomas padarytu dėl neatsargumo, jeigu 
jį padaręs asmuo numatė, kad jo veikimas arba neveikimas gali sukelti žalingas pa- 
sekmes, bet lengvabūdiškai tikėjosi, kad jų bus išvengta, arba nenumatė, kad gali 
kilti tokios pasekmės, nors turėjo ir galėjo jas numatyti. 

Žemės savininkai ir naudotojai privalo žinoti teisės aktų nustatytus reikalavi- 
mus: leidžiamą veiklą, jos apribojimus, savo teises, pareigas bei prievoles, taip pat 
sankcijas už įstatymų pažeidimus. Įstatymų nežinojimas ar netinkamas jų nuostatų 
suvokimas neatleidžia nuo juose numatytų sankcijų taikymo ir nepateisina įstaty- 
mų reikalavimų nevykdymo ar netinkamo jų vykdymo [3, 1.6 str. ]. 

Administracinių teisės pažeidimų kodekso straipsniai, numatantys atsakomy- 
bę už žemės bei kitų gamtos išteklių nuosavybės ir naudojimo teisės pažeidimus, 
apibūdinti 3 priede. 

Dėl padaryto administracinio teisės pažeidimo tam įgaliotas pareigūnas arba 
visuomeninės organizacijos ar visuomeninio savaveiksmio organo atstovas surašo 
protokolą. (Pareigūnu laikomas viešojo administravimo funkcijas atliekantis as- 
muo (valstybės tarnautojas ir kt.), pagal įstatymus turintis įgaliojimus duoti nepa- 
valdiems asmenims teisės aktų nustatytus privalomus vykdyti nurodymus). 

Administracinių teisės pažeidimų protokolus surašyti turi teisę institucijų, 
nagrinėjančių administracinių teisės pažeidimų bylas, pareigūnai. 

Su žemės naudojimu susijusias bylas pagal savo kompetenciją nagrinėja: 

1) administracinės komisijos prie savivaldybių tarybų; 

2) savivaldybių seniūnijų kaimo vietovėse seniūnai; 

3) rajonų (miestų) apylinkių teismai (apylinkių teismų teisėjai); 

4) valstybinės priešgaisrinės priežiūros organai; 

5) valstybinės reikšmės kelių priežiūros organai; 

6) Lietuvos geologijos tarnyba; 

7) aplinkos apsaugos organai; 

8) Nacionalinė žemės tarnyba; 

9) valstybiniai miškų ir saugomų teritorijų organai; 

10) apskričių viršininkų administracijos; 
Gavę apskričių viršininkų įgaliojimus nagrinėti administracinių teisės 
pažeidimų bylas ir skirti administracines nuobaudas turi teisę apskričių 
viršininkų administracijų Žemės tvarkymo departamentų direktoriai ir 
Žemėtvarkos skyrių vedėjai. 

11) Valstybiniai augalų apsaugos bei karantino inspektoriai; 

12) teritorijų planavimo ir statybos valstybinės priežiūros institucijos. 


Administracinio teisės pažeidimo protokole nurodoma: protokolo sudarymo 
data ir vieta; protokolą surašiusio asmens pareigybė, pavardė, vardas, tėvo vardas; 
žinios apie pažeidėjo asmenybę; pažeidimo padarymo vieta, laikas ir esmė; norma- 
tyvinis aktas, numatantis atsakomybę už šį teisės pažeidimą; liudytojų ir nukentė- 
jusiųjų asmenų, jeigu jų yra, pavardės ir adresai; pažeidėjo pasiaiškinimas; kitos 
žinios, būtinos bylai išspręsti. 

Protokolą pasirašo jį surašęs asmuo ir administracinį teisės pažeidimą padaręs 
asmuo. Jeigu yra liudytojų ir nukentėjusiųjų, jie taip pat gali pasirašyti protokolą. 

Jeigu teisės pažeidimą padaręs asmuo atsisako suteikti Žinias apie savo as- 
menybę arba pasirašyti protokolą, tai įrašoma protokole. Teisės pažeidimą padaręs 
asmuo turi teisę pateikti prie protokolo pridedamus paaiškinimus ir pastabas dėl 
protokolo turinio, taip pat išdėstyti savo atsisakymo jį pasirašyti motyvus. 

Surašant protokolą, administracinėn atsakomybėn traukiamam asmeniui iš- 
aiškinamos jo teisės ir pareigos (pažymint protokole): 

1) administracinėn atsakomybėn traukiamas asmuo turi teisę susipažinti su 
bylos medžiaga, pasiaiškinti, pateikti įrodymus, pareikšti prašymus, nau- 
dotis teisine advokato pagalba (nagrinėjant bylą), apskųsti nutarimą; 

2) byla nagrinėjama dalyvaujant administracinėn atsakomybėn traukiamam 
asmeniui. Nesant šio asmens, byla gali būti išnagrinėta tik tais atvejais, 
kai yra duomenų, jog jam laiku pranešta apie bylos nagrinėjimo vietą ir 
laiką ir jeigu iš jo negautas prašymas atidėti bylos nagrinėjimą. 

Surašytas protokolas ne vėliau kaip per tris dienas nuo jo surašymo momen- 
to pasiunčiamas organui (pareigūnui), įgaliotam nagrinėti administracinio teisės 
pažeidimo bylą. 

Protokolas nesurašomas įstatymų nustatytais atvejais, kai bauda skiriama ir 
paimama, o įspėjimas įforminamas teisės pažeidimo vietoje, ir pažeidėjas šios nuo- 
baudos neginčija. Taip pat protokolas nesurašomas, kai administracinę bylą iškelia 
teismas ar teisėjas. 

Byla nagrinėjama pagal pažeidimo padarymo vietą per 15 dienų nuo protoko- 
lo ar kitos medžiagos gavimo. 

Administracinė nuobauda gali būti skiriama ne vėliau kaip per 6 mėnesius 
nuo teisės pažeidimo padarymo dienos, o esant trunkamam teisės pažeidimui — per 
6 mėnesius nuo jo paaiškėjimo dienos. 


2. Žemės naudojimo valstybinės kontrolės 


organizavimas 


Žemės naudojimo valstybinę kontrolę vykdo apskričių viršininkai, o kontro- 
lės organizavimą koordinuoja ir šiems darbams metodiškai vadovauja Nacionalinė 
žemės tarnyba. Pagal Vyriausybės patvirtintus Žemės naudojimo valstybinės kon- 
trolės nuostatus [59], apskrities viršininkas paskiria administracijos darbuotojus 
žemės naudojimo valstybinei kontrolei atlikti. Kontrolę vykdantys darbuotojai tik- 
rina, ar žemės savininkai ir kiti žemės naudotojai: 

naudoja žemę pagal pagrindinę tikslinę naudojimo paskirtį, naudojimo 
būdą ir pobūdį; 

laikosi žemės sklypui nustatytų specialiųjų žemės naudojimo sąlygų, teri- 
torijų planavimo dokumentuose nustatytų reikalavimų; 

vykdydami statybas ir eksploatuodami naudingąsias iškasenas, laikosi tei- 
sės aktų nustatytų reikalavimų, kad būtų išsaugotas derlingasis dirvože- 
mio sluoksnis ir rekultivuota pažeista žemė; 

įgyvendina teisės aktų nustatytas žemės, miško ir vandenų apsaugos nuo 
užteršimo, dirvožemio apsaugos nuo erozijos ir nualinimo, aplinkos ap- 
saugos priemones, kad neblogėtų aplinkos ekologinė būklė; 

laikosi teisės aktų nustatytų melioracijos statinių ir kelių priežiūros bei 
eksploatavimo reikalavimų; 

racionaliai naudoja ir tausoja žemę (nemažina žemės ūkio naudmenų, 
kurių dirvožemio našumas didesnis už nustatytą vidutinį, plotų), mišką, 
vandenį, įstatymų nustatyta tvarka leistas eksploatuoti naudingąsias iška- 
senas, kitus gamtos ir rekreacinius išteklius; 

savo naudojamuose žemės sklypuose vykdydami ūkinę ir kitą veiklą, ne- 
pažeidžia gretimų žemės sklypų savininkų ar naudotojų ir gyventojų tei- 
sių, taip pat įstatymų saugomų interesų; 

saugo nuolatinius riboženklius; 

leidžia vykdyti žemės bei jos gelmių, paviršinio vandens tyrimus ir mata- 
vimus, šalims suderinus tyrimų trukmę, tiriamo ploto ribas, darbų atliki- 
mo laiką ir nuostolių kompensaciją, nenaikina ir nežaloja užkonservuotų 
gręžinių ir mokslo tikslams naudojamų įrenginių; 

leidžia statyti geodezinius, geofizinius ženklus statiniuose ir žemėje ar 
juos saugo; 

netrukdo kitiems asmenims prieiti prie paviršinio vandens telkinių nusta- 
tytomis pakrantės apsaugos juostomis, lankyti gamtos ir kultūros paveldo 


teritorinius kompleksus bei objektus ir bendro naudojimo rekreacinius 
objektus (teritorijas); 
- laikosi kitų įstatymų nustatytų reikalavimų. 


Apskrities viršininko administracijos struktūriniai padaliniai kiekvienais me- 
tais parengia Žemės naudojimo valstybinės kontrolės vykdymo planus, kuriuose 
numato patikrinimų rūšis ir skaičių, tikrinimo laiką, vietoves, už tikrinimą atsa- 
kingus asmenis. Tikrinama pagal parengtą planą ir pagal gautus asmenų skundus 
bei prašymus. Tikrinimo metu visais atvejais surašomas Žemės naudojimo vietoje 
patikrinimo aktas. Akte nurodoma: patikrinimą atlikusio asmens pareigos, vardas 
ir pavardė; kontroliuojančių institucijų atstovų vardai, pavardės, adresai, telefonai; 
dalyvavusių liudytojų ir kitų žemės savininkų ar valstybinės žemės naudotojų var- 
dai, pavardės (juridinio asmens pavadinimas), adresai ir telefonai; patikrinimo ob- 
jektas; patikrinimo pagrindas; tikrinimo tikslas ir patikrinimo rezultatai. Aktą turi 
pasirašyti tikrintojas ir kiti dalyvavę asmenys. Žemės savininkas ar valstybinės 
žemės naudotojas su aktu supažindinamas pasirašytinai. Jam gali būti įteiktas arba 
išsiųstas registruotu laišku privalomas nurodymas dėl nustatyto žemės naudojimo 
pažeidimo pašalinimo. 

Esant pažeidimui, už kurį turi būti taikomos administracinės nuobaudos, kon- 
trolę vykdantis pareigūnas turi surašyti administracinio teisės pažeidimo protoko- 
lą ir per nustatytą terminą jį perduoti institucijai, nagrinėjančiai administracinių 
teisės pažeidimų bylas. Kai bylą nagrinėja apskrities viršininko administracijos 
Žemės tvarkymo departamentas arba Žemėtvarkos skyrius, nutarime įrašoma: 

- informacija apie pažeidėją; 

- nustatyto žemės naudojimo pažeidimo aplinkybės, jų motyvuotas įvertini- 
mas, Administracinių teisės pažeidimų kodekso (toliai - ATPK) straipsnis 
ar kiti teisės aktai, numatantys atsakomybę už padarytą pažeidimą; 

- priimto nutarimo tekstas. Jame nurodoma (konkrečiam asmeniui) vienas 
iš galimų variantų: skirti administracinę nuobaudą (baudos dydį nurodyti 
skaičiais ir žodžiais); nutraukti administracinio teisės pažeidimo bylą; mo- 
tyvuotai perduoti bylos nagrinėjimą kitam įgaliotam nagrinėti administra- 
cinio teisės pažeidimo bylą organui (pareigūnui); 

- įrašas apie baudos sumokėjimo terminus ir sumas (vadovaujantis ATPK 
313 straipsniu); 

- įrašas apie tai, kad bauda turi būti sumokėta į Valstybinės mokesčių ins- 
pekcijos biudžeto pajamų surenkamąją sąskaitą per 15 dienų nuo šio nuta- 
rimo nuorašo įteikimo dienos, o nustatytu laikų nesumokėta bauda išieš- 
koma ATPK 314 straipsnyje nustatyta tvarka; 

- Įrašas apie tai, kad šis nutarimas per 10 dienų gali būti apskųstas apygar- 
dos administraciniam teismui. 

Nutarimą priima apskrities viršininko įgaliotas pareigūnas — Žemės tvarky- 

mo departamento direktorius ar Žemėtvarkos skyriaus vedėjas. 

Žemės naudojimo valstybinę kontrolę vykdantys asmenys, atlikdami savo 
pareigas, turi teisę susipažinti su: 

1) žemės reformos žemėtvarkos projektais ir jų rengimui naudojama karto- 

grafine medžiaga; 

2) detaliojo ir specialiojo teritorijų planavimo dokumentais, statybos projek- 
tais, pažeistos žemės rekultivavimo projektais; 

3) dokumentais, suteikiančiais žemės naudotojams teisę vykdyti statybos 
darbus žemės ūkio bei miškų ūkio paskirties žemėje. 

Vykdant žemės naudojimo valstybinę kontrolę, apie pastebėtus galimus 
pažeidimus turi būti informuojamos kitos institucijos, pagal savo kompetenciją 
vykdančios teritorijų planavimo ir statybos valstybinę priežiūrą, gamtos išteklių, 
valstybinių miškų ir saugomų teritorijų, vandens telkinių naudojimo ir kitą kon- 
trolę. 

Be šių funkcijų, žemės naudojimo valstybinę kontrolę vykdantys asmenys 
turi teisę: 

1) pagal apskričių viršininkų įgaliojimus dalyvauti derinant teritorijų plana- 
vimo dokumentus, kuriais numatoma pakeisti pagrindinę tikslinę žemės 
naudojimo paskirtį, būdą, pobūdį, žemės sklypų ribas ar nustatyti speciali- 
ąsias žemės naudojimo sąlygas ir žemės servitutus; 

2) teikti raštu išvadas valstybės institucijoms, kurių įmonės, įstaigos ir or- 
ganizacijos pažeidė nustatytus žemės naudojimo reikalavimus, taip pat 
savivaldybėms ir juridiniams bei fiziniams asmenims. 


Žemės naudojimo valstybinę kontrolę vykdantys asmenys kas pusmetį tei- 
kia apskričių viršininkams žemės naudojimo valstybinės kontrolės ataskaitas. Ap- 
skričių viršininkų administracijos parengia apskrities teritorijoje vykdomos žemės 
naudojimo valstybinės kontrolės metines ataskaitas. Išanalizavusi šias ataskaitas, 
Nacionalinė žemės tarnyba apibendrintus kontrolės rezultatus ir pasiūlymus kas- 
met iki kovo 1 d. teikia apskričių viršininkams. 

Žemės ūkio paskirties žemės naudojimo kontrolę padeda vykdyti ir kitos 
institucijos pagal savo funkcijas ir kompetenciją. Nacionalinė mokėjimo agentūra 
tikrina žemės ūkio naudmenas ir pasėlius deklaravusius žemės ūkio veiklos subjek- 
tus, vadovaudamiesi Žemės ūkio ministro įsakymu „Dėl sankcijų už geros agrari- 
nės ir aplinkosauginės būklės reikalavimų nesilaikymą taikymo metodikos patvirti- 
nimo“ (2005 10 06, Nr. 3D - 476). Už nustatytus pažeidimus, kai deklaruota žemė 
nėra tinkamai naudojama, asmenims gali būti nemokamos visos arba dalis valsty- 
bės vienkartinių išmokų (geros agrarinės ir aplinkosauginės būklės reikalavimai 
pateikti III skyriaus 3 poskyryje). Be to, pageidaujantys gauti valstybės paramą 
pagal priemones „Žemės ūkio valdų modernizavimas“, „Agrarinė aplinkosauga“ 
bei ,„Mažiau palankios ūkininkauti vietovės ir vietovės su aplinkosaugos apriboji- 
mais“ žemės ūkio veiklos subjektai privalo laikytis Žemės ūkio ministro įsakymu 
(2004 07 16, Nr. 3D - 431) patvirtintų Geros ūkininkavimo praktikos reikalavimų. 

Atitinkami reikalavimai numatyti ir Nacionalinės kaimo plėtros 2007-2013 me- 
tams strategijos programos priemonėse. 
Pagrindiniai patvirtinti reikalavimai, susiję su žemės naudojimu: 
1) privaloma laikytis vandens telkinių pakrančių apsaugos juostų reikala- 
vimų (žr. 2 priedo XXIX punktą). Vandens telkinių pakrančių apsaugos 
juostų plotis turi būti ne mažesnis kaip: 


Pakrančių šlaitų polinkis 
Iki 50 50-100 >100 


Objektai 


1. Natūralios ir sureguliuotos upės, kurių baseino plotas 
daugiau kaip 25 km?, ežerai ir tvenkiniai, didesni kaip 0,5 
ha, karjerai, didesni kaip 2 ha: 

1) esantys valstybinių parkų ir gamtos rezervatų teritori- 


jose; 3 km nuo miesto ribos; 1 km nuo gyvenvietės IAE 282 3 


2) kiti 5Sm 10m 25m 
2. Natūralios upės, kurių baseino plotas iki 25 km?, suregu- 
liuotos upės, kurių baseino plotas 10 — 25 km, ežerai ir 2,5 m sm 12,5 m 


tvenkiniai iki 0,5 ha, karjerai iki 2 ha 
3. Sureguliuotos upės, kurių baseino plotas iki 10 kmž ir 
kanalai 


1m 2,5 m 5m 


2) draudžiama nuotekas, užterštas pavojingomis medžiagomis, tiesiogiai iš- 
leisti į gruntinį vandenį; 

3) gyvulių tankis ūkyje neturi būti didesnis kaip 1,7 sąlyginio gyvulio 1 ha 
žemės ūkio naudmenų; 

4) mėšlu ir srutomis laukus tręšti nuo balandžio 1 d. iki gruodžio 1 d. Dra- 
džiama paskleisti organines trąšas vandens telkinių pakrančių apsaugos 
juostose; 

5) augalų apsaugos priemones leidžiama purkšti tik sertifikuotais arba patik- 
rintais purkštuvais; 

6) stačiuose šlaituose (statesniuose kaip 10 laipsnių) išilgai šlaito nuolydžio 
draudžiama arti ir sėti kultūrinius augalus; 

7) saugomose teritorijose privaloma laikytis žemės naudotojams nurodytų 
pagrindinių veiklos apribojimų 1r reikalavimų, kuriuos nustato teisės ak- 
tai ir teritorijų planavimo dokumentai; 

8) pievos turi būti geros būklės, naudojamos gyvuliams ganyti ir (arba) ne 
rečiau kaip kartą per metus (iki nustatytos datos) nušienaujamos. 


Geros ūkininkavimo praktikos reikalavimų laikymosi kontrolės tvarka patvir- 
tinta Aplinkos ministro ir Žemės ūkio ministro įsakymu (2004 08 09, Nr. 3D — 473/ 
D1 -427). Kontrolę vykdo Nacionalinė mokėjimo agentūra, Aplinkos ministerijos 
regionų aplinkos apsaugos departamentų rajonų agentūros, Valstybinė augalų ap- 
saugos tarnyba bei Valstybinė maisto ir veterinarijos tarnyba. 

KLAUSIMAI IR UŽDUOTYS 


10. 


11. 


12. 


13. 


Kaip apibūdinami administraciniai teisės pažeidimai? 

Koks yra administracinių teisės pažeidimų protokolo turinys ir kokia jo 
surašymo bei teikimo nagrinėti tvarka? 

Kokios institucijos nagrinėja administracinių teisės pažeidimų bylas? 
Kokia yra sprendimų dėl administracinės teisės pažeidimų priėmimo 
tvarka? 

Kaip organizuojama žemės naudojimo valstybinė kontrolė? 

Kokių Žemės įstatymo nuostatų laikymasi tikrina žemės naudojimo vals- 
tybinę kontrolę vykdantys pareigūnai? 

Kokios Administracinių teisės pažeidimų kodekso straipsniuose numa- 
tytos sankcijos už netinkamą žemės ūkio paskirties žemės ir derlingojo 
dirvožemio naudojimą? 

Kokios Administracinių teisės pažeidimų kodekso straipsniuose numaty- 
tos sankcijos už miško ir miško žemės naudojimo reikalavimų pažeidi- 
mus? 

Kokios Administracinių teisės pažeidimų kodekso straipsniuose numa- 
tytos sankcijos už kitų gamtos išteklių naudojimo reikalavimų pažeidi- 
mus? 

Kokios Administracinių teisės pažeidimų kodekso straipsniuose numaty- 
tos sankcijos už statybas ir kitokią veiklą reglamentuojančių teisės aktų 
pažeidimus? 

Kaip vykdoma žemės ūkio naudmenų geros agrarinės ir aplinkosauginės 
būklės laikymosi kontrolė? 

Kas yra Geros ūkininkavimo praktikos reikalavimai ir kokia jų laikymo- 
si kontrolė? 

Užduotis: Žemės naudojimo valstybinę kontrolę vykdantis pareigūnas 
nustatė, kad žemės sklypo riboženkliai neišlikę (sunaikinti) ir kad sa- 
vavališkai užimta gretimo žemės sklypo dalis. Kur pareigūnas privalo 
kreiptis, kokius dokumentus turi pateikti ir kokius įstatymų straipsnius, 
numatančius administracinę ar baudžiamąją atsakomybę, privalo nuro- 
dyti, surašydamas pažeidimą fiksuojančius dokumentus? 


X SKYRIUS. 
ŽEMĖS SANTYKIŲ REGLAMENTAVIMAS 
VAKARŲ EUROPOS VALSTYBĖSE 


Pagrindiniai reikalavimai, keliami žemės administravimui Europos Sąjungos 
valstybėse ir kitose Vakarų Europos šalyse, yra žemės sklypų bei žemės sandorių 
teisinis registravimas, įstatymais arba teritorijų planavimo dokumentais reglamen- 
tuojamos žemės naudojimo sąlygos, valstybės institucijų ir visuomeninių organiza- 
cijų įjungimas į žemės tvarkymo sistemą. Šiuo reguliavimu siekiama: 

1) žemės teisinių santykių sistemą susieti su teritorijų planavimu, žemės (ne- 
kilnojamojo turto) kadastru ir valstybės interesais pagrįstu poreikiu kryp- 
tingai formuoti žemės ūkio struktūras; 

2) įgyvendinti valstybės ūkinę politiką bei apsaugoti dirbamas žemes, miš- 
kus ir kitas vertingas teritorijas;. 

3) pagerinti ūkininkų kvalifikaciją: žemę gali įsigyti tik tam tikrus profesi- 
nius reikalavimus atitinkantys asmenys; 

4) sustambinti ūkininkų žemėvaldas, tuo užtikrinant didesnį ekonominį že- 
mės ūkio gamybos efektą; 

5) užtikrinti kuo pastovesnį ūkininkavimą žemės ūkio paskirties žemėje, ka- 
dangi tai stabilizuoja gamybą, leidžia investuoti lėšas ilgalaikių pastatų 
statybai. 


Europos Sąjungos sutarties sąlygos reikalauja panaikinti nuostatas, diskrimi- 
nuojančias investuotojus iš ES šalių, trukdančias įsikūrimui ir laisvam kapitalo ju- 
dėjimui. Šiuo aspektu žemės santykius reglamentuojantys teisės aktai palaipsniui 
tikslinami. 

Žemės tvarkymo ir naudojimo sąlygas nustatančių įstatymų suderinimą vals- 
tybėse, kur vyrauja privati žemės nuosavybė, geriausiai atspindi Švedijos įstatymų 
sistema. 

Švedijos Žemės kodekse nustatytos sąlygos, susijusios su žemės sklypų per- 
leidimu: 

1. Perleidžiant žemės sklypo dalį, ji turi būti atidalinta ir atskirai įregistruota 

kadastre. 

2. Žemės nuomos maksimalus terminas — nuo 5 iki 50 metų. Kai ūkininkas 
pats nenori (negali) dirbti žemės irją išnuomoja, pirmumo teisę ją išsinuo- 
moti turi ūkininkaujantis kaimyninio žemės sklypo savininkas. Numaty- 
tos taisyklės žemės nuomos sutarties pratęsimui, siekiant išsaugoti ūkio 
žemėvaldą. 

3. Žemės savininkas neturi teisės eksploatuoti gamtos išteklius. 

4. Bet kuriais atvejais, statybos žemės ūkio paskirties žemėje ar kitoje terito- 
rijoje turi atitikti teritorijų planavimo dokumentus ir gali būti vykdomos 

gavus savivaldybės leidimą. Visi apribojimai naudoti žemę nustatomi va- 
dovaujantis teritorijų planavimo dokumentais, kai tai reikalinga tenkinant 
visuomenės poreikius. 

5. Parduodant žemės sklypą (išskyrus atvejus, kai jo plotas mažesnis kaip 
0,3 ha, arba sklypas perkamas gyvenamajai statybai, arba sklypą įsigyja 
pardavėjo sutuoktinis ar vaikas) pirmumo teisę jį pirkti turi savivaldybė; 
sutartis su kitais asmenimis sudaroma tik gavus savivaldybės raštišką ats1- 
sakymą pasinaudoti pirmumo teise. 


Švedijos Planavimo įstatymo principinė nuostata — žemė, miškai, vandenys 
ir kiti gamtos ištekliai turi būti tvarkomi taip, kad būtų tinkamai naudojami ekolo- 
giniu, socialiniu ir ekonominiu požiūriais. Planavimo sistemos principas — subalan- 
suoti valstybinius ir privačius interesus. Pagrindiniai veiklos apribojimai žemės 
savininkams yra numatomi detaliuose teritorijų planavimo dokumentuose. Planų 
rengimo galiojimo laikotarpis teritorijų plėtrai - 5—15 metų. Žemės savininkas gali 
statyti objektus, neprieštaraujančius detaliajam planui. Tačiau jeigu leidimas staty- 
ti neišduodamas, savininkas gali reikalauti kompensacijos dėl veiklos suvaržymo. 
Vadovaujantis detaliuoju planu, žemės savininko veikla apribojama toje teritorijos 
dalyje, kuri numatoma panaudoti savivaldybės poreikiams, arba to reikalauja vals- 
tybės interesai. Pagrindinės šių interesų sritys — gamtos apsauga, visuomeninių 
statybų plėtra, privažiavimo keliai ir kitos komunikacijos. 

Švedijos Žemėtvarkos įstatymas numato, kad žemės sklypų pakeitimai turi 
juridinę galią tik atlikus jų kadastrinius matavimus. Vykdant šiuos matavimus, tu- 
ri dalyvauti valdymo institucijos. Pagrindinės žemės sklypų pertvarkymų rūšys — 
padalinimas, atidalinimas, servitutų nustatymas, amalgamacija, komunikacijų ma- 
tavimai, ribų atnaujinimas. Darbų metu nustatomos ne tik juridinės ribos, bet ir že- 
mės naudojimo paskirtis (perspektyva) —- žemės ūkiui, miškų ūkiui, žuvininkystei, 
rezidencijoms ir kt. 

Švedijos Nusavinimo įstatymas numato valstybei teisę vykdyti prevencinį 
žemės paėmimą arba ekspropriavimą tais atvejais, kai nekilnojamasis turtas reika- 
lingas tenkinti visuomenės interesus. Atliekant prevencinį žemės paėmimą, gau- 
namas savininko ir valstybės institucijos sutikimas dėl žemės pirkimo sutarta (rin- 
kos) kaina. Nesusitarus vykdoma ekspropriacija, tai yra — nutraukiama nuosavybės 
teisės. Tai taikoma paimant žemę ne tik krašto apsaugos, gamtos išteklių apsaugos 
tikslams, kitiems visuomenės poreikiams, bet ir dėl jos blogo tvarkymo (naudoji- 
mo). Pagal savivaldybės teikimą leidimą pradėti ekspropriaciją duoda Vyriausybė, 
o sprendimą priima teismas. Už teisių nutraukimą turto savininkui turi būti nusta- 
tyta tvarka kompensuojama. 

Švedijos Aplinkos apsaugos įstatymas numato, jog veiklai, kuri susijusi su 
gamtos teršimu, būtinas leidimas. Leidimus veiklai išduoda speciali institucija, o 
atskirais atvejais — Vyriausybė. Išduodant leidimus ir analizuojant veiklos pobūdį, 
stengiamasi išlaikyti pusiausvyrą tarp visuomenės intereso apsaugoti gamtos ištek- 
lius ir privačių interesų vykdyti tam tikrą veiklą. 


234 


Pagal Švedijos Gamtos išsaugojimo įstatymą nustatomi žemės naudojimo 
apribojimai saugomose teritorijose, kur žemės savininkas negali keisti žemės nau- 
dojimo paskirties ir pobūdžio. Įstatymas numato draudimus vykdyti veiklą tam 
tikrose teritorijose arba privalomus reikalavimus žemės savininkams. Pavyzdžiui, 
tai draudimas statyti 100—300 metrų zonoje nuo vandens telkinių, privalomi reika- 
lavimai įrengti privažiavimus ir kt. 

Apie valstybės ekonominius svertus, kuriais siekiama skatinti žemės savi- 
ninkus racionaliai naudoti žemės ūkio paskirties žemę ir plėtoti ūkines struktūras 
galima spręsti iš Ispanijos teisės aktų. 

Ispanijos Žemės ūkio modernizavimo įstatymas numato teisines bei ekono- 
mines priemones, kuriomis būtų skatinamas konkurencingų ūkių formavimasis. 
Šiuo tikslu apeliuojama į šalies konstitucijos nuostatas, kurios leidžia apriboti že- 
mės savininkų nuosavybės teises, siekiant suvienodinti šalies gyvenimo lygį, mo- 
dernizuojant žemės ūkio ir kitas gamybos šakas. Įstatymo tikslai: 

1) skatinti pakankamo dydžio ūkių kūrimą, kurie sudarytų pastovų ekonomi- 

nį pagrindą žemės ūkio veiklai; 

2) nustatyti prioritetinius ūkius, kurie turi teisę į valstybės paramą bei įstaty- 

mų numatytas lengvatas; 

3) remti jaunuosius ūkininkus — prioritetinių ūkių valdytojus; 

4) skatinti ūkių stambėjimą, kadangi tai garantuoja ūkių efektyvumą ir stabi- 

lumą; 

5) neleisti ūkių skaidymo; 

6) aktyvinti žemės rinką; 

7) gerinti žemdirbių kvalifikaciją, kelti jų profesinį lygį; 

8) palengvinti kreditų gavimą ūkių savininkams, jei tuo siekiama ūkio mo- 

dernizavimo. 


Prioritetiniam ūkiui priskiriamas nustatyto dydžio (ploto) ūkis, gaunantis nu- 
statyto dydžio pajamas, iš jų ne mažiau kaip 50 proc. iš žemės ūkio veiklos, o ūkio 
valdytojas yra profesinis žemdirbys, žemės ūkio veiklai naudojantis ne mažiau 
kaip pusę darbo laiko. Be to, jis privalo gyventi rajone, kuriame yra ūkis, arba su 
juo besiribojančiame rajone, o ūkininko amžius turi būti nuo 18 iki 65 metų. 

Jauniesiems žemdirbiams, pageidaujantiems paramos, taikomi reikalavi- 
mai: 

1) turėti pakankamą profesinį sugebėjimą šiai veiklai darbo pradžioje arba 

įsipareigoti pasirengti per dvejus metus; 

2) ūkio dydis šiuo metu arba ne vėliau kaip per 2 metus pagal darbo sąnaudų 

poreikį turi būti ekvivalentiškas vienam darbo vienetui; 

3) gyventi rajone, kur yra ūkis, arba su juo besiribojančiame rajone. 


Prioritetiniai ūkiai turi pirmumo teisę gauti plotus žemės ūkio veiklai, kuriuos 
skiria valstybės administruojančios institucijos, taip pat pirmumo teisę gauti paramą 
agrarinių gamybos struktūrų gerinimui, nepažeidžiant ES nustatytų normų. 

Valstybės parama prioritetiniams ūkiams pasireiškia: 

1) leidimu sumažinti mokesčius už žemės sandorius nuo 90 proc. iki 100 
proc. tuo atveju, kai ūkininkavimui reikalingą žemę įsigyja nuosavybėn 
ar išsinuomoja prioritetinio ūkio valdytojas; 

2) atleidžiant nuo mokesčio už žemės sklypų perleidimą prioritetinio ūkio 
formavimui, jeigu sudarytas vientisas sklypas (laukas) bus bent 5 metus 
nedalijamas. Be to, kitais atvejais už žemės sklypų perleidimą prioriteti- 
niam ūkiui mokesčiai sumažinami 50-75 proc.; 

3) neapmokestinant žemės sklypų mainų (suderinus su Žemės ūkio gamy- 
bos ir maisto ministerija ar kita valdymo funkcijas turinčia institucija), 
kai bent vieno iš mainomų žemės sklypų savininkas yra prioritetinio ūkio 
valdytojas, o šie žemės sklypų mainai leis panaikinti įsiterpimus ar atlikti 
žemės valdų restruktūrizaciją (ūkių konsolidaciją). 


Pagrindiniai žemės santykių suvaržymai Ispanijoje susiję su minimalaus ne- 
dalomo ploto (minimalaus lauko) dydžio formavimu ir pirmumo teise įsigyti par- 
duodamą žemės sklypą. 

Minimalus laukas (pasėlys) — tai žemės ūkio naudmenų plotas, kuriame naudo- 
jant įprastas gamybos priemones ir techniką būtų galima atlikti pagrindinius žemės 
ūkio darbus ir gauti patenkinamus rezultatus. Minimalaus lauko (pasėlio) dydį nusta- 
to savivaldybės administracija (autonominė bendrija). Tai nustačius, taikomi apribo- 
jimai žemės sklypo padalijimui: jį leidžiama padalinti tik tais atvejais, kai plotas po 
padalinimo nebus mažesnis už minimalų lauką. Išimtis galima šiais atvejais: 

1) kai padalijamas žemės sklypas prijungiamas prie kaimyninio ir po to su- 

formuotas sklypas nebus mažesnis už minimalų lauką; 

2) kaiatskiriamame žemės sklype numatoma statyti pramonės ar kitos ne že- 

mės ūkio paskirties statinių, nustatyta tvarka gavus leidimą jų statybai; 

3) kai atliekama prievartinė ekspropriacija (t. y. atidalinta žemės sklypo da- 

lis paimama visuomenės poreikiams). 


Prioritetą įsigyti nuosavybėn parduodamą žemės sklypą turi teisę žemės nuo- 
mininkas arba gretimo sklypo savininkas, jeigu jis yra prioritetinio ūkio valdytojas. 
Ši pirmenybės teisė netaikoma, jog parduodamas žemės sklypas yra du ir daugiau 
kartus didesnis už nustatytą minimalaus lauko dydį. 

Jeigu yra keli gretimo sklypo savininkai, pirmumas teikiamas tam, kuris įsi gy- 
damas žemės sklypą padidintų savo žemės plotą iki minimalaus lauko. Kai tokios 
sąlygos įvykdyti negalima, pirmumą turi stambesnio žemės sklypo savininkas. 

Norėdamas įgyvendinti šiuos įstatymo reikalavimus, žemės sklypą ketinan- 
tis parduoti savininkas turi informuoti apie tai asmenis, turinčius pirmenybės teisę 
ji pirkti. Atsisakyti pirkti sklypą galima per 60 dienų nuo pranešimo apie sklypo 
pardavimą; 

Siekiant stabilizuoti žemės ūkio paskirties žemės naudojimą, įstatymas nusta- 
to, kad nuomoti žemę kaimo vietovėje galima ne mažiau kaip 5 metų laikotarpiui. 

Priėmus šį įstatymą, jau sudarytos nuomos sutartys pratęsiamos dar trims metams, 
kad jos galiotų ne mažiau kaip 5 metus. 

Žemės savininkas (nuomotojas), norėdamas išnuomoti žemės sklypą kitam 
asmeniui, tai gali padaryti po nuomos sutarties pabaigos ir ne mažiau kaip prieš 
1 metus apie tai raštu pranešęs nuomininkui. Nuomininkas gali nutraukti nuomos 
sutartį prieš terminą, nuėmęs derlių ir prieš metus pranešęs nuomotojui. 

Žemės naudotojai ir savininkai valstybės skatinami sudaryti nuomos sutartis 
8 metų ir ilgesniam laikotarpiui, jeigu ūkis paliks arba išsaugos prioritetinio ūkio 
sąlygas. 

Minimalų žemės plotą, kurio perleisti ar padalinti negalima, Ispanijoje nusta- 
to vietinės valdžios institucijos. Teritorijose, kurios nėra priskirtos užstatydintinai 
žemei, žemės savininkams paprastai neleidžiama atskirti mažus žemės sklypus ir 
juos užstatyti, o taip pat suskaidyti žemės sklypus ar atlikti kitus veiksmus, kurie 
prieštarauja žemės ūkio ir miškų ūkio veiklą reglamentuojantiems teisės aktams. 

Užstatydintinos žemės savininkai turi teisę ją naudoti pagal kraštotvarkos 
reikalavimus. Jie gali kreiptis į autonominio regiono valdžią ar vietos savivaldybę 
ir prašyti pakeisti žemės naudojimo paskirtį, tai yra, ją paversti urbanizuota žeme. 
(Urbanizuota žemė — tai užstatyta žemė su nutiestomis komunikacijomis, arba pa- 
gal užstatymo planus suplanuota šiems tikslams žemė). Be to, savininkai privalo 
nemokamai perduoti vietos administracijai tą žemės dalį, kuri reikalinga keliams, 
aikštėms, želdiniams ir kitiems visuomeninės paskirties objektams (pagal teritori- 
jos plėtojimo planus) ir įpareigojami savo lėšomis įrengti arba apmokėti reikalingą 
žemės sklypo infrastruktūrą (vietines komunikacijas). Taip pat jie privalo suteikti 
iki 10 proc. savo žemės sklypo ploto nemokamai naudotis vietos administracijai 
kitais teritorijos įsavinimo tikslais. 

Likusieji žemės plotai (išskyrus teritorijas, kurių negalima panaudoti užstaty- 
mui dėl jų ypatingos svarbos aplinkos ir paveldo apsaugai, dabartinio naudojimo 
žemdirbystei, gyvulininkystei ir miškininkystei, juose esančių gamtos turtų), ren- 
giant teritorijų planavimo dokumentus gali būti numatomi priskirti užstatydinti- 
noms teritorijoms. 

Žemės santykių reguliavimas parduodant ir išnuomojant valstybinę žemę la- 
biausiai reglamentuotas Vokietijoje. Šios šalies patirtis buvo panaudojama kuriant 
Rytų Europos valstybių teisės aktus. 

Vokietijoje (daugiausia jos rytinėje dalyje) valstybinė žemė privatizuojama 
prieš tai ją įteisinus naudoti pagal nuomos sutartis. 

1991-1992 metais daugiausia buvo sudaromos tik trumpalaikės nuomos su- 
tartys. 1993—1995 metais buvo sudaromos ilgalaikės nuomos sutartys 12 metų lai- 
kotarpiui. Nuo 1996 metų pradėtas valstybinės žemės pardavimas lengvatinėmis 
sąlygomis, taip pat — rinkos kaina. 

Pagrindinė įstatymų, reglamentuojančių žemės pardavimo ir nuomos sąly- 
gas bei tvarką, idėja - perspektyvių ūkių sistemos sukūrimas. Susiformavus kon- 
kurencingiems ūkiams, numatoma žemės pardavimą paspartinti, o maždaug nuo 

2009 metų likusius valstybinės žemės plotus numatoma parduoti konkurso tvarka 
rinkos kaina. 

Įstatymais įteisinti žemės santykių reguliavimo tikslai: 

1) žemės ūkio struktūros formavimosi skatinimas; 

2) ūkių dydžio optimizavimas, išvengiant per didelės žemės koncentracijos 

vienam asmeniui ir stambinant žemės sklypus; 

3) užkirsti kelią žemės įsigijimui asmenims, kurie neužsiima žemės ūkio 

veikla. 

Vadovaujantis šiais kriterijais bei įstatymų apibrėžtais reikalavimais, Žemės 
naudojimo ir valdymo ribotos atsakomybės bendrovė (BVVG įmonė) ir kitos žemę 
įsigyjančių asmenų atranką derinančios institucijos (Žemės ūkio ministerija, Kai- 
mo plėtros agentūra) turi įgaliojimus reguliuoti žemės rinką. Pagrindinai reikalavi- 
mai valstybinės žemės nuomininkų atrankai: 

1)asmuo privalo pateikti verslo planą, kuriame išdėstoma ūkio plėtros kon- 
cepcija. Atrenkant verslo planus, prioritetai suteikiami: planuojamos gamybos ap- 
imtims, investicijoms, darbo vietų išsaugojimui ar sukūrimui. Kai verslo koncep- 
cijos identiškos, nuomininkai atrenkami šia eile: I — ūkinę veiklą atnaujinantys 
asmenys, t.y. vietos gyventojai ir buvę savininkai; II - buvusių žemės ūkio gamybi- 
nių kooperatyvų (LPG) teisių perėmėjai; III — naujakuriai; 

2)žemė neturi būti išnuomojama asmenims, kurie patys nesirengia ūkinin- 
kauti. Nuomininkas turi turėti pastovią gyvenamąją vietą netoli ūkio, kurį ruošiasi 
įkurti. Žemės ūkio veikla užsiimančiame ūkyje jo savininkas paprastai turi gyventi 
ne toliau 10-50 km tame pačiame arba gretimame administraciniame vienete. Ši 
sąlyga (persikelti gyventi per 2 metus) įrašoma į sutartį ir jos neįvykdžius sutartis 
turi būti nutraukiama; 

3)žemės ūkio paskirties žemės nuomininkas privalo turėti atitinkamą kvalifi- 
kaciją šiai veiklai; 

4Jūkio, kuris pageidauja išsinuomoti žemę, veikla privalo turėti teigiamą po- 
veikį bendrai žemės ūkio struktūrai toje vietovėje. 

Valstybinės žemės nuomos sutartyje įrašoma galimybė nutraukti nuomos 
sutartį anksčiau nustatyto termino, jeigu konkrečiame žemės sklype patvirtinami 
svarbūs investiciniai projektai, kompensuojant nuomininkui išlaidas dėl jo negau- 
to pelno ar nerealizuotų investicijų. Kadangi valstybinę žemę valdo BVVG bendro- 
vė, ji turi pritarti investiciniam projektui ir atitinkamai kompensuoti nuomininkui. 

Valstybinę žemę subnuomoti, tai yra — perleisti žemės naudojimo teisę ki- 
tiems asmenims draudžiama. 

Žemės nuomos sutarčių kontrolė vykdoma kas 3 metai. Tikrinimo metu gali- 
ma tikslinti žemės nuomos mokestį, taip pat (jeigu žemė naudojama efektyviai) — 
nuomos terminą, jį pratęsiant dar 6 metams. 

Įstatymai taip pat numato galimybę pirkti valstybinę žemę žemės ūkio ir 
miškų ūkio veiklai lengvatinėmis sąlygomis. Lengvatinės sąlygos — tai valstybės 
rėmimo priemonės, kuriomis žemė parduodama ne aukciono tvarka ir pirkėjui nu- 

statoma mažesnė žemės kaina. Kainos sumažinimas skaičiuojamas taip: vidutinė 
privačios žemės rinkos kaina sumažinama 10 proc. ir ši suma dar sumažinama 35 
proc. dėl valstybės rėmimo (dotacijos). Tai sudaro 58,5 proc. apskaičiuotos žemės 
rinkos vertės (apie 2000 metus tai sudarė 2—3,5 tūkst. eurų už 1 ha žemės ūkio 
paskirties žemės ir 0,9—1,5 tūkst. eurų už 1 ha miško). Tokia tvarka parduodama 
70-80 proc. visų žemės sklypų. 

Be asmenų, kuriems taikomas valstybės rėmimas, lengvatinėmis sąlygomis 

gali būti parduodama: 

1) iki 100 ha miško, jeigu šie plotai išsidėstę šalia ūkio žemėnaudos ir juos 
ekonomiškai tikslinga naudoti šiam ūkiui; 

2) maži (iki 10 ha ploto) žemės sklypai arba sujungiami į vieną plotą žemės 
sklypai, taip pat kitais atvejais, kai toje vietoje (žemės sklype) atskira ūkį 
kurti nėra prasmės, o žemės sklypo prijungimas prie pirkėjo žemėvaldos 
yra akivaizdžiai naudingas; 

3) nedideli kitos paskirties žemės sklypai, kurių kaina mažesnė nei aukcio- 
no organizavimo išlaidos, įsigyjant žemę infrastruktūros objektų išdėsty- 
mui ir kt., taip pat kai žemės sklype yra kitiems savininkams priklausan- 
tys statiniai. Tokie daiktinėmis teisėmis apsunkinti sklypai parduodami 
iki 50 proc. žemesne kaina; 

4) mažesni kaip 30 ha miško sklypai; 

5) žemės sklypai infrastruktūros plėtrai arba bendram naudojimui (valdymo 
institucijoms). 


Maksimalus galimos įsigyti iš valstybės žemės ūkio paskirties žemės plotas 
priklauso nuo žemės našumo ir ūkinio subjekto šiuo metu turimos nuosavybės tei- 
se žemės ploto. Pvz. 100 balų sistemoje, esant vidutiniškai 42—44 balų įvertinimui, 
galima pirkti apie 120 ha. Tačiau ūkio perkamos lengvatinėmis sąlygomis žemės 
plotas turi sudaryti ne daugiau 50 proc. ūkio turimos privačios žemės ploto. Maksi- 
malus galimo pirkti iš valstybės miško plotas — 1000 ha. 

Valstybinės žemės pardavimas organizuojamas skelbiant viešai apie parduo- 
damus žemės sklypus (internete bei spaudoje) ir analizuojant pirkėjų paraiškas 
analogiška tvarka, kaip ir žemės nuomai. Prioritetas teikiamas ūkiui, kurio plėtros 
koncepcijoje numatoma didinti gamybos apimtis, sukurti papildomas darbo vietas, 
laikytis aukštesnių aplinkosauginių standartų ir t.t. Verslo plano kokybė analizuoja- 
ma pagal investicijų dydį ir įtaką žemės ūkio struktūrai. 

Papildomos sąlygos valstybinės žemės sklypo pirkėjui: 

1) sąlygos, analogiškos žemės nuomai, — privalomas apsigyvenimas žemės 
sklype arba arti jo (ne toliau kaip 10-50 km nuo žemės ūkio paskirties žemės bei 
iki 100 km nuo miško), kvalifikaciniai reikalavimai, savarankiškas ūkininkavimas, 
įsipareigojimas vykdyti tam tikro pobūdžio investicijas; 

2) draudimas keisti žemės sklypo paskirtį; 

3) sąlyga, kad įsigyta žemė 20 metų nebūtų perleidžiama kitiems asmenims. 

Jeigu per šį laikotarpį žemė parduodama (gavus BVVG leidimą), savinin- 

kas privalo grąžinti valstybei kainos skirtumą tarp valstybei sumokėtos 
sumos (įvedus tam tikras pataisas) ir sumos, gautos pardavus žemę. Si 
sąlyga užkerta kelią spekuliacijai žeme. 


Esant lygioms sąlygoms, prioritetas pirkti valstybinę žemę teikiamas jos nuo- 
mininkui. Tuo siekiama, kad tos pačios žemės sklypo naudotojas būtų ir jo savi- 
ninkas (šiuo metu privačios žemės savininkai, nuomodami žemę ūkiniams subjek- 
tams, iš jų paima iki 300 eurų /ha metinio nuomos mokesčio ir tai turi įtakos ūkių 
ekonominei padėčiai). 

Vokietijos federaliniai įstatymai numato, kad užstatytose ir suplanuotose už- 
statymui teritorijose, norint padalinti privačios žemės sklypą, reikalingas vietos 
bendruomenės ar kitos valdžios institucijos leidimas. Leidimas suteikiamas, jeigu 
teritorijos pertvarkymas reikalingas užstatymo plano įgyvendinimui. Leidimas ne- 
suteikiamas, jeigu žemės sklypo padalijimas ir su tuo susijęs žemės panaudojimas 
prieštarauja užstatymo planui, neįsikomponuoja į bendrą aplinką, arba jei žemės 
sklypo neketinama naudoti, pageidaujamas naudojimas nesuderinamas su nuosek- 
lia urbanistine raida, taip pat jeigu akivaizdžiai siekiama žemės sklypą naudoti 
kitokiems nei nurodyta prašyme tikslams. 

Rekreacinėse teritorijose, siekiant apsaugoti turizmo veiklą plėtojančių vieto- 
vių pobūdį, taip pat reikalingas leidimas žemės sklypų padalinimui ir gyvenamųjų 
namų statybai (namų valdų įsteigimui). Laikoma, kad vietovės pobūdis yra turis- 
tinis, jeigu užstatymo plane yra numatytos poilsiavietės, turistų nakvynės, savait- 
galio ir atostogų praleidimo vietos bei tokio pobūdžio kompleksiškai užstatytos 
vietovės, taip pat kitos vietos, kur vykdoma turizmo veikla, susijusi su turistų apgy- 
vendinimui skirtais pastatais. 

Žemės ūkio paskirties žemės teisinė apsauga, kvalifikaciniai reikalavimai 
ūkininkams ir žemės perleidimo sąlygos daugelyje šalių reglamentuojama įstaty- 
mais (pvz. Danijoje, Prancūzijoje, Lenkijoje). 

Danijoje žemės naudojimą reglamentuoja Planavimo, Aplinkos apsaugos, 
Gamtos apsaugos, Žemės ūkio valdų, Vietos planavimo, Žemės konsolidacijos, 
Miškų, Vandens išteklių, Žemės įsigijimo ir kiti įstatymai. 

Asmuo turi teisę įgyti žemės ūkio paskirties žemės sklypą, jeigu jis (igijėjas) 
persikelia nuolat gyventi pagal žemės sklypo buvimo vietą ne vėliau kaip per 6 mė- 
nesius nuo žemės įsigijimo. 

Jeigu igijėjas, jo žmona ar vaikai iki 18 metų amžiaus yra savininkai vieno 
ar dviejų žemės ūkio paskirties žemės sklypų, jis gali įgyti papildomą sklypą, jeigu 
jis persikelia nuolat gyventi į vieną iš turimų sklypų per 6 mėnesius nuo įgijimo, o 
bendras jam nuosavybės teise priklausančios žemės ūkio paskirties žemės plotas 
neviršys 70 hektarų. 

Įmonė turi teisę įgyti žemės ūkio paskirties žemės sklypą, jeigu akcijos, su- 
teikiančios balsų daugumą įmonėje, ir mažiausiai 10 proc. įstatinio kapitalo nuo- 
savybės teise priklauso asmeniui, kuris atitinka sąlygas, nustatytas individualiam 

žemės sklypo įgijimui, o likusios akcijos priklauso asmenims, kurie yra artimai 
susiję su šiuo asmeniu, arba instituciniams investuotojams. Taip pat įmonė turi tei- 
sę įgyti žemės ūkio paskirties žemės sklypą, jeigu to reikia siekiant ypatingų tikslų, 
(socialiniai, mokymo, eksperimentiniai projektai ar tyrimai ir kt.). Šiais atvejais 
žemės įsigijimą nagrinėja valdžios institucijos individualiai. 

Danijoje paprastai nauji ūkiai negali būti kuriami; padalinant ūkį, jo žemė 
perleidžiama kitam ūkiui. Žemės ūkio paskirties žemės sklypas gali būti sujungtas 
su kitu žemės ūkio paskirties žemės sklypu ar parduodama žemės ūkio paskirties 
žemės sklypo dalimi, jei bendras žemės plotas neviršys 125 hektarų ir jeigu netai- 
koma pirmumo pirkti parduodamą žemę taisyklė. 

Jei po įgijimo žemės įgijėjas turės daugiau kaip 70 hektarų žemės, o kaimyni- 
nis ūkininkas (t.y. ūkininkas, gyvenantis 2 kilometrų atstumu), kuriam priklauso ir 
po žemės įsigijimo priklausytų mažiau kaip 70 hektarų žemės, pirmumo teisę turi 
kaimyninis ūkininkas. 

Fizinis asmuo turi teisę įgyti žemės ūkio paskirties žemės sklypą, didesnį nei 
30 ha, jei jis turi žemės ūkio išsilavinimą. 

Atstumas tarp visų įgijėjui priklausančių sklypų nuo to sklypo, kuriame jis 
jau gyvena, iki visų sklypų, kurių savininkas jis yra ar būtų, turi būti ne didesnis 
kaip 10 km. 

Žemės ūkio ministras arba jo įgaliota institucija (Žemės komisija, Žemės 
ūkio plėtros direkcijos įstaiga, valstybinis hipotekos bankas, vietos ar regiono val- 
dymo institucija) gali pirkti privačią žemę šiais atvejais: 

1) kai jos reikia naujiems ūkiams steigti, esamų ūkių žemėvaldų padidini- 

mui arba vykdant žemės ūkio struktūrinę plėtrą; 

2) pertvarkant žemės sklypų išdėstymą pagal žemės konsolidacijos projek- 
tus, jei žemės ūkio paskirties žemės naudojimo nepatogumai atsirado dėl 
ne žemės ūkio veiklos; 

3) Jei tai reikalinga siekiant išsaugoti kraštovaizdį arba žemės ūkio aplinką, 
taip pat sodų steigimui. 


Valstybės įsigytuose plotuose žemės ūkio ministras (ar jo įgaliota instituci- 
ja) gali atlikti žemės pagerinimo darbus, tiesti kelius, veisti apsaugines medžių 
juostas, tiesti elektros linijas, vandentvarkos komunikacijas, įrengti melioracijos 
sistemas, apželdinti mišku žemės ūkiui netinkamas teritorijas. Žemė, kurios nerei- 
kia valstybės institucijų veiklai ar naujų ūkių steigimui, kiek įmanoma turi būti 
panaudojama esamų ūkių plėtrai. 

Danijoje žemės naudojimas planuojamas pagal įstatymų pagrindu atliktą teri- 
torijos zonavimą į miestų žemę, kaimų žemę, poilsinių kotedžų žemę ir saugomas 
teritorijas. Ūkininko ūkyje leidžiama statyti vieną gyvenamąjį namą ir žemės ūkio 
gamybinius pastatus. Norint statyti kitos paskirties pastatą, reikia gauti savivaldy- 
bės zonavimo įstaigos leidimą. Sprendimai dėl leidimų statybai ar žemės sklypų 
padalijimui išdavimo priimami atsižvelgiant į teritorijų planavimo dokumentus, 
žemės skaidymo tikslus, poveikį gamtai ir kraštovaizdžiui, visuomenės viešąjį inte- 

resą. Saugomose teritorijose draudžiamos statybos ir kita intensyvi veikla: 100 m 
nuo jūros kranto poilsiaviečių zonoje ir 300 m kitose kaimo vietovėse, 150 m nuo 
ežero, upės ar upelio, 300 m nuo miško, 100 m nuo paveldo objekto ir kt. Be to, 
3 km pajūrio juostoje taikoma speciali planavimo ir leidimų statyboms išdavimo 
tvarka. Šiose riboto naudojimo teritorijose paprastai draudžiamas ir žemės sklypų 
skaidymas. Poilsinių kotedžų zonose žemės ir pastatų naudojimui taikomos įvai- 
rios specifinės taisyklės. 

Prancūzijos Žemės kodekse nurodomas žemės ūkio paskirties žemės nau- 
dojimo kontrolės poreikis, nesiejant su tuo, kokiu teisiniu pagrindu (nuomos, pa- 
naudos, nuosavybės teisės) asmuo ketina tam tikrą žemės plotą naudoja ar ketina 
naudoti. Asmenims, norintiems įsigyti žemės ūkio paskirties žemę, keliami kvali- 
fikacijos reikalavimai: jie arba turi turėti Žemės kodekso nustatytą išsilavinimą, 
arba ne trumpesnę nei 5 metų trukmės darbo žemės ūkyje patirtį. 

Žemės kodekso nustatytais ūkių įsteigimo, ūkių išplėtimo, susijungimo atve- 
jais reikalingas kompetentingos institucijos leidimas: 

1) jei asmuo, steigiantis ūkį, neatitinka reikalavimų kvalifikacijai, taip pat 

jei asmuo, steigiantis ūkį, yra vyresnis nei 60 metų; 

2) jei norima nutraukti ne mažesnio kaip dvigubo valstybės nustatyto minima- 
laus įsisteigimo ploto naudojimą arba jei steigiant ūkį yra atskiriamas pa- 
grindinis pastatas, išskyrus atvejus, kai jis buvo rekonstruotas ar pakeistas; 

3) jei ūkis yra didinamas arba jungiamas, o asmuo neatitinka kvalifikacinių 
reikalavimų; 

4) jei būsimo ūkio plotas viršija (atskiruose departamentuose) nuo 2 iki 4 
minimalių įsisteigimo plotų; 

5) jei norima ūkio plotą sumažinti iki mažesnio ploto nei 2 minimalūs įsistei- 
gimo plotai; 

6) jei padidinus ar sujungus ūkius atskiriamas pagrindinis pastatas, išskyrus 
atvejus, kai jis buvo rekonstruotas ar pakeistas; 

7) Jei prijungiami plotai, kurie yra toliau nuo ūkininko buveinės negu de- 
partamento ūkių schemoje nustatytas maksimalus atstumas (didesnis ne- 
gu 5 km). 


Žemės kodekso numatytais atvejais būtinas išankstinis pranešimas apie keti- 

nimą pradėti naudoti žemę: 

1) kai žemė yra paveldima ar gaunama pagal dovanojimo sutartį, o įpėdinis 
ar apdovanotasis atitinka kvalifikacinius reikalavimus; 

2) kai asmenys neatitinka kvalifikacinių reikalavimų ir nevykdo žemės ūkio 
veiklos ir numato pradėti naudoti žemę, kurios plotas neviršija departa- 
mento ūkių schemoje nustatyto limito; 

3) kai žemės ūkio paskirties žemę ūkininko mirties ar pensijos atveju toliau 
ketina naudoti sutuoktinis, jei jis paskutiniuosius 5 metus dalyvavo šią 
žemę naudojant; 

4) kai du ūkininkai (jų santuokos atveju) pageidauja jungti ūkius; 
5) kai numatoma šį plotą sumažinti mažiau nei 2 minimalūs įsisteigimo 
plotai. 


Prancūzijoje, taip kaip ir Vokietijoje, yra įmonė, kuri turi pirmumo teisę su- 
pirkinėti žemės ūkio paskirties žemę ir ją panaudoti pardavimui bei nuomai ūki- 
ninkams ar kitiems valstybės bei savivaldybių tikslams (Žemės tvarkymo ir kaimo 
planavimo bendrovė SAFER). Taip pat valstybė ir vietos savivaldos institucijos 
gali turėti informaciją apie žemės rinką, nustatyti potencialius nekilnojamojo turto 
įgijėjus ir reguliuoti šio turto kainų kilimą. Informacija gaunama iš savininkų ren- 
giamų Ketinimų perleisti žemę deklaracijų. 

Šalyje vykdomi žemės sklypų išdėstymo pergrupavimo (konsolidacijos) dar- 
bai, kurių tikslas — sudaryti geresnes sąlygas ūkių gamybos organizavimui. 

Lenkijoje yra nustatytas privalomas reikalavimas pasiūlyti parduodamą že- 
mę pirkti tomis pačiomis sąlygomis šios žemės nuomininkui, taip pat - kaimyninio 
žemės sklypo savininkui. Gavę informaciją, šie asmenys per 1 mėnesį turi pateikti 
savo sutikimą arba atsisakymą. Be to, pirktą iš valstybės žemę jos savininkas gali 
parduoti tik pasiūlęs pirkti valstybei; valstybės institucijos ją „„atperka“ tokia pačia 
kaina, kokia pardavė, pridėjus pabrangimą dėl savininko atliktų pagerinimų. Ši 
nuostata negalioja, kai žemė parduodama po 5 metų nuo įsigijimo; 

Žemės savininkai privalo laikytis seniūnijos (gminos) teritorijai parengto že- 
mės tvarkymo plano. Šis teritorijų planavimo dokumentas tikslinamas kas 5 metai 
ir jame numatomas teritorijos panaudojimas žemės ūkiui, miškų ūkiui, gyvenamo- 
sios (užstatytos) teritorijos plėtrai ir t. t. Aukštos ūkinės vertės žemėse (I-III klasės) 
leidimą projektuoti užstatymui skirtus sklypus žemės ūkio naudmenų arba miškų 
plotuose duoda tik Žemės ūkio ir kaimo plėtros ministras; 

Jeigu žemės ūkio paskirties žemės sklypas parduodamas arba dovanojamas 
ir pirkėjas jį pageidauja panaudoti užstatymui, pirkėjas turi sumokėti valstybei (per 
10 metų) kainos skirtumą tarp valstybės nustatytos normatyvinės kitos paskirties 
žemės kainos ir buvusios žemės ūkio paskirties žemės rinkos kainos. Valstybės nu- 
statyta kitos paskirties žemės 1 ha kaina yra ekvivalentiška iš 1 ha žemės naudme- 
nų per tam tikrą metų skaičių gaunamos produkcijos (skaičiuojant tonomis rugių) 
rinkos vertei. Priklausomai nuo žemės vertinimo klasės, šios produkcijos apimtys 
yra nuo 150 t/ha iki 750 t/ha. Be to, vertingus našių žemių (I-III klasių) plotus gali- 
ma projektuoti užstatymui tik suderinus su Žemės ūkio ministerija, kuri duoda lei- 
dimą įvertinusi kompleksą faktorių ir nustačiusi užstatymo tikslingumą. Kai šiems 
tikslams panaudojamas miškas, mokestis valstybei apskaičiuojamas priklausomai 
nuo miško rūšies ir lygus nuo 250m3 iki 2000 m? vertės medynų kainai. Panaudo- 
jant statybų reikmėms žuvininkystės tvenkinius, jų žemė įvertinama pagal 400 t/ha 
rugių kainą. 

Šie reikalavimai kompensuoti žemės ūkio ir miškų ūkio nuostolius valstybei 
netaikomi panaudojant žemės sklypus gyvenamųjų namų statybai, tačiau tik už 

nustatyto dydžio plotą: vienbučiams gyvenamiesiems namams — iki 0,05 ha, dau- 
giabučiams gyvenamiesiems namams — iki 0,02 ha kiekvienam butui. 

Jeigu ūkininkas pats pageidauja užstatyti savo teritorijoje esančias Žemės 
ūkio naudmenas, tai galima numatyti rengiant gminos žemės tvarkymo projektą. 
Tačiau savivaldybė projekto rengimo metu suderina su žemės savininku ir sąlygas, 
užkertančias kelią spekuliacijai žeme. Pagrindinė sąlyga - kad ūkininkas, pardavęs 
užstatytą žemės sklypą, iki 30 proc. gautų pajamų sumokėtų savivaldybei, tuo kom- 
pensuodamas nuostolius dėl dirbamos žemės praradimo bei išlaidas dėl teritorijos 
tvarkymo darbų. Šios sąlygos įrašomos tvirtinant projektą, o apie gautas lėšas savi- 
valdybei praneša pirkimo — pardavimo sutartį patvirtinęs notaras. 

Lėšos, gautos už žemės ir miškų ūkio paskirties žemės panaudojimą kitai 
paskirčiai, pervedamos į specialų žemės ūkio naudmenų apsaugos fondą, kurį Že- 
mės ūkio ir kaimo plėtros ministerija paskirsto savivaldybėms. Šios lėšos panaudo- 
jamos melioracijos darbams, kelių tiesimui, priešerozinėms priemonėms ir kt. Iš 
viso per metus gaunamų įplaukų už paskirties pakeitimą dydį Lenkijoje sudaro iki 
200 mln. zlotų. 

Individualių ūkininku laikomas fizinis asmuo, kuris turi nuosavybės arba 
nuomos teise ne daugiau 300 ha žemės ūkio paskirties žemės, pats valdo ūkį, turi 
kvalifikaciją žemės ūkio srityje ir gyvena seniūnijoje, kurios teritorijoje yra vienas 
iš žemės ūkio paskirties nekilnojamojo turto vienetų, sudarančių ūkio dalį. Laiko- 
ma, kad fizinis asmuo turi kvalifikaciją žemės ūkio srityje, jeigu jis įgijo bent bazi- 
nį išsilavinimą žemės ūkio srityje arba vidurinį ar aukštesnįjį išsilavinimą arba pats 
valdė žemės ūkio paskirties ūkį ar dirbo žemės ūkyje pastaruosius 5 metus. 

Kitų valstybių įstatymų ypatumai, reglamentuojant žemės naudojimą: 

Airijoje žemės sklypų, esančių kaimo vietovėje, negalima parduoti ar kitaip 
perleisti, išnuomoti, padalinti be raštiško Žemės komisijos prie Žemės ūkio minis- 
terijos leidimo. Nustatytoje tankiai gyvenamoje teritorijoje asmenys gali įsigyti 
nekilnojamąjį turtą tik jeigu įsipareigoja laikytis tai vietovei keliamų reikalavimų, 
perima turtą apsigyvenimo tikslais, o įsigyjamos žemės plotas neviršija 2 ha. Siek- 
damos įgyvendinti miestų plėtros planus ar būsto programas, savivaldybės gali 
įsigyti žemės sklypus pagal susitarimą su jų savininkais arba priverstinai. Žemės 
savininkas gali statyti gyvenamąjį namą tik žemės sklype, kuris įeina į strateginia- 
me plane numatytą būsto plėtros zoną. Vietovės plėtros laipsnio, leidžiamų statyti 
pastatų dydžio, gamtai daromo poveikio normatyvus tvirtina Aplinkosaugos ir sa- 
vivaldos ministras. 

Austrijoje, norint sudaryti žemės ir miško perleidimo sandorius, reikalin- 
gas oficialus atitinkamų regioninių valdžios institucijų leidimas. Ūkininko ūkį ga- 
li paveldėti tik vienas asmuo. Žemės naudojimui nustatyti apribojimai, reikalingi 
siekiant užtikrinti racionalų ūkininkavimą ir gamtos apsaugą. Valdžios instituci- 
jos gali nustatyti reikalavimus, draudžiančius padalinti žemės sklypus arba statyti 
pastatus, jeigu tai iš esmės pakeičia žemės naudojimo pobūdį. Saugomose terito- 
rijose gyvenamųjų namų statyti neleidžiama. Draudžiama skaidyti miško valdas 

į mažesnius nei 1 ha ploto sklypus, išskyrus gretimų miško valdų ribų keitimą. 
Išimtys, leidžiančios nepaisyti įvairių apribojimų, yra visuomenės interesai, kurių 
patenkinimas nusveria tinkamam miško ir žemės tvarkymui padaromą žalą. To- 
kiais interesais laikoma šalies gynyba, viešieji ryšiai, kalnakasyba, hidrotechnika 
ir energetika. 

Belgijoje kiekvienas savininkas turi teisę naudoti savo nuosavybę taip, kaip 
nori, jeigu tai neprieštarauja įstatymams ir nedaro žalos kaimynams. Įstatymai reg- 
lamentuoja urbanistinę plėtrą, veiklą saugomose teritorijose, žemės ūkio, komerci- 
nę ir kai kurią industrinę veiklą, paveldo objektų naudojimą. Perleidžiant žemės 
ūkio paskirties žemę, valdžios institucijų pritarimo nereikia. Tačiau yra apriboji- 
mai, norint įsigyti nuosavybėn žemę, kurią naudoja arba ketina naudoti vietos 
bendruomenės. Be to, parduodamas, dovanodamas ar palikdamas testamentu žemę 
jos savininkas gali nustatyti naujajam savininkui privalomus žemės naudojimo ir 
vystymo būdus bei kitus apribojimus. 

Islandijoje norint įsigyti žemės ūkio paskirties žemę reikalinga bent 2 metų 
ūkininkavimo patirtis. Žemės perleidimas ne artimiems giminaičiams galimas tik 
pritarus vietos tarybai ir regiono ūkininkų organizacijai ir gavus Žemės ūkio minis- 
terijos leidimą. Nustatyti griežtesni apribojimai žemės įsigijimui nacionaliniuose 
parkuose. 

Jungtinėje Karalystėje (Anglijoje, Uelse, Škotijoje) įsigyjant žemę val- 
džios institucijų leidimo nereikia. Nėra nustatyti ir žemės ploto apribojimai, tačiau 
labai maži žemės sklypai teisiškai neregistruojami. Žemės naudojimą reglamentuo- 
ja įstatymai ir pagal teritorijų planavimo dokumentus nustatytas žemės naudojimo 
būdas. Privalomų reikalavimų naudoti žemę pagal paskirtį nėra, tačiau pastatams 
statyti (išskyrus naudojamus žemės ūkio veiklai) ar statinių paskirties pakeitimui 
reikalingas leidimas. 

Kipre pertvarkant žemės sklypus reikia laikytis vienam asmeniui nustatyto 
minimalaus žemės ploto. Žemės ūkio paskirties žemės plotas nustatytas ne mažes- 
nis kaip 2676 m? drėkinamoje žemėje ir 13380 m? nedrėkinamoje žemėje. Negali- 
ma įsigyti miškų, upių, ežerų ir upelių — jie nuosavybės teise priklauso valstybei. 

Norvegijoje apribojimų įsigyjamos žemės plotui ir žemės savininkų kvalifi- 
kacijos reikalavimų nėra. Tačiau žemės perleidimui (kai įsigyjama daugiau kaip 
0,1 ha) turi pritarti vietos administracija ir regiono valdžios institucijos. Savival- 
dybės turi teisę nuspręsti, kad žemės įgijėjas turi gyventi savo ūkyje, tai yra toje 
vietovėje, kur yra įsigyjama žemė. Be to, ribojamas žemės įsigijimas saugomose te- 
ritorijose. Visi vandens telkiniai (upės ir ežerai) priklauso valstybei. Žemės naudo- 
jimas reglamentuojamas pagal savivaldybių tvarkymo planus. Leidimus statyboms 
išduoda savivaldybės, kurios turi teisę spręsti dėl statybos vietos. Žemės ūkio pa- 
skirties žemės negalima naudoti vien tik komercijai ar rekreacijai. Yra apribojimai 
dėl žemės sklypų padalijimo, kuriuos nustato savivaldybė. 

Nyderlanduose (Olandijoje) žemė rinka liberali — nėra apribojimų žemės 
ūkio paskirties žemės įsigijimui ir žemės plotui bei reikalavimų žemės savininko 

kvalifikacijai. Tačiau žemės tvarkymą reglamentuoja šalies nacionalinis planas, 
regionų planai ir kiekvienai savivaldybei rengiami tiksliniai planai - žemės naudo- 
jimo planai, bendrieji plėtros planai, lokaliniai (detalieji) planai ir pan. Registruo- 
jant žemės sklypus, įrašoma informacija apie žemės naudojimo paskirtį ir riboji- 
mus statyboms. Leidimus statyboms išduoda savivaldybės, nurodydamos teritorijų 
planavimo dokumentuose nustatytas sąlygas. Ūkininkas gali statyti tik žemės ūkio 
paskirties pastatus arba kreiptis į savivaldybę dėl tikslinio plano pakeitimo. 

Suomijoje įstatymai nenustato nei maksimalaus, nei minimalaus leidžiamo 
įsigyti nuosavybėn žemės ploto. Perleidžiant daugiau kaip 3 ha žemės ūkio paskir- 
ties žemės, arba jei ūkio žemėvalda bus didesnė kaip 10 ha, reikalingas leidimas že- 
mei įsigyti. Žemės naudojimą reguliuojančių planų sistema apima regioninius pla- 
nus, vienos ar kelių savivaldybių bendruosius planus, atskirų vietovių detaliuosius 
planus ir žemės sklypų padalinimo planus. Leidimus statybai išduoda savivaldybės 
pagal detaliuosius planus. Leidimo žemės sklypo padalinimui nereikia, jeigu tai ne- 
prieštarauja Statybos kodeksui arba savivaldybės žemės naudojimo planui, tačiau 
mažiems žemės sklypams įrašoma žyma, kad naujai įregistruotas sklypas netinka 
statybai. Žemė turi būti naudojama pagal nustatytą paskirtį; norint ją pakeisti, rei- 
kalingas leidimas. Specialių apribojimų, draudžiančių įsigyti miškus, žemę saugo- 
mose teritorijose ir vandens telkinius, nėra. 

Šveicarijoje įsigyjančiam žemės ūkio paskirties žemę asmeniui pagrindinis 
reikalavimas — kad jis pats galėtų šią žemę dirbti. Todėl nustatyti reikalavimai že- 
mės įgijėjo išsilavinimui ir amžiui. Be to, žemės perleidimui turi pritarti kantono 
vadovybė. Nustatyti apribojimai ir žemės įsigijimui saugomose teritorijose, taip 
pat miškų ir vandens telkinių įsigijimui. Federalinis valstiečių žemės teisės įstaty- 
mas nustato, kad iš ūkininkų ūkių negali būti atskiriami žemės sklypai. Jų negalima 
padalinti į mažesnes kaip 0,25 ha ploto dalis. Išimties tvarka duodamas leidimas 
dalyti ūkį, jeigu toks padalijimas neabejotinai padeda struktūriškai pagerinti kitą 
ūkį ir kai kuriais kitais atvejais; tai sprendžia kompetentinga kantono institucija. 

1 priedas 


ŽEMĖS NAUDMENŲ APIBŪDINIMAS 


Bendrieji reikalavimai žemės naudmenų rūšių nustatymui ir apskaitai 
[94]: 

1. Žemės naudmenos apskaitomos pagal kadastrinių matavimų metu vietovė- 
je nustatytas (faktiškai esančias) žemės naudmenų rūšis, neatsižvelgiant 
į detaliajame plane suprojektuotą ir apskrities viršininko leistą pakeisti 
žemės naudojimą. Minimalus žemės plotas, kuris apskaitomas atskira že- 
mės naudmena: 

- miškams, pelkėms, medžių ir krūmų želdiniams — 0,10 ha; 
- kitoms žemės naudmenoms — 0,04 ha; 

2. Žemės sklypai prie pastatų ir namų valdų gali būti apskaitomi užstatyta 
teritorija neišskiriant atskirų žemės naudmenų, jeigu žemės sklypo plotas 
yra ne didesnis kaip 0,15 ha; 

3. Sodininkų bendrijų narių sodo sklypas, įteisintas namų valdos sklypu, ap- 
skaitomas užstatyta teritorija, o kitais atvejais — sodu. 


Žemės ūkio naudmenas sudaro: 

1) ariamoji žemė, kuriai priskiriami nuolat dirbami (ariami) ir laikinai ne- 
dirbami plotai, naudojami arba tinkamai naudoti žemės ūkio augalų auginimui, 
įskaitant daugiamečių žolių pasėlius ir įrengtų kultūrinių ganyklų plotus, pūdymai 
(juodieji ir sideraciniai), dirvonai (plotai, kurie anksčiau buvo nuolat ariami ir jau 
daugiau kaip vienerius metus nenaudojami žemės ūkio augalų auginimui ar pūdy- 
mams), daržai, inspektai, laikini polietilenine plėvele dengti šiltnamiai, braškynai, 
avietynai ir plotai, kuriuose auginamos gėlės ir dekoratyviniai augalai; 

2) sodai, kuriems priskiriami vaismedžiais ir vaiskrūmiais (obelimis, kriaušė- 
mis, slyvomis, vyšniomis, trešnėmis, serbentais, agrastais, aronijomis, svarainiais 
ir kt.) užsodinti žemės plotai, kiti vaismedžių ir vaiskrūmių užimti plotai, taip pat 
sodininkų bendrijų sodų žemės sklypai, jeigu jų naudojimo pagrindinė tikslinė pa- 
skirtis nepakeista į kitos paskirties žemę; 

3) pievos ir natūralios ganyklos. Pievoms priskiriama daugiametėmis pie- 
vų žolėmis užsėtos (kultūrinės pievos, įrengtos durpiniuose dirvožemiuose, atlikus 
melioracinių agrotechninių priemonių kompleksą) ar natūraliai apaugę žemės plo- 
tai (natūralios užliejamos ir sausminės pievos), sistemingai naudojami ar galimi 
panaudoti šienavimui. Natūralioms ganykloms priskiriami plotai, apaugę natūralio- 
mis daugiametėmis pašarinėmis žolėmis ir naudojami ar tinkami naudoti gyvulių 
ganymui. Pievos laikinai gali būti ganomos. Natūraliose pievose ir ganyklose gali 
vykti pelkėjimo procesas (pelkėtos pievos ir ganyklos), jose gali būti krūmų pavie- 
nių medžių ar akmenų (krūmuotos ar akmenuotos pievos ir ganyklos). Natūralios 
pievos ir ganyklos, kuriose dėl supelkėjimo ir apaugimo krūmais ir mišku daugiau 

kaip 70 proc. ploto išnykę pašarinės žolės, apskaitomos pelkėmis arba medžių ir 
krūmų želdiniais. 

Miškui (miško žemei) priskiriami ne mažesni kaip 0,1 ha žemės plotai, ap- 
augę medžiais, kurių aukštis natūralioje augavietėje brandos amžiuje siekia ne ma- 
žiau kaip 5 metrus, kita miško augalija, išretėję ar dėl žmogaus veiklos bei gamti- 
nių veiksnių laikinai netekę augalijos buvusių miško plotai (kirtavietės, degavietės, 
žuvę medynai, aikštės). Žemės plotai, kuriuose pasodinti miško medžių sodinukai 
(įveistas miškas) mišku apskaitomi neatsižvelgiant į medžių aukštį. Miškams taip 
pat priskiriami žemės plotai, užimti kvartalų technologinėmis ir priešgaisrinėmis li- 
nijomis, medelynai, daigynai, miško sėklinės plantacijos, žvėrių pašarų aikštelės. 

Laukuose, pakelėse, prie vandens telkinių, gyvenamose vietovėse bei kapi- 
nėse esančios medžių grupės, siauros — iki 10 metrų pločio — medžių juostos, gy- 
vatvorės, pavieniai medžiai ir krūmai ir miestuose bei kaimo vietovėse esantys 
žmogaus įveisti parkai nelaikomi mišku. 

Į miško žemę, kurios sąvoka išdėstyta Miškų įstatyme, įeinantys keliai ap- 
skaitomi keliais, o žemė, skirta miškui įveisti (jeigu ji dar nėra apsodinta mišku) 
apskaitoma esama žemės naudmena (pagal faktišką naudojimą). 

Keliams priskiriami žemės plotai, užimti inžinerinių statinių, skirtų transpor- 
to priemonių ir pėsčiųjų eismui. Kelio, užimtą plotą sudaro sankasa, važiuojamoji 
dalis, kelkraščiai, skiriamoji juosta, kelio grioviai, sankryžos, autobusų sustojimo 
aikštelės, pėsčiųjų ir dviračių takai, kelio statiniai (tiltai, viadukai, automobilių su- 
stojimui ir stovėjimui skirtos vietos, vandens pralaidos, nubėgimo latakai, eismo 
reguliavimo priemonės ir kt.),taip pat kelio juostoje esantys želdynai. Žemės juos- 
tos, kurioje nutiestas arba tiesiamas kelias, minimalų plotį nustato Kelių įstatymas 
ir Vietinių kelių tinklo projektavimo, jų priklausomybės naudojimo ir priežiūros 
laikinieji nurodymai (pagal šiuos nurodymus I kategorijos vietinių kelių sankasos 
viršūnės plotis turi būti 8 metrai, II kategorijos — 6,5 metro, III kategorijos — 4,5— 
5,5 metro, ūkinių vidaus kelių — ne mažesnis kaip 4,5 metro). Jeigu kelias netelpa 
šiais teisės aktais nustatytoje juostoje, tai keliu užimtos žemės ribos nustatomos 1 
metro atstumu nuo griovio pylimo pado ar iškasos išorinių kraštų. Keliams taip pat 
priskiriamos gatvės miestuose ir kaimo gyvenvietėse. 

Kaimo vietovėse keliams priskiriami žemės plotai, nuolat naudojami mecha- 
ninių ir kinkomų transporto priemonių eismui, žemės ūkio technikos privažiavi- 
mui prie sodybų, statinių, žemės sklypų, miškų, (miškuose prie atskirų sklypų, 
kitų objektų ir medienos išvežimui), vandens telkinių ir gyvuliams ginti, nors juose 
neįrengtos sankasos, grioviai, kiti kelio įrengimai ir važiuojamoji kelio dalis neuž- 
pilta smėliu ar žvyru (lauko ir miško keliai). Keliams taip pat priskiriama žemės 
sklypo dalis, kuriai nustatytas kelio servitutas — teisė per kito savininko žemę priva- 
žiuoti prie kitų žemės sklypų ar kituose sklypuose esančių pastatų ir kitų objektų. 

Geležinkelio užimtas žemės plotas, kurį sudaro sankasa, iškasa, važiuojamo- 
ji dalis (bėgiai, grioviai, traukinių eismo reguliavimo priemonės, kiti geležinkelio 

įrenginiai ir jų apsauginė zona, apskaitomas keliu. Geležinkelio juostoje esanti kita 
žemė apskaitoma pagal faktiškas žemės naudmenas. Geležinkelio stočių teritorijo- 
se esanti žemė priskiriama užstatytai teritorijai arba, atsižvelgiant į esamą situaci- 
ją, apskaitoma pagal faktiškas žemės naudmenas. 

Magistraliniais (tarptautinio susisiekimo), krašto (jungiantys magistralinius 
kelius, administracinių vienetų centrus ir didžiuosius miestus arba besijungiantys 
viena su kitu rajoniniais (jungiantys krašto kelius, miestus, kaimus, kitus objek- 
tus), vietiniais (jungiantys rajoninius kelius, kaimu, taip pat naudojami vietiniam 
susisiekimui) keliais užimti žemės plotai priskiriami kitos paskirties žemei. Kiti 
keliai priskiriami atitinkamai žemės ūkio, miškų ūkio, konservacinės ar kito paskir- 
ties žemei, priklausomai nuo jų buvimo vietos. 

Užstatytoms teritorijoms priskiriama statinių, išskyrus priskirtus keliams, 
užimta žemė; gatvės, skverai, aikštės, stadionai, aerodromai, kiemai, aplinkos ele- 
mentai (gazonai, šaligatviai, aikštelės); veikiančios ir uždarytos kapinės bei joms 
įrengti ar išplėsti perduoti žemės plotai; namų valdų žemės sklypai; stiklu dengtų 
šiltnamių plotai; kitais įrenginiais (išskyrus eksploatuojamus karjerus) užimti že- 
mės plotai. 

Naujų žemės sklypų, suformuotų pagal parengtus ir nustatyta tvarka patvir- 
tintus detaliuosius planus ir skirtų gyvenamųjų namų ar ūkinių, kultūros, poilsio, 
sporto bei kitų objektų statybos plotai iki statybos darbų pradžios apskaitomi pagal 
faktiškas žemės naudmenas. Šių žemės sklypų kadastro duomenys turi būti tiksli- 
nami atlikus statybos darbus ir pateikus kadastrinių matavimų dokumentus statinių 
įregistravimui Nekilnojamojo turto registre. 

Vandenims priskiriama vidaus paviršinio vandens telkiniai (žemės reljefo 
įdubos, nuolat arba periodiškai užpildytos tekančiu ar stovinčiu vandeniu); tai Kur- 
šių marios, ežerai, upės, upeliai, tvenkiniai (įrengti žuvininkystei ir kt. tikslams), 
kanalai, grioviai (išskyrus pakelių), didesnės kaip 0,04 ha kūdros. Apskaičiuojant 
vandens telkinio plotą, kanalo ar griovio plotis matuojamas nuo šlaito krašto, pri- 
dedant 1 m pakrantės juostos plotį. Ežerų, upių, tvenkinių kranto linija atitinka 
daugiametį vidutinį vandens horizonto lygį. Kastinės kūdros ribos sutampa su jos 
šlaito kraštu. 

Kitą žemę sudaro: 

1) medžių ir krūmų želdiniai, kuriems priskiriami miškais neapskaitomi 
želdiniai ir žėliniai, miestuose ir kaimuose žmogaus įveisti parkai, užsodinti ar 
natūraliai medžiais apaugę plotai iki 0,1 ha, žemė, užimta dirbtinai įveistais ar natū- 
raliai apaugusiais krūmais (sumedėjusiais, iš vieno kelmo daug stiebų išaugančiais 
augalais). Pavieniai medžiai, jų eilės ir gyvatvorės medžių ir krūmų želdiniams 
priskiriami tik tais atvejais, kai sudaro ne mažesnio kaip 0,10 ha ploto kontūrą; 

2) pelkės, kurioms priskiriami įmirkę žemės plotai su charakteringa pelkių 
augalija, kuriuose vyksta pelkėjimo procesas ir dažniausiai yra susidaręs durpių 
sluoksnis. Pelkėms taip pat priskiriami durpynai (juose durpių sluoksnis ne mažes- 
nis kaip 30 cm); 

3) pažeista žemė, kuriai priskiriami eksploatuojamų ir išeksploatuotų nau- 
dingųjų iškasenų karjerų, durpynų ir sąvartynų plotai. Po eksploatacijos rekultivuo- 
ti arba nenumatomi rekultivuoti karjerai pažeisti žemei nepriskiriami, o apskaitomi 
atkurta arba susiformavusi žemės naudmena (mišku, medžių ir krūmų želdiniais, 
pievomis ir natūraliomis ganyklomis, vandenimis arba nenaudojama žeme); 

4) nenaudojama žemė, kuriai priskiriami žemės ūkio augalų auginimui ne- 
tinkami arba dėl mažos ūkinės vertės dirvožemių negalimi nuolatos naudoti gany- 
mui ir šienavimui statūs kalvų šlaitai, skardžiai, akmenynai ir smėlynai (jeigu jie 
nepriskirti miško žemei, medžių ir krūmų želdiniams ar kitai naudmenai), pelkėti 
duburėliai, duobės, nuošliaužos, nuogriuvos, griovos, išgraužos, skardžiai, dykvie- 
tės. Nenaudojamai žemei gali būti priskiriamos nugriautų statinių liekanomis užim- 
tos ir nesutvarkytos teritorijos (nepriskirtos užstatytai teritorijai), kurios nenaudo- 
jamos žemės ir miškų ūkio ar kitokiai veiklai, miškų ūkio paskirties žemės plotai 
po aukštos įtampos elektros linijomis, jeigu ten neauginami miško augalai ir plotas 
pagal požymius nepriskirtas žemės ūkio ar kitoms naudmenoms, prie tvenkinių 
pylimai ir kita žemė, nepriskirta užstatytai teritorijai, keliams, pelkėms ar kitoms 
naudmenoms. 

Konservacinės paskirties žemėje istorijos, archeologijos ir kultūros pamin- 
klų teritorijose išskiriamos atskiros faktiškai ten esamos žemės naudmenos. 

Žemės sklypai, kuriuose dirvožemio vandens režimas sureguliuotas įrengto- 
mis drenažo sistemomis ar iškastais grioviais, priskiriamas nusausintai žemei. Že- 
mės sklypai, kuriuose įrengtos dirvožemio drėkinimo (augalų lietinimo) sistemos, 
priskiriami drėkinamai žemei. Į drėkinamos žemės plotą siurblinių užimta žemė 
(užstatyta teritorija) ir specialiai tam įrengti tvenkiniai (vandenys) neįskaitomi. Plo- 
tai, kuriuose įrengtos drėkinimo sistemos kartu su drenažu, priskiriami drėkinamai 
žemei. 

2 priedas 


LIETUVOS RESPUBLIKOS VYRIAUSYBĖS 
NUSTATYTŲ SPECIALIŲJŲ ŽEMĖS IR MIŠKO 
NAUDOJIMO SĄLYGŲ PAGRINDINIAI REIKALAVIMAI 


I. Ryšių linijų apsaugos zonos 

Šias zonas sudaro nustatyto pločio ( pvz., 2 m) žemės juosta abipus požemi- 
nio kabelio trasos arba oro linijos kraštinių laidų. Šioje zonoje be raštiško įmonių, 
aptarnaujančių ryšių linijas, leidimo ir darbų metu nesant tos įmonės atstovo drau- 
džiama: 

1) kasti žemę giliau kaip 0,3 metro; 

2) vykdyti statybas, geologinių tyrinėjimų, sprogdinimo darbus; 

3) lyginti gruntą buldozeriais ar kita technika; 

4) sodinti medžius; 

5) sandėliuoti medžiagas, pašarus, pilti gruntą, kurti laužus, įrengti transpor- 

to priemonių stovėjimo aikšteles. 

II. Kelių apsaugos zonos 

Šių zonų plotis nustatomas priklausomai nuo kelio reikšmės, į abi puses nuo 
kelio briaunų: magistralinių kelių — 70 m; krašto kelių — 50 m; regioninių kelių — 
20 m; vietinės reikšmės kelių - 10 metrų. 

Kelių apsaugos zonos miestuose ir kaimo gyvenamosiose vietovėse nustato- 
mos pagal teritorijų planavimo dokumentus. Kelių apsaugos zonose draudžiama 
statyti gyvenamuosius namus ir visuomeninius pastatus, kurie nesusiję su transpor- 
to ir keleivių aptarnavimu, įrengti karjerus ir vandens telkinius, be kelio ir žemės 
valdytojo leidimo sandėliuoti medžiagas ar vykdyti kitus darbus. 

III. Geležinkelio kelių ir jų įrenginių apsaugos zona 

Šios zonos plotis: 

1) miestuose — po 20 m abipus kraštinių kelio ašių, bet ne arčiau kaip 5 

metrai; 

2) iki kelio statinio — po 45 m abipus kraštinių kelio ašių kaimo vietovėse, 

bet ne arčiau kaip 5 metrai iki kelio statinio; 

3) nesaugomose pervažose kaimo vietovėse — po 70 m abipus kelio ašių. 


Apsaugos zonoje draudžiami statybos darbai, nesusiję su geležinkelio reik- 
mėmis, taip pat žemės kasybos darbai. 

IV. Navigacijos ženklų, naudojamų Klaipėdos valstybiniame jūrų uoste 
bei valstybinės reikšmės vidaus vandenų keliuose, veikimo zonos 

Šios zonos veikimo ribos vidaus vandenų keliuose - 20 m pakrantės juostoje. 
Ženklų veikimo zonoje, nesuderinus su jūrų uosto kapitono valdyba ar Vidaus van- 
dens kelių direkcija, draudžiami statybos, mechanizuoti žemės kasybos bei žemės 
ūkio darbai. 

V.Aerodromų apsaugos ir sanitarinės apsaugos zonos 

Apsaugos zonos plotis, priklausomai nuo reglamentavimo sąlygų, yra nuo 
300miki 15 km atstumu nuo aerodromo kilimo ir tūpimo tako, o sraigtasparniams — 
nuo 300 m iki 2 km. Šioje zonoje nesuderinus su Civilinės aviacijos administracija 
ir kariuomenės vadu draudžiama statyti objektus nustatytu atstumu, tiesti oro ryšių 
ir aukštos įtampos elektros tiekimo linijas, statyti gyvulininkystės fermas, įrengti 
sąvartynus, jeigu tai pablogina matomumą ar sudaro kitokias kliūtis aeronavigaci- 
jai. Sanitarinės apsaugos zonos plotis nustatomas atsižvelgiant į triukšmo lygį, taip 
pat į elektromagnetinės energijos dydžius bei oro, dirvožemio ir vandens cheminę 
taršą. Šioje zonoje draudžiama statyti gyvenamuosius namus, sveikatos priežiūros, 
vaikų ugdymo bei auklėjimo, socialinės globos ir poilsio įstaigas, stadionus, įreng- 
ti rekreacinius objektus. 

VI. Elektros linijų apsaugos zonos 

Zonų plotis nustatomas priklausomai nuo linijų galingumo : kai linijos galin- 
gumas 1 kV — 2 m nuo kraštinių laidų; 6-10 kV — 10 m; 35 kV — 15 m; 110 kV — 
20m; 330 kV —30 m; 750 kV —40 metrų. Zonos plotis nuo elektros kabelių - po 1 
metrą. Šiose zonose be elektros tinklų įmonės raštiško leidimo draudžiama: statyti, 
kapitališkai remontuoti, rekonstruoti arba griauti pastatus, statinius ir inžinerinius 
tinklus; vykdyti žemės kasimo, sprogdinimo, melioravimo ir laistymo darbus. 

Be to, zonose visais atvejais draudžiama sandėliuoti pašarus ir medžiagas, 
įrengti degalines bei kuro sandėlius, sąvartynus, teršti gruntą ir atmosferą. 

VII. Magistralinių dujotiekių ir naftotiekių bei jų įrenginių apsaugos 
Zonos 

Zonų plotis yra po 25-50 m nuo tiesinių ir po 100 m — nuo įrenginių. Ap- 
saugos zonose be raštiško šiuos įrenginius eksploatuojančių įmonių sutikimo drau- 
džiama : 

1) statyti pastatus ir įrenginius; 

2) vykdyti žemės melioravimo ir sprogdinimo darbus, lyginti gruntą; 

3) sodinti medžius ir krūmus, kasti žemę giliau kaip 0,3 metro; 

4) įrengti aikšteles, sandėliuoti medžiagas; 

5) įrengti sąvartynus. 

VIII. Kuro tiekimo bazių degalinių ir kietojo kuro apsaugos zonos 

Šią zoną sudaro ne mažiau kaip 10 m pločio juosta už aptvertos šių objektų 
teritorijos ribos. Zonoje draudžiama statyti pastatus ir naudoti degias medžiagas. 
Nuo didelių kuro tiekimo bazių atstumai turi būti ne mažesni: iki miškų — 40 m, 
geležinkelių - 40-50 m, automobilių kelių —- 20-50 m, gyvenamųjų ir visuomeni- 
nių pastatų — 100—200 metrų. Minimalus atstumas nuo degalinių iki gyvenamųjų ir 
visuomeninių pastatų — 50 m, gatvių važiuojamosios dalies — 10 m, orinių elektros 
tiekimo linijų — 1,5 atramos aukščio. 

IX. Dujotiekių apsaugos zonos 

Zonos plotis —- 2—10 m abipus dujotiekio. Zonoje draudžiami statybų darbai, 
medžiagų sandėliavimas, medžių ir krūmų sodinimas ir kiti darbai (atitinkantys 
VII zonos reglamentus). 

X. Suskystintų dujų įrenginių apsaugos zonos 

Zonos plotis priklauso nuo dirvožemio, veiklos pobūdžio ir rezervuarų tal- 
pos. Nustatyti draudimai — elektros linijų ir kabelių tiesimas, ūkinių pastatų bei 
gyvenamųjų namų statyba. 

XI. Suskystintųjų dujų pildymo stočių apsaugos zonos 

Zonos plotis — 10 m juosta aplink dujų pildymo stoties tvorą. Zonoje drau- 
džiama statyti pastatus ir kitus statinius, naudoti degias medžiagas bei kūrenti ugnį 
atvirame ore. 

Už apsaugos zonos, priklausomos nuo dujų rezervarų talpos, nustatyti reika- 
lavimai pastatų statybai (nuo 80 iki 300—500 metrų atstumu), taip pat - kelių tiesi- 
mui (nuo 25 iki 40 metrų atstumu). 

XII. Suskystintųjų dujų degalinių apsaugos zonos 

Reikalavimai apsaugos zonose atitinka XI zonos reglamentus. Minimalūs 
atstumai pastatų statybai - 40-50 m, kelių tiesimui — 15-30 metrų. 

XIII.Suskystintųjų dujų balionų sandėlių zonos 

Atstumas nuo sandėlių iki pastatų — 20—100 m, aukštos įtampos elektros li- 
nijos — 10-30 m. Zonoje draudžiama naudoti degias medžiagas, užversti arba per- 
kasti kelius. 

XIV. Gamybinių ir komunalinių objektų sanitarinės apsaugos ir taršos 
poveikio zonos 

Sanitarinės zonos plotis priklausomai nuo įmonių kenksmingumo aplinkai 
klasės yra: I klasės įmonių — 1000 m, II — 500 m, III - 300 m, IV —100m, V -50 
metrų. Gyvulininkystės įmonių mėšlo utilizavimo ir kaupimo įrenginių sanitarinių 
zonų pločiai: kiaulių kompleksams — 1500 m, paukštynams — 1000 m. Zonos plotis 
prie nuotekų lietinimo laukų — 50—200 m, respublikinių atliekų perdirbimo įmonių — 
1000 m, sąvartynų — 500 m, tradicinio laidojimo kapinių — 300 m, automobilių 
techninio aptarnavimo įmonių — 100 m. 

Sanitarinės apsaugos zonose draudžiama: 

1) statyti objektus, kurių veikla gali pakenkti jau esančios įmonės darbuoto- 
jų sveikatai, sugadinti medžiagas ar padidinti gyvenamosios zonos taršą. 
Leidžiama statyti tik mažesnės kenksmingumo klasės įmones; 

2) statyti gyvenamuosius namus, sporto, vaikų, mokymo ir medicinos įstai- 
gas, kitus visuomeninius pastatus, taip pat įrengti parkus. 


Sanitarinėse zonose esančiose žemės ūkio naudmenose turi būti reglamentuo- 
jamos sėjomainos ir ūkininkavimo pobūdis. 

XV. Gyvulininkystės, paukštininkystės ir žemės ūkio įmonių pastatų sa- 
nitarinės apsaugos zonos 

Zonų pločiai: prie arklių ir triušių fermų — 100 m, galvijų, avių, žvėrelių 
ir paukščių fermų — 300 m, kiaulių fermų — 500 m, paukštynų — 1000 m, kiaulių 
kompleksų — 1500 m, karvių kompleksų — 300—1000 m, veterinarijos ligoninių — 
200 m, mineralinių trąšų sandėlių - 200—1000 m, vaisių, daržovių, bulvių, grūdų 1r 
kitų sandėlių — 50 m; žemės ūkio technikos garažų ir remonto bei techninės priežiū- 

ros dirbtuvių — 100 m, ūkinių pastatų gyventojų gyvuliams ir paukščiams laikyti 
daugiabučių namų kvartaluose — 50 metrai. 

Atstumas nuo ūkininkų sodybų ūkinių pastatų iki gyvenamųjų namų: nuo kar- 
vidžių —- 30-50 m (priklausomai nuo gyvulių skaičiaus), nuo kiaulidžių - 50-100 m, 
nuo avidžių - 30-50 m, nuo žemės ūkio technikos garažų - 15 m, nuo lauko tualeto — 
20 m, nuo šachtinių šulinių — 5 metrai. 

Sanitarinės apsaugos zonose draudžiama statyti gyvenamuosius namus ir vi- 
suomeninius pastatus. 

XVI. Kurortų apsaugos zonos 

I juosta (griežto režimo) apima teritoriją su mineralinio vandens telkiniais, 
vandenimis ir pliažais. Joje draudžiama gyventi žmonėms ir vykdyti darbus, nesu- 
sijusius su gydomųjų išteklių eksploatavimu. 

II juosta (apribojimų) apima sanatorijų teritorijas ir želdinius. Joje draudžia- 
ma vykdyti kasybos darbus, nesusijusius su kurorto plėtojimu ir aplinkos tvarky- 
mu, steigti kapines, įrengti sąvartynus, naudoti nuodinguosius chemikalus, vykdyti 
pagrindinius kasimus. 

III juosta (stebėjimų) apima likusią kurorto apsaugos zonos teritoriją. Joje 
leidžiama vykdyti visus darbus, kurie nedaro neigiamo poveikio gamtiniams gydo- 
miesiems ištekliams ir kurorto higienos būklei. 

XVII. Valstybinio geodezinio pagrindo punktų apsaugos zonos 

Šią zoną sudaro 1 m pločio žemės juosta aplink ženklo ribą (išorinį griovio 
kraštą, aptvarą arba signalo pagrindą). Zonoje draudžiama vykdyti žemės kasybos ir 
žemės ūkio darbus, išskyrus šienavimą, bei sandėliuoti pašarus ir kitas medžiagas. 

XVIII. Hidrometeorologijos stočių apsaugos zonos 

Zonos plotis — 200 metrų. Ribojami statybų darbai, medžių sodinimas, trąšų 
laikymas. 

XIX. Nekilnojamųjų kultūros vertybių teritorija ir apsaugos zonos 

Apsaugos nuo fizinio poveikio zonose draudžiama atlikti darbus, sukelian- 
čius grunto deformaciją ir vibraciją, laikyti aktyvias chemines, degias bei sprogias 
medžiagas, statyti statinius, kurie nėra skirti vertybių apsaugai ar jų naudojimui 
garantuoti. 

Vizualinės apsaugos zonose draudžiami darbai, kurie gali pakenkti vertybių kraš- 
tovaizdžiui ar optimaliai jas apžvelgti. Gali būti reguliuojami (ribojami) žemės darbai, 
inžinerinių ir hidrotechninių įrengimų statyba, pastatų aukštis, tūris, užstatymo tankis, 
statybinės medžiagos, želdinimo aukštis, tankis, želdinių rūšys bei jų kirtimas. 

Archeologijos vertybių, memorialinių vietovių apsaugos nuo fizinio povei- 
kio zonos nustatomos nuo tų vertybių teritorijų ribų: nuo archeologinių vertybių — 
iki 50 m pločio, nuo senųjų kapinių, žmonių grupių žudynių vietų — iki 20 m plo- 
čio, nuo vieno ar kelių žmonių kapų — iki 5 metrų. 

Statinių, jų kompleksų ir ansamblių apsaugos nuo fizinio poveikio zonos: 
nuo statinių — iki vieno statinio aukščio; nuo kelių, pylimų, kanalų, užtvankų - iki 
50 m pločio; nuo tiltų, viadukų — iki vieno statinio ilgio. 

Vizualinės apsaugos zonos nustatomos iki 500—1000 m pločio, o archeologi- 
jos vertybių ir memorialinių (urbanistinių) vietovių — iki 2000 m pločio. 

Nekilnojamųjų kultūros vertybių teritorijose ir apsaugos zonose numatomų 
atlikti žemės ir statybos darbų projektai turi būti suderinti su Kultūros vertybių ap- 
saugos departamentu. 

XX. Požeminių vandens telkinių (vandenviečių) sanitarinės apsaugos 
Zonos 

Vandenviečių (įskaitant gręžinius, kurie teikia gėlą vandenį daugiau kaip 10 m* 
per parą) nustatomos trys sanitarinės apsaugos juostos: 

1-oji (griežto režimo) apsaugos juostos plotis — nuo 15 iki 50 m, o didesnių 
vandenviečių — iki 75—100 metrų. Joje draudžiama bet kokia ūkinė veikla, tiesio- 
giai nesusijusi su požeminio vandens eksploatavimu, jo gerinimu ir tiekimu. Ši 
juosta turi būti aptverta ir saugoma. 

2-0ji (mikrobinės taršos apribojimo) juosta nustatoma prie vandenvietei 
parinktų paviršinių vandens telkinių 500 m spinduliu, o kitais atvejais — pagal 
mikrobinės taršos duomenis. Ši juosta turi būti pažymėta specialiais riboženkliais. 
Juostos teritoriją draudžiama teršti šiukšlėmis, mėšlu, srutomis, buitinėmis ir pra- 
moninėmis atliekomis. Teritorijoje draudžiama: statyti tepalų, degalų, mineralinių, 
nuodingųjų medžiagų sandėlius, degalines ir kitus objektus, kurie gali chemiškai 
ir bakteriologiškai užteršti požeminius ir atvirus vandens telkinius; steigti kapines, 
įrengti mėšlo saugyklas, statyti gyvulininkystės ir paukštininkystės įmones, nusta- 
tytais atvejais statyti gyvenamuosius ir visuomeninius namus; naudoti organines 
ir mineralines trąšas bei nuodinguosius chemikalus; ganyti gyvulius 300 m pločio 
pakrantės juostoje. 

3-oji (cheminės taršos apribojimo) juosta nustatoma 3 km atstumu nuo 
vandenviečių, parinktų paviršinio vandens telkinių, o kitais atvejais —- pagal ap- 
skaičiavimus, kad cheminiai teršalai nepasiektų koptažinio įrenginio per visą 
vandenvietės eksploatavimo laiką (25-50 metų). Ši juosta turi būti pažymėta 
teritorijų planavimo dokumentuose. Juostos teritorijoje draudžiama statyti mine- 
ralinių trąšų, nuodingųjų chemikalų, degalų ir tepalų požeminius ir antžeminius 
sandėlius, įrengti nuodingų atliekų saugojimo aikšteles, sąvartynus, naudoti che- 
mikalus. 

XXI. Žemės sklypai, kuriuose įrengtos valstybei priklausančios meliora- 
cijos sistemos bei įrenginiai 

Šios žemės naudotojai privalo: 

1) tausoti melioracijos sistemų įrenginius; 

2) neatlygintinai atlikti jiems priskirtų melioracijos įrenginių smulkius prie- 

žiūros darbus. 


XXII. Žemės sklypai, kuriuose įrengtos drėkinimo sistemos kiaulininkys- 
tės kompleksų skysto mėšlo filtratui ir atskirų objektų nutekamiesiems vande- 
nims utilizuoti 

Šioje žemėje neturi būti trukdoma vegetacijos laikotarpiu utilizuoti skysto 
mėšlo filtratą ir nutekamuosius vandenis, o žemės naudotojai privalo leisti vykdyti 
arba patys vykdyti reikiamus agrotechnikos darbus. 

XXIII. Naudingųjų iškasenų telkiniai 

Telkiniuose, kurių ištekliai patvirtinti, ir prie jų esančiuose perspektyviuo- 
se naudingųjų iškasenų telkinių plotuose žemės naudotojams draudžiama statyti 
gyvenamuosius namus, gamybinius statinius ir įrenginius bei kasti naudingąsias 
iškasenas, išskyrus kasamas savo reikmėms. 

XXIV. Karstinis regionas (intensyvaus karsto zona) 

Zonoje, suskirstytoje į 4 grupes pagal karstinio proceso intensyvumą (įgriu- 
vų skaičių ploto vienete), draudžiama statyti objektus, galinčius turėti neigiamos 
įtakos požeminių vandenų kokybei ar skatinančius karstinį procesą. Pasėlių struk- 
tūra ir agrotechninių priemonių taikymo sistema reguliuojama taip: 

I grupės žemėje javai turi sudaryti ne daugiau kaip 50 proc, kaupiamosios 
kultūros — 10 proc. ploto. Maksimali tręšimo norma 1 ha - 90 kg NPK (azoto, fos- 
foro ir kalio trąšų veikiančiąja medžiaga) ir 80 t kraikinio mėšlo. 

II grupės žemėje javai turi sudaryti ne daugiau kaip 43 proc. Negalima augin- 
ti kaupiamųjų kultūrų ir veisti naujų pramoninių sodų. Maksimali tręšimo norma 
1 ha - 60 kg/ha NPK ir 60 t kraikinio mėšlo. 

III grupės žemėje turi vyrauti daugiamečių žolių pievos ir ganyklos; javai 
gali būti sėjami tik kaip daugiamečių žolių priešsėlis. Maksimali tręšimo norma 
1 ha - 60 kg PK. Draudžiama tręšti azoto trąšomis ir vartoti pesticidus (išskyrus 
beicus). 

IV grupės žemėje aplink karstines įgriuvas paliekama 25 m juosta, kurioje 
galima tik šienauti. 

XXV. Molėtų astronominės observatorijos apsaugos zona 

Zonos plotis — 3—4 km. Ribojami statybų darbai ir plyni miško kirtimai. 

XXVI. Miško naudojimo apribojimai 

Miško kirtimai apribojami miestų ir kurortų miškuose, miško parkuose, miš- 
kuose iki 1 km nuo sanatorijų, poilsio namų, Baltijos jūros ir Kuršių marių; miš- 
kuose, saugančiuose dirvas nuo erozijos; miškuose, kuriuose yra vertingų rūšių me- 
dynų arba atliekami tyrimai; rekreacinės paskirties miškuose, miškuose su retųjų 
paukščių lizdavietėmis, miškuose, esančiuose iki 100 m juostose prie automobilių 
kelių. 

XXVII. Saugotini želdiniai, augantys ne miško žemėje 

Prie saugotinų želdinių augančių ne miško žemėje priskiriami medžiai ir krū- 
mai miestuose, miesteliuose ir kaimuose, sanitarinėse zonose, parkuose, vandens 
telkinių pakrančių apsaugos juostose ir zonose, greta automobilių kelių ir geležin- 
kelių, kapinėse, sodų bendrojo naudojimo vietose, taip pat kiti želdiniai, kuriuos 
saugomais paskelbė savivaldybės, arba jeigu jie storesni kaip 20 cm skersmens. 
Šiuos želdinius privalo prižiūrėti žemės savininkai ir naudotojai, o juos kirsti gali- 
ma tik gavus savivaldybės administracijos leidimą. 

XXVIII. Vandens telkiniai 

Draudžiama: 

1) reguliuoti natūralius upelius ir keisti jų vagas; 

2) keisti ežerų natūralų vandens lygį be aplinkos apsaugos tarnybų leidimo; 

3) reguliuoti dirbtinių vandens telkinių lygį didesne amplitude negu numa- 
tyta eksploatavimo taisyklėse, taip pat juos nuleisti be aplinkos apsaugos 
tarnybų leidimo; 

4) be Aplinkos ministerijos leidimo tvenkti natūralius upelius ir pertvarkyti 
hidrotechninius statinius. 


XXIX. Vandens telkinių apsaugos juostos ir zonos 

Pakrančių apsaugos juostos yra nustatytos prie visų vandens telkinių ir pa- 
žymėtos specialiuose žemėtvarkos planuose. Jų plotis prie kanalų — 1-2 m, prie 
tvenkinių, ežerų, upių ir upelių — nuo 2,5—5 m iki 50 metrų. 

Pakrantės apsaugos juostose draudžiama: 

1) statyti statinius, tverti tvoras, tiesti kelius; 

2) naudoti trąšas ir chemikalus; 

3) dirbti žemę ir ganyti gyvulius; kultūrines pievas galima atsėti tik suderi- 

nus su aplinkos apsaugos tarnybomis; 
4) įrengti poilsiavietes, statyti autotransporto priemones, kūrenti laužus; 
5) kirsti medžius ir krūmus. 


Vandens telkinių apsaugos zonos yra nustatytos prie didesnių upių, ežerų 
bei tvenkinių ir pažymėtos žemėtvarkos planuose. Jų plotis - nuo 200 m iki 500 
metrų. 

Apsaugos zonose draudžiama: 

1) rengti galvijų vasaros aikšteles; 

2) arčiau kaip 100—200 m nuo vandens telkinių lieti srutas ir skystą mėšlą; 

3) įrengti chemikalų ir naftos produktų sandėlius, technikos aikšteles ir dirb- 
tuves; 

4) steigti kapines; 

5) tręšti didesne kaip 80 kg/ha N ir 10 kg/ha P norma; 

6) statyti gyvenamuosius namus ir ūkinius pastatus kaimo vietovėje arčiau 
kaip 100 metrų iki vandens telkinio kranto linijos arba 50 terasos šlaito 
briaunos. Kai nustatyta tik pakrantės apsaugos juostos, statyba galima ne 
arčiau kaip 50 metrų nuo kranto šlaito viršutinės briaunos. 


Nustatant vandens telkinių pakrančių apsaugos juostų ir apsaugos zonų plo- 
čius vadovaujamasi Aplinkos ministro įsakymu (2001 11 07, Nr. 540) patvirtinto- 
mis Paviršinio vandens telkinių apsaugos zonų ir pakrančių apsaugos juostų nusta- 
tymo taisyklėmis. 

XXX. Pelkės ir šaltinynai 

Draudžiama: 

1) sausinti ir transformuoti į žemės ūkio naudmenas bei vandenis: aukšta- 
pelkes bei tarpinio tipo pelkes ir jų apypelkius; žemapelkes, kurių plotas 
didesnis kaip 0,5 ha, o durpių gylis didesnis kaip 1 m, ir jų apypelkius; 

2) mechaniškai ardyti natūralių pelkių augalinę dangą; 

3) kasti durpes giliuose durpynuose be Aplinkos ministerijos leidimo; 


v- 


4) keisti neišdžiūvančių šaltinių hidrologinį režimą. 


XXXI. Natūralios (užliejamosios ir sausminės) pievos bei ganyklos 
Draudžiama sausinti ir suarti užliejamas ir sausmines pievas bei ganyklas, 
jeigu jos buvo neariamos ne mažiau kaip 25 metus ir kuriose vyrauja natūralūs 
žolynai. 
XXXII. Akmenynai 
Akmenynas - tai žemės plotas, kuriame akmenys užima per 40 proc. pavir- 
šiaus arba iki 30 cm gylyje viename ha yra daugiau kaip 100 m3 akmenų. Šiuos 
akmenis draudžiama naikinti, o akmenynai turi būti paliekami natūralios būklės. 
Be aplinkos apsaugos tarnybos leidimo draudžiama sprogdinti ar kitaip naikinti 
stambesnius kaip 0,5 m? akmenis. 
XXXIII. Rekreacinės teritorijos 
Nustatytose pagal teritorijų planavimo dokumentus rekreacinėse teritorijose 
žemės naudotojai turi vystyti tokią veiklą, kad nebūtų keičiamas kraštovaizdis, 
bloginama jo fizinė būklė bei estetinė vertė. Be to, žemės naudotojai privalo šią 
teritoriją prižiūrėti ir tvarkyti, gerinti kelius ir takus, sodinti smulkius želdynus. 
Žemės naudotojui draudžiama: 
1) statyti pastatus ir įrenginius, nesusijusius su rekreacija; 
2) statyti objektus arba sodinti medžius, užstojančius vertingas panoramas ir 
mažinančius kraštovaizdžio estetinę vertę; 
3) užteršti aplinką ar kitaip trukdyti ilsėtis tam tikslui skirtose vietovėse; kel- 
ti pavojų poilsiaujančiųjų saugumui; 
4) užtverti nustatytas turistines trasas, takus, kelius prie rekreacijai skirtų 
objektų; 
5) trukdyti pagal parengtus projektus vykdomiems stovyklaviečių įrengimo, 
apželdinimo ir turistinių trasų tiesimo darbams. 
XXXIV. Nacionaliniai ir regioniniai parkai 
Parkų teritorijoje draudžiama: 
1) žaloti reljefo formas; 
2) įrengti naujus naudingųjų iškasenų karjerus; 
3) keisti hidrografinį tinklą, įrengti didesnius kaip 0,05 ha vandens telki- 
nius; 
4) plėsti ir statyti pramonės įmones, nereikalingas parko veiklai; 
5) kurti stambias gyvulininkystės fermas; 
6) parduoti ar išnuomoti žemę individualiai vasarnamių statybai; 


258 


7) skaidyti žemės valdą į dalis, išskyrus atvejus, kai keičiamos gretimų val- 
dų ribos. 


Kiekvieno parko nuostatuose, kuriuos tvirtina Vyriausybė, papildomai numa- 
tomos kitos parkams būdingos žemės naudotojų veiklą ribojančios sąlygos. 

XXXV. Kraštovaizdžio draustiniai 

Jų teritorijoje draudžiama: 

1) žaloti ir keisti reljefą; 

2) įrengti naujus naudingųjų iškasenų karjerus; 

3) sausinti žemę, išskyrus atviro drenažo rekonstrukciją; 

4) tiesinti ir gilinti upių vagas, statyti užtvankas, įrengti didesnius kaip 0,05 ha 

vandens telkinius; 
5) tręšti ir kultūrinti natūralias pievas ir ganyklas; 
6) statyti naujus rekreacinės paskirties pastatus. 


Visos leidžiamos naujos statybos turi būti derinamos su Aplinkos ministerija. 
Leidžiamas tik atrankinis miškų kirtimas (brandžiuose medynuose) ir atkuriamieji 
kirtimai (blogos būklės medynuose). 

XXXVI. Geologiniai draustiniai 

Jų teritorijose draudžiama: žaloti ir keisti reljefą; griauti, kasinėti, užpilti že- 
me atodangas ir įgriuvas; statyti statinius ir įrenginius, nesusijusius su draustinio 
paskirtimi. 

Naujos statybos ir žemės naudmenų sudėties keitimas turi būti suderintas su 
Aplinkos ministerija. 

XXXVII. Geomortfologiniai draustiniai 

Jų teritorijoje draudžiama: 

1) žaloti ir keisti reljefą; 

2) sausinti žemę; 

3) statyti statinius ir sodinti mišką, jeigu tai pažeidžia reljefo raiškumą. 

Leidžiamos statybos ir žemės naudmenų sudėties keitimas turi būti suderin- 
tas su Aplinkos ministerija. 

XXXVIII. Telmologiniai (pelkių) draustiniai 

Jų teritorijoje draudžiama keisti hidrologinį režimą, sausinti žemę, naudoti 
trąšas ir pesticidus, statyti statinius, nesusijusius su draustinio paskirtimi, lankytis 
nuo balandžio 1 d. iki rugsėjo 1 d. 

XXXIX. Hidrografiniai draustiniai 

Jų teritorijoje draudžiama: 

1) rengti naujus naudingųjų iškasenų karjerus; 

2) reguliuoti upių, tvenkinių ir ežerų vandens lygį; 

3) sausinti žemę, išskyrus esamų sistemų rekonstrukciją; 

4) statyti objektus, nesusijusius su draustinio paskirtimi. 


Leidžiamos statybos ir žemės naudmenų sudėties keitimas turi būti suderin- 
tas su Aplinkos ministerija. 

XL. Pedologiniai (dirvožemių) draustiniai 

Jų teritorijoje draudžiama: 

1) mechaniškai ardyti dirvožemio dangą; 

2) keisti dirvožemio drėgmės režimą; 

3) naudoti trąšas ir pesticidus; 

4) plynai kirsti mišką; 

5) vykdyti statybas ir rengti įrenginius, nesuderinus su Aplinkos ministerija. 


XLI. Botaniniai draustiniai 

Jų teritorijoje draudžiama: 

1) įrengti naudingųjų iškasenų karjerus; 

2) sausinti žemę, keisti vandens lygį; 

3) apsodinti mišku natūralias pievas ir miško laukymes; 
4) tręšti ir kultūrinti natūralius plotus. 


Draustiniuose esamuose vandens telkiniuose draudžiama plaukioti motorinė- 
mis valtimis ir žvejoti ne arčiau kaip 100 m nuo kranto. 

XLII. Zoologiniai (teriologiniai, herpetologiniai, entomologiniai) draus- 
tiniai 

Jų teritorijoje draudžiama: 

1) keisti vietovės pobūdį, išskyrus atvejus, kai gerinamos saugomų gyvūnų 

gyvenimo sąlygos; 

2) sausinti žemę, keisti hidrologinį režimą; 

3) apsodinti mišku natūralias pievas ir miško laukymes; 

4) naudoti trąšas ir pesticidus; 

5) įrengti transporto stovėjimo ir poilsio aikšteles. 


Naujų pastatų statyba, kelių ir linijų tiesimas turi būti suderinti su Aplinkos 
ministerija. 

XLII. Ornitologiniai draustiniai 

Specialiosios sąlygos šių draustinių teritorijoje analogiškos kaip ir zoologi- 
niuose draustiniuose. 

XLIV. Ichtiologiniai draustiniai 

Jų teritorijoje draudžiama: 

1) keisti hidrologinį ir cheminį vandens režimą; 

2) tiesinti upių vagas arba jas gilinti; 

3) statyti užtvankas; 

4) keisti vandens telkinių kranto linijas; 

5) naudoti trąšas ir pesticidus. 


Naujų pastatų statyba turi būti suderinta su Aplinkos ministerija. 

XLV. Botaniniai zoologiniai draustiniai 

Specialiosios sąlygos šių draustinių teritorijoje analogiškos kaip ir botani- 
niuose bei zoologiniuose draustiniuose. 

XLVI. Rezervatų apsaugos zonos 

Šiose zonose draudžiama: 

1) įrengti naujus naudingųjų iškasenų karjerus; 

2) keisti hidrologinį režimą; 

3) naudoti trąšas ir pesticidus ne žemės ūkio naudmenose; 
4) vykdyti miškų plynus kirtimus, išskyrus atkuriamuosius; 
5) steigti nuolatines poilsiavietes. 


Naujų statybų vieta parenkama, statiniai arba įrenginiai rekonstruojami, tie- 
siami keliai ir kiti įrenginiai, poilsio bei transporto stovėjimo aikštelės įrengiamos 
tiktai suderinus su rezervato administracija. 

XLVII. Gamtos paminklų apsaugos zonos 

Jos nustatomos prie reljefo formų, atodangų, akmenų, šaltinių, medžių 5—25 
m atstumu. 

Šiose zonose draudžiama: žaloti ir keisti reljefą; arti žemę; statyti statinius ir 
įrenginius, nesusijusius su gamtos paminklų eksponavimu. 

XLVIII. Šilumos ir karšto vandens tiekimo tinklų apsaugos zonos 

Jas sudaro žemės juosta po 5 metrus nuo kanalo (vamzdyno) kraštų. 

Zonose draudžiama statyba, aikštelių įrengimas, medžių sodinimas arčiau 
kaip 2 m nuo krašto, kiti darbai. 

XLIX. Vandentiekio, lietaus ir fekalinės kanalizacijos tinklų ir įrenginių 
apsaugos Zonos 

Zonos plotis — po 5 metrus nuo vamzdynų ašies, o prie magistralinių vamzdy- 
nų bei kitų įrenginių — 10-25 metrų. Zonoje draudžiama medžiagų sandėliavimas, 
sprogdinimo darbai, sąvartynų įrengimas. 

L. Kietųjų buitinių atliekų sąvartynai ir sanitarinės apsaugos zonos 

Sąvartynus draudžiama įrengti arčiau kaip per 500 m nuo gyvenamųjų pasta- 
tų, 25 m nuo miško, 150-500 m nuo vandens telkinių. 

LI. Pavojingų atliekų laikinojo saugojimo aikštelės ir surinkimo punktai 
bei jų sanitarinės apsaugos zonos 

Zonos plotis — per 500 m nuo sodybų ir gyvenviečių, 100 m — nuo miškų ar 
žemės ūkio naudmenų, 200-500 m — nuo vandens telkinių. Zonoje draudžiama 
įrengti vandenvietės, magistralinius vamzdynus ir žvalgyti žemės gelmių ištek- 
lius. 

LII. Dirvožemių apsauga 

Atliekant žemės kasybos darbus būtina išsaugoti derlingąjį dirvožemio 
sluoksnį. 

LII. Valstybinių parkų apsaugos zonos 

Jose žemės naudmenų sudėtis gali būti keičiama tik pagal projektus, suderin- 
tus su Aplinkos ministerija ir parko administracija. Draudžiama statyti statinius, 
jei tai pažeidžia reljefo raiškumą, didina parkų teritorijos vizualiąją taršą. Nesuderi- 
nus su Aplinkos ministerija ir parko administracija draudžiama statyti bei rekonst- 

ruoti statinius arba įrenginius, tiesti arba rekonstruoti kelius, vamzdynus, elektros 
ir ryšių linijas, įrengti poilsio bei transporto aikšteles. 

LIV. Valstybės sienos apsaugos objektų, įrenginių veikimo ir apsaugos 
Zonos 

Pasienio juostos veikimo zonos plotis — 5 metrai. Valstybinės sienos ženklo 
apsaugos zona yra 2,5 m. Šiose zonose draudžiama bet kokia veikla, nesusijusi su 
valstybės sienos apsauga. 

Prie pasienio juostos įrengtais keliais ir takais naudojasi tik pasienio polici- 
jos padaliniai, saugantys valstybės sieną. 

Kontrolės pėdsakų juostos (vienos ar dviejų) veikimo zona — 10-15 metrų. 
Prie jų gali būti įrengtos inžinerinės užtvaros, kurių veikimo zona — 5—20 metrų. 
Šioje zonoje draudžiama bet kokia veikla, nesusijusi su valstybės sienos apsauga. 

LV. Radiolokacinių stočių apsaugos zonos 

Apsaugos zonos plotis — 1,5 km spindulio teritorija nuo radiolokacinių sto- 
čių. Zonoje, nesuderinus su radiolokacinės pozicijos vadu, draudžiama statyti pa- 
status ir įrenginius, tiesti aukštos įtampos elektros tiekimo oro linijas, dirbti kei- 
čiančius reljefą žemės darbus. 

LVI. Krašto apsaugos objektų įtakos zonos 

Be raštiško dalinio vado sutikimo 5 m atstumu nuo saugomų krašto apsaugos 
objektų teritorijos ribos draudžiama bet kokia ūkinė veikla. 

3 priedas 


ADMINISTRACINIŲ TEISĖS PAŽEIDIMŲ KODEKSO 
STRAIPSNIAI, NUMATANTYS ATSAKOMYBĘ 
UŽ ŽEMĖS IR KITŲ GAMTOS IšTEKLIŲ NUOSAVYBĖS 
IR NAUDOJIMO TEISIŲ PAŽEIDIMUS 


45 straipsnis. Savavališkas žemės, miško, vandens telkinių užėmimas bei 
naudojimas ir vengimas juos grąžinti 

Savavališkas privačios nuosavybės teise priklausančios arba valstybinės že- 
mės, miško, vandens telkinių užėmimas arba savavališkas privačių ar valstybinių 
vandens telkinių naudojimas — užtraukia baudą nuo vieno tūkstančio iki dviejų 
tūkstančių litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytą pažeidimą, arba po įspėjimo raštu vengimas 
grąžinti savavališkai užimtą žemę, mišką ar vandens telkinius arba nutraukti sava- 
vališką privačios nuosavybės teise priklausančių arba valstybinių vandens telkinių 
naudojimą, — užtraukia baudą nuo dviejų tūkstančių iki keturių tūkstančių litų. 

46 straipsnis. Žemės gelmių valstybinės nuosavybės teisės pažeidimas 

Savavališkas žemės gelmių naudojimas, sandorių, tiesiogine ar netiesiogine 
forma pažeidžiančių žemės gelmių valstybinės nuosavybės teisę, sudarymas - už- 
traukia baudą piliečiams nuo dviejų šimtų iki keturių šimtų litų ir pareigūnams — 
nuo trijų šimtų iki šešių šimtų litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytą pažeidimą, - užtraukia baudą piliečiams nuo 
keturių šimtų iki vieno tūkstančio litų ir pareigūnams — nuo septynių šimtų iki vie- 
no tūkstančio penkių šimtų litų. 

47 straipsnis. Riboženklių sunaikinimas 

Pastovių žemėnaudos riboženklių sunaikinimas arba gadinimas — užtraukia 
baudą nuo dviejų šimtų penkiasdešimties iki penkių šimtų litų. 

48 straipsnis. Geodezinio pagrindo punkto bei markšeiderystės ženklų 
sunaikinimas 

Geodezinio pagrindo bei markšeiderystės ženklų sunaikinimas arba gadini- 
mas — užtraukia baudą nuo penkių šimtų iki vieno tūkstančio litų. 

50-2 straipsnis. Aplaidus valstybinio ar visuomeninio turto saugojimas 

Materialiai atsakingo asmens, taip pat asmens, kuriam patikėtas turto saugo- 
jimas, aplaidus valstybinio ar visuomeninio turto saugojimas - užtraukia įspėjimą 
arba baudą nuo vieno šimto iki dviejų šimtų litų. 

51 straipsnis. Aplinkos apsaugos priemonių neįgyvendinimas 

Valstybinėse gamtos išteklių naudojimo 1r aplinkos apsaugos programose, 
kompleksinėse schemose arba gamtos išteklių naudojimo leidimuose numatytų ap- 
linkos apsaugos priemonių ar kitų aplinkosaugos reikalavimų neįgyvendinimas lai- 
ku, tyčia arba dėl aplaidumo — užtraukia baudą nuo dviejų šimtų iki penkių šimtų 
litų. 

Tokie pat veiksmai, padaryti asmens, bausto administracine bauda už šio 
straipsnio pirmojoje dalyje numatytus pažeidimus, užtraukia baudą nuo penkių 
šimtų iki vieno tūkstančio litų. 

51-2 straipsnis. Ūkinės ar kitokios veiklos objektų statyba, rekonstravi- 
mas, plėtimas, atidavimas bei priėmimas naudoti ar naudojimas pažeidžiant 
aplinkos apsaugos reikalavimus 

Ūkinės ar kitokios veiklos objektų statyba, rekonstravimas, plėtimas, atidavi- 
mas ar priėmimas naudoti be nustatyta tvarka patvirtintos ir suderintos dokumen- 
tacijos arba nesilaikant joje numatytų aplinkos apsaugos reikalavimų, - užtraukia 
baudą piliečiams nuo penkių šimtų iki vieno tūkstančio litų ir pareigūnams — nuo 
vieno tūkstančio iki dviejų tūkstančių litų. 

Ūkinės ar kitokios veiklos vykdymas, objektų eksploatavimas neturint gam- 
tos išteklių naudojimo leidimo, kai tai numatyta įstatymuose ar kituose teisės ak- 
tuose arba pažeidžiant aplinkos apsaugos reikalavimus bei normatyvus, - užtraukia 
baudą piliečiams nuo aštuonių šimtų iki vieno tūkstančio penkių šimtų litų ir parei- 
gūnams — nuo vieno tūkstančio penkių šimtų iki trijų tūkstančių litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje ir antrojoje dalyje numatytus pažeidimus, - užtraukia baudą 
nuo keturių tūkstančių iki aštuonių tūkstančių litų. 

51-3 straipsnis. Atliekų tvarkymo taisyklių reikalavimų nevykdymas 

Straipsnyje numatytos sankcijos už atliekų šalinimą ir naudojimą pažeidžiant 
Atliekų tvarkymo taisyklių reikalavimus. Nustatytos baudos didinamos, jeigu ne- 
pavojingomis ar pavojingomis atliekomis buvo užteršta aplinka vandenviečių ir 
mineralinių šaltinių sanitarinėse apsaugos zonose, rezervatuose, nacionaliniuose 
ir regioniniuose parkuose, draustiniuose, saugomų kraštovaizdžio objektų terito- 
rijose bei jų apsaugos zonose, rekreacinėse teritorijose, kurortų apsaugos zonose, 
išžvalgytų naudingųjų iškasenų ir požeminių vandens telkinių plotuose, oro uostų, 
magistralinių dujotiekių ir naftotiekių vamzdynų bei jų įrenginių, hidrometeoro- 
logijos stočių apsaugos zonose, Šiaurės Lietuvos intensyvaus karsto zonoje, šalti- 
niuotose vietose ir pelkėse, geležinkelių ir valsybinės reikšmės automobilių kelių 
pakelių juostose ir sanitarinės apsaugos zonose. 

51-9 straipsnis. Valstybinę aplinkos apsaugos ir miškų kontrolę vykdan- 
čių pareigūnų teisėtų nurodymų nevykdymas 

Valstybinę aplinkos apsaugos ir miškų kontrolę pareigūnų teisėtų nurodymų 
pašalinti nustatytus aplinkos apsaugos ir miškų naudojimo pažeidimus nevykdy- 
mas — užtraukia baudą piliečiams nuo vieno šimto iki dviejų šimtų litų ir pareigū- 
nams — nuo trijų šimtų iki šešių šimtų litų. 

51-13 straipsnis. Specialiųjų žemės, miško, vandens telkinio naudojimo 
sąlygų pažeidimas arba šių sąlygų neįrašymas arba neteisingas įrašymas į že- 
mės, miško, vandens telkinio nuosavybę patvirtinančius dokumentus 

Specialiųjų žemės, miško, vandens telkinio naudojimo sąlygų pažeidimas ar 
nevykdymas - užtraukia baudą nuo penkių šimtų iki vieno tūkstančio litų. 

Specialiųjų žemės, miško, vandens telkinio naudojimo sąlygų neįrašymas ar- 
baneteisingas įrašymas į žemės, miško, vandens telkinio nuosavybės dokumentus, — 
užtraukia baudą pareigūnams nuo vieno tūkstančio iki trijų tūkstančių litų. 

51-14 straipsnis. Privalomojo nurodymo neįvykdymas 

Aplinkos apsaugos valstybinės kontrolės pareigūno duotame privalomajame 
nurodyme nustatytų reikalavimų neįvykdymas laiku — užtraukia baudą piliečiams 
nuo penkiasdešimties iki vieno šimto litų, pareigūnams — nuo dviejų šimtų iki vie- 
no tūkstančio litų. 

Aplinkos apsaugos valstybinės kontrolės pareigūno pakartotinai duotame pri- 
valomame nurodyme nustatytų reikalavimų neįvykdymas laiku - užtraukia baudą 
piliečiams nuo vieno šimto iki vieno tūkstančio litų, pareigūnams — nuo dviejų tūks- 
tančių iki septynių tūkstančių litų arba nušalinimas nuo darbo (pareigų). 

52 straipsnis. Derlingojo dirvožemio sluoksnio išsaugojimo vykdant že- 
mės kasimo darbus taisyklių pažeidimas 

Derlingojo dirvožemio sluoksnio išsaugojimo vykdant žemės kasimo darbus 
taisyklių pažeidimas, taip pat savavališkas derlingojo dirvožemio sluoksnio pasisa- 
vinimas, — užtraukia baudą nuo trijų šimtų iki penkių šimtų litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytus pažeidimus, — užtraukia baudą nuo penkių 
šimtų iki vieno tūkstančio litų. 

52-1 straipsnis. Privalomų priemonių dirvožemiui apsaugoti nevykdymas 

Privalomų priemonių dirvožemiui nuo vėjo ar vandens sukeliamos erozijos 
bei kitų dirvožemio būklę bloginančių procesų apsaugoti nevykdymas — užtraukia 
baudą piliečiams nuo penkiasdešimties iki vieno šimto litų ir pareigūnams — nuo 
vieno šimto iki dviejų šimtų litų. 

Rekultivacijos projektų nevykdymas — užtraukia baudą piliečiams nuo pen- 
kių šimtų iki vieno tūkstančio litų ir pareigūnams - nuo vieno tūkstančio iki dviejų 
tūkstančių litų. 

52-2 straipsnis. Žemės naudojimo reikalavimų pažeidimas 

Žemės sklypų naudojimas ne pagal nustatytą pagrindinę tikslinę žemės nau- 
dojimo paskirtį, taip pat trukdymas žemės naudotojui naudoti žemę pagal paskirtį, — 
užtraukia baudą nuo penkių šimtų iki vieno tūkstančio litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytus pažeidimus, — užtraukia baudą nuo vieno 
tūkstančio iki dviejų tūkstančių litų. 

53 straipsnis. Žemės gelmių, jų išteklių apsaugos ir naudojimo reikalavi- 
mų pažeidimas 

Žemės gelmių apsaugos nuo užteršimo ir išsekimo, racionalaus žemės gel- 
mių išteklių naudojimo bei apskaitos reikalavimų pažeidimas, savavališkas žemės 
gelmių (geologinis) tyrimas, naudingųjų iškasenų telkinių plotų užstatymas, pože- 
minio vandens monitoringo gręžinių, taip pat markšeiderystės ir geodezijos ženklų 
naikinimas arba gadinimas, — užtraukia baudą piliečiams nuo penkių šimtų iki vie- 
no tūkstančio litų ir pareigūnams nuo vieno tūkstančio iki dviejų tūkstančių litų. 

Tokie pat veiksmai padaryti asmens, bausto administracine nuobauda už šio 
straipsnio pirmojoje dalyje numatytus pažeidimus, — užtraukia baudą piliečiams 
nuo vieno tūkstančio iki dviejų tūkstančių litų ir pareigūnams — nuo dviejų tūkstan- 
čių iki keturių tūkstančių litų arba nušalinimas nuo darbo (pareigų). 

53-1 straipsnis. Lietuvos geologijos tarnybos pareigūnų teisėtų reikalavi- 
mų nevykdymas 

Lietuvos geologijos tarnybos pareigūnų teisėtų reikalavimų nevykdymas — 
užtraukia baudą piliečiams nuo penkių šimtų iki vieno tūkstančio litų ir pareigū- 
nams — nuo vieno tūkstančio iki dviejų tūkstančių litų. 

Tokie pat veiksmai padaryti asmens, bausto administracine nuobauda už šio 
straipsnio pirmojoje dalyje numatytą pažeidimą, — užtraukia baudą piliečiams nuo 
vieno tūkstančio iki vieno tūkstančio penkių šimtų litų ir pareigūnams — nuo vieno 
tūkstančio penkių šimtų iki dviejų tūkstančių penkių šimtų litų arba nušalinimas 
nuo darbo (pareigų). 

55 straipsnis. Vandens apsaugos taisyklių pažeidimas 

Vandens telkinių apsaugos zonų ar pakrančių apsaugos juostų režimo pažei- 
dimas — užtraukia baudą piliečiams nuo penkiasdešimties iki vieno šimto litų ir 
pareigūnams — nuo vieno šimto iki dviejų šimtų litų. 

Vandens telkinių apsaugos zonų ar pakrančių apsaugos juostų režimo pažeidi- 
mas, padarant žalą vandens telkiniui, — užtraukia baudą piliečiams nuo vieno šimto 
iki dviejų šimtų litų ir pareigūnams — nuo dviejų šimtų iki keturių šimtų litų. 

Vandens apsaugos režimo vandenvietėse ar kituose vandens telkiniuose pa- 
žeidimas — užtraukia baudą piliečiams nuo trijų šimtų iki šešių šimtų litų ir pareigū- 
nams — nuo penkių šimtų iki vieno tūkstančio litų. 

57 straipsnis. Nustatytos vandens išteklių naudojimo tvarkos pažeidi- 
mas 

Straipsnyje numatytos sankcijos už: vandens ėmimą pažeidžiant naudojimo 
normas; savavališką hidrotechninių statinių statymą ar kitų hidrotechnikos darbų 
vykdymą; paimamo ar išleidžiamo vandens apskaitos, taip pat išleidžiamo van- 
dens kokybės nustatymo taisyklių pažeidimą; nuotekų valymo įrenginių, įrengimų 
ar aparatūros eksploatavimo taisyklių pažeidimą, taip pat jų nenaudojimą. 

58 straipsnis. Tvenkinio ar užtvenkto ežero naudojimo ir priežiūros tai- 
syklių pažeidimas 

Straipsnyje numatytos sankcijos už tvenkinio ar užtvenkto ežero naudojimo 
ir priežiūros taisyklių pažeidimą, taip pat šiose taisyklėse nustatytų tvenkinio dar- 
bo režimo ar aplinkos kokybės reikalavimų pažeidimą. 

60 straipsnis. Neteisėtas miškų žemės naudojimas 

Pastatų, statinių statymas miškų žemės sklypuose, taip pat šių sklypų naudoji- 
mas kitiems tikslams be reikiamo leidimo, — užtraukia baudą piliečiams nuo dviejų 
šimtų penkiasdešimties iki penkių šimtų litų ir pareigūnams — nuo penkių šimtų iki 
vieno tūkstančio litų. 

62 straipsnis. Savavališkas medžių ir krūmų kirtimas, naikinimas arba 
žalojimas valstybei nuosavybės teise priklausančioje miško žemėje 

Straipsnyje numatytos baudos už šį pažeidimą didinamos priklausomai nuo 
iškertamų, sunaikinamų ar sužalojamų medžių ir krūmų kiekio. 

62-1 straipsnis. Savavališkas medžių ir krūmų kirtimas, naikinimas ar- 
ba žalojimas privačiuose miškuose 

Straipsnyje numatytos baudos už šį pažeidimą didinamos priklausomai nuo 
iškertamų, sunaikinamų ar sužalojamų medžių ir krūmų kiekio. 

63 straipsnis. Savavališkas miško želdinių ir jaunuolyno naikinimas ar- 
ba žalojimas 

Savavališkas pomiškio, miško želdinių, sėjinukų arba sodinukų miško dai- 
gynuose bei plantacijose, taip pat savaiminės kilmės jaunuolynuose, skirtuose 
miškui atkurti, naikinimas arba žalojimas — užtraukia baudą piliečiams nuo pen- 
kiasdešimties iki vieno šimto litų ir pareigūnams — nuo vieno šimto iki trijų šimtų 
litų. 

64 straipsnis. Miško išteklių naudojimo ir jų atkūrimo pažeidimas 

Pagrindinių kirtimų patvirtintos metinės biržės neteisėtas viršijimas — užtrau- 
kia baudą piliečiams nuo vieno šimto iki trijų šimtų litų ir pareigūnams — nuo dvie- 
jų šimtų iki penkių šimtų litų. 

Miškų neatkūrimas per Lietuvos Respublikos miškų įstatymo nustatytus ter- 
minus — užtraukia baudą proporcingai už kiekvieną neatkurtą miško hektarą pilie- 
čiams po penkis šimtus litų ir pareigūnams — po aštuonis šimtus litų. 

Ta pati veika, padaryta asmens, bausto administracine nuobauda už šio 
straipsnio antrojoje dalyje numatytą pažeidimą, — užtraukia baudą proporcingai 
už kiekvieną neatkurtą miško hektarą piliečiams po vieną tūkstantį litų ir pareigū- 
nams — po vieną tūkstantį penkis šimtus litų. 

Iškirsto ar kitaip sunaikinto miško sklypo neatkūrimas Lietuvos Respublikos 
miškų įstatymo nustatytomis medžių rūšimis, — užtraukia baudą piliečiams už neat- 
kūrimą pušimis, uosiais, klevais ar liepomis nuo penkiasdešimties iki vieno šimto 
litų, už neatkūrimą ąžuolais — nuo vieno šimto iki dviejų šimtų litų ir pareigūnams 
už neatkūrimą pušimis, uosiais, klevais ar liepomis — nuo vieno šimto iki dviejų 
šimtų litų, už neatkūrimą ąžuolais — nuo dviejų šimtų iki keturių šimtų litų. 

65 straipsnis. Šienaujamų pievų ir ganyklų gadinimas miškų žemėje ir 
savavališkas šienavimas bei gyvulių ganymas 

Šienaujamų pievų ir ganyklų gadinimas miškų žemėje — užtraukia baudą pi- 
liečiams nuo penkiasdešimties iki vieno šimto litų ir pareigūnams — nuo vieno 
šimto iki dviejų šimtų litų. 

Savavališkas šienavimas ir gyvulių ganymas miškuose ir mišku neapaugu- 
sioje miškų žemėje — užtraukia baudą piliečiams nuo penkiasdešimties iki vieno 
šimto litų ir pareigūnams — nuo vieno šimto iki dviejų šimtų litų. 

68 straipsnis. Savavališkas miško paklotės naikinimas, žalojimas ar rin- 
kimas 

Savavališkas miško paklotės naikinimas, žalojimas ar rinkimas — užtraukia 
baudą piliečiams nuo penkiasdešimties iki vieno šimto litų ir pareigūnams — nuo 
vieno šimto penkiasdešimties iki trijų šimtų litų. 

70 straipsnis. Lankymosi miške taisyklių pažeidimas 

Lankymosi miške taisyklių pažeidimas — užtraukia įspėjimą arba baudą pilie- 
čiams nuo dvidešimt penkių iki penkiasdešimties litų ir pareigūnams — nuo penkias- 
dešimties iki vieno šimto litų. 

Transporto priemonių, palapinių, laikinų statinių statymas arba važiavimas 
transporto priemonėmis miškais ten, kur tai daryti draudžiama, — užtraukia baudą 
piliečiams nuo penkiasdešimties iki vieno šimto litų ir pareigūnams — nuo vieno 
šimto iki dviejų šimtų litų. 

72 straipsnis. Miškų, žemės ir saugomų teritorijų riboženklių, kvartali- 
nių stulpų ir ženklų, informacinių stendų, priešgaisrinių ir rekreacinių įrengi- 
nių gadinimas, naikinimas ar savavališkas perkėlimas 

Miškų, žemės ir saugomų teritorijų riboženklių, kvartalinių stulpų ir ženklų, 
informacinių stendų, priešgaisrinių ir rekreacinių įrenginių gadinimas, naikinimas 
ar savavališkas perkėlimas — užtraukia baudą piliečiams nuo vieno šimto iki pen- 
kių šimtų litų ir pareigūnams — nuo vieno šimto penkiasdešimties iki septynių šim- 
tų penkiasdešimties litų. 

75 straipsnis. Gamtos paminklų režimo pažeidimas 

Gamtos paminklų ir jų apsaugos zonų režimo pažeidimas — užtraukia baudą 
piliečiams nuo dvidešimties iki penkiasdešimties litų ir pareigūnams — nuo penkias- 
dešimties iki vieno šimto litų. 

Gamtos paminklų žalojimas arba naikinimas užtraukia baudą piliečiams nuo 
dviejų šimtų iki penkių šimtų litų ir pareigūnams — nuo penkių šimtų iki vieno 
tūkstančio litų. 

76 straipsnis. Saugomų teritorijų režimo pažeidimas 

Rezervatų, draustinių, nacionalinių ir regioninių parkų, biosferos rezervatų, 
jų buferinės apsaugos zonų režimo pažeidimas — užtraukia baudą piliečiams nuo 
vieno šimto penkiasdešimties iki trijų šimtų litų ir pareigūnams — nuo trijų šimtų 
iki penkių šimtų litų. 

Gamtos paveldo objektų apsaugos reglamentų, šių objektų buferinės apsau- 
gos zonų režimo pažeidimas — užtraukia baudą piliečiams nuo vieno šimto penkias- 
dešimties iki keturių šimtų litų ir pareigūnams — nuo keturių šimtų iki septynių 
šimtų litų. 

78 straipsnis. Medžių, krūmų, žaliųjų vejų, gėlynų ne miško žemėje žalo- 
jimas arba naikinimas 

Savavališkas medžių, krūmų, vejų, gėlynų žalojimas arba naikinimas miestų 
ir kaimų gyvenamųjų vietovių bendro naudojimo vietose, ruožuose išilgai automo- 
bilių kelių ir geležinkelių, vandens telkinių, pakrančių apsauginėse juostose bei 
vietose, saugomose pagal specialius sprendimus, — užtraukia baudą piliečiams nuo 
vieno šimto penkiasdešimties iki trijų šimtų litų ir pareigūnams — nuo dviejų šimtų 
iki penkių šimtų litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytus pažeidimus, užtraukia baudą nuo penkių 
šimtų iki vieno tūkstančio litų. 

78-1 straipsnis. Neteisėtas važiavimas per žolinę dangą ar miško paklotę 
motorinėmis transporto priemonėmis 

Neteisėtas važiavimas per žolinę dangą ar miško paklotę motorinėmis trans- 
porto priemonėmis, jei dėl to žolinė danga ar miško paklotė buvo sužalota ar sunai- 
kinta, - užtraukia įspėjimą arba baudą nuo vieno šimto iki dviejų šimtų litų. 

83-1 straipsnis. Aplinkos apsaugos reikalavimų pažeidimas deginant 
sausą žolę, nendres, šiaudus bei laukininkystės ir daržininkystės atliekas 

Sausos žolės, nendrių, nukritusių medžių lapų, šiaudų, laukininkystės ir dar- 
žininkystės atliekų deginimas pažeidžiant aplinkos apsaugos reikalavimus —užtrau- 
kia baudą piliečiams nuo penkiasdešimties iki keturių šimtų litų ir pareigūnams — 
nuo vieno šimto iki penkių šimtų litų. 

Ražienų, taip pat nenupjautų ir nesugrėbtų (nesurinktų) žolių, nendrių, javų 
ir kitų žemės ūkio kultūrų deginimas — užtraukia baudą piliečiams nuo vieno šimto 
iki penkių šimtų litų ir pareigūnams — nuo dviejų šimtų iki šešių šimtų litų. 

Žemės savininkų, naudotojų ir valdytojų nesiėmimas priešgaisrinės apsau- 
gos priemonių, pastebėjus savo žemėje žolės, ražienų ar nesugrėbtų (nesurinktų) 
šiaudų gaisrą, — užtraukia baudą nuo penkiasdešimties iki trijų šimtų litų. 

83-2 straipsnis. Durpynų ir durpingų pievų deginimas 

Durpynų ir durpingų pievų deginimas — užtraukia baudą nuo vieno šimto pen- 
kiasdešimties iki trijų šimtų litų. 

Nepranešimas priešgaisrinėms tarnyboms apie degančius durpynus - užtrau- 
kia baudą nuo vieno šimto iki dviejų šimtų litų. 

85 straipsnis. Teisės aktų, reglamentuojančių medžioklę, pažeidimas 

Straipsnyje numatytos sankcijos už šiuos pažeidimus: Medžioklės Lietuvos 
Respublikos teritorijoje taisyklėse numatytų medžioklės varovo pareigų nevykdy- 
mas arba netinkamas vykdymas; medžiojimą be galiojančio medžioklės lapo; lau- 
kinių gyvūnų, nepriskiriamų medžiojamiesiems gyvūnams, medžiojimas; gyvūnų, 
kuriuos galiojantys teisės aktai medžioti draudžia, medžiojimas; kitų Medžioklės 
Lietuvos Respublikos teritorijoje taisyklių pažeidimas. 

86 straipsnis. Pareigos aplinkai saugoti nevykdymas 

Teisės aktuose nustatytų gamtos išteklių naudojimo ar aplinkos apsaugos reika- 
lavimų pažeidimai, atsiradę dėl pareigūno, kuris nesiėmė priemonių jiems išvengti, 
kaltės, - užtraukia baudą pareigūnams nuo dviejų šimtų iki keturių šimtų litų. 

87 straipsnis. Teisės aktų, reglamentuojančių mėgėjišką žūklę, pažeidimas 

Straipsnyje numatytos sankcijos už šiuos pažeidimus: Mėgėjiškos žūklės tai- 
syklių bei kitų teisės aktų, reglamentuojančių mėgėjišką žūklę ir žuvų apsaugą, 
pažeidimas; mėgėjiškos žvejybos įrankių, kuriuos naudoti draudžia teisės aktai, ga- 
minimas, realizavimas, įsigijimas ar laikymas; Mėgėjiškos žūklės taisyklių pažeidi- 
mas, padarytas panaudojant draudžiamus žvejybos įrankius ar draudžiamu būdu. 

87-1 straipsnis. Žuvininkystės vandens telkinių naudojimo nuostatų, lei- 
dime naudoti žūklės (žvejybos) plotą numatytų sąlygų ir žuvivaisos žuvinin- 
kystės vandens telkiniuose nuostatų pažeidimas 

Straipsnyje numatytos sankcijos už šiuos pažeidimus: Privačių  žuvinin- 
kystės vandens telkinių naudojimo nuostatų pažeidimas; leidime naudoti žūklės 
(žvejybos) plotą numatytų sąlygų pažeidimas; Žuvivaisos žuvininkystės vandens 
telkiniuose nuostatų pažeidimas; Valstybinių žuvininkystės vandens telkinių nuo- 
mos žvejybai nuostatų pažeidimas ir valstybinių žuvininkystės vandens telkinių 
nuomos žvejybai sutartyje numatytų sąlygų nevykdymas. 

87-3 straipsnis. Verslinės žvejybos nuostatų pažeidimas 

Straipsnyje numatytos sankcijos už Verslinės žvejybos vidaus vandenyse 
nuostatų pažeidimus ir Verslinės žvejybos jūrų vandenyse nuostatų pažeidimus. 

89 straipsnis. Gyvūnų gyvenamosios aplinkos, dauginimosi sąlygų ir 
migracijos kelių apsaugos reikalavimų pažeidimas 

Gyvūnų gyvenamosios aplinkos, dauginimos sąlygų ir migracijos kelių ap- 
saugos reikalavimų pažeidimas arba gyvūnų sunaikinimas ūkinės veiklos metu — 
užtraukia baudą piliečiams nuo penkiasdešimties iki vieno šimto litų ir pareigū- 
nams — nuo vieno šimto penkiasdešimties iki trijų šimtų litų. 

91 straipsnis. Nekilnojamojo kultūros paveldo apsaugos įstatymo ar Kil- 
nojamųjų kultūros vertybių apsaugos įstatymo pažeidimas 

Nekilnojamojo kultūros paveldo apsaugos įstatymo ir Kilnojamojo kultūros 
paveldo įstatymo pažeidimas — užtraukia įspėjimą arba baudą piliečiams nuo pen- 
kių šimtų iki trijų tūkstančių litų ir baudą pareigūnams nuo trijų tūkstančių iki 
penkių tūkstančių litų. 

100 straipsnis. Privačios nuosavybės teise priklausančios, nuomojamos 
ar subnuomojamos žemės nesutvarkymas taip, kad ji būtų tinkama naudoti 
pagal paskirtį 

Privačios nuosavybės teise priklausančios, nuomojamos ar subnuomojamos 
žemės nesutvarkymas taip, kad ji būtų tinkama naudoti pagal paskirtį, —- užtraukia 
baudą nuo dviejų šimtų penkiasdešimties iki penkių šimtų litų. 

101 straipsnis. Savavališkas nukrypimas nuo žemėtvarkos projekto 

Be reikiamo leidimo nukrypimas nuo nustatyta tvarka patvirtinto žemė- 
tvarkos projekto — užtraukia baudą nuo penkiasdešimties iki vieno šimto litų. 

103 straipsnis. Žemės ūkio įmonių ir ūkininkų ūkių pasėlių nuganymas, 
laukuose esančio nuimto žemės ūkio kultūrų derliaus sugadinimas arba sunai- 
kinimas, želdinių sužalojimas 

Žemės ūkio įmonių ir ūkininkų ūkių pasėlių nuganymas, laukuose esančio 
nuimto žemės ūkio kultūrų derliaus sugadinimas, sunaikinimas, želdinių sužaloji- 
mas, kuriuos padaro gyvuliai ar paukščiai, — užtraukia baudą nuo septyniasdešimt 
penkių iki vieno šimto penkiasdešimties litų. 

Pakartotinis žemės ūkio įmonių ir ūkininkų ūkių pasėlių nuganymas, laukuo- 
se esančio nuimto žemės ūkio kultūrų derliaus sugadinimas arba sunaikinimas, 
želdinių sužalojimas, kuriuos padaro gyvuliai ar paukščiai per vienerius metus po 
baudos paskyrimo už tokį pat teisės pažeidimą, — užtraukia baudą nuo dviejų šimtų 
iki keturių šimtų litų. 

104 straipsnis. Važiavimas per žemės ūkio įmonių ir ūkininkų ūkių pasė- 
lius ar želdinius 

Važiavimas per žemės ūkio įmonių ir ūkininkų ūkių pasėlius ar želdinius kin- 
komuoju transportu — užtraukia baudą nuo penkiasdešimties iki vieno šimto litų. 

Važiavimas per pasėlius ar želdinius automobiliu, traktoriumi, kombainu ar- 
ba kita mašina — užtraukia baudą nuo vieno šimto iki dviejų šimtų litų. 

107 straipsnis. Žemės savininkų arba kitų žemės naudotojų nesiėmimas 
kovos su piktžolėmis, augalų kenkėjais ir ligomis priemonių 

Žemės savininkų arba kitų žemės naudotojų nesiėmimas kovos su piktžolė- 
mis, augalų kenkėjais ir ligomis priemonių — užtraukia įspėjimą arba baudą nuo 
penkiasdešimties iki vieno šimto litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytą pažeidimą, — užtraukia baudą nuo vieno šim- 
to iki trijų šimtų litų. 

145 straipsnis. Automobilių kelių, jų statinių ir įrenginių sugadinimas, 
sunkiasvorių ir didelių matmenų krovinių vežimas be leidimo 

Automobilių kelių, jų statinių ir įrenginių ar kelių eismo techninio reguliavi- 
mo priemonių sugadinimas, važiavimas asfalto danga vikšriniu transportu, kliūčių 
kelių eismui sudarymas, tarp jų kelio dangos užteršimas, — užtraukia baudą nuo 
penkių šimtų iki vieno tūkstančio litų. 

Važiavimas be leidimo kelių transporto priemonėmis (jų junginiais) viršijant 
leidžiamą ašies (ašių) apkrovimą ir (ar) leidžiamą bendrą svorį, taip pat važiavimas 
be leidimo kelių transporto priemonėmis (jų junginiais), kurių matmenys su krovi- 
niu ar be jo viršija leidžiamus, — užtraukia baudą vairuotojams nuo dviejų šimtų 
penkiasdešimt iki penkių šimtų litų. 

145-1 straipsnis. Darbų automobilių keliuose vykdymo, techninių eismo 
reguliavimo priemonių įrengimo ir priežiūros bei kitų eismo saugumo reikala- 
vimų pažeidimas 

Darbų automobilių keliuose ir prie jų vykdymas, prekybos, maitinimo ir ki- 
tokių aptarnavimo punktų įrengimas arba kelių tiesimas ar statinių pakelėse staty- 
mas, taip pat šūkių, plakatų, reklaminių skydų ir kitų priemonių arčiau kaip 150 
metrų nuo kelio įrengimas, nesuderinus su policija, — užtraukia baudą nuo vieno 
šimto iki vieno tūkstančio litų. 

Automobilių kelių, kelio statinių ir sankryžų statybos bei jų apželdinimo pro- 
jektų, techninių eismo reguliavimo priemonių įrengimo (nuėmimo) arba masinių 
ir sporto renginių keliuose organizavimo nesuderinimas su policija, — užtraukia 
baudą nuo vieno šimto iki penkių šimtų litų. 

146 straipsnis. Automobilių kelių juostos ir kelių sanitarinės apsaugos 
zonos priežiūros taisyklių ir naudojimo sąlygų pažeidimas 

Automobilių kelių juostoje ir kelių sanitarinėje apsaugos zonoje antžemių ir 
požeminių komunikacijų klojimas, kasinėjimo ir bet kokių statybos darbų vykdy- 
mas, tarp jų sankryžų ir nuovažų įrengimas, medžiagų ir krovinių sandėliavimas 
nesuderinus nustatyta tvarka, važinėjimas kelio šlaitais, griovių gadinimas, taip pat 
želdinių niokojimas, šiukšlių ir sniego vertimas jose, kanalizacinio ar pramoninio, 
melioracinio vandens leidimas į kelių vandens nutekėjimo sistemas, o kelio juosto- 
je— ir žemės arimas, — užtraukia baudą nuo vieno šimto iki dviejų šimtų litų. 

Automobilių kelių juostoje ir kelių sanitarinėje apsaugos zonoje esančių til- 
tų, viadukų, tunelių, požeminių pėsčiųjų perėjų, garso slopinimo sienučių gadini- 
mas, — užtraukia baudą nuo penkių šimtų iki vieno tūkstančio litų. 

150 straipsnis. Magistralinių vamzdynų apsaugos taisyklių pažeidimas 

Magistralinių vamzdynų apsaugos taisyklių pažeidimas — užtraukia įspėjimą 
arba baudą piliečiams nuo penkiasdešimties iki vieno šimto litų ir baudą pareigū- 
nams nuo vieno šimto iki penkių šimtų litų. 

159 straipsnis. Savavališka statinio statyba arba savavališkas jo griovimas 

Statinio statyba (griovimas) be Statybos įstatymo nustatyta tvarka gauto sta- 
tybos leidimo arba nesudėtingo statinio statyba be normatyviniuose statybos techni- 
niuose dokumentuose nurodyto dokumento, kai statybos leidimas neprivalomas, — 
užtraukia įspėjimą arba baudą nuo vieno tūkstančio iki penkių tūkstančių litų. 

Tokie pat veiksmai, padaryti asmens, bausto administracine nuobauda už šio 
straipsnio pirmojoje dalyje numatytus pažeidimus, — užtraukia baudą nuo penkių 
tūkstančių iki dešimties tūkstančių litų. 

160 straipsnis. Savavališkas kasinėjimas bendrojo naudojimo teritorijo- 
je ir teritorijos nesutvarkymas baigus darbus 

Kelių, gatvių, kiemų, šaligatvių, skverų, parkų, aikščių ir inžinerinių tin- 
klų apsaugos zonoje kasinėjimas be atitinkamo leidimo, jų užgriozdinimas sta- 
tybinėmis medžiagomis, reikiamų kelio ženklų nepastatymas, kasinėjimų vietos 
neaptvėrimas, taip pat nesiėmimas priemonių nustatytu laiku sutvarkyti statybų 
aikšteles baigus statybą ir remontą — užtraukia baudą nuo vieno šimto iki dviejų 
tūkstančių litų. 

161 straipsnis. Miestų ir kitų gyvenamųjų vietovių tvarkymo ir švaros 
taisyklių pažeidimas 

Savivaldybių tarybų patvirtintų miestų ir kitų gyvenamųjų vietovių tvarky- 
mo ir švaros taisyklių pažeidimas, taip pat miestų ir kitų gyvenamųjų vietovių sta- 
tinių tinkamos priežiūros taisyklių nesilaikymas — užtraukia įspėjimą arba baudą 
iki dviejų tūkstančių litų. 

161-1 straipsnis. Savivaldybių tarybų patvirtintų atliekų tvarkymo tai- 
syklių pažeidimas 

Savivaldybių tarybų patvirtintų atliekų tvarkymo taisyklių pažeidimas — už- 
traukia įspėjimą arba baudą iki dviejų tūkstančių litų. 

162 straipsnis. Miestų ir kitų gyvenamųjų vietovių želdinių apsaugos tai- 
syklių pažeidimas 

Savivaldybių tarybų patvirtintų želdinių apsaugos taisyklių pažeidimas — už- 
traukia įspėjimą arba baudą piliečiams nuo penkiasdešimties iki vieno šimto litų ir 
įspėjimą arba baudą pareigūnams — nuo dviejų šimtų iki penkių šimtų litų. 

189-2 straipsnis. Savavališkas statinių naudojimas 

Savavališkas statinių naudojimas, kol nustatyta tvarka statinys nepripažintas 
tinkamu naudoti, — užtraukia įspėjimą arba baudą nuo penkių šimtų iki penkių 
tūkstančių litų. 

4 priedas 


VALSTYBINĖS ŽEMĖS PIRKIMO-PARDAVIMO 
SUTARTIS 


(data) 


(sudarymo vieta) 


Mes, Lietuvos Respublikos valstybė, atstovaujama: 


(apskrities pavadinimas) 


apskrities viršininko arba jo paskirto 
(vardas ir pavardė) 


„pagal 


(vardas, pavardė, asmens kodas) 


„toliau vadinama pardavėju, 


(atstovavimo pagrindas, dokumento data, numeris) 


ir 
(fizinio asmens vardas ir pavardė, asmens kodas, adresas; juridinio asmens ar 
kitos užsienio organizacijos nesutrumpintas pavadinimas, kodas, buveinė) 
„toliau vadinamas (-i) pirkėju (-ais), atstovaujamas (-i), 
pagal 
(vardas ir pavardė, asmens kodas, adresas) 
„sudarėme šią sutartį: 
(atstovavimo pagrindas, dokumento data, numeris) 

1. Pardavėjas parduoda, o pirkėjas perka kv. m 

(plotas skaičiais - kv. m tikslumu) 
ploto žemės sklypą Nr. „esantį 


(kadastrinis numeris) 


(adresas: gatvė, kaimas, miestas, rajonas) 
2. Perkamo žemės sklypo: 
2.1. kaina i 


(suma skaičiais ir žodžiais) 


274 


2.2. pagrindinė tikslinė žemės naudojimo paskirtis, žemės naudojimo būdas ir pobūdis — 


2 


2.3. specialiosios žemės ir miško naudojimo sąlygos — 


2.4. žemės servitutai — 


2.5. urbanistiniai ir architektūriniai apribojimai — 


2.6. kitos sąlygos ir apribojimai — 


10. Už perkamą žemės sklypą sumokėjo: 


Eil. Pirkėjo vardas ir pavardė Sumokėta suma (skaičiais ir 
Nr. | Juridinio asmens ar kitos užsienio organizacijos pavadinimas žodžiais) 


Iš viso 


4: Žemės sklypas perkamas bendrosios 


5 as A (dalinės, jungtinės) 
nuosavybės teise šiomis dalimis: 


4.1. 


(fizinio asmens vardas ir pavardė, asmens kodas, adresas; juridinio asmens ar 


kitos užsienio organizacijos nesutrumpintas pavadinimas, kodas, buveinė; 


perkamos dalies plotas 0,01 ha tikslumu; kaina skaičiais ir žodžiais) 


4.2. 


(fizinio asmens vardas ir pavardė, asmens kodas, adresas; juridinio asmens ar 


kitos užsienio organizacijos nesutrumpintas pavadinimas, kodas, buveinė; 


perkamos dalies plotas 0,01 ha tikslumu; kaina skaičiais ir žodžiais) 


4.3. 


(fizinio asmens vardas ir pavardė, asmens kodas, adresas; juridinio asmens ar 


kitos užsienio organizacijos nesutrumpintas pavadinimas, kodas, buveinė; 


perkamos dalies plotas 0,01 ha tikslumu; kaina skaičiais ir žodžiais) 


5.*** Įsiskolinimo likutį Lt 


(suma skaičiais ir žodžiais) 

pirkėjas įsipareigoja sumokėti šiais terminais ir sąlygomis: 


Metai Mokėtina suma Lt Metai Mokėtina suma Lt 


Skolos už parduotą žemę likutis bus perskaičiuojamas Lietuvos Respublikos Vyriausybei 


pr 


iėmus sprendimą indeksuoti žemės vertę. Už šį likutį pirkėjas moka 5 procentus metinių 


palūkanų. Nustatytu laiku nesumokėjus metinės skolos sumos ir palūkanų, už kiekvieną už- 
delstą dieną skaičiuojami delspinigiai — 0,05 procento privalomos mokėti skolos sumos. 


6 


9. 


Pirkėjas įsipareigoja įsigytą nuosavybėn žemės sklypą naudoti pagal šios sutarties 2.2 
punkte nurodytą pagrindinę tikslinę žemės naudojimo paskirtį, būdą ir pobūdį, laikytis 
2.3 punkte nurodytų specialiųjų žemės ir miško naudojimo sąlygų, 2.4 punkte nustatytų 
žemės servitutų, 2.5 punkte nustatytų urbanistinių ir architektūrinių apribojimų bei kitų 
sąlygų ir apribojimų. 

Sutarties sudarymo išlaidas apmoka pirkėjas. Nuosavybės teisė į žemės sklypą per 3 
mėnesius nuo žemės sklypo perdavimo dienos pirkėjo lėšomis įregistruojama Nekilno- 
jamojo turto registre. 

Nuosavybės teisė į žemės sklypą pirkėjui pereina nuo žemės sklypo perdavimo dienos. 

Žemės sklypo perdavimas ir priėmimas įforminamas apskrities viršininko arba jo pa- 
skirto apskrities viršininko administracijos darbuotojo ir pirkėjo pasirašytu perdavimo 
ir priėmimo aktu. 

Už šioje sutartyje numatytų žemės naudojimo sąlygų ir veiklos apribojimų nevykdymą 
pirkėjas atsako pagal įstatymus. 


10. Prie šios sutarties pridedamas parduodamos žemės sklypo planas M 1: 


„kaip neatskiriama šios sutarties dalis. 


11. Sutartis sudaryta egzemplioriais, kurių vienas paliekamas 
(apskrities pavadinimas) 
apskrities viršininkui, kiti įteikiami 
(pirkėjo ar jam atstovaujančio asmens vardas ir pavardė) 
Pardavėj as (Parašas) (Vardas ir pavardė) 
A.V. 
Pirkėj ai (Parašas) (Vardas ir pavardė) 
(Parašas) (Vardas ir pavardė) 
Parašas) (Vardas ir pavardė) 
A.V. (tik juridinio asmens) 
“Pildoma, jeigu pardavėjui ir (ar) pirkėjui atstovauja jų įgaliotieji asmenys. 


“Pildoma, jeigu žemės sklypas perkamas bendrosios nuosavybės teise. 


*kk 


Pildoma, jeigu žemės sklypas perkamas išsimokėtinai. 

5 priedas 


VALSTYBINĖS ŽEMĖS SKLYPO PERDAVIMO IR 
PRIĖMIMO AKTAS 


Nr. 


(data) 


(sudarymo vieta) 


apskrities viršininkas 
(apskrities pavadinimas) (vardas ir pavardė) 


atstovaujamas pagal 


(vardas ir pavardė) (atstovavimo pagrindas, dokumento data, numeris) 


perduoda, o 


(fizinio asmens vardas ir pavardė, asmens kodas, adresas; juridinio asmens ar kitos užsienio 


„atstovaujamas (-i) 


organizacijos nesutrumpintas pavadinimas, kodas, buveinė) 


pagal š 


(vardas ir pavardė, asmens kodas) (atstovavimo pagrindas, dokumento data, numeris) 


priima pagal valstybinės žemės pirkimo-pardavimo sutartį Nr. , sudarytą 5 


(sudarymo data) 
parduotą valstybinės žemės sklypą Nr. 


(adresas ir kadastrinis numeris) 
Žemės sklypo ribos pažymėtos sklypo plane. 
Nuosavybės teisė į iš valstybės įsigytą žemės sklypą pirkėjui pereina nuo šio akto pasira- 
šymo dienos. 
Šis aktas surašytas = egzemplioriais, iš jų vienas perduodamas 


(apskrities pavadinimas) 


apskrities viršininkui, kiti įteikiami 


(pirkėjo ar jam atstovaujančio asmens vardas ir pavardė) 


PERDAVĖ 

Apskrities viršininkas ar 

jo paskirtas darbuotojas (Parašas) (Vardas ir pavardė) 
A.V. 

PRIĖMĖ 

Pirkėjas (Parašas) (Vardas ir pavardė) 


A.V. (tik juridinio asmens) 

6 priedas 


VALSTYBINĖS ŽEMĖS NUOMOS 
SUTARTIS 


Nr. 


(data) 


(sudarymo vieta) 


Mes, Lietuvos Respublikos valstybė, atstovaujama 
(apskrities pavadinimas) 


apskrities viršininko arba jo paskirto 


(vardas ir pavardė) 


pagal 


(vardas, pavardė, asmens kodas) 


„toliau vadinama nuomotoju, 


(atstovavimo pagrindas, dokumento data, numeris) 


ir 
fizinio asmens vardas ir pavardė, asmens kodas, adresas; juridinio asmens ar kitos užsienio organizacijos 
P J £ Ij 
nesutrumpintas pavadinimas, kodas, buveinė) 
„toliau vadinamas (-1) nuomininku (-ais), atstovaujamas (-i) 
pagal 
(vardas ir pavardė, asmens kodas, adresas) 
„sudarėme šią sutartį: 
(atstovavimo pagrindas, dokumento data, numeris) 
1. Nuomotojas išnuomoja, o nuomininkas išsinuomoja kv. m 
(plotas skaičiais — kv. m tikslumu) 
ploto žemės sklypą Nr. „esantį 


(kadastrinis numeris) 


(adresas: gatvė, kaimas, miestas, rajonas) 


2. Žemės sklypas išnuomojamas 


(nuomos terminas) 
metams, skaičiuojant nuo šios sutarties sudarymo dienos. 


3. Išnuomojamo žemės sklypo pagrindinė tikslinė naudojimo paskirtis, žemės naudojimo 
būdas ir pobūdis — 

4. Išnuomojamoje žemėje esančių žemės savininkui ar kitiems asmenims nuosavybės teise 
priklausančių statinių naudojimo sąlygos, naujų statinių statybos, kelių tiesimo, vandens 
telkinių įrengimo ir kitos sąlygos, taip pat statinių tolesnė paskirtis - kam jie bus naudojami 
pasibaigus žemės nuomos terminui 


5. Išnuomojamoje žemėje esančių požeminio ir paviršinio vandens, naudingųjų iškasenų 
(išskyrus gintarą, naftą, dujas ir kvarcinį smėlį) naudojimo sąlygos — 


6. Specialiosios žemės ir miško naudojimo sąlygos — 


7. Kiti žemės naudojimo apribojimai — 


8. Žemės servitutai ir kitos daiktinės teisės — 


9. Žemės sklypo vertė — 


Lt. 


(suma skaičiais ir žodžiais) 


10. Zemės nuomos mokesčio dydis metams 


11. Zemės nuomos mokesčio mokėjimo terminai: 


12. Kiti sa nuomojamo žemės sklypo naudojimu ir grąžinimu, pasibaigus nuomos sutarčiai, 


susiję nuomotojo ir nuomininko įsipareigojimai — 


13. Atsakomybė už žemės sklypo nuomos sutarties pažeidimus 


14. Nuomininkas įsipareigoja laikytis žemės nuomos sutarties ir įstatymų. Už jų nevykdy- 
mą jis atsako pagal įstatymus. 

15. Įstatymų ir Lietuvos Respublikos Vyriausybės nustatyta tvarka pasikeitus valstybinės 
žemės nuomos mokesčio apskaičiavimo tvarkai ir kitiems reikalavimams, šios sutarties 
šalys privalo vadovautis priimtais pakeitimais. Savivaldybės tarybai pakeitus žemės, iš- 
nuomotos ne aukciono būdu, nuomos mokesčio tarifą, sumažinus žemės nuomos sutartyje 

nustatytą nuomos mokestį arba nuo jo atleidus, taip pat pakeitus žemės nuomos mokesčio 
mokėjimo terminus, šios sutarties šalys privalo vadovautis savivaldybės tarybos sprendi- 
mais. Nuomotojas savivaldybės tarybos sprendimo pakeisti žemės, išnuomotos ne aukcio- 
no būdu, nuomos mokesčio tarifą ar sumažinti žemės nuomos sutartyje nustatytą žemės 
nuomos mokestį pagrindu perskaičiuoja žemės nuomos mokesčio dydį. 

Nuomotojas turi teisę kas 3 metus Vyriausybės ar jos įgaliotos institucijos nustatyta tvarka 
perskaičiuoti žemės sklypo vertę, nuo kurios skaičiuojamas žemės nuomos mokestis. 


16. Ši sutartis prieš terminą gali būti nutraukiama Civilinio kodekso ir kitų įstatymų nusta- 
tytais atvejais. 


17. Prie šios sutarties pridedamas išnuomojamo žemės sklypo planas arba žemės sklypo 
schema (kai žemė išnuomojama iki 3 metų) M1: „kaip neat- 
skiriama šios sutarties dalis. 

18. Sutartį nuomininkas savo lėšomis per 3 mėnesius nuo šios sutarties sudarymo dienos 
įregistruoja Nekilnojamojo turto registre. 

19. Sutartis sudaryta" egzemplioriais, kurių vienas paliekamas 


(apskrities pavadinimas) 
apskrities viršininkui, kiti įteikiami 


(nuomininko ar jam atstovaujančio asmens vardas ir pavardė) 


Nuomotojas (Parašas) (Vardas ir pavardė) 
A.V. 
Nuomininkas (Parašas) (Vardas ir pavardė) 


A.V. (tik juridinio asmens) 


*Pildoma, jeigu nuomotojui ir (ar) nuomininkui atstovauja jų įgaliotieji asmenys. 

